
Karatedo seishin ni sasageru 


Archytas, după cum spune Eudemos, pune chestiu- 
nea în felul următor: dacă m-aş afla la marginea 
lumii, adică la crugul stelelor fixe, mi-aş putea în- 
tinde mâna ori băţul în afară sau nu? Ar fi absurd 
să cred că nu, dar dacă mi le întind, ce va fi exte- 
riorul, corp sau spațiu? — (între ele nu va fi vreo 
deosebire, după cum vom afla). Astfel, Archytas va 
înainta mereu în acelaşi fel spre capătul luat mereu 
în considerare şi va pune aceeaşi întrebare. Dacă 
mereu va exista altceva în care să se întindă băţul, 
e limpede că va fi ceva infinit. 

NOTA TRADUCĂTORULUI 


Referirile la „limba engleză“ din textul original au fost traduse 
prin „limba română“, cu câteva excepţii a căror justificare este evi- 
dentă în context. Am tradus sentence — entitate care aparține unui 
limbaj şi care este corectă şi completă din punctul de vedere al 
gramaticii acelui limbaj — prin „propoziție“ şi proposition — care este 
aproximativ înțelesul sau gândul exprimat de o propoziție declara- 
tivă — prin „Propoziţie“. Notele traducătorului au fost indicate prin 
asteriscuri sau prin croşete, în cazul în care sunt inserate în notele 
de subsol ale autorului. 

Doresc să mulțumesc lui Graham Priest pentru amabilitatea şi 
răbdarea cu care a răspuns întrebărilor mele cu privire la traducerea 
unor pasaje mai dificile din carte. De asemenea, țin să mulțumesc 
prof. univ. dr. Mircea Dumitru, care a avut bunăvoința să citească 
întregul manuscris şi să formuleze observații care au condus la 
îmbunătățirea traducerii. Răspunderea pentru orice eroare sau 
stângăcie de traducere îmi revine, evident, în mod exclusiv. 


PREFAŢĂ LA PRIMA EDIȚIE 


Această carte îşi are originea într-o serie de seminarii despre 
limitele gândirii, susținute de mine şi de Uwe Petersen în 1988 la 
Universitatea Australiei de Vest. De un număr de ani, Uwe şi cu 
mine argumentaserăm meritele relative ale lui Kant şi Hegel şi 
amândoi constataserăm că există asemănări izbitoare intre anti- 
nomiile kantiene şi paradoxurile auto-referinței. Aceste teme erau 
valorificate în seminariile menţionate. Rezultatul discuţiilor s-a 
concretizat în articolul meu, „The Limit of Thought - and Beyond“ 
(Mind 100 (1991), 361-370). Cartea de față este, în esenţă, o formă 
mult mai extinsă a acelui articol. 

În următorii câțiva ani mi-am dat seama că temele implicate au o 
însemnătate mult mai mare decât credeam inițial şi că, realmente, 
acestea străbat întreaga istorie a filosofiei occidentale. În 1990 am 
beneficiat de un concediu de un an şi l-am dedicat cercetării acestor 
chestiuni şi proiectării acestei cărţi. Sunt profund recunoscător 
Universităţii din Cambridge pentru că mi-a pus la dispoziţie un 
cadru deosebit de prielnic şi stimulativ pentru această cercetare. Aş 
dori să mulțumesc Colegiului Claire Hall pentru că mi-a acordat o 
Visiting Fellowship pentru acel an şi aş dori să mulțumesc îndeosebi 
Secţiei de Filosofie, care nu numai că mi-a pus la dispoziţie condiţii 
ideale de lucru (o sală în Moral Science Library, un loc de făcut ceai 
şi personal de birou care a fost intotdeauna prietenos şi îndatoritor 
mult dincolo de obligaţiile de serviciu), dar mi-a dat şi posibilitatea 
de a expune o parte din material într-o serie de conferinţe în 
semestrul de toamnă. Multe părți ale cărții au ajuns pe masa unor 
filosofi de la multe alte universități din Marea Britanie, Australia şi 
America de Nord, care nu se aşteptau la ceea ce avea să le descopere 
conținutul acestora. 


22 Prefaţă la prima ediție 


Orice filosof este îndatorat colegilor pentru ajutor şi critici. Scriind 
această carte, mă aflu în mod special în această situație. Nu pretind 
că:sunt un istoric al filosofiei şi în multe ocazii am fost recunoscător 
unor colegi care m-au ajutat să înţeleg materialul istoric şi nu m-au 
lăsat să greşesc. Sper că cei pe care i-am uitat mă vor ierta dacă îi 
menționez doar pe cei pe care nu i-am uitat: James Allen, Myles 
Burnyeat, Stewart Candlish, Edward Craig, Jan Crosthwaite, Nick 
Denyer, Lawrence Goldstein, John Frow, Kevin Hart, Mark Lance, 
David Lewis, Uwe Petersen, Mark Sainsbury. Sunt de asemenea 
îndatorat colegilor mei din Departamentul de Filosofie al Universi- 
tăţii din Queensland, în special lui Roger Lamb şi Greg Restall, pen- 
tru multe discuţii utile. Unuia dintre aceşti colegi, Andre Gallois, îi 
datorez o mulțumire specială. Am beneficiat în multe ocazii de capa- 
citatea sa remarcabilă de a trece în felul său printr-un hăţiş filosofic. 
Keith Hossack, Donald Baxter şi un cititor anonim mi-au pus la dis- 
poziție comentarii detaliate asupra unor ciorne ale manuscrisului. 
Am beneficiat mult de pe urma acestor comentarii şi sunt foarte 
recunoscător pentru ele. Dacă am reuşit totuşi să greşesc, vina nu 
aparține nici unuia dintre cei menționați. 

Unele părți ale cărţii sunt publicate în alte locuri. O parte a 
capitolului 4 apare în „Some Priorities of Berkeley“, B. J. Copeland 
(ed.), Logic and Reality: essays in pure and applied logic in memory 
of Arthur Prior, Oxford University Press, 1994. Părţi ale capitolelor 
9, 10 şi 11 apar în „The Structure of the Paradoxes of Self-Refe- 
rence“, Mind 103 (1994), 25-34. O parte a capitolului 14 apare în 
„Derrida and the Paradoxes of Self-Reference“, Australasian Journal 
of Philosophy '12 (1994), 103-111. Sunt recunoscător lui Jack Copeland, 
editorilor de la Mind şi Australasian Journal of Philosophy, editurii 
Oxford University Press şi Australasian Association of Philosophy 
pentru permisiunea de retipărire. 

În cele din urmă, dar în nici un caz în ultimul rând, doresc să 
mulțumesc tuturor celor de la Cambridge University Press care s-au 
implicat în apariţia cărții. Am beneficiat adesea de priceperea lor 
prietenoasă şi profesionistă. 


PREFAŢĂ LA A DOUA EDIȚIE 


Prima ediţie a cărții Dincolo de limitele gândirii a fost publicată 
în 1995 şi nu mai este disponibilă de câțiva ani. Sunt încântat să am 
prilejul de a publica o a doua ediţie. Aş dori să mulțumesc tuturor 
celor care şi-au exprimat regretul că prima ediţie a fost epuizată. Aş 
dori să mulțumesc în mod cu totul deosebit lui Peter Momtchiloff şi 
editurii Oxford University Press pentru acceptarea celei de-a doua 
ediţii. 

Recitind cartea în prima ediție pentru a o pregăti pe cea de-a 
doua, am fost surprins (şi puțin îngrijorat!) să constat că nu găsesc 
aproape nimic din genul de lucruri pe care aş fi dorit să le retractez 
(deşi sunt unele locuri în care aş fi vrut să mă fi exprimat puţin 
altfel). Aceasta a permis reproducerea aproape intactă a primei ediţii. 
Singurele modificări sunt greşelile de tipar şi câteva greşeli de fapt. 
Sunt recunoscător lui J. C. Beall şi lui James Chase pentru identifi- 
carea multora dintre greşelile de tipar. 

Cu toate acestea, ideile mele privind subiectul cărţii nu au înce- 
tat să se dezvolte. Pentru a reflecta acest fapt, au fost adăugate 
acestei ediţii trei noi capitole. Primele două capitole explorează 
fenomenul limitelor la filosofi semnificativi care nu au fost conside- 
raţi în prima ediție, Heidegger şi Năgârjuna. Ambele capitole au fost 
publicate (sau cel puțin acceptate pentru publicare) ca articole în 
altă parte. Primul a apărut în R. Gaskin (ed.), Grammar in Early 
Twentieth Century Philosophy (London: Routledge, 2001). Cel de-al 
doilea, care a fost scris împreună cu Jay Garfield, va apărea curând 
în Philosophy East and West. Sunt recunoscător lui Jay, lui Richard 
Gaskin, editurii Routledge şi editorului revistei Philosophy East and 
West pentru permisiunea de republicare. Doresc să-i mulțumesc în 
mod deosebit lui Jay, nu numai pentru că m-a învăţat uvât de multe 

despre filosofia indiană, ci şi pentru căldura şi prietenia pe care mi 
le-a arătat de cei câțiva ani de când îl cunosc. Am modificat întru- 
câtva ambele articole pentru a face ca trimiterile să corespundă 
noului context, dar nu am modificat nimic altceva. Întrucât artico- 
lele au fost scrise ca piese de sine stătătoare, includerea lor aici 
implică unele repetiţii, dar nu multe. Şi uneori poate fi chiar util să 
spui acelaşi lucru altfel. 

Cel de-al treilea capitol suplimentar din această ediție este com- 
plet nou şi conţine unele idei care extind subiectul. Multe dintre 
aceste idei au fost prilejuite de recenzii, note critice şi discuții. 
Există multe dintre acestea. Cele pe care ie ştiu sunt: Bacon (1996), 
da Costa şi Bueno (1996), Dale (1996), Diimont şi Mau (1997), 
Grattan-Guinness (1998), Grim (1998), Kroon (2001), Marconi (1997), 
Mendelson (1997), Moore (1995), Restall (1996), Smith (2000), 
Tennant (1998), Weir (1999), Williamson (1996) şi Zalta (în curs de 
apariție). Aş dori să mulțumesc tuturor acestor oameni pentru 
reflecţiile şi grija pe care le-au pus în recenziile lor şi pentru multele 
remarci binevoitoare pe care le-au făcut la adresa cărții mele. Cred 
că nu am reuşit să conving pe nici unul dintre ei în privința 
pretențiilor centrale ale acestei cărți, dar nici eu nu sunt convins în 
privinţa multor critici formulate de ei. Aş fi obositor dacă aş comenta 
în detaliu fiecare recenzie, dar capitolul tratează unele dintre cele 
mai importante idei evidențiate de cei pe care i-am menționat. 
Capitolul încorporează material din Priest (1998b) şi (2000b). Sunt 
recunoscător editorului revistei Mind şi editurii Oxford University 
Press pentru permisiunea de a folosi din nou acest material. 

Există două lucruri pe care am dorit să le pun în prima ediţie, 
dar nu a fost posibil să le pun acolo. Primul este un frontispiciu. 
Sunt încântat că a fost posibil să îl includ în această ediţie. 

Cel de-al doilea lucru era un paragraf din Prefaţă, care a fost 
tăiat de Cambridge University Press şi care arată după cum 
urmează: 


Este normal şi corect ca autorii să mulțumească celor care i-au ajutat în ela- 
borarea unei lucrări. Nu se obişnuieşte ca autorii să comenteze asupra 

obstacolelor pe care le-au întâmpinat; totuşi, eu vreau să fac aceasta. În 
opinia mea, în ultimii cinci ani, politica Guvernului Australiei de finanțare 
a universităților şi a cercetării universitare a fost aproape dezastruoasă, în 
special în ceea ce priveşte ştiinţele umaniste. Sarcinile didactice şi admi- 
nistrative s-au multiplicat cu un coeficient fără precedent. Din această 
cauză au avut de suferit nu numai studenţii şi resursele financiare ale 
bibliotecilor, care au fost reduse până la un nivel cu totul necorespunzător, 
ci şi cei care nu au putut să „răscumpere“ timp în forma subvenţiilor de 
cercetare, trebuind să-şi comprime cercetările într-un timp din ce în ce mai 
redus. Cine plăteşte, porunceşte: cea mai mare parte a banilor pentru cerce- 
tare este îndreptată către oameni a căror activitate produce după cât se 
pare beneficii economice pe termen scurt sau altceva de pe agenda politică a 
Guvernului. (Fireşte, proiectele filosofice sunt rareori de acest gen.) Această 
politică este nu numai lipsită de prevedere - ținând cont de faptul că cerce- 
tarea „productivă“ este în ultimă instanță dependentă de cercetarea mai 
abstractă -, ci şi oarbă la valorile umane fundamentale ale investigației 
intelectuale. Atâta vreme cât aceia dintre noi care sunt conştienţi de această 
situație mențin tăcerea, este greu de crezut că lucrurile se vor schimba. 


Aş fi vrut să pot spune că situația s-a schimbat în bine din 1995 
şi până acum. Din nefericire, lucrurile stau exact pe dos. Planurile 
meschine ale Guvernului actual au înrăutățit şi mai mult situația. 
Învățământul şi cercetarea din ştiinţele umaniste şi ştiinţele pure 
din Australia suferă prejudicii capitale. Dacă politicile gu vernamen- 
tale nu se schimbă curând, atunci răul făcut, în special filosofiei 
australiene, va fi aproape imposibil de reparat. 

Sper că, dacă Dincolo de limitele gândirii va ajunge vreodată la 
cea de-a treia ediţie, voi putea spune lucruri mai fericite despre 
aceste chestiuni. 


PREFAŢĂ LA EDIȚIA ÎN LIMBA ROMÂNĂ 


Limbajul nostru şi conceptele noastre pot accede la toate aspec- 
tele realității, sau există aspecte ale realității care le rămân pentru 
totdeauna inaccesibile? Aceasta este intrebarea despre limitele gân- 
dirii şi este una dintre cele mai profunde şi stăruitoare întrebări ale 
filosofiei. Această întrebare conturează domeniul cercetărilor din 
această carte. 

Unii dintre cei mai remarcabili filosofi — din diferite perioade şi 
tradiţii filosofice — au argumentat că există limite care pot fi gândite 
şi descrise, precum şi că există un dincolo, un sector al realității 
situat permanent dincolo de accesul conceperii şi al descrierii. Şi 
totuşi proiectul însuşi pare paradoxal. A susține că există ceva ce 
este de nedescris este, cel puţin într-un anumit sens, a descrie acel 
ceva. Ba chiar mai rău: dacă se formulează temeiuri pentru a explica 
de ce există aşa ceva, atunci aceste temeiuri îşi au sursa în convin- 
gerea că acest tărâm al non-gânditului are anumite proprietăţi care 
îl fac să fie dincolo de limită. Ca să argumentezi în acest fel, trebuie 
să spui o mulțime de lucruri despre ceea ce nu poate fi descris. Aşa 
se face că marii filosofi care au discutat subiectul au întâlnit con- 
tradicția. 

Astfel, pentru a menţiona doar pe câţiva dintre marii filosofi care 
au ajuns la această aporia : 


e Concepţiile lui Aristotel despre natura substanţei şi a schim- 
bării l-au condus la concluzia că există o materie primă, o 
substanță care nu are nici o formă; prin urmare, nu se poate 
spune ce este aceasta. Dar în cursul discuţiilor sale, Aristotel 
spune foarte multe despre natura acesteia. 

Neoplatonicienii, precum Plotin, ne spun că există Unul. Acesta 
este temeiul tuturor ființelor. Ca atare, nu este o ființă. Nu 
este un acesta sau un acela. Dacă ar fi, ar fi doar una dintre 
fiinţe. Dar atunci nu se poate spune nimic despre Unu. Pen- 
tru a face aceasta, ar trebui să se spună că este un acesta sau 
un acela. Şi totuşi, la urma urmei, Plotin ne spune multe des- 
pre Unu. Scenariul este reluat un mileniu şi jumătate mai 
târziu de Heidegger în privința Fiinţei. 


Idealismul transcendental al lui Kant l-a condus pe acesta la 
trasarea unei distincții între fenomene şi noumene. Catego- 
riile intelectului pe care le avansează Kant pot fi aplicate doar 
primelor. Aşadar, nu putem în nici un fel să facem judecăţi 
despre noumene. Desigur, explicând de ce este aşa, Kant face 
astfel de judecăţi. 


În Tractatus, analiza intreprinsă de Wittgenstein asupra lim- 
bajului, a lumii şi a relaţiilor dintre acestea îl conduce la con- 
cluzia că anumite lucruri, deşi pot fi arătate, nu pot fi spuse. 
Dar, după cum a arătat Russell în introducerea sa la ediția în 
limba engleză a Tractatus-ului, Wittgenstein reuşeşte foarte 
bine în a le spune. 


Fenomenul nu este limitat la filosofia occidentală, ci apare în 
aceeaşi măsură şi în tradiţiile filosofiei orientale. De exemplu, 
marele filosof buddhist Năgărjuna argumenta că există o 
realitate ultimă, distinctă de realitatea convenţională creată de 
categoriile noastre lingvistice. Prin urmare, ceea ce se poate 
descrie prin categoriile lingvistice este doar această realitate 
convenţională, nu realitatea ultimă. Descrierea făcută de 
Năgărjuna tuturor acestor lucruri, inclusiv proprietăților 
realității ultime, este, desigur, efectuată în limbaj. 


Nici logica modernă nu este imună la acest fenomen. In mod 
evident, situațiile pe care le-am menționat au un aspect de 

auto-referinţă. Prin urmare, probabil, nu ar trebui să fie sur- 
prinzător faptul că aceeaşi situație apare in legătură cu anu- 
mite paradoxuri logice ale auto-referinței. Teoria modernă a 
mulțimilor ne asigură că există mult prea multe numere 
ordinale pentru ca fiecare să poată fi descris individual. Dat 
fiind că ordinalele sunt ceea ce sunt, trebuie să existe un 
ultim ordinal care nu poate fi descris. Această caracterizare îl 
descrie. 


O dată sesizată, situaţia este extrem de evidentă. Ce se poate 
spune despre aceasta? O reacţie simplă ar fi să se conchidă că toate 
aceste proiecte trebuie să fie înlăturate, întrucât se auto-resping. 
Actul de a arunca la lada de gunoi gândirea atâtor mari filosofi 
printr-o atât de stupidă reductio ad absurdum ar apărea, însă, ca un 
act de extremă trufie. O altă reacţie este reinterpretarea. Ideile 
marilor filosofi din istorie pot fi interpretate în diferite moduri, în 
mod perfect legitim. Prin urmare, rămâne întotdeauna opţiunea de 
a încerca să interpretezi pe filosofii menţionaţi în aşa fel încât să-i 
salvezi de ei înşişi, ca să spun aşa, sau, cu alte cuvinte, de a găsi o 
clauză de salvgardare prin care contradicţia să fie eliminată. Aceasta 
este o întreprindere dificilă. Ceea ce rămâne după reinterpretare 
poate avea calitatea consistenţei, dar ar apărea adesea ca o încătu- 
şare a intuiţiilor îndrăzneţe ale filosofilor în discuţie cu o panoplie 
de mişcări teoretice neplăcute şi ad hoc — în special în cazul în care 
aceştia recunosc şi chiar fac o virtute din contradicţia care se iveşte, 
cum se întâmplă la Wittgenstein. În plus, tendinţa de a reinterpreta 
pe un filosof sau altul este atenuată de îndată ce observăm că nu 
este vorba despre concepţia unui filosof sau a altuia. Atunci când 
vedem că fenomenul revine încă o dată şi încă o dată, înțelegem că 
se întâmplă ceva ce îi depăşeşte pe fiecare dintre aceşti filosofi: 
situaţia aporetică la limita gândirii însăşi. 

Cea mai îndrăzneață, mai simplă şi probabil mai onestă mişcare 
este de-a dreptul aceea de a recunoaşte că limitele gândirii sunt 
locul predilect al dialetheilor: contradicții care sunt realmente ade- 
vărate. La granița a ceea ce poate fi gândit/descris există lucruri 

care nu pot fi gândite sau descrise, dar care pot fi totuşi gândite sau 
descrise. Aceasta este ideea centrală a cărţii Dincolo de limitele 
gândirii. Cartea reprezintă atât un argument perseverent pentru 
această teză, cât şi o explorare din perspectiva acestei idei a gândirii 
multor filosofi importanți — interpretări al căror rezultat, sper, va da 
gândirii acestora o integritate pe care nu o poate da nici o inter- 
pretare consistentă. 

Ideea conform căreia o contradicție poate fi adevărată este, desi- 
gur, una radicală. Această idee sfidează aşa-numita „Lege a Non- 
Contradicției“: nici o contradicție nu poate fi adevărată. Cu certitu- 
dine, în istoria filosofiei occidentale (şi a celei orientale) există 
filosofi care au respins această „lege“. În context occidental, cel mai 
remarcabil dintre aceştia a fost Hegel. Oricum, în general, „legea“ a 
fost o dogmă adânc înrădăcinată din momentul în care Aristotel a 
apărat-o în cartea Gamma a Metafizicii — o apărare care este, pentru 
a nu spune mai mult, şubredă. 

O dezvoltare remarcabilă în ultima parte a secolului al XX-lea a 
constituit-o tocmai o critică a „legii“, întreprinsă de unii filosofi, 
„dialetheişti“ ca mine, care susțin că unele contradicții sunt real- 
mente adevărate. Dialetheiştii contemporani au fost stimulați de o 
serie de considerente, puţine dintre acestea fiind de genul celor care 
ar putea fi descrise ca apărând la limitele gândirii. Dar, presu- 
punând viabilitatea teoretică a dialetheismului (concepţia conform 
căreia unele contradicții sunt adevărate), aplicarea acestei concepţii 
la aporiile privitoare la limitele gândirii este una foarte naturală. 

Desigur, viabilitatea teoretică a dialetheismului nu poate fi doar 
presupusă. Sunt încă multe de făcut pentru a reda această poziţie ca 
una coerentă (dacă nu consistentă!). Probabil că cea mai importantă 
parte a acestei sarcini a fost realizată prin dezvoltarea logicilor para- 
consistente, logici în care contradicţiile nu implică orice. Pretenţia 
evident contra-intuitivă conform căreia o contradicție implică orice 
(Explozia: A, —A + B) este susținută de teoria logicii ortodoxe a 
timpului nostru. Dar ar trebui să nu se uite că teoria logicii a stră- 
bătut multe etape în istoria sa de două mii cinci sute de ani şi că 
într-o bună parte a acestei perioade Explozia nu a fost considerată 

ca fiind validă. Aristotel însuşi, de exemplu, ne spune in Analitici că 
argumentele cu premise contradictorii nu sunt în mod necesar 
valide. 

Acceptarea răspândită a Exploziei ca principiu valid de inferență 
se datorează influenţei puternice a aşa-numitei „logici clasice“. 
Aceasta este o teorie logică dezvoltată de Frege şi Russell în preajma 
începutului secolului XX într-o încercare de a analiza raționarea din 
matematica timpului lor. Dar logicienii au realizat curând că tehni- 
cile matematice iniţiate de Frege, Russell, Hilbert, Tarski şi alții pot 
fi reconsiderate pentru a construi o diversitate de logici non-clasice. 
Secolul XX, în special cea de-a doua jumătate a acestuia, a asistat la 
o dezvoltare spectaculoasă a unui mare număr de astfel de logici. 
Multe dintre acestea, este adevărat, au considerat în continuare că 
Explozia este validă. Dar aproape imediat după cel de-al doilea 
război mondial au fost dezvoltate mai multe tipuri de logici paracon- 
sistente şi acestea au devenit acum o parte deja consacrată a peisa- 
jului logic. 

Desigur, care anume (dacă există vreuna) dintre multele logici — 
sau mai bine, teorii logice - pe care le avem acum este cea corectă 
reprezintă o chestiune filosofică profundă şi de discutat. Şi chiar 
mulți, sau poate cei mai mulți logicieni adepți ai paraconsistenței nu 
sunt dialetheişti: ei sunt stimulaţi de cu totul alte considerente. Dar 
este clar că un dialetheist trebuie să considere că o logică paracon- 
sistentă este corectă - cel puţin pentru raţionarea despre temele 
care conţin dialethei. Căci chiar dacă o contradicție este adevărată 
într-un domeniu, nu s-ar dori să se conchidă că orice este adevărat. 
Este limpede că o dialetheia, A, —A, împreună cu un B care nu este 
adevărat vor furniza cel mai inteligibil şi simplu contra-exemplu la 
Explozie. 

Reciproc, fără o teorie viabilă a unei logici non-explozive, diale- 
theismul nu ar putea constitui o poziţie teoretică coerentă. O astfel 
de teorie fundamentează coerenţa dialetheismului. Este posibil să se 
susțină adevărul unor contradicții — să spunem a celor de la limitele 
gândirii — fără să se ajungă la proliferarea acestora în locuri nedo- 
rite. Contradicţiile pot fi izolate în domeniul lor specific. 

Dezvoltările la care m-am referit - în logică, paraconsistența; în 
metafizică, dialetheismul - sunt relativ noi. Ele sunt, de asemenea, 
foarte discutabile, în special dialetheismul. Cu toate acestea, ele sunt 
cel puțin fragmente recunoscute ale peisajului filosofic din unele 
părți ale lumii, în special din acelea în care s-a desfăşurat o bună 
parte din efortul de dezvoltare a logicilor paraconsistente, cum sunt 
Australia, Belgia, Brazilia, Canada, Polonia şi SUA. În multe ţări, 
aceste dezvoltări sunt încă prea puțin cunoscute. Un motiv principal 
pentru această situație este acela că o bună parte din aceste 
dezvoltări a apărut în publicaţii de limbă engleză, astfel că au fost 
inaccesibile comunităților filosofice în care limba engleză nu este 
tocmai la îndemână. De aceea, aceia dintre noi care lucrează in aceste 
domenii nu pot fi decât profund recunoscători filosofilor care sunt 
pregătiţi să îşi asume travaliul deosebit de dificil de a traduce tex- 
tele relevante în limbile acelor comunităţi. 

Traducerea cărții Beyond the Limits of Thought a fost făcută 
posibilă prin strădania unor filosofi români, cum este Mircea 
Dumitru, şi în modul cel mai remarcabil, desigur, a traducătorului 
acesteia, Dumitru Gheorghiu, care au dorit să le inlesnească colegi- 
lor lor români accesul la aceste dezvoltări. Faptul că aceşti doi filo- 
sofi au fost gata să investească atât de mult timp şi efort în acest 
proiect arată că ei au considerat că ideile implicate sunt tot atât de 
interesante şi de incitante pe cât le considerăm şi noi, cei care ne-am 
angajat în acest domeniu de mai mult timp. De aceea, aş vrea să 
exprim profunda mea gratitudine celor care s-au dedicat acestui 
proiect, în special lui Dumitru Gheorghiu, pentru sarcina deosebit 
de grea pe care şi-au asumat-o. 

Cu toate că sarcina a fost deosebit de grea, nu am nici o îndoială 
că a fost stimulativă pe plan intelectual. Traducerea, în special 
traducerea unei lucrări filosofice, nu este un simplu proces mecanic. 
Traducerea este o întreprindere creatoare. Ambiguităţile şi neclari- 
tățile sunt omniprezente in toate limbile naturale. Traducerea unui 
text într-o altă limbă, care are propriile sale ambiguități şi neclari- 
tăți (diferite de cele ale limbii din care se traduce), îl obligă pe tradu- 
cător să se confrunte cu cele aflate în textul pe care îl traduce. 

Adesea, se impun de la sine diferite traduceri ale uneia şi aceleiaşi 
propoziţii, uneori uşor diferite unele de celelalte, alteori profund 
diferite. Traducătorul trebuie să decidă. În cazul unui bun traducă- 
tor, este de presupus că deciziile pe care le ia captează intențiile 
autorului. Dar la urma urmelor şi intenţiile autorului pot fi ambigue 
sau neclare. O interpretare lingvistică a textului trebuie să fie, prin 
urmare, deopotrivă o interpretare filosofică a operei. 

Oricum a decis Dumitru Gheorghiu să înterpreteze diferite ches- 
tiuni în traducerea sa, sunt pe deplin convins că deciziile lui nu au 
influențat în nici un fel principala intenţie a acestei cărți. Dacă 
există limite ale limbii, atunci acest fapt este adevărat despre limba 
română în aceeaşi măsură în care este adevărat despre limba en- 
gleză, iar aceste limite sunt contradictorii în limba română în ace- 
eaşi măsură în care sunt contradictorii în limba engleză. Acesta este 
un fapt pe care nici o traducere nu îl poate schimba. 


GRAHAM PRIEST 
St Andrews 
Decembrie, 2005 


INTRODUCERE 


Dao care poate fi rostit nu este eternul Dao. 


Lao zi, Dao De Jing' 


” Lao zi, Cartea despre Dao şi putere (Dao De Jing) cu ilustrări din Zhuang zi, 
traducere din chineza veche de Dinu Luca, Bucureşti, Editura Humanitas, 1993, p. 41. 


DINCOLO DE LIMITĂ 


SI 


Limitele gândirii 


Finitudinea este un fapt de bază al ființării umane. Indiferent 
dacă acest fapt este luat drept un izvor de amărăciune sau de alinare, 
este neîndoios că există limite pentru orice înfăptuire umană, fie 
acestea limite ale rezistenței umane, ale resurselor sau ale vieții înseşi. 
Uneori putem doar specula cu privire la ceea ce sunt aceste limite, 
dar că sunt acolo, asta ştim. De exemplu, putem doar bănui care este 
limita de timp pentru a parcurge o milă, dar ştim că există o limită, 
dată de viteza luminii, dacă nu de mult mai multe lucruri mundane. 

Această carte este despre un anumit tip de limite; nu este despre 
limitele strădaniilor corporale, precum parcurgerea unei mile, ci 
despre limitele minţii. Le voi numi limite ale gândirii, deşi cuvântul 
„gândire“ aici trebuie să fie înţeles in sensul său obiectiv, fregeean, 
privitor la conţinutul stărilor noastre intensionale, nu la conştiinţa 
noastră subiectivă.! Aceste limite ar putea fi descrise şi ca limite 
conceptuale, întrucât privesc limitele conceptelor noastre. Oricum 
ar fi numite, la finalul cărții voi da o caracterizare structurală pre- 
cisă a limitelor în discuţie, sub forma Schemei Incloziunii. Deocam- 
dată, unele exemple vor fi suficiente pentru a indica ce am în vedere: 
limitele a ceea ce poate fi exprimat; limitele a ceea ce poate fi descris 
sau conceput; limitele a ceea ce poate fi cunoscut; limitele iterării 
unei operații sau a alteia, infinitul în sensul său matematic. 

Limitele de acest tip furnizează granițe dincolo de care anumite 
procese conceptuale (descrierea, cunoaşterea, iterarea etc.) nu pot 





! Peter Slezak mi-a sugerat că ar putea să existe o legătură importantă între 
fenomenele care ne vor preocupa în această carte şi conştiinţa subiectivă. Vezi Slezak 
(1983). 

trece; un fel de ne plus ultra conceptual. Teza cărții mele este că 
aceste limite sunt dialetheice, ceea ce înseamnă că ele sunt subiectul 
sau terenul contradicţiilor adevărate. În fiecare caz, contradicția are 
drept efect pur şi simplu faptul că procesele conceptuale în discuție 
depăşesc aceste granițe. Astfel, limitele gândirii sunt granițe care nu 
pot fi depăşite, dar care totuşi sunt depăşite. 

În fiecare dintre cazuri există o totalitate (a tuturor lucrurilor 
exprimabile, descriptibile etc.) şi o operaţie corespunzătoare care 
generează un obiect ce se află deopotrivă înăuntrul şi în afara totali- 
tăţii. Voi numi aceste situaţii, respectiv, Închidere şi Transcendenţă. 
În general, atât pentru Închidere, cât şi pentru Transcendenţă, argu- 
mentele folosesc o formă de auto-referinţă, o metodă care este deo- 
potrivă venerabilă şi puternică.? În mod obişnuit, Închiderea este 
stabilită reflectând asupra practicii conceptuale în discuţie. Într-un 
context polemic, această procedură poate să apară ca un argument 
ad hominem. Argumentele pentru Transcendenţă sunt de tipuri 
mult mai diverse; adesea, acestea necesită aplicarea unei teorii sie 
însăşi. Unele dintre aceste argumente sunt mai tehnice; un exemplu 
tipic al acestora este diagonalizarea, o tehnică familiară a paradoxu- 
rilor logice. Această construcţie este exact o euristică ce doboară 
granițele, care, dată fiind orice graniţă de un tip corespunzător, poate 
fi aplicată pentru a o încălca. 


Ş2 
Dialetheismul 


Ideea că o contradicţie poate fi adevărată sau că dialetheismul 
(concepţia conform căreia există contradicții adevărate) are sens 
poate fi încă dezagreabilă şi chiar amenințătoare pentru mulţi filo- 
sofi contemporani de limbă engleză. Cel mai adesea, chiar şi numai 
sugerarea acestei idei va fi întâmpinată cu o neînțelegere totală. 





2 După cum se poate dovedi, este mai mult decât atât: această metodă caracteri- 
zează filosofia însăşi. Vezi Priest (1991a). 

Cum poate fi adevărată o contradicție? La urma urmei, logica 
ortodoxă ne asigură că, pentru orice enunț a, doar unul dintre a şi 
—a este adevărat. Răspunsul simplu este acela că logica ortodoxă, 
oricât de bine fortificată, este doar o teorie despre felul în care func- 
ționează particulele logice, cum este negația, şi nu există nici o 
garanţie a priori că această teorie este corectă.” 

Date fiind două stări de lucruri, există, în general, patru posibili- 
tăţi: are loc una, dar nu şi cealaltă, reciproca, au loc ambele sau nu 
are loc nici una. În particular, date fiind stările de lucruri a este ade- 
vărat şi a este fals, există, fără a presupune cumva ceea ce trebuie 
demonstrat, aceste patru posibilități. Teoria logică standard presu- 
pune pur şi simplu că doar două dintre acestea trebuie să fie admise. 
Concepții uşor mai liberale consideră că poate să apară o a treia 
posibilitate: cazul nici una. Simetria, dacă nu altceva, sugerează că 
poate fi considerată şi cea de-a patra posibilitate. Să presupunem, 
atunci, că permitem ca enunțurile să ia drept valori semantice una 
dintre cele patru submulțimi corespunzătoare ale mulțimii (adevă- 
rat, fals). Cum funcţionează acum condițiile de adevăr (şi falsitate) 
pentru, de pildă, negaţie şi conjuncţie? Exact aşa cum v-aţi aştepta. 
—a este adevărat ddacă a este fals şi reciproc. Similar, a A f este 
adevărată ddacă ambii conjuncți sunt adevăraţi şi este falsă dacă cel 
puțin un conjunct este fals. În particular, dacă a este deopotrivă 
adevărat şi fals, tot aşa este —a şi tot aşa este a A —a. Prin urmare, o 
contradicție poate fi adevărată (cu toate că şi falsă).* 

Întrucât este atât de uşor de construit o teorie logică de acest tip, 
merită să punem întrebarea de ce dialetheismul ar fi atât de insu- 
portabil pentru sensibilitatea filosofilor moderni. Mă tem că răspunsul 


$ Astfel, atunci când Quine ((1970), p. 81) acuză că cineva care susţine că o 
contradicţie poate fi adevărată nu ştie despre ce vorbeşte, situația este exact analoaga 
celei a unui fizician newtonian care se plânge că cineva care susține că timpul poate 
să curgă diferit in sisteme de referinţă diferite nu ştie despre ce vorbeşte. Pentru 
discuţii suplimentare, vezi Priest (1987), cap. 14. 

+ Semantica de acest tip poate fi făcută cu uşurinţă riguroasă. Detalii pot fi găsite 
în secțiunea 1 a anexei tehnice la partea a 3-a a acestei cărţi. Am ignorat acolo cazul 
nici una, pe temeiuri date în Priest (1987), 4.7. 


Introducere 39 


este sociologic, mai curând decât rațional. Încă de la Aristotel, ideea 
că o contradicţie ar putea fi adevărată a fost puternic contestată.” 
Aristotel a argumentat detaliat împotriva acestei idei în cartea a 3-a 
a Metafizicii.$ Din cauza autorităţii de magistru pe care Aristotel a 
avut-o în Evul Mediu, subiectul a devenit închis şi, spre deosebire de 
multe alte subiecte asupra cărora s-a pronunţat Aristotel, acesta nu 
a fost redeschis ulterior în mod semnificativ — cel puţin până de 
curând. Puţini filosofi (cu excepţia notabilă a lui Hegel şi a câtorva 
dintre urmaşii săi intelectuali) l-au pus sub semnul întrebării pe 
Aristotel. Şi nu cunosc nici o apărare istorică a legii non-contra- 
dicţiei, de la Aristotel încoace, care să merite a fi menţionată. Este 
aşa pentru că argumentele lui Aristotel erau definitive? Deloc. După 
cum se poate arăta, acestea nu funcționează defel. Dar chiar şi dacă 
argumentele ar fi fost in ultimă instanţă corecte, acestea nu ar fi 
putut închide dezbaterea asupra chestiunii: argumentul său princi- 
pal este atât de obscur încât este greu de spus ce este de fapt acesta, 
iar celelalte argumente sunt doar cu puțin mai mult decât nişte re- 
marci făcute în treacăt. 

Ca atare, ce alte argumente ar mai fi? Lăsând la o parte apelul la 
teoria logică standard, despre care am văzut deja că presupune pur 
şi simplu ceea ce trebuie demonstrat, cel mai des întâlnit este argu- 
mentul conform căruia o contradicție nu poate fi adevărată, întrucât 
contradicţiile implică orice şi nu orice este adevărat. Acest argument 
nu este mai bun decât un apel la semantica standard. Indiscutabil, 
nu orice este adevărat, dar în semantica alternativă schițată mai 
sus, după cum ar trebui să fie clar, argumentul de la a A —o la un f 
oarecare nu trebuie să păstreze adevărul, astfel că nu este valid. 


5 Vezi, de exemplu, Dancy (1975), cap. 3. 

6 În aceeaşi carte, Aristotel argumentează împotriva posibilităţii ca un enunţ să 
nu fie nici adevărat, nici fals, deşi în alte locuri, de exemplu în cap. 9 din Despre inter- 
pretare, el pare să arate mult mai multă simpatie acestei idei. 

? Argumentele sunt descrise, analizate şi respinse în Lukasiewicz (1971) şi în 
Dancy (1975). 

8 Asemănător, forma de inferență numită în mod obişnuit silogismul disjunctiv (a, 
—-a vB+ B) este nevalidă. Fie a deopotrivă adevărat şi fals şi f doar fals. Atunci 

Multe argumente mai subtile intenționează să arate că o noţiune 
fundamentală sau alta, de exemplu adevărul, validitatea sau rațio- 
nalitatea, cer consistenţa. Nu mă voi ocupa de aceste subiecte aici. 
Tot ceea ce trebuie observat este că aceste argumente, orice ar fi ele, 
nu sunt nici evidente, nici evident corecte. Astfel, este nesăbuit să-ţi 
închizi mintea față de posibilitatea dialetheismului. 

Desigur, nu intenționez să sugerez că aceste argumente nu trebuie 
să fie discutate: ele ridică probleme profunde privind chiar esența 
logicii. Le-am discutat în cartea In Contradiction (1987), care con- 
ţine o apărare a dialetheismului şi la care aş trimite cititorii pentru 
detalii suplimentare. Într-un anumit sens, In Contradiction începe 
acolo unde se sfârşeşte Partea a treia a cărții de faţă: cu dialethe- 
ismul şi paradoxurile auto-referinței. Poate că mult mai important 
este faptul că investigaţiile din cartea de faţă constituie o aplicaţie a 
tezei principale a acelei cărţi la un domeniu particular, o cercetare 
mai detaliată a unui sector al transconsistentului. 


$3 
Istoria limitelor 


Relaţia dintre limitele gândirii şi contradicție poate fi reprezen- 
tată ca un vas de sânge care curge proeminent prin istoria filosofiei 
occidentale - atât doar că este mai curând o arteră principală.? Prin 
urmare, am decis să structurez această carte ca o serie de studii de 
caz asupra aspectelor gândirii unor filosofi de importanţă istorică.! 
Dacă un filosof nu apare în aceste pagini, cu siguranță nu intenţio- 
nez să sugerez că limitele gândirii nu joacă un anumit rol în opera 
sa. Istoricii ideilor află foarte repede - spre disperarea lor - că 





premisele silogismului sunt adevărate (întrucât o disjuncție este adevărată ddacă un 
disjunct este adevărat), dar concluzia nu este adevărată. 

9? Bănuiesc că această susținere este adevărată şi despre filosofia orientală, deşi 
cunoaşterea mea a acestei filosofii este foarte limitată. 

1 Această întreprindere cere o mulțime de citate. Dacă nu se specifică altfel, toate 
sublinierile din citate aparțin autorilor. În conformitate cu stilul editurii Cambridge 
University Press, toate elipsele de la începutul şi sfârşitul unui citat au fost omise. 

subiectele pe care le abordează apar a fi matematic dense: între 
oricare doi autori care au scris despre un subiect pare să existe şi un 
al treilea. Ca atare, trebuie făcută o selecție. Am ales pe acei filosofi 
care au adus contribuții la tema în discuţie sub forma unor idei şi 
argumente interesante. Las pe cititor să judece dacă acest interes 
este obiectiv sau mai curând subiectiv. 

Cu toate că materialul din această carte ține cu precădere de 
istorie, cartea nu este în primul rând una de istorie. De la un capăt 
la celălalt, interesul meu rezidă in teza centrală privind natura dia- 
letheică a limitelor gândirii; materialul istoric este un mijloc de ilus- 
trare a acestei teze. Din acest motiv şi pentru că nu vreau ca pădurea 
să nu se mai vadă din cauza copacilor, nu am dat curs unor discuţii 
pe care un istoric al filosofiei le-ar putea aprecia ca fiind echilibrate. 
Dacă am înclinat balanța în favoarea mea, rog să fiu scuzat în con- 
text. Împrejurarea că toate interpretările se încadrează în mod clar 
intr-o schemă mai amplă spune ceva în favoarea ambelor laturi ale 
discuţiei; şi sper ca interpretările mele ale unor filosofi consideraţi 
aici să fie interesante în sine. 


Sa 


Structura cărții 


În Partea întâi a cărţii vom examina un număr de filosofi pre- 
kantieni în lucrările cărora figurează limitele gândirii. În aceste 
lucrări, contradicția apare în diferite locuri, deşi adesea dincolo de 
suprafață. Aceşti filosofi au sugestii cu privire la natura contradic- 
torie a limitelor şi pregătesc calea celor ce urmează. Partea a doua 
examinează textele clasice ale lui Kant şi Hegel. Aceşti doi autori 
furnizează prima recunoaştere deschisă (chiar dacă, în cazul lui 
Kant, una ostilă) şi prima teoretizare a situaţiei. Cu toate acestea, 
înțelegerea contradicţiilor de către cei doi autori este una de tip 
informal. O articulare formală a structurii implicate a fost realizată 
în discuţiile ulterioare asupra paradoxurilor auto-referinței. Partea 
a treia se referă la aceste discuții. În această parte vom întreprinde 

o articulare formală precisă a fenomenului care ne preocupă aici. În 
Partea a patra vom aborda filosofia limbajului. Multe dintre proble- 
mele tradiționale ale filosofiei şi-au găsit formulările lor moderne ca 
probleme despre limbaj, iar cea care ne preocupă aici este exact de 
acest tip. În această parte vom examina manifestarea fenomenului 
în zona limbajului. 

După cum va deveni evident, studiile de caz pe care le vom trata 
în această carte apar, în linii mari, în ordine cronologică. Un aspect 
important pe care îl vom observa pe parcurs este emergența unui 
model istoric notabil. Acest aspect poate să nu fie evident în primele 
părți ale cărţii: poate să pară că tratez un număr de fenomene 
disparate şi fără legătură unele cu altele. Dar, ca şi faptele dintr-un 
roman polițist, toate acestea încep să se lămurească la sfârşit. Dacă 
lipsa de unitate îl va izbi pe cititor la început, voi cere doar puţină 
răbdare. 

Ar trebui să spun din capul locului că mulţi dintre filosofii despre 
care discut în carte nu şi-ar fi privit opera în termenii modelului pe 
care l-am zugrăvit. Într-adevăr, gândul că o contradicţie ar putea fi 
adevărată ar fi fost o nenorocire pentru mulţi dintre ei. Cu toate 
acestea, o înțelegere deplină a filosofiilor, ca şi a oamenilor, poate fi 
adesea obținută în lumina a ceea ce a fost reprimat. De aceea, apre- 
ciez că o examinare a aspectelor pertinente ale lucrărilor acestor 
filosofi pe fundalul unui dialetheism conştient de sine este clarifi- 
catoare. 

Cea mai remarcabilă excepție în privința reprimării istorice a 
contradicției este Hegel. Mai presus de toți filosofii, Hegel a înţeles 
natura dialetheică a limitelor gândirii, chiar dacă stilul său literar 
frustrant de obscur ar putea ascunde acest fapt cititorului obişnuit 
(dacă vreun cititor al lui Hegel ar putea fi descris ca fiind obişnuit). 
Prin urmare, capitolul despre Hegel este axul central al cărții. Ca şi 
vârful unei suprafețe conice de lumină, acest capitol focalizează toate 
razele gândirii anterioare, ca şi pe cele ulterioare. 

$5 
„.. şi rolul logicii în această carte 


Peste tot în această carte folosesc limbajul logicii moderne, acolo 
unde este adecvat. În cea de-a treia parte a cărții, acest limbaj este 
inevitabil. În pofida acestui fapt, sper ca această carte - sau, oricum, 
semnificația sa principală - să fie inteligibilă celor care nu cunosc 
multă logică. Un curs de inițiere în logică ar trebui să fie suficient. 
Chiar şi în cea de-a treia parte a cărții am încercat să explic noţi- 
unile tehnice în aşa fel încât acestea să fie inteligibile cititorilor care 
nu sunt logicieni, cu singura condiţie ca aceştia să fie pregătiți să 
parcurgă materialul fără grabă. Pe de altă parte, de regulă, argumen- 
tele detaliate din această parte a cărții pot fi omise fără ca aceste 
omisiuni să afecteze prea mult înțelegerea principalelor aspecte de 
către cititor. 

Notaţia logică pe care o folosesc peste tot este în întregime cea 
standard (sau una dintre cele standard'!). Orice notație non-stan- 
dard este explicată acolo unde este introdusă (deşi poate că non-logi- 
cienii ar prefera să rețină că „ddacă“ este o prescurtare pentru „dacă 
şi numai dacă“). Oricum, ar trebui spus un cuvânt despre condițio- 
nal, —. Pe cât este posibil, intenţionez ca subiectele abordate in carte 
să fie independente de teoriile condiționalului. Prin urmare, voi folosi 
săgeata ca un condiţional generic. Acolo unde argumentul are în 
vedere trăsături foarte specifice ale condiţionalului, voi face, de regulă, 
comentarii asupra acestui fapt. 

Cartea este, aşadar, o mixtură de logică şi istoria filosofiei. Dacă 
este o mixtură neobişnuită, totuşi sper că poate fi una productivă. 
Sper că va da celor ce o citesc ceva din plăcerea pe care mi-a dat-o 
mie scriind-o. Fireşte, aş dori să conving cititorul atât că limitele 
gândirii sunt dialetheice, cât şi că aplicaţiile acestei teze clarifică 


11 Mai precis, această notație este cea din (de exemplu) Bell şi Machover (1977), 
secțiunile 4 şi 5. 

istoria anumitor aspecte centrale ale filosofiei. Dar chiar dacă această 
carte nu realizează acest deziderat, sper cel puțin că îl va determina 
pe cititor să depăşească limitele propriei sale gândiri, obligându-l să 
ajungă acolo unde nici un gând (sau, oricum, nici un gând de-al său) 
nu a mai ajuns până acum. 


PARTEA 1 


LIMITELE GÂNDIRII ÎN FILOSOFIA PREKANTIANĂ 


Socotesc că ar fi suficient să distrug orice (...) idee pozitivă 
de infinit, pentru a-l întreba dacă a avut-o, indiferent dacă 
a putut ajunge la ea sau nu. 


JOHN LOCKE, Eseu asupra intelectului omenesc 


1. LIMITELE EXPRIMĂRII 


Introducere 


În această carte ne vor preocupa patru limite ale gândirii: limi- 
tele exprimabilului, limitele iterabilului (infinitul matematic), limitele 
cogniţiei şi limitele conceperii. După cum vom vedea pe parcurs, 
între aceste lucruri există o strânsă legătură. Oricum, nimeni îna- 
inte de Kant nu a sesizat clar acest fapt. În Partea întâi a cărții vom 
examina modalitățile în care aceste limite apăreau în filosofia pre- 
kantiană. Aceasta ne va conduce la examinarea unui număr de teme 
care, inițial, pot să pară ca fiind fără legătură unele cu altele. După 
cum am spus în Introducerea cărţii, dacă aşa stau lucrurile, sper ca 
răbdarea să fie răsplătită. 

Prima limită care ne va preocupa aici este limita exprimabilului, 
care, probabil, este cea mai fundamentală dintre limitele de care ne 
vom ocupa în carte. Din mai multe motive, se poate presupune că 
trăsăturile lumii (non-lingvistice) sunt în aşa fel încât depăşesc 
capacitatea limbajului de a le exprima. Dacă este intr-adevăr aşa, 
atunci încercările de a spune ce sunt aceste limite sunt predispuse la 
a sfârşi in contradicții. Căci într-o astfel de încercare, cineva este 
predispus la a spune ceea ce nu se poate spune. 

În acest capitol vom examina trei temeiuri pentru a presupune că 
există trăsături ale lumii care transcend limbajul. Bune candidate 
pentru trăsături ale lumii care sunt predispuse la a face parte din 
această categorie sunt cele despre care s-ar putea considera că alcă- 
tuiesc, într-un anumit sens, realitatea ultimă; de exemplu, materia 
fundamentală sau Dumnezeu. Vom examina câte o abordare a fiecă- 
reia dintre aceste chestiuni, care le plasează in categoria inexpri- 
mabilului: abordarea lui Aristotel a materiei prime şi descrierea lui 

Dumnezeu de către Cusanus. Dar înainte de aceasta, vom începe cu 
un temei mult mai radical pentru existența inexprimabilului; un 
temei care, dacă ar fi corect, ar arăta că întreaga realitate este 
inexprimabilă: perspectiva lui Cratylos asupra fluxului înțelesului. 


ȘI.1 
Fluxul 


Cratylos a fost un filosof al secolului al V-lea î.H., aproximativ 
contemporan cu Socrate şi un discipol al filosofului Heraclit. 
Heraclit susținea cu putere că totul este într-o stare de perpetuă 
schimbare sau de flux." Ceea ce înțelegea el prin aceasta este oare- 
cum controversabil dar putem distinge o interpretare mai slabă şi 
una mai tare. Pentru ca ceva să fie într-o stare de perpetuă schim- 
bare, este pesemne suficient şi necesar ca acel ceva să se afle într-un 
proces de pierdere a unora dintre proprietățile sale. Interpretarea 
slabă este pur şi simplu aceea că totul se schimbă în acest sens. O 
interpretare mult mai tare este aceea că toate lucrurile îşi pierd 
toate proprietăţile. La urma urmei, dacă totul se schimbă, atunci 
faptul că x este P se schimbă. Orice ar fi susținut personajul istoric 
Heraclit (şi nu există nici un temei special pentru a presupune că a 
susținut forma tare a doctrinei”), Cratylos însuşi susținea forma 
tare. 

Forma slabă a doctrinei este una foarte plauzibilă, cel puţin dacă 
ne restrângem la lumea materială. Dată fiind existența a două 
Jucruri în univers care se află în mişcare unul față de celălalt (ceea 
ce pare a fi dincolo de orice indoială), rezultă că orice lucru se află in 
mişcare față de cel puţin un lucru şi astfel îşi schimbă una dintre 
proprietăți. Forma mai tare apare ca fiind mai puţin plauzibilă. 
Australia, de exemplu, este în emisfera sudică; a fost ieri şi va fi 
mâine. Aici, deci, este o proprietate a Australiei care nu se schimbă. 
Desigur, Australia se află într-un proces de derivă continentală şi 





! Vezi Barnes (1979), cap. 4. 
2 Ibid., p. 69. 

probabil că acest proces a adus-o in emisfera sudică şi tot acest proces 
o va scoate din emisfera sudică într-o bună zi. Dar nu se poate spune 
că această proprietate se schimbă acum. Cu toate acestea, aici este 
posibil un răspuns. Dacă nu gândim in termeni de zile sau săptă- 
mâni, ci in termeni de perioade geologice, atunci apare mult mai 
natural să spunem că proprietatea Australiei de a se afla în emisfera 
sudică este acum (în această perioadă geologică) în schimbare. În 
acest fel, considerând anverguri temporale mult mai largi, teza mai 
tare devine mult mai plauzibilă. 

La momentul potrivit va apărea chestiunea dacă se schimbă înțe- 
lesul cuvintelor şi al propoziţiilor. Deşi cu greu se poate susține că 
înţelesul cuvintelor se schimbă peste noapte, cu siguranță apare a fi 
adevărat că inţelesul acestora se schimbă, cu condiţia să considerăm 
o anvergură temporală suficient de largă. În sute de ani, multe 
cuvinte şi-au schimbat utilizarea şi deci înțelesul. Prin urmare, şi 
înțelesurile sunt expuse la versiunea tare a tezei lui Heraclit. 


$1.2 
Platon împotriva lui Cratylos 


Versiunea tare a doctrinei fluxului a lui Cratylos a fost criticată 
de Platon, în primul rând în Theaitetos, 181b-183c. Partea relevantă 
a argumentului decurge după cum urmează (182c-e).* Socrate este 
exponentul lui Platon, iar Theodoros are sarcina de neinvidiat de a-l 
apăra pe Cratylos: 


SOCRATE (...) după afirmaţia voastră, totul se mişcă şi curge, nu-i aşa? 

THEODOROS Ba da. 

SOCRATE Şi nu o face după unul dintre cele două feluri de mişcare pe care 
le-am distins: translarea şi alterarea? 

'THEODOROS Cum să nu; cel puţin dacă va fi mişcare în sens absolut. 


3 'Traducerea este luată din McDowell (1973). [Vezi traducerea românească de 
Marian Ciucă, în Platon, Opere VI, Editura Ştiinţifică şi Enciclopedică, Bucureşti, 
1989.) 

SOCRATE Dacă însă ar fi doar translat, fără să fie şi alterat, am putea spune, 
desigur, care este, după modul în care curg, natura lucrurilor translate, 
nu-i aşa? 

THEODOROS Aşa este. 

SOCRATE Dar fiindcă o afirmaţie ca „ceea ce curge, curge alb“ nu rezistă de- 
loc — dimpotrivă, se schimbă (aşa încât există şi o curgere a albeții înseşi, 
ca şi o trecere spre altă culoare pentru a nu fi surprinsă că rămâne 
aceeaşi) — poate exista oare ceva care să fie denumit cu numele unei cu- 
lori anumite, în aşa fel încât denumirea dată să fie şi corectă? 

THEODOROS Cum ar putea fi, Socrate? Într-adevăr, cum s-ar putea face aşa 
cu orice altceva de acest fel, dacă, o dată cu rostirea, se strecoară pe furiş, 
ca unul care curge? 


De reţinut expresia „ceea ce curge, curge alb“ din ultima inter- 
venţie a lui Socrate; ne vom întoarce la aceasta. Argumentul de mai 
sus este înglobat într-o discuţie despre percepţie. Ca atare, dialogul 
continuă cu ilustrarea tezei sale prin aplicarea acesteia la percepţie. 


SOCRATE Ce vom spune în cazul acesta despre un simţ, oricare — de pildă 
văzul sau auzul? Cumva că rămâne în starea de văz sau de auz? 

THEODOROS Nu trebuie câtuşi de puţin, din moment ce totul se mişcă. 

SOCRATE Atunci nu trebuie, desigur, spus despre ceva că „vede“, mai degrabă 
decât că „nu vede“ şi nici că are vreun alt simţ, mai degrabă decât că nu 
îl are, o dată cetotul se mişcă în ambele feluri. 

THEODOROS Aşa se pare. 


Acum, felul în care trebuie interpretat acest argument depinde 
de interpretarea expresiei „ceea ce curge, curge alb“ şi, în mod esen- 
ţial, de referința subiectului acestei expresii. Un mod natural de a 
lua acest subiect (în virtutea a ceea ce susținea Socrate în intervenția 
sa anterioară) este acela de a-l considera ca referindu-se la lucrul 
care se mişcă. Dar un alt mod posibil (în virtutea referirii la albeața 
însăşi din următoarea frază) este acela de a considera subiectul 
menționat ca referîndu-se la albeaţa însăşi sau la ceea ce înseamnă a 
fi alb. 

Să presupunem că interpretăm argumentul în primul mod. Atunci 
forța argumentului constă pur şi simplu din aceea că, dacă totul este 
într-o stare de perpetuă schimbare, atunci este imposibil să se spună 
ceva adevărat. Nu este vorba doar despre faptul că pe măsură ce am 
enunțat ceva, de pildă că un obiect este alb, starea de lucruri descrisă 
se va fi schimbat. Mai curând, după cum arată clar ilustrarea pri- 
vind percepția, ideea este aceea că, întrucât obiectul este într-o stare 
de perpetuă schimbare, acesta nu este nici categoric alb, nici catego- 
ric non-alb. Prin urmare, afirmația că este alb nu este adevărată. 

Un argument de acest tip este folosit chiar în dialogul Cratylos 
(439c-440a) împotriva opiniei conform căreia formele platoniciene, 
în special, sunt într-o stare de perpetuă schimbare:* 


SOCRATE (...) Ia o clipă în considerare, Cratylos prietene, lucrul pe care eu 
însumi l-am inchipuit în vis de multe ori. Oare suntem noi in măsură să 
spunem că există ceva bun şi frumos în sine, şi la fel despre fiecare 
dintre realități? 

CRATYLOS Mie, Socrate, mi se pare că da. 

SOCRATE Atunci să luăm în considerare acest lucru: nu dacă un chip este 
frumos sau ceva de felul acesta, aşa cum par toate a fi supuse curgerii, ci 
frumosul în sine. Nu este oare acesta întotdeauna aşa cum este? 

CRATYLOS Neapărat. 

SOCRATE Să fie oare cu putință, dacă e veşnic trecător, să-l denumim pe 
bună dreptate, spunând o dată că este într-un fel, alteori într-altul? Dar 
în timp ce noi am vorbi, n-ar deveni el în chip necesar şi pe loc altul, sus- 
trăgându-se şi nemaifiind cum era? 

CRATYLOS Neapărat. 

SOCRATE Dar cum ar putea să fie ceva, care să nu aibă defel o aceeaşi stare? 
Căci dacă ar întârzia cât de puțin in situaţia de a fi, e limpede că în răs- 
timpul acela nu s-ar mişca. Dacă, în schimb, este întotdeauna într-o 
aceeaşi stare şi este întotdeauna acelaşi, cum ar putea să se schimbe sau 
să se mişte, fără să se îndepărteze de forma sa? 

CRATYLOS În nici un chip. 


1 'Traducerea este luată din Fowler (1970), pp. 187 şi urm. [Vezi traducerea româ- 
nească de Simina Noica, în Platon, Opere II1, Editura Ştiinţifică şi Enciclopedică, 
Bucureşti, 1978.] 

SOCRATE Dar nici nu ar mai putea fi cunoscut de nimeni. Căci de îndată ce 
s-ar apropia cineva să-l cunoască, ar deveni altul şi într-alt fel, aşa încât 
n-ai mai putea şti ce este sau cum este. Nici o cunoaştere, de bună seamă, 
nu poate cunoaşte aceea ce cunoaşte, dacă lucrul nu are un caracter 
determinat. 

CRATYLOS În nici un chip. 


Argumentul nu este teribil de convingător. Punctul său slab rezidă 
in trecerea de la o premisă care asertează că un lucru işi schimbă 
stările la concluzia conform căreia acel lucru nu se află în mod cate- 
goric în vreo stare. Această trecere este nevalidă: chiar dacă, intr-un 
anumit sens, Australia se schimbă din a fi în emisfera sudică, este 
încă în mod categoric in această emisferă. Chiar dacă luăm schim- 
barea ca fiind pe cât se poate de rapidă, chestiunea rămâne aceeaşi. 
Să presupunem că un vehicul accelerează de pe loc cu o viteză v, 
dată de ecuaţia v = ț, unde t este timpul (şi atât v, cât şi £ sunt 
măsurate în unități adecvate). Atunci, pentru £ = 1, viteza sa este 
instantaneu 1. Cu toate că se schimbă, nu rezultă că viteza nu este 
în mod categoric 1 în acel moment. 

Posibil, Platon ar fi argumentat după cum urmează. Dacă un 
lucru se află într-o stare doar pentru un moment, atunci, întrucât 
momentul nu are durată, lucrul nu este în nici un interval de timp 
într-o stare, şi deci nu este in acea stare. Oricum, noi avem acum 
(pesemne) o mai bună înţelegere a relaţiei dintre puncte şi continuu 
decât avea Platon şi din această perspectivă putem vedea că argu- 
mentul subsidiar este el însuşi greşit, întrucât confundă timpul cu 
durata: o stare de lucruri poate să aibă loc într-un moment, deşi acel 
moment însuşi nu are vreo durată. 

$I.3 
Stabilitatea înţelesului 


Cea de-a doua interpretare, radical diferită, a argumentului din 
Theaitetos apare dacă interpretăm expresia ambiguă ca referindu-se 
la albeața însăşi, adică la înțelesul predicatului „alb“. (La urma urmei, 
dacă totul se schimbă, atunci şi acesta se schimbă). Dacă înţelesul 
lui „alb“ se schimbă permanent, atunci nu suntem în nici un fel 
îndreptăţiți să spunem că ceva este alb: atunci când vom fi spus-o, 
cuvintele noastre vor însemna altceva Astfel, rezultă, se pare, că în 
concepţia lui Cratylos, nimic nu poate fi exprimat. 

Nu vreau să intru aici în discuţia cu privire la modalitatea 
corectă de interpretare a argumentului.6 Oricum, această interpre- 
tare face cel puţin ca schimbarea care apare câteva rânduri mai 
departe să fie ceva mai inteligibilă (183a-b): 


SOCRATE (...) pe cât se pare, ceea ce s-a vădit este că, dacă totul se mişcă, 
atunci orice răspuns ar da cineva despre orice ar fi la fel de adevărat: zicând 
că „este“ aşa ori altfel sau, dacă vrei, că „devine“ aşa ori altfel, ca să nu-i 
ținem pe dumnealor în loc cu acest cuvânt. 

THEODOROS E adevărat ce spui. 

SOCRATE Da, Theodoros, în afară de faptul că am spus „aşa“ şi „altfel“. 
Căci nu trebuie să rostim deloc acest „aşa“, fiindcă ceea ce este aşa nu ar 
mai fi deloc în mişcare, după cum nici „altfel“, căci nici acesta nu este deloc 
în mişcare. Se cere stabilit un alt cuvânt pentru cei care folosesc principiul 


5 McDowell (1973), p. 181, formulează argumentul într-o formă uşor modificată. 
Conform acestui autor, dacă albeața însăşi se schimbă permanent, atunci nu o putem 
identifica pentru a o predica despre ceva. Cred că acest punct de vedere este mai 
puţin plauzibil: din faptul că ceva se schimbă permanent nu rezultă că nu putem 
identifica acel ceva. Oamenii se schimbă tot timpul, dar sunt în mod normal reiden- 
tificabili. 

6 Cornford (1935), pp. 98-99, şi McDowell (1973), p. 183, pledează pentru cea de-a 
doua interpretare, iar Crombie (1963), pp. 27-33, şi Bostock (1988), pp. 99-110, nu 
sunt de acord cu această interpretare. 

cesta, căci în acest moment nu mai au expresii pentru ideea lor — doar dacă 
nu li s-ar potrivi poate „nicidecum aşa“, ca o exprimare nedeterminată. 
''HEODOROS Aceasta este, fără îndoială, cea mai potrivită vorbă pentru ei. 


În această interpretare, argumentul vizează să stabilească faptul 
că nimic nu poate fi exprimat. Atunci, în particular, însăşi concepția 
lui Cratylos este inexprimabilă. Prima facie, aceasta nu trebuie să-l 
implice într-o contradicție. La urma urmei, dacă el este gata să tră- 
iască în tăcere, atunci el poate accepta tocmai această concepție. Şi 
există unele dovezi potrivit cărora personajul istoric Cratylos şi-a 
însuşit forţa acestui argument. Căci, aşa cum relatează Aristotel 
(Metafizica 1010a), Cratylos a fost în cele din urmă redus la tăcere: 


Un alt motiv al părerii lor e acela că întreaga fire e în mişcare, iar despre 
ceea ce se mişcă mereu nu se poate afirma un adevăr trainic; cel puțin este 
exclus să poți afirma vreun adevăr despre cea ce se schimbă în toate chi- 
purile, necontenit. Din acest fel de a concepe lucrurile s-a cristalizat, ajun- 
gând la maximum de înflorire, opinia acelora ce se dădeau drept adepți ai 
lui Heraclit, opinie pe care o împărtăşea şi Cratylos; acesta era de părere că, 
la urma urmei, nu trebuie să spui nici o vorbă. El numai arăta cu degetul şi 
critica spusa lui Heraclit că nu poţi să te cufunzi în acelaşi râu de două ori, 
căci Cratylos însuşi credea că nu poți face lucrul acesta nici măcar o dată. 


Dacă, totuşi, Cratylos îşi exprima concepțiile, aşa cum, după câte 
s-ar putea presupune, a făcut-o, din moment ce a exprimat puncte 
de vedere cu privire la cufundarea în râuri, atunci se pare că el era 
într-o poziţie contradictorie. Şi chiar dacă el nu spunea nimic, tot 
pare a fi o contradicţie implicită în poziţia sa. Căci, la urma urmei, 
chiar şi pentru ca cineva să ajungă la concluzia că nu se poate vorbi, 
este necesar să-şi exprime sieşi acest gând, or cum se poate face 
aceasta, dacă nu există vreun limbaj (nici măcar un limbaj al gân- 
dirii!) în care acest gând să poată fi exprimat? 








7 Traducerea este luată din Barnes (1979), p. 68. [Vezi traducerea românească de 
Şt. Bezdechi, în Aristotel, Metafizica, Editura IRI, Bucureşti, 1996.] 

Întâlnim aici pentru prima dată inexprimabilul şi contradicția la 
care conduce acesta. Aplicând teoria lui Cratylos la el însuşi, rezultă 
că aceasta nu este in domeniul exprimabilului (Transcendenţă), dar 
el reuşeşte în a o exprima, cel puţin pentru el însuşi (Închidere). 

Oricum, să examinăm din nou mai amănunțit argumentul pentru 
inexprimabilitate. Am văzut în 1.1 că punctul de vedere heraclitic 
extrem conform căruia totul este intr-o stare de flux este plauzibil 
dacă, dar numai dacă, considerăm anverguri temporale suficient de 
largi. Acum, dacă înțelesul cuvintelor lui Cratylos se schimbă foarte 
brusc, de pildă înainte ca un ascultător să le poată auzi şi înțelege, 
atunci cred că este perfect în regulă să se spună că acesta nu-şi 
poate exprima concepţiile. Dar cuvintele îşi schimbă înțelesurile 
doar de-a lungul unor intervale de timp relativ lungi, caz în care 
Cratylos îşi poate exprima cu siguranţă concepţiile sale unui audito- 
riu localizat (chiar dacă nu într-un mod invariabil şi, prin urmare, 
irelevant). Astfel, argumentul pentru Transcendență eşuează. În 
pofida acestui fapt, discuţia ridică problema importantă a ceea ce se 
întâmplă dacă şi acolo unde înțelesurile pot fi nedeterminate, ches- 
tiune care va fi o preocupare centrală pentru noi ceva mai târziu. 


$1.4 
Aristotel despre substanţă şi schimbare 


Să ne îndreptăm acum atenţia către cel de-al doilea subiect al 
nostru: materia primă, aşa cum apare această noțiune în scrierile lui 
Aristotel sau în interpretarea tradiţională a acestora. Căci trebuie 
spus de la bun început că problema dacă Aristotel a susținut exis- 
tența materiei prime este una discutabilă. Opinia tradiţională este 
că a făcut-o. Unii cărturari moderni au atacat această opinie, iar 
alţi cărturari moderni la fel de remarcabili au apărat opinia tradițio- 
nală? Mie mi se pare că Aristotel a susținut punctul de vedere 





5 De exemplu King (1956); Charlton (1970), anexa. 

9 De exemplu Solmson (1958), Robinson (1974), Guthrie (1981), pp. 226-231; vezi 
p. 228, nota de subsol 3 a acestei ultime lucrări pentru alte referinţe la problema în 
discuție. 

conform căruia există materie primă, chiar dacă ceea ce era înclinat 
să susțină poate să fie diferit în diferite locuri.'” Oricum, nu inten- 
ționez să intru aici în dezbateri exegetice. Interesul meu rezidă în 
însăşi noțiunea de materie primă, şi astfel în felul în care susţinerile 
aristotelice au fost înțelese în mod tradițional. 

Nişa (eco)logică pentru o noțiune de materie primă este produsă 
la Aristotel prin interacţiunea a două lucruri: o teorie a substanţei şi 
o teorie a schimbării. Să începem cu prima teorie. Aceasta a fost 
explicată în Metafizica, 7 (în mod considerabil în câteva prime capi- 
tole). Pentru Aristotel, lumea este alcătuită din substanţe, precum 
oamenii, mesele, oasele. Acestea pot fi denotate de subiectele propo- 
zițiilor. Substanțele au proprietăţi (sau accidente, în terminologia 
aristotelică). Acestea pot fi denotate de predicatele propoziţiilor 
corespunzătoare. Astfel, de exemplu, să considerăm propoziția „D-na 
Thatcher este în Downing Street“.'! „D-na Thatcher“ se referă la o 
anumită substanță, şi anume d-na T. „este în Downing Street“ se 
referă la o proprietate a acestei substanţe, şi anume aceea de a fi în 
Downing Street. 

Substanțele însele sunt fuziuni a două aspecte, pe care Aristotel 
le numeşte formă (sau esență) şi materie. Forma este cea mai impor- 
tantă dintre acestea; forma unei substanţe îți spune ce este aceasta, 
prin contrast cu simpla menționare a uneia dintre proprietățile sale. 
Astfel, de exemplu, d-na T. este o persoană, dar ea este doar de găsit 
in Downing Street; esenţa ei este aceea de a fi o persoană. Materia 
unei substanțe este aceea în care se realizează forma. Ne vom 
intoarce îndată la acest aspect. 

Acum, despre schimbare. Aceasta este discutată în Fizica 1 (în 
special în secțiunea 1.7) şi în Despre naştere şi distrugere (în special 
în secţiunea 2.1). În aceste locuri, Aristotel distinge între două ti- 
puri de schimbare. Primul tîp, alterarea (devenirea ca ceva), este cel 


Vezi Dancy (1978). 

"1 Problema folosirii exemplelor contemporane este aceea că timpul trece. Totuşi, 
un exemplu care este perimat este mai bun decât unul care este atât perimat, cât şi 
banalizat. 

mai simplu. Prin aceasta, o substanță rămâne aceeaşi, dar cel puţin 
una dintre proprietăţile sale se schimbă. Astfel, de exemplu, atunci 
când d-na T. iese la cumpărături, ea nu mai este în Downing Street. 
Această schimbare este o alterare. Cel de-al doilea tip de schimbare 
este devenirea (simpliciter). În acest fel de schimbare, o substanță 
însăşi începe sau încetează să existe. Să presupunem, de exemplu, că 
d-na T. moare. Atunci esenţa ei (a fi o persoană) încetează să existe, 
dar ceva rămâne, şi anume carnea şi oasele care au constituit-o ante- 
rior. Prin urmare, este natural să identificăm acestea cu materia 
d-nei T. Anterior, aceasta avusese forma de a fi o persoană. Acum 
poartă o formă diferită, şi anume cea de a fi un cadavru. Dar să 
notăm acum că această carne şi aceste oase sunt doar o substanţă, 
iar a fi o persoană sau un cadavru sunt doar accidente diferite ale 
acestei substanţe în momente diferite. Într-o schimbare de al doilea 
tip, deci, o substanţă dispare, deoarece o substanţă de un tip inferior 
îşi pierde un accident care era forma substanței de tip superior. 


$1.5 
Materia primă 


Cea mai fundamentală substanță, constând din carne şi oase, 
poate fi ea însăşi subiectul unei schimbări de al doilea tip; de exem- 
plu atunci când se descompune în elementele sale. Aşadar, povestea 
trebuie repetată: această substanţă este ea însăşi o fuziune a formei 
şi materiei, materia este o substanţă de nivel inferior (anumite ele- 
mente chimice), iar forma este una dintre proprietăţile sale (a fi 
carne şi oase). Astfel, avem o ierarhie a substanţelor.!” Într-o moda- 
litate simplificată, ierarhia la Aristotel este precum cea prezentată 
în Tabelul 1, unde elementele chimice, să reținem, sunt cele ale lui 
Aristotel (pământ, aer, foc şi apă) şi se pot transforma unul în altul 
printr-o schimbare de al doilea tip. 





12 Vezi Guthrie (1981), p. 227; Dancy (1978), p. 404. 

Tabelul 1 
Substanța (Materia Forma) Exemplu de 
proprietate 
Nivelul 3 d-na T. carne şi oase a fi o a fi în Downing 
persoană Street 
Nivelul 2 carne şi oase elemente  ţesutuman a fio persoană 
chimice 
Nivelul 1 elemente chimice X umed, uscat a fi țesut uman 
etc. 
Nivelul 0 X - — a fi umed, uscat 
etc. 





Să observăm că materia de la nivelul n + 1 este aceeaşi cu sub- 
stanța de la nivelul n şi că forma de la nivelul n + 1 este o proprie- 
tate a substanței de la nivelul n. Aşadar, acelaşi lucru poate fi atât 
materie (qua purtător a formei) la un nivel, cât şi substanță (qua 
posesor de proprietăți) la alt nivel. Acest principiu conectează cele 
două niveluri. Să-l numim, prin urmare, Principiul Legăturii. 

Acum, în fine, ajungem la materia primă. Aceasta este exact 
materia de la nivelul 1, adică substanţa de la nivelul 0. (Am notat-o 
cu un X în Tabelul 1. Căci, după cum vom vedea, aici rezidă necu- 
noscutul). Va fi util să distingem două pretenţii diferite despre natura 
materiei prime. 

Conform primei pretenții, materia primă (considerată ca substanța 
de la nivelul 0) este purtătoarea ultimă a tuturor proprietăților şi 
este aşa întrucât proprietăţile sunt ereditare în jos. Astfel, toate 
proprietățile d-nei T. (de exemplu cea de a fi în Downing Street) sunt 
proprietăți ale substanţei din care este constituită (carne şi oase), iar 
proprietăţile cărnii şi oaselor (a fi în Downing Street, a fi constituite 
ca o persoană) sunt proprietăți ale substanţelor care le compun 
(elementele) ş.a.m.d. Să numim aceasta: 

Teza 1: Materia primă este subiectul ultim. 
În formularea lui Aristotel (Metafizica, 1028b!3), materia primă este 


acel ceva despre care se afirmă celelalte predicate şi care nu este afirmat 
despre vreun alt lucru. 


Conform celei de-a doua susțineri, rezidând la nivelul cel mai de 
jos, materia primă nu este ea însăşi materie in-formată de un nivel 
inferior (acesta fiind motivul pentru care Tabelul 1 are acolo locuri 
libere). Să numim aceasta: 


Teza 2: Materia primă nu are esenţă. 
În formularea lui Aristotel (Metafizica, 1029a), materia primă în sine 


nu este nici ceva determinat, nici o cantitate particulară şi nici altceva. Nu 
este nici măcar negația acestora, căci chiar aceste negaţii nu îi revin decât 
în chip accidental. 


Sau, după cum formulau medievalii, materia primă este „posibi- 
litate pură“. Poate fi orice, dar în sine nu este nimic. 


$1.6 
Problema materiei prime 


Tezele 1 şi 2 constituie nucleul teoriei tradiționale a materiei 
prime. Şi totuşi aceste teze constituie nucleul unei noţiuni care este 
vădit problematică. După cum am văzut, a spune ce este o substanţă 
(prin contrast cu a menţiona unele dintre proprietăţile acesteia) 
inseamnă a-i da forma sau esența. Astfel, întrucât substanţa X nu 


' Toate citatele din Aristotel în acest capitol sunt luate din Barnes (1984). [Vezi 
traducerea românească de Şt. Bezdechi, în Aristotel, Metafizica, Editura IRI, 
Bucureşti, 1996.] 

are nici o formă, nu se poate spune ce este aceasta. Nici o propoziţie 
de forma „X este ...“ (în care se încearcă să se dea o esenţă) nu este 
adevărată. Această observaţie nu a fost trecută cu vederea de către 
Aristotel. „Cât priveşte materia în sine“, spune Aristotel, „ea nu 
poate fi cunoscută“ (Metafizica, 1036a). În mod clar, Aristotel dis- 
cută aici despre materia primă, întrucât nu este nimic de necunoscut 
în privința materiei de la nivelurile mai înalte - precum carnea şi 
oasele. 

Caracterul evaziv al materiei prime a însoţit stăruitor noţiunea 
în antichitate şi in Evul Mediu, provocând dezbateri despre natura 
sa, ca şi încercări de respingere a acesteia.!* Oricum, noțiunea a 
supraviețuit cu bine până în secolul al XVIII-lea şi este, pesemne, 
noțiunea de substanţă a lui Locke. El trăgea, de asemenea, aceeaşi 
concluzie (Essay, I, 4, 18): 


nu avem nici o (...) idee desluşită [despre substanță], astfel că nu semnifi- 
căm nimic prin cuvântul substanţă, ci doar o ipoteză nesigură despre nu ştim 
exact ce, adică despre ceva asupra căruia nu avem nici o idee particulară 
distinctă şi pe care îl luăm drept substratul sau suportul acelor idei pe care 
le cunoaştem. 


Probabil că această concluzie a declanşat cel mai nimicitor atac 
asupra noțiunii: acela al lui Berkeley.15 

Totuşi, această tradiţie privitoare la incognoscibilitatea materiei 
prime nu ajunge în miezul problemei. Materia primă este incognos- 
cibilă, este adevărat. Dar este imposibil să fie cunoscută tocmai pen- 
tru că este imposibil să se spună ce este: conform 'Tezei 2, materia 
primă nu are formă. Prin urmare, materia primă este exact ceva 
aflat dincolo de limita exprimabilului (Transcendenţă). Dar noi putem 
foarte bine să-i dăm esența; am făcut-o deja în descrierea acesteia 
(Închidere). Ceea ce face ca ceva să fie materie primă, prin contrast 
cu vreun alt tip de substanţă, este tocmai faptul că acel ceva este 
purtătorul tuturor proprietăţilor, pe câtă vreme, în sine, acel ceva 





14 Vezi, de exemplu, Sorabji (1988), capitolele 1-4. 
15 Vezi Principles of Human Knowledge, secţiunile 16, 17. 

nu are esență, după cum arată Tezele 1 şi 2. (Esenţa sa, pentru a ne 
exprima direct, este aceea de a fi lipsit de esență). Astfel, materia 
primă înfăţişează contradicția tipică la limita exprimabilului, cu toate 
că, după câte ştiu, Aristotel nu a observat niciodată acest lucru. 


$1.7 
Subiect şi formă 


În virtutea celor de mai sus, se cuvine să examinăm dacă există 
temeiuri bune pentru a presupune că materia primă există. Când 
spun asta, nu am în vedere ceva care să se potrivească în Tabelul 1 
luat ca atare. Fizica a depăşit de mult acest tabel, atât prin modifi- 
carea elementelor, cât şi prin adăugarea unor niveluri suplimentare 
de substanțe determinate sub acestea, cum sunt atomii şi particulele 
subatomice. În acest sens, materia primă este doar un capitol înve- 
chit al fizicii, după cum spune Dancy ((1978), p. 391). Mai curând, 
am în vedere problema dacă există ceva care să satisfacă Tezele 1 şi 2; 
probabil ceva aflat la cel mai de jos nivel al unui tabel modern al 
substanțelor. În mod surprinzător, Aristotel nu oferă nici un argu- 
ment explicit pentru existența materiei prime; această existență este, 
probabil, o supoziţie firească, date fiind teoriile sale ale materiei şi 
schimbării, dar nu este implicată de nici una dintre aceste teorii, 
după cum vom vedea. 

Să începem cu întrebarea dacă trebuie să existe ceva care să 
satisfacă Teza 1, un subiect ultim. Răspunsul afirmativ ar fi cu sigu- 
ranță adevărat, dacă regresul substanțelor are un sfârşit. Există 
vreun temei pentru a presupune că are? Guthrie ((1981), p. 227) 
sugerează că, din punctul de vedere al lui Aristotel, acest regres 
trebuie să aibă un sfârşit, deoarece Aristotel avea „oroare de regre- 
sul la infinit“. Ca o interpretare a lui Aristotel, această susținere 
este foarte plauzibilă. După cum vom vedea în capitolul următor, 
Aristotel susținea că nu poate exista un infinit încheiat, iar dacă 
regresul substanțelor ar continua la infinit, acestea ar fi toate pre- 
zente în substanţa de nivelul cel mai de sus, astfel că infinitul ar fi 

unul încheiat. Ca atare, regresul nu poate continua la infinit. Deşi 
aceasta este o interpretare plauzibilă a lui Aristotel, dacă o luăm ca 
un argument conform căruia regresul se încheie, atunci nu este un 
argument foarte bun. Căci, după cum vom vedea tot în capitolul 
următor, argumentele împotriva unui infinit încheiat nu pot fi 
remediate. 

Un argument destul de diferit pentru existenţa unui subiect ultim 
(deşi, după cum cred, nu unul aristotelic) decurge după cum urmează. 
Să ne gândim, de exemplu, la mine împreună cu toate proprietățile 
mele: a fi înalt, a avea mustață, a face karate-do etc. Ce face ca toate 
acestea să fie proprietăţile mele? Ce constituie unitatea lor? Un răs- 
puns natural este acela că toate proprietățile respective aparțin ace- 
luiaşi lucru, şi anume mie. Asemănător, dat fiind un corp oarecare, 
există un ultim subiect care poartă toate proprietățile acelui obiect şi 
astfel constituie unitatea lor: obiectul însuşi. 

Să observăm că acest argument pentru existența unui subiect 
ultim nu implică încheierea regresului. Într-o anumită etapă, regre- 
sul poate să meargă la nesfârşit într-o buclă, materia de la un nivel 
fiind o substanţă la un nivel mai înalt! În acest caz, toate substan- 
țele din buclă ar fi subiecte ultime! Într-adevăr, bucla ar putea fi 
foarte mică, o singură substanță buclând asupra sa înseşi, în aşa fel 
încât ea însăşi este propria sa materie. Cu toate acestea, argumentul 
este plauzibil şi astfel ne conduce cel puţin tot atât de departe ca şi 
Teza 1. 

Să ne îndreptăm acum atenția asupra Tezei 2. Există vreun temei 
pentru a presupune că subiectul ultim este lipsit de formă? Dacă 
regresul merge la nesfârşit într-o buclă, atunci, după cum tocmai am 
remarcat, există subiecte ultime şi, întrucât nu sunt la cel mai de jos 
nivel, acestea au formă. Prin urmare, răspunsul prompt este „nu“. 
Dar chiar şi presupunând că subiectul ultim este substanța de la 
nivelul 0, răspunsul este tot „nu“. Putem reține teoria substanței şi 
teoria schimbării şi eliminarea din joc a limitei inferioare a regre- 
sului. Pur şi simplu vom susţine că substanța de la nivelul 0 are 
deopotrivă o formă şi o materie. Principiul Legăturii pur şi simplu nu 
se aplică la cel mai de jos nivel (chiar dacă îl acceptăm în continuare 

pentru niveluri mai înalte). Forma şi materia substanței de nivel 0 
nu pot fi considerate ca fiind moştenite de jos; acestea sunt sui 
generis. În acest fel, întreaga schemă aristotelică este păstrată prin 
adăugarea câtorva noi intrări în Tabelul 1, şi anume o materie şi o 
formă pe ultimul rând de jos (ceea ce, oricum, este realmente cerut 
de teoria substanței). Teza 1 specifică exact forma: aceasta trebuie 
să fie purtătoarea ultimă a tuturor proprietăţilor. Nu are nici un 
sens să întrebăm ce este materia, pentru că se poate pune doar pro- 
blema a ceea ce sunt substanţele şi această materie nu este o sub- 
stanță. Desigur, dacă substanța de nivel 0 poate înceta de a mai fi şi 
dacă este să păstrăm teoria schimbării, materia va trebui să fie o 
substanţă de un nivel inferior. Rezultă tocmai că substanța de nivel 
O nu poate înceta de a mai fi. (Dar, din punctul de vedere al lui 
Aristotel, această posibilitate este oricum exclusă: dacă materia 
primă ar putea înceta de a mai fi, şi-ar pierde forma, însă nici nu a 
avut vreuna, aşa încât nu poate înceta de a mai fi.) 

Există şi alte argumente pentru pretenția că substanţa de nivel 0 
nu are esență? În Metafizica 7.3, Aristotel prezintă un experiment 
menta] cu privire la felul în care putem ajunge la materia primă (în 
gândire, nu în realitate, întrucât materia şi forma sa nu sunt fizic 
separabile). Pur şi simplu luăm un corp şi îi înlăturăm toate proprie- 
tățile: culoare, greutate, „lungimea, lărgimea şi adâncimea“; ceea ce 
rămâne după ce toate acestea au fost înlăturate este materia primă. 
Acum, dacă acest experiment mental este menit a fi un argument 
pentru a arăta că substanța de nivel 0 nu are esenţă, atunci argu- 
mentul presupune ceea ce trebuie demonstrat. Căci a presupune că 
forma este înlăturată pe parcurs este exact a presupune că aceasta 
este o proprietate, dar în schema in discuţie esența nu este deloc o 
proprietate. 

Într-una dintre părţile dialogului Timaios, Platon prezintă noţi- 
unea de receptacul al calităţilor, x&pa, care este, sub anumite aspecte, 
asemănătoare noţiunii aristotelice de materie primă.!$ În plus, Platon 


15 Pentru referinţe şi discuţii, vezi Sorabji (1988), pp. 32 şi urm. Charlton ((1970), 
anexa) susține că noțiunea tradițională de materie primă datorează mai mult acestui 
pasaj din Timaios decât lui Aristotel. 

prezintă un argument pentru a încerca să stabilească faptul că recep- 
taculul nu are nici un fel de proprietăţi intrinseci; nu le poate avea, 
deoarece altminteri „ar fi întipărit de acestea şi ar primi cu greu 
celelalte calităţi“. Acest argument, oricât ar fi de bun pentru ceea ce 
susținea Platon, nu va salva Teza 2. Căci nu există nici un temei 
pentru a presupune că forma substanţei de nivel 0 este incompati- 
bilă cu orice proprietate. Într-adevăr, intrucât forma substanței de 
nivel 0 trebuie să fie tocmai purtătoarea tuturor proprietăţilor, 
această formă este evident compatibilă cu posesiunea oricărei pro- 
prietăți. 

După câte pot să-mi dau seama, nu există nici un alt argument 
pentru concluzia că substanța de la nivelul cel mai de jos nu are 
formă. Ca atare, argumentele pentru existența materiei prime (atât 
ca nivel ultim, cât şi ca fiind fără formă) eşuează. Chiar dacă 
Aristotel a susținut posibilitatea limitei exprimabilului, el nu a 
demonstrat existența acesteia. 


$1.8 
Cusanus despre Dumnezeu 


Să mergem, aşadar, mai departe, la un alt candidat pentru ceva 
aflat dincolo de limitele exprimabilului: Dumnezeu. Mulţi au fost 
tentaţi de ideea că Dumnezeu este inefabil, aşa încât depăşeşte orice 
ar putea să fie spus despre EI!”. Există elemente solide ale acestei 
idei în tradiția neoplatonică a teologiei negative. Dar nicăieri nu 
vom găsi o expunere mai elocventă a acestei idei decât cea a filo- 
sofului german din secolul al XV-lea, Nicolaus Cusanus. 

Cusanus îl defineşte pe Dumnezeu pur şi simplu ca pe maximu- 
mul absolut, unde „numim cel mai mare sau maximum un lucru 
față de care nu poate exista un altul mai mare“ (Despre neştiința 





1 'Toate pronumele sunt inadecvate. (În original, Priest foloseşte în această frază 
pronumele personal feminin „Her“, iar în alte locuri foloseşte pronumele personal 
masculin „Him“.) 

ştiutoare, 1, 21%). Aşadar, Dumnezeu este o varietate de infinit. Mai 
mult, potrivit lui Cusanus, întrucât Dumnezeu este infinit, nu poate 
exista nici o modalitate în care să Îl sesizăm. În formularea lui 
Cusanus (Despre neştiința ştiutoare, I, 4): 


Maximumul simplu şi absolut, care nu poate fi mai mare, este atins de noi 
fără a putea fi sesizat, deoarece, fiind adevărul infinit, este prea mare pentru 
a-l putea sesiza. 


Această susținere pare puţin pripită. De ce insesizabilitatea a 
ceva decurge din infinitatea acelui ceva? În primul rând pentru că, 
potrivit lui Cusanus, categoriile noastre sunt finite şi nici o categorie 
finită nu poate „acomoda“ un obiect infinit. Dacă aşa stau lucrurile, 
atunci nu numai Dumnezeu este dincolo de sesizabil, ci şi faptele 
despre Dumnezeu sunt dincolo de exprimare (Transcendenţă). 

Totuşi, aceasta nu-l opreşte pe Cusanus să exprime (şi, după cât 
se pare, să sesizeze) diferite fapte despre Dumnezeu. El este destul 
de explicit în privinţa atribuirii unor proprietăţi cerute de dogmă, 
precum cea a Treimii (Despre neştiința ştiutoare, I, 17). Dar chiar 
dacă pietatea nu l-a împins la contradicţie, logica însăşi ar fi făcut-o. 
Căci descrierea pe care Cusanus o face lui Dumnezeu trebuie să Îl 
caracterizeze, altminteri Cusanus nu ar fi vorbit despre subiectul în 
discuţie. În plus, până şi a pretinde că Dumnezeu este insesizabil 
înseamnă a exprima un anumit fapt despre Dumnezeu. Aşadar, aici 
avem Închidere." 

Pot fi incercate mai multe moduri de a dezamorsa această con- 
tradicţie,* dar nu le voi urmări aici, căci nici Cusanus nu între- 
prinde aşa ceva. El are curajul convingerilor sale logice şi acceptă 


18 Citatele sunt luate din Heron (1954). [Vezi traducerea românească de Octavian 
Nistor în Între antichitate şi renaştere. Gândirea evului mediu, Bucureşti, Editura 
Minerva, vol. II, 1984.) 

19 Interesant in acest context, Stace (1961) susţine că atunci când misticii sunt 
împinşi spre a enunţa ceva contradictoriu din cauza intuiţiilor lor inefabile, aceasta 
se întâmplă tocmai pentru că acele contradicții sunt adevărate. 

2 Vom discuta despre unul dintre aceste moduri atunci când vom ajunge la 
Anselm, într-un capitol ulterior. Alte moduri sunt discutate în Alston (1956). 

această contradicție despre Dumnezeu ca fiind adevărată. De fapt, 
Cusanus se lasă purtat de această situaţie şi insistă că toate contra- 
dicţiile sunt adevărate despre Dumnezeu - ceea ce nu rezultă defel, 
aşa cum i-ar fi putut spune orice logician adept al paraconsistenței — 
(Despre neştiința ştiutoare, I, 4): 


acestea [opoziţiile] nu exîstă în nici un fel în maximumul absolut. Maximu- 
mul absolut, fiind în mod absolut toate lucrurile care pot fi (...) nu este nici 
unul dintre acestea, încât minimumul coincide în maximum. 


Aşadar, spre deosebire de Aristotel, Cusanus nu numai că sesi- 
zează contradicţiile la limita exprimabilului, dar le şi susține. 


$1.9 
Obiecte şi categorii 


Aşa stând lucrurile, ne vom opri şi vom examina argumentul lui 
Cusanus cu mai multă atenţie. Cusanus argumentează că Dumnezeu 
nu poate fi (cu adevăr) descris, deoarece, fiind infinit, Dumnezeu nu 
poate fi încadrat într-o categorie finită. Cum rezultă aceasta? 
Cusanus explică (Despre neştiința ştiutoare, I, 3): 


Un intelect finit nu poate ajunge (...) la adevărul absolut al lucrurilor. Ade- 
vărul nu este susceptibil de mai mult sau mai puţin, ci constă din ceva indi- 
vizibil, aşa încât nu poate fi măsurat cu precizie de ceea ce nu este el însuşi 
adevărat, de pildă, ceea ce nu este el însuşi cerc nu poate fi măsura cercului, 
căci natura acestuia este una şi indivizibilă. Prin urmare, intelectul nostru, 
care nu este adevărul, nu-l sesizează niciodată cu o astfel de precizie încât 
să nu poată fi sesizat mai precis de o putere de sesizare infinit mai mare. 


Observăm că Cusanus operează cu o concepție a categorizării de 
tip „oglindă“. O categorie adecvată trebuie să împărtăşească propri- 
etăţile relevante cu obiectul categorizat, tot aşa cum o imagine adec- 
vată trebuie să împărtăşească trăsăturile relevante cu obiectul 
înfăţişat. 

Nu este de competența mea să judec cât de acceptabilă era 
această concepţie despre categorizare în secolul al XV-lea, dar este 
clar că, dintr-un punct de vedere modern, concepția nu este deloc 
plauzibilă. Categoriile nu împărtăşesc mai deloc proprietăţile obiec- 
telor categorizate. Categoria de roşeață nu este roşie; noţiunea de 
caracter străin nu este străină; noțiunea de lungime nu este lungă. 
Şi, pentru buna măsură, nici noțiunea de cerc nu este circulară. Aşa- 
dar, nu există nici un temei pentru a presupune că o categorie adec- 
vată pentru a caracteriza infinitul trebuie să fie infinită; şi cu 
această observaţie, argumentul lui Cusanus se prăbuşeşte. 

Nu cunosc nici un alt argument convingător conform căruia cate- 
goriile limbajului nostru nu ÎN pot caracteriza adecvat pe Dumnezeu. 
Ca atare, conchid că poziţia lui Cusanus nu se susține. Deşi Cusanus 
recunoscuse natura contradictorie a lucrurilor dincolo de exprimabil, 
el a eşuat în încercarea de a stabili că există astfel de lucruri. 


Concluzie 


În acest capitol am examinat trei filosofi prekantieni, ale căror 
concepții i-au condus la concluzia că există lucruri dincolo de expri- 
mabil şi deci la contradicţia tipică limitelor gândirii — chiar dacă 
numai unul dintre aceştia (Cusanus) a recunoscut şi a susținut 
contradicția. După cum am văzut, argumentele celor trei pentru 
concluzia conform căreia există lucruri dincolo de exprimabil nu pot 
fi apărate. Cu toate acestea, argumente similare ale unor filosofi 
ulteriori nu pot fi făcute inofensive cu atâta uşurinţă. Totuşi, pentru 
moment, să părăsim limitele exprimabilului şi să trecem la cea de-a 
doua limită care ne va preocupa în carte. După cum am văzut, 
Cusanus a fost împins la contradicție din cauza trăsăturilor unei 
infinităţi. În capitolul următor vom examina infinitatea însăşi. 





21 Deşi, atunci când vom ajunge la Hegel, vom întâlni un alt argument conform 
căruia categoriile finite nu pot caracteriza obiecte infinite. 


2. LIMITELE ITERĂRII 


Introducere 


În acest capitol vom întâlni o a doua limită a gândirii. Această 
limită apare atunci când există o operaţie care este aplicată repetat 
pe cât de mult este posibil. Din motive evidente, o voi numi limita 
iterabilului: cel mai notabil caz al acestei limite este infinitul (ordi- 
nal) matematic. 

Din motive asupra cărora nu voi face speculaţii aici, infinitul 
matematic a exercitat o fascinaţie originară asupra oamenilor din 
cele mai vechi timpuri şi se află în centrul preocupărilor din filo- 
sofie, matematică şi chiar teologie. În pofida acestui fapt — sau poate 
cauză a sa - noțiunea este una profund paradoxală. Din diferite 
motive care vor apărea pe parcurs, oamenilor li s-a părut că, deşi 
nimic nu este mai mare decât infinitul, există ceva mai mare. Acesta 
este, de fapt, laitmotivul cărții. 

În virtutea acestui paradox, noțiunea de infinit matematic a fost 
adesea considerată ca fiind problematică. Se susține în mod obişnuit 
că aceste probleme au fost rezolvate în secolul al XIX-lea, prin 
scrierile lui Dedekind, Cantor ş.a. De exemplu, Russell scria:! 


De peste două mii de ani, intelectul omenesc a fost pus în încurcătură de 
această problemă [a infinității) (...) 

O lungă serie de filosofi, de la Zenon la Bergman, şi-a fundamentat mult din 
metafizică pe presupusa imposibilitate a colecțiilor infinite (...) Soluția defi- 
nitivă a dificultăților se datorează (...) lui Georg Cantor. 


1 (1926), pp. 164, 169; vezi Moore (1990), p. 110. 

Şi totuşi, această susținere este greşită. Lucrările acestor mate- 
maticieni ai secolului al XIX-lea au determinat un avans remarcabil 
în înțelegerea noastră a infinitului; transfinitul este una dintre cele 
mai admirabile descoperiri matematice. Dar aceste lucrări nu au 
înlăturat paradoxul fundamental al infinitului matematic, ci, mai 
curând, i-au restabilit poziția (chiar dacă această restabilire e poziţiei 
a fost suficientă pentru a-l ascunde un timp). Dar să nu anticipăm. 

Cea mai sofisticată abordare timpurie a infinitului este, fără îndo- 
ială, cea a lui Aristotel. EI a fost cel care a strâns laolaltă diferitele 
probleme ridicate de gândirea presocraticilor cu privire la infinit şi a 
încercat să formuleze o teorie care să facă faţă acestor probleme. În 
prima parte a acestui capitol vom examina concepţia lui Aristotel 
despre infinit: vom vedea că el sesiza contradicția la limita itera- 
bilului şi se străduia să o evite. Dezvoltări semnificative importante 
aveau a mai aştepta încă două mii de ani, dar contradicţia la limita 
iterabilului a fost întrezărită mai înainte într-un loc destul de neaş- 
teptat: în argumentul cosmologic al lui Leibniz pentru existența lui 
Dumnezeu. Vom examina acest argument în cea de-a doua parte a 
acestui capitol. 


$2.1 
Infinităţi generate 


Înainte de a începe, voi explica o terminologie utilă. Să presupu- 
nem că avem un operator care se aplică unor obiecte de un anumit 
tip. Atunci când se aplică unui obiect de acel tip, operatorul poate să 
nu producă nimic sau poate să producă un obiect de acelaşi tip. Voi 
numi un astfel de operator generator, deoarece, aplicându-l iarăşi şi 
iarăşi, putem genera o secvență de obiecte. Oricare ar fi rezultatul 
obținut prin iterarea aplicărilor operatorului pe cât de mult este 
posibil, îl voi numi limită a iterării. 

În general, nu există nici un temei pentru a presupune că aplica- 
rea unui generator produce întotdeauna un obiect nou (sau chiar că 
produce vreun obiect), dar dacă o face, îl voi numi generator de 

infinitate, deoarece aplicaţiile iterate produc o infinitate de obiecte. 
În acest caz, voi numi limita iterării infinitate generată. Un exemplu 
paradigmatic de generator de infinitate este adunarea cu unu. Alte 
exemple pot fi: a tăia un obiect în jumătate sau a forma noțiunea 
unui obiect. Un exemplu paradigmatic de infinitate generată este 
mulțimea c, i.e. (0, 1, 2, 3, ...!, obţinută din 0 prin aplicarea de un 
număr indefinit de ori a generatorului 1 + x.? Limitele iterării care 
vor constitui preocuparea noastră principală sunt infinităţile generate. 


Ş2.2 
+. la Aristotel 


Să ne întoarcem acum la Aristotel. Care era teoria sa a infini- 
tului? Această teorie poate fi rezumată foarte simplu: infinitul nu 
există. Abordarea lui Aristotel a infinității este dată în Fizica sa, în 
principal în ultimele trei secțiuni ale Cărţii a III-a. Acolo, Aristotel 
arată că, deşi există în mod clar generatori de infinitate, iar aceştia 
pot fi aplicaţi de un număr indefinit de ori, nu există astfel de lu- 
cruri cum sunt limitele pe care aceştia le generează. Cu cuvintele 
sale (Fizica, III, 6, 206a-206b): 


infinitul se prezintă în mai multe feluri — în timp, în succesiunea generați- 
ilor la oameni şi în diviziunea mărimilor. În general, infinitul constă în faptul 
de a lua mereu alt şi alt lucru şi în faptul că lucrul luat este mereu limitat, 
dar este mereu altul şi altul. În acest fel, nu trebuie să considerăm infinitul 
ca un lucru concret, cum este omul sau casa, ci aşa cum se înţelege ziua şi 
lupta, pentru care existența nu este o substanță determinată, ci este întot- 
deauna în generare şi în distrugere, chiar dacă este limitată, dar este mereu 


2 De notat că, intrucât un generator de infinitate trebuie să producă un obiect 
diferit față de tot ce a fost obţinut la un moment dat, este mai nimerit să-l concep- 
tualizăm ca un operator pe o colecție de obiecte de tipul respectiv. Astfel, în locul 
operatorului 1 + x, este mai potrivit să ne gândim la operatorul 1 + max(X), unde X 
este o mulțime finită de numere. Oricum, deocamdată vom ignora această subtilitate. 

3 În acest capitol, citatele din Aristotel sunt luate din Barnes (1984). [Vezi tradu- 
cerea românească de N. I. Barbu, în Aristotel, Fizica, Bucureşti, Editura Ştiinţifică, 
1966, cu uşoare modificări.) 

alta şi alta. (...) În alt fel infinitul nu există, dar el există numai aşa, şi 
anume în potenţialitate sau prin reducțţie. 


Se obişnuieşte să se distingă între două noţiuni de infinit: infmitul 
potențial şi infinitul actual (sau încheiat).* În linii mari, infinitul poten- 
țial este o operaţie extensibilă indefinit de mult; infinitul actual este 
starea produsă atunci când operația a fost efectuată mai mult decât 
de un număr finit de ori. Aristotel, după spusele sale, descria infini- 
tul potenţial, pe câtă vreme ceea ce am numit eu infinit este 
infinitul actual. Terminologia „actual/potenţial“ nu este teribil de feri- 
cită. Infinitul potenţial nu este nici infinit, nici potențial. Nu este 
potenţial, sau cel puţin nu este potențial în felul în care Aristotel 
consideră multe lucruri ca fiind potenţiale. Căci acesta (prin con- 
trast cu părți ale sale) nu poate ajunge niciodată la existență. Şi nu 
este infinit, întrucât în fiecare stadiu este finit. (Sensul actualității 
în care infinitul actual este actual ar putea, de asemenea, să fie con- 
siderat drept contestabil). Oricum, astăzi terminologia este prea 
bine înrădăcinată pentru a fi uşor de schimbat; ca atare, o voi folosi. 
Aristotel spune, aşadar, că nu există decât infinităţi potenţiale; nu 
există infinități (actuale). 


$2.3 
Timp 


Să examinăm acum problema dacă punctul de vedere al lui 
Aristotel, conform căruia nu există infinități încheiate, poate fi apărat. 
În Fizica III, 4, 203b, Aristotel consideră câteva argumente în favoa- 
rea existenţei infinităților actuale şi răspunde foarte pe scurt acestor 
argumente în III, 8, 208a. În general, argumentele menționate nu-şi 
stabilesc concluziile in mod satisfăcător. Aceste argumente indică 
existența unor generatori de infinitate şi presupun pur şi simplu că 
trebuie să existe infinităţile corespunzătoare. Aristotel a avut de 


1 Sau, în formularea medievalilor, infinitul sincategorematic şi cel categorematic. 
Vezi Moore (1990), cap. 3. 

făcut doar cu puţin mai mult decât să arate că nu rezultă nicidecum 
aşa ceva. 

Folosind argumente din teoria modernă a mulțimilor, este uşor 
de ajuns la concluzia că există infinităţi. De exemplu, să considerăm 
mulțimea co. Aceasta este cu certitudine o infinitate actuală (atunci 
când este considerată ca o unitate, cum este, de exemplu, atunci când 
este gândită ca un membru al unei alte colecții). Dar chiar dacă lovi- 
rea lui Aristotel cu teoria mulțimilor transfinite provoacă cu certitu- 
dine un cnocaut tehnic, acesta nu se conformează regulilor Marchi- 
zului de Queensberry.” Mai interesant este să vedem dacă Aristotel 
îşi poate susține poziţia în proprii săi termeni. După cum vom vedea, 
nu poate. 

Cel mai convingător mod de a argumenta împotriva lui Aristotel 
este dat de găsirea unei infinități care este instanţiată într-un proces 
în timp. Dacă acel proces ajunge la o încheiere, infinitatea trebuie să 
fie încheiată şi deci limita trebuie să existe. Cele mai evidente pro- 
cese care instanţiază infinități sunt chiar mişcarea şi timpul. 

Să considerăm mai întâi timpul. Atât timpul trecut, cât şi timpul 
viitor instanţiază generatori de infinitate (cu o zi înainte; cu o zi 
după) — presupunând, totuşi, o concepție newtoniană despre timp. 
În plus, în cazul timpului trecut, procesul, deci şi infinitatea, este 
incheiat de prezent. Aristotel consideră efectiv acest argument, pe 
scurt, şi răspunde că „Timpul (...) [este] infinit, dar părţile care sunt 
luate nu dăinuiesc“ (Fizica, 208a). Cu alte cuvinte, timpul trecut nu 
este infinit în mod actual, deoarece nu toate părțile sale există (în 
fiecare moment). Acest argument este mai curând forțat. Pentru ca 
o totalitate să aibă o mărime, nu este necesar ca toți membrii săi să 
coexiste temporal, aşa cum admite şi Aristotel uneori. De exemplu, 
se poate pune cu sens întrebarea câți oameni s-au născut de la 
moartea lui Aristotel. Aşadar, a arăta că nu toate momentele trecute 
există laolaltă este o ignoratio: mulțimea tuturor momentelor tre- 
cute poate fi totuşi o infinitate încheiată în sensul cerut. 


* În original: Queensberry Rules, cod de reguli larg acceptat în box, elaborat de 
John Graham Chambers în Londra anului 1865 şi publicat în 1867 sub patronajul lui 
John Sholto Douglas, Marchiz de Queensberry. 

Lear ((1979-1980), p. 207) sugerează o soluţie pentru Aristotel. 
După cum observă acesta, faptul că după fiecare bătaie de inimă a 
copilului meu a existat o alta nu implică faptul că a existat o infi- 
nitate de bătăi de inimă ale copilului meu. Timpul poate fi în acest 
fel. Totuşi, această sugestie nu apare ca foarte plauzibilă. Temeiul 
pentru care „următoarea bătaie de inimă a copilului meu“ nu este 
un generator de infinitate (prin contrast, dacă ar fi să trăiesc veşnic, 
„următoarea bătaie de inimă“ ar fi un astfel de generator) este acela 
că termenul „copil“ este vag: starea de a fi copil dispare treptat, iar 
acesta este temeiul pentru care este imposibil să identifici ultima 
bătaie de inimă din această stare. „Moment anterior“ sau „moment 
anterior în trecut“ nu par a fi deloc similari. „Trecut“ nu este un 
termen vag. Nu este adevărat că, pe măsură ce regresăm din ce în ce 
mai mult, lucrurile devin din ce în ce mai puţin trecute, până la a nu 
mai fi deloc trecute! Ori de câte ori este acolo, trecutul este sută la 
sută acolo. 

Mi se pare că singura modalitate de a evita concluzia conform 
căreia timpul trecut este infinit (în mod actual) este aceea de a nega 
că timpul trecut este potenţial infinit, adică newtonian. S-ar putea 
face asta, de exemplu, dacă s-ar lua Teoria Generală a Relativității 
ca implicând faptul că atât timpul, cât şi universul material au înce- 
put o dată cu Big Bang. În acest caz, geometria timpului ar fi extrem 
de non-euclidiană. Problema dacă această mişcare este posibilă sau 
nu o las în seama fizicienilor moderni; nu este o mişcare posibilă 
pentru Aristotel. O dată ce admiţi că timpul trecut este potenţial 
infinit (cum face Aristotel), rezultă că este infinit în mod actual. 


$2.4 
Mişcare 


Cea de-a doua modalitate în care o infinitate poate fi instanțiată 
printr-un proces efectiv şi încheiat priveşte mişcarea. Aceasta se 
poate vedea, după cum era de aşteptat, cu ajutorul unuia dintre argu- 
mentele lui Zenon. 

Fie un corp (care, pentru scopurile de față, ar putea fi identificat 
cu punctul care este centrul său de masă) care se mişcă de la A (să 
spunem 0) la B (să spunem 1). Să considerăm secvența de puncte 
spaţiale in mişcare 0, 1/2, 3/4, 7/8 ..., fiecare punct (cu excepţia pri- 
mului) împărțind în două distanța dintre punctul anterior şi 1. 
Generatorul care ne conduce de la un punct la punctul următor este 
în mod evident un generator de infinitate. Alternativ şi echivalent, 
tot aşa este şi funcția care ne conduce de la fiecare jumătate la 
următoarea: [0, 1/2], [1/2, 3/4], (3/4, 7/8] .... În plus, infinitatea este 
încheiată în momentul în care corpul ajunge în B. 

Aristotel discută acest paradox al lui Zenon şi, după cum era de 
aşteptat, nu îi acceptă concluzia. Soluţia lui Aristotel constă din a 
nega că punctele (sau jumătățile) în discuţie există. După cum vom 
vedea, Aristotel consideră că supoziţia conform căreia continuul este 
alcătuit dîn puncte este absurdă. În particular, un punct este pur şi 
simplu o divizare a continuului în două părți, produsă de un corp în 
repaus. Aşadar, dacă mişcarea corpului este continuă, atunci nu 
există puncte (actuale) între A şi B şi nici jumătăţi corespunzătoare. 
După cum formulează Arîstotel (Fizica, VIII, 8, 263a): 


Dacă cineva ar despărți o dreaptă continuă în două, acesta se va folosi de un 
punct unic ca de două, pentru că el va face din acelaşi punct început şi 
sfârşit [a două jumătăţi diferite] (...) Dar dacă se va împărţi astfel, nu vor 
mai fi continue nici linia, nici mişcarea, căci mişcarea continuă ține de con- 
tinuu, iar în continuu există o infinitate de jumătăți, nu însă în act, ci în 
potențţialitate. Dacă deci sunt luate în act, atunci [corpul] nu va face o miş- 
care continuă, ci se va opri. 


S-ar putea pune întrebarea de ce, pentru a actualiza un punct, un 
corp trebuie să fie în repaus. Dar lăsând aceasta la o parte, această 
evitare a infinității încheiate este foarte aproape de a fi sieşi dăună- 
toare. Căci Aristotel recunoaşte, aparent fără a realiza efectele, că 
există o infinitate de jumătăţi potenţiale. El merge mai departe şi 
spune (263b): 

În acest fel, celui care întreabă dacă se admite că se poate străbate o infi- 
nitate de unități în timp sau în lungime trebuie să-i răspundem că într-un 
fel se poate, într-alt fel nu se poate. Dacă unitățile sunt actuale, nu se poate; 
dacă ele sunt potenţiale, se poate. 


S-ar părea, atunci, că există o infinitate încheiată de puncte posi- 
bile între A şi B. Această admitere a unor puncte posibile nu este o 
aberaţie din partea lui Aristotel. Căci, după cum vom vedea, Aristotel 
este ataşat ideii că orice interval al continuului poate fi împărțit în 
două, în aşa fel încât trebuie să existe o infinitate potenţială de 
puncte potențiale între A şi B. Această infinitate este încheiată în 
momentul în care corpul ajunge în B:5 

O a doua obiecţie la adresa lui Aristotel este următoarea. Putem 
să acceptăm teoria lui Aristotel a punctelor şi în acelaşi timp să ară- 
tăm că există o infinitate încheiată de puncte actuale (sau de jumă- 
tăţi). Să presupunem că un corp care se mişcă de la A la B se depla- 
sează după cum urmează: ajunge la jumătatea distanței dintre A şi 
B în 1/4 secunde, staționează acolo 1/4 secunde, apoi ajunge la jumă- 
tatea distanţei rămase în 1/8 secunde, staționează acolo 1/8 secunde 
ş.a.m.d. (Astfel, dacă acest corp începe mişcarea în momentul t = 0, 
atunci se mişcă între momente de forma 1 — 1/2 şi 1 — 1/2 + 1/2+2, 
n > 0, şi staționează în celelalte momente.) Corpul se opreşte în 
fiecare dintre punctele zenoniene şi astfel le actualizează, dar tot 
ajunge în B după o secundă. Prin urmare, avem aici un generator de 
infinitate de puncte actuale.f 


5 Sorabji (1983), p. 213, observă această admitere nefericită, dar consideră că 
Aristotel poate ieşi din încurcătură arătând că infinitudinea punctelor potenţiale este 
ea însăşi un infinit potențial. Aristotel nu poate face aceasta, deoarece infinitudinea 
este încheiată. 

$ Un exemplu similar este dat în Bostock (1973-1974), dar acesta nu este extrem 
de satisfăcător, devarece corpul se opreşte doar instantaneu în fiecare punct, or 
Aristotel cere ca un corp să se oprească pentru o perioadă, dacă este să se definească 
un punct. Vezi Sorabji (1983), p. 324. 

$2.5 
Continuul 


După cum tocmai am văzut, Aristotel nu poate evita acceptarea 
existenței infinităţilor actuale. Prin urmare, este momentul să exa- 
minăm temeiurile sale împotriva existenţei înfinitului actual. Aristotel 
prezintă un număr de argumente împotriva existenței infinitului. 
Multe dintre acestea (cu deosebire cele din Fizica, III, 5) sunt impo- 
triva existenţei infinităţilor fizice şi depind de teoriile sale fizice 
asupra locului şi a mişcării. Dar Aristotel are şi alte argumente care 
sunt mult mai abstracte şi mai puţin vulnerabile la decesul teoriilor 
sale fizice. Voi discuta două dintre aceste argumente, care încearcă 
să arate în mod efectiv că infinitul actual atrage după sine con- 
tradicţii. 

Primul argument derivă dintr-un alt argument al lui Zenon? şi 
priveşte natura continuului. Dacă există limite infinite, atunci un 
corp poate fi divizat „de la un capăt la altul“, dar (Despre naştere şi 
distrugere, I, 2, 316a): 


că această divizare este posibilă implică o dificultate. Ce va fi acel ceva în 
corp care să scape divizării? 


Pentru a vedea ce avea în vedere Aristotel, să luăm un interval 
finit al continuului (să spunem [0, 1]), să-l împărțim în două părți 
egale, adică să înlăturăm punctul său de mijloc din mulţimea punc- 
telor (de notat că diviziunea este aici una conceptuală; Aristotel nu 
discută despre folosirea ferăstraielor), să împărțim fiecare dintre 
cele două jumătăţi în părți egale ş.a.m.d. Operația de împărţire a 
fiecărui fragment rămas în părți egale este un generator de înfini- 
tate. Acum, să ducem această operaţie la limită. Care este rezulta- 
tul? O mulţime de ceva-uri, dar ce este fiecare ceva? 


7 Vezi Vlastos (1967). 

O mărime [adică ceva cu lungime pozitivă]? Nu, este imposibil, căci în acest 
caz ar exista ceva nedivizat, în timp ce, prin ipoteză, corpul era divizibil de 
la un capăt la aitul. Dar dacă este să se admită că nu va rămâne nici corp, 
nici mărime şi totuşi diviziunea să aibă loc, atunci sau corpul va consta din 
puncte (iar constituenţii săi nu vor avea mărime), sau corpul nu va fi abso- 
lut nimic. Dar dacă constă din puncte, nu va avea mărime. Căci atunci când 
punctele ar fi în contact şi ar coincide pentru a alcătui o singură mărime, 
ele nu ar face ca întregul să fie cu ceva mai mare (deoarece, atunci când cor- 
pul a fost împărțit în două sau mai multe părți, întregul nu a fost puţin mai 
mic sau mai mare decât a fost anterior împărțirii). Aşadar, chiar dacă toate 
punctele sunt puse laolaltă, acestea nu vor alcătui o mărime.$ 


Avem aici o dilemă multiplă. Sau (i) ceea ce rămâne are lungime, 
sau (ii) nu are lungime; în cel de-al doilea caz, sau (iia) nu este 
nimic, sau (iib) este un punct fără dimensiune. Cazul (i) este contra- 
dictoriu, deoarece toate lungimile pozitive au fost divizate (după n 
diviziuni, toate fragmentele nedivizate au lungimea 1/2”, ceea ce 
poate fi făcută cât de mică dorim). Cazul (iia) este contradictoriu, 
deoarece un amalgam de nimicuri este nimic. Cazul (iib) este contra- 
dictoriu, deoarece o colecţie de puncte fără dimensiune nu poate 
avea o dimensiune pozitivă. 

Cu o uşoară modificare, putem formula argumentul după cum 
urmează. Să numim lucrurile care rezultă din diviziunea de la un 
capăt la altul atomi şi fie D totalitatea lucrurilor care pot fi divizate 
(conceptual). Acum, mai întâi, un atom nu poate fi un membru al D 
(Transcendenţă), deoarece este obținut prin divizarea de la un capăt 
la altul şi deci nu poate fi divizat mai departe. Dar un atom trebuie 
să aibă mărime, deoarece o mărime nu poate fi compusă din 
non-mărimi. Aşadar, un atom poate fi divizat, i.e. este un membru al 
D (Închidere). Conform acestui argument, atomii, un tip de limită 
a iterabilului, instanțiază contradicții tipice pentru limitele gândirii. 

Destul cu acest argument. Funcţionează? Istoria nu a fost blândă 
cu acest argument, după cum ştie orice persoană familiarizată cât de 


8 Despre naştere şi distrugere, |, 2, 316a. 

cât cu teoria măsurii”. Putem accepta imposibilitatea primelor două 
coarne ale dilemei lui Aristotel: atomii (adică punctele) nu au lun- 
gime, iar ceva nu poate fi o colecţie de nimicuri. Dar mai departe, 
dilema eşuează: o lungime poate fi alcătuită din puncte, adică din 
lucruri fără lungime. Aristotel are dreptate atunci când spune că, 
dacă înlături un singur punct dintr-o mulţime, nu-i diminuezi dimen- 
siunea şi, reciproc, dacă adaugi un singur punct unei mulțimi de 
puncte, nu-i creşti dimensiunea. Dar de aici nu rezultă că nu poți 
creşte dimensiunea unei mulțimi prin adăugarea de puncte. Este 
tentant să se presupună că aceasta decurge printr-un simplu argu- 
ment al grămezii, ceea ce, probabil, este elementul care a motivat 
gândirea lui Aristotel.!” Şi, într-adevăr, adăugarea de puncte unul 
câte unul nu va creşte dimensiunea mulțimii.!! Pentru a-i creşte 
dimensiunea, trebuie să adaugi o mulțime non-enumerabilă de 
puncte, mai multe decât pot fi adăugate „unul câte unul“. Desigur, 
Aristotel nu a beneficiat de teoria modernă a mulțimilor, dar chiar 
şi fără această teorie, argumentul său este convingător. Totuşi, 
argumentul eşuează fără doar şi poate. Ceea ce rămâne în limita 
generată prin iterarea divizării intervalului (0, 1] este mulțimea 
punctelor care nu sunt de forma m/2” (0 < m < 2”), iar această mul- 
țime are dimensiunea 1! 


$2.6 
Părţi infinite 


Cel de-al doilea dintre argumentele lui Aristotel prin care se 
încearcă să se arate că infinitul încheiat este contradictoriu este mai 
obscur, fiind doar ceva mai mult decât o remarcă făcută în treacăt, 
dar este în mod potenţial mai important. Discutând cosmologia lui 
Anaxagoras, Aristotel spune (Fizica, III, 4, 188a): 


9 Vezi, de exemplu, primele capitole din Halmos (1950). 

19 Vezi, de exemplu, Fizica, VI, 1, unde Aristotel consideră în mod clar posibili- 
tatea adăugării punct cu punct. 

1! Nici măcar în limitele măsurilor normale, i.e. aditiv numărabile. 


Limitele iterării 79 


chiar în corpurile infinite va exista o cantitate de carne, de sânge şi de cre- 
ier infinită, acestea fiind separate desigur unele de altele, dar nu mai puțin 
existente şi fiecare dintre ele infinite. Dar acest lucru este absurd. 


În mod clar, Aristotel apreciază drept contradictorie supoziţia 
conform căreia un întreg infinit (şi a fortiori, probabil, un întreg 
finit) ar putea avea părți infinite. Totuşi, el nu explică de ce. În 
comentariul său, Ross sugerează ((1936), p. 486) că aceasta se 
întâmplă deoarece „corpurile care se află unul lângă altul se limi- 
tează în mod necesar unul pe altul şi deci nu sunt infinite“. Pesemne 
că aşa este, deşi susținerea mă contrariază prin neplauzibilitate, 
deoarece este destul de evident că o infinitate poate fi limitată, cel 
puțin la un capăt (să considerăm (x; x > 0)). 

Cred că temeiuri mult mai plauzibile pentru a susține că părţile 
nu pot fi infinite sunt cele expuse de aristotelienii ulteriori. Temeiurile 
avansate de Filopon, filosoful din Alexandria secolului al VI-lea d.H., 
vor ilustra chestiunea.!'? Filopon opunea abordarea lui Aristotel a 
infinităţii propriei sale concepţii asupra eternității lumii. Dacă lumea 
ar fi fost eternă, atunci numărul total de ani de dinaintea anului 
1991, să spunem, ar fi (în mod actual, nu doar potenţial) infinit. 
Dar, în egală măsură, numărul de ani de dinaintea anului 1990 ar fi 
în mod actual infinit. Aşadar, am avea o infinitudine cu o parte 
infinită, iar ceea ce se presupune a fi absurd în legătură cu aceasta 
este că ar putea exista ceva mai mare decât o infinitudine. 

Dar de ce nu ar putea exista ceva mai cuprinzător decât infi- 
nitatea? Dacă defineşti infinitatea ca fiind ceva decât care altceva 
mai mare nu poate fi, atunci, desigur, este absurd; dar aceasta nu 
este noțiunea de infinitate cu care lucrează Aristotel şi adepții săi. 
Sugerez că absurditatea rezidă în dezacordul cu ideea codificată 
drept axioma euclidiană conform căreia întregul trebuie să fie mai 
mare decât părțile sale (proprii) (Elemente, Cartea I, Axioma 5). 


12 Pentru o trecere în revistă a acestor temeiuri, vezi Todd (1980). Pentru discuţii 
suplimentare, vezi Sorabji (1983), cap. 14. 

Astfel, o parte nu poate avea aceeaşi dimensiune ca întregul, adică 
nu poate fi infinită. 

S-ar putea sugera că aici se presupune ceva important ce trebuie 
demonstrat. De ce, la urma urmei, nu ar putea exista infinităţi de 
dimensiuni diferite? Susținerea conform căreia nu există aşa ceva 
reprezintă o axiomă la Aristotel şi în gândirea medievală timpurie.!i 
Dar chiar dacă admitem că ar putea exista aşa ceva, ar fi irelevant 
pentru cazul în discuţie, deoarece anii de dinainte de 1991 şi cei de 
dinainte de 1990 pot fi imperecheați unu-la-unu într-o manieră de 
acum standard. Funcţia care pune în corespondenţă fiecare an cu 
predecesorul său este o astfel de corelație. (Nu ştiu cine a observat 
pentru prima dată acest tip de corelaţie; cu siguranţă, era cunoscut 
medievalilor.) Aşadar, conform criteriului natural al identităţii de 
dimensiune, sunt exact atâția ani înainte de 1990, câți sunt înainte 
de 1991. 

Ca şi în cazul argumentului continuului, cu o uşoară prelucrare, 
acest argument poate fi pus în forma tipică a unei contradicții la 
limita gândirii. Să luăm o infinitate încheiată (anii până la 1990, să 
spunem), c, şi fie C clasa lucrurilor care au aceeaşi dimensiune cu c. 
Acum, să luăm orice obiect nou (să spunem 1991) şi să-l adăugăm la 
c. Noua colecţie este mai mare decât c, conform axiomei lui Euclid şi 
deci nu este în C (Transcendenţă), dar este infinită şi deci de aceeaşi 
dimensiune cu c (sau este de aceeaşi dimensiune cu c potrivit argu- 
mentului împerecherii), astfel că este în C (Închidere). 

Acum, şi pentru a ne întoarce la Aristotel, dacă aceasta era ideea 
care stătea, probabil pe jumătate elaborată, în spatele remarcii sale 
despre Anaxagoras, istoria a dovedit că nu este o idee corectă. 
Povestea este familiară oricărei persoane care a parcurs un curs 


13 Un alt reductio folosit de Filopon decurge după cum urmează. Dacă numărul de 
ani, adică numărul de luni ianuarie, de dinaintea anului 1990 este infinit, atunci 
numărul de luni de dinainte de 1990 trebuie să fie de asemenea infinit şi, întrucât un 
an are douăsprezece luni, această infinitate trebuie să fie de douăsprezece ori mai 
mare decât prima. Încă o dată, avem ceva (mulțimea lunilor) cu aceeaşi dimensiune 
cu o submulțime proprie a acelui ceva (mulțimea lunilor ianuarie). 

11 Vezi Murdoch (1982), p. 569. 

clementar de teoria mulțimilor, aşa încât nu mai este nevoie să fie 
povestită. Trebuie să se distingă între a fi o submulțime a unei 
mulţimi şi a avea o cardinalitate mai mică decât o mulțime.!* O dată 
ce această distincţie este trasată, se poate arăta că o submulțime 
proprie a unei mulțimi poate avea aceeaşi cardinalitate cu întregul, 
astfel că axioma euclidiană eşuează (deşi este adevărată pentru 
totalități finite, de unde, probabil, a fost extrasă intuiţia originară a 
corectitudinii sale). Într-adevăr, tocmai acest eşec a devenit, pentru 
Bolzano, Dedekind şi Cantor, semnul unei infinități. Prin urmare, 
argumentul pentru Transcendenţă eşuează. 

Am examinat două dintre argumentele lui Aristotel, menite a 
arăta că o infinitate încheiată produce contradicții. Dintre acestea, 
fiind mai general, cel de-al doilea argument este mai important din 
punct de vedere istoric. În rezumat, contradicţia pe care o diagnosti- 
chează este aceea că orice suplimentare finită a unei mărimi infinite 
nu îi sporeşte acesteia dimensiunea, deşi, conform axiomei lui Euclid, 
ar trebui s-o facă. În Evul Mediu, această problemă a devenit cunos- 
cută ca „anihilarea numerelor“ (deoarece dimensiunea infinită anihi- 
lează orice adăugare finită) sau ca problema „infinităților inegale“.1€ 
După cum am văzut, progresele din matematică, în special cele din 
secolul al XIX-lea, au permis rezolvarea ambelor contradicții. Dar 
cadrul în care s-a petrecut acest fapt, teoria generală a mulțimilor, a 
furnizat argumente noi şi mult mai puternice pentru paradoxurile 
infinitului actual. Rezolvările au vizat doar simptomele, nu şi cau- 
zele. Vom vedea în detaliu ce sunt aceste argumente ceva mai târziu, 
dar putem să ne facem o idee despre ele examinând un alt filosof 
prekantian: Leibniz. Pentru a pregăti cadrul discuţiei, voi începe 
prin a considera argumentul cosmologic al lui Toma din Aquino. 





15 Probabil că prima persoană care a făcut această distincţie a fost Gregorius din 
Rimini (vezi Murdoch (1968)), deşi cea mai timpurie enunţare definitivă a distincţiei 
a fost făcută de Bolzano în 1851. 

16 Vezi Dauben (1979), p. 122. Pentru discuţii mai detaliate asupra tratării ambe- 
lor argumente în Evul Mediu, vezi Kretzmann (1982); Moore (1990), cap. 3; Murdoch 
(1981), (1982). 

$2.7 
Argumentul cosmologic al lui Toma din Aquino 


În Summa Theologica, Toma din Aquino a formulat cinci argu- 
mente pentru existența lui Dumnezeu. Dintre acestea, primele trei 
sunt variațiuni pe o anumită temă, care este argumentul lui Aristotel 
pentru un prim motor din Fizica, VIII, 5 şi care decurge după cum 
urmează: pornind de la un eveniment din lume, se construieşte un 
regres imaginar despre care se susține apoi că trebuie să se încheie. 
Regresul priveşte mişcarea, cauza şi condiția necesară. Cel de-al 
doilea argument al lui Toma, privitor la cauzare (cauzarea eficientă), 
va demonstra atent construcţia. În formularea sa (Hick (1964), pp. 
83-84) [Vezi N. Bagdasar, Virgil Bogdan şi C. Narly, Antologie filo- 
sofică. Filosofi străini, Bucureşti, Editura Universal Dalsi, 1995 
(1943)]: 


Vedem că în lume, cauzele eficiente se înlănțuiesc unele de altele, dar nu 
vedem - şi aceasta este imposibil — ca un lucru să fie propria sa cauză 
eficientă; căci în acest caz, el ar fi anterior existenţei sale, ceea ce este 
imposibil. Nu putem, pe de altă parte, să urcăm din cauză eficientă în cauză 
eficientă la infinit, căci într-o serie progresivă de cauze eficiente subordo- 
nate, prima produce pe cele intermediare şi cele intermediare produc pe 
ultima; dar dacă ridicați cauza, ridicați şi efectul. Prin urmare, fără cauză 
primă, nu ar exista nici cauzele intermediare, nici cauza ultimă. Dar dacă 
s-ar presupune un număr infinit de cauze eficiente, noi n-am avea cauze 
prime şi, în consecinţă, nici un efect ultim, cum nu am avea un termen 
mijlociu, intermediar. Deci trebuie admisă o primă cauză eficientă şi pe 
aceasta o numim Dumnezeu. 


Acum, ultima clauză, în care se identifică prima cauză cu 
Dumnezeu, este un deplin non-sequitur, dar interesul nostru rezidă 
în argumentul folosit pentru a stabili existența unei prime cauze ca 
atare. Acesta priveşte generatorul „cauză a“, aplicat evenimentelor 
sau stărilor de lucruri. (Distincția nu are aici nici o importanţă; voi 
folosi „eveniment“ şi „stare de lucruri“ în mod interşanjabil.) Pentru 

u-l aplica, nu trebuie să presupunem unicitatea cauzei a ceva. Tre- 
buie doar să presupunem că generatorul selectează una dintre cau- 
ele adecvate. Dat fiind un eveniment oarecare, să spunem moartea 
lui Hegel, putem aplica generatorul. Dacă reuşim să producem un 
eveniment, o cauză a morții lui Hegel, acesta trebuie să fie un eve- 
niment diferit de moartea lui Hegel, deoarece nici un eveniment nu 
se poate cauza pe sine (după cum a arătat Toma). Cu toate acestea, 
potrivit lui Toma, nu există nici o garanție că generatorul este un 
generator de infinitate. Se poate ca evenimentul să nu aibă vreo 
cauză. Scopul argumentului este tocmai acela de a stabili existența 
unui astfel de eveniment. 

Argumentul reuşeşte? Discutând aceasta, este important să obser- 
văm că, atunci când Toma apelează la noţiunea de cauză, el nu are 
în vedere noțiunea de cauză la care se gândeşte imediat un cititor 
modern, şi anume cea de eveniment anterior evenimentului pe care 
îl provoacă (aşa cum fumatul cauzează cancerul la plămâni). Mai 
curând, Toma are în vedere un eveniment (sau o stare de lucruri) 
simultan cu evenimentul în discuție, în aşa fel încât relația de depen- 
dență cauzală dintre acestea este, totuşi, asimetrică. (Astfel încât, 
atunci când foloseşte cuvântul „anterior“, el se referă la anteriori- 
tatea cauzală, nu la cea temporală.!”) Exemple standard sunt: miş- 
carea stiloului este dependentă cauzal de mişcarea degetelor mele; 
mişcarea degetelor mele este dependentă de impulsurile celulelor 
nervoase ale mâinii mele ş.a.m.d. Medievalii numeau primul tip de 
cauză per accidens şi al doilea tip de cauză per se. Trăsătura distinc- 
tivă a unei cauze per se este aceea că, spre deosebire de cauzele per 
accidens, dacă există efectele, trebuie să existe şi cauza, deoarece o 
produce acum. Nu este vorba despre faptul că Toma nu considera 
cauzarea per accidens ca pe o noţiune legitimă de cauzare (0 consi- 
dera astfel), este vorba doar despre faptul că nu este noțiunea folo- 
sită aici. 

Acum, despre regresul cauzal. Toma ar fi putut argumenta, aşa 
cum a făcut-o Filopon, că, dacă regresul ar fi infinit, atunci, întrucât 





11 Vezi, de exemplu, Copleston (1961), pp. 117 şi urm.; Hick (1970), pp. 41 şi urm.;; 
Kenny (1969), pp. 41 şi urm. 

primul său membru (i.e. rezultatul final in termeni cauzali) a apărut 
efectiv, infinitatea ar fi una incheiată, ceea ce este imposibil din 
punctul de vedere al temeiurilor aristotelice. Dar Toma nu argu- 
mentează în acest fel. El consideră că nu este nimic imposibil în 
privința unui regres infinit încheiat ca atare. De exemplu, Toma 
consideră că este foarte posibil ca un regres produs de cauzarea per 
accidens să continue la nesfârşit. Nu se întâmplă aşa: a existat un 
prim eveniment. Dar aceasta se poate stabili doar prin revelație, nu 
prin logică. Şi avea perfectă dreptate în această privință; nu este 
nimic contradictoriu în a gândi că Annie a fost născută de Betty, 
care a fost născută de Cathy, care a fost născută de ... şi aşa mai 
departe ad infinitum. 

Dacă, deci, este ca argumentul să reuşească, aceasta se întâmplă 
datorită unei trăsături speciale a cauzării per se. Din nefericire, 
argumentarea folosită de Toma în citatul de mai sus este greşită. 
Toma observă că, dacă există o cauză primă, atunci, dacă aceasta ar 
fi „ridicată“, nici nu ar apărea vreun efect, cu alte cuvinte, dacă nu 
ar exista nici o cauză primă, nu s-ar întâmpla nimic. Apoi el arată 
că, dacă ar exista un regres infinit, nu ar exista vreo cauză primă şi 
recurge la condiționalul subliniat tocmai stabilit pentru a conchide 
că nu ar exista vreun efect. Dar este complet greşit, căci condiţio- 
nalul însuşi este bazat pe supoziţia că există o cauză primă şi deci 
nu este disponibil, dacă regresul este infinit. 

Un regres infinit de cauze per se este perfect posibil, după cum 
arată următoarea situație ipotetică, dar perfect consistentă. Să presu- 
punem că avem un continuu linear cu coordonate adecvate. Pentru 
fiecare număr natural n, există un obiect, a,, în punctul a cărui 
coordonată este n. Fiecare a, se află într-una dintre următoarele 
două stări: activă şi pasivă. a, se află într-o stare activă ddacă este 
afectat de a, , „ Dacă a, este activ, se înroşeşte; dacă este pasiv, 
se albăstreşte. Pentru n > 0, dacă a, se află într-o stare pasivă, nu se 
întâmplă nimic; dacă se află într-o stare activă, afectează a, -, 
(instantaneu). Acum, există doar două stări posibile pentru acest 
sistem: ag roşu sau ag albastru. Să considerăm prima stare. Pentru 


19 Pentru discuţii şi referințe, vezi Hick (1970), p. 41. 

n > 0, a, afectează a, - ,, dar poate face aceasta doar pentru că se află 
într-o stare activă, ceea ce se întâmplă deoarece este afectat de a, , .. 
Avem aici un regres infinit de cauze per se. Aşadar, argumentul lui 
Toma eşuează. 


$2.8 
Remediul lui Leibniz 


Acest viciu al argumentului a fost evident pentru mulţi dintre 
continuatorii lui Toma. Unii au încercat să-l înlăture, cel mai remar- 
cabil dintre aceştia fiind Leibniz. Leibniz nu încearcă să găsească 
temeiuri pentru a elimina regresul infinit; strategia sa constă din a 
accepta regresul (sau cel puțin posibilitatea acestuia), dar a 
argumenta că existența lui Dumnezeu decurge oricum. De exemplu, 
în Despre originea radicală a lucrurilor, folosind o analogie, Leibniz 
observă că, şi în cazul în care există un regres, are sens să ne punem 
întrebarea de ce ar fi trebuit să apară (Latta (1898), pp. 338 şi urm.) 
[Vezi N. Bagdasar, Virgil Bogdan şi C. Narly, Antologie filosofică. 
Filosofi străini, Bucureşti, Editura Universal Dalsi, 1995 (1943)]: 


Să presupunem că ar fi existat o carte eternă a elementelor de geometrie şi 
că toate celelalte (cărţi) ar fi copiate succesiv după aceasta: este evident, cu 
toate că putem să ne dăm seama despre cartea prezentă prin aceea care i-a 
servit de model, că nu vom putea însă niciodată (ducându-ne înapoi la 
oricâte cărți am vrea) să ajungem la o rațiune perfectă; căci vom avea 
intotdeauna să ne întrebăm de ce au existat asemenea cărți şi de ce sunt 
scrise astfel. Ceea ce este adevărat despre cărți este adevărat şi despre 
diferitele stări ale lumii, căci cu toate diferitele legi ale transformării, starea 
următoare nu este, într-un fel, decât copia celei precedente şi la orice stare 
anterioară ne-am duce, nu vom găsi niciodată o rațiune perfectă, adică de ce 
există o lume oarecare şi de ce această lume mai curând decât alta. 

Leibniz continuă prin a da răspunsul la această întrebare: 


Într-adevăr, poți presupune că lumea este eternă; dar pentru că ai presupus 
doar o succesiune de stări şi nu ai găsit rațiunea suficientă în nici una 
dintre acestea, şi pentru că nici o cantitate de lumi nu te va ajuta în vreun 

fel să dai seama de acestea, este evident că raţiunea trebuie căutată în altă 
parte (...) De aici rezultă in mod vădit că fie şi numai prin presupunerea că 
lumea este eternă, nu putem evita rațiunea radicală extramundană a lucru- 
rilor sau, altfel spus, pe Dumnezeu. 


Din aceste citate rezultă in mod clar patru lucruri. Din primul 
citat, este clar că Leibniz consideră un regres temporal, mai curând 
decât regresul simultan al lui Toma. Apoi, Leibniz preferă discursul 
despre temeiuri discursului despre cauze; şi există bune temeiuri 
pentru aceasta. El este pe cale de a demonstra că poate exista o 
cauză a universului. Prin urmare, această cauză trebuie să se afle 
„în afara“ universului şi, ca atare, in afara timpului. Deci „temei“ 
poate fi un cuvânt mai potrivit. Cu toate acestea, în acest capitol voi 
continua să folosesc „cauză“ pentru orice stare explicativă, aflată în 
timp sau in afara sa. În al treilea rând, cel de-al doilea citat arată că 
Leibniz invocă Principiul Raţiunii Suficiente (PRS). Voi reveni 
asupra semnificației exacte a acestui principiu, dar o modalitate 
tradițională de formulare a sa este următoarea: pentru orice stare 
de lucruri contingentă (adică o stare care poate (ar fi putut) fi altfel 
decât este), există un temei în virtutea căruia este aşa cum este. 

Cel de-al patrulea şi ultimul lucru este cel mai important pentru 
scopurile noastre: Leibniz observă că putem să ne punem problema 
unei cauze a întregii serii de cauze a lui Toma, chiar dacă această 
serie este infinită. În limbajul nostru: generatorul „cauză a“ poate fi 
aplicat la infinitatea pe care o generează şi care este, în jargonul 
modern, o c-secvenţță (adică o secvenţă izomorfă cu mulțimea nume- 
relor naturale). Cu alte cuvinte, Leibniz susține aplicarea unui astfel 
de operator la o secvenţă infinită. De fapt, el susține măcar o apli- 
cație de acest fel, oricum ar sta lucrurile: el presupune pur şi simplu 
că aplicarea operatorului la co-secvență va da pe Dumnezeu. Dar 
această susținere este mult prea pripită. Mai întâi, nu există nici un 
temei pentru a presupune că temeiul c-secvenței este extramundan. 
Căci, dacă evenimentele din secvență apar în manieră zenoniană, de 
exemplu în momentele £, £ — 1/2, t — 3/4 etc., atunci cauza secvenței 
ar putea fi un eveniment întru totul mundan în momentul £ - 1. Dar 
chiar dacă secvența evenimentelor se extinde înapoi prin toate mo- 

mentele, astfel că temeiul acesteia nu poate fi o stare în timp, nu 
rezultă că starea este o existență divină; nu rezultă nici măcar că 
este vorba despre o stare de lucruri necesară. Căci cauza poate fi ea 
însăşi contingentă şi astfel să aibă propria sa cauză. 

Sunt convins că Leibniz ar fi răspuns acestui argument după 
cum urmează. Dacă este vorba despre o cauză contingentă, atunci 
putem pur şi simplu să aplicăm operatorul încă o dată şi astfel să 
mergem mai departe. În cele din urmă, trebuie să ajungem la un 
punct unde operatorul nu mai este aplicabil, şi astfel cauza în dis- 
cuţie nu este contingentă. Acest răspuns sprijină posibilitatea unei 
infinități după infinitate. În orice caz, Leibniz nu se opunea unei 
astfel de idei indrăzneţe, după cum reiese clar din următorul pasaj 
(Monadologia, paragrafele 36, 3719): 


U infinitate de figuri şi de mişcări intră în cauza eficientă a scrisului meu 
din acest moment; şi tot aşa, în cauza finală a lui [adică în scop] intră o 
infinitate de mici înclinații şi dispoziţii prezente şi trecute ale sufletului 
meu. 
Şi fiindcă toată detalierea aceasta duce numai la alte fapte contingente 
anterioare, adică şi mai detaliate, contingenţe care, la rândul lor, au fiecare 
nevoie de o analiză asemănătoare pentru a li se găsi rațiunea suficientă, nu 
suntem, pe această cale, mai avansați decât la inceput; iar rațiunea sufici- 
entă sau ultimă trebuie să se găsească dincolo de şirul sau de seria acestei 
detalieri de contingențe, oricât ar fi de infinită aceasta. 

Funcţionează strategia lui Leibniz? Să o conturăm ceva mai atent. 
Să considerăm secvența generată prin aplicaţii repetate ale operato- 
rului „cauză a“, pe cât de mult este posibil. Adică, ori de câte ori 
avem un eveniment, îi generăm cauza (dacă are vreuna) şi ori de 
câte ori avem o secvență nelimitată de cauze, îi generăm cauza (dacă 
are vreuna); facem aceasta pe cât de mult este posibil.% Să numim 





19 Latta (1898), pp. 237 şi urm. [Vezi traducerea românească de Constantin Floru, 
în Leibniz, Opere filosofice I, Bucureşti, Editura Ştiinţifică şi Enciclopedică, f. a.] 
Ideea conform căreia există infinități de diferite mărimi joacă de asemenea un rol 
important în versiunea lui Leibniz a calculului [infmitezimal). 

2 Leibniz nu ar fi putut să precizeze ce înseamnă exact aceasta, dar noi ştim că 
aceasta înseamnă o secvenţă transfinită indexată de ordinale. La limita ordinalelor, 
operatorul produce cauza întregii secvențe precedente. 

secvenţa generată o şi fie limita lui o sau ultimul său membru, dacă 
are aşa ceva, sau o însăşi, dacă nu are. Acum, să observăm că opera- 
torul nu poate fi aplicat la limita lui o pentru a genera o nouă cauză. 
Căci dacă ar putea fi aplicat în acest fel, o nu ar fi rezultatul apli- 
cării operatorului pe cât de mult este posibil. Aşadar, întrucât PRS 
nu reuşeşte să genereze o nouă stare, limita lui o trebuie să fie nece- 
sară, mai curând decât contingentă. Dacă limita lui o este o însăşi, 
atunci, întrucât aceasta este necesară, trebuie să aibă un membru 
necesar, căci după cum, de fapt, observă Leibniz in cel de-al doilea 
citat de mai sus, dacă toți membrii lui o sunt contingențţi, o este 
contingentă. Prin urmare, oricare ar fi limitele lui o, rezultă că o 
conține un membru necesar. Am dovedit, aşadar, existența unei 
cauze necesare.2! Deci strategia funcționează. 

Împrejurarea dacă acea cauză necesară este ultimul membru al 
secvenţei o (şi deci prima cauză) depinde de limita la care ne oprim 
pentru a stabili dacă stările necesare de lucruri pot avea ele însele 
cauze. Dacă decidem că nu pot avea cauze, atunci cauza necesară 
trebuie să fie ultimul membru al secvenței şi deci Cauza Radicală. 
Este important de notat, totuşi, că şi în situaţia în care luăm această 
decizie, suntem încă departe de a dovedi existenţa lui Dumnezeu, 
din cel puţin două motive. Primul este acela că nu a fost dovedită 
unicitatea cauzei necesare. Dacă am fi început cu un eveniment ini- 
ţial diferit, sau dacă am fi permis ca operatorul „cauză a“ să selec- 
teze cauze diferite, am fi obținut o altă secvenţă; şi nu avem nici o 
garanţie că starea sa necesară ar fi fost aceeaşi. În al doilea rând, 
chiar dacă ar fi fost aceeaşi, nu avem nici un motiv - cel puţin nu 
până acum - să credem că starea are alte proprietăţi divine (precum 
omnipotenţța, omnisciența etc.). Trebuie să fie extramundană, întru- 
cât nu este contingentă, dar împrejurarea că este în afara lumii 
acesteia nu o face să fie Dumnezeu. 





2 Un argument similar poate fi găsit în Meyer (1987). 

$2.9 
Principiul rațiunii suficiente 


Ar trebui să spun, ca nu cumva să apară vreo neînțelegere, că nu 
cred că argumentul din secțiunea precedentă dovedeşte existența 
unei stări necesare de lucruri care cauzează alți membri în secvența 
sa. Problema, după cum susţine învățătura tradițională, priveşte 
PRS.? În timp ce este cu certitudine adevărat că cele mai multe 
lucruri pe care le întâlnim au cauze, nu văd nici un motiv pentru a 
presupune că şi lucruri mult mai neobişnuite au cauze. Dacă o anu- 
mită înțelegere a fizicii cuantice este corectă, atunci s-ar părea că 
multe lucruri neobişnuite (în sensul că nu sunt întâlnite în experiența 
obişnuită) nu au cauză: dezintegrarea unui anumit atom radioactiv 
şi, similar, tranzițiile cuantice par a fi complet spontane. În plus, în 
măsura în care scopul argumentului este acela de a stabili existența 
unei cauze a universului, o premisă conform căreia orice stare con- 
tingentă are o cauză ar apărea în mod evident ca presupunând ceea 
trebuie demonstrat. 

Cu toate acestea, întrucât discutăm despre PRS, să ne întoarcem 
la formularea acestuia. Potrivit versiunii pe care am dat-o mai sus, 
orice stare contingentă de lucruri are un temei. Dar Leibniz formu- 
lează uneori Principiul întrucâtva diferit, în sensul că orice stare de 
lucruri are un temei. De exemplu:% 

Principiul fundamental al raţionării este acela că nimic nu există fără un 
temei, sau, pentru a pune problema mai clar, acela că nu există nici un ade- 
văr pentru care să nu subziste un temei. 


Evident, întrucât cred că versiunea mai slabă a principiului este 
falsă, cred că această versiune mai tare este, de asemenea, falsă; dar 
să derulăm din nou argumentul pentru o cauză primă, discutat în 





2 Vezi, de exemplu, Hick (1970), p. 51; Mackie (1982), cap. 5. 
23 Secţiunea I din Consecințe metafizice ale principiului raţiunii, p. 172 din 
Parkinson (1973). Vezi, de asemenea, paragrafele 32-36 din Monadologia. 

ultima secțiune, folosind această versiune a PRS. Căci apare un 
fenomen nou. Să considerăm secvența generată prin aplicări repe- 
tate ale generatorului „cauză a“ şi fie aceasta o, ca mai sus. (o poate 
să nu aibă acum nici un membru ultim.) Conform PRS, putem aplica 
operatorul la o pentru a produce un temei pentru o. Presupunând că 
nimic nu poate fi un temei pentru sine,?* acest temei nu poate fi un 
membru al o (Transcendenţă). Dar cauza lui o este tocmai unul 
dintre lucrurile generate prin aplicarea operatorului în maniera 
menționată. Aşadar, acest temei este în o (Închidere); şi deci avem o 
contradicţie la limita iterabilului. 


Concluzie 


După câte ştiu, Leibniz nu a făcut observaţia de mai sus. Dacă ar 
fi făcut-o, el ar fi luat-o înaintea timpului său — cu cel puțin un secol, 
dacă nu cu două. Dar aceasta serveşte la evidenţierea întregii semni- 
ficaţii (în contextul de față) a observaţiei lui Leibniz potrivit căreia 
este posibilă aplicarea generatorilor de infinitate la o totalitate infi- 
nită, ceea ce prevesteşte dezvoltări viitoare. Le vom urmări pe par- 
curs. Oricum, să părăsim pentru moment limitele iterabilului şi să 
mergem mai departe la cea de-a treia limită a gândirii care ne va 
preocupa în această carte: limita cogniției. 


24 Oricât ar fi de natural acest principiu, nu sunt sigur că Leibniz l-ar fi susținut. 
Cu certitudine, adevărurile contingente nu se pot explica pe ele însele; dar poate că 
cele necesare da, cu toate că Leibniz dă adesea temeiuri distincte pentru adevărurile 
necesare. (Vezi, de exemplu, pasajul la care se face trimitere în nota de subsol ante- 
rioară.) Cred că cea mai avantajoasă poziţie pentru Leibniz este aceea de a susţine că 
adevărurile necesare sunt explicate prin faptul că sunt necesare - un fapt diferit. 


3. LIMITELE COGNIȚIEI 


Introducere 


Am întâlnit până acum două limite ale gândirii: limita exprimării 
şi limita iterării (infinitul matematic). În acest capitol vom întâlni o 
a treia limită: limita cogniţiei. După cum vom vedea, şi această limită 
ne conduce în orizontul contradicţiilor de tipul specific limitelor 
gândirii. 

Cogniţia priveşte relațiile care apar intre agenţi şi lumea despre 
care aceştia au cogniţie. Mai precis, cogniţia priveşte relaţiile dintre 
gândire sau limbaj şi stările cu care se relaționează (cu succes, se 
speră) acestea; dintre reprezentări şi lucrurile reprezentate. În mod 
tipic, astfel de relații, şi anume cele de care ne vom ocupa în primul 
rând, sunt cunoaşterea, adevărul şi opinia rațională. 

Am intâlnit deja diferite pretenţii problematice potrivit cărora 
anumite lucruri depăşesc cogniția noastră: stările în flux (secțiunea 
1.3), materia primă (secţiunea 1.6) şi Dumnezeu (secțiunea 1.8). 
Dar, după cum era de aşteptat, situaţia este puternic evidenţiată de 
orice doctrină care susține că există limite foarte precise ale cog- 
niției. Pesemne că nici o doctrină de acest fel nu este mai radicală 
decât cea conform căreia nu există deloc cunoaştere obiectivă a 
lumii. În filosofia prekantiană apar unele concepții de acest fel. Vom 
examina câteva dintre acestea în capitolul de față. Unul dintre 
modurile în care poate să apară o astfel de doctrină se bazează pe 
pretenţia conform căreia nu există deloc adevăr obiectiv (şi deci nici 
cunoaştere obiectivă.) Acesta este relativismul şi constituie unul 
dintre subiectele pe care le vom examina, în principal prin inter- 
mediul concepţiilor lui Protagoras. Un al doilea mod în care poate să 

apară o astfel de doctrină se bazează pe pretenţia conform căreia, 
deşi pot exista adevăruri obiective, nu poate fi produsă nici o dovadă 
cu privire la natura acestora. Acesta este scepticismul şi constituie 
celălalt subiect pe care îl vom examina, în principal prin intermediul 
scrierilor lui Sextus Empiricus. 

Toate contradicţiile la limita cogniției pe care le vom examina 
sunt generate într-o modalitate uniformă. Începem cu o teză de 
forma următoare, pe care, in lipsa unui nume mai bun, o voi numi 
Schema Cogniţiei: 


vx(x e 2 > Cx), 


unde cuantorul parcurge enunţuri, iar C este un predicat cognitiv 
(„este (ne)cunoscut“, „(ne)adevărat“ etc.). Apoi vom instanţia cuan- 
torul din Schemă cu (un nume pentru) Schema însăşi sau cu negația 
sa. Cu ce rezultat, vom vedea pe parcurs. Lăsând la o parte aceste 
remarci preliminare, să ne îndreptăm către primul dintre subiecte: 
scepticismul. 


$3.1 
Varietăţi de scepticism 


Scepticismul a înflorit în anumite momente în Grecia antică, iar 
cele mai importante argumente pentru scepticism derivă din argu- 
mentele folosite de scepticii greci. Ca atare, este potrivit să abordăm 
subiectul prin intermediul acestor argumente. Au existat, de fapt, 
două tradiţii sceptice in Grecia antică.! Cea dintâi provine de la 
Pyrrhon şi, prin urmare, este numită adesea pyrrhonism. Cealaltă 
tradiție a fost dezvoltată în Academie, iar cel mai de seamă adept al 
acesteia a fost Carneades. (Vom observa imediat diferența majoră 
dintre aceste tradiţii.) Cel mai remarcabil sceptic al perioadei a fost 
ultimul sceptic: filosoful secolului al II-lea d.H., Sextus Empiricus. 


! Pentru o excelentă discuţie asupra acestor tradiţii, vezi Stough (1969). 

Sextus era un pyrrhonian, dar el a discutat pe larg, de asemenea, 
despre predecesorii săi, inclusiv despre Carneades. În plus, întrucât 
Sextus este singurul sceptic grec ale cărui opere au supraviețuit, 
suntem în mare măsură dependenţi de acesta în privința unei pre- 
zentări nu numai a pyrrhonismului, dar şi a scepticismului Acade- 
miei. Ca atare, vom aborda subiectul scepticismului în mare măsură 
prin intermediul scrierilor sale. 

Există mai multe forme destul de distincte de scepticism.? Toate 
acestea pot fi enunțate prin intermediul formelor Schemei Cogniţiei. 
Ceea ce le distinge este pur şi simplu felul în care instanţiază pe 2 şi 
pe C. În funcţie de formă, mulțimea % poate conţine propoziţii despre 
Dumnezeu, viitor, noumene, sau despre o sumă de alte lucruri. În 
cazul scepticismului grec, 2 era clasa enunţurilor despre felul în 
care sunt lucrurile, prin contrast cu felul în care apar acestea. 
Pretenţiile „Vinul este dulce“, „Este zi“ ş.a.m.d. sunt membri tipici 
ai %; pretenţiile corespunzătoare: „Acest vin îmi apare a fi dulce“, 
„Îmi pare că este zi“ ş.a.m.d. sunt non-membri tipici ai 3. Scepticii 
greci susțineau că enunțurile de aparență sunt epistemic neproble- 
matice (deoarece dovada acestora este chiar sub ochii noştri, ca 
atare); dar enunţurile despre felul în care sunt efectiv lucrurile nu 
sunt aşa. În formularea lui Sextus (Schițe pyrrhoniene, 1, 22):2 


Cum că luăm aminte la datele simţurilor, aceasta decurge limpede din cele 
spuse de noi în legătură cu criteriul [epistemologic] (...) Socotim că este 
criteriu (...) ceea ce prind simțurile şi numim, de fapt, cu acest nume repre- 
zentarea. Căci aceasta, stând în îndurarea unei stări sufleteşti involuntare, 
nu este supusă îndoielii. De aceea, nimeni, poate, nu pune în discuţie dacă 
substratul apare într-un fel sau altul; chestiunea în discuţie este dacă lucrul 
este în realitate aşa cum ne apare. 





2 Asupra istoriei diferitelor forme de scepticism, vezi Popkin (1967). 

3'Toate citatele din Sextus sunt luate din Bury (1933). [Pentru Schițe pyrrho- 
niene, vezi traducerea românească de Aram M. Frenkian, în Sextus Empiricus, Opere 
filosofice, I, Bucureşti, Editura Academiei, 1965, precum şi traducerea românească de 
Şt. Zeletin a Cărţii I a Sch:zelor pyrrhoniene, în Scurtă expunere a filosofiei sceptice, 
Bucureşti, Cultura Naţională, 1923, cu uşoare modificări.] 

Problema condiției C este ceva mai complexă. Aceasta este 
întotdeauna negația unei noțiuni epistemice pozitive, P; dar există 
mai multe astfel de noțiuni. Noţiunile epistemice pozitive apar 
într-un continuu. La cel mai slab capăt se află ceva precum este în 
mod raţional mai probabil decât contrariul, la cel mai puternic capăt 
se află atitudinea este în mod raţional cert. Voi folosi expresia 
„acceptabilitate rațională“ pentru o atitudine aflată la capătul slab 
al spectrului. Îmi dau seama că această terminologie este discutabilă 
(şi în particular că s-ar putea dori mult mai mult decât capătul 
minimal al scalei pentru acceptabilitatea rațională autentică), dar în 
contextul de față, definiţia este menită a fi doar stipulativă. 

Încă şi mai discutabilă este problema locului de pe scală în care 
apare cunoaşterea. Mulţi cred că acest termen se poate aplica doar 
extremei maximale, întrucât orice ar fi mai puţin decât certitudinea 
rațională nu ar putea fi cunoaştere. Pe de altă parte, failibiliştii în 
privința cunoaşterii sunt pregătiţi să folosească termenul pentru 
partea superioară a scalei, nu doar pentru punctul superior al aces- 
teia. Oricum, failibiliştii în privinţa cunoaşterii au a adăuga o condi- 
ţie suplimentară pentru cunoaştere. Căci o condiție necesară pentru 
cunoaştere este adevărul. Certitudinea rațională, pesemne, implică 
adevărul, orice altceva mai puţin, nu. Astfel, failibiliştii trebuie să 
spună că ceva este cunoscut doar dacă este atât la capătul cel mai 
înalt al scalei, cât şi adevărat. Din fericire, nu avem nevoie să discu- 
tăm mai mult despre aceste chestiuni pentru scopurile noastre.* 

Acum, ce atitudine epistemică este potrivită într-un enunţ al 
scepticismului grec? În scepticismul lui Carneades şi, mai general, în 
scepticismul Academiei, atitudinea era certitudinea (rațională). Ca 
atare, acest scepticism avea drept consecință ideea că nu putem fi 
siguri despre felul in care sunt lucrurile (prin contrast cu felul în 
care apar), cu toate că putem avea temeiuri raționale pentru a con- 
sidera că o concepție este mai bună decât o alta. Pe de altă parte, 
Sextus şi, mai general, pyrrhonienii, îşi formulau scepticismul în 





1 Pentru o introducere în literatura enormă a problemei vezi, de exemplu, Pollock 
(1986) sau Lehrer (1990). 

termenii acceptabilității raționale. Ca atare, scepticismul lor era de 
un tip mult mai radical, având drept consecinţă ideea că nu există 
nici un temei raţional de un fel sau altul pentru a prefera vreo pre- 
tenţie despre felul în care sunt lucrurile oricărei alteia; sau, cu 
expresia pe care o folosea Sextus, „nu mai mult (acesta decât celă- 
lalt)“, unde (Schițe pyrrhoniene, I, 190): 


aceasta arată şi un fel de a simţi al nostru, prin care, din pricina temeiniciei 
egale a lucrurilor [cu alte cuvinte, a Propoziţiilor] opuse sfârşim prin a nu 
putea să înclinăm într-o parte sau alta. Noi ințelegem prin „temeinicie egală“ 
egalitatea față de ceea ce e demn de crezare în datele simțurilor, iar „opuse“ 
sunt cele ce îndeobşte sunt in conflict; în fine, „echilibrarea înclinațiilor“ 
este respingerea adeziunii la vreo parte a alternativei. 


Starea de echilibrare a înclinațiilor este numită în mod obişnuit 
€epochE. 


$3.2 
Argumentul lui Sextus pentru scepticism 


Sextus a compilat şi a finisat toate argumentele pentru scepticism, 
folosite in ambele curente ale scepticismului grec. Multe dintre acestea 
sunt argumente ad hominem împotriva unor diferiți non-sceptici, în 
special a stoicilor. În orice caz, piatra de temelie a scepticismului său 
era un argument foarte general, bazat pe tropii lui Aenesidemos. 

Aceşti tropi sunt argumente care arată că modul în care apar 
lucrurile depinde de organele de simţ ale celui ce percepe, de alţi fac- 
tori subiectivi, de contextul perceperii ş.a.m.d. Ca un corolar, rezultă 
că acelaşi lucru poate fi perceput în moduri destul de diferite şi chiar 
contradictorii de diferiți oameni sau de acelaşi om în momente dife- 
rite. De exemplu, un obiect apare ca fiind mare atunci când eşti în 
apropierea acestuia şi mic atunci când eşti departe. Aceste argu- 
mente au fost înglobate în mare măsură în filosofia occidentală şi nu 
sunt discutabile în momentul de față. 

Ceea ce face Sextus din aceste argumente este, totuşi, discutabil. 
Sextus susține că, întrucât lumea (i.e. ceea ce este cazul) este per- 
cepută diferit de observatori diferiţi, nu se poate conchide că lumea 
este în cutare fel dîn simplul fapt că lumea apare în cutare fel. Ceea 
ce este cerut, in plus, este un criteriu pentru a distinge acele apa- 
renţe care sunt veridice de cele care nu sunt astfel (Schize pyrrho- 
niene, |, 114): 


Căci cel care preferă o reprezentare in dauna alteia sau o împrejurare în 
dauna alteia face aceasta sau fără judecată şi fără demonstrare, sau jude- 
când şi demonstrând. Dar dacă o va face fără demonstrare, n-ar fi demn de 
încredere. (...) [Aşadar] (...) dacă judecă reprezentările, el judecă neapărat 
în baza unui criteriu. 


Dar acum avem o problemă. Căci noi avem un temei pentru a 
crede că rezultatele aplicării criteriului sunt corecte doar dacă avem 
un temei pentru a crede că însuşi criteriul este corect. Iar criteriul 
nu este el însuşi un enunț de aparenţă; aşadar, dacă este justificat, 
trebuie să aibă o argumentare sau o demonstrație; şi acum apare 
problema justificării pe care o avem pentru a crede că acea 
demonstraţie este corectă. În mod clar, a apela la criteriu în acest 
punct ar insemna a presupune ceea ce trebuie demonstrat (Schițe 
pyrrhoniene, |, 117): 


În acest chip, criteriul şi demonstraţia cad într-un raționament circular, 
prin care ambele se dovedesc nedemne de încredere, căci fiecare, aştep- 
tându-şi întemeierea sa de la celălalt, rămâne nedemn de încredere, ca şi 
celălalt. 


Singura posibilitate diferită este aceea că ar trebui să fim capabili 
să dăm o altă demonstraţie a corectitudinii acestei demonstrații. 
Dar acum apare problema justificării acestei demonstraţii. În mod 
clar, suntem angajaţi într-un regres; şi dacă este ca regresul să nu se 
încheie ilicit prin apelarea la acelaşi criteriu despre care se presu- 
pune că îl justificăm, atunci regresul continuă la infinit. Dar atunci 

este vicios. Căci in acest caz nu există nici o cale de a stabili vreo- 
dată dacă acel criteriu, sau orice demonstrație din seria respectivă, 
se bucură de corectitudine. (Schize pyrrhoniene, I, 122-123): 


dacă el [cel care încearcă să justifice criteriul] va spune că demonstrația este 
adevărată, i se va cere o demonstrație cum că este adevărată şi iarăşi o altă 
demonstrație a aceleia, deoarece şi acea demonstraţie trebuie dovedită ca 
adevărată, şi aşa la infinit. Dar e o imposibilitate a înfăţişa un număr infinit 
de demonstrații. Dar nici cu ajutorul demonstrației nu se va putea prefera o 
reprezentare față de alta. 


Astfel, nu există nici o cale de a justifica pretenţia că un set de 
aparențe, în contrast cu un altul, constituie o mai bună indicație a 
felului în care sunt lucrurile. Şi deci nu există nici o opinie rezo- 
nabilă despre felul în care sunt lucrurile, în contrast cu felul în care 
apar acestea. 


$3.3 
Analiza argumentului 


Argumentul lui Sextus este interesant. Totuşi, are un viciu major. 
Argumentul presupune că toate opiniile noastre despre felul în care 
sunt lucrurile sunt obținute pe baza opiniilor noastre despre felul în 
care apar lucrurile, prin aplicarea unui filtru care lasă să treacă 
doar percepțiile veridice. Sextus a preluat această supoziție de la 
stoici; iar empirismul acesteia nu poate fi susținut. Acest empirism 
nu poate îndreptăți, de exemplu, matematica sau ştiinţa teoretică. 

Oricum, această observaţie nu ajunge la esența problemei, deoa- 
rece există în mod clar opinii pe care le avem despre lume şi le avem 
în bună măsură in felul presupus de Sextus - cel puțin într-o 
„reconstrucţie rațională“ a procesului. De exemplu, eu cred că există 
un drapel pe catargul clădirii aflate vizavi de clădirea în care scriu 
acum; şi cred aceasta, deoarece pot să-l văd pe fereastră. Dar chiar şi 
în acest caz, argumentul lui Sextus eşuează: am temeiuri bune (deşi 

în nici un caz infailibile) pentru a presupune că există acolo un 
drapel. 

Viciul argumentului lui Sextus este, după cum văd eu lucrurile, 
pretenţia potrivit căreia, pentru a avea temeiuri rezonabile pentru 
opinia mea, am nevoie de un criteriu care îmi garantează percepțiile. 
Aceasta înseamnă a confunda relațiile dintre experienţă şi rațiune. 
Experienţa este întotdeauna un temei pentru a crede că lumea este 
în cutare fel. Este un temei anulabil şi poate fi anulat de alte 
lucruri. Anulatorii pot fi mulţi şi diverşi. Îi putem cunoaşte antici- 
pat; de exemplu, pot să-mi dau seama că percepția mea la astfel de 
distanțe nu este demnă de încredere. Alternativ, îi putem afla ulte- 
rior; de exemplu, pot afla că aparenţa unui drapel este produsă de o 
hologramă înşelătoare. Dacă şi atunci când apar anulatorii, experi- 
enţa încetează de a mai fi un temei rezonabil pentru opinie. Dar 
chiar dacă dovada este anulabilă, aceasta este oricum dovadă, fără 
justificări suplimentare.* 

Situaţia poate fi clarificată prin considerarea sa în termenii 
logicii non-monotonice.$ Inferenţele non-monotonice sunt inferențe 
de tipul: 


a; nu există nici un temei pentru a presupune altfel — deci f. 


În cazul în discuţie, a este de forma „Apare a fi cazul că f“. Poate 
să apară o informație suplimentară, y, care ne dă temeiuri să presu- 
punem altfel (adică un anulator). Deci, chiar dacă putem avea a +- f, 
nu avem în mod necesara Ay! fB — ceea ce este un semn al unei 
logici non-monotonice. 


Pentru a ilustra suplimentar situația, să presupunem că este 
descoperită o pictură necunoscută până astăzi. După stil şi vechime 





5 Cel mai eminent exponent al acestui tip de gândire a fost probabil Thomas Reid. 
Vezi ale sale Eseuri despre puterile intelectuale ale omului, de exemplu eseul II, cap. 
22. Un exponent modern este Pollock. Vezi Pollok (1986), cap. 2. 

6 Pentru o introducere în logica non-monotonică, vezi cap. 6 din Genesereth şi 
Nilsson (1987). 

este un Rembrandt tipic; poartă, de asemenea, ceea ce apare a fi 
semnătura lui Rembrandt. Pictura apare a fi un Rembrandt şi, 
nefiînd cunoscut nici un anulator, conchidem că este un Rembrandt. 
Dar acum să presupunem că apare o pictură identică tuşă cu tuşă, 
astfel încât este clar că cel puţin una este o contrafacere, dar că nu 
există nici un indiciu în acest sens despre una sau alta dintre 
picturi. Atunci, această informaţie furnizează un anulator pentru 
informaţia anterioară. Să observăm că simpla posibilitate a exis- 
tenței unei Doppelgânger [dubluri] nu este un anulator, dar actuali- 
tatea acesteia este un anulator. Într-un mod similar, argumentele- 
tropi ai lui Sextus stabilesc cu certitudine că, dată fiind orice per- 
cepție, este posibil ca lucrurile să apară diferit altuia sau sieşi în 
momente diferite, dar acest fapt nu este suficient pentru a anula 
inferența. 

O obiecţie la adresa acestui tip de explicaţie este de dată de 
Lehrer ((1990), pp. 64 şi urm.), care susține că, pentru ca inferența 
de la „Apare că fB“ la f să funcţioneze (chiar şi non-monotonic), 
trebuie să existe o premisă omisă. De exemplu, pentru a conchide că 
există un drapel pe catargul clădirii de vizavi, trebuie să am 
informație despre ce sunt drapelele etc. Astfel, „Apare că f“ nu 
poate niciodată să justifice prin sine pe f. (lar premisele suplimen- 
tare nu sunt ele însele enunţuri de aparenţă, astfel că la orizont se 
întrevede regresul.) Cred că această obiecţie interpretează greşit 
raportul dintre rolul jucat de informaţia suplimentară şi inferenţă. 
Informaţia nu este cerută ca o premisă pentru argument. (S-ar 
putea, de exemplu, ca un copil mic să nu fie capabil nici măcar să 
articuleze informaţia, şi totuşi să realizeze inferența.) Mai curând, 
informația este ceea ce face ca inferenţa să fie rezonabilă. Tot aşa, 
faptul că un argument deductiv este valid nu este el însuşi o premisă 
a argumentului; este faptul în virtutea căruia argumentul este rezo- 
nabil (după cum a arătat foarte spiritual Lewis Carroll (1895)). Dacă 
inferența este rezonabilă, atunci unica sa premisă dă un temei 
pentru concluzie. De ce este rezonabilă inferența este o altă între- 
bare, la care nu este nevoie să se răspundă înainte de a şti că pre- 
misa este un temei (tot aşa cum nu avem nevoie de o teorie care să 

explice de ce este valid modus ponens, înainte ca a şi „Dacă a, atunci 
B“ să furnizeze un temei pentru f.) Prin urmare, regresul nu este 
generat. 

Este important de notat că argumentul lui Sextus stabileşte 
forma de scepticism a lui Carneades, cel puţin pentru anumite tipuri 
de pretenţii. Tocmai pentru că inferența despre felul în care sunt 
lucrurile este non-monotonică este posibil să apară un anulator şi 
astfel să trebuiască să ne retragem concluzia. Prin urmare, con- 
cluzia nu este certă. Formulat altfel, dacă se ia inferența „Apare a fi 
cazul că a; aşadar este cert că a“ ca fiind ea însăşi non-monotonică, 
atunci simpla posibilitate a percepţiilor alternative, şi tot ce implică 
aceasta, este un anulator pentru această inferență. Aşadar, inferența 
nu este niciodată validă. Posteritatea a întărit, de fapt, această ver- 
siune a argumentului sceptic. Căci noi avem acum o înțelegere mult 
mai bună a dependenței teoretice şi deci a failibilității observaţiei; 
dar nu voi urmări această temă aici.” 

Această secțiune reprezintă prea puţin o discuţie cuprinzătoare a 
subiectului. Totuşi, discuţia de mai sus dă o indicație asupra locului 
în care, după cum văd eu lucrurile, argumentul pentru forma de scep- 
ticism a lui Sextus eşuează, ceea ce este suficient pentru moment. 


$3.4 
Scepticism şi auto-referință 


Să lăsăm deocamdată la o parte eşecul argumentului lui Sextus; 
să presupunem că acest argument funcționează. În acest caz, ar 
apărea următoarea situaţie. O pretenţie sceptică este o instanță a 
Schemei Cogniţiei de forma Yx(x e 2 — —Px), unde 2 este o 
anumită clasă de pretenții, în cazul nostru pretenții conform cărora 
lumea este în cutare fel (prin contrast cu pretenții conform cărora 
lumea apare în cutare fel), iar P este o atitudine epistemică pozitivă. 





7 Pentru o discuţie succintă şi referințe vezi, de exemplu, cap. 3 din Chalmers 
(1976). 

Echivalent, fie II mulţimea tuturor enunţurilor care sunt P; atunci 
scepticismul este concepția conform căreia vx(x e 2 — x e [1). Să 
numim această pretenție g, astfel incât (g) este numele lui ge. Apli- 
când scepticismul la sine, obținem: (p) e 2 — (p) e II. Apoi, să 
observăm că p nu este el însuşi un enunț privitor la aparenţe, i.e. 
(p) e 2. Rezultă că (p) € II (Transcendenţă). În cazul lui Sextus, P 
este acceptabilitatea rațională. Aşadar, am demonstrat că scepticis- 
mul lui Sextus nu este rațional acceptabil. 

Dar, prin ipoteză, argumentul lui Sextus furnizează temeiuri deci- 
sive pentru a presupune că gp este rațional acceptabil, i.e. că (p) e Il 
(Închidere). Mai mult, Sextus pare a susține acest fapt. La urma 
urmei, el dedică mai multe sute de pagini temeiurilor pentru scepti- 
cism. Dacă el nu presupunea că demonstrează acceptabilitatea rațio- 
nală a scepticismului, atunci ce naiba credea că face? S-ar părea, 
prin urmare, că aici avem o contradicție de tipul caracteristic limi- 
telor gândirii.? 

Sextus era conştient de aceasta. Care era răspunsul său? El nega 
că argumentele dovedesc acceptabilitatea rațională a scepticismului 
(adică argumentul închiderii). El susţinea că argumentele au forță 
rațională numai dacă sunt desfăşurate. În acest punct, totuşi, ele 
încetează de a mai avea forţă, deoarece „se distrug pe sine“. Sextus 
formulează aceasta după cum urmează (Împotriva logicienilor, II, 
480-481): 


există multe lucruri care produc acelaşi efect asupra lor însele ca şi asupra 
altor lucruri. Tot aşa cum, de exemplu, focul se distruge pe sine după con- 
sumarea combustibilului şi cum purgativele se elimină pe sine după ce 
elimină fluidele din corp, şi argumentele (...) se pot anula pe sine. Şi iarăşi, 
tot aşa cum pentru omul care ajunge într-un loc înalt nu este imposibil să 


8 De notat că această contradicție nu apare la Carneades şi la scepticii similari, 
care iau P ca fiind certitudinea. Rezultatul aplicării scepticismului acestora la sine 
însuşi este pretenţia că scepticismul nu este cert. Totuşi, argumentul pentru Închi- 
dere eşuează. Pentru scepticii menţionaţi, argumentele sceptice arată pur şi simplu 
că scepticismul lor este rațional acceptabil. Ei nu arată că acesta este sigur, căci con- 
cluzia este doar pe atât de bună pe cât sunt premisele, iar acestea nu sunt certe. 

răstoarne scara cu piciorul după urcuş, nu este neobişnuit pentru scepticul 
care a ajuns la demonstrarea tezelor sale cu ajutorul argumentului (...) ca şi 
cum ar fi treapta unei scări, să suprime apoi chiar acest argument. 


Apoi Sextus încerca să evite contradicția aducând în mod explicit 
timpul în discuţie. Înainte ca forța argumentelor să fie resimţită, 
acestea au forță; nu şi după aceea. Această soluție nu este satisfă- 
cătoare. Dacă el ar fi discutat despre conţinutul persuasiv al argu- 
mentelor - o chestiune pur psihologică -—, atunci lucrurile ar putea 
sta aşa cum sugerează metafora scării; astfel că argumentele sunt 
persuasive până când sunt văzute ca auto-subminându-se, moment 
până la care acestea şi-au făcut efectul. Iar Sextus discută adesea 
despre argumente ca fiind terapeutice, avansate doar pentru a obține 
efectul psihologic dorit. Dar acest răspuns este o ignoratio. Căci noi 
nu am vorbit despre puterea persuasivă a argumentelor, ci despre 
forța rațională a acestora, iar aceasta nu este o chestiune depen- 
dentă de timp. Dacă argumentele lui Sextus funcţionează, atunci 
acestea ar arăta că scepticismul este rațional acceptabil, contrar 
poziţiei sale potrivit căreia argumentele menționate nu funcționează. 

O cale mult mai bună de urmat pentru Sextus ar fi aceea de a 
accepta pur şi simplu logica propriei sale concluzii, şi anume aceea 
că argumentele pe care le foloseşte nu au forță rațională. Şi nici 
măcar nu ar fi ceva pe atât de inconvenabil pe cât pare. Căci el poate 
să susțină întru totul consistent că argumentele sunt menite a fi ad 
hominem împotriva cuiva care nu acceptă scepticismul. Împotriva 
unor astfel de oameni, care acceptă premisele argumentelor, argu- 
mentele trebuie să aibă forță raţională. Împotriva celor care, precum 
scepticii, nu acceptă premisele, argumentele nu au forță. Această 
linie de gândire este susținută, cu succes, de pyrrhonianul timpului 
modern, Feyerabend. În Against Method (1975), Feyerabend folo- 
seşte toate tipurile de argumente în sprijinul unei poziții sceptice; 
dar el subliniază că argumentele sunt ad hominem.? 





* Vezi secţiunea 1 din Feyerabend (1977). Comentarii similare asupra argu- 
mentelor sceptice face, de asemenea, Hume, în ultimul paragraf din Treatise, ], 4, 2. 

Oricum, Sextus nu a scăpat incă de primejdii. Chiar dacă nu 
crede că argumentele sale dovedesc acceptabilitatea rațională a scep- 
Licismului, el susține totuşi scepticismul. Şi cum poţi susține ceea ce 
consideri că nu este rațional acceptabil? A aserta ceva implică a fi 
angajat la a sprijini acel ceva cu temeiuri raționale pentru a-l pre- 
supune adevărat (în mod obiectiv), dacă este contestat; dacă cineva 
refuză să facă aceasta, atunci goleşte acel ceva de orice semnificație 
socială. Vorbind deschis, o astfel de persoană poate fi în mod legitim 
ignorată. (Chestiunea este bine argumentată în Brandom (1983).) 
Prin urmare, susținând scepticismul, Sextus acceptă punctul de ve- 
dere conform căruia scepticismul poate fi apărat în mod rațional. 

Sextus este conştient şi de această dificultate. Soluţia sa este 
simplă: el neagă că susține scepticismul. El nici nu afirmă scepti- 
cismul, nici nu-l neagă. În starea de epoche, scepticul nu afirmă şi 
nici nu neagă ceva (Schițe pyrrhoniene, I, 192): 


abținerea de la vreo afirmație este evitarea enunţării înțeleasă în mod gene- 
ral, căreia spunem că i se subordonează afirmaţia şi negația, aşa încât abţi- 
nerea de la vreo afirmaţie este o dispoziție a noastră prin care refuzăm să 
afirmăm sau să negăm ceva. 


Din nefericire, Sextus apare acum ca afirmând altceva (în sensul 
că el nu afirmă nimic), ceea ce este la fel de contradictoriu. Sextus ar 
putea susţine că el nu afirmă efectiv nici aceasta, ceea ce ar fi (a) 
deopotrivă de contradictoriu şi (b) nesincer. Căci, prin această ros- 
tire, Sextus ar intenţiona să ne facă să credem că el nu afirmă nimic, 
or tocmai acesta este înțelesul afirmației.” Aşadar, încercările lui 
Sextus de a evita contradicția la limita cogniției funcţionează doar 
prin generarea unei contradicții la limita exprimabilului. Pretenţia 
sa că el nu afirmă nimic nu este, potrivit propriei sale concepții, ceva 
ce el afirmă (Transcendenţă). Dar el o afirmă (Închidere). Întâlnim 
aici, pentru prima dată, un fenomen care ne va deveni familiar: 
încercarea de a evita contradicţia la una dintre limitele gândirii 
determină intrarea intr-o contradicţie la o altă limită de acest fel. 


1 Vezi Priest (1987), 4.6. 

$3.5 
Relativismul protagorian 


Nu am încheiat încă cu Sextus. Totuşi, să-l părăsim pentru 
moment şi să ne îndreptăm atenția către celălalt temei care ar putea 
fi invocat pentru a nega existența cunoaşterii obiective, şi anume 
acela că nu există adevăr obiectiv. Cel mai faimos susţinător al acestei 
concepții a fost, de asemenea, cel mai faimos dintre sofişti, Protagoras. 
Din nefericire, cartea sa, Adevărul, s-a pierdut, astfel că trebuie să 
ne bazăm pe surse secundare pentru a-i cunoaşte concepțiile. Dintre 
aceste surse, cea mai importantă este dialogul lui Platon, Theaitetos. 
Exactitatea descrierii concepţiilor lui Protagoras în acest dialog 
poate fi o chestiune controversată.!! Nu doresc să intru aici în 
această dezbatere. Prin „Protagoras“ voi înțelege doar Protagoras 
din Theaitetos. Nu contează dacă această persoană este o simplă 
construcție a lui Platon: aici ne vor interesa doar ideile însele. 

Tema din Theaitetos este tocmai natura cunoaşterii, chiar dacă 
dialogul se abate sinuos de la temă în mai multe direcţii. (În prima 
parte a capitolului I am văzut deja o parte a unuia dintre labi- 
rinturile prin care şerpuieşte discuţia: fluxul.) Ca de obicei, dialogul 
ridică şi, prin intermediul personajului Socrate, doboară un număr 
de definiții. O definiție importantă este cea potrivit căreia cunoaş- 
terea este percepție (adusă în discuţie la 151e). O chestiune impor- 
tantă este ce înseamnă aici „percepţie“. Uneori, după cum vom 
vedea, înseamnă pur şi simplu percepţie senzorială; alteori termenul 
este interpretat ca aparenţă în general. În particular, termenul este 
interpretat aproape imediat în acest al doilea fel atunci când se 
susţine că definiția menţionată este echivalentă cu faimosul dicton 
al lui Protagoras cu care se presupune că începea Adevărul (152a):1? 


"1 Deşi se susține în mod obişnuit că este vorba despre o descriere rezonabil de 
exactă. Vezi Kerford (1967). 

12 Citatele din Theaitetos sunt luate din McDowell (1973). [Vezi traducerea 
românească de Marian Ciucă, în Platon, Opere VI, Bucureşti, Editura Ştiinţifică şi 
Enciclopedică, 1989.] 

Individul este măsura tuturor lucrurilor: a celor existente, întrucât există, 
iar a celor inexistente, întrucât nu există. 


Relativismul lui Protagoras despre cunoaştere este o simplă con- 
secință a relativismului său despre adevăr. Aceasta apare clar în dia- 
log, atunci când concepţia lui Protagoras este comentată imediat 
mai jos ca: 


aşa cum mi se arată fiecare lucru, aşa este, după mine, iar după tine, aşa 
cum ţi se arată ţie. 


Ne vom ocupa în continuare de argumentele avansate în favoa- 
rea şi împotriva acestei concepţii. De la bun început, este important 
de notat că noțiunea de adevăr folosită aici este una relativistă, în 
sensul că adevărul oricărei susţineri este relativ la un agent cognitiv 
(adevăr pentru x). Protagoras nu trebuie să susțină că nu există nici 
o noțiune obiectivă (independentă de agent) de adevăr (adevăr 
simpliciter). Tot ce trebuie să susțină este că nimic nu satisface 
această noţiune. 


$3.6 
Argumentul pentru relativism 


Argumentul pentru relativitatea adevărului prezentat în 
Theaitetos se desfăşoară în două părți. Prima parte (152b şi urm.) 
semnalează, de fapt, fenomenul ce avea să fie sistematizat ulterior 
in tropii lui Aenesidemos: felul în care apar a fi lucrurile diferă de la 
persoană la persoană. Aceasta, în sine, nu ne duce prea departe. În 
afară de cazul când „este adevărat (pentru mine)“ înseamnă doar 
„îmi apare a fi aşa“ — caz în care concepţia lui Protagoras este mai 
curând o tautologie neinteresantă — avem nevoie de încă cevacare să 
ne ducă de la cum (îmi) apar lucrurile la cum sunt lucrurile (pentru 
mine). Acest ceva este furnizat de un argument pentru infailibi- 
litatea aparenţelor. Este un argument lung, care începe pe la 153d şi 

culminează pe la 160c cu propoziția „Percepția mea este, aşadar, 
adevărată pentru mine, căci este totdeauna a ființei mele“. 

Argumentul depinde de o explicaţie neobişnuită a percepţiei sen- 
zoriale. Pentru scopurile de față, trăsăturile principale ale acesteia 
sunt următoarele. În percepere, percepătorul şi lumea se combină 
pentru a produce un obiect unic, lucrul perceput. Acesta este unic în 
raport cu perechea care îl produce şi este, în mod esențial, privat 
pentru percepător. Ca atare, nu se poate pune problema ca percepă- 
torul să greşească în privința lucrului perceput. 

Nu voi da o descriere detaliată a argumentului, întrucât nu este 
necesară aici. Chestiunea in discuție este dacă argumentul reuşeşte 
să stabilească relativismul protagorian, iar răspunsul este că nu, din 
mai multe motive. Mai întâi, pasajul în discuție prezintă doar cu 
puţin mai mult decât o expunere a teoriei percepţiei: nu este dat nici 
un temei efectiv pentru care ar trebui s-o acceptăm. În al doilea 
rând, este oricum o teorie destul de dubioasă, deoarece separă conţi- 
nutul pretențiilor perceptive de lumea care (în parte) le produce. În 
al treilea rând, inferenţa de la pretenţia că obiectul percepției este 
privat la concluzia că percepătorul nu poate greşi în privința aces- 
tuia este eronată. (O halucinație este un obiect privat, dar faptul că 
am o halucinație despre o persoană care intră pe uşă nu implică 
faptul că o halucinație intră pe uşă.)!5 În fine, şi în mod hotărâtor, 
argumentul stabileşte, cel mult, infailibilitatea felului în care apar 
lucrurile în cazul percepției senzoriale. Dialogul Theaitetos este 
destul de generos în privința a ceea ce ar putea conta drept un caz 
de percepție senzorială („vedere, auz, miros, răceală şi căldură (...) 
plăceri, supărări, dorinţe şi temeri“ 156b). Dar este clar că obiectul 
percepţiei este explicat ca un rezultat direct al unui input instan- 
taneu din lume.!* Aşadar, argumentul poate stabili doar cu greu 


'5 Şi, se poate discuta, chiar caracterul privat al obiectului face ca pretenţia 
corectitudinii să fie lipsită de sens. Obiectul este mai curând precum cărăbuşul din 
cutie al lui Wittgenstein (Cercetări filosofice, secţiunea 293). 

14 Vezi McDowell (1973), pp. 137 şi urm. McDewell sugerează (p. 118), şi cred că 
în mod plauzibil, că sensul oficial al percepției aflat în discuţie aici este în întregime 
unul non-propozițional. 

veridicitatea felului în care apar lucrurile în sensul general, ca 
atunci când se spune că lui Protagoras îi apare că doctrina sa este 
adevărată, pentru a folosi un exemplu de un tip care va deveni ime- 
diat decisiv. 


$3.7 
Critica lui Socrate 


După cum am văzut, argumentul pentru relativismul protago- 
rian din Theaitetos eşuează. Să facem abstracție de acest fapt pentru 
moment şi să ne îndreptăm atenţia asupra criticii întreprinse de 
Socrate asupra doctrinei. Socrate are trei argumente importante 
impotriva doctrinei. Doar unul dintre acestea ne va preocupa aici, 
cel de la 169d-171d.!5 Socrate observă că, dacă cineva, x, dă crezare 
doctrinei lui Protagoras, atunci acela trebuie să accepte că nimeni 
nu face vreodată o judecată falsă. În sine, această idee este luată ca 
fiind incredibilă (170c), chiar dacă Protagoras nu ar fi recunoscut 
aceasta. (Nici o persoană nu face o judecată care este falsă pentru 
sine, dar poate face o judecată care este falsă pentru x.) Argumentul 





15 Celălalt (161c) este un argument ad hominem foarte grăbit, care arată că 
punctul de vedere al lui Protagoras dă dovadă de şovinism uman. Cel de-al treilea 
argument este lansat imediat după aceea şi arată că, dacă tot ceea ce crede cineva 
este adevărat pentru el, atunci toate concepţiile sunt la fel de bune şi deci nu există 
ceva precum înțelepciunea (despre care Protagoras pretindea că o predă). După un 
interludiu, Protagoras (în persoana lui Socrate) răspunde (166d şi urm.) că înţelep- 
ciunea nu are nimic de a face cu adevărul; persoana înțeleaptă este, mai presus de 
toate, o persoană ale cărui concepții sunt cele mai eficace in a produce starea de bine. 
Din nou, după un interludiu, Socrate obiectează acestei replici (177c şi urm.), ară- 
tând, în esenţă, că, indiferent de împrejurarea dacă concepțiile unei persoane sunt 
sau nu favorizante, producerea efectului scontat este o chestiune obiectivă şi nu una 
în care concepţia fiecărei persoane este la fel de validă. Concepţia pacientului cu pri- 
vire la împrejurarea dacă s-a însănătoşit sau nu, de exemplu, este mai validă decât 
cea a medicului. Mă îndoiesc că acest argument funcționează, dacă Protagoras este 
pregătit să rămână ferm pe poziție şi să insiste că şi judecăţile despre eficacitate sunt 
relative (ceea ce îmi pare că poate face cu tot atât de multă plauzibilitate ca şi în 
privința judecăților despre alte chestiuni). 

principal apare atunci când observaţia este aplicată chiar concepției 
lui Protagoras (17la-17lc): 


SOCRATE [Observaţia implică] ceva nostim de tot: el [Protagoras] recunoaşte 
că opinia adversarilor săi despre opinia sa proprie - prin care ei îşi 
închipuie că el se înşală - este, bineînțeles, adevărată, din moment ce ad- 
mite că absolut toate opiniile au ca obiect realitatea. 

THEODOROS Chiar aşa. 

SOCRATE În acest caz, nu ar conveni el că propria-i opinie este falsă, dacă 
admite ca adevărată opinia celor care o socotesc falsă pe a lui? 

THEODOROS Aşa e, n-avem încotro. 

SOCRATE Ceilalți însă nu recunosc eroarea lor, nu-i aşa? 

THEODOROS Nu, într-adevăr. 

SOCRATE Or el este de acord că şi această opinie este adevărată, potrivit 
scrierii sale. 

THEODOROS Aşa s-ar părea. 

SOCRATE Toată lumea va critica, deci, afirmaţia aceasta, începând cu 
Protagoras însuşi (ori, mai degrabă, el o va admite atunci când este de 
acord că e adevărată opinia celui ce afirmă contrariul) şi în acel moment 
şi Protagoras însuşi va fi de acord că nici vreun câine, nici primul venit 
nu poate fi măsură, nici măcar a unui singur lucru pe care să nu îl fi 
învățat. Nu aşa stau lucrurile? 

THEODOROS Ba da, aşa stau. 

SOCRATE Şi atunci, deoarece este criticat de toată lumea, „Adevărul“ lui 
Protagoras nu ar putea fi adevărat pentru nimeni, nici pentru vreun 
străin şi nici pentru el însuşi. 


Argumentul este o încercare de a stabili că opinia lui Protagoras 
nu este adevărată pentru nimeni, nici măcar pentru el însuşi (ceea 
ce nu este valabil despre opiniile adversarilor săi). Cheia argumen- 
tului apare acolo unde Socrate încearcă să arate că opiniile lui 
Protagoras sunt false potrivit propriilor sale concepții. 

Argumentul este foarte simplu şi decurge după cum urmează. Fie 
a un oponent oarecare al lui Protagoras, 2 mulţimea de pretenţii 
susținute de a şi T predicatul „este adevărat“. Atunci, potrivit lui 
Socrate, Protagoras admite: 


Vx(x e 5 — Tx) (1) 

Să numim acest enunț g. Dar, întrucât —g este în 2, avem T(—g) 
şi deci Protagoras este angajat la concepția conform căreia propria 
sa doctrină este falsă. Din nefericire, în acest argument se comite o 
eroare simplă. Protagoras nu este angajat la (1), ci la: 


Vx(x e 2Z=> To), 


unde 7, este predicatul de adevăr relativ „adevărat pentru a“. Argu- 
mentul arată că Protagoras este angajat la T,(—g). Dar acest rezul- 
tat este îndeajuns de blând, iar în lipsa unei modalități de a trece de 
aici la T(—g) sau măcar la T„(—g) (unde p este Protagoras) argu- 
mentul eşuează. 

Denyer ((1991), pp. 99-100) încearcă să repare argumentul, 
sugerând că, pentru enunțurile precum cele ale lui Protagoras, 
adevăr şi adevăr pentru o persoană înseamnă acelaşi lucru, astfel că 
putem pur şi simplu să ignorăm relativizarea. El arată că dacă se ia 
o pretenţie indexicală, cum este „Eu sunt fierbinte“, aceasta poate fi 
adevărată pentru o persoană (de exemplu pentru Adam), dar nu şi 
pentru o alta (de exemplu pentru Eva). Dar dacă indexicalitatea este 
eliminată, ca în „Adam este fierbinte“, nu mai are sens să se pre- 
supună că valoarea de adevăr a enunțului poate să fie diferită de la o 
persoană la alta. Acum, pentru Protagoras, enunţurile sunt inde- 
xicali într-un anumit sens. Dar problema remediului lui Denyer este 
aceea că, pentru Protagoras, calificativul „este adevărat pentru x“ ia 
un indexical şi produce alt indexical. Să considerăm pretenția „există 
contradicții logice adevărate“. Această pretenţie este adevărată pentru 
Priest, dar falsă pentru Aristotel. Acum, să considerăm pretenția 
„Este adevărat pentru Marx că există contradicții logice adevărate“. 
Este acestă pretenție adevărată? Ei bine, este adevărată pentru 
Priest, dar nu, de exemplu, pentru Acton.!$ Oamenii pot fi şi sunt în 
dezacord cu privire la ceea ce era adevărat pentru Marx.!? 





18 Vezi Priest (1989b), secțiunea 1. 

1? Acest argument presupune că „adevărat pentru x“ este un operator iterabil. 
Dar chiar şi Denyer susține că aceasta este o abordare acceptabilă pentru Protagoras 
((1991), p. 94). 

$3.8 
Nimic nu este adevărat 


Din nefericire pentru Protagoras, necazurile sale auto-referen- 
ţiale nu s-au încheiat. Căci relativismul protagorian este angajat la 
pretenția că nimic nu este (în mod obiectiv) adevărat, i.e. la instanța 
vax(x e 2 — —Tx) a Schemei Cogniţiei, unde 2 este mulțimea tuturor 
enunțurilor şi 7 este un predicat de adevăr non-relativ. Fie g acest 
enunț. Atunci, prin argumentul obişnuit, rezultă că —T(g). Aşadar, 
concepțiile lui Protagoras nu sunt adevărate (Transcendenţă). Dar 
Protagoras a formulat argumente pentru concepţia sa. Dacă aceste 
argumente ar funcţiona, atunci ele ar stabili că g este adevărat 
(Închidere). 

Sextus se confruntă cu o problemă similară. Şi va fi edificator să 
comparăm cele două probleme. Sextus susține, de asemenea, că 
nimic nu este adevărat (Schițe pyrrhoniene, II, 88): 


lucrurile adevărate sunt sau numai aparente, sau numai non-evidente, sau, 
dintre lucrurile adevărate, unele sunt non-evidente şi altele aparente. Dar 
nici una dintre aceste alternative nu este adevărată, după cum vom arăta. 
Deci nimic nu este adevărat. 


Temeiurile sale sunt, totuşi, întrucâtva diferite de cele ale lui 
Protagoras. Sextus susține o abordare verificaţionistă a adevărului. 
În particular, el ia verificarea drept o condiție necesară pentru ade- 
văr.!5 Din câte ştiu, Protagoras nu argumentează nicăieri aceasta şi 
nici măcar nu prezintă clar chestiunea. Cu toate acestea, faptul este 
cel mai evident atunci când el argumentează că nimic nu este ade- 
vărat, imediat după pasajul pe care tocmai l-am citat. Căci, atunci 
când examinăm argumentele folosite de Sextus în sprijinul acestei 
pretenții, întâlnim argumentele familiare pentru circularitate şi 
regres din secțiunea 3.2, care, de fapt, sunt argumente despre veri- 
ficare. 





18 Vezi Stough (1969), pp. 140 şi urm. 

Toate acestea arată clar, de asemenea, că atunci când Sextus 
spune că nimic nu este adevărat, el are in vedere pretenţii despre 
felul în care sunt lucrurile, nu despre felul în care apar acestea. 
Chiar şi aşa, problema auto-referenţialității este aceeaşi, deoarece p 
este o astfel de pretenţie. Din câte ştiu, Sextus nu discută nicăieri 
contradicția, dar ceea ce ar fi spus despre aceasta este destul de 
evident. EI ar fi susținut pur şi simplu că nu asertează că nimic nu 
este adevărat, p, din motivele pe care le-am examinat în secțiunea 
3.4. După cum am văzut acolo, această mişcare generează propriile 
sale contradicții. Oricum, chestiunea importantă aici este aceea că 
Protagoras nu poate face nici măcar această mişcare pentru a ieşi 
din contradicție. Aserţiunile şi argumentele sale sunt directe şi nici- 
decum ad hominem. 

În apărarea lui Protagoras, s-ar putea sugera că argumentele 
avansate de acesta intenționează să dovedească doar că p este ade- 
vărat pentru Protagoras, iar nu adevărat simpliciter. Dar această 
sugestie nu poate fi susținută. După cum am argumentat în secțiu- 
nea 3.4, asertarea este o activitate socială, iar a aserta ceva este 
tocmai a accepta că lucrul asertat este corect în mod obiectiv.!* Prin 
urmare, asertarea (şi, a fortiori, furnizarea de temeiuri) presupune 
un angajament faţă de corectitudinea obiectivă a ceea ce este aser- 
tat. În formularea lui Passmore: 


fie şi numai pentru a se angaja în discurs, [Protagoras] trebuie să aserteze 
că ceva este cazul. Nu este vorba numai despre faptul că el pretinde că are 
un anumit rol social, acela de învățător sau de „înţelept“, pe care nu este 
îndreptăţit să-l pretindă (...) Chestiunea este mai profundă: în orice discurs 
se presupune că unele Propoziții sunt adevărate, că există o diferență între 
a fi cazul şi a nu fi cazul, îar a nega aceasta într-un discurs înseamnă a 
presupune deja existenţa diferenței.2 





19 De fapt, adevărul obiectiv este tocmai scopul asertării. Vezi Priest (1987), 4.5. 
2 Passmore (1970), pp. 67-68. De notat că existența unei diferenţe între adevăr şi 
neadevăr nu implică faptul că nimic nu este deopotrivă adevărat şi neadevărat. 

$3.9 
Cogniţie şi paradox 


Am văzut că atât Sextus, cât şi Protagoras cad in contradicția la 
limita cogniţiei. Pentru moment, aceasta este o chestiune teoretică, 
deoarece aceste contradicții sunt enunțate sub supoziţia că argu- 
mentele lui Sextus pentru scepticism şi cele ale lui Protagoras pen- 
tru relativism funcționează. Şi, după cum am văzut, nu este aşa. 
Dar chestiunea nu se încheie aici. 

Fie go instanță oarecare a Schemei Cogniţiei, vx(x e 2 —x e Il), 
unde II este mulțimea tuturor enunțurilor definite de un predicat 
cognitiv, P, care implică adevărul (obiectiv), precum cunoaşterea sau 
adevărul însuşi, şi unde % este o mulțime oarecare care conţine pe 
(de exemplu mulțimea tuturor enunțurilor). Să considerăm acum 
următoarea deducție: 


Presupunem (p)ell 

Atunci p, întrucât P implică a fi adevărat 
i.e. Vx(x e dx g Il) 

deci (pedol(pell 

Dar (peă 

Deci (pg Il 


Astfel, (p) e II implică () e II; rezultă (prin Legea Terţului Ex- 
clus sau prin reductio) că (p) g II. Am stabilit astfel, fără nici un fel 
de supoziţie, că p nu este P. Acest fapt nu l-ar incomoda pe Sextus 
(în cazul în care P este cunoaştere) sau pe Protagoras (în cazul în 
care P este adevăr). Dar să observăm că dacă P este adevăr, atunci 

rezultă că g este fals, i.e. —Vx(x e 2 — x e II), şi astfel, după cum se 
poate demonstra, că 3x(x e 2 A x e II). Dar acest x nu poate fi e 
însuşi (căci nu este adevărat), deci trebuie să mai fie şi altceva în 
>, ceea ce este paradoxal, întrucât, ținând cont de logica argumen- 
tului, dincolo de faptul că îl conţine pe p, ă a fost luată completa- 
mente arbitrar. Totuşi, avem o demonstraţie conform căreia 
trebuie să mai conţină şi altceva?! 

Demonstrația poate fi făcută explicită considerând pe &, prin 
definiție, ca fiind mulțimea al cărei unic membru este g, i.e. Vx(x e 
2 o x = (9) (*). (Această definiţie nu este pe atât de onorabilă pe 
cât pare, deoarece g a fost definit iniţial prin >, astfel că definiţia 
este circulară. Cu toate acestea, situația poate fi îndreptată prin 
tehnici ale auto-referinței.?) Ca mai sus, avem o demonstraţie con- 
form căreia (g) e [I (Transcendenţă). Dar acum putem stabili Închi- 
derea, după cum urmează: 

(p) e Il 


deci  Vx(x =(p—(p) e 1I1)% 


dar  Vx(xeHox = (9) (*) 
deci  vx(xezox ll) prin tranzitivitatea = 
i.e. (7) 


Aşadar, () e II, întrucât II este mulțimea adevărurilor. Prin 
urmare, avem o contradicţie de tipul caracteristic. De fapt, contra- 
dicția este una familiară. Enunţul g spune despre toate lucrurile din 
, şi, în consecință, tocmai despre sine, că nu sunt adevărate. Acesta 


21 Acest paradox este prezentat foarte bine de Prior (1961). Pentru o discuţie 
suplimentară, vezi Priest (1991b). 

2 De exemplu, fie „E“ un nume nou şi fie p propoziția Vx(x = (pp —x e Il). 
Stipulăm acum că „2“ se referă la (p). Vezi Kripke (1975), p. 693. 

2 Cei care consideră că — este un condițional relevant, trebuie să îl considere ca 
pe o implicaţie entimematică în acest punct, ca în Meyer (1973), p. 172. 

este, prin urmare, exact paradoxul Mincinosului, un paradox ale 
cărui scrisori de acreditare sunt tot atât de vechi ca şi cele ale 
scepticismului, dacă nu ca şi cele ale relativismului.* În plus, în 
cazul interpretării de față, dacă P este cunoaştere, avem, de ase- 
menea, Închidere, deoarece argumentul de mai sus stabileşte pe p ca 
adevărat şi astfel g este cunoscut. Acesta este paradoxul Cunoscă- 
torului al lui Kaplan şi Montague.% 


Concluzie 


Am văzut că doctrinele lui Sextus şi Protagoras generează con- 
tradicţii de tipul specific limitelor cogniţiei. În cele din urmă, aceste 
contradicții depind de argumentele celor doi pentru scepticism şi 
relativism, despre care am văzut că nu funcţionează. Dar, pe lângă 
aceasta, am văzut că în vecinătatea acestor contradicții există altele 
care sunt produse prin aplicarea instanţelor Schemei Cogniţiei la 
sine, iar acelea nu depind de nici un astfel de argument. Nici Sextus 
şi nici Protagoras nu au observat aceste contradicții. Şi nu voi spe- 
cula aici asupra a ce ar fi făcut din ele, dacă le-ar fi observat. Gene- 
raţii viitoare au făcut foarte multe cu ele, după cum vom vedea pe 
parcurs. În orice caz, cei doi au înfăţişat contradicţiile la limita cog- 
niţiei. În capitolul următor vom trece de la cogniţie la concepere. 


2 Vezi, de exemplu, referirile la acest paradox in Kneale şi Kneale (1962). 

25 Vezi Kaplan şi Montague (1960). La rigoare, pentru ca argumentul pentru 
Închidere să funcţioneze in acest caz, nu avem nevoie numai de (*), ci şi de faptul că 
(*) este cunoscut ca fiind adevărat. Dar, întrucât (*) este adevărat prin definiţie, 
această situaţie este neproblematică. 


4. LIMITELE CONCEPERII 


Introducere 


În acest capitol vom discuta despre ultima dintre limitele care ne 
vor preocupa in această carte: limita conceperii. Este destul de obiş- 
nuit să se presupună că există lucruri dincolo de concepere; dar, cel 
puţin prima facie, este dificil să se presupună aceasta fără a le con- 
cepe într-un anumit sens. De aici, contradicţia la limita conceperii. 
Vom întâlni acest fenomen la doi filosofi prekantieni. Primul este 
Anselm, a cărui preocupare este Dumnezeu. Cel de-al doilea este 
Berkeley, a cărui preocupare este cu totul diferită: idealismul. În 
pofida acestei diferenţe, vom vedea că Anselm şi Berkeley au ceva 
mai mult în comun decât doar contradicţia. Ei mai împărtăşesc şi 
anumite concepţii despre felul în care pot fi caracterizate obiectele. 
Mai precis, amândoi sunt de acord cu concepţia conform căreia, dacă 
un obiect este caracterizat drept lucrul (sau un lucru) având cutare 
proprietăți, atunci acel lucru trebuie să aibă acele proprietăţi. Dacă 
luăm 6 drept un operator al descripţiei (astfel că 6xgp (x) poate fi citit 
ca „un lucru/lucrul cu proprietatea g“), atunci amândoi sunt de 
acord cu schema: 


p (6xgp (x)) 


Urmându-l pe Routley (1980), voi numi aceasta Principiul Carac- 
terizării, pe scurt „PC“. După cum vom vedea, PC nu este corect în 
general. Oricum, contradicţia la limita conceperii se remarcă de-a 
lungul operei acestor doi filosofi. 

$4.1 
Argumentul ontologic al lui Anselm 


În secțiunile 1.8 şi 1.9 ne-am întâlnit cu Cusanus şi concepţia sa 
despre Dumnezeu. Cusanus susținea că Dumnezeu este inefabil; 
dar, după cum am văzut acolo, temeiul pentru această susținere este 
tocmai acela că Dumnezeu este dincolo de categorizare şi deci de 
concepere. Vom începe acest capitol cu Anselm de Canterbury, filo- 
soful şi teologul secolului al XI-lea, în opera căruia această idee a 
fost elaborată mult mai detaliat. 

Anselm de Canterbury este amintit astăzi în principal pentru 
versiunea sa a Argumentului Ontologic pentru existența lui Dumnezeu. 
În capitolul II din Proslogion, Anselm îl defineşte pe Dumnezeu ca 
pe o fiinţă decât care altceva mai mare nu poate fi conceput. Argu- 
mentul său pentru existența unei astfel de ființe (adresat, destul de 
curios, lui Dumnezeu in persoană) este apoi formulat în următorul 
pasaj faimos:! 


Dar s-ar putea să nu existe o asemenea natură, de vreme ce ignorantul a 
spus în înima sa că nu există Dumnezeu (Psalmul XIV, 1). Dar, fără îndo- 
ială, acest cu adevărat ignorant, când aude despre acest ceva despre care 
vorbesc — ceva decât care altceva mai mare nu poate fi conceput -— înțelege 
ce aude şi ceea ce înţelege se află în intelectul său; chiar dacă nu înțelege că 
acest ceva există (...) Dar ceva decât care altceva mai mare nu poate fi 
conceput nu poate exista numai în intelect. Deoarece, dacă am presupune că 
există numai în intelect, s-ar putea concepe că există în realitate: ceea ce 
este mai mare [decât ca existând doar în intelect]. Prin urmare, dacă ceva 
decât care altceva mai mare nu poate fi conceput există numai în intelect, 
atunci acel ceva decât care nimic mai mare nu poate fi conceput ar fi unul 
decât care altul mai mare poate fi conceput; dar evident acest lucru nu este 
cu putinţă. Prin urmare, nu este nici o îndoială că există ceva decât care 





! Citatele din Proslogion sunt luate din Hopkins şi Richardson (1974). [Vezi tra- 
ducerea românească de Octavian Nistor, în Intre antichitate şi renaştere. Gândirea 
evului mediu I, Bucureşti, Editura Minerva, 1984.) 

nimic mai mare nu poate fi conceput şi există atât în intelect, cât şi in 
realitate. 


Argumentul lui Anselm este un argument prin reductio şi poate 
fi rezumat după cum urmează. Nici o ființă mai mare decât 
Dumnezeu nu poate fi concepută ca existând. Dar să presupunem 
că Dumnezeu nu există. Atunci o ființă exact ca Dumnezeu, cu 
excepția că există, ar fi mai mare; aşadar, o ființă mai mare decât 
Dumnezeu poate fi concepută. Contradicţie. 

Argumentul lui Anselm ridică multe chestiuni delicate. O ches- 
tiune evidentă şi discutabilă este felul în care ar trebui să înțelegem 
premisa neo-platonică esenţială conform căreia o ființă exact ca 
Dumnezeu, cu excepția că există, ar fi mai mare.? O altă chestiune 
este de ce ar trebui să presupunem că această premisă este 
adevărată. Din fericire, putem să neglijăm aceste chestiuni aici.3 
Motivul este acela că argumentul mai presupune şi PC. În primul 
pas se presupune că Dumnezeu (care este definit ca o ființă decât 
care altceva mai mare nu poate fi conceput) este ceva decât care o 
fiinţă mai mare nu poate fi concepută. (În plus, despre ființa care, 
prin definiţie, este ca Dumnezeu, cu excepția că există, se presupune 
că există, întrucât este mai mare.) După cum vom vedea curând, 
dat fiind PC, există o versiune a Argumentului Ontologic care face 
de prisos toate celelalte mecanisme. 


2 Propunerea mea este următoarea. Fie rx predicatul „x este conceput“. Atunci 
Dumnezeu, d, poate fi definit ca 6x—3y(zy A y > x). (Cuantorii, să observăm, nu sunt 
încărcaţi existenţial.) Fie g (x) condiția de ordinul doi Ex A vP(P 7 E — (Px o Pd)), 
unde E este existența. Atunci pretenția este vx(—Ed A p (x) x >d). 

Pentru o discuţie asupra unor teme implicate în argument, vezi Campbell 
(1976). 

1 În notația din nota de subsol 2, prin aplicarea PC la d şi adăugarea principiului 
T6x p (x) se obţine contradicţia cerută. 

$4.2 
Inconceptibilitatea lui Dumnezeu 


Înainte de aceasta, totuşi, să examinăm un capitol mai puţin 
cunoscut din Proslogion, capitolul XV. In acest scurt capitol, Anselm 
spune: 


Prin urmare, O Doamne, Tu nu eşti numai ceva decât care altceva mai 
mare nu poate fi conceput, ci şi ceva mai mare decât poate fi conceput. Căci, 
dat fiind că ceva de acest fel poate fi conceput [adică ceva care este mai 
mare decât poate fi conceput], dacă Tu nu ai fi această ființă, atunci ceva 
mai mare decât Tine poate fi conceput, ceea ce este imposibil. 


Structura argumentului nu este foarte evidentă. Oricum, din nou, 
este clar că şi acest argument depinde de PC, deoarece se bazează pe 
premisa că nimic mai mare decât Dumnezeu nu poate fi conceput — 
şi, pentru buna măsură, cere ca lucrul care este mai mare decât poate 
fi conceput să fie mai mare decât poate fi conceput. Este de aseme- 
nea clar că argumentul presupune că Dumnezeu poate fi conceput, 
căci altfel nu există vreun temei pentru a presupune că ceva mai 
mare decât orice poate fi conceput este mai mare decât Dumnezeu.5 


5 Cea mai bună reconstrucție pe care o pot da argumentului este următoarea. Se 
cere să Îl luăm pe Dumnezeu ca fiind Sx—3y(zy Ay >x Ay 4 x). Atunci, dacă d* este 
GxVy(zy > x >y), două aplicaţii ale PC dau: 


—3y(7y Ay >dayzd) () 

Yy(zy > d* >>) (2) 
Logica argumentului cere şi următoarele: 

rd (3) 

rd* (4) 
Acum să presupunem că d + d*. 

rd —d* >d prin (2) 

Deci d* >d prin (3) 

Prin urmare rd* Ad* >dAad zd* prin (4) 

Deci 3 Ay >dayzd), 


ceea ce contrazice (1). Aşadar, prin reductio, d = d* şi deci: 
vy(zy > d >>) prin (2) 

Lăsând pentru moment la o parte concludența argumentului, 
este clar că Anselm este prins într-o contradicție caracteristică unei 
limite a gândirii. Argumentul arată că Dumnezeu nu se află în clasa 
lucrurilor care pot fi concepute (Transcendenţă). Cu toate acestea, 
evident, avansând argumentul, Anselm îl concepe pe Dumnezeu 
(Închidere). 

În general, Anselm este conştient de contradicția pe care o pre- 
supune întreprinderea de a spune ceva despre inconceptibil. În capi- 
tolul 65 din Monologion, Anselm încearcă să dezamorseze problema 
insistând că noțiunile noastre nu se aplică literalmente lui Dumnezeu, 
ci doar prin analogie (per aliud). Această soluție nu poate fi sus- 
ţinută. Căci în pretenția că Dumnezeu este inconceptibil, „incon- 
ceptibil“ trebuie să aibă sensul său propriu, altfel intreaga forță a 
pretenţiei este pierdută. Prin urmare, Dumnezeu trebuie să fie lite- 
ralmente conceptibil, fie şi numai ca inconceptibil. În orice caz, 
mişcarea lui Anselm nu va inlătura această problemă particulară. 
După cum tocmai am observat, chiar logica argumentului cere ca 
pretenţia „Dumnezeu este conceptibil“ să fie adevărată (în exact 
acelaşi sens în care conceptibilitatea este folosită în concluzie), aşa 
încât argumentul însuşi il aduce pe Anselm la această pretenţie. 


$4.3 
Principiul caracterizării 


După cum am văzut, Anselm sfârşeşte într-o contradicție la limita 
gândirii, dar el face aceasta presupunând PC: un obiect caracterizat 
drept un obiect, sau obiectul, care satisface anumite proprietăți are 
efectiv acele proprietăţi. Acesta arată cu certitudine ca un adevăr 





Problema principală a acestei reconstrucții este aceea că in definiția lui d, clauza 
y + x pare a fi redundantă, intrucât este implicată de clauza y > x. Dar dacă vom 
renunța la ea, atunci supoziţia d + d* este redundantă şi deci nu poate fi descărcată 
în reductio. Singura soluţie pe care o pot da este aceea că Anselm nu ia y > x ca 
implicând y + x. La urma urmelor, (2) şi (4) implică d* > d* şi pesemne că nu este 
cazul că d* zd*. 

logic; şi dacă este aşa, putem demonstra foarte simplu existența lui 
Dumnezeu. Condiţiile considerate pentru a-L caracteriza pe Dumnezeu 
sunt numite, de obicei, perfecțiuni (omniscienţa, omnipotenţa etc.). 
Fie Px un predicat care exprimă conjuncţia acestora. Fie Ex pre- 
dicatul „x există“, dacă nu este deja unul dintre conjuncți. (De obi- 
cei, acest predicat este luat astfel.) Acum, să considerăm condiţia 
„Px A Ex“. Conform PC, un lucru (lucrul) care satisface aceste pro- 
prietăți satisface aceste proprietăţi. Prin urmare, ceva satisface 
aceste proprietăţi. Aşadar, un lucru este existent şi satisface P, i.e. 
există Dumnezeu.$ 

Problema cu acest argument este că, după câte cere logica sa, pro- 
prietatea P este absolut oarecare. Putem, prin urmare, să demonstrăm 
existența oricărui lucru, posibil sau imposibil (la urma urmei, Px nu 
trebuie să fie consistent) — ceea ce este puțin cam mult. De fapt, 
lucrurile stau şi mai rău. Dacă PC ar fi corect, atunci am putea 
dovedi o propoziție oarecare, p, aplicând PC la condiţia x = x Ay. 
Aşadar, PC nu este un adevăr logic. Cred că PC apare a fi atât de 
plauzibil deoarece pretenţia că un lucru (lucrul) care este P este P 
este uşor de confundat cu pretenția că orice este P este P, ceea ce 
este un adevăr logic. 

Se consideră adesea că Argumentul Ontologic a fost distrus de 
Kant (Critica raţiunii pure, A598 — B626 şi urm.), care argumenta 
că existenţa nu este un predicat. La drept vorbind, nu există nici o 
problemă în privința unui predicat sintactic de existenţă. În logica 
ortodoxă, 2y(y = x) este un astfel de predicat. Ceea ce spune de fapt 
Kant este că existența nu este un predicat determinator. Într-o 
lectură rezonabil de generoasă a Criticii, această aserţiune poate fi 
interpretată drept concepţia conform căreia existența nu este un 
predicat care poate fi folosit într-o instanţă validă a PC, după cum 
cer versiunile Argumentului Ontologic. Și 

Lăsându-l la o parte pe Kant, există, desigur, instanţe ale PC 
care sunt adevărate: cel mai înalt munte din lume, de exemplu, este 





6 Aceasta este în esenţă versiunea lui Descartes a Argumentului Ontologic din 
Meditaţia a 5-a. 

fără îndoială cel mai înalt munte din lume. Oricum, chestiunea 
esențială rămâne: PC nu poate fi asumat în general. Şi până ce acele 
instanțe ale PC care sunt folosite în argumentele lui Anselm sunt 
legitimate (ceea ce nimeni nu a reuşit să facă), acest.fapt este sufi- 
cient pentru a nărui argumentele din Proslogion II şi XV. Ca atare, 
Anselm nu a reuşit în a stabili contradicția la limita conceperii. 
Chestiunea se schimbă în ceea ce-l priveşte pe Berkeley. 


$4.4 
Argumentul principal" al lui Berkeley pentru idealism 


Contextul preocupărilor lui Berkeley este idealismul. Idealismul 
este de mai multe tipuri. Idealismul lui Berkeley era de un tip radi- 
cal, conform căruia nu există nimic care să nu fie o minte, în afară 
de cazul în care se prezintă unei minți intr-un anumit fel: perceput, 
conceput sau, să spunem în linii mari, gândit. După cum formulează 
el în Principles of Human Knowledge, secţiunea a 6-a:" 


întregul cor al cerurilor şi toate cele ce umplu pământul, într-un cuvânt 
toate acele corpuri care compun măreaţa alcătuire a lumii, nu au subzis- 
tenţă în afara minţii (...) pentru toate acestea a fi înseamnă a fi perceput 
sau cunoscut. 

După cum reiese clar din ultima propoziţie a acestui citat, 
Berkeley susținea o concepţie mult mai tare, potrivit căreia toate 
lucrurile (poate cu excepția minţilor însele) sunt esențialmente gând. 
Nu este vorba numai despre faptul că nu există nimic care să nu fie 
gând; nu poate fi nimic. Oricât ar fi de importantă în filosofia lui 
Berkeley, această concepție mai tare nu ne va preocupa aici. Ca 
atare, nu întru totul corect, voi numi „Teza lui Berkeley“ aserțiunea 
conform căreia orice este gândit. 





* În original: master argument. 
” Vezi traducerea românească de Laurenţiu Staicu, în George Berkeley, Tratat 
«supra principiilor cunoaşterii omeneşti, Bucureşti, Editura Humanitas, 2004. 

Berkeley a avansat o serie de argumente pentru Teza sa. Multe 
dintre acestea sunt argumente directe care depind de diferite supo- 
ziţii empiriste şi au fost mult discutate în literatura de specialitate.” 
Berkeley are şi un argument de un tip diferit; unul pe care, spune el, 
este pregătit să bazeze totul. Acest argument este singurul care ne 
va preocupa aici. Argumentul apare aproximativ după trei sferturi 
din primul dialog din Three Dialogues Between Hylas and 
Philonous.5 Philonous este purtătorul de cuvânt al lui Berkeley, 
Hylas fiind nefericitul învățăcel. Am enumerat intervenţiile pentru 
inlesnirea referirilor ulterioare: 


i.  PHILONOUS Mă mărginesc a pune întreaga chestiune pe baza urmă- 
toare. Dacă poți concepe că este posibil ca un amestec sau o combi- 
nație oarecare de calități sau un obiect perceptibil oarecare să existe 
în afara minții, atunci voi concede că este chiar aşa. 

ii. _ HYLAS Dacă se ajunge la asta, atunci chestiunea va fi curând lămurită. 
Nimic nu este mai uşor decât să concepi un arbore sau o casă exis- 
tând în sine, independente de şi nepercepute de vreo minte. În 
momentul de față le concep ca existând în acest fel. 

iii.  PHILONOUS Ce spui, Hylas, tu poţi percepe un lucru care este în acelaşi 
timp neperceput? 

iv.  HYLAS Nu, aceasta ar fi o contradicție. 

v.  PHILONOUS Nu este o contradicţie tot atât de mare să vorbeşti despre 
conceperea unui lucru care este neconceput? 

vi. HYLAS Aşa este. 

vii. PHILONOUS Arborele sau casa despre care tu gândeşti, prin urmare, 
sunt concepute de tine? 

viii. HYLAS Cum ar putea fi altfel? 

IX.  PHILONOUS Şi ceea ce este conceput există în mod sigur în minte? 

x.  HYLAS Fără îndoială, ceea ce este conceput există în minte. 

xi. PHILONOUS Atunci cum poți să spui că tu concepi o casă sau un arbore 
ca existând independent şi în afara oricărei minți? 

xii. HYLAS A fost o scăpare. 


? Vezi, de exemplu, 'Tipton (1974), Pitcher (1977), Dancy (1897). 
* Şi, de asemenea, în secţiunea 23 din Principles of Human Knowledge. 

Cea mai dificilă problemă privitoare la acest argument este aceeu 
de a ințelege exact ce este acesta. Împrejurarea că este expus infor- 
mal, în maniera unui dialog, face ca aceasta să fie o chestiune foarte 
delicată. Din acest motiv, precum şi pentru că mulți comentatori au 
considerat că argumentul este doar cu puțin mai mult decât un 
sofism, îl voi formaliza. Formalizarea ne va ajuta să vedem ce este în 
neregulă cu acest argument, dacă se poate vorbi de aşa ceva, şi tot 
atât de important, ce nu este în neregulă. 


$4.5 
Analiza, etapa ] 


Există câteva chestiuni preliminare pe care le vom clarifica ime- 
diat. De regulă, Berkeley vorbeşte despre concepere, dar el vorbeşte 
uneori despre percepere (ii). Cu toate că există o diferenţă remar- 
cabilă între aceste două noțiuni, datorită teoriei sale a percepției, 
care nu este relevantă aici, Berkeley le tratează indistinct. După 
cum vom vedea, nimic din argument nu depinde de această distinc- 
ție şi nu vom comite nici o nedreptate dacă o vom ignora.” 

Mai problematic este faptul că Berkeley oscilează între o utilizare 
predicativă a lui „concepe“ — conceput y (v, ix, x), gândit y (vii), y este 
în minte (, ix, x) — şi o utilizare propozițională — se concepe > ca fiind 
F (ii, xi), se concepe că este posibil ca y să fie F (i). Acum, oricare ar fi 
legătura dintre aceste două utilizări, nu putem incepe prin a reţine 
doar pe una dintre acestea. Voi nota predicatul cu 7 şi operatorul 
propozițional cu T. Acestea pot fi citite în mod obişnuit ca „este 
conceput“ şi, respectiv, „se concepe că“. (Folosesc diateza pasivă, 
deoarece, chiar dacă Hylas este cel care concepe, agentul particular 
în discuţie este irelevant pentru argument.) În această notație, Teza 
lui Berkeley este negația lui: 


Ix-—rx (0) 





9 În particular, nu apare nici o oscilare sofistică între aceste două noţiuni, contra 
Wisdom (1953), pp. 8şi urm., şi Thomson (1956). 

De notat că în utilizarea propozițională, Berkeley vorbeşte uneori 
despre conceperea lui x ca fiind F (îi, xi) şi alteori despre conceperea 
ca fiind posibil ca x să fie F (i). Dar cuvântul „posibil“ nu are nici un 
rol efectiv aici, după cum reiese şi din faptul că modalitatea respec- 
tivă apare în argument o singură dată. Berkeley, ca şi mulți alții, lua 
„conceput ca fiind posibil“ ca fiind pur şi simplu echivalent cu „con- 
ceput“. Evident, dacă o stare de lucruri este concepută ca fiind posi- 
bilă, atunci acea stare de lucruri este concepută. Berkeley considera 
că şi reciproca are loc: să observăm că Hylas încearcă să demonstreze 
că ceva poate fi conceput ca fiind posibil (i) prin conceperea acelui 
ceva (ii). Philonous nu are nimic de obiectat. 

Acum, ce încearcă să dovedească argumentul? Chestiunea în dis- 
cuție, după cum este enunțată de Philonous (i) este aceea dacă se 
poate concepe că există ceva care nu este conceput. Hylas pretinde 
că el concepe aşa ceva (ii): 


Tar (1) 


arătând că se poate concepe aşa ceva (p — 09). Philonous aplică 
o reductio la (1) pentru a arăta că Hylas nu concepe aşa ceva şi astfel 
(prin regula modală a necesitării) că nu poate concepe aşa ceva. 

Concluzia acestei reductio, —Tăx—rx, nu este Teza lui Berkeley. 
Mai curând, aceasta este un enunț conform căruia negația Tezei lui 
Berkeley nu este gândită (şi, întrucât există o demonstraţie logică a 
acestui fapt, nu poate fi gândită). Deşi aceasta poate să nu fie o 
demonstrație a Tezei, este în mod clar o victorie importantă a lui 
Berkeley, dacă acesta poate arăta că oponenții săi nu pot nici măcar 
să conceapă propria lor teză (sau să o conceapă ca fiind posibilă, 
dacă Berkeley are dreptate în privinţa identificării menţionate mai 
sus). 

Apoi, cum se presupune că se desfăşoară mai departe reducerea? 
Philonous consideră că (1) este adevărată, întrucât decurge din fap- 
tul că el poate gândi un obiect, c (un arbore sau o casă, dar natura sa 
nu este importantă) ca existând neconceput (ii): 

Indiferent dacă este sau nu așa, să observăm că reductio efec- 
tuată de Philonous poartă asupra lui (2), nu asupra lui (1). Ca atare, 
nici apare prima enigmă. Chiar dacă (2) implică (1), este clar că (1) 
nu implică (2); în acest caz, cum se presupune că funcționează 
reductio? 

Deocamdată să lăsăm la o parte această problemă şi vedem care 
este contradicţia la care se presupune că duce (2). Această contra- 
dicţie este „conceperea unui lucru care este neconceput“ (v). Putem 
înțelege în mod rezonabil aceasta ca 3x(7rx A—rx), ceea ce este în mod 
clar presupus a decurge din: 


TC ATC (3) 

Cum se presupune că decurge (3) din (2)? Primul conjunct este 
presupus a decurge din faptul că Hylas este cel care concepe (vii-x). 
În particular, a concepe că obiectul c este ceva înseamnă, ipso facto, 
a concepe c. Să numim aceasta Schema Conceperii: 


Tg (0) > ze (4) 


Cum se presupune că decurge cel de-al doilea conjunct din (3)? 
Textul păstrează tăcerea asupra acestei chestiuni. Hylas presupune 
pur şi simplu acest conjunct şi se pare că nu există nici un temei 
pentru care acesta ar decurge din (2). Ar fi ca şi cum, dacă Hylas ar 
fi fost să aibă puterea de judecată necesară, ar fi spus: uite, Phil, 
ştiu că am conceput obiectul c drept neconceput, dar aceasta nu im- 
plică împrejurarea că obiectul c este neconceput, tot aşa cum a con- 
cepe că Luna este albastră nu implică faptul că Luna este albastră. 
Prin urmare, aici avem cea de-a doua enigmă: de unde provine cel 
de-al doilea conjunct din (3)? 


19 Piteher (1977), pp. 113 şi urm., şi Tipton (1974), pp. 174 şi urm., argumentează 
că Berkeley confundă proprietăţile conceperii cu proprietăţile lucrului conceput şi 

Să facem bilanțul. Până acum, argumentul arată după cum ur- 
indicând lacunele. Am expus argumentul în maniera 


« 


mează, ,? 
unei deducții naturale informale (în stilul lui Prawitz (1965)). Bara 
situată deasupra unei premise arată că este vorba despre o axiomă, 
nu despre o supoziție şi deci nu despre un candidat la descărcare. 





Taăx—rx 
? 
T-—rc T-zc > te ? 


TC ATC 
I3x(0x A—Tx) 


$4.6 
Analiza, etapa a Il-a 


Cum trebuie să fie completate lacunele argumentului?! Soluţia 
constă în a ne întoarce şi a considera obiectul c, despre care se pre- 
supune că argumentarea îl dovedeşte a fi inconsistent. După cum 
am menționat, natura exactă a acestui obiect este neimportantă; tot 
ce contează este că acesta este un obiect particular care nu este con- 
ceput. Acum, raționarea despre un obiect de un anumit gen, ales 
arbitrar, este foarte familiară logicienilor. Cea mai curată formali- 
zare a acestui tip de raționare foloseşte operatorul descripției inde- 
finite, e. Nu este nevoie să intrăm în detalii cu privire la felul în care 
se comportă exact acesta.! Tot ce trebuie să presupunem este că, 
dacă există obiecte care satisfac p (x), atunci „exp (x)“ se referă la 
unul dintre acestea (posibil selectat regulamentar printr-o funcție 





astfel, de fapt, defectează argumentul în acest punct. Există un anumit sens în care 
cei doi au dreptate, dar, după cum vom vedea, problema nu se încheie aici. 

1! Un răspuns diferit de cel pe care îl voi formula aici este dat în Prior (1955). 
Acest răspuns este discutat şi respins în Priest (1994a). 

12 Pentru abordarea hilbertiană ortodoxă, vezi Leisenring (1969). Pentru o 
abordare uşor diferită, vezi Priest (1979b). 

de alegere). O astfel de semantică va satisface în mod clar prima e- 
axiomă a lui Hilbert (o versiune restrânsă a PC): 


3xp (x) — plexp(x)) 


Dată fiind această axiomă, putem acum să identificăm pur şi 
simplu obiectul c cu ex—rx. Ce se intâmplă atunci cu cele două 
lacune ale argumentului? Una dintre acestea apare ca fiind uşor de 
completat. Conjunctul —zc este acum exact —rex—rx: un lucru ales 
arbitrar care nu este conceput, nu este conceput. Aceasta este toc- 
mai o instanță a PC şi arată într-o asemenea măsură ca un adevăr 
logic (cel puţin până la Kant), încât este firesc că Berkeley nu s-a 
simţit obligat să facă comentarii suplimentare asupra chestiunii, 
ceea ce explică tăcerea din text. 

Ce se întâmplă cu cealaltă lacună? Lacuna dintre (1) şi (2) este 
închisă dacă presupunem că T „prefixează“ consecința logică, i.e. că: 


dacăr+- a— ff, atunci -Ta — TB 


În cuvinte: dacă a implică f, atunci faptul că a este conceput 
implică faptul că f este conceput. Luând pe g (x) în e-axiomă ca fiind 
—rx, obţinem: 


JX—TX — —rC 


Prefixarea acestei implicaţii cu T dă exact ceea ce este cerut. 

Principiul Prefixării este un principiu standard în logicile cu 
operatori epistemici similari lui T (cum sunt „se crede că“ şi „se ştie 
că“). Trebuie să se admită că acest principiu presupune o idealizare 
clară a agentului care concepe (crede etc.). În particular, acesta 
trebuie să fie considerat ca „trăgând“ toate consecinţele logice ale 
concepţiilor sale (opiniilor etc.). Dar această idealizare este comple- 
tamente inofensivă în contextul de față tocmai pentru că Philonous 
îl conduce în mod clar pe Hylas prin aceste consecinţe — sau, oricum, 
prin cele relevante. Alternativ, 7 ar putea fi reinterpretat pur şi 

simplu ca „este conceptibil“ şi similar pentru 7. Ca atare, prefixarea 
este perfect acceptabilă. Desigur, forța exactă a argumentului este 
în acest fel modificată. Mă voi întoarce imediat la această chestiune. 

După cum vedem, dată fiind acceptabilitatea Principiului Prefi- 
xării, ambele lacune ale argumentului sunt completate. Argumentul 
decurge atunci după cum urmează: 


Iza > are 
T3Ix—rx Tăx—rx — Tre 
Tre Tare Dic 
re IC 
TC A—IC 


(Ultima linie, cuantificată existenţial, a formalizării iniţiale este 
acum redundantă şi deci a fost eliminată.) Aceasta este cea mai 
plauzibilă reconstrucţie a argumentului lui Berkeley de care pot 
să-mi dau seama. 

Din nefericire, argumentul reconstruit nu este fără cusur. După 
cum am remarcat, argumentul depinde de PC şi am văzut deja că 
PC nu poate fi asumat în general. Această situație ridică problema 
condiţiilor în care PC este valabil. Aici este de spus o poveste 
istorică interesantă în care apar Leibniz, Kant, Meinong, Russell şi 
alții, dar nu acesta este locul pentru a o spune. Nu trebuie să pre- 
supunem mai mult decât am presupus deja, în forma e-axiomei lui 
Hilbert: dacă există un x care satisface gp (x), atunci g (ex (x)) este 
adevărat. Astfel, —rc(—zrex—rx) poate fi inferată valid din 3x—rx şi 
deci următoarea modificare a argumentului lui Berkeley este o 
deducție validă a unei contradicții: 


IÎX—TX — —TC 
TIx—rx T3x—rx — Tre 
Porc T-zc — ze  Ix—ră  Îx—rz > —ze 
re —re 
Te A—Lc 

În plus, premisa suplimentară 3x—rx este tocmai negația Tezei 
lui Berkeley. Prin urmare, argumentul funcționează; faptul că există 
lucruri neconcepute şi faptul că însuşi acest fapt este conceput im- 
plică împreună o contradicţie. 

Unul dintre avantajele formalizării argumentului constă din 
stabilirea faptului că este valid. Prin urmare, argumentul este valid 
indiferent de felul în care sunt interpretaţi predicatul r şi operatorul 
propoziţional T, doar cu condiţia ca interpretările să valideze princi- 
piile pertinente: Schema Conceperii şi Prefixarea. În particular, 
putem interpreta pe T ca „este conceptibil că“ şi pe z ca „este con- 

ptibil“. Ca atare, ultimul argument este tot atât de bun ca şi celă- 
lalt (şi poate chiar mai bun, după cum tocmai am observat). Voi 
numi această reinterpretare a argumentului interpretarea modală. 


$4.7 
Replica lui Berkeley 


Argumentul lui Berkeley (sau cel puţin forma sa remediată) 
demonstrează că din pretenţia că ceva nu este conceput (şi că însăşi 
această pretenție este concepută) decurge o contradicţie. Replica lui 
Berkeley consta din a folosi o reductio şi a conchide că orice este 
conceput (nu este nici o surpriză, deoarece scopul argumentului era 
acela de a demonstra idealismul). 

Replica sa este, totuşi, inadecvată, din două motive. Primul este 
acela că această concluzie este complet inacceptabilă, chiar şi în ter- 
menii lui Berkeley. După cum tocmai am observat, este perfect legitim 
să se reinterpreteze argumentul în anumite feluri. Există nume- 
roase astfel de reinterpretări ale căror concluzii ar fi fost total inac- 
ceptabile pentru Berkeley. De exemplu, 7 poate fi interpretat ca 
„este conceput acum“, „este conceput de mine“, „a fost conceput de 
Berkeley la cea de-a 42-a aniversare a zilei sale de naştere“ etc. (cu 
modificările corespunzătoare în interpretarea lui 7). Nici una dintre 
aceste interpretări nu ar fi fost acceptabile pentru Berkeley, după 

cun d observat mulţi comentatori.!* De exemplu, Berkeley este cât 
i pole de clar în privința faptului că lucrurile pot să existe necon- 
cepul? de mine, întrucât le concepe Dumnezeu: Dumnezeu Însuşi 
trebu să existe independent de conceperea mea. 

„de-al doilea motiv este acela că, orice ar fi crezut Berkeley, 
exisţi fcarte bune temeiuri pentru a presupune că supoziţia reducerii 
este gevărată. Voi aborda mai intâi această chestiune, după care 
vaii gistuta relevanţa sa. 

penisele argumentului privesc conceperea. Primul lucru pe care 
treb jesă-l facem aici este să clarificăm această noţiune. În special, 
eta jeasta extensională, i.e. avem x = y — (7x «o zy)? Să'presu- 
pun d de exemplu, că tu îl concepi pe George Eliot. George Eliot a 
fost jrian Evans. Ai conceput-o pe Marian Evans? Într-un sens 
nu; „run sens da, dar poate că nu ai ştiut asta. Acum, argumentul 
pres „pune cuantificarea in domeniul lui z, în forma operatorului e, 
e asul cuantificării în contexte intensionale este în mod notoriu 
pr operatie. Cuantificarea în contexte intensionale trebuie să aibă 
Sea jntrucât operăm adesea informal cu aceasta) şi poate că pre- 
nisa în care 7 este înțeles intensional sunt adevărate. Dar până 
cân gYN avea o concepție mai clară despre ce este acest sens, va fi 
maj IE să interpretăm aici conceperea în sensul său extensional. 
Este mportant de notat că până şi cei care susțin poziţia conform 
cărgittonceperea este în principal (în primul rând, de regulă) inten- 
jinu pot nega că există un sens extensional, şi anume con- 
ceppeftiib-o-descripție-sau-alta. Şi tot aşa cum putem interpreta 
„copi extensional (iar eu o voi face), putem interpreta „concep- 
tibBtensional (conceptibil-sub-o-descripție-sau-alta) (iar eu o voi 


sion 


face. 
AU una dintre premisele argumentului este: se concepe că 


exi giiteva care este neconceput sau, în interpretarea modală: este 

OBE apbil că există ceva care este inconceptibil. Amândouă formu- 

lărit unt adevărate in mod neproblematic, întrucât eu unul, de 

pila; PNCeP astfel de lucruri. Chiar şi considerarea acestora prin 
== 

7 umstrong (1965), p. 10; Pitcher (1977), pp. 112 şi urm.; Tipton (1974), p. 161. 

supoziție drept prim pas al unei reductio cere ca ele să fie concepute 
(ele nu trebuie nici măcar să fie posibile). 

Cealaltă premisă a argumentului este: există ceva care este necon- 
ceput sau, în interpretarea modală: există ceva care este inconcep- 
tibil. Prima formulare a acestei premise este, încă o dată, adevărată 
în mod neproblematic. Este evident dificil să dai un exemplu de ceva 
care este neconceput (dificil, dar nu imposibil, după cum am văzut!), 
dar noi ştim că există (şi au existat) lucruri petrecute pe planete din 
galaxii îndepărtate în spaţiu şi timp, la care nici o ființă conştientă 
nu se va gândi vreodată. Acestea sunt lucruri neconcepute. În plus, 
în viața mea am doar un număr finit de gânduri, astfel că voi con- 
cepe doar un număr finit de lucruri, ceea ce se întâmplă cu oricine 
altcineva. Numărul de lucruri concepute (chiar şi de întreaga ome- 
nire) este, prin urmare, finit. Întrucât există o infinitate de lucruri 
(numere, puncte în spaţiu etc.), multe dintre acestea nu vor fi 
concepute. 

Pretenţia că există unele lucruri care sunt inconceptibile nu este 
atât de evident adevărată. Este destul de clar că un călugăr medieval 
nu putea concepe un programator de computer, un spaţiu Hilbert 
sau o gaură neagră, cel puţin nu sub aceste descripţii: el nu dispunea 
de conceptele respective. Şi pesemne, în exact acelaşi fel, există 
lucruri pe care noi nu le putem concepe acum, dar pe care generații 
viitoare le vor putea concepe. Să ne amintim, însă, că am luat con- 
ceptibilitatea ca fiind extensională, or de aici nu rezultă că aceste 
lucruri nu sunt conceptibile de către noi sub orice descripție. Cu 
toate acestea, premisa este adevărată. Dacă ceva este conceptibil, 
atunci trebuie să existe o modalitate de a distinge acel ceva în minte. 
O astfel de distingere poate presupune perceperea directă (cunoaş- 
terea directă”) sau numai descripția. Să considerăm acum, de exem- 
plu, un punct în spațiu. Continuul fiind dens, nu există nici o moda- 
litate in care un anumit punct să poată fi selectat de percepția 
noastră finită; şi, întrucât mulțimea punctelor este nenumărabilă, 





* În original: acquaintance. 

dar mulțimea descripţiilor din limbajul nostru este numărabilă,'* nu 
există nici o modalitate în care fiecare punct să fie selectat de o 
descripţie. Chestiunea este încă şi mai clară în legătură cu totali- 
tățile nenumărabile de entități matematice, cum sunt numerele 
ordinale, caz în care percepţia nu este nici măcar posibilă. Nu există 
nume suficiente pentru a urmări orice ordinal. Dar chiar dacă ar 
exista, nu avem nici o modalitate de a distinge cele mai multe dintre 
ordinale pentru a da un nume.!5 

Întrucât am stabilit adevărul premiselor, voi examina acum rele- 
vanţa acestui fapt. Este vorba despre faptul că, în contextul argu- 
mentului, o reductio este ilegitimă. Dacă premisele argumentului 
sunt adevărate, tot aşa este şi concluzia, dar dacă contradicţia impli- 
cată de anumite supoziţii este adevărată, această implicație nu poate 
fi folosită pentru a reduce acele supoziţii la absurditate. Felul exact 
în care poate fi speculată această idee depinde de o varietate de fac- 
tori, cum sunt detaliile exacte ale semanticii descripţiilor şi ale logicii 
subiacente, dar lucrurile stau, esențialmente, după cum urmează. 
Fie a conjuncția dintre negația Tezei lui Berkeley şi conceptibili- 
tatea acesteia. Fie f conjuncţia celorlalte premise ale argumentului, 
şi anume a instanțelor e-axiomei şi Schemei Conceperii pe care am 
folosit-o. a A f implică o contradicție. Dacă implicația este contra- 
pusă, ajungem de aici la —(a A f). Dar chiar dacă putem ajunge aici, 
argumentul de la —(a A f) şi B la —a este o instanţă a silogismului 
disjunctiv, iar acesta eşuează în contexte dialetheice de tipul celui în 
care ne aflăm.1$ 

Există o modalitate în care Berkeley — sau, cel puțin, Berkeley 
întărit cu teoria lui Hilbert a e-termenilor — ar putea scurtcircuita 
reductio pentru a obţine concluzia sa.!” În e-calculul lui Hilbert, 
inferenţa de la p (ex—gp (x)) la Yxg (x) este validă; aceasta este exact 


14 Dacă nu sunteți familiarizați cu termeni „numărabil“ şi „nenumărabil“, vedeţi 
cap. 8. 

15 Pentru discuții relevante suplimentare, vezi cap. 5 din Nagel (1986). 

16 Vezi Introducerea cărţii, nota de subsol 8. 

11 După cum mi-au atras atenţia John Bacon şi Vladimir Smirnov. 

forma contrapusă a e-axiomei. În particular, prin urmare, inferența 
de la zc la vxrx este validă. Acum, să luăm din argumentul remediat 
fragmentul până la rc şi să adăugăm la sfârşit această inferență. 
Obţinem: 





JX—rX > —re 





T3Ix—zx T3x—rx > Trec 
T-—rc T-—rc > re 
rc 
Varx 


Astfel, Berkeley ar fi putut să îndrepte demonstraţia sa prin 
reductio către un argument direct sau cel puţin ad hominem. „Uite, 
Hylas“, l-ar fi putut face pe Philonous să spună, „susţii că tu concepi 
că ceva există neconceput. Ei bine, de aici rezultă că totul este 
conceput!“ 

Oricât de elegant ar fi, acest argument eşuează. Motivul este 
acela că, deşi e-axioma se contrapune în semantica non-dialetheică, 
nu se contrapune în semantica dialetheică. Pentru a vedea de ce, să 
presupunem că unele lucruri sunt g şi numai g, unele lucruri sunt 
—p şi numai —g, iar unele lucruri sunt atât g, cât şi —gp. Rezultă că 
Vp (x) este în mod clar fals (deoarece cuantorul universal funcţio- 
nează ca o conjuncție infinită). Suntem de acord că „ex—p (x)“ denotă 
unul dintre lucrurile care satisfac —g, dar dacă acel lucru satisface şi 
p, atunci p (ex—gp (x)) este adevărat (şi, de asemenea, fals; dar este 
cel puţin adevărat). Aşadar, e-axioma contrapusă eşuează în a păstra 
adevărul.!8 





18 Pentru a arăta aceasta se poate da un contra-model în semantica din anexa la 
Partea a 3-a. Las detaliile ca exercițiu pentru cititor. 

$4.8 
Unele obiecţii 


După cum vedem acum, replica lui Berkeley la argument era 
incorectă. În cele de mai sus, am văzut că premise care sunt ade- 
vărate implică o contradicție care este, prin urmare, de asemenea 
adevărată. Dar, având în vedere subtilitatea argumentului în dis- 
cuţie, este firesc să existe multe suspiciuni în privința corectitudinii 
acestuia. Să examinăm câteva dintre aceste suspiciuni. 

O obiecţie posibilă decurge după cum urmează: e-termenii nu pot 
fi combinaţi cu cuantificarea în contexte intensionale, cum este T, 
dacă nu vrem să apară probleme. De exemplu, prin prefixarea £- 
axiomei obținem Tăxg (x) > Te (exg (x)). De aici, prin generalizare 
existenţială, obținem Tăxg (x) — 3xTg (x), ceea ce este fals. (Pot să 
concep că ceva este p fără să concep un obiect particular care este 
p.) În general, soluţia acestei dificultăți constă din a face explicit 
domeniul e-termenilor (ca în Fitting (1972)). Oricum, nici problema, 
nici soluţia nu prezintă importanţă aici, căci, după cum va arăta o 
simplă inspecție, argumentul berkeleyan remediat nu foloseşte 
cuantificarea în T-contexte. T poate fi înţeles în întregime de dicto 
(sau, echivalent în acest context, toți e-termenii pot fi consideraţi ca 
având domeniu restrâns); şi într-o astfel de interpretare, folosirea sa 
este complet neproblematică. 

O a doua obiecţie!” este aceea că, atunci când T este înţeles de 
dicto, Schema Conceperii eşuează. Dacă se concepe de dicto că 
Parisul este capitala Franţei, nu se concepe în mod necesar Parisul. 
Această obiecție ridică probleme suplimentare cu privire la noţiunea 
de concepere despre care se presupune că funcționează aici. Sunt 
bucuros să fiu de acord că există anumite concepţii legitime despre 
concepere pentru care Schema eşuează. De exemplu, într-un sens al 





5 Care mi-a fost semnalată independent de 'Thomas Forster, Mark Lance şi David 
Lewis. 

conceperii, ar putea fi necesar să cunoşti direct un lucru, într-un 
sens îndeajuns de tare, pentru a se putea spune că îl concepi. Schema 
Conceperii de dicto eşuează în mod evident pentru acest sens. 
Totuşi, există o noțiune de concepere (extensională) mai slabă şi 
perfect legitimă pentru care Schema este adevărată. Pentru a con- 
cepe ceva în acest sens, este necesar doar să ai în minte şi să înţelegi 
o locuțiune substantivală (sau altă reprezentare) care, de fapt, se 
referă la (sau reprezintă) obiectul în discuţie. Dacă eu concep că 
lucrul c este g şi „c“ se referă la ceva (ceea ce se întâmplă cu sigu- 
ranță, dacă „c“ este ex—rx sau 3x—rx), atunci eu concep lucrul în 
acest sens (indiferent dacă cunosc sau nu direct acest lucru sau ştiu 
orice altceva despre acesta). 

O ultimă şi disperată obiecţie ar putea fi aceea de a respinge 
întreaga noțiune de descripție indefinită ca locuţiune care se referă 
la ceva. O persoană ar putea susţine aceasta pe temeiul că toate 
articolele nehotărâte din limba română trebuie să fie tratate folo- 
sind cuantorul existenţial (ceea ce este demonstrabil fals*) sau pe 
baza unei concepţii mult mai plauzibile. Fireşte, este de datoria unei 
astfel de persoane să furnizeze o semantică a descripţiilor indefinite 
şi să arate că aceasta nu satisface unul dintre principiile argumen- 
tului. Dar, într-un anumit sens, această mişcare ar fi irelevantă, căci 
descripţiile indefinite nu sunt esențiale pentru argument. Acesta 
s-ar putea desfăşura la fel de bine folosind descripţii definite. De 
exemplu, dată fiind infinitudinea ordinalelor, acestea nu pot fi con- 
cepute în totalitate. Totuşi, argumentul se poate desfăşura pur şi 
simplu cu ajutorul locuţiunii „ultimul ordinal neconceput“. Rezulta- 
tul este efectiv acelaşi. Dacă acest fapt aminteşte cititorului de 
anumite paradoxuri logice, impresia sa nu este departe de realitate. 
Ne vom întoarce la această chestiune într-un capitol ulterior. 





2 De exemplu, dacă x este o mulțime non-vidă de mulțimi non-vide, atunci urmă- 
toarea mulțime este o mulțime de alegere în axiomatica ZF: !y; pentru unele z din x, y 
este un membru (selectat) al z) (vezi Leisenring (1969), pp. 105 şi urm.). Este bine 
cunoscut că, în general, nu se poate demonstra în ZF că mulțimile de alegere există, 
dacă sunt disponibili doar cuantorii obişnuiţi. 

Obiecţiile pe care le-am considerat se adresează interpretării ini- 
țiale a argumentului, dar obiecţii similare ar putea fi făcute la adresa 
interpretării modale. Răspunsurile ar fi, de asemenea, similare. În 
plus, ca răspuns la cea de-a doua obiecţie, ar fi important de notat 
că, date fiind principiile modale standard, adevărul logic al schemei 
concepției pentru „concepe“ implică Schema Concepţiei pentru „con- 
ceptibil“, căci, dat fiind că Li(Tg (c) = rc), rezultă 0OTg (c) > Ore. 


$4.9 
Paradoxul lui Berkeley 


După cum vedem acum, reductio întreprinsă de Berkeley, în pofida 
încercărilor sale de a-i dezamorsa concluzia, stabileşte o contradicție. 
De fapt, după cum ar trebui să fie clar, este o contradicţie tipică a 
unei limite a gândirii. După cum demonstrează o parte a argumen- 
tului (remediat), c (i.e. ex—rx) nu este în clasa lucrurilor concepute 
(conceptibile) (Transcendență); dar, după cum demonstrează cealaltă 
parte a argumentului, c esze în clasa lucrurilor concepute (concep- 
tibile) (Închidere). 

Putem chiar să renunțăm la o bună parte dintre detaliile argu- 
mentului. Să luăm argumentul (remediat) şi să eliminăm totul până 
la demonstraţia lui ze. Ceea ce rămâne este atunci: 


Ir Ix—7X — —TC 
TC —IC 


TC NA—IC 


Să numim acest argument Argumentul Nucleu.* Nucleul este un 
argument a cărui concluzie este o contradicţie şi care porneşte de la 
negația Tezei lui Berkeley şi premisa suplimentară zc. Nu foloseşte 
Schema Conceperii şi nici Prefixarea sau chiar operatorul 7. În plus, 
premisa suplimentară este adevărată sau cel puţin poate fi făcută 


* În original: the Core Argument. 

adevărată. Se poate concepe un obiect care nu este conceput (incon- 
ceptibil) în sensul adecvat; eu pot concepe un astfel de obiect şi la fel 
şi tu. 

Dintre cele două interpretări ale acestui argument (cea inițială şi 
cea modală), interpretarea modală este, după cum se poate demonstra, 
cea mai fundamentală. Căci adevărul concluziei interpretării iniţiale 
este o chestiune mai curând contingentă, depinzând de faptul că 
cineva concepe efectiv, în timp ce adevărul concluziei interpretării 
modale nu depinde de supoziţii similare. În orice caz, în capitole 
ulterioare voi numi interpretarea modală a Argumentului Nucleu 
Paradoxul lui Berkeley.2! 


Concluzie 


Cu aceste botezări, Partea întâi a cărţii se încheie. Seria de 
sugestii prekantiene potrivit cărora limitele gândirii pot fi contra- 
dictorii atinge un apogeu în argumentul lui Berkeley (primul argu- 
ment prekantian întâlnit care reuşeşte să stabilească o contradicţie 
la limitele gândirii - cu toate că am întrezărit şi unele argumente 
ulterioare). Idealismul lui Berkeley l-a împiedicat pe acesta să 
sesizeze contradicţia, dar idealismul nu este o salvare, după cum am 


2 În (1992), Slater comentează asupra a ceea ce este, de fapt, Paradoxul lui 
Berkeley. În măsura în care le înţeleg, comentariile sale revin la următoarele. Teza 
lui Berkeley este adevărată, dar este inofensivă, dacă este bine înțeleasă, astfel că 
argumentul poate fi interpretat ca o reductio. Slater formulează un argument 
independent pentru Teză şi încearcă să arate de ce este inofensivă. Argumentul 
independent este esențialmente ultimul argument pe care l-am examinat la finalul 
secțiunii 4.7 şi după cum am văzut acolo, acesta eşuează. (Slater formulează un ceva 
ce aduce a argument pentru contrapozabilitatea e-axiomei, dar acesta presupune pur 
şi simplu ceea ce trebuie demonstrat.) Teza este presupusă a fi inofensivă, intrucât o 
anumită descripție („un lucru care nu este denotat de acest termen“) se referă la 
orice. Acum, potrivit semanticii standard a e-termenilor cu care am operat, aşa ceva 
nu este posibil. Deci chiar dacă Slater are în vedere o semantică non-standard, 
aceasta este irelevantă. Slater schițează un argument independent pentru pretenția 
că termenul în discuție se referă la orice, dar şi acest argument depinde de 
contrapoziția e-axiomei. 

văzut. În următoarea parte a cărţii, ne vom indrepta atenţia asupra 
a doi filosofi în ale căror lucrări a fost recunoscută şi teoretizată 
pentru prima dată natura contradictorie a limitelor gândirii: Kant şi 
Hegel. 


PARTEA A 2-A 


LIMITELE GÂNDIRII LA KANT ŞI HEGEL 


Noi spunem: dar aceasta nu este aşa! — totuşi este 
aşa! Şi tot ce putem face este să continuăm a repeta 
aceste antiteze. 


LUDWIG WITTGENSTEIN, Culture and Value 


5. NOUMENE ŞI CATEGORII 


Introducere 


În Partea întâi a cărții am întâlnit limite ale gândirii care apar în 
diferite locuri în filosofie. Am întâlnit, de asemenea, numeroase su- 
gestii potrivit cărora aceste limite ar putea fi contradictorii, sub forma 
argumentelor formulate de diferiți filosofi. Cu excepţia lui Cusanus, 
nici unul dintre aceşti filosofi nu era bucuros să accepte că are de a 
face cu un obiect literalmente contradictoriu; şi chiar Cusanus avea 
o înțelegere teoretică insuficientă a situaţiei în care se găsea. Această 
stare de lucruri s-a schimbat radical în secolul al XVIII-lea, o dată cu 
lucrările lui Kant şi Hegel. La aceşti filosofi Ântâlnim pentru prima 
dată o recunoaştere generală a naturii contradictorii a limitelor gân- 
dirii, împreună cu o teoretizare a modului în care apare această 
natură şi a cauzelor respectiv . În această parte a cărții vom trece în 
revistă lucrările relevante ale acestor doi filosofi, incepând cu Kant. 

Am întâlnit patru limite ale gândirii: limita conceperii, limita 
exprimării, limita cogniţiei şi limita iterării (infinitul generat). În 
general, aceste limite apăreau în contexte destul de diferite şi aveau 
puţin de a face una cu alta. La Kant apar toate aceste limite. Pri- 
mele trei limite apar in legătură cu concepţiile lui Kant despre cate- 
gorii; ultima limită apare în legătură cu tratarea sa a antinomiilor. 
Mai mult, la Kant aceste limite nu sunt de loc independente, ci 
interacționează într-un fel important, după cum vom vedea. În acest 
capitol voi trata primul subiect (categoriile), lăsându-l pe cel de-al 
doilea (antinomiile) pentru capitolul următor. Totuşi, datorită inter- 
acţiunii diferitelor noțiuni, nici unul dintre aceste două capitole nu 
este de sine stătător. 


142 Limitele gândirii la Kant şi Hegel 


Principalul text de care ne vom ocupa este Critica raţiunii pure 
(la care se referă toate trimiterile, dacă nu se specifică altfel!) Scopul 
acestui text este acela de a cartografia geografia logică a celor mai 
generale trăsături ale gândirii şi, după cum sugerează numele său, 
de a-i descifra limitele. Nu este deci surprinzător că textul este 
obligat să se confrunte cu contradicţiile inerente ale limitelor gân- 
dirii. Interpretarea Criticii este, totuşi, o chestiune delicată. Lucru- 
rile stau aşa, în parte, datorită modului abstract şi jargonat în care 
Kant se exprima pe sine. Mult mai important, lucrurile stau aşa 
pentru că este vorba despre un text scris de-a lungul a aproape zece 
ani, timp în care concepţiile lui Kant s-au schimbat. Coşmarul inter- 
pretului este amplificat de faptul că Immanuel Kant a întreprins 
modificări majore în cea de-a doua ediție a Criticii şi, pentru ca 
lucrurile să stea şi mai rău, a publicat o versiune prescurtată şi 
„populară“ intre cele două ediţii, Prolegomene la orice metafizică 
viitoare [care se va putea înfățişa drept ştiinţă]. 

Rezultatul este un set de documente care conține numeroase 
contradicții interne, nu de tipul celor pe care le examinăm în carte — 
care se datorează faptului că subiectul implicat este inerent contra- 
dictoriu —, ci care se datorează pur şi simplu eterogenităţii cons- 
trucţiei acestor documente. (Toate acestea sunt documentate minuțios 
in Kemp Smith (1923)). Astfel, deşi ceea ce voi spune îmi pare a fi o 
interpretare corectă a marelui Kant, ar fi nesăbuit să neg posibi- 
litatea altor interpretări; dar considerarea altor comentatori aici ar 
avea drept rezultat nesesizarea pădurii din cauza copacilor, aşa că 
nu voi încerca aşa ceva. Dacă am dreptate, ar trebui să i se recu- 
noască lui Kant meritul de a fi prima persoană care a remarcat că 
acele contradicții de tipul despre care discutăm sunt, într-un sens, 
inerente în limitele gândirii. Dacă greşesc, meritul aparţine î în intre- 
gime altcuiva. 





Toate citatele din Critica din acest capitol şi din cel care urmează sunt luate din 
Kemp Smith (1933). (Vezi traducerea românească de Nicolae Bagdasar şi Elena 
Moisiuc, în Immanuel Kant, Critica rațiunii pure, Bucureşti, Editura Ştiinţifică, 
1969.] 

$5.1 
Fenomene şi noumene 


Distincția crucială, atât pentru acest capitol, cât şi pentru cel 
care urmează, este distincția lui Kant dintre fenomene şi noumene. 
Fenomenele sunt, în esenţă, acele lucruri care sunt perceptibile prin 
simţuri. Folosesc aici „lucru“ într-un sens îndeajuns de larg pentru 
a include obiecte cum sunt clădirile, țările şi stelele, precum şi eve- 
nimente cum sunt dispariția dinozaurilor, zborurile avioanelor şi 
moartea lui Hegel. Noumenele, sau cel puţin cele ce putem spune 
despre ele, sunt, după cum vom vedea, mult mai problematice. Ori- 
cum, în esenţă, sunt noumene acele lucruri care nu sunt fenomene. 
În măsura in care „pot fi „obiecte ale intelectului“, noumenele pot fi 
concepute, dar.nu. şi percepute. Unele exemple de noumene menţio- 
nate de Kant sunt: Dumnezeu, cosmosul şi sufletul. Vom ajunge 
imediat şi la alte exemple. 

Distincția dintre fenomene şi noumene este perfect de înțeles 
pentru un non-kantian, tot atât cât şi pentru un kantian. Şi toţi pot 
fi de acord că fenomenele sunt în spațiu şi timp (sau doar în timp, în 
cazul senzațiilor interne). Cu toate acestea, mulți ar susține că nu 
toate lucrurile aflate în (spaţiu şi) timp sunt fenomene. Căci există 
multe entităţi fizicale, inclusiv cele care sunt responsabile de per- 
cepțiile noastre (cum sunt fotonii şi radiaţia electromagnetică), care 
nu sunt ele însele perceptibile. 

Este, prin urmare, important de notat că la Kant întâlnim o con- 
cepţie destul de particulară despre.ceea ce sunt fenomenele. Căci 
Kant considera că obiectele în sine nu pot fi percepute sau, în jar- 
gonul său, intuite;, ceea ce se percepe sunt reprezentările noastre 
mentale ale. obiectelor de acest fel. Kant numeşte această concepţie 
„Idealism transcendental“. După cum explică acesta (A109): 


2 Vezi Prolegomene, secțiunea 45. 

Fenomenele sunt singurele obiecte care ne pot fi date nemijlocit şi ceea ce în 
ele se raportează nemijlocit la obiect se numeşte intuiţie. Dar aceste feno- 
mene nu sunt lucruri în sine, ci numai reprezentări, care la rândul lor îşi au 
obiectul lor, care deci nu mai poate fi intuit de noi şi prin urmare poate fi 
numit obiect non-empiric, adică transcendental = X. 


Fenomenele sau reprezentările percepute sunt un rezultat a ceva 
dat de lucrurile în sine (într-un sens la care va trebui să revenim), 
dar şi de structura a priori folosită de mintea noastră pentru a con- 
stitui reprezentările (intuiţiile). În particular, spațiul şi timpul nu 
sunt trăsături ale lucrurilor în sine, ci sunt cele mai importante astfel 
de structuri. Pentru Kant, un cal este o reprezentare spațio-tem- 
porală a unui obiect, dar lucrul reprezentat (pe care noi ceilalți l-am 
putea numi un cal) nu este nici perceput, nici aflat în spaţiu şi timp. 

Rezultă că pentru Kant, toate lucrurile aflate în spaţiu şi timp 
sunt fenomene şi reciproc. Aşadar, atunci când Kant vorbeşte despre 
obiecte sau, în formularea sa, despre lucruri în sine care ne prile- 
juiesc reprezentările, el vorbeşte despre noumene. Entităţile teore- 
tice, cum sunt fotonii şi radiaţia electromagnetică, în măsura în care 
Kant ar fi putut înțelege astfel de noţiuni (măsură care nu pare a fi 
foarte mare), sunt fenomene. 


$5.2 
Categoriile judecății 


După cum se va dovedi, noumenele sunt exact obiecte contradic- 
torii aflate dincolo de concepere, de tipul pe care l-am întâlnit deja 
în capitolul anterior. Oricum, această aserțiune nu este deocamdată 
deloc clară. Căci, prin definiţie, noumenele sunt obiecte aflate din- 
colo de percepere, nu de concepere. Şi, după cum tocmai am văzut, 
Kant distinge cu grijă între percepere şi concepere, ceea ce Berkeley 
nu face (secţiunea 4.5). În plus, după cum observă Kant (B310), nu 
este nimic contradictoriu în legătură cu noțiunea de noumen ca 
atare. Contradicția apare datorită concepțiilor lui Kant cu privire la 
categorii; aşadar, să ne îndreptăm atenția asupra acestora. 

Categoriile sunt concepte de un anumit tip. Kant le numeşte 
„pure“, ceea ce înseamnă că acestea nu au conţinut empiric (spre 
deosebire, de pildă, de conceptul cal). Detaliile exacte nu sunt foarte 
importante, dar este important felul în care sunt obținute catego- 
riile. Kant le abstrage din ceea el considera a fi formele logice ale 
judecăților sau, aşa cum spunem azi, ale enunţurilor. În logica 
neo-aristotelică pe care o susținea Kant, fiecare judecată are o cali- 
tate, o cantitate, o relaţie şi o modalitate şi poate avea fiecare dintre 
aceste trăsături în câte unul din trei feluri. Fiecăruia dintre aceste 
feluri îi corespunde o categorie; acestea pot fi prezentate ca în 
Tabelul 2.% 








Tabelul 2 _ CAE 
„oo 2 POrmB logică Categoria 

Cantitate Singulare Unitate 
Particulare Pluralitate 
Universale 'Totalitate 

Calitate Afirmative Realitate 
Negative Negaţie 
Infinite Limitaţie 

Relaţie Categorice Substanţă 
Ipotetice Cauză 
Disjunctive Comunitate 

Modalitate Problematice Posibilitate 
Asertorice Existenţă 
Apodictice Necesitate 


3 Am luat tabelul din Prolegomene, secţiunea 21, cu excepţia faptului că am 
inversat ordinea celor trei cantităţi, urmându-l pe Bennett (1966), p. 77. Citatele din 
Prolegomene sunt din Beck (1950). [Vezi traducerea românească de Mircea Flonta şi 
'Thomas Kleininger, în Immanuel Kant, Prolegomene la orice metafizică viitoare care 
se va putea înfățişa drept ştiinţă, Bucureşti, Editura Paralela 45, 2005.] A spune 
despre categoria modalității că este o chestiune de formă logică în sensul modern 
înseamnă a forța puţin lucrurile, deoarece Kant ia forma logică drept o chestiune care 
ține de semantică, mai curând decât de sintaxă. Vezi A74=B100. Voi ignora aici 
această subtilitate. 

Pentru a ilustra, să considerăm, de exemplu, judecata „Unii capi- 
talişti pot să nu fie miloşi“. Această judecată are cantitatea particu- 
lară, calitatea negativă, relația categorică şi modalitatea problematică. 
Astfel, judecata desfăşoară categoriile pluralității, negaţiei, substan- 
ţei şi posibilităţii. Luând încă un exemplu, judecata „Dacă o bucată 
de metal este încălzită, atunci se dilată“ are cantitatea universală, 
calitatea afirmativă, relația ipotetică şi modalitatea apodictică. Astfel, 
judecata desfăşoară categoriile totalității, realităţii, cauzei şi nece- 
sității. 

Detaliile exacte ale acestei taxonomii nu rezistă unei examinări 
atente. O judecată cum este „Toţi capitaliştii sunt exploatatori sau 
unii muncitori sunt exploataţi“ este atât particulară, cât şi univer- 
sală, judecata „Oswald l-a omorât pe Kennedy“ este categorică, dar 
este în mod clar cauzală ş.a.m.d. Dar defectul subiacent aici se dato- 
rează în mare măsură inadecvării teoriei formelor logice din logica 
tradițională. Întocmirea unui tabel al categoriilor similar, bazat pe o 
noțiune modernă de formă logică (o noțiune care, de exemplu, ar da 
o formă distinctă pentru construcţiile agentive), ar fi un exerciţiu 
interesant, dar nu-l voi face aici. Trebuie să reținem doar că aceste 
categorii sunt abstrase din formele logice ale judecăților şi, foarte 
important, că fiecare judecată desfăşoară una sau mai multe astfel 
de categorii, după cum nota Kant însuşi în următorul corolar 
(A254=B302): 


[Categoriile] insele nu pot fi (...) definite. Funcţiile logice ale judecăților în 
genere: unitate şi pluralitate, afirmație şi negaţie, subiect şi predicat, nu pot 
fi definite fără a comite un cerc vicios, fiindcă definiţia însăşi ar trebui să fie 
o judecată şi deci ar trebui să cuprindă deja aceste funcții. 


Este important de notat că în Prolegomene, secțiunea 18 şi urm., 
Kant distinge între judecăţi obiective şi judecăți subiective, dintre 
care numai primele desfăşoară categoriile. Oricum, aceasta este o 
anomalie în gândirea lui Kant şi, o dată cu cea de-a doua ediţie a 
Criticii, judecăţile subiective au devenit doar asociaţii de idei.* 


1'Vezi Kemp Smith (1923), pp. 288 şi urm. 

$5.3 
Aplicabilitatea categoriilor 


După alegerea categoriilor, următorul aspect esenţial de remar- 
cat este concepția lui Kant potrivit căreia acestea pot fi aplicate 
(semnificativ) doar la fenomene. După cum formulează Kant în 
Prolegomene (secţiunea 30): 


nici chiar conceptele pure ale intelectului nu au nici o semnificaţie atunci 
când sunt separate de obiectele experienţei şi sunt raportate la lucrurile în 
sine (noumena).. 


Kant se întoarce repetat la acest aspect în Critica (de exemplu 
A95, B147, A139=B178, A239=B298). Totuşi, argumentele sale sunt 
întrucâtva slabe. 

După câte pot să îmi dau seama, există trei astfel de argumente. 
Un prim şi important argument priveşte aşa-numita deducție trans- 
cendentală a categoriilor. Kant se confruntă cu problema temeiu- 
rilor pe care le avem pentru a presupune că aceste categorii se pot 
aplica la orice sau, într-un jargon mai modern, a felului în care 
putem fi siguri că limbajul nostru se aplică realităţii. În timp ce 
filosofii mai moderni ar putea încerca să argumenteze aceasta în 
termenii unor trăsături ale naturii limbajului, cum sunt utilizarea 
sau evoluţia sa, Kant caută soluţia în natura conştiinţei. 

Nu este nevoie să urmărim argumentul prin toate turnurile sale 
întortocheate; esențialmente, acesta decurge după cum urmează. 
Fiecare conştiinţă individuală posedă o unitate. (Percepția apăsării 
tastelor la care dactilografiez şi cea a zgomotului făcut de acestea 
aparțin unei singure conştiinţe.) Cum este posibil? Este posibil, potri- 
vit lui Kant, deoarece obiectele conştiinţei însele posedă o unitate. 
(Percepția apăsării tastelor şi zgomotul făcut de acestea sunt părți 
ale unui singur lucru: dactilografierea mea.) Cum este posibilă 
această unitate? Răspunsul, tot potrivit lui Kant, este acela că tocmai 


148 Limitele gândirii la Kant şi Hegel 


judecăţile mele care desfăşoară categoriile sunt cele care unifică 
aceste lucruri disparate. (Apăsarea tastelor cauzează zgomotul făcut 
de acestea.) Astfel, aplicabilitatea categoriilor este garantată, în 
ultimă instanţă, de unitatea conştiinţei mele. Rezultă de aici că 
aceste categorii sunt trăsături mentale care ză precum spațiul şi 
timpul - sunt constitutive percepțiilor mele, reprezentări mentale, 
astfel că acestea se aplică doar fenomenelor. După cum rezumă Kant 
(AI): 


Condiţiile a priori ale unei experiențe posibile în genere sunt în acelaşi timp 
condiţiile posibilității experienţei. Eu afirm că mai sus menționatele cate- 
gorii nu sunt altceva decât condițiile gândirii pentru o experiență posibilă, 
aşa cum spaţiul şi timpul conţin condiţiile intuiției pentru această experi- 
enţă. Prin urmare, şi ele sunt concepte fundamentale pentru a gândi obiecte 
în genere corespunzătoare fenomenelor şi au deci apriori valabilitate obiec- 
tivă; ceea ce am voit propriu-zis să ştim. 


Pentru scopurile de față nu este nevoie să discutăm acea parte a 
argumentului lui Kant privitoare la faptul că unitatea conştiinţei 
mele este dată de categorii. Căci chiar dacă aşa stau lucrurile, etapa 
finală a argumentului este un evident non-sequitur. Din faptul că 
aceste categorii sunt exact un anumit gen de condiţie a experienţei 
mele nu rezultă că ele nu pot funcţiona şi în alt fel; că ele „nu sunt 
altceva decât“ asta, cum formulează Kant în citatul de mai sus. 
Similar, din faptul că o şurubelniţă este exact acea unealtă cu care 
oamenii înşurubează nu rezultă că şurubelnița nu are şi alte utili- 
zări — pe care le las în seama imaginației cititorului. Şi nimic din 
deducţia transcendentală — din câte pot să-mi dau seama, în orice 
caz — nu pare a garanta aceasta. 

Un al doilea temei, mai bun, pe care îl avansează Kant în favoa- 
rea supoziţiei conform căreia categoriile se aplică doar la fenomene 
decurge după cum urmează. Kant observă că'pentru a aplica o cate- 
gorie, este necesar să avem un criteriu sau, în jargonul său, o schemă 
a aplicabilităţii acesteia. În „Despre schematismul conceptelor pure 
ale intelectului“, Kant dă ceea ce el consideră a fi criteriile aplicabi- 
lităţii categoriilor. Kant nu neagă că, în mod logic, ar putea fi şi alte 

criterii, dar, în fond, acestea sunt singurele criterii pe care le avem 
sau pe care le-ar putea avea fiinţe constituite ca noi. 

Acum, se dovedeşte că, pentru toate categoriile, criteriile presu- 
pun timpul. Pentru a da două exemple simple (A143=B183 şi urm.): 
„Schema substanţei este permanenţa realului în timp“, „schema 
necesităţii este existența unui obiect în orice timp“. Rezultă că are 
sens aplicarea criteriilor doar la acele lucruri care sunt în timp: 
fenomenele. După cum formulează Kant (A145=B184 şi urm.): 


Se vede deci din toate acestea ce conţine şi ce face reprezentabilă schema 
fiecărei categorii (...) Schemele nu sunt altceva decât determinări de timp 
(...) schemele conceptelor pure ale intelectului sunt deci adevăratele şi 
unicele condiții pentru a procura acestor concepte o raportare la obiecte, 
prin urmare o semnificaţie. Categoriile. nu au în definitiv altă folosire decât 
una empirică posibilă (...) 


Corectitudinea criteriilor lui Kant nu este indiscutabilă. Pentru 
început, nu este clar că există o diferență între criteriul dat pentru a 
fi o substanţă şi cel pentru a fi necesar! În plus, s-ar putea lua indes- 
tructibilitatea drept criteriu pentru a fi o substanţă şi independența 
de orice altceva în privința existenţei drept criteriu pentru necesi- 
tate. (După cum se pare, Kant însuşi procedează în acest fel în altă 
parte în Critica, după cum vom vedea atunci când vom discuta 
despre prima şi a patra antinomie în capitolul următor.) Nici unul 
dintre aceste criterii nu presupune noțiunea de timp. Oricum, dacă 
acceptăm că toate criteriile sunt temporale, decurge concluzia lui 
Kant. 

Un al treilea şi ultim argument al lui Kant pentru non-aplicabi- 
litatea categoriilor la noumene se bazează pe antinomii. Concluzia 
lui Kant pretinde a furniza o soluţie pentru acestea (de exemplu 
A421=B449, A642=B670). Acest argument este atât de strâns legat 
de antinomii, încât voi amâna discutarea sa pentru capitolul 
următor. 

$5.4 
Legea cauzalităţii 


Pentru beneficiul capitolului următor, voi face o scurtă digresiune. 
Potrivit lui Kant, [deducţia transcendentală a stabilit aplicabilitatea 
categoriilor la fenomene. JÎn „Sistemul tuturor principiilor intelec- 
tului pur“, Kant încearcă apoi:să stabilească ce principii (sintetice a 
priori) guvernează această aplicabilitate, Principiul pe care doresc 
să îl comentez aici este cel prezentat în analogia a doua: orice eveni- 
ment are o cauză („Legea cauzalităţii“). Am respins deja acest prin- 
cipiu pe temeiul bine cunoscut al non-determinismului mecanicii 
cuantice (secțiunea 2.9). Voi examina pe scurt locul unde cred că 
argumentul lui Kant pentru acest principiu eşuează. 

Potrivit lui Kemp Smith, Kant formulează şase argumente 
distincte, dar tema comună acestora este următoarea. Kant observă 
că ordinea temporală a evenimentelor nu este determinată de ordi- 
nea temporală în care noi le observăm şi sugerează că/ordinea lor 
temporală este determinată de ordinea cauzalităţii.! Prin urmare, 
Kant este de acord cu o versiune a teoriei cauzale a direcţiei tempo- 
rale. Să o admitem pentru beneficiul argumentului. 

Kant tinde să presupună că legea cauzalităţii rezultă din această 
teorie. Nu este aşa. Această chestiune este clară din faptul că teoria 
este perfect consistentă cu pretenţia că a existat un prim eveniment. 
Dar chiar dacă presupunem că pentru orice eveniment, e, există un 
eveniment anterior, nu putem folosi teoria cauzală pentru a conchide 
că e are o cauză. Aceasta se întâmplă deoarece orice teorie cauzală 
rezonabilă poate susține doar că producerea cauzală a lui y de către 
x este o condiţie suficientă pentru ca x să preceadă y; nu poate fi o 
condiție necesară. (Există multe lucruri care se întâmplă înainte de 
y şi care ntt'sunt conectate cauzal cu y.) 





$ [bid., p. 369. 

Modalitatea standard de a obţine condiţii necesare şi suficiente 
este aceea de a spune că x precede y ddacă este posibil să existe un 
lanţ cauzal de la x la y. (Vezi Griinbaum (1973), p. 187.) Dar într-o 
astfel de abordare este clar că un eveniment e poate să nu aibă nici o 
cauză, chiar dacă există un eveniment anterior lui e: tot ce rezultă 
este că este posibil ca e să aibă o cauză. O modalitate mult mai 
non-standard de a obține condiții necesare şi suficiente este 
sugerată de Beck (1966), în „apărarea“ sa a celei de-a doua analogii. 
Beck sugerează, de fapt, că x precede y ddacă x cauzează un eveniment 
simultan cu y. Dar, din nou, este clar că, într-o astfel de abordare, e 
poate să nu aibă nici o cauză; e poate fi simultan cu un eveniment 
care are o cauză. 

Se pare, deci, că argumentul lui Kant nu poate fi remediat. Obser- 
vând aceasta, să ne întoarcem la argumentul principal al acestui 
capitol. 


$5.5 
Natura contradictorie a noumenelor 


Concepţia lui Kant conform căreia categoriile nu pot fi aplicate la 
noumene îl conduce pe acesta la contradicţiile la limita gândirii. Să 
începem cu limita cogniției. Aplicabilitatea categoriilor exclusiv la 
fenomene implică faptul că nu poate exista o cunoaştere a noume- 
nelor. După cum Kant explică (Bxxv şi urm.): 


că noi nu avem concepte ale intelectului, deci nici un fel de elemente pentru 
cunoaşterea lucrurilor în sine decât în măsura în care poate fi dată o 
intuiție corespunzătoare acestor concepte, fprin urmare că noi nu putem 
avea cunoaştere despre nici un obiect ca lucru în sine, ci numai întrucât el 
este obiect al intuiției sensibile, ca fenomen adică, va fi dovedit în partea 
analitică a Criticii; de unde urmează negreşit limitarea oricărei cunoaşteri 
speculative posibile a rațiunii la obiectele simple ale experienței. 


Pretenţia lui Kant conform căreia putem avea cunoaştere despre 
fenomene, dar nu şi despre noumene, trasează limite foarte precise 

întinderii cunoaşterii. Prin urmare, nu este surprinzător că filosoful 
este prins în capcana auto-referențială implicată în scepticism (vezi 
secţiunea 3.4). Căci iată-l pe Kant scriind o carte considerabilă al 
cărei scop este cel puţin acela de a ne informa, inter alia, despre 
noumene. Prin urmare, propria sa teorie este deopotrivă în şi în 
afara cunoscutului. 

Kant s-ar fi apărat împotriva acestei acuzaţii intr-un fel destul de 
asemănător celui în care Carneades s-ar fi apărat împotriva unei 
acuzații similare (vezi secțiunea 3.4, nota de subsol 8), şi anume 
prin a insista că lucrarea sa nu ne furnizează nici o cunoaştere a 
noumenelor, ci ceva mai puţin. Pasajul din care tocmai am citat 
continuă astfel: 


Totuşi, trebuie bine notat, se face aici totdeauna rezerva că, deşi nu putem 
cunoaşte, totuşi trebuie cel puțin să putem gândi aceleaşi obiecte'şi ca lu- 
cruri în sine. Căci altfel s-ar ajunge la judecata absurdă că fenomenul ar fi, 
fără ceva care să apară." 


Aşadar, deşi nu putem cunoaşte nimic despre lucrurile în sine şi, 
mai general, despre noumene,,putem cel puţin să gândim despre 
acestea.? Cât de adecvat este acest răspuns? 





* La Kant, fenomenele nu pot să fie fără ceva care să apară. Textul în limba 
engleză folosit de Priest dă aici următoarea traducere: „Otherwise we should be 
landed in the absurd conclusion that there can be appearences without anything that 
appears.“ e 

$ Ewing ((1938), p. 198) sugerează că aceasta se poate realiza folosind categoriile 
pure, adică folosind categoriile fără criteriile de aplicare ale acestora (categoriile 
neschematizate). Nu văd cum ar putea funcționa aşa ceva. Categoriile pure fur- 
nizează doar formele logice ale judecăților, după cum arată chiar Kant (de exemplu 
B150). Categoriile pure nu pot furniza nici un fel de conţinut. După cum formulează 
Kant (A248=B305): 


categoriile pure, fără condiţiile formale ale sensibilităţii, au numai o semnificaţie 
transcendentală, fiindcă o asemenea folosire este imposibilă în sine, întrucât sunt 
lipsite de toate condiţiile vreunei folosiri (în judecăţi), adică de condiţiile formale ale 
subordonării vreunui pretins obiect sub aceste concepte. Cum (ca simple categorii 
pure) nu trebuie să aibă aplicare empirică şi nu pot avea folosire transcendentală, ele 


Noumene şi categorii 153 


A spune că nu putem cunoaşte nimic despre noumene, cu toate 
că este adevărat, este mai curând derutant, deoarece sugerează că 
imposibilitatea de a avea cunoaştere se datorează în întregime lipsei 
noaste de acces epistemic. Imposibilitatea cunoaşterii apare, totuşi, 
dintr-un motiv mult mai profund: o lipsă de acces conceptual. 
Situaţia este aici aceeaşi cu cea pe care am constatat-o în legătură 
cu materia primă (secţiunea 1.6). (O serie de comentatori perspicace 
au observat similaritatea dintre noumene - în special dintre lucru- 
rile in sine — şi materia primă.”) Motivul pentru care nu putem avea 
cunoaştere despre noumene este exact acela că nu putem nici măcar 
să formulăm enunțuri despre acestea: orice enunț (semnificativ) 
despre noumene ar trebui să aplice categoriile, ceea ce este impo- 
sibil. 

O dată ce se constată aceasta, devin clare două lucruri. Primul 
este acela că este tot atât de imposibil să nutreşti gânduri despre 
noumene pe cât este să cunoşti ceva despre ele. Căci ambele atitu- 
dini presupun enunțuri (semnificative) despre noumene. Prin urmare, 
presupusa soluţie a lui Kant eşuează. Cel de-al doilea este acela că 
aici este implicată o contradicție mult mai fundamentală decât cea 
la limita cogniţiei: contradicția la limita exprimării. 

Chiar teoria lui Kant conține numeroase aserțiuni despre nou- 
mene, aplicând diferite categorii, după cum au arătat criticii, ince- 
pând cu Hegel. De exemplu, Kant vorbeşte despre noumene în 
calitate de cauzatoare ale senzaţiilor noastre (e.g. A228=B345):9 


Intelectul limitează, prin urmare, sensibilitatea, fără a-şi extinde prin 
aceasta câmpul său propriu şi avertizând-o să nu cuteze a se îndrepta spre 
lucruri în sine, ci numai spre fenomene, (| gândeşte un obiect în sine, dar 
numai ca obiect transcendental, care este cauza fenomenului (prin urmare, 
el însuşi nu este fenomen) (...) |" 


nu au nici o folosire, dacă le izolăm de orice sensibilitate, adică ele nu pot fi aplicate la 
nici un pretins obiect, 7? î 

7 Vezi Wolff (1963), p. 152 n. şi Lukasiewicz (1953), p. 72. 

5 Vezi Inwood (1983), p. 146. 

9 Vezi, de asemenea, A494=B522. 

Şi acesta este doar vârful aisbergului.!” Atunci când Kant spune 
că se poate presupune existența noumenelor (A253=B309), el desfă- 
şoară categoria existenței; atunci când spune că acestea nu sunt in 
timp, el desfăşoară categoria negaţiei. Până şi enunţul conform 
căruia categoriile nu pot fi aplicate noumenelor desfăşoară catego- 
riile posibilităţii şi negației! Aşadar, în afară de cazul în care Kant ar 
accepta că propria sa teorie este lipsită de înţeles, trebuie ca aceasta 
să poată exprima astfel de lucruri (Închidere). 

Totuşi, nu le poate exprima (Transcendenţă). Căci, după cum for- 
mulează Kant (A679=B707): 


nici un fel de concepte (...) nu sunt suficiente pentru aceasta (...) Concep- 
tele realității, substanţei, cauzalităţii, chiar şi cele ale necesităţii în exis- 
tență nu au, în afara folosirii prin care fac posibilă cunoaşterea empirică a 
unui obiect, nici un sens care să determine un obiect oarecare. 


Dar cu aceasta problemele încă nu s-au încheiat. Căci nu numai 
teoria lui Kant este dincolo de limita exprimabilului, ci chiar nou- 
menele însele sunt dincolo de limita conceptibilului (gândibilului). 
Dacă pot gândi despre anumite obiecte, atunci trebuie să dispun de 
o modalitate de a mă concentra mental asupra acestora şi pot folosi 
acest fapt pentru a le face subiecte ale unor aserțiuni. Deci pot face 
o judecată despre ele. Întrucât nu se pot face judecăți despre nou- 
mene, nu se poate gândi despre ele. Aşadar, noumenele sunt exact 
obiecte dincolo de conceptibil (Transcendenţă). Totuşi, în mod clar, 
a face o judecată oarecare despre un noumen, aşa cum face adesea 
Kant, este a gândi despre acesta (Închidere). Prin urmare, noume- 
nele sunt exact obiecte contradictorii dincolo de limita conceperii. În 
particular, Kant se află în aceeaşi poziție ca Anselm (secţiunea 4.2) 
şi Cusanus (secțiunea 1.8) în privinţa lui Dumnezeu. 

Kant era conştient de contradicția implicată şi era foarte incomo- 
dat de aceasta. Acest fapt apare cel mai clar în capitolul din Critica 
intitulat „Despre principiul distingerii tuturor obiectelor în genere 





19 Vezi Kemp Smith (1923), p. 412. 

în fenomene şi noumene“, în care filosoful încearcă să scape de con- 
tradicție prin intermediul distincţiei dintre o noţiune pozitivă ilegi- 
timă de noumen şi o noțiune negativă, sau limitativă, legitimă de 
noumen. Aceasta nu ajută: potrivit lui Kant, noțiunea negativă are 
rolul de a pune o limită asupra ariei de aplicabilitate a categoriilor şi 
deci asupra posibilității noastre de a face judecăţi (A255=B311). Dar 
a spune că există (sau chiar că pot exista) lucruri despre care nu 
putem judeca este tocmai a face o judecată asupra acestora; mai precis, 
această judecată cuantifică existenţial peste acestea şi deci recurge 
la categoria pluralității. Noţiunea „legitimă“ este, prin urmare, tot 
atât de ilegitimă ca şi cea ilegitimă. 

Acest capitol al Criticii a fost într-atât de neizbutit, încât Kant 
l-a refăcut pentru ediția a doua, dar fără să facă nimic pentru a 
înlătura contradicția fundamentală. După cum arată Kemp Smith 
((1923), pp. 413 şi urm.): 


Dar dincolo de a pune într-un contrast încă şi mai pronunțat cele două aser- 
ţiuni opuse, pe de o parte cea potrivit căreia nu trebuie să luăm categoriile 
drept altceva decât fungţiuni-subieetive-ele-gândirii şi pe de altă parte cea 
potrivit căreia un concept limitativ este absolut necesar, în noile pasaje 
Kant nu face nici o încercare de a preîntâmpina dificultăţile implicate. O 
dată cu aserțiunea potrivit căreia categoriile ca atare şi deci, prin implicație, 
cele ale realității şi existenței, sunt inaplicabile lucrurilor in sine, Kant 
adaugă, fără vreo conştientizare vizibilă a contradicţiei, afirmaţia că lucru- 
rile în sine trebuie să fie cu toate acestea postulate ca existând efectiv. 


Aşadar, Kant este prins direct în capcana contradicției inerente 
în limitele gândirii. Şi voi sublinia incă o dată: aceasta nu este o con- 
tradicție de genul celor ce abundă în Critica, adică un rezultat al 
neatenţiei în privinţa schimbării punctelor de vedere, ci este o con- 
tradicţie prilejuită chiar de obiectele teoriei. 

$5.6 
Analogie 


În secţiunea 4.2 am remarcat că, atunci când este confruntat cu o 
situaţie similară în care conceptele noastre nu pot fi aplicate lui 
Dumnezeu, Anselm încearcă să dezamorseze contradicția implicită 
în formularea de aserțiuni despre Dumnezeu susținând că aplicaţiile 
aparente trebuie să fie înțelese doar prin analogie. Poate face Kant o 
mişcare similară? 

Ei bine, el face o mişcare similară în legătură cu aplicarea unei 
categorii: cauzarea. În Supliment la Dialectica transcendentală 
(A672=B700 şi urm.) şi în Încheierea Prolegomenelor (secțiunile 57 
şi 58), Kant spune că, deşi noi nu putem înțelege (literalmente) 
enunţul conform căruia un noumen, cum este Dumnezeu, cauzează 
lumea (alt noumen) sau ceva din lume (un fenomen), putem să pri- 
vim lucrurile ca şi cum ar fi aşa. Aceasta nu este o modalitate foarte 
fericită de a pune problema. Dacă enunţul g nu are sens, atunci nici 
enunţul că este ca şi cum g nu are sens. În orice caz, după cum con- 
tinuă să explice Kant (cel mai clar în Prolegomene), atunci când 
spune aceasta, el înţelege că atunci când Dumnezeu face ceea ce face 
pentru a crea lumea sau ceva din lume, ceea ce se întâmplă este 
analog cu cea ce se întâmplă atunci când un fenomen cauzează un 
alt fenomen. 

Lăsând la o parte problema dacă această mişcare poate fi făcută 
să funcționeze în acest caz special, nu este greu de văzut că mişcarea 
nu poate fi făcută să funcționeze în general (şi nici nu există vreo 
dovadă care să sugereze că filosoful considera că ar putea funcționa 
astfel). Mai întâi, spunându-se, de exemplu, că, în cazul în care cau- 
zarea este aplicată la (predicată despre) noumene, aceasta trebuie să 
fie înțeleasă prin analogie, se face, totuşi, o judecată despre noumene. 
S-ar putea sugera că în discursul despre aplicarea conceptelor la 
noumene (şi astfel despre aplicarea categoriei de substanță), chiar 
termenul „aplicare“ trebuie să fie înțeles prin analogie. Dar nu 

aceasta este ceea ce avea în vedere Kant şi nici nu poate fi fără a se 
submina ceea ce s-a argumentat. Căci această sugestie nu este înțe- 
leasă ca fiind similară pretenţiei conform căreia cauzarea, atunci 
când este aplicată la un noumen, trebuie să fie înțeleasă prin ana- 
logie. (Nu este clar nici măcar care ar putea fi sensul acestei suges- 
tii). Conţinutul exact al ideii că aplicarea termenului „cauză“ se face 
prin analogie poate fi exprimat doar pentru că termenul „aplicare“ 
este folosit în sensul său semantic propriu. 

În plus, categoria cauzării este una dintre puţinele categorii în 
legătură cu care ideea de folosire prin analogie are sens. Avem, la 
urma urmei, o noțiune generică de creare. Dar există alte categorii 
pentru care nu avem o astfel de noţiune generică, astfel că noțiunea 
de aplicare prin analogie nu are un sens prea clar. Să luăm, de 
exemplu, categoria de negație. Să considerăm enunţul conform căruia 
noumenele nu sunt în spaţiu şi timp. Este greu de văzut cum poate 
fi folosită aici prin analogie categoria de totalitate („toate“), dar este 
de-a dreptul imposibil de văzut cum poate fi folosit prin analogie 
„nu“ şi deci cum poate fi folosită prin analogie categoria de negaţie. 

În fine, există contexte în care categoriile nu pot fi folosite de loc 
în mod analogic. Să considerăm chiar distincţia dintre fenomene şi 
noumene, exprimată după cum urmează: toate obiectele sunt sau 
fenomene, sau noumene; fenomenele sunt cele ce pot fi percepute; 
noumenele sunt cele ce nu pot fi percepute. În prima clauză, catego- 
riile de totalitate („toate“) şi comunitate („sau“) sunt desfăşurate 
pentru toate obiectele, fenomene şi noumene. Prin urmare, categoriile 
trebuie să fie desfăşurate în acelaşi sens (pesemne literalmente) în 
ambele cazuri. Similar, în ultimele două clauze, categoria de posi- 
bilitate („pot“) este desfăşurată atât-pentru fenomene, cât şi pentru 
noumene, iar sensul exact al distincţiei depinde de folosirea sa în 
acelaşi fel. Şi iarăşi, categoria de negaţie desfăşurată în ultima clauză 
trebuie să aibă sensul său propriu, căci altfel distincţia trasată ar fi 
ratată. 

Concluzie 


După câte pot să-mi dau seama, am explorat toate modalităţile pe 
care Kant le-ar fi putut folosi pentru a evita contradicţia. Nici una 
dintre acestea nu are succes. Problema se pune pentru oricine sus- 
ţine inaplicabilitatea categoriilor la noumene şi, în acelaşi timp, do- 
reşte să considere judecăţi despre acestea. Există, prin urmare, doar 
două soluţii posibile. 

Prima soluţie constă din a renunţa la orice discurs despre nou- 
mene. Las în seama exegeţilor kantieni problema a cât de mult ar 
rămâne în acest fel din proiectul kantian; bănuiesc că nu prea mult. 
Ideea centrală a idealismului transcendental este aceea că lucrurile 
pe care le luăm în mod normal ca fiindu-ne cunoscute sunt repre- 
zentările. Prin urmare, noțiunea exactă de lucruri despre care sunt 
reprezentările - un tip de noumene - pare a fi încapsulată în chiar 
problematica lui Kant.!! Această soluţie nu este disponibilă pentru 
cineva care susține că există — sau chiar că pot exista - obiecte pe 
care nu le percepem, fie acestea Dumnezeu, fotoni, găuri negre sau 
numere. 

Cealaltă soluție posibilă constă din a renunța la pretenţia potrivit 
căreia categoriile se aplică doar fenomenelor. La urma urmei, până 
acum am examinat un singur argument rezonabil în acest sens şi 
am observat în secţiunea 5.3 că acesta nu este în afara de orice 
îndoială. Cred că această soluție este corectă. Dar ne duce din lac în 
puț, după cum vom vedea în capitolul următor. 


! Vezi citatul din Kant dat în secţiunea 5.1 şi cel de-al doilea citat din secţiunea 5.5. 


6. ANTINOMIILE KANTIENE 


Introducere 


În acest capitol ne va preocupa cealaltă limită a gândirii din opera 
lui Kant: limita iterabilului. Aceasta apare şi joacă un rol central în 
dialectica raţiunii pure. Oricum, preocupările noastre din capitolul 
anterior stau la pândă ca stâncile submarine, după cum vom vedea. 


$6.1 
Iluzia transcendentală 


Dialectica transcendentală are în vedere anumite obiecte pe care 
Kant le numeşte idei transcendentale. Dat fiind un fenomen oare- 
care, îi putem considera condiţiile de un anumit tip. (Kant nu explică 
foarte clar ceea ce înțelege, în general, prin „condiţie“. Cu toate 
acestea, aici nu va fi nevoie de o definiţie;! exemplele pe care le vom 
întâlni vor fi suficiente.) Potrivit lui Kant, rațiunea ne forțează să 
considerăm totalitatea condiţiilor de acel tip. După cum formulează 
Kant (A409=B436): 


Rațiunea reclamă aceasta după principiul: dacă este dat condiționatul, 
atunci este dată şi întreaga sumă a condițiilor, prin urmare necondiționatul 
absolut [...) 


Totalitatea rezultantă nu posedă ea însăşi condiţiile de tipul 
respectiv — căci altfel nu ar fi suma tuturor acelor condiţii. Acesta 


! Bennett ((1974), secțiunea 84) sugerează că o condiţie a ceva este o condiție a 
posibilității acelui ceva. 

este motivul pentru care Kant foloseşte pentru aceasta denumirea 
de necondiţionat. Prin urmare, necondiţionatul este un noumen (dacă 
e să fie ceva): orice fenomen (care, pentru Kant, este o reprezentare; 
vezi secțiunea 5.1) trebuie să aibă condiții de un tip adecvat (spaţiu, 
timp şi cauză), întrucât acestea sunt constitutive experienței.? 

Necondiţionaţii sunt tocmai ideile transcendentale. Potrivit lui 
Kant, există trei modalităţi de totalizare, corespunzătoare celor trei 
tipuri de silogisme: categorice, ipotetice şi disjunctive, cu toate că 
această corespondenţă este foarte firavă, pentru a nu spune mai 
mult. Ajungem astfel la trei idei transcendentale: sufletul, cosmosul 
şi Dumnezeu. 

Fiecare idee transcendentală aduce după sine o specie de argu- 
mente, pe care Kant le numeşte, respectiv, paralogisme, antinomii şi 
ideal. Argumentele par a stabili adevăruri metafizice profunde, dar 
sunt (pentru raţiuni la care vom ajunge în cazul ideii cosmologice) 
eronate. (De aceea, Kant le numeşte „dialectice“.) În pofida acestui 
fapt, erorile sunt, într-un sens, unele la care ajungem în mod inevi- 
tabil: „o aparență naturală şi inevitabilă“ (A422=B450). O iluzie 
optică (cum este vederea unor puncte negre la intersecțiile unei grile 
albe aflate pe un fond negru) este un produs inerent al (funcționării 
corecte a) aparatului nostru senzorial. În plus, chiar şi atunci când 
ştim că este o iluzie, nu putem evita să o vedem. Similar, iluzia 
privitoare la argumentele dialectice, pe care Kant o numeşte „iluzie 
transcendentală“, este un produs inerent al (funcționării corecte a) 
aparatului nostru conceptual; chiar dacă ştim că argumentele sunt 
eronate, nu putem evita să le apreciem ca fiind corecte. Explicaţia 
lui Kant cu privire la cauza acestor iluzii este oarecum obscură şi 
nesatisfăcătoare. Dar ideea de bază este că posesia noastră a ideilor 
transcendentale îndeplineşte funcția regulativă esențială de a ne 
forța să recunoaştem că orice determinare de condiții nu poate fi 
decât incompletă şi deci de a ne stimula să determinăm condiţii 
suplimentare. Toate acestea sunt rezumate în următorul citat 
(A644=B672 şi urm.): 


2 Vezi, de exemplu, A508=B536. 

[Ideile transcendentale] au o excelentă folosire regulativă şi indispensabil 
necesară, anume de a îndrepta intelectul spre un anumit scop, în vederea 
căruia liniile de direcţie ale tuturor regulilor lui converg într-un punct care, 
deşi nu este desigur decât o Idee (focus imaginarius), adică un punct din 
care conceptele intelectului nu pornesc în realitate, fiindcă el este plasat cu 
totul în afara liniilor experienţei posibile, el serveşte totuşi pentru a le pro- 
cura cea mai mare unitate [posibilă] împreună cu cea mai mare extindere 
[posibilă]. De aici rezultă, într-adevăr, pentru noi iluzia ca şi când aceste 
linii de direcţie ar porni chiar de la un obiect care s-ar afla în afara câmpu- 
lui cunoaşterii posibile în mod empiric (aşa cum sunt văzute obiectele îndă- 
rătul suprafeței oglinzii, dar această iluzie (...) este totuşi indispensabil 
necesară dacă, în afară de obiectele care sunt înaintea ochilor noştri, vrem 
totodată să vedem şi pe cele care se află departe în spatele nostru (...) 


Analiza lui Kant cu privire la cauza pentru care ideile transcen- 
dentale joacă un rol cognitiv esenţial este foarte problematică şi nu 
doresc nici să o apăr şi nici să o discut aici.” Oricum, consider că 
sugestia lui Kant potrivit căreia completitudinea sau totalizarea este, 
într-un anumit sens, inevitabilă din punct de vedere conceptual este 
una profundă şi mă voi întoarce la aceasta în capitolele următoare. 


$6.2 
Antinomiile: structura lor abstractă 


Dintre cele trei specii de argumente dialectice numai una ne va 
preocupa aici: antinomiile. Toate acestea sunt versiuni ale argu- 
mentelor care pot fi întâlnite în polemica dintre Leibniz şi Clarke, 
cu toate că, după cum vom vedea, acestea sunt strâns legate şi de o 
serie de alte argumente pe care le-am întâlnit în capitole anterioare. 
Toate antinomiile au o structură abstractă comună. Această struc- 
tură apare cel mai clar, probabil, în prima antinomie, dar se află în 
toate acestea. În această secțiune voi explicita această structură, 
înainte de a examina detaliat argumentele. 


* Pentru unele discuţii, vezi, de exemplu, Kemp Smith (1923), pp. 425 şi urm.; 
Bennett (1974), cap. 12. 
1 Vezi Al-Azm (1972). 

Potrivit lui Kant, există patru antinomii, corespunzător celor 
patru tipuri de categorii (cantitate, calitate, relație şi modalitate), 
deşi, iarăşi, corespondenţa este extrem de firavă. Fiecare categorie 
produce un tip de condiţie şi un lucru esenţial în legătură cu aceste 
condiţii (prin contrast cu cele implicate în paralogisme şi în ideal) 
este acela că luarea unei categorii poate fi iterată pentru a produce o 
serie; în propria noastră terminologie, fiecare condiție este un gene- 
rator (vezi secțiunea 2.1). Considerând un fenomen oarecare ca punct 
de plecare, prin aplicări repetate ale generatorului pe cât de mult 
este posibil putem obţine limita, adică necondiționatul. (Atunci, strict 
vorbind, există patru idei cosmologice transcendentale, câte una 
pentru fiecare tip de categorie, dar nimic din aceasta nu alterează 
arhitectonica anterioară.) Limita poate fi sau secvența generată în 
acest fel, sau rezultatul aplicării operatorului pe cât de mult este 
posibil. Oricum, întrucât, potrivit lui Kant (după cum am constatat 
în secțiunea 6.1), generatorii* pot fi aplicaţi oricărui fenomen pentru 
a produce un (nou) fenomen, aceştia sunt generatori de infinitate şi 
deci avem de a face cu infinitul generat. 

Acum, ceea ce este caracteristic argumentelor dialectice din anti- 
nomii este că acestea apar în perechi, fiecare pereche dând concluzia 
conform căreia limita corespunzătoare are anumite proprietăţi 
contradictorii. Kant numeşte enunţurile acestor contradictorii teză 
şi antiteză. (Prima facie, antinomiile nu sunt întotdeauna de această 
formă; oricum, după cum vom vedea, contradicția subiacentă este 
întotdeauna de această formă.) Argumentele pentru aceste enunțuri 
sunt întrucâtva diferite, dar există un model comun, remarcat chiar 
de Kant (A485=B513 şi urm.). Argumentul pentru antiteză este, în 
esență, un argument care demonstrează că aplicarea încă o dată a 
generatorului este întotdeauna posibilă. Cu cuvintele sale, limita, 
dacă este concepută ca fiind obținută după un număr finit de paşi, 
este „prea mică pentru conceptul“ care o generează. Argumentul 
pentru teză este întotdeauna un argument care arată că, dacă limita 
este generată printr-un număr infinit de aplicaţii ale generatorului, 


5 Sau cel puţin versiunile fenomenale ale acestora (vezi mai jos). 

apar problemele. În formularea lui Kant, concepută astfel, limita 
este „prea mare pentru concept“. 

Să vedem acum felul în care fiecare antinomie se conformează 
structurii abstracte pe care tocmai am descris-o. Voi întreprinde, de 
asemenea, o scurtă evaluare a fiecărui argument (mult mai scurtă 
decât ar trebui). Fără îndoială, argumentele se prezentau mult mai 
bine în contextul lor istoric, dar preocuparea mea aici priveşte 
chestiunea importanţei pe care aceste argumente o au astăzi. Răs- 
punsul este „nu prea mare“, dar lucrurile nu se sfârşesc aici, după 
cum vom vedea. 


$6.3 
Prima antinomie: începutul cosmosului 


Prima antinomie apare în două versiuni. Una dintre acestea pri- 
veşte timpul, cealaltă priveşte spaţiul. Voi examina în principal 
prima dintre aceste versiuni, adăugând doar un comentariu la final 
asupra celei de-a doua. În prima versiune, generatorul este un eveni- 
ment aflat la o depărtare temporală (fixată) anterior lui x. Kant nu 
spune „fixată“, dar este clar că asta are în vedere, întrucât se inten- 
ţionează excluderea regreselor zenoniene. Prin aplicarea repetată a 
generatorului la un eveniment oarecare (să spunem Revoluţia din 
Octombrie) obținem limita: o secvență de evenimente care se extinde 
în trecut pe cât de mult este posibil. Contradicţia constă pur şi sim- 
plu din aceea că această limită deopotrivă are şi nu are un ultim (i.e. 
temporal prim) membru. Cu alte cuvinte, contradicţia constă din 
aceea că universul este şi nu este limitat in privinţa timpului trecut. 

Argumentul pentru teză este pur şi simplu acela că, dacă nu ar 
exista un astfel de membru, am avea un infinit încheiat, ceea ce este 
imposibil. După cum formulează Kant (A426=B454 şi urm.): 


Dacă se admite că lumea nu are inceput în timp, atunci până la fiecare mo- 
ment dat s-a scurs o eternitate şi, prin urmare, s-a scurs o serie infinită de 





6 Vezi Al-Azm (1972). 

stări succesive ale lucrurilor în lume. Dar infinitatea unei serii constă 
tocmai din aceea că ea nu poate fi niciodată terminată printr-o sinteză suc- 
cesivă. Deci o serie infinită scursă în lume este imposibilă, prin urmare un 
început al lumii este o condiţie necesară a existenţei ei. 


Din păcate, argumentul nu reuşeşte. Kant pretinde că o infinitate 
încheiată este imposibilă prin definiţie. Dar este aşa doar datorită 
unei definiţii tendenţioase a infinităţii, pe care Kant nu o apără nici- 
unde. După cum arată teoria modernă a mulțimilor, există definiţii 
perfect coerente ale infinităţii conform cărora o infinitate încheiată 
nu este o contradicție în termeni, iar un infinit generat de tipul aflat 
în discuţie este perfect consistent. După cum am văzut în secțiunea 
2.6, există o tradiție mult mai sofisticată cu privire la temeiul pentru 
care o infinitate încheiată a timpului trecut ar fi contradictorie. 
Kant, însă, nu apelează la această tradiţie. Şi, după cum am văzut 
acolo, nici nu l-ar fi ajutat prea mult dacă ar fi făcut-o. Astfel, acest 
argument eşuează. 

Argumentul pentru antiteză este mult mai interesant. În esenţă, 
argumentul arată că, dacă ar exista un ultim membru al regresului, 
atunci ar exista (o infinitate de) momente în care nu ar fi nici un 
eveniment. În nici un astfel de moment nu există vreun temei pen- 
tru care ar începe cosmosul, de unde rezultă că nici nu ar fi inceput 
(bid.): 


Să admitem că [lumea] are un început. Cum începutul este o existență pre- 
cedată de un timp în care lucrul nu este, trebuie să fi precedat un timp în 
care lumea nu era, adică un timp vid. Dar într-un timp vid nu este posibilă 
naşterea vreunui lucru, căci nici o parte a unui astfel de timp nu are in sine 
faţă de o altă parte vreo condiţie distinctivă a existenței mai curând decât a 
non-existenţei (fie că admitem că lumea se naşte de la sine, fie că admitem 
că se naşte printr-o altă cauză). Astfel, în lume pot începe într-adevăr multe 
serii de lucruri, dar lumea însăşi nu poate avea început şi este deci infinită 
în raport cu timpul trecut. 


Deşi acest argument este mai bun decât cel pentru teză, argu- 
mentul este încă extrem de suspect. Primul motiv este acela că 

argumentul apelează la Principiul Raţiunii Suficiente (PRS). După 
cum am observat în secțiunea 2.9, PRS nu are semnificația cerută. 
În plus, să observăm, chiar dacă PRS este corect, faptul că nu s-a 
întâmplat nimic fizical nu implică faptul că nu exista nici un temei 
pentru începutul cosmosului — cel puţin în cazul in care crezi într-un 
Dumnezeu de un anumit tip. Temeiul ar putea fi chiar intenţia lui 
Dumnezeu de a începe cosmosul în acel moment. (Nu este necesar 
ca intenţia lui Dumnezeu să fi apărut în acel moment.) Se poate 
pune întrebarea de ce ar fi intenționat Dumnezeu începutul cosmo- 
sului atunci. La care răspunsul ar putea fi: dacă ar fi fost ca 
Dumnezeu să înceapă cosmosul, El ar fi trebuit să îl înceapă într-un 
anumit moment; oricare moment ar fi fost la fel de bun, astfel că El 
a ales unul la întâmplare. După cum a descoperit măgarul lui 
Buridan, alegerea unei alternative dintr-un număr de alternative la 
fel de bune ar putea fi un temei suficient perfect. 

Cel de-al doilea motiv pentru care argumentul eşuează este acela 
că argumentul presupune că topologia timpului este euclidiană şi, în 
particular, că înaintea oricărui moment există altul. S-ar putea, în 
fapt, să nu fie aşa. Şi nu este vorba doar de o posibilitate specula- 
tivă. Teoria Generală a Relativității ne asigură că structura spa- 
țiu/timpului şi câmpurile gravitaționale sunt reciproc dependente şi 
dacă universul a început ca o singularitate, atunci se poate să nu 
aibă sens să se vorbească despre spaţiu sau despre timp anterioare 
acestei singularităţi. Nu era nimic anterior.” 

Un cuvânt de final despre cea de-a doua versiune a antinomiei, 
privitoare la spațiu. Generatorul aici este un eveniment aflat la o 
distanță (fixată) într-o direcţie constantă faţă de x (din nou, Kant nu 
menţionează direcția constantă, dar el intenţionează în mod clar să 
excludă învârtirea în cerc), iar antinomia constă din aceea că limita 
generată are şi nu are un ultim membru. Argumentul este foarte 
similar celui din versiunea temporală şi, prin urmare, tot aşa sunt şi 
punctele sale slabe. Este demn de observat un singur aspect. Aici, infi- 
nitatea spațiului generat seamănă mai mult cu extinderea timpului 





? Vezi, de exemplu, Hawking (1988), pp. 42 şi urm. 

în viitor decât cu extinderea acestuia în trecut. Prin urmare, nu 
există nici un temei pentru a presupune că este o „infinitate înche- 
iată“. Pentru a obține concluzia că este aşa, Kant are nevoie, deci, 
de un argument suplimentar. Acesta este o probă de verbiaj kantian 
deosebit de emfatic, pe care mai bine îl trecem sub tăcere 


$6.4 
A doua antinomie: divizibilitatea materiei 


Cea de-a doua antinomie este, iarăşi, spaţială şi priveşte divizi- 
bilitatea materiei.” În acest caz, generatorul este o parte fracționată 
fixată a lui x. Ca de obicei, Kant nu spune că partea trebuie să fie de 
o proporție fixată, dar această trăsătură este cerută dacă este ca 
nimic să nu scape diviziunii. Începând cu o cantitate de materie 
oarecare (cu tine, să zicem), aplică repetat generatorul. Limita pro- 
dusă este o parte de materie la care generatorul nu mai poate fi apli- 
cat, i.e. care nu mai poate fi divizată. În jargonul kantian, aceasta 
este simplul. În acest caz, contradicţia constă din aceea că obiectele 
fizicale sunt şi nu sunt alcătuite din simpli. De fapt, Kant ar fi putut 
da formularea echivalentă logic şi mai simplă: există şi nu există 
simpli. Căci dacă există simpli, materia este alcătuită din aceştia; 
dacă nu există simpli, materia nu este alcătuită din aceştia. 

Argumentul pentru teză este, probabil, cel mai neclar dintre cele 
opt argumente în discuţie şi decurge, în esență, după cum urmează. 
Dat fiind un obiect oarecare, este întotdeauna posibil să descom- 
punem în gândire orice parte compusă. Aceasta se întâmplă deoa- 
rece faptul că lucrurile sunt aranjate într-un anumit fel este contin- 
gent. Acum, să luăm un obiect oarecare şi să presupunem că nu este 
compus din simpli. Să-l descompunem de la un cap la altul. Nu va 
rămâne nimic, ceea ce este imposibil, dacă avem de-a face cu o sub- 
stanță. Deci supoziţia este falsă. În formularea lui Kant (A434=B462 
şi urm.): 


8 Vezi Kemp Smith (1923), pp. 485 şi urm. 
9 Dacă Kant ar fi avut privilegiul de a-l citi pe Taylor (1955), ar fi putut construi 
foarte bine şi un analog temporal. 

Dacă admiteţi că substanțele compuse n-ar consta din părți simple, dacă 
orice compunere ar fi suprimată în gând, n-ar mai rămâne nici parte com- 
pusă şi (fiindcă nu există părți simple) nici parte simplă, prin urmare n-ar 
mai rămâne nimic, în consecință nici substanța n-ar mai fi fost dată. Deci, 
sau este imposibil să se suprime în gând orice compunere sau, după supri- 
marea ei, trebuie să rămână ceva existent fără nici o compunere, adică sim- 
plul. Dar în primul caz, compusul n-ar consta la rândul lui din substanțe 
(căci pentru acestea compunerea este numai o relație accidentală, fără de 
care ele trebuie să existe ca existențe subzistând prin sine). Dar fiindcă 
acest caz contrazice supoziţia, nu mai rămâne decât cel de-al doilea caz: 
anume că compusul substanţial in lume e format din părți simple. 


Punctele principale ale argumentului sunt, în primul rând, pre- 
tenţia că este întotdeauna posibil să se descompună ceva în gândire 
şi, in al doilea rând, pretenţia că este imposibil să se descompună 
ceva „de la un cap la altul“. Prima pretenţie pare destul de rezo- 
nabilă: pare a fi întotdeauna logic posibil ca părţile spaţiale să poată 
fi aranjate altfel decât sunt. Cea de-a doua pretenţie aminteşte de 
argumentul lui Aristotel pentru aceeaşi concluzie (secţiunea 2.5) şi 
este mult mai problematică. Corectitudinea acestei pretenţii depinde 
de ceea ce înțelegea Kant prin „substanță“. În „Despre schema- 
tismul conceptelor pure ale intelectului“, criteriul lui Kant pentru a 
fi o substanţă este permanenţa în timp (vezi secțiunea 5.3), i.e. 
existența în orice moment. Dacă aceasta este ceea ce avea în vedere 
Kant, nu văd cum ar putea fi dus argumentul la bun sfârşit. Mult 
mai plauzibil, prin substanță, Kant înțelegea ceva ce este indes- 
tructibil (şi deci trebuie să existe în orice moment). Atunci, argu- 
mentul arată mult mai bine. Căci ceea ce este compus din părţi ar 
putea (logic) înceta să existe, deoarece părţile ar putea fi despărțite. 
Prin urmare, dacă toate părțile obiectului au părți, toate părțile sale 
ar putea înceta să existe, caz in care obiectul, de asemenea, ar înceta 
să existe. 

Orice s-ar înțelege până la urmă din acest argument, se pare că 
ştiinţa modernă l-a rafinat, întrucât apare acum că materia nu este 
o substanță în sensul cerut. Noţiunea modernă de materie este încă, 
probabil, o chestiune controversată (în special atunci când luăm în 

considerare teoria cuantică!0). Totuşi, este clar că materia poate fi 
distrusă prin transformarea sa în energie şi, prin urmare, este des- 
tructibilă. Materia/energia poate fi conservată, dar energia nu este 
extinsă spaţial, şi astfel decompoziţia spaţială implicată în argument 
pare a nu avea nici o legătură cu aceasta. Aşadar, argumentul eşuează. 

Argumentul pentru antiteză este mult mai direct. Să presupu- 
nem că ar exista o parte simplă. Aceasta ar ocupa spaţiu. Dar toate 
spaţiile sunt divizibile. Aşadar, acest simplu ar fi în mod corespun- 
zător divizibil ceea ce, prin definiție, este imposibil. În formularea 
lui Kant (ibid.): 


Presupuneți că un lucru compus (ca substanță) ar consta din părți simple. 
Fiindcă orice relaţie externă şi, prin urmare, şi orice compunere din sub- 
stanțe, nu este posibilă decât în spaţiu, atunci şi spaţiul trebuie să constea 
din tot atâtea părţi câte are compusul care ocupă spațiul. Dar spațiul nu 
constă din părți simple, ci din spaţii. Deci fiecare parte a compusului trebuie 
să ocupe un spaţiu. Dar părțile absolut prime ale fiecărui compus sunt simple. 
Simplul deci ocupă un spațiu. Dar fiindcă orice real care ocupă un spaţiu 
cuprinde în sine elemente diverse, aflându-se unele în afara celorlalte, fiind 
prin urmare compus, şi anume ca un compus real, nu din accidente (căci 
acestea, fără substanță, nu pot fi externe unele față de altele), ci din sub- 
stanțe, urmează că simplul ar fi un compus substanţial, ceea ce este contra- 
dictoriu. 


Oricum, argumentul este eronat, căci, după cum arată matema- 
tica modernă, spaţiile euclidiene sunt alcătuite din părți simple: 
punctele. Or acestea nu sunt divizibile. Kant arată că el are în vedere 
faptul că un continuu nu poate fi compus din puncte. Dar, după cum 
am remarcat ca răspuns lui Aristotel, care dă efectiv un argument 
pentru această pretenţie (secţiunea 2.5), este vorba despre o gre- 
şeală. Este de presupus că ştiinţa modernă ar putea pune sub sem- 
nul întrebării concluzia conform căreia spaţiul fizic are o topologie 
euclidiană (i.e. este compus din puncte), arătând că este rezonabil să 





19 Vezi Priest (1989a). 

se considere că acesta este cuantizat (deşi această idee nu este foarte 
sigură în acest moment). Dar şi aşa, argumentul ar eşua, deoarece 
cuantele spaţiului ar fi ele însele indivizibile. 

În final, este demn de notat că în această antinomie atât teza, cât 
şi antiteza au câte o clauză adițională. În cazul tezei, clauza adiţio- 
nală este aceea că doar simplii există. Acesta este un corolar nemij- 
locit, după cum notează Kant. Clauza adițională a antitezei este de 
asemenea un corolar al argumentului: în lume nu există nimic 
simplu. Expresia „în lume“ (adică lumea ca ansamblu al tuturor 
experiențelor posibile) face aici diferența, deoarece îi permite lui 
Kant să producă un al doilea argument. Acesta se bazează pe faptul 
că experiența nu poate stabili niciodată că diviziunea este imposi- 
bilă. Întrucât argumentul nu este o parte integrantă a modelului 
general, nu-l voi discuta aici. 


$6.5 
A treia antinomie: lanţurile cauzale 


Cea de-a treia antinomie priveşte cauzarea evenimentelor sau a 
stărilor de lucruri. (Folosesc termenii în mod interşanjabil, ca în sec- 
ţiunea 2.7). În acest caz, generatorul este o cauză naturală a lui x. 
(Cuvântul „natural“ apare aici deoarece Kant contrastează explicit 
cauzalitatea naturală cu ceea ce el numeşte „libertate“, care se dove- 
deşte a fi un fel de cauzalitate noumenală, după cum vom vedea.) 
Pornind de la un eveniment oarecare, aplicăm generatorul pe cât de 
mult este posibil pentru a obţine limita, în acest caz, un lanţ de 
cauze. Antinomia constă din aceea că lanţul are şi nu are un prim 
membru. Nu acesta este modul în care sunt enunțate explicit teza şi 
antiteza, după care deopotrivă există şi nu există altă cauzalitate 
decât cauzalitatea naturală. Dar, potrivit lui Kant, dacă nu există 
altă cauzalitate decât cauzalitatea naturală, atunci lanțul este infi- 
nit; or aceasta este pretenţia care este redusă la absurditate. Simi- 
lar, argumentează Kant, dacă nu există altă cauzalitate decât cauza- 
litatea naturală, atunci lanţul poate avea un prim membru; şi iarăşi, 

această pretenţie este redusă la absurditate. Aşadar, contradicția 
centrală în această antinomie este cea pe care am enunțat-o. 

În esență, argumentul pentru teză decurge după cum urmează. 
Să presupunem că lanţul de cauze pentru un eveniment oarecare nu 
are un prim membru; atunci lanțul regresează la infinit. Dar astfel 
evenimentul nu are nici o cauză suficientă, ceea ce este imposibil. În 
formularea lui Kant (A444=B472 şi urm.): 


Să admitem că nu există altă cauzalitate decât după legi ale naturii; astfel, 
tot ce se întâmplă presupune o stare anterioară, căreia îi urmează inevi- 
tabil, după o regulă. Dar starea anterioară trebuie să fie ea însăşi ceva care 
s-a întâmplat (care să fi devenit în timp, căci mai înainte nu era), căci dacă 
ar fi fost întotdeauna, atunci nici consecința ei nu ar mai fi inceput să fie, ci 
ar fi existat întotdeauna. Astfel, cauzalitatea cauzei prin care se întâmplă 
ceva este ea insăşi ceva întâmplat care, potrivit legii naturii, presupune la 
rândul ei o stare anterioară şi cauzalitatea ei, iar această stare la fel 
presupune o alta mai veche etc. Dacă deci totul se întâmplă numai după 
legile simple ale naturii, atunci nu există totdeauna decât un început subal- 
tern, dar niciodată un prim început şi deci în genere nu există o totalitate a 
seriei de partea cauzelor care derivă unele din altele. Dar tocmai în aceasta 
constă legea naturii: că nimic nu se întâmplă fără o cauză suficient deter- 
minată a priori. Deci judecata că orice cauzalitate nu este posibilă decât 
după legi ale naturii se contrazice pe sine în generalitatea ei nelimitată şi 
această cauzalitate nu poate fi deci acceptată ca singura.!! 


Acest argument eşuează. Este în mod clar o versiune a argumen- 
tului cosmologic al lui Leibniz (vezi secțiunea 2.8) şi face apel la 
PRS. Dar să observăm că este acceptat faptul că evenimentul ales 
are un temei (cauza sa); pretenţia este că nu are nici un temei sufi- 
cient, unde „temei suficient“ apare ca însemnând temei pentru al 
cărui propriu temei nu se poate pune problema. Prin urmare, PRS 
este aplicat într-o formă foarte tare: fiecare eveniment contingent 
are un temei pentru care este aşa cum este şi, în plus, un temei care 
nu mai are nevoie de un temei. Această versiune moşteneşte toate 





" Există un alt paragraf care explică faptul că primul membru trebuie să apară 
altfel decât printr-o cauzalitate naturală, dar acest fapt nu este relevant aici. 

problemele versiunii mai slabe (vezi secțiunea 2.9), dar are un defect 
propriu chiar mai grav. Temeiurile pe care le oferim în mod normal 
pentru evenimente nu sunt cu siguranţă suficiente in acest sens. 
Într-adevăr, este dificil să concepi un astfel de temei. După cum ştiu 
părinţii, jocul de a întreba „de ce“ ori de câte ori este dat un temei 
pare a nu se sfârşi — decât printr-o amăgire. Prin urmare, nu văd de 
ce un eveniment oarecare ar trebui să aibă un temei suficient, ca să 
nu mai vorbim despre toate evenimentele. 

Un alt motiv pentru care argumentul eşuează este acela că nu 
stabileşte că evenimentul nu are nici un temei suficient, ci mai cu- 
rând că nu are nici un temei suficient in lanţul cauzelor. Dar, după 
cum observa Leibniz, aceasta lasă deschisă posibilitatea ca lanţul 
însuşi, şi deci fiecare eveniment din acesta, să aibă un temei sufi- 
cient. 

Argumentul pentru antiteză este întrucâtva diferit şi decurge în 
esență după cum urmează: dacă lanţul are un prim membru, atunci 
acesta nu are nici o determinare cauzală, ceea ce este imposibil, con- 
form „Legii cauzalității“: orice eveniment are o cauză. În formularea 
lui Kant (îb:d.): 


Presupuneți că există o libertate in sens transcendental, ca o specie parti- 
culară de cauzalitate, potrivit căreia ar putea să se desfăşoare evenimentele 
lumii, anume o facultate de a începe în mod absolut o stare, deci şi o serie de 
urmări ale acestei stări; atunci, în virtutea acestei spontaneități, va incepe 
nu numai o serie, ci va începe in mod absolut determinarea acestei sponta- 
neități însăşi de a produce seria, adică cauzalitatea, astfel încât nimic nu 
precedă care să determine după legi constante această acțiune care se 
întâmplă. Dar orice început de acţiune presupune o stare a cauzei care încă 
nu acționează, şi un prim început dinamic al acțiunii presupune o stare care 
nu are nici o legătură de cauzalitate cu starea anterioară a aceleiaşi cauze, 
adică nu rezultă în nici un mod din ea. Libertatea transcendentală este deci 
contrară legii cauzalr şi este o astfel de legătură a stărilor succesive a 
cauzelor eficiente, după care nu e posibilă nici o unitate a experienţei şi care 
deci nici nu se întâlneşte în nici o experiență, prîn urmare nu este decât o 
ficţiune goală.!? 





12 Există un alt paragraf care explică faptul că, prin urmare, nu există o „cauza- 
litate a libertăţii“. Dar acest fapt nu este relevant aici. 

Ca de obicei, argumentul eşuează. Aceasta se intâmplă pur şi 
simplu datorită eşecului „Legii cauzalităţii“. (Vezi secțiunea 5.4.) 


$6.6 
A patra antinomie: o fiinţă necesară 


În fine, am ajuns la cea de-a patra antinomie. În mod oficial, 
aceasta este despre ființe necesare, deşi Kant trece adesea la a dis- 
cuta iarăşi despre stări de lucruri. Strict vorbind, atunci, ceea ce 
produce generatorul atunci când este aplicat la x este un obiect de 
care x depinde în privința existenței sale. Se pare că nu există nici o 
modalitate firească de a exprima rapid aceasta, aşa încât voi numi 
acest obiect fundament”. Astfel, generatorul este aici fundament al 
lui x. Un obiect depinde de fundamentul său (dacă are vreunul) 
pentru existenţă. Dar, din remarcile lui Kant, este clar că tipul de 
dependență aflat aici în discuţie este cauzal. Aşadar, ceea ce avem 
aici este, într-un fel, o reluare a celei de-a treia antinomii.!? 

Există, însă, o diferență importantă. Aplicând repetat generato- 
rul la un obiect, obținem un lanţ de obiecte. În acest caz, limita este 
ultimul membru al lanțului (i.e. obiectul independent cauzal), dacă 
există unul, sau întregul lanţ, dacă nu există un astfel de membru. 
Ceea ce dă trăsătura specifică a acestei antinomii (şi îi permite lui 
Kant să formuleze de data aceasta un argument care nu este o 
reductio) este împrejurarea că ambele posibilităţi sunt luate în con- 
siderare. În acest caz, contradicţia este aceea că limita este necesară 
şi nu este necesară. După cum enunţă Kant antinomia, contradicția 
este aceea că există şi nu există o ființă necesară, dar, iarăşi, aceasta 
este o complicaţie inutilă. Căci obiectul dovedit ca necesar în teză 
este limita, iar argumentul pentru antiteză este separat în două 
cazuri: primul dintre acestea tratează limita; cel de-al doilea tra- 
tează toate celelalte. Aşadar, contradicția esenţială priveşte necesi- 
tatea limitei. 


* În original: ground. 
13 Vezi Kemp Smith (1923), pp. 495 şi urm.; Bennett (1974), p. 241. 

Să spunem aici un cuvânt despre ceea ce înțelege Kant prin 
„fiinţă necesară“. În aceste argumente, Kant înțelege prin „fiinţă 
necesară“ pur şi simplu o ființă fără fundament. Acesta nu este, 
totuşi, criteriul pentru necesitate dat în „Despre schematismul con- 
ceptelor pure ale intelectului“, şi anume: o ființă care nu poate să 
nu existe (vezi secțiunea 5.3), i.e. o ființă omnitemporală. Iar aceste 
două criterii nu se implică unul pe celălalt. Faptul că un obiect are 
un fundament nu implică faptul că acel obiect nu este omnitem- 
poral; căci fundamentul însuşi poate fi permanent şi poate cere 
efectul. Reciproc, faptul că ceva nu este omnitemporal nu implică 
faptul că are un fundament, aşa cum ilustrează o particulă generată 
de un eveniment cuantic spontan. Voi presupune că filosoful înțe- 
lege ceea ce pare să înțeleagă pur şi simplu deoarece această 
ințelegere minimizează cantitatea de nevaliditate din argument. 

Având lămurite aceste lucruri, să examinăm argumentele. De 
data aceasta, pentru variaţie, să incepem cu antiteza. Argumentul 
pentru aceasta decurge după cum urmează. Dacă limita este întreg 
lanţul, atunci limita nu poate fi necesară, deoarece nici o parte a sa 
nu este necesară. Pe de altă parte, dacă limita este primul membru 
al lanțului, limita este imposibilă, deoarece un astfel de prim mem- 
bru este un obiect din lume şi, prin urmare, trebuie să aibă un 
fundament. Cu cuvintele lui Kant (A452=B481): 


Presupuneţi că lumea însăşi sau în ea este o ființă necesară; atunci sau în 
seria schimbărilor ei ar fi un început absolut necesar, prin urmare fără 
cauză, ceea ce contrazice legea dinamică a determinării tuturor fenomenelor 
în timp, sau seria însăşi ar fi fără nici un început şi, deşi contingentă şi con- 
diționată în toate părţile ei, ea ar fi, totuşi, în întreg, absolut necesară şi 
necondiționată; ceea ce este contradictoriu în sine, căci existența unei mul- 
titudini nu poate fi necesară, dacă nici una dintre părţile ei nu posedă o 
existență necesară în sine.!1 

Aici avem un argument prin dilemă. Pentru a arăta că un prim 
membru al lanțului nu poate fi necesar, Kant face apel la „legea 


dinamică a determinării tuturor fenomenelor în timp“, prin care 





1 Există un alt paragraf al argumentului unde Kant arată, de fapt, că nu există 
alți candidaţi pentru v fiinţă necesară. Această chestiune nu este relevantă aici. 

cred că înţelegea Legea cauzalității: obiectul trebuie să aibă o cauză 
şi, prin urmare, nu este necesar. Ca şi în cazul celei de-a treia anti- 
nomii, acest apel face ca argumentul să fie defectuos. Argumentul 
desfăşurat în celălalt corn al dilemei (existența unei serii nu poate fi 
necesară, dacă nici un membru al seriei nu este necesar) poate să 
pară mai plauzibil; dar pentru noţiunea de necesitate aflată în 
discuţie, este pur şi simplu o eroare a compoziţiei. Din faptul că fie- 
care membru al unei serii are o cauză nu rezultă în nici un fel că 
întreaga serie are o cauză. Aşadar, şi această parte a argumentului 
eşuează. (Argumentul nu este mai bun, dacă necesitatea înseamnă 
omnitemporalitate: secvența poate persista în orice moment, chiar 
dacă nici un membru al său nu persistă astfel.) 

Întorcându-ne acum la teză, argumentul este, în esenţă, foarte 
simplu: în fiecare caz, prin construcție, limita nu are nici un funda- 
ment şi, prin urmare, este necesară în mod necondiționat. În formu- 
larea lui Kant (ibid. ): 


Lumea sensibilă, ca ansamblu al tuturor fenomenelor, conţine totodată o 
serie de schîmbări. Căci fără acestea nu ne-ar fi dată nici reprezentarea 
seriei timpului ca o condiţie a posibilității lumii sensibile. Dar orice schim- 
bare este supusă condiţiei ei, care o precedă în timp şi al cărei efect necesar 
este. Orice condiționat, care este dat, presupune, cu privire la existenţa lui, 
o serie completă de condiții până la necondiționatul absolut, care singur 
este absolut necesar. Deci trebuie să existe ceva absolut necesar, dacă există 
o schimbare ca o consecință a lui (...) Deci în lumea însăşi este cuprins ceva 
absolut necesar (fie că acest ceva este insăşi seria întreagă a lumii sau o 
parte a ei).!5 


Argumentul ca atare nu reuşeşte — cel puţin dacă secvenţa în dis- 
cuţie este o co-secvenţă, ca in cea de-a treia antinomie. Aceasta se 
întâmplă datorită faptului că, dacă limita este întreaga secvență de 
condiții, atunci argumentul nu stabileşte că limita însăşi este fără 





15 Pasajul omis argumentează că ființa necesară trebuie să aparţină lumii într-un 
anumit sens. Această chestiune nu este relevantă aici. 

fundament. Tot ce rezultă este că limita nu are un fundament în 
lanţ. Cu toate acestea, am întâlnit în sfârşit un argument care poate 
fi remediat. Remedierea sa se face esențialmente în acelaşi fel in 
care am remediat argumentul cosmologic al lui Leibniz (secţiunea 
2.8). Fie o secvenţa transfinită generată prin aplicarea generatorului 
cauză a pe cât de mult este posibil, indiferent ce ar însemna acest 
mult. (Adică, dat fiind un obiect oarecare, generăm un fundament, 
dacă are vreunul; şi, dată fiind o secvenţă nelimitată de fundamente, 
generăm fundamentul secvenţei, dacă are vreunul.1$) Întrucât, prin 
definiție, generatorul nu mai poate fi aplicat mai departe, rezultă că 
limita lui o (adică ultimul său membru, dacă are vreunul, sau însăşi 
limita, dacă nu are un ultim membru) nu are nici un fundament, i.e. 
este necesară. 


$6.7 
Soluţia (soluţiile) lui Kant 


Am examinat pe rând argumentele şi am văzut că nici unul dintre 
acestea nu funcționează (cel puţin în modul în care sunt formulate). 
Până la urmă, structura lor generală este, totuşi, cea importantă. 
După cum am văzut, fiecare argument se conformează modelului pe 
care l-am descris în secțiunea 6.2. Pentru cazul în care această idee 
s-a pierdut în detalii, am rezumat informaţia importantă în Tabelul 3. 


16 Dacă acesta există, trebuie să fie un obiect distinct. Nu poate fi secvența însăşi: 
părți din aceasta depind pentru existenţa lor de alte părţi, dar întreaga secvenţă nu 
depinde de întreaga secvență, după cum, de fapt, a arătat Leibniz (vezi primul citat 
din secțiunea 2.8). 

Tabelul 3 i 
Antinomia _ Generator ___ Limită_ O _ lAntijleză 
Prima eveniment totalitatea [nu] are un inceput 
anterior lui evenimentelor 
trecute 

A doua parte a simplul obiectele [nu] sunt 
compuse din 

A treia cauză a lanţ, de cauze [nu] are un prim 
membru 

A patra fundament al primul membru al [nu] este necesar 


lanțului, dacă există 
vreunul, sau între- 
gul lanț, dacă nu 
există un prim mem- 
bru 





Să ne îndreptăm acum atenția asupra felului în care înțelegea 
Kant antinomiile. Deşi argumentele par să stabilească faptul că 
limitele sunt inconsistente şi, într-un anumit sens, nu putem să nu 
le admitem corectitudinea, după cum am văzut în secțiunea 6.1, Kant 
considera că, în ultimă analiză, argumentele nu sunt corecte. 
Kant explică de ce, de două ori nefericit, deoarece cele două expli- 
cații sunt incompatibile, iar Kant nu a retractat pe nici una dintre 
acestea. 

Primul motiv, să-l numim Soluţia 7, este cel mai vechi!” şi mai 
general, fiind presupus a se aplica tuturor antinomiilor (A505= 
B533). Soluţia 1 este, în esenţă, cea a lui Aristotel: neagă faptul că 
există limite. (Astfel, infinitățile în discuţie sunt doar infinități 
potențiale, în termenii lui Aristotel.) Precum toate cele la Kant, 
lucrurile stau şi mai şi. 





1 Vezi Kemp Smith (1932), p. 506. 

Kant pretinde că, dacă obiectele din seria condiţiilor ar fi noumene, 
atunci ar exista limita (A498=B526 şi urm., de exemplu). Această 
pretenție pare să-i fi fost atât de evidentă lui Kant, încât nu a fost 
nici o dată preocupat să o argumenteze. (Nu sunt sigur de ce. Poate 
că el socotea ca fiind evident faptul că, în cazurile despre care dis- 
cutăm, infinitatea trebuie să fie încheiată.) Dar în fiecare caz, obiec- 
tele din regres sunt fenomene, iar aceasta înseamnă că limita nu 
există. Se poate considera că argumentele prin reductio dovedesc 
aceasta. Întrucât argumentele sunt perfect corecte, rezultă că atât 
teza, cât şi antiteza sunt false, dar singura modalitate în care enun- 
țuri de forma „S este P“ şi „S nu este P“ pot fi ambele false este 
aceea ca S să nu existe (A506=B531 şi urm.). 

Kant dă, de asemenea, un argument independent pentru a arăta 
de ce nu există obiectul S. Acesta este formulat cel mai clar în 
Prolegomene 52(c), dar apare şi în A793=B821. Ceea ce este, exact, 
acest argument, este o chestiune extrem de neclară. Pe cât îl pot 
înţelege, argumentul decurge după cum urmează. Dacă limita există, 
aceasta este sau un fenomen, sau un noumen. Dar, în mod clar, nu 
este un fenomen, după cum am văzut deja (în secţiunea 6.1).1% Pe de 
altă parte, nu poate fi nici un noumen, căci noumenele există 
independent de orice experiență; totuşi, în mod evident, limita 
tuturor experiențelor de un anumit tip nu există independent de 
experiență. Potrivit lui Kant, o astfel de idee este auto-contradic- 
torie. Aşadar, limita nu există. 

Cel de-al doilea motiv pentru care argumentele antinomice nu 
stabilesc contradicții adevărate, Soluţia 2, este întrucâtva diferită şi 
este presupusă a se aplica doar antinomiilor a treia şi a patra. Cu 
riscul de a deteriora modelul general, Kant furnizează această solu- 
ţie deoarece Soluţia ) este inconsistentă cu celelalte treburi pe care 
le avea de făcut. În cea de-a patra antinomie, obiectul limită, o ființă 
necesară, este (ce altceva?) Dumnezeu, îar Kant nu dorea să nege 





!: Ceea ce nu este riguros exact: în cea de-a patra antinomie, limita ar putea fi 
ultimul membru al secvenţei şi, ca atare, în mod neproblematic un fenomen; dar, 
pesemne, Kant ar fi exclus această posibilitate pe baza Legii cauzalităţii. 

existența Sa. Similar, atunci când urmăreşte regresul lanțului cau- 
zelor în cea de-a treia antinomie, Kant doreşte să fie posibil să se 
poată ajunge la ceva ce inițiază acest lanţ şi astfel să facă loc libe- 
rului arbitru. Ca atare, el nu poate să sprijine pretenția conform 
căreia tezele sunt false. 

Soluţia 2 are în vedere şi distincţia dintre fenomene şi noumene. 
După cum am observat în secțiunea 5.6, Kant distinge intre cauzali- 
tatea fenomenală şi cea noumenală; pe cea de-a doua o numeşte, 
întrucâtva derutant, „libertate“ (A532=B560, A538=566). În cauza- 
litatea fenomenală, un fenomen cauzează alt fenomen; în cauzalitatea 
noumenală, un noumen cauzează un alt noumen sau un fenomen. 
Generatorii cauză a x din cea de-a treia antinomie şi fundament al x 
(i.e. obiect de care x depinde cauzal pentru existență) din cea de-a 
patra antinomie sunt, prin urmare, ambigui. Desigur, numai a diag- 
nostica o ambiguitate nu este ipso facto a rezolva contradicţia. 
Într-un sens, o astfel de operaţie agravează situaţia, deoarece avem 
acum două perechi de argumente antinomice, câte una pentru fie- 
care dintre generatorii dezambiguizați. 

În ambele antinomii, pretinde Kant, antiteza este adevărată pen- 
tru generatorul fenomenal, iar teza poate fi adevărată pentru gene- 
ratorul noumenal. Această pretenţie contravine concepţiei lui Kant 
despre categorii. Pentru început, nu este clar că filosoful este îndrep- 
tățit să considere o noţiune de cauzalitate noumenală (secţiunea 5.6), 
dar chiar dacă este, cu siguranță nu este îndreptăţit să formuleze 
judecăţi despre noumene utilizându-le (secțiunea 5.5). 

Şi încă, lăsând aceste probleme la o parte, apar altele. Pentru a 
rezolva contradicţia în acest fel, Kant trebuie să susțină că argu- 
mentul pentru teză, în cazul generatorului fenomenal, şi argumentul 
pentru antiteză, în cazul generatorului noumenal, sunt nimicite. 
Dovedirea acestor pretenţii constituie adevăratele soluţii. Să le 
numim, respectiv, soluția 2f şi soluția 2n. Din păcate, Kant nu dez- 
voltă nici una dintre aceste soluţii. Soluţia 2n este cât se poate de 
evidentă: argumentul pentru Legea cauzalității din cea de-a doua 
analogie (vezi secţiunea 5.4), presupus a stabili că generatorul este 

un generator de infinitate, nu are nici o relevanță pentru cauzali- 
tatea noumenală. Pe de altă parte, soluția 2f este departe de a fi 
evidentă. Pesemne că, în cazul celei de-a treia antinomii, Kant ar fi 
putut spune că PRS în forma cerută acolo eşuează: nu este adevărat 
că orice eveniment trebuie să aibă o cauză fenomenală suficientă. 
(După câte s-ar putea presupune, trebuie totuşi să aibă o cauză sufi- 
cientă, dar aceasta poate fi noumenală.) Nu am nici o idee despre 
ceea ce ar fi putut spune Kant în cazul celei de-a patra antinomii. 

Atât despre cele două soluţii. Vom examina acceptabilitatea lor în 
secțiunea următoare. Dar înainte de aceasta, trebuie să se observe 
următoarele. Ambele soluții ale lui Kant vizează în mod esenţial 
distincția dintre fenomene şi noumene, precum şi diferitele proprie- 
tăți ale acestora. Conform Soluției 1, luăm în mod greşit limita ca 
existentă; şi facem aceasta, deoarece luăm fenomenele drept nou- 
mene. În soluţia 2, adică soluţia 2n (care este singura soluţie pe care 
o formulează Kant, după cum tocmai am văzut), aplicăm în mod 
greşit Legea cauzalității şi astfel luăm noumenele drept fenomene. 
Aşadar, constatăm legătura dintre limitele examinate în capitolul 
anterior şi cele examinate aici. Doctrinele despre comportamentul 
fenomenelor şi noumenelor sunt presupuse a furniza o soluţie pen- 
tru antinomii. Reciproc, faptul că antinomiile ar apărea, dacă acest 
comportament ar fi fost diferit, furnizează un argument că lucrurile 
nu stau aşa. În particular, furnizează un argument pentru pretenția 
conform căreia categoriile nu pot fi aplicate la noumene.!* Aceasta 
înseamnă şi că filosoful nu poate considera singura modalitate real- 
mente plauzibilă de a dezamorsa natura contradictorie a noume- 
nelor (vezi secțiunea 5.5) — dacă doreşte să rămână consistent. 


19 Acesta este argumentul la care m-am referit în secțiunea 5.3. Întrucât argu- 
mentele antinomice eşuează oricum, se pare că acest argument nu este cu nimic mai 
bun decât celelalte două argumente discutate acolo. 

$6.8 Evaluare 


Următoarea întrebare este cât de bună este rezolvarea contradic- 
ției de către Kant, în proprii săi termeni. Soluţia cea mai simplă de 
tratat este Soluţia 2, deci să începem cu aceasta. Să considerăm mai 
întâi soluția 2f. Întrucât Kant nu explică nicăieri unde eşuează 
argumentele în această dezambiguizare, iar această chestiune nu 
este nici evidentă, nu există, într-un sens, nici o soluţie de evaluat 
aici: contradicţia este nerezolvată. Pe de altă parte, este clar ce este 
soluția 2n, dar nu este clar că aceasta funcționează. Argumentele 
pentru antiteze în antinomiile a treia şi a patra fac apel la „Legea 
cauzalităţii“ pentru a stabili că generatorul poate fi aplicat întot- 
deauna din nou. Acum, legea cauzalităţii nu se aplică generatorului 
noumenal, este adevărat, dar PRS, la care Kant subscrie, se aplică 
acestui generator. Fiecare noumen trebuie să aibă temeiul său (nou- 
menal), aşadar, generatorul poate fi întotdeauna iterat, iar soluția 
eşuează.” 

Să ne întoarcem, deci, la Soluţia 1, conform căreia limita nu 
există. Mai întâi, să tratăm argumentul independent al lui Kant 
pentru non-existența limitei. Acest argument, după cum l-am înțeles 
eu, se bazează pe pretenţia că limita trebuie să fie dependentă de 
experiență, întrucât fiecare dintre obiectele care o generează este 
dependent de experiență. Aici avem pur şi simplu o eroare de com- 
poziție a genurilor. Adesea, limitele nu împărtăşesc proprietăţile 
lucrurilor ale căror limite sunt. De exemplu, o limită a unui şir finit 
de numere nu trebuie să fie finită, iar o limită a numerelor raţionale 
nu trebuie să fie raţională. În acest caz, limita este un noumen; ca 








% S-ar putea argumenta că PRS nu poate fi aplicat la stări de lucruri noumenale, 
întrucât acestea ar putea fi logic necesare, dar este puţin probabil că filosoful ar fi 
susținut aceasta. Printre alte motive, principalul candidat pentru o stare de lucruri 
necesară este existența lui Dumnezeu, dar Critica este renumită pentru distrugerea 
Argumentului ontologic (A592=B620 şi urm.), despre care se presupune că ar stabili 
această existență. 

atare, este un obiect al gândirii, nu al experienței şi, prin urmare, 
existența sa nu depinde de experiență. Limita nu impărtăşeşte 
această proprietate cu lucrurile a căror limită este, iar argumentul 
se prăbuşeşte. 

Dar ne-a rămas încă argumentul prin reductio impotriva existen- 
ței limitei (cel puţin în cazul primelor trei antinomii). În mod clar, 
acesta depinde de pretenţia că nu există adevăruri de tipul adecvat 
despre obiecte non-existente. Evident, aceasta este o chestiune dis- 
cutabilă, dar, din fericire, nu este nevoie să o discutăm aici. Căci 
soluția eşuează: dacă, după cum susține Kant, argumentele sunt 
corecte, atunci acestea conduc oricum la contradicție. Căci argumen- 
tele prin reductio ale tezelor (cu posibila excepție a primei teze) nu 
depind deloc de existenţa limitei (infinitatea încheiată), ci doar de 
existența regresului indefinit (infinitatea potenţială), care este impli- 
cat de non-existenţa limitei (şi la care Kant este oricum angajat). De 
exemplu, să presupunem că limita din cea de-a doua antinomie, 
simplul, nu există. Atunci, cu certitudine, materia nu este compusă 
din simpli; dar aceasta este exact supoziţia pe care Kant o reduce la 
absurditate în argumentul pentru teză. Similar, să presupunem că 
în cea de-a treia antinomie limita nu există. Atunci există un lanţ de 
cauze care regresează la infinit; dar aceasta este exact supoziţia pe 
care Kant o reduce la absurditate în argumentul pentru teză. Aşa- 
dar, nici Soluţia 1 a lui Kant nu funcționează. 


$6.9 
A cincea antinomie: limita gândirii 


Să facem bilanțul. Am văzut că filosoful susținea că, prin argu- 
mente care sunt, într-un anumit sens, inerente rațiunii, anumite 
limite ale gândirii sunt demonstrabil contradictorii. Cu toate acestea, 
folosind ințelegerea sa a distincţiei dintre fenomene şi noumene, 
Kant încerca să interpreteze argumentele in aşa fel încât să rezolve 
contradicţia, chiar dacă fără succes. 

Acest ultim fapt este întrucâtva abstract pentru moment, întrucât, 
după cum am văzut deja, argumentele antinomice eşuează pentru 
motive independente de cele pe care le produce Kant. După cum am 
văzut, doar argumentul pentru teza celei de-a patra antinomii 
rezistă înspecției (cu puţin ajutor): acesta stabileşte existența unui 
obiect fără fundament, ceea ce, oricum, ne duce foarte aproape de 
contradicție. Dacă am şti că orice lucru are un fundament distinct, 
i.e. că generatorul ar putea fi aplicat din nou, ar apărea contradicția. 
Kant încerca să asigure iterabilitatea generatorului prin apelul la 
Legea cauzalității, o mişcare care, după cum am arătat, eşuează. 
Totuşi, iterabilitatea poate fi susținută pe alte baze, cum este PRS, 
şi atunci ar apărea contradicția. Acesta este exact argumentul din 
secțiunea 2.9, deşi, după cum am argumentat acolo, PRS nu este 
corect. 

Suntem, cu toate acestea, foarte aproape de o contradicţie. Tot 
ceea ce ne trebuie este un generator cu proprietăţi convenabile şi am 
ajuns la aceasta. După cum vom vedea în capitole ulterioare, nu este 
greu să găsim generatori de acest tip, adecvaţi din punct de vedere 
tehnic. Dar pentru a progresa, voi da un generator non-tehnic: gând 
despre x. (Înţelegând prin aceasta conținutul gândului, nu actul de a 
gândi.) Dat fiind un obiect sau dată fiind o colecţie de obiecte 
oarecare, gândul despre obiect sau colecție este un obiect distinct (cu 
excepția cazului în care gândul este de un tip auto-referențial). 
Acum, contradicția decurge după cum urmează. (Nu o voi formaliza 
aici, dar o reprezentare formală va deveni evidentă pe parcurs.) Să 
începem cu un obiect oarecare, să zicem Critica rațiunii pure, şi să 
aplicăm repetat generatorul pentru a produce, în fiecare stadiu, gân- 
dul despre obiectul precedent: Critica; gândul despre Critica; gândul 
despre gândul despre Critica. Şi după ce avem o secvenţă nelimitată 
de gânduri, producem gândul despre toate acestea şi continuăm. (În 
mod clar, nu vom produce niciodată vreun gând auto-referenţial în 
acest proces, deoarece obiectul gândului este „predefinit“ în fiecare 
caz.) Să considerăm că această procedură este efectuată pe cât de 
mult este posibil (şi deci, probabil, la transfinit). Fie 7 totalitatea 
tuturor gândurilor generate în acest fel. În mod clar, T nu are un 

ultim membru, deoarece, pentru orice obiect, există un gând despre 
acesta (chiar dacă este într-atât de complex, încât nici o persoană nu 
l-ar putea avea efectiv). Şi, ex hypothesi, generatorul nu mai poate fi 
aplicat la T. Deci T nu mai poate fi gândit (Transcendență). Dar tu 
poți gândi despre T: tocmai ai făcut-o (Închidere). Contradicţie.?! 

Pentru referințe ulterioare, şi cu scuze față de Kant, voi numi 
aceasta a cincea antinomie. Este exact de formă kantiană. Căci avem 
un generator de înfinitate aplicat unui anumit obiect, împreună cu 
argumentele conform cărora limita produsă în acest fel are proprie- 
tăţi inconsistente. Aceasta se poate ilustra ca în Tabelul 4, care este 
un al cincilea rând pentru Tabelul 3 din secțiunea 6.7. 


Tabelul 4 
„Antinomia ______ Generator limită _[Antijfeză 
„Acincea___ gând despre 7 mul poatefigândit 


Contradicţia poate fi prezentată într-o formă uşor diferită, dar 
echivalentă, ceea ce se va dovedi util în capitole ulterioare. Contra- 
dicţia echivalentă este aceea că gândul despre T deopotrivă este 
(Închidere) şi nu este (Transcendenţă) un membru al T. Argumen- 
tul pentru echivalență decurge după cum urmează. Să presupunem 
că se poate şi nu se poate gândi despre 7. T este mulțimea tuturor 
lucrurilor generate prin aplicarea generatorului pe cât de mult este 
posibil. Întrucât se poate gândi despre T, gândul despre T este toc- 
mai un astfel de lucru. Aşadar, este în T. Dar gândul despre T este 
distinct de orice gând din 7 (întrucât T este distinct de orice mem- 
bru al său); aşadar, gândul despre 7 nu este în T (Transcendenţă). 
Reciproc, să presupunem că gândul despre T deopotrivă este şi nu 
este în T. Întrucât gândul despre T este în 7, T poate fi gândit. Dar 
dacă T poate fi gândit, acest gând ar trebui să fie un gând din sec- 
vența de lucruri generate; şi întrucât nu este aşa, T nu poate fi gândit. 


21 În realitate, pretenţia că T nu are un ultim membru nu este esențială pentru 
argument. Dacă, pentru vreun motiv sau altul, 7 este luată ca având un ultim mem- 
bru, putem formula exact acelaşi argument în raport cu această considerație. 

Următoarea întrebare evidentă este dacă vreuna dintre cele două 
soluții ale lui Kant poate fi aplicată pentru a înlătura contradicția. 
După cum am văzut, există motive generale pentru care soluţiile 
sale eşuează. Dar există şi motive specifice cazului. (Iau contradicția 
în prima sa formă.) Conform Soluției 1, limita nu există şi, prin 
urmare, teza este falsă. Această soluţie nu pare a fi de mare ajutor 
aici. Căci (în cel mai bun caz) doar predicatele extensionale sunt cele 
care nu pot fi enunțate cu adevăr despre obiecte non-existente. În 
mod notoriu, se poate gândi despre obiecte non-existente, cum este 
Sherlock Holmes. Cu alte cuvinte, chiar dacă x nu există, conținutul 
gândului despre x există. Soluția 2, după cum am văzut, explică real- 
mente doar eşecul argumentului pentru generatorul noumenal (2n). 
În acest caz, conform acestei soluţii, limita există, dar generatorul 
nu i se aplică, i.e. nu există nici un gând despre limită. Nici această 
soluţie nu pare a fi de mare ajutor, căci, în mod evident, se poate 
gândi despre limită (chiar dacă aceasta este un noumen): tocmai am 
făcut-o. 


Concluzie 


Mă voi întoarce la posibilitățile de a dezamorsa contradicții de 
acest tip atunci când vom avea şi alte astfel de exemple. Pentru 
moment, observ doar că pretenţia lui Kant conform căreia antino- 
mia este inerentă aspectelor raţionării noastre despre limitele gân- 
dirii este întru totul corectă. Pentru a vedea ce putem face cu 
aceasta, ne vom îndrepta atenția asupra lui Hegel. 


7. INFINITĂȚILE LUI HEGEL 


Introducere 


În acest capitol vom trece de la Kant la Hegel. După cum am 
văzut în ultimul capitol, Kant argumenta că, într-un anumit sens, 
contradicţiile sunt inerente gândirii noastre despre infinităţi gene- 
rate. În pofida acestui fapt, Kant se ferea de o concluzie dialetheică: 
folosind distincţia dintre fenomene şi noumene, el arăta că argumen- 
tele antinomice nu stabilesc, de fapt, concluzii contradictorii. Hegel 
a criticat fundamentul distincției dintre fenomene şi noumene, cu 
consecințe previzibile: infinităţile antinomiilor sunt contradictorii. 
În acest capitol vom examina mai întâi această chestiune, după care 
vom trece la examinarea propriei abordări pozitive a lui Hegel a 
naturii infinității. După cum era de aşteptat, această abordare încor- 
porează explicit punctul de vedere conform căruia infinităţile gene- 
rate sunt realmente contradictorii. 


$7.1 
Critica lui Kant de către Hegel 


Empiriştii, precum Hume şi Berkeley, susțineau că atât cunoaş- 
terea, cât şi înțelesul trebuie să fie obținute din experienţa senzorială. 
Kant respingea aceasta: cunoaşterea poate fi a priori, iar categoriile 
rațiunii nu pot fi obținute în nici un fel din experienţă, ci i se impun 
acesteia. Totuşi, Kant acorda încă experienţei o poziție privilegiată 
în raport cu înțelesul. Căci, deşi categoriile ar putea să nu fie obți- 
nute din experiență, ele au aplicabilitate doar atunci când sunt 

schematizate (secțiunea 5.3), adică doar atunci când sunt luate ca 
forme ale experienţei posibile. 

Hegel respingea acest vestigiu al empirismului. Nici experiența, 
nici posibilitatea acesteia nu au vreo poziție privilegiată în raport cu 
cunoaşterea sau cu ințelesul. Aşadar, deşi distincţia dintre lucrurile 
perceptibile senzorial (fenomene) şi lucrurile care nu sunt percep- 
tibile senzorial (noumene) este perfect inteligibilă pentru Hegel, 
primele nu sunt categoric distincte de ultimele. De exemplu, este tot 
atât de posibil să cunoşti lucruri despre noumene, pe cât este de 
posibil să cunoşti lucruri despre fenomene; se poate să fie chiar mai 
uşor. În formularea lui Hegel din Logica mică, secțiunea 44 (pp. 
114-115): 


Lucrul în sine (...) exprimă obiectul, întrucât se face abstracţie de tot ce este 
el pentru conştiinţă, de orice determinații ale simţirii, ca şi de orice gânduri 
determinate cu privire la el. E uşor de văzut ce mai rămâne: ceea ce e cu 
totul abstract, golul deplin, determinat numai ca un transcendent (...) 
Trebuie să ne mirăm deci când citim atât de frecvent că nu se ştie ce ar fi 
lucrul în sine, din contra, nimic nu e mai uşor de ştiut decât acest lucru. 


Hegel observă, de asemenea (cum am făcut şi noi în secțiunea 5.5), 
că însăşi pretenţia lui Kant conform căreia nu putem să facem jude- 
căţi despre noumene este auto-inconsistentă (Logica mică, secțiunea 
60, p. 135): 


Este, de aceea, cea mai mare inconsecvență a admite, pe de o parte, că inte- 
lectul nu cunoaşte decât fenomene şi a afirma, pe de altă parte, această 
cunoaştere drept ceva absolut, spunând că cunoaşterea nu poate merge mai 
departe (...) Ca limită, ca lipsă, ceva este cunoscut, ba chiar simțit, numai 
întrucât, totodată, l-am şi depăşit. 


! 'Toate citatele din Logica mică sunt luate din Wallace (1975). [Vezi traducerea 
românească de D.D. Roşca, Virgil Bogdan, Constantin Floru şi Radu Stoichiţă, cu 
contribuţia lui Pavel Apostol şi Gustav Offenberger, în G. W. F. Hegel, Enciclopedia 
ştiinţelor filosofice. Partea întâi. Logica, Bucureşti, Editura Academiei, 1962. Nume- 
rele de pagini corespund ediției în limba română.] 

Pentru Hegel, atunci, nimic semnificativ nu poate depinde de dis- 
tincţia dintre fenomene şi noumene. În particular, diferența esenţială 
dintre cele două domenii la care apelează Kant pentru a dezamorsa 
antinomiile (secțiunea 6.7) nu poate fi susținută. 


$7.2 
Contradicţia în lume 


Hegel trage de aici concluzia care se impune. Întrucât (potrivit 
lui Hegel) există argumente perfect corecte care arată că lumea 
(adică infinitatea generată în fiecare antinomie) are proprietăți con- 
tradictorii, aceasta are proprietăţi contradictorii. Astfel, comentând 
antinomiile şi presupusele lor soluții ale lui Kant, Hegel spune 
(Logica mică, secţiunea 48, p. 120): 


Gândul conform căruia contradicția, pusă în raţional prin aplicarea deter- 
minaţiilor intelectului, se produce în chip esențial şi necesar, trebuie consi- 
derat ca fiind unul dintre progresele cele mai însemnate şi mai adânci ale 
filosofiei timpului mai nou. Dar, pe cât este de profund acest punct de ve- 
dere, pe atât de banală este soluția propusă; ea constă numai din indulgența 
faţă de lucrurile lumeşti. Nu esenţa lumii ar fi aceea care poartă în ea pata 
contradicţiei, ci aceasta ar aparţine doar rațiunii gânditoare, doar esenței 
spiritului. Nimeni nu va nega că lumea fenomenală prezintă contradicții 
pentru spiritul care o contemplă; lume fenomenală, ea este numai aşa cum 
ea este pentru spiritul subiectiv, pentru sensibilitate şi intelect. Când însă se 
compară esența lumii cu esența spirituală, ne prinde mirarea cu ce uşurinţă 
a fost făcută şi repetată afirmaţia umilă că nu esenţa lumii, ci esența gân- 
ditoare, rațiunea, este cea care se contrazice. 


După cum continuă Hegel să explice în paragraful următor, el 
considera că antinomiile kantiene nu sunt decât vârful unui aisberg. 
Toate conceptele noastre, şi nu doar infinităţile generate ale antino- 
miilor, sunt implicate în argumente antinomice. Acestea sunt argu- 
mentele care conduc gândirea noastră de la o categorie la alta şi 
generează astfel progresul dialectic al categoriilor în Ştiinţa logicii. 

Mai mult, potrivit lui Hegel, Kant a omis câteva categorii (70, pen- 
tru a fi exacţi). Nu este nevoie să ne ocupăm aici de problema credi- 
tului care ar trebui acordat acestei părți din concepția lui Hegel. 
Tema de care ne vom ocupa în restul acestui capitol este propria 
abordare pozitivă a lui Hegel a uneia dintre aceste categorii, infi- 
nitatea însăşi. 


$7.3 
Dialectica lui Hegel 


Înainte de a ne îndrepta atenţia asupra temei menționate, vom 
spune câteva cuvinte în general despre progresul dialectic în Ştiinţa 
logicii. Pornind de la cel mai simplu şi mai lipsit de conţinut con- 
cept, ființa, trecem, printr-un proces de un anumit tip, prin categorii 
din ce în ce mai complexe, până când ajungem la cea mai bogată şi 
mai adecvată categorie pentru conceptualizarea realității (absolu- 
tului), ideea absolută. În această progresie, conceptele prezintă un 
model simplu. Acestea sunt structurate ca o ierarhie de triade, astfel 
că fiecare categorie (cu excepţia celor din vârful arborelui) are trei 
sub-categorii.? Triadele sunt, de asemenea, structurate. Cea de-a 
doua sub-categorie din fiecare triadă este atinsă prin considerarea 
contradicţiei inerente din prima sub-categorie. Hegel numeşte cea 
de-a doua sub-categorie negația primei sub-categorii. Şi, cel puţin 
în cele mai simple cazuri, „negaţie“ înseamnă ceea ce te aştepţi să 
însemne. Astfel, să luăm prima categorie din Știința logicii, fiinţa; 
cea de-a doua categorie din triada respectivă este non-ființa sau 
nimicul, în termenii lui Hegel. 

Prin considerarea unor contradicții suplimentare, în special a 
celei dintre primele două categorii ale triadei, ajungem la cea de-a 
treia categorie. Aceasta este numită adesea de către Hegel negația 
negației. Ceea ce înseamnă exact aceasta este destul de neclar. Ceea 
ce este clar este că cea de-a treia categorie este considerată a fi, 


2 Există o singură excepţie: există patru sub-categorii ale judecății. Acest aspect 
este intr-un fel ironic, deoarece aceste sub-categorii - sau cel puţin sub-categoriile 
acestora — sunt, în mod esenţial, categoriile lui Kant. 

într-un anumit sens, unitatea dialectică a primelor două categorii. 
Hegel spune adesea că primele două categorii sunt aufgehoben, sau 
suprimate [şi totodată conservate], după cum se traduce uneori, in 
cea de-a treia. Acesta este un termen tehnic hegelian ale cărui adân- 
cimi întunecoase nu trebuie, din fericire, să le sondăm.? În cele mai 
clare cazuri, cea de-a treia categorie este categoria lucrurilor a căror 
ființare în prima categorie este exact ființarea lor în cea de-a doua 
categorie şi care, prin urmare, ființează în ambele categorii (întrucât 
trebuie să ființeze într-una dintre cele două categorii). În acest fel, 
în cazul ființei şi non-fiinţei, suntem conduşi la o clasă de lucruri 
care, deopotrivă, sunt şi nu sunt. Acestea sunt lucrurile aflate într-o 
stare de schimbare sau devenire. Căci, potrivit lui Hegel, ceva care 
se schimbă de la a fi F la a nu fi F este, în cursul schimbării, atât F, 
cât şi non-F.* Aşadar, cea de-a treia categorie aici este categoria 
devenirii. 

Hegel nu este niciodată foarte clar în privința relaţiei pe care cel 
de-al treilea membru al unei triade o are cu primul membru al urmă- 
toarei triade pe care o consideră. Uneori aceasta pare a fi identi- 
tatea; uneori aceasta pare a fi suprimarea şi uneori nu este deloc 
clar ce se presupune că este. Dar încercarea de a clarifica în detaliu 
acest aspect, precum şi alte aspecte ale relațiilor dialectice, ar fi o 
sarcină extrem de neplăcută. În plus, este clar că Hegel, ca şi Kant, 
încearcă să impună materialului o arhitectonică artificială care nu îi 
este tocmai adecvată. Ca atare, multe dintre detaliile precise sunt 
artificiale sau contrafăcute. Atunci, din fericire, nu este nevoie să le 
aprofundăm aici.6 


* Am urmat aici opțiunea traducătorului român al Ştiinţei logicii (vezi adaosul la 
nota 8). 

3 Vezi, de exemplu, Taylor (1975), în special p. 119; Priest (1989b). 

1 Vezi Priest (1987), cap. 12; Priest (1989b). 

5 Toate acestea pot fi formalizate foarte simplu. Fie Cx expresia pentru prima 
categorie a unei triade; atunci, cea de-a doua categorie este exprimată prin —Cx, iar 
cea de-a treia este exprimată prin “Cx = "—Cx, unde * este un denominator de enun- 
ţuri, care transformă expresia enunțiativă a în locuţiunea substantivală ?a. "Cx = 
"—Cx implică Cx A —Cx. Pentru detalii, vezi Priest (1989b). 

$ Discuţii asupra acestui subiect pot fi găsite la numeroşi comentatori, de exem- 
plu la Findlay (1958) sau la Inwood (1983). 

$7.4 
Infinitul fals 


Să ne îndreptăm acum atenția asupra abordării întru totul 
particulare a infinitului de către Hegel.” Hegel distinge între două 
noțiuni de infinitate: infinitul fals sau rău şi infinitul adevărat sau 
veritabil. Fiecare dintre aceste noţiuni se prezintă sub un aspect 
calitativ şi unul cantitativ. Corespunzător, fiecare noțiune este dis- 
cutată de două ori în Ştiinţa logicii: mai întâi ca o sub-categorie a 
fiinţei determinate şi ceva mai târziu ca o sub-categorie a câtimii. Cu 
toate acestea, cele două discuţii sunt părți ale unei tratări unitare, 
cu numeroase trimiteri reciproce şi repetări. Ca atare, cele două 
aspecte menţionate pot fi considerate impreună. Voi amâna discuția 
asupra infinitului adevărat pentru secțiunea următoare. În această 
secțiune voi discuta infinitul fals. 

Să începem cu aspectul calitativ al acestuia. Noţiunea calitativă 
de infinit a lui Hegel este una intru totul ortodoxă. Ceva este finit 
dacă este determinat (în terminologia sa), adică este limitat sau 
mărginit de altceva. Ceva este infinit (in sensul fals) dacă nu este 
finit. Finitul şi infinitul fals sunt, prin urmare, concepte reciproc 
complementare şi limitative. 

Hegel numeşte această noţiune de infinit falsă şi o critică pe 
temeiul că acesta nu este realmente infinit, deoarece nu reuşeşte „să 
se libereze într-adevăr de finit“. Hegel dă două argumente distincte 
pentru aceasta. Conform primului argument, întrucât acest infinit 
este mărginit de ceva (şi anume de finit), el este, în sine, finit. După 
cum formulează Hegel în Ştiinţa logicii (p. 1225): 


Această contradicţie [dintre finit şi infinitul fals) e de îndată prezentă în 
faptul că finitul rămâne ca fiinţă determinată în faţa infinitului; sunt date 


7 Taylor ((1975), p. 114) califică această abordare drept „extravagantă“. 

8 Citatele din această lucrare sunt luate din Miller (1969). [Vezi traducerea româ- 
nească de D. D. Roşca, în G. W. F. Hegel, Ştiinţa logicii, Bucureşti, Editura Acade- 
miei, 1966. Numerele de pagini corespund ediţiei în limba română.] 

astfel două moduri determinate; există două lumi, una infinită şi alta finită, 
iar în relaţia lor infinitul e numai limită a finitului, fiind prin aceasta nu- 
mai un infinit determinat, un infinit finit. 


Argumentul nu arată deosebit de promiţător, întrucât pare a 
confunda un concept cu obiectele care cad sub acesta. Conceptul de 
infinit este fără indoială limitat de alte concepte şi ca atare este finit. 
Dar această susținere este perfect consistentă, in afară de cazul în 
care se adoptă concepţia de nejustificat conform căreia conceptele 
trebuie să se instanțieze pe sine, după cum susținea Cusanus (vezi 
secțiunea 1.9). Obiectele care cad sub concept sunt infinite, dar nu 
există nici un temei pentru a presupune că acestea sunt limitate de 
conceptul de finit sau de orice altceva şi, prin urmare, infinitatea 
acestora nu este în nici un fel compromisă. 

Cu toate acestea, Hegel spune aici ceva important: dacă un obiect 
este infinit, acesta cade în categoria infinit şi aceasta îl limitează. În 
acest sens, a concepe un obiect ca infinit este o contradicţie în ter- 
meni. Aici suntem pe un teren familiar. A fi limitat şi a fi conceput 
cu adevărat sunt, într-un sens, unul şi acelaşi lucru. Căci dacă ceva 
este limitat, atunci poate fi conceput ca acel ceva care se află în inte- 
riorul limitei; şi dacă ceva este conceput, atunci este limitat de ter- 
menii conceperii. Aşadar, un obiect nelimitat este în mod esențial 
acelaşi cu un obiect de neconceput. Şi ne-am întors la contradicţia la 
limita conceptibilului. 

Pentru a înțelege cel de-al doilea argument al lui Hegel împotriva 
infinitului fals, este necesar să vedem cum se manifestă infinitul fals 
sub aspectul său cantitativ. Hegel sugerează că, deoarece infinitul 
fals este legat inseparabil de finit, orice gând despre acest infinit tre- 
buie să conducă la un gând despre finit. Dar, reciproc, orice gând 
despre finit trebuie să conducă inevitabil la un gând despre (falsul) 
infinit. Aşadar, reflecţia asupra oricăruia dintre aceste concepte are 
drept consecință o situaţie instabilă, în care gândirea basculează 
înainte şi inapoi de la un concept la celălalt, generând o înaintare 
indefinită. Acest progres la infinit este o paradigmă a infinitului fals 
cantitativ (Ştiinţa logicii, pp. 124-125): 

Această determinare reciprocă, ce se neagă pe sine şi-şi neagă negația, este 
ceea ce apare ca înaintare la infinit, este ceea ce, în aşa de multe elaborări şi 
aplicaţii, e privit ca ceva ultim, dincolo de care nu se mai trece, ci, ajunsă aici, 
cugetarea obişnuieşte să-şi atingă punctul său final cu acel: „aşa mai departe, 
la infinit“. 


De fapt, bascularea este aici pur şi simplu un generator de infini- 
tate: un alt gând despre finit, dacă x este un gând despre infinit; un 
alt gând despre infinit, dacă x este un gând despre finit. lar acest 
infinit fals este pur şi simplu infinitatea sa potenţială corespun- 
zătoare. 

Astfel, infinitul fals este infinitul potenţial. Hegel arată încă o 
dată clar aceasta, atunci când critică noţiunea lui Kant de infinitate 
(Ştiinţa logicii, p. 232): 


Conceptul kantian al infinităţii (...) este „că sinteza succesivă a unității în 
parcurgerea unei câtimi nu poate fi niciodată încheiată“. Se presupune în 
general o câtime ca dată; aceasta, prin sintetizarea unității, ar urma să fie 
redusă la un „număr de“, la o câtime designabilă în chip precis, dar această 
sintetizare n-ar ajunge niciodată să fie completă. Este evident că prin 
aceasta nu se exprimă decât progresul la infinit (...) 


În mod clar, acesta este infinitul potenţial şi, după cum continuă 
să explice Hegel, este infinitul rău. 

Putem acum să înţelegem cel de-al doilea argument al lui Hegel 
pentru pretenţia că infinitul fals nu se liberează de finit. În cazul 
infinitului fals, spune Hegel (Ştiinţa logicii, p. 215): 


progresul la infinit este problema infinitului, nu parvenirea la acesta; este 
permanenta generare a acestuia, fără a depăşi câtimea însăşi şi fără ca infi- 
nitul să devină un ce pozitiv şi prezent. 


Sau, într-o formulare mai obscură (Ştiinţa logicii, p. 125): 


Avem aici o depăşire abstractă care rămâne incompletă, întrucât însăşi 
această depăşire nu mai este depăşită. 

Teza argumentată aici, dezbărată de obscuritatea sa hegeliană, 
este una simplă: în fiecare stadiu al existenţei sale, o infinitate poten- 
țială nu este, la urma urmei, nimic mai mult decât finită. Aşadar nu 
este realmente infinită. Teza este bine argumentată. Noţiunea de 
infinit potenţial nu furnizează o înțelegere a modului în care se 
comportă anumite finitudini. Se poate nega, cum a făcut-o Aristotel 
(cu certitudine nu şi Hegel, după cum vom vedea), că există infinitul 
actual. Dar problema relevantă aici rămâne: ce este, atunci, entita- 
tea căreia i se neagă existența? Este infinitul adevărat. 


$7.5 
Infinitul adevărat 


Dar ce este acesta? În privinţa aspectului său cantitativ, răspun- 
sul este foarte simplu: dacă infinitul fals este un infinit potenţial, 
infinitul adevărat este infinitatea încheiată corespunzătoare; sau, în 
terminologia noastră, infinitatea generată. După câte pot să-mi dau 
seama, Hegel nu enunţă niciodată aceasta în mod categoric. Totuşi, 
ideea este implicită în penultimul citat din secțiunea anterioară. Mai 
mult, ceva mai târziu (Ştiinţa logicii, p. 233), Hegel spune că: 


determinaţia infinitului matematic, şi anume aşa cum este el întrebuințat 
în analiza superioară, corespunde conceptului veritabilului infinit. 


Există o lungă discuţie despre această întrebuințare,” în care 
sunt date diferite exemple de infinități încheiate. De pildă (Ştiinţa 
logicii, pp. 235 şi urm.), Hegel consideră suma infinită 1 + a + a2 + 
a +... (—l <a < 1). Aceasta este o infinitate (potenţială) falsă care, 
prin adunarea termenilor succesivi, ne duce pe cât dorim de aproape 
de un anumit număr, dar nu îl atinge niciodată. Infinitatea (înche- 
iată) adevărată este tocmai această limită, (1 — a) 1.0 


* Pentru un scurt rezumat al secțiunii, vezi Findlay (1958), pp. 174 şi urm. 

19 De notat că, de fapt, analiza matematică modernă defineşte suma infinită drept 
această limită. Dar Hegel scrie înaintea lui Cauchy şi Weierstrass şi are o înțelegere 
mult mai geometrică a sumei infinite. 

Până acum, toate acestea sunt destul de ortodoxe şi nu sunt teri- 
bil de captivante. Situaţia este foarte diferită atunci când luăm în 
considerare infinitul adevărat sub aspectul său calitativ. 

Tripleta (finit, infinit fals, infinit adevărat) nu este o triadă hege- 
liană oficială. Totuşi, infinitul fals este negația finitului şi astfel 
aceste două categorii sunt legate una de cealaltă ca şi primii doi 
membri ai unei triade. Infinitul adevărat este cel de-al treilea mem- 
bru: negația negației (Ştiinţa logicii, p. 228) Aceasta va ajuta la mai 
buna înțelegere a ultimului citat din secțiunea anterioară. Sau, după 
cum formulează mai clar Hegel (Ştiinţa logicii, p. 120): 


Suprimarea [şi totodată conservarea] de sine a acestui [fals] infinit, precum 
şi a finitului ca unic proces, este adevăratul infinit. 


Infinitul adevărat este noţiunea unui obiect a cărui finitudine este 
infinitudinea sa şi care, prin urmare, este deopotrivă finit şi infinit. 

Este probabil ca înțelesul acestuia să fie destul de opac citito- 
rului, un exemplu simplu poate ajuta la a-l face mult mai clar. 
Exemplul este cea de-a cincea antinomie din secţiunea 6.9. Să ne 
amintim că T este totalitatea tuturor gândurilor generate pornind 
de la un obiect şi aplicând generatorul gând despre x pe cât de mult 
este posibil. T limitează toate gândurile generate, dar poate fi depă- 
şită printr-o aplicare a generatorului. Prin urmare, mulțimea T are 
exact proprietăţile infinitului adevărat hegelian. Mai întâi, este limi- 
tată (din „afară“) de toate acele lucruri care nu pot fi generate, aşa- 
dar este finită în sensul lui Hegel. Dar este, de asemenea, nelimitată 
(şi deci infinită in sensul fals), căci îi putem aplica generatorul 
pentru a distruge această limită şi aşa mai departe la infinit. În 
terminologia lui Hegel (Ştiinţa logicii, p. 115): „limita sa totodată 
nu este limita sa“. Sau, după cum formulează mai pe larg Hegel — 
discutând, de fapt, despre prima antinomie a lui Kant, dar subiectul 
fiind acelaşi (Ştiinţa logicii, p. 225): 


Teza şi antiteza şi demonstrarea lor nu conţin deci decât afirmaţiile opuse 
că există o limită şi că limita e în acelaşi timp numai una suprimată, că 

limita are un „dincolo“, cu care însă ea se găseşte în re/așie şi în care trebuie 
ieşit dincolo de limită, un „dincolo“ insă în care se iveşte din nou o astfel de 
limită, care nici ea nu e limită. 


Nu numai că T este limitată şi nelimitată, dar chiar faptul de a fi 
limitată este exact ceea ce ne permite să depăşim limita şi deci ceea 
ce o face nelimitată. Căci generatorul poate fi aplicat ddacă există o 
totalitate determinată la care să fie aplicat, dar a fi o totalitate 
determinată înseamnă exact a fi o totalitate limitată. Hegel sur- 
prinde foarte bine această situaţie atunci când spune (Ştiinţa logicii, 
p. 116): 


Se obişnuieşte (...) să se insiste mult asupra limitelor cunoaşterii, ale raţi- 
unii etc. şi se afirmă că nu ar putea fi depăşită limita ei. Cei ce afirmă acest 
lucru nu-şi dau seama că, prin chiar faptul că ceva a fost determinat ca 
barieră, aceasta a fost deja depăşită. Căci un mod determinat, o limită, sunt 
determinate ca barieră numai în opoziție cu al lor alt ceva în general, cu al 
lor ce nelimitat; alt ceva al unei bariere e tocmai ceea ce o depăşeşte. 


Avem, atunci, două momente: formarea unei limite şi distrugerea 
unei limite. Seriatim, acestea constituie infinitul fals; coniunctim, 
acestea constituie infinitul adevărat. În formularea lui Hegel (Logica 
mică, p. 186), dacă lăsăm aceste două momente: 


să se desprindă unul de celălalt, ajungem la următoarele consecințe: Ceva 
devine un Altul şi acest Altul este el insuşi un Ceva, care ca atare se schimbă 
şi el, şi aşa la infinit. Reflecţia îşi închipuie că a ajuns aici la ceva foarte 
înalt, chiar la ce este mai înalt. Acest progres la infinit nu este însă adevăra- 
tul infinit, care constă, dimpotrivă, în a fi la sine însuşi, în altul său sau, 
exprimat ca proces, în altul său de a veni la sine însuşi. Este de mare 
importanţă a ințelege în mod adecvat conceptul adevăratei infinităţi şi a nu 
ne opri doar la infinitatea rea a progresului infinit. 


Infinitul adevărat este punerea laolaltă a celor două momente în 
forma unei totalități absolute, care, totuşi, poate fi distrusă; o limită 
care, însă, poate fi depăşită; o limită nelimitată. 


196 Limitele gândirii la Kant şi Hegel 


Concluzie 


După cum am văzut, nu numai că Hegel observă că anumite 
tipuri de limite se comportă intr-un mod contradictoriu; el mode- 
lează efectiv o categorie contradictorie pentru a le gândi. Această 
indrăzneaţă operă de filosofie aduce această parte a cărţii de faţă la 
o încheiere. Natura contradictorie a limitelor gândirii, la care făcu- 
seră aluzii numeroşi filosofi înaintea lui Kant, şi-a găsit finalmente 
o împlinire în opera lui Kant, cu toate că „prudența sa față de lucru- 
rile lumii“ i-a ascuns aceasta. I-a revenit lui Hegel sarcina de a 
aduce această împlinire la concluzia sa. 

Acesta nu este câtuşi de puţin sfârşitul poveştii. Galileo este, pe 
bună dreptate, faimos pentru (între altele) recunoaşterea şi formu- 
larea noţiunii de inerție. În opera sa, noţiunea este una extrem de 
rudimentară, oricum cel puţin în comparație cu modul în care această 
noțiune a fost articulată şi elaborată de generații ulterioare de 
fizicieni, începând cu Newton. La fel stau lucrurile şi cu teoria lui 
Hegel a infinitului. Deşi în esenţă corectă, teoria este în multe feluri 
rudimentară şi incompletă. 

Câteva exemple: Hegel avea o înţelegere foarte redusă a proce- 
selor de limitare. El nu cunoştea nimic, de exemplu, despre şirurile 
transfinite. (Cu toate că, în contextul de față, acest fapt nu este pe 
atât de important pe cât s-ar putea crede; acesta afectează doar 
problema a cât de „mare“ este infinitatea.) Apoi, Hegel avea doar o 
înțelegere rudimentară a mecanismului distrugător de granițe care 
depăşeşte limite. Deşi el avea noţiunea de limită care este depăşită, 
sau aufgehoben, nu ar fi putut da o descriere detaliată a mecanis- 
melor (precum diagonalizarea) prin care apare aceasta (ceea ce este 
de înțeles, dat fiind contextul istoric). În al treilea rând, infinitul lui 
Hegel este un caz special al unei structuri mai generale. Hegel nu 
avea nici o idee despre această structură şi nici despre multele 
domenii în care s-ar putea înfățişa aceasta (şi nici despre îndârjirea 

cu care unii oameni ar continua să susțină contrariul!). Multe dintre 
aceste detalii au fost elaborate în dezvoltări ulterioare ale funda- 
mentelor teoriei mulțimilor. Le vom examina în cea de-a treia parte 
a cărții. 


PARTEA A 3-A 


LIMITE ŞI PARADOXURILE AUTO-REFERINȚEI 


Logistica nu mai este sterilă, ea produce contradicții. 


HENRI POINCARE, Science and Method 


8. INFINITATEA ABSOLUTĂ 


Introducere 


În ultimul capitol am examinat ideile fundamentale ale lui Hegel 
despre infinitate. În general, filosofia lui Hegel a exercitat o fascina- 
ţie şi o influenţă profunde asupra filosofilor ulteriori. Din anumite 
motive, totuşi, ideile sale despre infinit au fost uitate fără zarvă. 
Apariția unor dezvoltări ulterioare a avut a aştepta aproape o sută 
de ani; şi când aceste dezvoltări au apărut, au apărut dintr-o direcție 
foarte diferită, una care ar fi putut foarte bine să-l surprindă pe 
Hegel. Aceasta a fost opera lui Cantor despre fundamentele teoriei 
mulțimilor. 

Cantor nu a fost un filosof în felul în care au fost toţi cei pe care 
i-am întâlnit până acum. Cu toate acestea, contribuția sa la înțelege- 
rea noastră a infinitului a fost, probabil, mai profundă decât cea a 
oricărui gânditor anterior sau ulterior; aproape de unul singur, Cantor 
a descoperit o formă complexă şi admirabilă într-un domeniu care a 
fost considerat până în zilele noastre ca fiind lipsit de formă. În 
acest capitol vom considera opera sa. 

Nu mă va preocupa întreaga operă a lui Cantor asupra infini- 
tului, ci doar acea parte care este relevantă pentru tema cărții de 
față. Voi începe prin a examina noțiunea sa de şiruri transfinite. Ne 
vom îndrepta apoi atenţia asupra subiectului diagonalizării. Vom 
examina atunci paradoxurile infinitului absolut şi poziţia lui Cantor 
față de acestea. În final, în pregătirea capitolului următor, vom exa- 
mina remarcile sale privind infinitatea potenţială şi cea actuală. 

În acest capitol, ca şi în celelalte capitole din această parte a cărții, 
materialul este mai tehnic decât în alte capitole. În general, nu 

intenţionez să intru în demonstraţii tehnice acolo unde aceşteă sunt 
cele standard. Există numeroase manuale care pot fi consultate.! Voi 
da, totuşi, detalii tehnice pentru cei nefamiliarizați cu domeniul, 
suficiente pentru a-i face capabili să urmărească discuţia şi, în mă- 
sura in care pot, voi face aceasta într-o manieră care să fie inteli- 
gibilă non-logicienilor. 


$8.1 
Ordinalele 


Până acum, şirurile cu care am avut de a face în această carte au 
fost în principal o-şiruri, adică şiruri de aceeaşi formă cu numerele 
naturale, deoarece aceste şiruri erau singurele cunoscute până la 
Cantor. Una dintre realizările sale a fost aceea de a observa că şiru- 
rile de acest fel sunt doar vârful aisbergului transfinit. Să incepem 
cu şiruri de numere. Şirurile finite sunt destul de familiare: 


===) 
=RRR 
N N 

E) 


* 


Şi tot aşa este cel mai simplu şir infinit: 
0, 1,2,3,... 


Cantor şi-a dat seama că este perfect posibil să se considere un 
şir care este ca acest şir, cu excepția faptului că are un ultim mem- 
bru, care succede tuturor celorlalți membrii ai şirului: 


0, 1,2,3,...0 


1 De exemplu, excelentele texte Fraenkel, Bar-Hillel şi Levy (1973); Bell şi 
Machover (1977). 

Iniţial, Cantor considera aceste numere ca indexând o operaţie”, 
astfel că a este indexul unei operaţii care este efectuată imediat 
după operaţiile 0, 1, 2 etc. Ar putea exista chiar două sau trei astfel 
de operaţii: 


„Vw r+rl 


0, 1,2,3, 
0, 1,2,3,...0,0o+1,o+2 


> ) bă ps 


sau chiar încă o dată pe atât: 

0,1,2,3,...0,0+ Lw+2,... 

şi încă o dată: 

0, 1,2,3,..0,0+1,0+2,...,20,2w+1,20+39,... 
sau chiar de atâtea ori câte numere obişnuite există: 
0...4w...2w.... 3% 


şi încă putem continua cu un şir care are un alt membru după 
toți aceştia: 


0...0...20...30...0? 

şi aşa mai departe. Membrii acestor progresii sunt numiți 
ordinale. 

După cum se poate vedea, ordinalele sunt produse de două prin- 
cipii, pe care Cantor le enumera după cum urmează (vezi Hallett 
(1984), p. 49): 


(1) Dacă a este un număr ordinal, atunci există un număr ur- 
mător a + 1 care este succesorul imediat al lui a. 





2 Vezi Dauben (1979), pp. 80 şi urm. 
3 Nu vă faceţi prea multe griji despre ce înseamnă aici „+“ şi alte operaţii arit- 
metice; o înțelegere intuitivă este perfect suficientă. 

(2) Dacă există o succesiune oarecare determinată de numere 
[ordinale] ... definite, dintre care nici unul nu este cel mai 
mare, atunci (...) se creează un nou număr care este gândit 
ca limită a acelor numere, adică este definit ca cel mai mare 
număr imediat după toate aceste numere.* 


Principiul (2) este aplicat pentru a obţine ordinale limită: o ... 
20 ... 3 ... o etc.; principiul (1) dă ceilalţi membri, ordinale suc- 
cesor, i.e. lucruri de forma a + 1. 

Putem să facem lucrurile puţin mai riguroase, în termenii bunei- 
ordonări, după cum făcea chiar Cantor. Pentru început, să folosim 
artificiul (datorat lui von Neumann, mai curând decât lui Cantor) de 
a identifica fiecare ordinal cu colecţia ordinalelor precedente. (Astfel 
că 0 este pur şi simplu mulţimea vidă, 1 este (0), 2 este (0, 1), 
este (0, 1, 2, 3,...),o + Leste (0, 1, 2, 3,...c) etc.) O colecţie de 
obiecte este bine-ordonată de o ordine, <, ddacă fiecare sub-colecție 
de obiecte are un membru care este <-ultim, i.e. mai mic decât toţi 
ceilalți membri ai sub-colecţiei. Nu este prea greu de arătat că fie- 
care ordinal, ordonat în modul evident, este bine-ordonat. Reciproc, 
nu este prea greu de arătat că fiecare mulţime bine-ordonată are 
aceeaşi formă (i.e. este izomorfă-ca-ordine) cu un ordinal.5 (Acest 
ordinal este numit ordinalul tip al ordonării.) Mulţimile bine- 
ordonate sunt, prin urmare, pur şi simplu generalizările transfinite 
ale w-şirurilor. 





1 Cu cuvintele lui Cantor; vezi Dauben (1979), p. 98. [Vezi traducerea românească 
de Alexandru Giuculescu, în Oskar Becker, Fundamentele matematicii, Bucureşti, 
Editura Ştiinţifică, 1968, p. 331.] 

5 O demonstraţie a acestui fapt în teoria Zermelo-Fraenkel a mulțimilor cere 
Axioma Înlocuirii. 

$8.2 
Absolutul lui Cantor, nota 1 


Următoarea întrebare -— şi este una evidentă -— este cât de mult 
continuă progresia ordinalelor. Răspunsul este „indefinit“. Şi dacă 
ai impresia că acest răspuns este el însuşi întrucâtva indefinit, aşa 
este; dar este cel mai bun răspuns cu putință! Cantor spunea că 
progresia continuă la infinitatea absolută (ca opusă infinităţilor 
relative precum 4). În această secţiune voi întreprinde o primă exa- 
minare asupra a ceea ce avea de spus Cantor despre absolut. 

De la bun început, Cantor distingea între transfinit şi infinitatea 
absoluţă. În formularea sa (Hallett (1984), p. 41): 


Trebuie să facem aici o distincţie fundamentală între: 
Ila Infinitul actual crescător sau tronsfinit 
IIb Infinitul actual necrescător sau absolut 


Pentru a ințelege ce înseamnă aceasta, să observăm că o canti- 
tate transfinită tipică este unul dintre ordinalele (non-finite), gene- 
rate ca în secțiunea 8.1. Să ne amintim că pentru oricare astfel de 
ordinal există unul mai mare. Totalitatea ordinalelor generate în 
acest fel este, pe de altă parte, un infinit absolut; acesta nu poate fi 
făcut mai mare. După cum formula Cantor cu o altă ocazie (Hallett 
(1985), p. 44): 


Transfinitul, cu bogăţia sa de formaţiuni şi forme, indică în mod necesar un 
absolut, un „infinit adevărat“ a cărui mărime nu mai este capabilă de creş- 
tere sau diminuare şi care, prin urmare, trebuie să fie privit cantitativ ca un 
maxim absolut. 


După cum apare clar din acest citat, absolutul este exact infini- 
tatea care a preocupat generații anterioare de filosofi. Transfinitul 
este un termen mediu important care intervine între finit, în sensul 

strict al cuvântului, şi absolut. Existenţa absolutului a fost o desco- 
perire de mare importanţă, dar, după cum decurg discuţiile despre 
existenţa şi natura infinitului, a reprezentat o irelevanţă absolută $ 

Ce avea de spus Cantor despre infinitatea absolută? Pentru înce- 
put, în discuții private, Cantor obişnuia să devină liric în privința 
acesteia (Dauben (1979), p. 13): 


Ceea ce depăşeşte tot ce este finit şi transfinit (...) este singura unitate cu 
totul individuală în care este cuprins totul, care cuprinde „absolutul“ inson- 
dabil pentru ințelegerea umană. Acesta este „Actus Purrisimus“ pe care 
mulţi îl numesc „Dumnezeu“. 


După cum este evident, apare în scenă teologia, dacă nu misti- 
cismul. Într-adevăr, in punerea laolaltă a infinității, a maximului 
absolut şi a insondabilităţii, Cantor ne aminteşte aici foarte puternic 
de Cusanus (vezi secțiunile 1.8 şi 1.9). 

În declaraţiile sale mai reţinute şi mai oficiale, Cantor nu mai 
insistă asupra conexiunilor teologice, dar insistă asupra pretenției 
incomprehensibilității. Vorbind despre progresia prin ordinale, el 
spune (Hallett (1984), p. 42): 


Nu am nici un fel de îndoială că în acest mod ajungem mereu mai departe, 
fără să atingem nicicând vreo barieră de netrecut, dar, de asemenea, fără să 
atingem nicicând o înțelegere măcar aproximativă a absolutului. Absolutul 
poate fi doar recunoscut, niciodată cunoscut, nici măcar aproximativ. 


Citită într-o manieră necaritabilă, această declarație se auto-res- 
pinge. În cazul in care Cantor crede că poate vorbi despre absolut, el 
trebuie să creadă cel puţin că absolutul este disponibil pentru a 
vorbi despre el şi, prin urmare, că trebuie să ştie măcar atât despre 
absolut. Şi dacă propria sa definiţie a absolutului (dată mai sus) nu 
dă nici măcar o caracterizare aproximativă a acestuia, atunci este 


€ Similaritatea dintre infinitul tradiţional şi absolutul cantorian este observată de 
Maddy (1983). Moore ((1989), pp. 198 şi urm.) observă, de asemenea, că problemele 
tradiționale ale infinitului reapar în privința absolutului. 

foarte dificil să ne dăm seama despre ce vorbeşte Cantor. Totuşi, 
ceea ce înțelege Cantor prin aceste pretenţii generale este, cred, ceva 
mai puțin cuprinzător. Atunci când spune că absolutul este imposibil 
de cunoscut, el ințelege că absolutul este matematic nedeterminat. 
După cum spune în altă parte (Hallett (1984), p. 13), absolutul 


nu poate fi in nici un fel mărit sau micşorat şi, prîn urmare, trebuie să fie 
privit cantitativ ca un maxim absolut. Într-un anumit sens, acesta depă- 
şeşte capacitatea umană de înțelegere şi, în particular, este dincolo de deter- 
minarea matematică. 


Acest citat apare, de asemenea, ca fiind auto-contradictoriu: dacă 
absolutul este să fie privit cantitativ, atunci nu este cazul că acesta 
este dincolo de determinarea matematică. 

Nu merită să pierdem mult timp cu aceste inconsistențe. Remar- 
cile lui Cantor nu sunt nimic mai mult decât gânduri pe jumătate 
schițate şi nu au fost niciodată luate (cel puţin în această etapă) 
drept o teorie elaborată a absolutului. În schimb, aş vrea să consider 
o contradicţie mult mai fundamentală în concepția lui Cantor, una 
care subminează complet distincţia sa dintre transfinit şi infinitatea 
absolută. Să considerăm mulțimea tuturor ordinalelor. Principiul de 
producere (2) al lui Cantor enunţă că, pentru orice succesiune defi- 
nită nemărginită de numere ordinale, există un ordinal care este 
limita acelor numere. Acum, şirul tuturor ordinalelor este cu sigu- 
ranță un şir definit nemărginit de ordinale; aşadar, conform princi- 
piului, trebuie să existe un ultim ordinal mai mare decât toate 
acestea. Prin artificiul lui von Neumann, acest ordinal este mulți- 
mea tuturor ordinalelor, On, o paradigmă a infinităţii absolute. 
Astfel, această infinitate absolută este furnizată în acelaşi fel ca şi 
toate celelalte ordinale limită şi, ca atare, nu diferă de acestea. În 
particular, prin aplicarea principiului (1) la acest ordinal, putem 
forma ordinalul On + 1, care este mai mare decât On. O infinitate 
absolută poate, deci, să fie mărită. Distincția lui Cantor dintre trans- 
finit şi infinităţile absolute (sau cel puţin acest mod de a o trasa) se 
prăbuşeşte. 

O infinitate absolută este considerată a fi o limită superioară 
finală, o margine superioară ultimă. Dar intenţia principiului (2) 
este exact aceea, după cum spune Cantor, de a ne „da capacitatea de 
a străpunge orice barieră“. Prin urmare, aceste două noțiuni se 
contrazic total una pe cealaltă.* În această situație avem exact 
aceeaşi contradicție despre infinit care a neliniştit generații anteri- 
oare (vezi secțiunea 2.6): infinitul este in aşa fel încât nu poate 
exista ceva mai mare; şi totuşi există ceva mai mare. Şi vedem în 
această contradicţie sămânța multor paradoxuri ulterioare. Voi 
ajunge la acestea curând, dar mai întâi doresc să examinez încă un 
aspect al operei tehnice a lui Cantor. 


$8.3 
Diagonalizarea 


Acesta este diagonalizarea. Mai întâi, să pregătesc scena. Dat 
fiind că are sens să se extindă numerele ordinale (i.e. cele care inde- 
xează ordine) la transfinit, întrebarea următoare este dacă are sens 
să se extindă în mod similar numerele cardinale (i.e. cele care inde- 
xează mărime). Pentru aşa ceva, avem nevoie de un criteriu de com- 
parare a mărimilor. Cantor şi, aproape în acelaşi timp, Frege sugerau 
că două mulțimi, x şi y, au aceeaşi mărime cardinală (x = y) ddacă 
cu membrii acestora se pot forma perechi unu la unu. Cu alte cu- 
vinte, există o funcție care pune în corespondenţă fiecare membru 
al lui x cu un membru al lui y şi fiecare membru al lui y este pus în 
corespondență cu un unic membru al lui x. Apoi, o mulțime x este 
cel puțin la fel de mare ca y (x >, y) ddacă există o submulțime a lui x 
care are aceeaşi mărime ca y. (Indicele „c“ apare acolo pentru a ne 





? Hallett (1984), p. 58. [Vezi traducerea românească a acestei expresii de 
Alexandru Giuculescu, în Oskar Becker, op. cit., Bucureşti, Editura Ştiinţifică, 1968, 
p. 332.] 

8 Hallett însuşi ((1984), p. 47) observă că acest tip de situaţie este una în care 
„există cu siguranţă o anumită tensiune“. Aceasta este întrucâtva o înțelegere a situ- 
aţiei. 

aminti că ordonarea este cardinală, ceea ce diferă de ordonarea 
ordinalelor.) x este mai mare ca y (x >.y) ddacă x >. y şi nu este cazul 
că x = y. Nu este greu de văzut că aceste definiţii ale mărimii 
captează noţiunea noastră de mărime cardinală pentru colecţii finite 
ca un caz special; se poate arăta, de asemenea, că aceste definiţii au 
toate proprietăţile care ar fi cerute ale unei ordonări a mărimilor.? 

În mod clar, există mulțimi finite de mărime crescătoare. De ase- 
menea, în mod clar, colecția mulțimilor naturale (co) este mai mare 
decât orice mulțime finită. O mulțime este numită enumerabilă (sau 
infinită numărabilă) dacă are aceeaşi mărime ca w. Cu ajutorul unei 
demonstrații ingenioase, Cantor arăta că mulțimea tuturor numerelor 
reale nu este enumerabilă (Hallett (1984), pp. 75 şi urm.). Rezultă 
imediat că este mai mare decât w. Următoarea întrebare este dacă 
există o mulţime de dimensiune mai mare. Într-o generalizare a 
demonstraţiei sale anterioare, Cantor arăta că există. Pentru orice 
colecţie, există o colecţie mai mare. Acest rezultat este numit acum 
Teorema lui Cantor. 

Pe bună dreptate, demonstraţia este celebră, dar este important 
să o reproducem aici. Dacă x este o mulțime, mulțimea potențială a 
lui x, P(x), este mulțimea tuturor submulțimilor lui x. P(x) >. x, 
deoarece putem pune în perechi unu la unu fiecare membru al lui x, 
y, cu mulțimea (y) din P(x). Stratagema este aceea de a arăta că nu 
este cazul că x = P(x). 

Să presupunem că ar exista o corespondenţă unu-la-unu, f, de la 
x la P(x). Să considerăm mulțimea tuturor acelor lucruri din x care 
nu sunt membri ai mulțimii pe care f o pune în corespondenţă cu 
ele, adică (y e x;y e fy)). Să numim această mulțime z. În mod clar, 
z este o submulțime a mulțimii x şi deci este în P(x). Prin urmare, 
există cel puțin un membru al mulțimii x, w, astfel încât z = f(w). 
Aşadar: 





* Se poate arăta uşor că ordonarea este tranzitivă. Este mai greu să se arate că 
ordonarea este parțială. (Acesta este, în esență, conținutul Teoremei Schrâder- 
Bernstein). Folosind Axioma Alegerii, se poate arăta că ordonarea este totală (cu alte 
cuvinte că oricare două mulţimi pot fi comparate în privința mărimii), deşi Cantor nu 
a reuşit niciodată să demonstreze satisfăcător acest fapt. 


210 Limite şi paradoxurile auto-referinţei 


wefiw)  ddacă wez 
ddacă  we!yex;y £fy)) 
ddacă vw e fw) (întrucât w e x) 


Astfel, prin reductio, nu există o astfel de corespondenţă f. 

Această construcție este numită „diagonalizare“. În momentul de 
față s-ar putea să nu fie clar de ce este numită aşa, dar nu este greu 
de văzut de ce. Putem să considerăm membrii mulţimii x ca fiind 
(bine-)ordonaţi; astfel: xg, x,, Xa, ..-, Xa, ... (Lista poate fi transfinită 
şi să nu aibă un ultim membru, dar aceasta nu are importanţă). 
Presupunând că există f, atunci şirul corespunzător fixe), fix), f(x), 
„.:> fixa), ... parcurge toți membrii mulțimii P(x). Prin urmare, 
putem codifica informaţia cu privire la faptul dacă un membru al 
mulțimii x este într-un membru al mulțimii P(x) pur şi simplu pu- 
nând „adevărat“ (A) sau „fals“ (F) în intrările unei anumite matrice 
(posibil infinită). Tabelul 5 este o ilustrare a acestui procedeu. 
Conform primului rând, xg este un membru al f(x) şi al f(x2), dar nu 
al fix.) şi nici al Ax.) etc. 





Tabelul 5 
2 II A 70 PR A CITI 1.2 PIE R 
xp A F A F 
x F F A F 
x» A A F A 





Acum, mulțimea z de mai sus este definită specificându-se când 
ceva, Y, aparține acesteia, ceea ce se face prin inspectarea membrilor 
matricei pe diagonală (i.e. cei tipăriți cu aldin). Aceştia corespund 
condiției y e f(y) şi pur şi simplu negăm intrarea respectivă (i.e. 
aplicăm condiţia y £ f(y)). Pentru ilustrare: xo e.f(xo), deci punem pe 

x în afara lui z, ceea ce asigură că z nu este f(xo), x, £ fix), deci 
punem pe xy în 2, ceea ce asigură că z nu este f(x,) ş.a.m.d. Aşadar, 
ne asigurăm că z nu este pe listă, dar, întrucât ex hypothesi z este pe 
listă, avem o contradicţie. 

Esenţa demonstrației lui Cantor este următoarea. Dată fiind o 
listă de obiecte de un anumit tip (în acest caz, submulțimi ale lui x), 
avem o construcție care defineşte un nou obiect de acest tip (în acest 
caz, 2), distrugând sistematic posibilitatea identităţii acestui obiect 
cu fiecare obiect din listă. Se poate spune că noul obiect „se diago- 
nalizează în afara“ listei. 


$8.4 
Paradox 


Putem reveni acum la tema paradoxului. Contradicţia din miezul 
absolutului este nevoită să iasă la suprafață mai devreme sau mai 
târziu. De fapt, mai devreme, ceea se întâmplă într-o serie de para- 
doxuri care au fost descoperite. Primul dintre acestea este conținut 
implicit în discuţia din secţiunea 8.2. Să considerăm colecţia tuturor 
ordinalelor, On. Prin construcție, On este un ordinal; este ultimul 
ordinal, mai mare decât toate ordinalele. Aşadar, nu este un ordinal. 
Acest paradox a fost publicat de Burali-Forti în (1897), deşi se pare 
că însuşi Cantor l-a descoperit cu cel puţin un an înainte de această 
dată!, ceea ce nu este deloc surprinzător în context. 

Încă un exemplu de contradicţie care iese la iveală va fi suficient 
pentru moment. Acesta este o versiune a paradoxului descoperit de 
Mirimanoff. Pornind de la mulțimea vidă, generăm un şir trans- 
finit prin aplicarea mulțimii potenţiale la stadiile succesive şi colec- 
tarea rezultatelor la stadiile limită; adică, la stadiile limită, formăm 
reuniunea tuturor stadiilor anterioare. Să numim reuniunea tutu- 
ror mulțimilor din şir R. 





10 Vezi Hallett (1984), p. 74. 
1 Ibid., secţiunea 4.4. 


212 Limite şi paradoxurile auto-referinţei 


În teoria modernă a mulțimilor, R este numită ierarhia cumula- 
tivă (deoarece se poate arăta că fiecare membru din şir este o sub- 
mulțime strictă a oricărui membru ulterior), iar stadiile construcției 
sunt numite ranguri. R are unele proprietăți importante. Mai întâi, 
fiecare membru al R este totodată o submulțime a R. (Deoarece 
membrii săi au rang mai mic.) Apoi, să numim orice şir (finit sau 
infinit) xo, Xa, X>, ... astfel încât ... x, e x, e x un regres de la x. Să 
numim o mulțime, x, bine-fundată dacă nu există nici un regres la 
infinit de la x. Toţi membrii ierarhiei cumulative sunt bine-fundați; 
de fapt, ierarhia cumulativă conţine toate mulțimile bine-fundate şi 
numai pe acestea. 

Acum, să considerăm pe R. Întrucât toţi membrii săi sunt bine-fun- 
daţi, R este, de asemenea, bine-fundată. Aşadar este în R. Dar atunci 
R nu este bine-fundată, deoarece ... Re R e R e R este un regres la 
infinit. Aşadar nu este în R. 

Ambele contradicții de mai sus corespund unui model familiar: 
ascendenţa ordinalelor sau a ierarhiei cumulative este efectuată de 
un generator de infmitate simplu (adunarea cu unu sau luarea mul- 
țimii potenţiale), iterat la transfinit prin colectarea rezultatelor la 
ordinalele limită. Contradicția priveşte comportamentul limitei: colec- 
ţia tuturor lucrurilor generate în acest fel, On şi R. On deopotrivă 
este şi nu este un ordinal. R deopotrivă este şi nu este în R. 


$8.5 
Kant şi Cantor 


Paradoxurile de acest tip implică infinitul absolut. Prin urmare, 
Cantor le numea paradoxurile infinităţii absolute. Acestea au întoc- 
mai aceeaşi structură ca antinomiile kantiene. Pentru a vedea aceasta, 
trebuie ca aceste paradoxuri să fie aranjate sub formă de tabel, aşa 
cum am făcut cu antinomiile în secțiunea 6.7. Fac aceasta în Tabelul 6, 
adăugând cea de-a cincea antinomie (secțiunea 6.9) pentru compa- 
rație; prezint contradicția în forma sa echivalentă. (Să ignorăm 
pentru moment intrările dintre parantezele pătrate din coloana 

generatorilor). Şi, ca nu cumva să se considere că gândirea nu are ce 
căuta aici, pe baza faptului că noţiunea de gândire nu aparține teo- 
riei mulțimilor, atrag atenţia că, înainte ca teoria mulțimilor să fie 
sterilizată pentru a se evita paradoxurile, gândirea aparținea acestei 
teorii. Construcția implicată este în mod esenţial cea folosită de 
Dedekind pentru a demonstra existenţa unei mulțimi infinite.!? 

Remarc că în fiecare caz, limita este definită „de jos“, dar contra- 
dicția este produsă prin considerarea acesteia „de sus“. Cu alte 
cuvinte, în fiecare caz, luăm limita ca fiind ea însăşi o unitate şi îi 
urmărim proprietăţile. 

Pentru referiri viitoare, să ne abatem de la subiect preţ de un 
paragraf şi să facem puţină curăţenie. Aşa cum stau lucrurile, şiru- 
rile sunt generate prin două procedee distincte. La ordinalele suc- 
cesor aplicăm generatorul; la ordinalele limită colectăm rezultatele. 
Putem uniformiza procesul, dacă generăm şirurile prin aplicarea unor 
generatori uşor diferiți. Pentru On, generăm următorul membru după 
fiecare şir, x (indiferent dacă are sau nu un ultim membru), prin for- 
marea ultimului ordinal mai mare decât toți membrii lui x. Voi scrie 
acest generator ca log(x). Pentru R, nu este greu de văzut că urmă- 
torul număr după şir, x, poate fi generat prin aplicarea operatorului 
U(P(y), y e x). Voi scrie acest generator ca UP(x). Pentru T, şirul 
poate fi generat aplicând mereu operatorul gând despre ultimul 
membru al lui x, dacă are vreunul, sau gândul despre x, altfel. Voi 
scrie acest generator ca /(x). Aceasta explică intrările dintre paran- 
tezele pătrate din coloana generatorilor din Tabelul 6. 








“Tabelul 6 E, 
_Antinomia ___ Generator __  Timită — [Antijleză 
Burali-Forti + 1 [log(x)] On [nu] este un ordinal 
Mirimanoff mulţimea poten- R [nu] este în R 
țială a [UP(x)] 
A cincea gând despre [£(x)] T gând despre ... [nu] 


este în T 





12 Vezi Dedekind (1888), Teorema 66. 

Asemănările dintre antinomiile kantiene şi paradoxurile infini- 
tăţii absolute au fost observate de o serie de matematicieni, inclu- 
zând pe Hessenberg, Zermelo şi Fraenkel.!* Probabil că cel mai clar 
enunț in acest sens este formulat de Martin. Vorbind despre dia- 
lectica dintre definirea de jos şi conceperea ca o unitate de sus, el 
spune ((1955), p. 55): 


Acest conflict dintre a încheia şi a o lua de la capăt, dintre a forma o totali- 
tate şi a folosi această totalitate ca un nou element reprezintă fundamentul 
real al antinomiilor [teoriei mulțimilor]. Acest conflict este ceea ce face 
legătura cu antinomiile kantiene. Kant a văzut foarte clar că antinomiile se 
bazează pe această antiteză dintre a ajunge la o încheiere şi a trece dincolo 
de încheiere. În principiu, această situaţie a fost deja sesizată de Archytas, 
atunci când susținea că dorea să ajungă la capătul lumii şi să-şi întindă 
mâna in afară. 


Alţi comentatori au negat legătura. De exemplu Bennett ((1974), 
p. 155), criticându-l pe Martin, spune că „nu există nici o asemănare 
semnificativă“ între antinomii şi paradoxurile teoriei mulțimilor. lar 
Hallett ((1984), p. 225), care este mult mai înțelegător în legătură cu 
acest subiect, conchide totuşi că „legătura dintre antinomiile canto- 
riene şi cele kantiene este numai superficială“. Hallett observă 
unele diferenţe între detaliile argumentelor kantiene şi cele ale 
paradoxurilor absolutului; Bennett nu dă nici un argument. În cele 
din urmă, aceştia pur şi simplu nu reuşesc să găsească modelul care 


se potriveşte ambelor tipuri de antinomii. 


$8.6 
Absolutul lui Cantor, nota a Il-a 


Toate citatele din Cantor cu privire la absolut din secţiunea 8.2 
(cu excepția celui care îl menţionează pe Dumnezeu) provin din 
perioada de dinaintea descoperirii paradoxurilor (anii 1880). După 
ce au fost cunoscute paradoxurile, Cantor şi-a revizuit abordarea sa 


1% Pentru detalii, vezi Hallett (1984), secţiunea 6.2. 

a infinităţii absolute într-o încercare de a demonstra că oricare două 
mulțimi pot fi comparate în privința mărimii. Infinitatea absolută 
On a jucat un rol central în această demonstraţie; în particular, anu- 
mite proprietăți ale acesteia au jucat un rol matematic esenţial. Pre- 
tenţia că infinitățile absolute ar fi dincolo de orice determinare 
matematică a trebuit, prin urmare, să fie înlăturată. 

În pofida faptului că abordarea sa a absolutului nu a fost 
revizuită anume pentru a evita paradoxurile, Cantor spera în mod 
clar că revizuirea va da o abordare liberă de paradox. (Bineînţeles, 
într-un context în care noua sa matematică lupta pentru recu- 
noaştere, consistenţa era foarte importantă pentru el.!%) În această 
secțiune vom examina felul în care spera Cantor să realizeze aceasta. 

În această perioadă, gândirea în termenii teoriei mulțimilor deve- 
nise o parte integrantă a abordării lui Cantor. Aceasta i-a dat posibi- 
litatea să distingă între două tipuri de colecţii: consistente şi incon- 
sistente. Colecţiile inconsistente sunt cele în aşa fel încât supoziţia 
că sunt o „unitate“ conduce la o contradicţie. Acestea sunt tocmai 
infinităţile absolute. Toate aceste colecţii au aceeaşi mărime cardi- 
nală (şi anume cea a lui On), care este mai mare decât cea a oricărei 
colecţii consistente. Într-o scrisoare către Dedekind, Cantor formula 
aceasta după cum urmează (Cantor (1899), p. 114%): 

Plecând de la conceptul de multiplicitate determinată (sistem, totalitate) de 
lucruri, a reieşit pentru mine necesitatea de a distinge două feluri de multi- 
plicităţi (...) 

Natura unei multiplicități poate fi astfel încât ipoteza unei „coexistențe“ a 
tuturor elementelor sale să ducă la o contradicție, fiind imposibil să concepi 
multiplicitatea ea o unitate, ca „ceva determinat“. Astfel de multiplicități le 
numesc multiplicități absolut infinite sau inconsistente. 

După cum ne convingem uşor, de pildă, „totalitatea a tot ceea ce poate fi 
gândit“ este o astfel de multiplicitate (...) 

Dacă, dimpotrivă, totalitatea elementelor unei multiplicități poate fi gândită 
fără contradicţie ca fiind „coexistente“, astfel încât este posibil ca totalitatea 
să fie concepută în ansamblu ca „un lucru“, eu o numesc o multiplicitate 
consistentă. sau o „mulţime“ (...) 


14 Vezi Dauben (1979), pp. 128 şi urm. 
* Vezi traducerea românească de Alexandru Giuculescu, în Oskar Becker, op. cit., 
Bucureşti, Editura Ştiinţifică, 1968, pp. 339-340. 

Două multiplicităţi echivalente sunt sau ambele mulţimi, sau ambele 
inconsistente. 


Diștincţia dintre multiplicităţi consistente şi multiplicități incon- 
sistente este în mod clar inspirată de paradoxuri,'5 dar cum con- 
tribuie exact această distincţie la evitarea lor? 

Răspunsul la această întrebare nu va fi clar din citatul de mai 
sus. Şi, în mod surprinzător, Cantor nu tratează acest subiect în 
scrisoarea menționată, deşi foloseşte paradoxul lui Burali-Forti pen- 
tru a demonstra că On este o multiplicitate inconsistentă. Cantor 
este clar în privința faptului că On este bine-ordonată, dar pare să 
creadă că faptul că On este o multiplicitate inconsistentă arată că 
On nu este un ordinal (sau, pentru a fi mai precişi, că On nu are un 
ordinal, căci Cantor nu folosea artificiul lui von Neumann de a 
identifica un ordinal cu mulțimea tuturor ordinalelor precedente). 
Nu este clar de ce presupunea că rezultă aceasta. 

Chestiunea este lămurită printr-o remarcă dintr-o scrisoare ulte- 
rioară către Jourdain, în care Cantor spune (Hallett (1984), p. 286): 


o multiplicitate inconsistentă, întrucât nu poate fi înțeleasă ca un întreg şi 
astfel nu poate fi considerată ca un lucru, nu poate fi luată ca un element al 
unei multiplicități. 

Aici, supoziţia de fundal este în mod clar corectă: a concepe că 
ceva este un membru al unei colecții este ipso facto a concepe acel ceva 
ca o unitate. Ca atare, dacă o multiplicitate inconsistentă nu poate fi 
o unitate, atunci o multiplicitate inconsistentă nu poate fi membru a 
ceva. Aşadar, On nu poate fi un ordinal, i.e. nu poate fi membru al 
colecţiei tuturor ordinalelor: fiind o totalitate inconsistentă, On nu 
este un candidat pentru apartenenţă la ceva. 

Aceasta poate indica punctul în care este blocat argumentul pentru 
contradicţie, dar nu furnizează o soluţie satisfăcătoare a paradoxu- 
rilor, deoarece lasă fără răspuns tot felul de întrebări. De ce, de 
exemplu, toate colecţiile absolut infinite nu pot fi gândite ca unitate 


15 Cu toate că, in mod interesant, Schrâder făcea aceeaşi distincţie in 1890 inde- 
pendent de paradoxuri, potrivit lui Heijenoort, în introducerea sa la Cantor (1899). 

fără contradicţie; de ce a avea aceeaşi mărime cardinală ca On este 
un criteriu pentru a fi absolut infinit ş.a.m.d. 

Nu voi urmări aceste probleme şi alte probleme similare aici, 
întrucât Cantor nu a dezvoltat nici o dată aceste idei. Distincția lui 
Cantor dintre multiplicităţi consistente şi inconsistente este consi- 
derată de mulţi drept o primă articulare a distincţiei ulterioare a lui 
von Neumann dintre mulțimi şi clase propriu-zise.!€ Indiferent dacă 
lucrurile stau aşa sau nu, distincţia lui von Neumann încorporează 
în mod cert trăsăturile esențiale ale soluţiei incipiente a lui Cantor 
(clasele propriu-zise nu pot fi membri; toate au aceeaşi mărime) şi 
este articulată mult mai clar. Prin urmare, este mai profitabil ca 
orice comentarii suplimentare asupra acestui tip de soluție să fie 
făcute la adresa distincţiei lui von Neumann. Ca atare, să părăsim 
acest subiect până când ne vom întâlni cu von Neumann într-un 
capitol ulterior. 


$8.7 
Principiul domeniului 


Pentru beneficiul discuţiei din acel capitol, doresc să îmi îndrept 
atenţia asupra problemei justificării principiilor lui Cantor ale 
producerii ordinalelor, (1) şi (2) (vezi secțiunea 8.1). Să ne amintim 
că fiecare ordinal este considerat a fi mulțimea ordinalelor 
precedente; atunci, principiul (1) revine la aceasta: pentru orice 
mulţime (de ordinale), a, există o mulțime (de ordinale) a u (a). 
Această chestiune pare a fi îndeajuns de evidentă pentru a nu 
necesita comentarii suplimentare. 

Situaţia principiului (2) este întrucâtva diferită. Acesta spune că, 
dată fiind o anumită progresie nesfârşită (de ordinale), există o mul- 
ţime care conține membrii acesteia. Acesta este un principiu excep- 
ţional de important, dar este o problemă în privinţa enunțării sale. 





15 De exemplu, van Heijenoort, în introducerea sa la Cantor (1899); Hallett (1984), 
secţiunea 8.3. 

O dată cu succesul reducţionismului set-teoretic din secolul XX, 
modul natural de a înțelege noțiunea unei progresii nesfârşite este 
exact acela de a o considera drept o serie, i.e. o mulțime de un 
anumit tip. În această înţelegere, principiul este tautologic. Dar, evi- 
dent, nu aceasta este intenţia acestuia. 

Dacă şirul în discuţie nu trebuie să fie înţeles ca o infinitate deja 
încheiată (o mulțime), atunci acesta trebuie să fie înțeles drept ceva 
aflat într-o stare de generare, i.e. drept un infinit potenţial. Iar a vorbi 
despre mulțimea care conține membrii progresiei este exact a vorbi des- 
pre infinitatea (actuală) astfel generată. Prin urmare, acest princi- 
piu revine la următoarea formulare: 


Pentru orice infinitate potenţială există o infinitate actuală corespunzătoare. 


Urmându-l pe Hallett ((1984), p. 7), să numim acesta Principiul 
Domeniului. Eu îl consider a fi o formulare a intuiției kantiene 
conform căreia totalizarea este conceptual inevitabilă (secțiunea 6.1), 
chiar dacă este enunțat într-o manieră mult mai satisfăcătoare decât 
ar fi putut-o face vreodată Kant. 

Dar ce anume este, exact, o infmitate potenţială? Intuitiv, ideea 
este destul de clară. (Am folosit-o încă din capitolul 2.) Mai mult, în 
mod tradițional, a fost considerată ca fiind neproblematică; celălalt 
membru al perechii, infinitul actual, este cel care a fost considerat 
ca fiind problematic. Prin urmare, este oarecum ironic faptul că noți- 
unea de infinit actual este relativ bine înțeleasă în matematica 
modernă (orice mulțime infinită este o infmitate actuală); ceea ce ne 
aşteaptă este totuşi o analiză precisă a naturii infinităţii potenţiale 
(după cum observă Hart (1976)). Nu voi încerca să prezint aici o 
astfel de analiză;!” pentru scopurile noastre este suficient să lăsăm 
noțiunea la un nivel intuitiv. 





11 Unele sugestii care folosesc lumi posibile de domeniu crescător pot fi găsite în 
secțiunea 11.2. Hart (1975-1976) oferă două modalităţi precise de a înţelege noţiunea. 
Una dintre acestea este foarte similară cu cea sugerată in secțiunea 11.2. Cealaltă 
constă pur şi simplu din a identifica noţiunea cu cea de clasă propriu-zisă (pe care o 
vom întâlni, de asemenea, în capitolul 11). Am îndoieli cu privire la această sugestie, 

Orice altceva ar mai fi, o infinitate potenţială este un tip de can- 
titate variabilă, a cărei variație poate depăşi orice limită prestabilită 
de un anumit tip. În formularea lui Cantor (Hallett (1984), p. 12): 


Infinitul potenţial este îndeosebi remarcat acolo unde apare o cantitate 
nedeterminată, finit variabilă, care sau creşte peste orice limită (...) sau 
descreşte sub orice limită finită oricât de mică (...) Mai general, vorbesc 
despre un Infinit Potenţial ori de câte ori este vorba despre o cantitate nede- 
terminată care este capabilă de nenumărat de multe determinări. 


Prin contrast, infinitul actual corespunzător este (îbid.): 


de inţeles ca o câtime care, pe de o parte, nu este variabilă, ci este mai 
curând fixată şi determinată în privinţa tuturor părţilor sale — o constantă 
autentică —, dar care, în acelaşi timp, depăşeşte ca mărime orice cantitate 
finită (ie. limită prestabilită] de acelaşi tip. 


58.8 
... şi apărarea sa 


Atât despre Principiul Domeniului însuşi. Să ne îndreptăm acum 
atenţia asupra apărării de către Cantor a acestui principiu. Cu pro- 
priile sale cuvinte, aceasta decurge după cum urmează (Hallett 
(1984), p. 25): 


Nu există nici o îndoială asupra faptului că nu ne putem dispensa de canti- 
tăţile variabile în sensul infinitului potenţial; iar de aici poate fi demonstrată 
necesitatea infinitului actual. Pentru a dispune de o cantitate variabilă 
într-un studiu matematic, „domeniul“ de variație a acesteia trebuie să fie, 
riguros vorbind, cunoscut dinainte prin definiţie. Totuşi, acest domeniu nu 
poate fi el însuşi ceva variabil, deoarece altminteri orice cadru fixat pentru 





căci implică faptul că nici o infinitate potenţială nu are o infinitate actuală cores- 
punzătoare, ceea ce este o pretenţie mult prea tare pentru a fi o analiză adecvată a 
noţiunii tradiţionale. Trebuie să fie posibil, de exemplu, să se conceptualizeze nume- 
rele naturale qua infinitate potenţială. 

acel studiu s-ar prăbuşi. Astfel, acest „domeniu“ este o serie definită, actual 
infinită de valori. 

Astfel, fiecare infinit potenţial, dacă este riguros aplicabil matematic, presu- 
pune un infinit actual. 


Argumentul lui Cantor este unul simplu şi ingenios. Acest argu- 
ment se bazează pe observaţia la fel de simplă conform căreia, pentru 
ca un enunţ despre o cantitate variabilă să aibă sens determinat, 
domeniul de variație a acesteia trebuie să fie determinat. (Cantor 
spune „cunoscut dinainte prin definiţie“, dar această pretenţie este 
prea tare; simpla determinare va fi suficientă.) De exemplu, să con- 
siderăm pretenţia „Fie z o rădăcină a ecuaţiei ax? + bx + c=0. 
Atunci z are cel puţin o valoare.“ Această pretenţie este adevărată 
dacă z poate fi complexă şi falsă dacă z trebuie să fie reală. 

Să considerăm acum un enunţ despre o variabilă potenţial infi- 
nită; conform observației menţionate, dacă această variabilă are sens 
determinat, atunci domeniul său de variație trebuie să fie deter- 
minat. Acest domeniu nu poate fi el însuşi o infinitate potențială 
(variabilă)? Poate că da, dar atunci sensul pretenţiei originale nu 
este determinat, în afară de cazul în care domeniul acestei variabile 
este el însuşi determinat. Acest domeniu însuşi poate fi o variabilă? 
Poate că da. Ne aflăm în mod evident în faţa unui regres la infinit. 
În plus, acest regres este vicios. Dacă ar continua la nesfârşit, sensul 
enunțului inițial nu ar fi niciodată determinat. Dat fiind că enunţul 
are sens determinat, regresul trebuie să se încheie undeva. Şi astfel, 
variabila inițială trebuie să-şi găsească fundamentul ultim într-un 
domeniu infinit actual. 

Argumentul lui Cantor poate fi pus în formă contemporană (lă- 
sând la o parte problema a ceea ce este exact o infmitate potenţială) 
printr-o considerare a semanticii moderne. În secolele al XVIII-lea şi 
al XIX-lea, o variabilă era concepută ca fiind ceva de valoare nede- 
terminată. Totuşi, după cum arăta Russell ((1903), secțiunea 87), 
această concepţie nu este prea adecvată. O variabilă este pur şi 
simplu o entitate căreia i se atribuie diferite valori. Iar in forma sa 
modernă, această entitate este una lingvistică: variabila sintaxei 

formale moderne. Acum, pentru ca un enunț care conține o variabilă 
să aibă un înțeles determinat, domeniul cuantorului care captează 
variabila (care poate fi implicit, dacă variabila este liberă) trebuie să 
fie o totalitate determinată, o mulțime definită. Modalitatea stan- 
dard de a specifica interpretarea unui limbaj constă dintr-o pereche, 
(D, ID), unde D este domeniul cuantificării, iar I furnizează interpre- 
tările vocabularului non-logic. De notat că D este un membru al unei 
alte entități şi, prin urmare, este gândit ca o unitate. S-ar putea 
sugera că s-ar putea lua cuantorul drept determinat prin specifi- 
carea condiţiilor sale de adevăr (într-un metalimbaj); de exemplu 
astfel: „vxPx“ este adevărat ddacă orice pisică satisface „Px“. Dar 
condițiile de adevăr folosesc cuantori, aşa încât întrebarea devine: în 
ce fel obțin acestea sens determinat. Ne aflăm în faţa regresului vicios 
pe care tocmai l-am observat. 

Ar trebui să se reţină că determinarea sensului cuantorilor nu 
este o cerință în mod specific clasică, prin opoziţie cu una intuiţio- 
nistă. Intuiţioniştii au aceeaşi cerință despre determinarea sensului 
cuantorilor lor ca şi noi ceilalți. Să luăm o propoziţie cuantificată 
existențial, 3xa(), de exemplu. În general, aceasta este adevărată (= 
demonstrabilă) ddacă (Dummett (1977), p. 24): 
există o demonstraţie a unui enunţ de forma a(ț), împreună cu o demonstraţie 
că obiectul denotat prin t aparține domeniului [cuantificării]. 


Aşadar, dacă ceea ce contează drept acest domeniu este nedeter- 
minat, tot aşa este şi sensul propoziției cuantificate. Din acest motiv, 
o descriere intuiționistă a semanticii pentru cuantori specifică un 
domeniu determinat al discursului.!* Intuiţionistul poate concepe 
acest domeniu ca o clasă intuiţionistă, mai curând decât ca o mul- 
ţime clasică; cu toate acestea, domeniul este conceptualizat ca o uni- 
tate, pe exact acelaşi temei ca în cazul clasic. Nu există, atunci, ceva 
în privinţa Principiului Domeniului cu care un intuiționist, ca atare, 
să nu fie de acord.!* 


15 Vezi, de exemplu, Dummett (1977), pp. 197 şi urm. 
19 Prin urmare, nu există nimic în mod specific realist despre acest principiu, 


după cum pretinde Hallett ((1984), pp. 26 şi urm). 

Argumentul de mai sus despre Principiul Domeniului este avan- 
sat sub supoziţia că, în matematică, sensul propoziţiilor cuantificate 
este determinat. În ultima Parte a cărţii de faţă vom întâlni diferite 
pretenţii conform cărora nici un sens nu este determinat. Un astfel 
de scepticism global despre înțeles este prea tare pentru a submina 
argumentul de aici. Dacă ar fi corect, am putea reinterpreta pur şi 
simplu argumentul lui Cantor ca arătând că, fără un infinit actual, 
enunțurile care cuantifică asupra totalităţilor infinite nu ar putea 
avea înțeles, oricare ar fi sensul bine definit pe care enunțurile mate- 
matice îl au în general. O amenințare mai mare la adresa argumen- 
tului este cea conform căreia propoziţiile cuantificate de anumite 
tipuri nu au sens determinat în felul în care au sens determinat alte 
enunțuri ale matematicii. Există un astfel de punct de vedere, dar 
voi amâna discuţia despre acest subiect până când ne vom întoarce 
la Principiul Domeniului într-un capitol ulterior. 


Concluzie 


Să ne întoarcem la tema principală a acestui capitol: după cum 
am văzut, teoria lui Cantor a transfinitului nu reuşea să înlăture 
paradoxurile infinitului, ci doar le restabilea. Totuşi, această situ- 
aţie nu trebuie să i se impute lui Cantor. Contradicţiile se află acolo, 
inerente în obiectul discursului; ca atare, eliminarea acestora nu 
este mai deloc un semn al unei abordări adecvate! Din perspectiva 
de față, marile virtuţi ale operei lui Cantor sunt două. În primul 
rând, Cantor a arătat clar, cu o rigoare fără precedent, că apar con- 
tradicțiile şi unde apar acestea. În plus, această rigoare restrânge 
aria soluţiilor posibile la o clasă foarte redusă şi examinabilă. În al 
doilea rând, noțiunea de diagonalizare furnizează piatra unghiulară 
a unei înțelegeri adecvate a depăşirii limitei. Vom aborda aceste 
teme în capitolele următoare ale acestei părți. 


9. CERCURI VICIOASE 


Introducere 


Paradoxurile infinității absolute pe care le-am întâlnit în ulti- 
mul capitol (secțiunea 8.4) nu erau decât bordul de atac al unui 
număr de paradoxuri care au apărut în teoria mulțimilor la sfâr- 
şitul secolului al XIX-lea şi începutul secolului al XX-lea. Nimeni 
nu a investigat aceste paradoxuri mai profund decât a făcut-o 
Bertrand Russell, iar în acest capitol voi discuta multe dintre lucru- 
rile pe care Russell le avea de spus despre acestea. După cum vom 
vedea, el a găsit cheia care uneşte familia paradoxurilor (sau, oricum, 
aproape a găsit-o), de asemenea, vom examina soluția propusă de 
Russell, care era mai puţin izbutită. 


$9.1 
Paradoxul lui Russell 


Să începem prin a discuta un paradox pe care nu l-am mai întâl- 
nit până acum. Pentru a simplifica lucrurile, vom ignora existența 
non-mulțimilor; aşadar, putem lua toate mulțimile ca fiind mulțimi 
pure, i.e. mulțimi astfel încât, dacă au membri, aceştia sunt mulțimi, 
membrii acestora fiind mulțimi, membrii acestora fiind mulțimi etc. 
Evident, o mulțime este pură ddacă toți membrii săi sunt puri. Fie V 
mulțimea tuturor mulțimilor (pure) (voi omite acest calificativ de 
acum inainte).! Să considerăm mulțimea potenţială a mulțimii V, 





! Concepţia consacrată este aceea că V este tocmai ierarhia cumulativă R (secţi- 
unea 8.4). Aceasta este numită Axioma Fundării. Totuşi, este posibil să existe mul- 
țimi pure non-bine-fundate. Vezi Aczel (1988). 

PV). Orice membru al P(V) este o mulțime, aşa încât P(V) este o 
submulțime a V. Reciproc, orice membru al mulțimii V este o colec- 
ție de mulțimi şi deci este un membru al P(V), aşa încât V este o 
submulțime a P(V). Rezultă că P(V) = V, iar în acest caz există 
o corespondenţă unu-la-unu între V şi P(V), şi anume aplicaţia identi- 
tate (aplicaţia care pune în corespondenţă orice cu sine). Dar, după 
cum am văzut în secțiunea 8.3, Cantor a arătat că, pentru orice 
mulțime x, nu poate exista o astfel de aplicație între x şi P(x). Această 
contradicţie este numită acum „paradoxul lui Cantor“. Într-adevăr, 
Cantor l-a descoperit, deşi nu l-a publicat oficial niciodată.? 

Paradoxul lui Cantor poate fi redus la esență. După cum am 
văzut în secțiunea 8.3, demonstraţia lui Cantor conform căreia nu 
există o corespondenţă unu-la-unu intre x şi P(x) ia o corespondență 
oarecare de acest fel, f, şi deduce o contradicție prin considerarea 
chestiunii dacă o mulțime w este un membru al f(w), unde fiw) este 
(y e x,y e fiy)). În cazul în discuţie, f este funcția identitate, deci w 
este f(w), care este !y e x, y g y). Să notăm aceasta cu p, Acum, 
dacă p, e p,, atunci p, e p,. Aşadar, p, £ p,. Rezultă că p, e x, altfel 
am avea p, e p,. Dar dacă x este o submulțime oarecare a mulțimii 
V, atunci p, este o submulțime a mulțimii V. Aşadar, p, e V. În 
paradoxul lui Cantor, luăm mulțimea V insăşi ca fiind x. Avem 
atunci deopotrivă py g V şi py e V; sau, alternativ, py £ py şi, întru- 
cât py e V,pv e pv. 

Această contradicţie se află, prin urmare, în miezul paradoxului 
lui Cantor. Astăzi, după cum este binecunoscut, paradoxul poartă 
numele lui Russell, care l-a obţinut în fond în acest fel, reducând la 
esență paradoxul lui Cantor.” Fără doar şi poate, paradoxul lui 
Russell este cel mai simplu dintre toate paradoxurile teoriei mulți- 
milor. Apariţia acestuia a arătat în mod definitiv că paradoxurilor 
teoriei mulțimilor nu li se poate reproşa o greşeală conținută în argu- 
mentele subtile cerute pentru a stabili contradicţia lui Burali-Forti. 
Contradicţia se află chiar în miezul teoriei mulțimilor. 


2 Vezi Fraenkel, Bar-Hillel şi Levy (1973), p. 7. 
3 Vezi Russell (1903), secţiunile 346-349; Russell (1905). 

$9.2 
Schema lui Russell 


Paradoxurile pe care le-am întâlnit până acum, cele ale lui 
Burali-Forti, Mirimanoff şi Russell (Cantor), nu sunt decât trei mostre 
dintr-o familie de paradoxuri, care pot fi multiplicate ad libitum de 
îndată ce se cunoaşte formula acestora. Această formulă a fost des- 
coperită chiar de Russell. Cu cuvintele sale, formula este urmă- 
toarea: 


Dată fiind o proprietate p şi o funcţie 6, astfel încât, dacă p aparţine tutu- 
ror membrilor lui u, atunci 6(u) există întotdeauna, are proprietatea p şi nu 
este un membru al u, urmează că supoziţia conform căreia există o clasă 2 a 
tuturor termenilor având proprietatea p şi 6(0) există conduce la concluzia 
că 6(0) are şi nu are proprietatea g. 


Mai puțin concis, dată fiind o proprietate g şi o funcţie 6, să con- 
siderăm următoarele condiţii: 


(1) 92 = (9; py)) există 
(2) dacăx este osubmulțimea 9: (a) 6(x) ex 
şi (b)6w)e2? 


Date fiind aceste condiţii, avem o contradicţie. Căci (a) şi (b) apli- 
cate la O implică 6(0) g 2 şi 640) e 9; sau, dacă notăm a A —a cu a! 
atunci 6(9) e 9!. 

Voi numi condiţia (1) Existenţă.$ Condiţiile (2a) şi (2b) sunt în 
mod clar, respectiv, versiuni ale Transcendenţei şi Închiderii. Atunci 


1 Russell (1905), p. 142 a republicării (1973). Aici şi în citatele următoare din 
Russell mi-am luat libertatea de a modifica notația sa. 

5 Vezi Priest (1987), p. 146. 

6 Meinongienii, care iau mulțimile drept obiecte non-existente, sunt invitaţi să 
interpreteze „existență“ ca „ființare“, aici şi de acum înainte; şi la fel pentru termenii 
înrudiți. 

când este în discuție această schemă (sau generalizarea acesteia, pe 
care o vom întâlni mai târziu în acest capitol), voi folosi aceste denu- 
miri pentru aceste versiuni.” Voi numi orice funcţie, 6, care satisface 
schema un diagonalizator (în raport cu p). Un diagonalizator nu 
trebuie să fie definit literalmente prin diagonalizare, dar, după cum 
vom vedea, este definit intotdeauna în mod sistematic pentru a 
asigura că rezultatul aplicării acestuia la orice mulțime nu poate fi 
identic cu nici un membru al acelei mulțimi. Diagonalizarea pro- 
priu-zisă este paradigma unui astfel de procedeu. Un diagonalizator 
poate fi considerat drept o generalizare transfinită a ceea ce am 
numit până acum un generator. Putem defini un şir transfinit de 
membri ai 0, (w,; a e On) prin aplicarea repetată a diagonaliza- 
torului (recursie transfinită) astfel: w, = 6((wp; B < a)). (Dacă a = 0, 
argumentul funcţiei este chiar 2.) 

Să vedem acum felul în care paradoxurile corespund acestei 
scheme. În cazul paradoxului lui Russell, proprietatea g (y) este exact 
y e V şi deci 9 este V. Funcţia 6(x) este exact p,. Transcendența şi 
Închiderea se obțin după cum am observat în secțiunea precedentă, 
iar contradicţia este că py e VI. 

Pentru Paradoxul lui Burali-Forti, o (y) este „y este un ordinal“, 
iar diagonalizatorul, 6(x), este log(x). Transcendenţa are loc prin 
definiție, şi la fel Închiderea. În acest caz, colecţia %2 este chiar On, şi 
tot aşa este 6(Q) (prin convenția lui von Neumann din secțiunea 
8.1). Aşadar, contradicţia este că On e On!. 


1 În cazul în care inferenţele care stabilesc Transcendenţa şi Închiderea nu sunt 
întotdeauna dialetheic valide, putem defini condiţiile cu mai multă precauţie. Ori de 
câte ori a este deductibilă în mod clasic, există o formulă f astfel încât a v f! este 
deductibilă dialetheic. (Vezi Priest (1987), Teorema 0, p. 149.) Aşadar, putem for- 
mula, respectiv, 'Transcendenţa şi Închiderea ca 6(x) e x v 3pp! şi 6(x) e O v 3pp! (sau 
ceva similar, folosind predicatul de adevăr, dacă cineva nu crede în cuantificarea pro- 
poziţională). Contradicţia ultimă este atunci 6(%2) e 22! v 3pp! sau pur şi simplu 3pp!. 

5 Există o modalitate înrudită de a face ca paradoxul lui Russell să corespundă 
schemei. Luăm „y e VAy e y“ pentru p(y), astfel incât 22 este exact pv; funcția 6(x) 
este pur şi simplu funcţia identitate id(x). După cum se poate uşor arăta, au loc 
Transcendența şi Închiderea, iar contradicţia este acum py e py! 

În Paradoxul lui Mirimanoff, g (y) este „y este bine-fundată“, iar 
diagonalizatorul, 6(x), este UP(x). Transcendenţa şi Închiderea au 
loc pur şi simplu în virtutea faptului că x este bine-fundată. Colecția 
O este ierarhia cumulativă R. În plus, nu este greu de văzut că 5(R) 
este chiar R insăşi. Aşadar, contradicția in acest caz este că R e R!. 

Cu toate că cea de-a cincea antinomie nu este un paradox stan- 
dard al teoriei mulțimilor, aceasta corespunde aceluiaşi model. g (y) 
este y e T, deci O este T. 6(x) este exact î(x). Argumentul pentru 
Transcendenţă decurge după cum urmează. 

Mai întâi, să notăm că dacă x şi y sunt în T şi x zy, atunci î(x) 2 
t(y). Căci, întrucât x şi y sunt obiecte distincte (după cum sunt mem- 
brii lor ultimi, dacă au vreunul), se poate (cel puțin în principiu) 
avea gândul despre unul dintre aceste obiecte fără a se avea gândul 
despre celălalt. Prin urmare, aceste gânduri trebuie să fie distincte.* 
Aşadar, orice gând este de forma £(x) pentru un x unic. Să numim un 
gând t(x,) nefundat, dacă există un şir (%;; i e o) astfel încât ((x; ,.) 
e x, pentru orice i e w. Orice gând din T este fundat. Demonstrația 
acestei propoziţii se face prin inducţie (transfinită). Propoziția este 
evident adevărată despre primul gând din şir, £((Critica)). Să 
presupunem că propoziția este adevărată despre toți membrii şirului 
x, dar că următorul gând, (x), este nefundat. Atunci există un şir x, 
X0, X, ... de tipul corespunzător. Dar atunci î(x9) e x şi t(x9) este 
nefundat, ceea ce este imposibil. Rezultă că, dacă (x) este un gând 
oarecare din T, t(x) g x (căci altfel x, x, x, ... ar fi un regres la 
infinit). 

Argumentul pentru Închidere este mai simplu: T este şirul 
gândurilor generate prin aplicarea lui t la orice şir de obiecte gene- 
rate; T este un şir de obiecte generate; deci £(T) e T. Contradicţia 
este că t(T) deopotrivă este şi nu este în T. 

Putem prezenta tabelar modul în care paradoxurile corespund 
schemei ca în Tabelul 7. (Comparaţi acest tabel cu Tabelul 6 din 
secțiunea 8.5.) 


% În plus, t(x) este un gând despre x (sau despre ultimul său membru), nu şi ((y). 

Tabelul: [e necreate a renta zi 
Paradoxul 5) AA AIA „9 Dea 
Russell p, yeV V ove Vl 
Burali-Forti log(x) y este un ordinal On On e On! 
Mirimanoff UP(x) y este bine-fundată R ReR! 

A S-a antinomie__ (x) ___yeT a T HT) eT!_ 


În secţiunea 7.5 am văzut că T este o paradigmă a infinitului 
adevărat al lui Hegel. Din exact acelaşi motiv, tot aşa sunt şi toate 
celelalte mulțimi care joacă rolul clasei %2 în tabelul de mai sus. 
Într-adevăr, putem chiar să luăm schema lui Russell ca furnizând o 
specificare precisă a noţiunii de infinit adevărat. Pentru orice 5, g şi 
2 care satisfac schema, 2 limitează toate lucrurile care sunt g; 
totuşi, putem trece de limită prin aplicarea diagonalizatorului, 6. 


$9.3 
Definibilitatea 


Paradoxurile infinității absolute nu au fost singurele paradoxuri 
ale auto-referinței care au apărut în perioada în discuție. Un alt 
grup important cuprinde paradoxurile definibilității. Primul dintre 
acestea apare în opera lui Kănig (1905). Să numim ceva definibil 
dacă există o locuţiune substantivală non-indexicală (a limbii române) 
care se referă la acel ceva. Fie DOn colecţia tuturor ordinalelor defi- 
nibile. Întrucât limba română are un vocabular finit, mulțimea locu- 
ţiunilor substantivale din limba română este numărabilă. Aşadar, 
mulțimea obiectelor definibile şi, a fortiori, DOn, este numărabilă. 
Dar, în mod evident, On nu este numărabilă. Aşadar, există ordinale 
care nu sunt definibile. Întrucât On este bine-ordonată, există un 
ultim ordinal care nu se află în DOn. Prin definiție, acesta nu poate 


1 Kânig produce construcţia ca parte a unei demonstraţii conform căreia Ipoteza 
Continuului este falsă. Totuşi, în virtutea asemănării dintre această parte a argu- 
mentului şi paradoxurile recunoscute, demonstrația nu a fost niciodată general 
acceptată. 

fi definit. Dar noi tocmai l-am definit, folosind locuțiunea „ultim 
ordinal care nu se află în DOn“. Să numim acest argument „Para- 
doxul lui Kânig“. 

Acest argument se referă la colecţia tuturor ordinalelor, astfel că 
ar putea fi considerat drept un paradox al infinității absolute. Nu 
este însă aşa, deoarece DOn este numărabilă. Dar în orice caz, există 
paradoxuri asemănătoare care nu fac nici o referire la mulțimi abso- 
lut infinite, cum este, de exemplu, următorul. Fie DNn mulțimea 
tuturor numerelor naturale definibile printr-o locuțiune substanti- 
vală care conține mai puţin de n cuvinte. Să considerăm, să spunem, 
DNog. Această mulțime nu este numai numărabilă: este finită (deoa- 
rece vocabularul limbii române este finit). Dar atunci trebuie să 
existe un ultim număr natural care nu se află în DNys. Dar tocmai 
l-am definit, folosind locuţiunea scrisă cursiv, care are cu mult sub 
100 de cuvinte. Acest argument este numit in mod obişnuit „Para- 
doxul lui Berry“. 

Un alt membru al acestei familii, descoperit cam in acelaşi timp 
cu Paradoxul lui Kânig, este Paradoxul lui Richard şi foloseşte doar 
mulțimea numerelor reale definibile cuprinse între 0 şi 1, DR. Pen- 
tru motivele uzuale, această mulțime este numărabilă şi membrii săi 
pot fi ordonați într-un mod simplu şi specificabil. Printr-o cons- 
trucţie diagonală, în esenţă identică cu cea a lui Cantor, dar folosind 
dezvoltări zecimale, putem defini un număr real care este diferit de 
orice număr real din mulțime. Totuşi, acesta are un nume şi deci 
aparţine mulţimii.!? 

Nu doresc să formalizez aici aceste demonstrații. Totuşi, o forma- 
lizare parţială a unuia dintre aceste argumente, cel al lui KGnig, se 
va dovedi utilă. Să scriem „x este definibil“ ca zx. Prima parte a 
argumentului este o demonstrație, %, pentru 3x—zx. Fie p un ultim 
descriptor de număr. Atunci px—rx este ultimul ordinal care nu 





1! După cel care l-a formulat; vezi Russell (1906), pp. 128 şi urm. 

2 Pentru detalii suplimentare, vezi Richard (1905). 

13 Formalizări complete ale Paradoxului lui Berry pot fi găsite în Priest (1983) şi 
Priest (1987), secţiunea 1.8. 

poate fi definit. Să folosim pentru aceasta prescurtarea „c“. Con- 
form principiilor standard ale descripției, 2x—rx — —re. Aşadar, —rc. 
Dar este clar că c poate fi definit, întrucât este definit prin „px—rx“; 
astfel, rc. Să notăm argumentul pentru această parte a contradicției 
cu II. Punând laolaltă cele două părți ale argumentului, obținem 
contradicția. Aranjând toate acestea într-un mod mai inteligibil, 
obținem: 


> 
ÎX—TX ÎX—TX — TC 
Te —rC 
TC A—TC 


Dacă cititorul are un anumit sentiment de dejă vu în acest punct, 
acesta este perfect de înțeles. Până acum în acest capitol — şi de fapt 
în ultimele trei capitole — am discutat doar unul dintre genurile de 
limită care ne-au preocupat în această carte: limita iterabilului. Un 
altul a reapărut acum. 

Argumentul de mai sus este în mod esenţial acelaşi cu Paradoxul 
lui Berkeley (vezi secțiunea 4.9), după cum va arăta o comparaţie 
simplă. Există trei diferențe, două formale şi una informală. Prima 
diferență formală este aceea că argumentul lui Kânig foloseşte un 
operator al descripției definite („ultimul ordînal astfel încât“), în 
timp ce Berkeley foloseşte un operator al descripției indefinite. 
Aceasta este o diferență banală şi lipsită de importanţă. În cazul 
argumentului lui Kânig, folosim pur şi simplu faptul (neesenţial) că 
ordinalele sunt bine-ordonate. Cea de-a doua diferență formală este 
aceea că în argumentul lui K6nig există sub-argumente independente 
(E şi II) pentru cele două premise independente ale Argumentului 
Nucleu. Nici această diferenţă nu este foarte importantă: oricum, în 
capitolul 4 am dat argumente informale pentru aceste pretenţii. Dar 
aceasta înseamnă că 3x—rx nu mai este nici măcar o țintă pentru 
reductio, după cum dorea Berkeley să fie, deoarece nu mai este o 
premisă independentă. 

Diferența informală este aceea că in paradoxul lui Berkeley, z 
este interpretat ca „este conceptibil“, în timp ce în paradoxul lui 
Kânig, r este interpretat ca „este definibil“. Acum, aceste două noți- 
uni pot să nu fie identice, dar par a fi aproape coextensionale. Căci, 
dacă există o locuţiune substantivală care se referă la ceva, acel 
lucru poate fi conceput pur şi simplu având în minte locuţiunea sub- 
stantivală respectivă; şi dacă ceva poate fi conceput, atunci trebuie 
să existe o modalitate de a distinge acel ceva şi deci o modalitate de 
a te referi la acel ceva (de exemplu prin „obiectul gândit de G. P. la 
data de, ora“). 

Aşadar, limita conceptibilului este în mod esenţial limita defini- 
bilului, iar Paradoxul lui Kânig şi Paradoxul lui Berkeley sunt, după 
cum se vede, unul şi acelaşi paradox. Din acelaşi motiv, paradoxurile 
definibilităţii furnizează exemple suplimentare de contradicții la 
limita conceptibilului.!+ 


$9.4 
Schema incloziunii 


Am văzut că două dintre limitele care ne-au preocupat, limitele 
iterabilului şi limitele conceptibilului, îşi găsesc o exprimare exem- 
plară în teoria mulțimilor. Următoarea întrebare este dacă între cele 
două limite există o legătură şi mai strânsă decât aceasta. De exem- 
plu, paradoxurile definibilităţii corespund schemei lui Russell din 
secțiunea 9.2 pentru paradoxurile infinității absolute? 

Prima facie răspunsul ar părea a fi „da“. Să luăm, de exemplu, 
Paradoxul lui Kânig. Fie g (y) predicatul „y este un ordinal definibil“ 
şi 6(x) funcția pyy e x. Atunci, cu certitudine, 6 se diagonalizează în 


Şi tot aşa cum există o variantă a Paradoxului lui Berkeley care foloseşte noţi- 
unea de concepere, mai curând decât pe cea de conceptibilitate, există versiuni ale 
paradoxurilor definibilităţii care folosesc noțiunea de definiție (sau mai bine, de refe- 
rire), mai curând decât pe cea de defmibilitate. Corespunzător paradoxului lui Kânig, 
de exemplu, este paradoxul ultimului ordinal la care nu s-a făcut referire; şi la fel 
pentru celelalte paradoxuri ale ce finibilității. 

afara oricărei clase de ordinale definibile şi astfel satisface Trans- 
cendența; şi „Jyy ge x“ ar putea fi considerată ca definind 6(x), caz în 
care ar fi satisfăcută Închiderea. Şi totuşi nu este aşa. Căci „pyy e x“ 
conţine o variabilă liberă, deci nu numeşte nimic. Dacă x este o 
mulţime, avem nevoie de un nume pentru aceasta pentru a-l sub- 
stitui pe „x“ şi a obţine un nume adecvat, i.e. mulțimea x trebuie să 
fie ea însăşi definibilă; şi chiar dacă fiecare membru al unei clase de 
ordinale este definibil, nu există nici un temei pentru a presupune 
că acea clasă însăşi este definibilă.5 
Cu toate acestea, putem obţine o schemă cu care corespund am- 
bele genuri de paradox prin generalizarea schemei lui Russell. Acum 
avem nevoie de două proprietăți, p şi w, şi de o funcție 6 care satis- 
face următoarele condiţii: 


(1) 2 = 49; p(y)) există, iar y(0) 
(2)  dacăxeste o submulțime a 2 astfel încât p(x), atunci: 
(a) 6(x) e x 
(b) (x) e 2 
Date fiind aceste condiţii, avem o contradicţie. Căci, întrucât 
p(0), avem p(0) g 2! Voi numi orice clasă 0 care satisface aceste 
condiţii (pentru o funcţie 6 adecvată) o incloziune.! Voi numi con- 
dițiile (1) şi (2) Schema Incloziunii şi voi numi contradicție de inclo- 
ziune orice paradox a cărui structură subiacentă este această schemă. 
Principala diferență dintre Schema Incloziunii şi schema lui Russell 
este aceea că in Schema Incloziunii diagonalizatorul poate funcționa 
doar asupra unei sub-familii a mulţimii potenţiale a O, şi anume 
asupra acelor mulțimi care satisfac w. 





15 Şi reciproc, simplul fapt că o clasă de ordinale este definibilă nu implică faptul 
că orice membru al acesteia este definibil. 

16 Prefixul din limba engleză „in-“ este ambiguu. Acesta poate avea sensul de 
înăuntru, ca în „income“ sau chiar „inclose“; în acest din urmă caz, „in-“ s-a trans- 
format în „en-“ în engleza modernă. „in-“ poate avea şi sensul unei particule nega- 
tive, ca în „incapacity“ sau „indisposition“; engleza modernă preferă „un-“. [Întrucât 
am folosit deja „inchidere“ pentru „Closure“ şi în lipsa unui echivalent convenabil în 
limba română pentru „inclosure“/„enclosure“, am optat aici pentru inventarea neolo- 
gismului „incloziune“ .] 

Ținând seama de toate acestea, este clar că schema lui Russell 
este exact un caz special al Schemei Incloziunii, în care familia este 
mulţimea potenţială însăşi, i.e. p este proprietatea universală (xx = x). 
Astfel, Schema Incloziunii cuprinde întotdeauna paradoxurile infini- 
tăţii. Dar printr-o alegere adecvată a proprietăţii w, această schemă 
cuprinde şi paradoxurile definibilității. Această situaţie este destul 
de clară pentru a mai necesita explicaţii. Examinarea Tabelului 8 
(o extensie a Tabelului 7 din secţiunea 9.2, care include proprietatea p) 
ar trebui să fie suficientă. Pentru buna măsură, am inclus in acest 
tabel şi Paradoxul lui Berkeley. 





i DE IMG east Pee aut ai a eat e At atat tat 
Paradoxul Gr) pr) PO) 9 Mea 
Kânig UYy € x este y e DOn (uyy e DOn) 

x definibilă DOn e DOn! 
Berry UYy €£ x e DN y e DN (49yy £ DN) 

x DN e DNyy! 
Richard diag(x) x este y e DR  diag(DR) e 

definibilă DR DR! 
Berkeley Ey Ex x este Try C (eyy £ C) eC! 
conceptibil 


Pentru Paradoxul lui K6nig, DOn este evident definibilă, (2yy e 
x) e x prin construcţie şi dacă x este definibilă, tot aşa este pyy £ x. 
Pentru Paradoxul lui Berry, DNg este în mod clar definibilă în mai 
puţin de 90 de cuvinte şi dacă x este definibilă în mai puţin de 90 de 
cuvinte, atunci pyy g x nu este în x, dar este cu certitudine defini- 
bilă în mai puţin de 99 de cuvinte („ultimul ordinal care nu este în“ 
are 6 cuvinte - să ne amintim că numerele naturale sunt exact ordi- 
nalele finite). Pentru Paradoxul lui Richard, diag(x) este un anumit 
număr real, definit prin diagonalizare într-un astfel de mod încât 
este sigur că nu este în x. DR este în mod evident definibilă şi dacă 
x este definibilă, tot aşa este şi diag(x). Pentru Paradoxul lui 
Berkeley, C este mulțimea lucrurilor conceptibile, (x; zx). Această 
mulțime este conceptibilă (întrucât eu o concep). Şi dacă x este o 

submulțime conceptibilă a mulțimii C, eyy g x este conceptibilă şi nu 
este în x (datorită înţelesului lui e şi a faptului că x nu conţine 
orice). 


$9.5 
Mai mult despre schema incloziunii 


După cum am observat în secţiunea anterioară, schema lui Russell 
este exact un caz limită al Schemei Incloziunii, unde (x) este pro- 
prietatea universală, pe cât se poate de extinsă. La capătul celălalt 
avem cazul în care p(x) este „x = 9“, pe cât se poate de restrânsă. 
Deşi acesta este în mod clar un caz degenerat, nu este lipsit de 
interes. După cum vom vedea pe parcurs, unele limite importante 
ale gândirii sunt de această formă. 

S-ar putea crede că acceptarea acestui caz ca un caz de contra- 
dicţie de incloziune trivializează, de fapt, noţiunea. Căci, dată fiind o 
contradicție oarecare de forma Pa!, o putem aduce la configurația 
cerută de schemă. Pur şi simplu luăm „Py“ pentru g (y) (astfel încât 
12 este exact !y; P(y);, „x = 9“ pentru (x) şi punem 6(9) = a. 
Atunci Închiderea şi Transcendența decurg imediat. 

Chestiunea este, totuşi, mai subtilă decât atât. Nu cerem de la 
Schema Incloziunii să fie numai un model cu care contradicţiile să 
corespundă. Modelele sunt destul de comune: dată fiind o mulțime 
oarecare de date (cum sunt paradoxurile standard ale auto-refe- 
rinței) există un număr infinit de modele cu care mulțimea poate fi 
făcută să corespundă. Nu dorim un model vechi oarecare, ci dorim 
modelul esenţial. Cum să profităm aici de pe urma acestei noţiuni 
este o întrebare interesantă. Dacă am avea de a face cu o chestiune 
de ştiinţă empirică, ceea ce am căuta ar fi un model care să fie o 
generalizare nomologică şi nu una doar accidentală (oricum, în cele 
din urmă, se doreşte să se profite de pe urma acestei distincții). Dar 
nu este clar (cel puţin pentru mine) cum poate fi transpusă distincţia 
la cazul de față. Oricum, pentru o satisfacere autentică a Schemei, 
avem nevoie ca faptul că o contradicţie corespunde modelului să 

explice de ce apare contradicţia. Este clar că în exemplul din ultimul 
paragraf lucrurile nu pot sta aşa, deoarece faptul apariției contra- 
dicției este folosit pentru a stabili că modelul este satisfăcut. Prin 
urmare, faptul că modelul este satisfăcut nu poate fi folosit pentru a 
explica de ce apare contradicţia.!! Aceasta nu revine la a spune că 
orice exemplu al Schemei Incloziunii în care p(x) este „x = 12“ este 
patologic. Dar pentru cazul legitim, avem nevoie cel puţin să înţele- 
gem de ce, dată fiind totalitatea 2, 6(0) poate să se „tragă în afară“. 
O dată ce înțelegem cum se întâmplă ca un diagonalizator să reu- 
şească să opereze asupra unei totalităţi de obiecte de un anumit gen 
pentru a produce un nou obiect de acelaşi gen, devine clar de ce apare 
o contradicţie la limită. Acest tip de valoare explicativă este prezent 
în instanțele Schemei Incloziunii pe care le-am remarcat în secţi- 
unea anterioară şi în cele pe care vom continua să le remarcăm. 


17 Într-un mod asemănător, se poate arăta că, într-un anumit sens, orice paradox 
care satisface Schema Incloziunii corespunde schemei inițiale a lui Russell. Dat fiind 
orice diagonalizator care satisface Schema Incloziunii, 6, definim un nou diagonali- 
zator, 6', după cum urmează. Dacă x este o submulțime a mulțimii 2, atunci: 

6'(x) = 6(x) dacă p(x) 
= O(Q — x) altfel 
unde 0 este o funcţie de alegere pe submulțimile (non-vide ale) mulţimii 2. Se poate 
vedea uşor că 6' satisface schema lui Russell. Cu toate acestea, este clar că 6 este o 
entitate măsluită de tip verbastru [în original: grue, termen obținut din green (verde) 
şi blue (albastru) şi folosit pentru a expune un paradox al teoriei inducției). Prin 
urmare, reducerea nu are o valoare intrinsecă prea mare. 

13 O modalitate de manipulare formală a chestiunii ar putea fi aceea de a observa 
că, în cazul diagonalizatorilor bona fide pe care i-am întâlnit, există o dependență 
funcţională autentică a valorii funcției de argumentele sale: argumentul este efectiv 
folosit pentru a calcula valoarea funcţiei. În mod clar, nu acesta este cazul exemplului 
patologic pe care l-am remarcat. Din păcate, problema de a şti când valoarea unei 
funcţii depinde realmente de argumentele sale este delicată şi nerezolvată. Pentru 
unele discuții despre această problemă, vezi Anderson et al. (1992), secțiunea 70. 

$9.6 
PCV al lui Russell şi teoria ordinelor 


Să mergem mai departe şi să examinăm soluţia lui Russell a 
paradoxurilor care instanțiază Schema Incloziunii. Russell credea că 
există o singură soluţie pentru toate paradoxurile auto-referinței. El 
a schițat pentru prima dată această soluţie în Russell (1906); o des- 
criere mai completă a acesteia a fost dată în (1908) şi a fost incor- 
porată mai mult sau mai puţin în introducerea la Whitehead şi 
Russell (1910) (paginile care urmează se referă la cea de-a doua edi- 
ţie a acestei lucrări). 

Potrivit lui Russell, dacă un obiect este definit în termenii unei 
totalități, atunci, dacă acel obiect ar fi în totalitatea respectivă, am 
avea un cerc vicios. Aşadar, aşa ceva nu trebuie să apară. Russell 
rezumă aceste idei în Principiul Cercului Vicios (PCV), pe care îl 
enunţă după cum urmează (p. 37):'% 

Ceea ce implică totalitatea unei colecţii nu trebuie să aparțină colecției.” 


Se spune adesea că PCV este soluţia lui Russell a paradoxurilor. 
Nu este. Dacă 6(x) este o mulţime oarecare definită în termenii lui x, 
PCV spune doar că 6(x) g x, i.e. că 6 este un diagonalizator. Aceasta 
este o parte a ceea ce constituie problema, nu o soluţie la aceasta. 
Soluţia lui Russell a paradoxului este, ca şi Soluţia 1 a lui Kant şi 
mai înainte cea a lui Aristotel, aceea de a nega existenţa incloziunii, 82. 

Dar de ce nu există o astfel de totalitate? Pentru a vedea de ce 
credea Russell aceasta, trebuie să examinăm teoria sa a ordinelor, 
iar pentru a ințelege această teorie, trebuie să se observe mai întâi 
că obiectele de bază ale lui Russell erau Propoziţiile şi din acestea 


19 Russell dă trei formulări ale PCV, iar acestea nu sunt în mod evident echi- 
valente (vezi Gâdel (1944)). Aceste subtilităţi nu sunt relevante aici. 

* Vezi traducerea românească a acestei formulări a PCV de Alexandru Giuculescu, 
în Oskar Becker, Fundamentele matematicii, Bucureşti, Editura Ştiinţifică, 1968, 
p. 356. 

funcțiile. (Dacă considerăm Propozițiile ca funcţii propoziționale de 
zero locuri pentru argumente, putem vorbi doar despre funcţii pro- 
poziționale). Ce anume considera Russell exact că sunt acestea este 
o chestiune istoric controversată, căci Russell era înclinat să pună 
laolaltă propoziţiile deschise şi proprietăţile; dar, din fericire, nu 
este nevoie să intrăm în aceste detalii aici.2 Tot ceea ce trebuie să 
reținem este că funcţiile propoziționale sunt un tip de lucru care 
poate conţine variabile. Funcţiile propoziţionale sunt clasificate 
în ordine separate, care reprezintă domeniul de variaţie variabilelor 
de ordinul respectiv. Structura exactă a acestor ordine este destul de 
complexă, dar pentru scopurile de față putem să menţinem simpli- 
tatea şi să rămânem la funcțiile de un loc pentru argumente. Ordi- 
nele acestora sunt o simplă ierarhie de tip w. Aşadar, putem să inde- 
xăm variabilele cu numere naturale, astfel că variabilele de ordinul : 
sunt exact x, >; etc. (Pentru Russell, fiecare ordin este sub-divizat 
mai departe în ceea ce el numeşte tipuri, corespunzător ordinului 
genului de argument pe care îl poate lua funcţia, dar nu este nevoie 
să intrăm in aceste detalii aici.21) În fine, trebuie să specificăm cum 
poate fi recunoscut ordinul unei funcţii. Ordinul unei funcții este cu 
o unitate mai mare decât ordinul variabilei de ordinul cel mai înalt 
pe care o conţine funcţia. Aceasta încorporează PCV în întreaga 
construcție. 

Russell reducea mulțimile la funcții într-un anumit fel. Iarăşi, 
detaliile exacte nu trebuie să ne preocupe aici.72 Pentru Russell, 
orice mulțime este de forma (y,; 9(y,)) şi putem pur şi simplu să 
identificăm aceasta cu funcţia propozițională 0(y,) (astfel că aparte- 
nenţa şi satisfacerea devin acelaşi lucru). Întrucât variabilele au 
domeniul de variație de un singur ordin, rezultă că orice mulțime 
poate conține lucruri doar de un singur ordin şi deci că nu există o 
totalitate a Propoziţiilor, a mulțimilor, a ordinalelor sau a oricărei 
alte incloziuni. 


20 Pentru detalii, vezi Quine (1963), cap. 11. 
21 Pentru detalii complete, vezi Chihara (1973), cap. 1. 
2 Pentru o descriere a reducţiei, vezi Chihara (1973), cap. 1. 

Există totuşi o totalitate a mulțimilor (a ordinalelor etc.) de un 
ordin dat oarecare şi am putea presupune că o contradicție poate să 
renască în raport cu o astfel de totalitate, dar nu este aşa. Pentru a 
vedea de ce, să considerăm o mulțime tipică ce produce un paradox: 
O; = Ww;y, este un ordinal [definibil]). Dacă aplicăm acum un diago- 
nalizator acestei mulțimi, obţinem o entitate (sau cel puţin o defi- 
niție a unei entităţi) care conţine o variabilă de ordinul :: px; (x, este 
un ordinal şi x; este mai mare decât orice membru al 2,). O astfel de 
entitate este de ordinul i + 1. Aşadar, nu este una dintre valorile 
variabilei y;; şi chiar dacă se poate arăta că entitatea are proprie- 
tăţile cerute pentru a fi un ordinal [definibil], nu se poate trage con- 
cluzia că aparține mulțimii 0, Argumentul pentru Închidere este, 
prin urmare, blocat. Consideraţii similare se aplică şi la celelalte 
paradoxuri, după cum se poate verifica. 


$9.7 
Ambiguitatea sistematică 


Este binecunoscut faptul că soluţia lui Russell a paradoxurilor se 
confruntă cu probleme dificile. Pentru început, există problema dacă 
teoria ordinelor poate fi justificată şi dacă da, cum. Apoi, construcția 
exclude mult mai mult decât colecţiile paradoxale: exclude diferite 
colecţii impredicabile care apar în contexte matematice întru totul 
neproblematice, cum este teorema conform căreia orice mulțime de 
numere reale are cel puţin o limită superioară. Russell rezolvă aceste 
probleme cu ajutorul Axiomei Reductibilității. Conform acestei axi- 
ome, dacă f este o funcţie oarecare ale cărei argumente sunt de ordi- 
nul i, atunci există o funcție echivalentă extensional al cărei ordin 
este i + 1. Russell numeşte această funcție predicativă şi enunță 
axioma după cum urmează (p. 56): 


Axioma reductibilităţii este supoziţia conform căreia, dată fiind orice func- 
ție f, există o funcţie predicativă formal echivalentă cu ea. 

În simboluri, Axioma (schema) Reductibilităţii este: 
34 Yxifix) o pix) 


Aceasta poate rezolva problema din punct de vedere formal, dar 
ridică problema justificării axiomei, la care Russell nu a formulat 
niciodată un răspuns satisfăcător. Căci chiar dacă este dată Axioma 
Reductibilităţii (şi o axiomă a infinităţii), există o bună parte a teo- 
riei mulțimilor care nu poate fi demonstrată date fiind restricţiile 
impuse de ordine. De exemplu, nu poate fi stabilită existenţa cardi- 
nalului Ș, şi, a fortiori, nici existenţa cardinalelor mai mari. 

Nu doresc să discut mai mult aici despre aceste chestiuni.?* Le-am 
enunțat aici mai curând pentru a fi consemnate. Soluţia lui Russell 
naufragiază în privința unor probleme mai puțin tehnice, dar mai 
fundamentale. Conform teoriei, orice variabilă parcurge un singur 
ordin al funcţiilor propoziționale. Prin urmare, nici o variabilă nu 
poate parcurge toate funcțiile propoziționale. Din acelaşi motiv, nici 
o variabilă nu poate parcurge toate Propoziţiile. Această situație 
împinge multe pretenţii la limita exprimabilului. Să luăm, de 
exemplu, principiul terţului exclus: orice Propoziţie este sau ade- 
vărată, sau falsă. Întrucât cuantifică asupra tuturor Propoziţiilor, 
acest principiu nu poate fi exprimat. Sau, mai aproape de casă, să 
considerăm Axioma Reductibilităţii însăşi. Despre aceasta se presu- 
pune că are loc pentru toate funcțiile, f. Prin urmare, chiar formu- 
larea acesteia de către Russell (mai sus) încalcă teoria ordinelor. Nu 
pot fi date nici măcar formulări decente ale PCV fără a se încălca PCV, 
deoarece acestea trebuie să spună că pentru orice funcție f, nici o funcţie 
propozițională care „implică“ f nu poate fi un argument pentru f. 
Astfel de formulări sunt imposibile prin chiar ceea ce susține Russell. 

Pentru a pune colac peste pupăză, nici măcar teoria ordinelor nu 
poate fi explicată fără a cuantifica asupra tuturor funcţiilor şi deci 
fără a o încălca. Căci pentru a o explica, trebuie exprimat faptul că 


23 Discuţii despre aceste chestiuni pot fi găsite în diferite locuri, de exemplu în 
Chihara (1973), cap. 1; Fraenkel, Bar-Hillel şi Levy (1973), secțiunea 3.5; Quine 
(1963), cap. 11. 

orice funcție propozițională are un ordin determinat. Aşadar, teoria 
se auto-respinge.2* 

Russell era perfect conştient cel puţin de unele dintre aceste difi- 
cultăţi. Pentru a le rezolva, el a formulat teoria ambiguităţii siste- 
matice. Această teorie poate fi cel mai bine înțeleasă în raport cu un 
exemplu. Să luăm formularea Axiomei Reductibilităţii. Potrivit lui 
Russell, aceasta trebuie să fie înțeleasă (pentru un i fixat) ca indi- 
când nu o singură Propoziţie, ci o infinitate de Propoziţii: câte una 
pentru fiecare ordin de care ar putea fi f. Russell însuşi explică 
aceasta în raport cu un exemplu similar, după cum urmează (p. 55): 


În unele cazuri putem vedea că unele enunțuri vor avea loc despre „toate 
proprietățile de ordinul al n-lea ale obiectului a“. În astfel de cazuri, nimic 
rău nu decurge în mod practic din considerarea enunţului ca fiind despre 
„toate proprietăţile obiectului a“, cu condiţia să ne amintim că este vorba 
despre un număr de enunţuri şi nu despre un singur enunț care ar putea fi 
privit ca atribuind o altă proprietate lui a, în plus faţă de astfel de proprie- 
tăți. Astfel de cazuri vor implica întotdeauna ambiguitatea sistematică. 


Vorbind deschis, această soluţie este înşelătoare.% Căci, oricum 
am exprima-o, ceea ce se presupune că înțelegem printr-o formulă 
sistematic ambiguă, cum este enunţul formal al Axiomei Reductibi- 
lității de mai sus, este exact ceea ce s-ar obține prin prefixarea for- 
mulei cu un cuantor universal „vf“, care cuantifică asupra tuturor 
funcțiilor. Prin urmare, trebuie să existe un astfel de gând, chiar 
dacă nu poate fi exprimat în teoria ordinelor. 

Ba chiar mai rău, ambiguitatea sistematică nu poate rezolva toate 
cazurile. Atunci când funcţionează, aceasta se întâmplă, de fapt, 
deoarece un enunț care conţine o variabilă liberă, f, este echivalent 
logic cu acela care este obținut prin prefixarea acestuia cu un cuantor 
universal. Astfel, ambiguitatea sistematică poate funcţiona doar 
acolo unde faptul despre toate Propoziţiile pe care dorim să le expri- 
măm este de formă cuantificată universal. Să considerăm acum, de 
exemplu, Propoziția indiscutabil adevărată: nici un ordin nu este 





24 După cum bine a arătat Fitch (1946). 
2% Vezi Priest (1987), p. 25. 

ordinul tuturor Propoziţiilor; i.e., pentru orice ordin, i, există o Pro- 
poziţie, p, care nu are ordinul i. Dacă înțelegem această Propoziţie 
sistematic ambiguu, vom obține toate enunțurile de forma: pentru 
orice ordin îi, există o Propoziţie, p, de ordin j, astfel încât p nu este 
de ordinul i, ceea ce înseamnă ceva cu totul diferit, iar unul dintre 
aceste enunțuri este fals (i = J). Sau să considerăm consecința teo- 
riei ordinelor, conform căreia nu există o totalitate a Propoziţiilor; 
cu cuvintele lui Russell (p. 37): 


Propoziţiile (...) trebuie să constituie o mulțime care nu are totalitate. 


Nu există nici un enunţ sistematic ambiguu care poate exprima 
aceasta. Considerată ca sistematic ambiguă, orice Propoziție expri- 
mată de aceasta este falsă, deoarece Propoziţiile de fiecare ordin au 
o totalitate. 

În fine, pentru a insista încă o dată asupra unui lucru neplăcut, 
să observăm că se poate exprima cuantorul „pentru orice funcţie 
propozițională“ ca „pentru orice n şi orice funcţie propozițională de 
ordinul n“ (Şi astfel, ambiguitatea sistematică este luată adesea ca 
fiind exprimată de utilizarea schematică a indicilor de ordin, atunci 
când aceştia sunt expliciți.) Aşadar, chiar primul enunţ al explicaţiei 
lui Russell a principiului ambiguităţii sistematice, citat mai sus, 
încalcă PCV, deoarece vorbeşte despre toate funcțiile propoziționale 
(de a). În plus, acest enunţ nu poate fi înțeles în termenii ambigui- 
tății sistematice, deoarece acest cuantor universal nu conține în 
întregime restul enunțului în domeniul său. 


$9.8 
Soluţia care reproduce problema 


Dacă problema în care s-a împotmolit Russell pare familiară, 
aceasta se întâmplă deoarece este familiară. Soluţia lui Russell a pro- 
blemei contradicţiilor la limita gândirii generează o altă problemă. 
Conform propriei sale teorii, teoria lui Russell nu poate fi exprimată 

(Transcendenţă), dar el o exprimă (Închidere). Aşadar, avem o con- 
tradicţie la limita exprimării. În acelaşi fel, soluția lui Kant la pro- 
blema antinomiilor l-a condus dincolo de limitele exprimabilului în 
raport cu noumenele. 

Putem să introducem chiar situația în care se află Russell în 
Schema Incloziunii; de fapt, în schema lui Russell. Russell nu poate 
explica abordarea sa fără să vorbească despre toate Propoziţiile. Dat 
fiind că el exprimă abordarea sa, trebuie să existe o variabilă al cărei 
domeniu de variaţie să fie totalitatea Propoziţiilor. Fie g (y) „y este o 
Propoziţie“; astfel, 2 (= (y; p (y))) există şi este mulțimea tuturor 
Propoziţiilor. (Dată fiind identificarea lui Russell, aceasta este exact 
funcția gp (y) însăşi.) Dacă x este o mulțime oarecare de Propoziţii, 
fie 6(x) o Propoziţie oarecare cu privire la toți membrii mulţimii x 
(de exemplu Propoziția ozi membrii mulțimii x au un ordin). Atunci, 
conform PCV, 6 este un diagonalizator. Aşadar, avem 'Transcen- 
dență. Dar, întrucât 5) este evident o Propoziţie, avem Închidere. 
Atunci, după cum vedem, în încercarea de a rezolva problema, 
Russell reuşeşte tocmai să o reproducă. Prin urmare, teoria sa nu 
este atât o soluție a contradicţiei la limita gândirii, cât o ilustrare a 
acesteia. 


Concluzie 


În acest capitol am văzut că două dintre limitele gândirii care 
ne-au preocupat în această carte, limita iterării şi limita conceperii, 
sunt strâns legate de Schema Încloziunii. Una dintre celelalte limite, 
limita exprimării, apare, de asemenea, în mod concis sub această 
înfăţişare. Cea de-a patra limită care ne-a preocupat, limita cogni- 
ţiei, a lipsit din discuţie de câteva capitole încoace. Va reapărea în 
capitolul următor. Şi, după cum vom vedea acolo, şi această limită 
este strâns legată de Schema Incloziunii. 


10. PARAMETRIZAREA 


Introducere 


După cum am văzut în capitolul 9, limitele iterării şi ale con- 
ceperii (definirii) apar împreună sub forma paradoxurilor auto-refe- 
rinței; in particular, ambele instanţiază aceeaşi formă: Schema 
Incloziunii. O întrebare evidentă este dacă Schema captează şi cele- 
lalte limite pe care le-am întâlnit. Acesta este primul subiect pe care 
îl vom cerceta în acest capitol. 

Vom face aceasta prin examinarea unor idei ale lui Ramsey, a 
cărui lucrare, „The Foundations of Mathematics“!, furnizează cel 
mai ascuţit comentariu timpuriu asupra ideilor lui Russell despre 
paradox. Ramsey sugera că paradoxele auto-referinţei sunt de două 
tipuri. Cred că nu este nici o exagerare în a spune că această suges- 
tie a furnizat cadrul pentru toate lucrările ulterioare despre parado- 
xuri. O problemă fundamentală pe care va trebui să o punem este 
aceea a măsurii în care această diviziune este justificată. De aseme- 
nea, Ramsey a sugerat soluţii pentru paradoxurile de fiecare tip. 
Una dintre acestea era similară cu cea a lui Russell; cealaltă era 
inedită. Această a doua soluţie şi adecvarea sa constituie cel de-al 
doilea subiect al acestui capitol. În final, vom examina unii dintre 
descendenţii mai moderni ai soluţiei lui Ramsey. 


! Ramsey (1925); dacă nu se specifică altfel, referinţele ulterioare sunt făcute la 
această lucrare în ediția republicată. 

$10.1 
Cele două familii ale lui Ramsey 


Russell susținea că toate paradoxurile auto-referinței aparțin 
unei singure familii, împărtăşind o singură problematică. Şi cu sigu- 
ranță, prima facie, această concepție pare corectă. Se pare că ceva 
similar se petrece în toate paradoxurile, chiar dacă precizarea aces- 
tui ceva este o chestiune în mod notoriu dificilă. Oricum, chiar şi 
înaintea scrierilor lui Russell, unii logicieni pretindeau că parado- 
xurile nu sunt de un acelaşi fel. Peano, de exemplu, sugera că numai 
unele paradoxuri aparțin matematicii; celelalte aparţin „lingvisticii“ 
(Peano (1906), p. 157). Ramsey a preluat sugestia lui Peano şi a 
separat în mod clar paradoxurile în două familii. Este dificil de 
enunțat criteriul distincției mai clar decât a făcut-o Ramsey însuşi. 
Prin urmare, il voi cita pur şi simplu (p. 171): 


Nu s-a remarcat îndestul, iar faptul a fost complet neglijat în Principia 
Mathematica, că aceste contradicții [paradoxurile auto-referinţei] se împart 
in două grupuri fundamental distincte, pe care le vom numi A şi B. Cele mai 
bine cunoscute sunt divizate după cum urmează: 


A. (1) Clasa tuturor claselor care nu se conţin pe sine. 
(2) Relaţia dintre două relaţii atunci când una dintre acestea nu stă în 
propria sa relaţie cu cealaltă. 
(3) Contradicţia lui Burali-Forti a celui mai mare ordinal. 
B. (4),„Eumint“. 
(5) Ultimul număr întreg care nu poate fi numit în mai puţin de 
nouăsprezece cuvinte. 
(6) Ultimul ordinal indefinibil 
(7) Contradicţia lui Richard 
(8) Contradicţia lui Weyl despre „heterologische“. 


Principiul conform căruia le-am divizat este de o importanță fundamentală. 
Grupul A constă din contradicții care, atunci când nu se iau măsuri împotriva 
lor, ar apărea într-un sistem logic sau matematic în sine. Acestea conțin 

doar termeni logici sau matematici, cum sunt clasă şi număr, şi arată că 
trebuie să fie ceva în neregulă cu logica noastră sau cu matematica noastră. 
Dar contradicţiile din Grupul B nu sunt pur logice şi nu pot fi enunțate 
doar în termenii logicii, căci toate acestea conțin referiri la gândire, limbaj 
sau simbolism, aceştia nefiind termeni formali, ci empirici. Deci aceste con- 
tradicții nu se datorează unei logici sau matematici greşite, ci unor idei 
greşite privind gândirea şi limbajul. Dacă aşa stau lucrurile, acestea nu ar fi 
relevante pentru logica matematică, dacă prin „logică“ înțelegem un sistem 
simbolic, cu toate că, desigur, ele ar fi relevante pentru logică în sensul ana- 
lizei gândirii. [Notă de subsol: Aceste două înțelesuri ale cuvântului „logică“ 
sunt frecvent confundate.] 


La o reflecţie mai atentă, este clar că acest criteriu al lui Ramsey 
are o bază dintre cele mai fragile. Pentru inceput, dacă se doreşte 
trasarea unei distincții fundamentale, aceasta trebuie să fie făcută 
în termenii structurii diferitelor paradoxuri. Distincția lui Ramsey 
depinde de faptul relativ superficial al vocabularului folosit în para- 
doxuri şi, in particular, de împrejurarea dacă acesta aparține mate- 
maticii în sensul propriu al acestui termen. Aici avem de a face, 
însă, cu o demarcaţie în mod notoriu schimbătoare. Ramsey scria 
înainte de perioada de înflorire a metamatematicii. Dacă ar fi scris 
zece ani mai târziu, i-ar fi fost clar că un număr de itemi de voca- 
bular care apar în paradoxurile Grupului B aparţin matematicii. În 
particular, atât noțiunile lingvistice sintactice, cât şi cele semantice, 
au devenit părţi integrante ale matematicii. Lucrările lui Godel şi 
Tarski au arătat cum pot fi reduse aceste noţiuni la alte părţi ale 
matematicii (respectiv, la teoria numerelor şi teoria mulțimilor). 

În pofida prăbuşirii bazei efective a distincţiei, distincţia însăşi, 
precum zâmbetul Pisicii de Cheshire”, a supravieţuit şi a continuat 
să provoace o fixație hipnotică în investigarea paradoxurilor. Pentru 
a face ca lucrurile să stea şi mai rău, se obişnuieşte acum ca dis- 
tincţia lui Ramsey să fie trasată în termeni incă mai nepotriviţi. 
Paradoxurile din Grupul A sunt numite în mod obişnuit paradoxuri 
ale teoriei mulțimilor, iar cele din Grupul B sunt numite în mod 


* Personaj din Alice în Țara Minunilor, a lui Lewis Caroll. Pisica de Cheshire 
putea să dispară, rămânându-i doar zâmbetul. 

obişnuit paradoxuri semantice. Punerea clasificării în aceşti termeni 
nu lasă nici un loc, de exemplu, pentru cea de-a cincea antinomie 
sau pentru Paradoxul lui Berkeley. 

Din perspectiva teoretică de față, distincția dintre Grupurile A şi 
B apare încă şi mai arbitrară şi nepotrivită. Pentru a vedea aceasta, 
să distingem mai întâi între două sub-clase ale Grupului B. Este 
vorba mai întâi despre acele paradoxuri care conțin explicit noțiunea 
de definibilitate (de exemplu, în numerotarea lui Ramsey, (5)-(7)). Să 
le numim Bi. Apoi sunt celelalte ((4) şi (8)). Să le numim Bii. Acum, 
paradoxurile din Grupul A sunt paradoxurile limitei iterării (cu 
toate că cea de-a cincea antinomie foloseşte noţiunea de gândire, 
astfel că Ramsey ar fi trebuit să o clasifice în Grupul B)? iar para- 
doxurile din grupul Bi sunt paradoxurile limitei conceperii (defini- 
ţiei). Dar, după cum am văzut în capitolul 9, aceste paradoxuri au o 
structură subiacentă comună, Schema Incleziunii, şi deci aparțin 
aceleiaşi familii. Toate paradoxurile din acest grup depind de apli- 
carea unui diagonalizator la o totalitate limită. 


$10.2 
Grupul Bii 


După cum poate fi clar, paradoxurile din Grupul Bii corespund 
unei a treia limite care ne-a preocupat în această carte: limita cog- 
niției. (În secțiunea 3.9 am observat că paradoxul Mincinosului este 
exact un caz special al acestora.) Întrebarea următoare este aceea 
dacă paradoxurile din acest grup sunt distincte structural de cele 
din Grupul A + Bi, adică dacă acestea corespund Schemei Inclozi- 
unii. Prima facie, ele sunt distincte, deoarece toate paradoxurile 
incloziunii implică noțiunea unei totalități din care ieşim prin diago- 


2 Nu am intâlnit până acum paradoxul (2) al lui Ramsey, dar nu este greu de 
văzut că acesta corespunde schemei lui Russell. Fie g (y) „y este o relaţie“, astfel că 2 
este mulțimea tuturor relaţiilor. Dacă x c 9, atunci 6(x) este relația r,, definită după 
cum urmează: (y, 2) e r, ddacă (y, 2) e x şi 9,2) €y. Închiderea este imediată. Dacă Tr,€x, 
atuhci (7, 7.) e r, ddacă (r,, r,) e r,. Aşadar, avem Transcendenţă. 

nalizare. Oricum, paradoxul Mincinosului, de exemplu, nu apare a fi 
de această formă: nu menţionează deloc totalităţi. 

După cum am observat în secțiunea 9.6, Russell susținea că există 
o cauză comună a tuturor paradoxurilor auto-referinței şi o soluţie 
comună pentru acestea. Prin urmare, el a trebuit să aducă parado- 
xul Mincinosului la o formă la care să poată fi aplicată teoria ordi- 
nelor. Russell făcea aceasta analizând propoziția Mincinosului ca: 
există o Propoziţie pe care o afirm şi aceea este falsă, i.e. 2p(eu afirm 
p şi p este falsă) (Whitehead şi Russell (1910), p. 65). Dacă cuantorul 
acestei Propoziţii are ordinul i, Propoziția însăşi este de ordinul : + 1 
şi deci nu face parte din domeniul cuantorului. Aceasta distruge 
argumentul pentru contradicție. Prin insistența asupra faptului că 
auto-referința implicată este obținută prin cuantificare, analiza lui 
Russell şochează printr-o totală artificialitate. Pentru început, mult 
mai fundamental, auto-referința cerută poate fi obținută pe alte căi 
decât cuantificarea, de exemplu printr-un pronume demonstrativ: 
această Propoziţie (sau propoziţie) este falsă. 

Atunci, analiza lui Russell a Mincinosului eşuează. Totuşi, există 
o legătură analitică între a satisface o condiție şi a aparține unei 
mulţimi: ceva satisface o condiţie ddacă aparține mulțimii lucrurilor 
care satisfac acea condiţie. Aşadar, faptele despre totalităţi sunt 
implicite în faptele despre condiţii şi reciproc. Folosind această 
observaţie, putem aduce paradoxurile grupului Bii la o formă în care 
acestea să corespundă perfect legitim Schemei ÎIncloziunii. Aşadar, 
putem arăta că paradoxurile din acest grup sunt de acelaşi tip cu 
paradoxurile din celelalte grupuri. Să vedem cum se poate face 
aceasta, începând cu paradoxul Mincinosului. 

Pentru moment, să presupunem că propoziţiile (mai curând decât 
Propoziţiile sau alte entități semantice) sunt cele care sunt adevă- 
rate sau false. Fie p(y) „y este adevărată“, astfel că O este mulțimea 


3 Această observaţie face apel la noțiunea naivă de mulțime şi ar fi contestată, de 
exemplu, de cei care adoptă ZF sau o formă similară a teoriei mulțimilor. Vom 
constata inadecvarea teoriilor de acest fel în capitolul următor. Noţiunea naivă de 
mulțime este apărată de asemenea în Priest (1987), capitolele 2 şi 10. 

propoziţiilor adevărate, Ad; fie p(x) „x este definibilă“. 6 este o func- 
ție, o, definită printr-o tehnică de diagonalizare adecvată, astfel că, 
dacă a este o mulțime definibilă oarecare, o(a) = a, undea = (a ga). 
Expresia dintre parantezele ascuţite este o propoziţie care exprimă 
faptul că a nu este în mulțimea a. (Aşadar, a spune „Această pro- 
poziţie nu este în a“.) Să observăm că a trebuie să fie definibilă, căci 
altfel nu am avea nici o garanție că există o astfel de propoziţie. 
Acum, dacă a este definibilă şi a c Aa: 


o(a) ca => (aga) ea 
> (aga) e Ad 
> (aga) (prin T-schema)” 
> o(a) ga 


Aşadar, o(a) g a şi Transcendenţa este satisfăcută. În plus, 
rezultă că a g a şi deci, prin T-schema, (a g a) e Ad, i.e. o(a) e Ad. 
Aşadar şi Închiderea este satisfăcută. Mincinosul este propoziția 
o(Ad), iar contradicţia este aceea că o(Ad) e Ad şi o(Ad) e Ad. 

Celorlalte paradoxuri din acest grup li se pot aplica tratamente 
similare. Să considerăm, de exemplu, paradoxul Cunoscătorului. 
Acesta este la fel ca Mincinosul, cu excepţia faptului că g (y) este „y 
este cunoscută ca adevărată“ şi deci 4 este mulțimea lucrurilor 
cunoscute, Cn. Transcendenţa este obţinută ca mai sus, întrucât 
cunoaşterea implică adevărul. Închiderea rezultă, întrucât s-a 
stabilit că a g a şi deci o(a) e Cn. Paradoxul este că o(Cn) e Cn şi 
o(Cn) g Cn. Orice noţiune care împărtăşeşte proprietăţile relevante 
cu cunoaşterea, de exemplu demonstrabilitatea, va genera o contra- 
dicție cu aceeaşi structură. Astfel, de pildă, avem „paradoxul lui 
Gâdel“: această propoziție nu este demonstrabilă.* O variantă a 
acestor paradoxuri este lanțul Mincinosului (sau Cunoscătorului), 





* Schema definiției adevărului, dată de Alfred Tarski, cunoscută şi drept „crite- 
riul 7“: T(a) o a, unde a este o propoziţie şi (a) este numele acelei propoziţii. lată o 
instanță a acestei scheme: „Zăpada este albă“ este o propoziție adevărată (a limbii 
române) ddacă zăpada este albă. 


1 Vezi Priest (1987), pp. 58 şi urm. 

unde sunt interrelaţionate mai multe propoziţii. Şi acesta satisface 
modelul. Pentru a vedea aceasta, să considerăm numai cel mai sim- 
plu paradox de acest tip: perechea Mincinosului. Acesta este la fel ca 
Mincinosul, cu excepția faptului că o este ceva mai complicată. De 
această dată, o(a) = a, unde a = (B e Ad) şi f = (a g a). Pentrua 
vedea că o satisface condiţiile corespunzătoare, să presupunem că 
a < Ad şi că a este definibilă. Atunci: 


acea 
a e Ad 

(Be Ad) e Ad 

Be Ad (prin T-schema) 
(aga) e Ad 

acea (prin T-schema) 
o(a) e a 


o(a) ea 


VUULVUUU 


Aşadar, o(a) g a, ceea ce este Transcendenţa. Pentru a vedea că 
Inchiderea este satisfăcută, să observăm următoarele: 


o(a) za > acea 


> (aga) e Ad (prin T-schema) 
> BeAd 

> BeAd) eAd (prin T-schema) 
> ae Ad 

> o(a) e Ad 


Contradicţia este aceea că o(Ad) e Ad şi o(Ad) e Ad. 

Un ultim exemplu din acest grup de paradoxuri va fi suficient. 
Acesta este Paradoxul Heterologicului. p (y) este „— y sat y“, unde 
„sat“ este relaţia de satisfacere, astfel că 2 = (y; —y sat y), Het; 
p(x) este, ca mai sus, „x este definibilă“. Dacă a este o mulțime 
definibilă, 6(a) = (v e a), unde v este o variabilă nouă oarecare, 
astfel că aceasta este o propoziţie deschisă. Acum, să presupunem că 
a c Het. Atunci: 

(weaj)eca > vea) e Het 


250 Limite şi paradoxurile auto-referinţei 


> —(wea) sat vea)) 
> wveaga (prin Schema Satisfacerii)” 


Aşadar, (v e a) e a, i.e. Transcendenţă. Deci, prin Schema Satis- 
facerii, —(v e a) sat (v e a),i.e. (v e a) e Het, astfel că avem Închi- 
dere. Paradoxul este că (v e Het) e Het şi (v e Het) g Het. 

Putem înregistra aceste observaţii ca în Tabelul 9. (Comparaţi 
acest tabel cu Tabelul 8 din secțiunea 9.4. Am omis aici ultima 
coloană). 





mama 





ma m ere 





a A taie marriot e = Rame a 


„Paradoxul ___ Ga) sp) PR 
Mincinosului  o,unde x este definibilă y este adevărată Ad 
a = (a ex) 
Cunoscătorului a, unde x este definibilă y este cunoscută  Kn 
a = (a gx) 
Lanţul a, unde x este definibilă y este adevărată Ad 
Mincinosului a=(BeTr)şi 
B=(agx) 
Heterologicului ( e x) x este definibilă —y saty Het 


Sub presupunerea că propoziţiile sunt purtătoare de adevăr, am 
văzut că toate paradoxurile din Grupul Bii corespund Schemei 
Incloziunii. Dacă se iau Propoziţiile sau alte entități semantice drept 
purtătoare de adevăr, situaţia este esențialmente aceeaşi; avem 
nevoie doar de reinterpretarea notaţiei. Luăm acum (a e x) drept 
Propoziția corespunzătoare. Similar, în Paradoxul Heterologicului, 
luăm (v e x) drept proprietatea corespunzătoare. De fapt, lucrurile 
se simplifică realmente în acest fel. Căci, după câte s-ar putea pre- 
supune, pentru orice mulțime (nu numai pentru una definibilă), x, 
există o propoziție a astfel încât a = (a g x) (Propoziția că această 
Propoziţie nu este în x). Similar, în Paradoxul Heterologicului, dacă 


* x sat (p(v)) ddacă p(x). 

x este o mulțime oarecare, există o proprietate de a fi în x. În acest 
caz, nu mai trebuie să se presupună că x este definibilă; iar parado- 
xurile corespund schemei inițiale a lui Russell. 

O observaţie suplimentară: deşi corespund Schemei Incloziunii, 
paradoxurile din Grupurile Bi şi Bii stabilesc că funcția 5 relevantă 
este un diagonalizator în feluri diferite. Să notăm că acest fapt 
reprezintă diferenţa structurală majoră dintre aceste două grupuri. 
În paradoxurile din grupul Bi, concluzia 6(x) g x este obținută direct 
din faptul că 3yy g x, întrucât 6 este un operator al descripției de un 
anumit tip, selectând unul dintre lucrurile care nu sunt în x. În 
paradoxurile din grupul Bii, concluzia este obținută indirect, în vir- 
tutea faptului că 5(x) g x implică 6(x) e x, acest fapt fiind stabilit 
prin apelul la un principiu precum T-schema, Schema Satisfacerii 
etc. Pentru beneficiul discuţiilor următoare, voi numi orice principiu 
de acest fel un principiu de legătură, deoarece furnizează o legătură 
între o noţiune semantică şi lume. 


$10.3 
Incloziuni şi limitele exprimării 


Am văzut că acele contradicții aflate la trei dintre limitele gân- 
dirii pe care le-am considerat în această carte, limitele iterării, cog- 
niției şi conceperii (definiţiei) corespund modelului contradicțiilor 
incloziunii. Această situaţie ridică în mod firesc întrebarea dacă 
există contradicții ale incloziunii corespunzătoare celei de-a patra 
limite, limita exprimării. În ultima Parte a cărții vom vedea că 
există. Dar chiar înainte de a ajunge acolo, se poate vedea că există 
astfel de contradicții: unele paradoxuri ale auto-referinței sunt de 
această formă. 

Nici unul dintre paradoxurile standard ale auto-referinţei nu 
priveşte exprimabilitatea. Cu toate acestea, există o legătură strânsă 


5 De fapt, am întâlnit deja o astfel de limită în secţiunea 9.8, dar aceasta era în 
mod esenţial doar un artefact al soluţiei lui Russell a paradoxurilor. 

intre indefinibilitate şi inexprimabilitate. Dată fiind o entitate inde- 
finibilă, va fi imposibil să se exprime un fapt oarecare despre acea 
entitate. Căci trebuie să putem să ne referim la un obiect pentru a 
enunța fapte despre acesta. Astfel, dat fiind un paradox oarecare al 
definibilității, putem produce un paradox al exprimabilității.* Voi 
arăta aceasta folosind paradoxul lui Kânig. Consideraţii similare se 
vor aplica şi celorlalte paradoxuri. 

Ştim că ultimul ordinal indefinibil deopotrivă poate fi şi nu poate 
fi definit. Acum, să considerăm faptul că acesta este un ordinal. 
Întrucât nu ne putem referi la el, nu avem nici o modalitate de a 
exprima acest fapt. Dar tocmai l-am exprimat. Stabilirea faptului că 
paradoxul corespunde Schemei Incloziunii este pur şi simplu o ches- 
tiune de reprelucrare a argumentului corespunzător pentru parado- 
xul lui K6nig. Să luăm stările de lucruri ca domeniu de variație 
pentru variabile. Fie o (y) „y este exprimabil“, astfel că 2 este 
mulțimea tuturor stărilor de lucruri exprimabile, £. Fie p(x) „x este 
definibilă“. În mod clar, £ este definibilă şi avem Existenţă. Întrucât 
mulțimea expresiilor limbajul nostru este numărabilă, E este numă- 
rabilă. Aşadar, dacă x < £, atunci şi x este numărabilă şi deci stările 
de lucruri din x pot fi doar despre ordinale dintr-o mulțime numă- 
rabilă de ordinale. În acest caz, trebuie să existe un ordinal despre 
care nu este nici un membru al x şi deci un ultim membru. Fie 8(x) 
starea de lucruri de a fi un ordinal. În mod clar, aceasta nu este în x 
(Transcendență). Totuşi, starea de lucruri este în £, întrucât este 
exprimată de „pz(z este un ordinal despre care nu este nici un mem- 
bru al lui a)“, unde „a“ este un nume pentru x (Închidere). 

Putem evita noțiunea de definibilitate, construind direct parado- 
xuri ale exprimabilităţii prin utilizarea diagonalizării.* De exemplu, să 


$ Această observaţie a fost făcută esențialmente de Pollock (1970). 

7 Presupun aici că fiecare stare de lucruri poate fi doar despre un număr finit de 
ordinale, i.e. că stările de lucruri sunt ceea ce Tractatus-ul ar numi „atomare“. Dacă 
această presupunere nu e evidentă, fie p(x) „x este o mulțime definibilă de stări 
de lucruri, fiecare dintre acestea fiind doar despre ordinale dintr-o mulțime finită de 
ordinale“. 

8 O construcţie de tipul expus în continuare este dată în Grim (1991), cap. 3. 

considerăm toate predicatele (non-indexicale) de un loc (i.e. termeni 
conceptuali, după cum spune Frege) despre numere în limba română, 
să spunem. Acestea pot fi enumerate, de exemplu lexicografic. Fie P, 
cel de-al n-lea predicat. Să considerăm predicatul —P.x, să-l numim 
Q,. Atunci, pentru unii m, Q, este P„x, deoarece ordonarea, şi deci 
Q, sunt exprimabile în limba română. Astfel, Q, ddacă —P,„m ddacă 
—Q,.. Nu este greu să punem toate acestea în forma unei contradicții 
de incloziune. Fie g (y) „y este un predicat aritmetic de un loc (al 
limbii române)“, astfel că O este totalitatea tuturor acestor 
predicate. Fie p(x) „x este definibilă în limba română“. Dacă p(x), 
fie 6(x) predicatul definit prin diagonalizare, ca mai sus. Prin 
argumentul obişnuit, avem Transcendenţă, întrucât enumerarea lui 
x este definibilă in limba română, iar 6(x) este un predicat în limba 
română, deci avem Închidere. (Avem nevoie de faptul că x este 
definibilă, căci altfel nu avem nici o garanţie că ordonarea este 
exprimabilă în limba română.) În fine, O este definibilă în limba 
română, aşadar avem Existenţă. 

Prin urmare, direct sau indirect, există numeroase contradicții la 
limita exprimării care sunt contradicții de incloziune. 


$10.4 
Grupul B: soluția lui Ramsey 


Vedem acum că toate paradoxurile auto-referinței (inclusiv unele 
mai puţin obişnuite) corespund Schemei Incloziunii şi deci, contra 
Ramsey, că aici este vorba despre o singură familie. Să mergem mai 
departe şi să considerăm soluţia lui Ramsey a paradoxurilor. Nu 
este surprinzător faptul că el dă soluţii diferite pentru paradoxurile 
din fiecare grup de-al său. 

Soluția lui Ramsey la paradoxurile din Grupul A era aceeaşi cu 
cea a lui Russell, cu excepția faptului că Ramsey o simplifica (apreci- 
abil) într-o privință: cea mai simplă modalitate de a vedea aceasta 
(chiar dacă nu în termenii lui Ramsey) este aceea că Ramsey schimba 

definiția „ordinului“. Pentru Ramsey, ordinul unei funcţii propoziţi- 
onale (de un loc) este cu o unitate mai mare decât ordinul variabilei 
libere care apare în acea funcție. De fapt, aceasta face din toate func- 
ţiile, oricare ar fi ordinul acestora (în sensul lui Russell), ale căror 
argumente sunt de acelaşi ordin o singură clasă, care poate fi dome- 
niu de variație al unei variabile. Este clar că aceasta înlătură dintr-o 
dată nevoia de o Axiomă a Reductibilităţii (şi astfel problema de a 
o justifica). (Acesta era principalul scop al lui Ramsey.) În cele ce 
urmează, este important să ne fie clară diferența dintre definiţia lui 
Ramsey şi cea a lui Russell. Voi rezerva termenul „ordin“ pentru 
definiția lui Russell şi voi folosi termenul „tip“ pentru definiția lui 
Ramsey. Aşadar, ierarhia lui Ramsey conține obiecte (tipul 0), func- 
ţii de obiecte (tipul 1), funcţii de funcții (tipul 2) etc. 

Ierarhia tipurilor furnizează în continuare o soluție pentru para- 
doxurile standard din Grupul A. Totalitatea ordinalelor (sau a orice 
altceva) de tipul i se dovedeşte a fi în continuare de tip mai înalt 
decât i, făcând Închiderea imposibil de demonstrat. Şi, în conti- 
nuare, mulțimea tuturor ordinalelor, a tuturor Propoziţiilor etc. nu 
există. Dar tocmai din această cauză, soluția moşteneşte principalul 
punct slab al soluţiei inițiale a lui Russell: expediază propria sa 
explicație dincolo de limitele exprimabilului. Nu mai este de adăugat 
nimic aici. 

Oricum, situaţia este foarte diferită de cea a paradoxurilor din 
grupul B. În continuare, nu există nici o mulțime a tuturor ordina- 
lelor definibile. Dar prăbuşirea unei secțiuni verticale prin ordinele 
lui Russell într-un singur tip are drept efect faptul că apare o versi- 
une a paradoxului lui Kânig pentru mulțimea ordinalelor definibile 
de orice tip dat. Comentarii similare se aplică şi la celelalte parado- 
xuri din Grupul B. Pentru a înțelege exact de ce stau lucrurile aşa şi 
care era exact soluţia lui Ramsey la paradoxurile din Grupul B, este 
mai bine să examinăm un exemplu. 

Ramsey însuşi dădea explicația completă a soluţiei sale folosind 
Paradoxul Heterologicului (pp. 191 şi urm.), aşa că să rămânem şi 
noi la acesta. Versiunea sa a paradoxului este întrucâtva diferită de 

cea pe care am dat-o în secțiunea 10.2. O diferență majoră este aceea 
că Ramsey formula paradoxul in termenii condiţiei de heterologici- 
tate (— x sat x), mai curând decât în termenii mulțimii heterologice. 
Discuţia cu privire la ceea ce ar fi avut de spus Ramsey despre versi- 
unea pe care am dat-o ar ridica problema concepției sale despre 
mulțimi (care era, de fapt, foarte asemănătoare cu cea a lui Russell). 
Din punctul de vedere al soluţiei Paradoxului Heterologicului, 
această temă ar complica expunerea şi ar fi absolut irelevantă. În 
plus, discuţia lui Ramsey despre soluţia sa este îndeajuns de com- 
plicată şi nu doresc să introduc complicaţii suplimentare. Aşadar, 
voi discuta paradoxul în mod esențial în forma dată de acesta. 

Ramsey foloseşte noțiunea de satisfacere în termeni de proprie- 
tăţi (funcţii propoziţionale). Voi folosi minuscule pentru variabile de 
tip O şi majuscule pentru variabile de tipul 1. Acum, să scriem xRY 
pentru „x denotă Y“ sau „x inseamnă Y“, în formularea lui Ramsey. 
Condiţia „— x sat x“ poate fi scrisă ca 3Y(cRY A —Yx). Să notăm 
aceasta cu Fx. Raţionăm apoi după cum urmează: 


FF) > 3Y(PPRY A —Y(P)) 


(printr-un analog al Schemei Satisfacerii). Aşadar, —F(P). Dar, intru- 
cât, pesemne: 


(PRF (*) 
avem: 
(PRE A —F(F) 
deci 3Y(PDRY A —Y(P)) (x) 
i.e., FF). 


Russell obiecta la adresa rândului (**) al argumentului, întrucât 
ordinul lui F este prea mare. Cu alte cuvinte, dacă cuantorul din F 
este de ordinul i, cuantorul din rândul (**) trebuie să fie de ordinul 

i + 1. Această mişcare nu îi mai era disponibilă lui Ramsey, deoa- 
rece toate proprietățile obiectelor de acelaşi tip (în cazul nostru, de 
tip 0) sunt de acelaşi tip. În schimb, el neagă (*). El pretinde că „R“ 
este ambiguu şi că, deşi (F) înseamnă într-un sens F, este vorba 
despre un sens diferit de acela in care înţelesul apare chiar în P. Mai 
precis, relaţiile de înțeles diferă pentru funcţiile de ordin diferit. 
Argumentul este in acest fel blocat, deoarece ordinul lui F este mai 
mare decât cel al lui Y. lar Ramsey pretinde (pp. 193, 198 şi urm.) că 
toate paradoxurile din Grupul B conţin cuvinte ca „înseamnă“, a 
căror dezambiguizare similară rezolvă paradoxul. 


$10.5 
... şi carenfțele acesteia 


Cât de reuşită este soluția propusă de Ramsey? Această soluție 
are o mulțime de probleme chiar şi înainte de a se urni din loc. Mai 
intâi, nu este deloc clar că un cuvânt similar cu „înseamnă“ apare în 
toate paradoxurile din Grupul B. Se poate presupune că lucrurile 
stau aşa in toate acele paradoxuri în care este menţionat explicit 
limbajul, dar nu acesta este cazul Paradoxului lui Berkeley. Apoi, 
presupunând că satisfacerea poate fi analizată in termeni de 
proprietăți (funcții), apar anumite supoziții discutabile. În al treilea 
rând, în afară de cazul în care pretenția că R (şi alte cuvinte simi- 
lare) este ambiguu poate fi apărată independent, nu există nici un 
temei pentru a lua această pretenţie drept adevărată, cu excepţia 
temeiului că aceasta blochează paradoxul — dar atunci toate soluţiile 
îl blochează. 

Ramsey era perfect conştient de această ultimă problemă şi 
încerca să argumenteze că există temeiuri pentru a presupune că 
funcţiile de diferite ordine au diferite relaţii de înțeles. Explicaţia sa 
este destul de extinsă (pp. 194 şi urm.), dar se desfăşoară esenţial- 
mente după cum urmează. A spune că x înseamnă Y este a spune că 
există o relație de un anumit tip intre x şi obiectele „cuprinse în“ Y. 
Acum, o funcţie de ordinul 1 (de exemplu) conţine un cuantor (care 

cuantifică asupra obiectelor de tip 0) şi deci (?) relaţia de cuprindere 
este diferită de cea a unei funcţii de ordinul 0 (de exemplu), care nu 
conţine nici un astfel de cuantor. 

Nu multă lume ar socoti astăzi că abordarea lui Ramsey a înțele- 
sului ar fi plauzibilă. Şi chiar dacă ar fi corectă, nu văd cum ar putea 
fi folosită noțiunea de cuprindere în aşa fel incât să valideze infe- 
rența problematică marcată cu „?“. Dar chiar dacă explicația lui 
Ramsey cu privire la ambiguitatea lui „înseamnă“ este corectă, apar 
alte obiecții. Dată fiind o colecţie de relaţii de înţeles, putem alcătui 
pur şi simplu o singură relaţie care este suma logică a acestora. lar 
acest fapt pare a restabili paradoxul. Ramsey însuşi era conştient de 
această obiecție şi o formula (pp. 196 şi urm.) în esență după cum 
urmează. 

Fie R,, R, şi R, relaţiile de înţeles pentru funcții de indivizi de 
ordinul 0, 1 şi 2, respectiv. Fie R suma lor logică, i.e. xRY ddacă 
xR9Y v xR,Y v xR.Y. Atunci condiţia heterologică, 3Y(xRY A —Yx), 
apare ca fiind de ordinul 2 (intrucât conține cel mult un cuantor de 
funcţii, i.e. de entităţi de tipul 1). Aşadar (P)R,F, şi astfel (P)RF şi 
ajungem înapoi la contradicție. 

Soluţia lui Ramsey la această problemă este aceea că, in pofida 
aparenţelor, condiţia în discuţie nu este de ordinul 2, ci de ordinul 3! 
Temeiul oferit de Ramsey pentru această soluție este mai curând 
căznit şi neconvingător.* Dar chiar dacă Ramsey ar fi putut dovedi 
aceasta, el nu ar fi scăpat de primejdie. Căci chiar dacă argumentele 


% În mod esenţial, acesta decurge după cum urmează. R, este o relaţie al cărei 
codomeniu (i.e. clasa obiectelor care pot ocupa al doilea loc al relaţiei) conţine funcţii 
propoziționale de ordinul 2, care au la rândul lor cuantori de funcţii de indivizi şi deci 
sunt de forma f(vĂgp (4)). Deci R, (şi astfel F) cuprinde o funcţie variabilă, f, de 
funcţii de indivizi şi deci este de ordinul 3 (p. 196). Încă o dată, Ramsey nu explică ce 
înţelege prin termenul crucial „cuprinde“. Dar chiar dacă admitem pretenţia dubi- 
oasă conform căreia dacă termenul unei relaţii cuprinde o noțiune, atunci relația 
însăşi cuprinde acea noțiune, nu este deloc clar că în acest caz termenul cuprinde 
realmente funcţii de funcţii. Căci codomeniul este tocmai clasa funcţiilor de ordinul 2 
şi nici una dintre acestea nu conţine funcţii de funcţii. Exprimarea formei acestora 
poate cere o variabilă schematică, f, dar aceasta nu este o variabilă autentică şi deci 
nu cuprinde entităţi de tipul 3 în vreun sens autentic. 

sale de până acum sunt corecte, tot ce s-a arătat este că suma logică 
a clasei relaţiilor de ințeles este o relaţie de înţeles care se diagonali- 
zează în afara clasei. După cum ne-am putea aştepta acum, pro- 
blema apare atunci când construim clasa tuturor relaţiilor de înțeles 
şi considerăm suma lor logică, R+. Aceasta este o relaţie de înţeles şi 
deci, prin definiţie, trebuie să se afle chiar în acea clasă. Dacă F este 
acum condiția heterologică ce cuprinde această relaţie, trebuie să 
avem (F)RF pentru o relaţie de înțeles, R. Aşadar (P)R*F şi rezultă 
paradoxul. 

Ramsey este conştient şi de această problemă, astfel că spune (p. 197): 


Ceea ce rezultă clar din contradicții este că nu putem obţine o relație atot- 
cuprinzătoare de înțeles pentru funcții propoziționale. Oricare relație am 
considera, apare întotdeauna o modalitate de a construi un simbol cu un 
înţeles care nu este inclus în relația noastră. Înțelesurile înțelesului for- 
mează o totalitate ilegitimă. 


Aşadar, Ramsey se întoarce în mod esențial la soluţia lui Russell: 
nu există o totalitate de un anumit tip. Am văzut că această soluţie 
face ca teoria lui Russell să se auto-respingă. Ramsey se află într-o 
situație încă şi mai dificilă. Căci existența unei totalități adecvate 
poate fi demonstrată prin principii la care Ramsey poate cu greu 
obiecta. Să observăm că o relație de înţeles pentru funcţii de tipul 1 
(acestea fiind singurele aflate în discuție aici) este o relație ale cărei 
argumente din stânga sunt toate predicate — care sunt obiecte de 
tipul 1 — şi ale cărei argumente din dreapta sunt funcţii de tipul 1. 
Astfel, conform teoriei tipurilor, toate relaţiile de înţeles sunt legi- 
time şi, mult mai important, sunt toate de acelaşi tip (relațional). 
Aşadar, mulțimea tuturor relaţiilor de acest fel este o submulțime 
de acest tip şi deci este cât se poate de bine definită. 

Ceea ce a transformat auto-respingerea lui Russell într-o contra- 
dicţie patentă este pur şi simplu simplificarea lui Ramsey a teoriei 
lui Russell. Pentru Russell, colecţia relevantă nu există, deoarece 
conţine membri de un ordin înalt oarecare. Prin presupunerea că 
toate funcţiile propoziţionale de un anumit fel (dar de un ordin înalt 

oarecare) formează un tip determinat (o totalitate), această preca- 
uţie nu mai este disponibilă pentru Ramsey. 


$10.6 
Parametrizarea în general 


Soluţia lui Ramsey la paradoxurile din Grupul B este o instanță a 
unei stratageme binecunoscute de înlăturare a paradoxurilor. Stra- 
tagema constă din acea că, atunci când este întâlnită o contradicţie 
(cel puţin prima facie) de forma P(a)!, se încearcă să se găsească o 
ambiguitate în privința lui P sau unele raporturi diferite, r, şi rs, 
sub care ceva poate fi P şi apoi se argumentează că a este P sub un 
raport, P(r,, a), dar nu şi sub celălalt, —P(r;, a). De exemplu, dacă 
mă confrunt cu contradicţia aparentă conform căreia este deopo- 
trivă ora 2 p-m şi ora 10 p-m, o dezambiguizez sub raportul locului 
şi rezolv contradicția observând că este ora 2 p-m la Cambridge şi 
ora 10 p-m la Brisbane. Desigur, ar putea fi mai mult decât două 
raporturi sub care un lucru poate fi P; în exemplul folosit, orice loc 
de pe Pământ (cu excepţia polilor) poate furniza un raport relevant. 
Aşadar, în general, va exista o familie de parametri astfel încât pre- 
dicatul aparent monadic P(x) se sparge într-o familie de relaţii P(c, x), 
unde c este un parametru. Prin urmare, voi numi această tehnică 
parametrizare. Se înțelege, faptul că parametrizarea poate fi apli- 
cată cu succes pentru a rezolva unele contradicții nu implică faptul 
că aceasta se poate aplica pentru a rezolva toate contradicţiile. Fie- 
care caz reclamă consideraţii independente. 

Pentru a vedea cum se presupune că funcționează parametri- 
zarea pentru Ramsey, să observăm că predicatul satisfacerii sau, 
mai fundamental, relația de denotare folosită de Ramsey pentru a 
defini acest predicat se parametrizează prin ordinul funcţiilor rele- 
vante. Astfel, avem o familie de predicate heterologice parametrizate, 
F,x, câte unul pentru fiecare ordin n. Se dovedeşte apoi că —F,(F,), 
darcă F, „,(F,). 

După cum am văzut, tehnica parametrizării nu poate fi aplicată 
satisfăcător în felul în care doreşte Ramsey; o serie de fapte o opreşte 
de la a funcționa cu succes. Cu toate acestea, s-ar putea spera că alte 
aplicaţii ale parametrizării ar putea funcționa mai bine decât cele 
ale lui Ramsey. Şi aproape toate soluţiile propuse pentru parado- 
xurile semantice de la Ramsey încoace sunt in continuare incercări 
de aplicare a parametrizării. Probabil că cel mai clar exemplu de 
acest fel este soluţia lui 'Tarski (1936) a paradoxurilor, cu toate că, 
pentru a fi drepți cu el, ar trebui să evidențiem că Tarski nu sus- 
ţinea că este vorba despre o soluție, ci mai curând despre o moda- 
litate de a evita paradoxurile. Tarski parametriza predicate semantice, 
cum sunt satisfacerea şi adevărul, folosind o ierarhie de limbaje. Mai 
recent, unii filosofi (care cu siguranță văd aceasta ca pe o soluţie a 
paradoxurilor) au sugerat că predicatele semantice au o extensiune 
dependentă de context şi deci că valorile posibile ale unei variabile 
din context pot fi folosite pentru a parametriza predicatele rele- 
vante.!0 (Să observăm că se poate schimba intotdeauna un adevăr 
dependent de context cu unul care nu este dependent de context 
prin explicitarea parametrului contextual. Astfel, de exemplu, „Este 
secolul XX“ este adevărat în 1990 ddacă „În 1990 este secolul XX“ 
este adevărat.) Alternativ, unii filosofi au sugerat că diferitele in- 
stanţe ale aceluiaşi tip (non-indexical) pot avea diferite valori de 
adevăr. Şi această sugestie este o versiune de parametrizare: instan- 
ţele sunt cele care furnizează acum parametrii relevanţi.!! Chiar şi 
soluţiile contemporane care nu sunt explicit parametrice sunt silite 
să apeleze în cele din urmă la distincţia tarskiană dintre limba- 
jul-obiect şi metalimbaj şi deci la parametrizare.!? 





1 Probabil că primul filosof care a sugerat această posibilitate a fost Parsons 
(1974c). Ideea a fost dezvoltată amplu de Burge (1979). Prezentarea tehnică cea mai 
sofisticată a acesteia este dată în Barwise şi Etchemendy (1987), Partea a III-a, unde 
contextele sunt numite „situaţii“ şi sunt date analize set-teoretice ale acestora. 

1! Cred că iniţiatorul acestei concepţii este Buridan. (Vezi Hughes (1982).) Pentru 
alți autori care au adoptat această linie de argumentare, vezi Smiley (1993), p. 25. 

12 Vezi, de exemplu, discutarea soluţiilor propuse de Kripke, Gupta şi Herzberger 
în cap. 1 din Priest (1987). 

Pentru a pune astfel de soluţii într-o formă generală, să ne 
întoarcem la Schema Incloziunii. Aceasta priveşte o proprietate, g şi 
o funcție, 6, care, atunci când este aplicată la o clasă corespunză- 
toare de lucruri care sunt gp, se diagonalizează în afara acestora 
pentru a produce un alt obiect care este p. Dacă 0 este limita tutu- 
ror p-urilor, obținem 6(0) e 2 şi 6(02) e O sau, echivalent, p (6(0)) şi 
—p (6(2)). Parametrizarea funcţionează prin spargerea lui g într-o 
familie de predicate parametrizate, p (c, y), unde c este un parame- 
tru adecvat (limbaj, context, instanţiere sau orice altceva). 
Parametrizarea lui p provoacă o parametrizare corespunzătoare a 
totalităţii 9, definită în termenii acesteia: pentru fiecare c există o 
totalitate 2, (y; g (c, y)). Acum, în fiecare paradox, jumătate din 
argument este folosită pentru a stabili că, pentru funcţia 5 rele- 
vantă, 6 este un diagonalizator în raport cu proprietatea p (c, y). (În 
cazul paradoxurilor Grupului Bi, aceasta se întâmplă în virtutea 
proprietăților descriptorului relevant. În cazul paradoxurilor Grupu- 
lui Bii, argumentul cere o versiune parametrizată a principiului de 
legătură corespunzător, de exemplu: în contextul c, T(c, (a)) = a.) 
Întrucât 6 este un diagonalizator, 5(Q,) g Q,. Dar în toate cazurile, 
6(Q,) este în mod clar g sub un anumit raport (s-a făcut referire la 
aceasta, s-a arătat că este adevărată etc.) Aşadar, pentru a recu- 
noaşte faptele, trebuie să se susțină că pentru unii c”, p (c”, 6(0,)), 
i.e. 6(0,) e 4. De exemplu, propoziția Mincinosului de nivel n nu 
este adevărată în limbajul de nivel n, ci în limbajul de nivel n + 1; 
sau ultimul ordinal indefinibil în contextul c nu este, prin definiţie, 
definibil în contextul c, dar este definibil în contextul c“, sau instanța 
c a propoziției Mincinosului nu spune despre sine că nu este adevă- 
rată, dar instanţa c' a aceluiaşi tip spune despre sine că este ade- 
vărată etc. 





13 Există o subtilitate care nu are nici o importanţă aici, cu privire la cazul lui 
Tarski. Argumentul conform căruia propoziţia Mincinosului de la nivelul n se diago- 
nalizează în afara propoziţiilor adevărate ale limbajului de nivel n foloseşte T-schema 
pentru nivelul n. Dar aceasta este validă doar pentru propoziţiile de la nivelul n — 1. 
Aşadar, se poate crede, argumentul eşuează, întrucât propoziţia Mincinosului este ea 
însăşi de nivel n. Oricum, aici este folosită doar o jumătate din T-schemă, T(a) — a 

$10.7 
... şi carenţele acesteia 


Întrucât parametrizarea este o generalizare a tehnicii folosite de 
Ramsey pentru a rezolva paradoxurile din Grupul B, nu este sur- 
prinzător că parametrizarea este afectată de exact aceleaşi probleme 
pe care le-am întâlnit deja în privința lui Ramsey. Mai întâi, în 
general, nu există nici un temei pentru a presupune că proprietatea 
p este parametrizată. După cum se ştie, după aproape patruzeci de 
ani de la propunerea lui Tarski, nu s-a dovedit că limbajul natural 
este o ierarhie de metalimbaje - în realitate, există dovezi că lucru- 
rile nu stau aşa.!* Şi nici nu există vreun temei pentru a presupune 
că extensiunile unor cuvinte, cum este „adevăr“, sunt dependente de 
context în felul în care, de exemplu, este cuvântul „trecut“. Parsons 
(1974c) argumentează că unele dintre predicatele în discuţie pot fi 
analizate în mod firesc în termeni de cuantori (întocmai după cum 
sugera Ramsey), precum şi că aceşti cuantori — sau, mai degrabă, 
domeniile acestora - sunt determinaţi contextual. Este cu siguranță 
adevărat că domeniile unor cuantori sunt determinaţi contextual 
(„toţi au luat masa de prânz“), dar, în egală măsură, domeniile altor 
cuantori nu au această proprietate („orice număr natural este impar 
sau par“), iar Parsons nu dă nici un temei independent față de 
paradoxuri pentru a presupune că acei cuantori în discuţie sunt 
dependenţi de context. În fine, pretenţia că propoziții diferite de 
acelaşi tip non-indexical pot avea valori de adevăr diferite este în 
mod evident ad hoc. 





(după cum se poate vedea consultând argumentul din secțiunea 10.2) şi dacă a nu 
este o propoziţie de nivel n — 1, nu este o propoziţie adevărată de nivel n - 1; aşadar, 
asumând principiile clasice (sau cel puţin intuiționiste) privind condiționalul din 
T-schemă - aşa cum fac toate aceste soluţii — această jumătate a T-schemei este 
validă pentru toate formulele şi nu doar pentru cele de la nivelul n — 1. 

14 Vezi Kripke (1975); Priest (1987), secțiunea 1.5. 

Apoi, chiar dacă se presupune că este corect să se parametrizeze 
proprietatea g, este de obicei dificil să se găsească temeiuri indepen- 
dente conform cărora parametrul trebuie să se schimbe de la c la c' 
pentru a obţine consistenţa.!* S-ar putea argumenta că, întrucât 6 
este un diagonalizator, rezultă că —gp (c, 6(0,)); şi întrucât 6(Q,) este 
p într-un sens sau altul, trebuie să existe un c' astfel incât g (c', 
6(0,)); dar aceasta nu stabileşte că c nu este c', adică tocmai ceea ce 
este în discuţie.'* Tarski obţine faptul că propoziția Mincinosului de 
la nivelul n este adevărată la nivelul n + 1 şi nu la nivelul » pur şi 
simplu prin definiție: după modul în care a fost definită ierarhia, 
propoziţia este exact o propoziţie de nivel n + 1 şi nu de nivel n. 
Dar, dacă nu cumva aceasta este o pură prestidigitație, rămâne între- 
barea de ce lucrurile trebuie să fie definite în acest fel. 

În al treilea rând şi în mod crucial, parametrizarea nu evită 
paradoxurile, ci doar le restabileşte. Căci putem defini suma logică a 
tuturor relaţiilor parametrizate după cum urmează: p*(y) ddacă 3cg 
(c,y) (y este adevărată la un nivel, într-un context etc.). Fie 02+ tota- 
litatea corespunzătoare. Prin argumentul standard se arată acum că 
funcţia 6 relevantă este un diagonalizator față de p* şi deci că 
—gp*(6(42+)). Dar, ca de obicei, întrucât s-a arătat că 6(0*) este psub 
un raport, p*(6(42+)). De exemplu, să considerăm pretenţia că această 
propoziție-tip nu este adevărată în nici un/o context/instanţă. Pre- 
supunând că această pretenţie este adevărată într-un/o context/ 
instanță, rezultă că această propoziţie-tip nu este adevărată în acel/ 
acea context/instanţă. Aşadar nu este adevărată în nici un/o context/ 
instanţă, i.e. este adevărată în acest/această context/instanţă şi deci 
într-un/o context/instanţă.! 

Există câteva căi pe care se poate încerca evitarea acestei con- 
cluzii. Prima (Burge, (1979), p. 192) constă din pretenţia că pt nu 





'5 Chiar dacă aceasta nu este o problemă pentru strategia considerării instanţelor 
de tipuri. 

15 Critici la adresa lui Burge în această direcție pot fi găsite în Priest (1991b), 
p. 202, iar la adresa lui Barwise şi Etchemendy în Priest (1993), secţiunea 7. 

11 Pentru această critică a strategiei considerării instanțelor de tipuri, vezi Hazen 
(1987). 

poate fi definită, deoarece nu se poate cuantifica în mod legitim în 
locul parametric. Această pretenţie nu este numai falsă, ci se auto-res- 
pinge (dacă se doreşte consistenţa): chiar pentru a explica faptul că 
p este parametrizată este nevoie să se spună că lucrurile pot fi p sub 
un raport şi nu sub altele, şi astfel să se cuantifice în locul parametric. 

O altă sugestie posibilă este aceea de a ataca demonstraţia 
conform căreia 6 este un diagonalizator față de pr. De exemplu, în 
cazul paradoxurilor din Grupul Bi, s-ar putea nega că 2yy g 2* pe 
temeiul că orice este definibil (definibil în mai puţin de 99 de cuvinte 
etc.) relativ la un parametru. Plauzibilitatea acestei pretenţii depinde 
de paradox şi de înțelegerea parametrului. Poate să nu fie neplau- 
zibil să se presupună, de exemplu, că orice număr natural este defi- 
nibil in mai puţin de 99 de cuvinte într-un context, dar este foarte 
neplauzibil să se presupună că orice ordinal este definibil într-un 
context, cel puţin dacă un context este ceva ce este omeneşte acce- 
sibil. În orice caz, evident, această mişcare nu va fi de ajutor în pri- 
vinţa paradoxurilor din Grupul Bii. 

O a treia posibilitate este aceea de a nega Închiderea, poate pe 
temeiul că 6(42*) nu există.!* Această pretenţie ridică oricum alte 
probleme familiare. Căci chiar soluţia oferită furnizează întotdeauna 
cele necesare pentru a construi 6(42*) şi a demonstra că aceasta este 
p într-un sens. (De exemplu, ultimul ordinal care nu este definibil 
în nici un context este definit în acest context, iar „această propo- 
ziţie nu este adevărată în nici un limbaj din ierarhia lui Tarski“ este 
un enunţ adevărat al unui limbaj.) Dar acum suntem confruntați cu 
o alternativă: sau acest sens este unul dintre parametri şi, prin 
urmare, avem o contradicţie, sau nu este şi, întrucât am enumerat 
toți parametrii posibili, acest fapt nu este exprimabil: rezultă că 
soluţia însăşi este dincolo de limita exprimabilului.!? 

În secţiunea 9.8, am observat că soluţia lui Russell a paradoxu- 
rilor reproduce pur şi simplu problema şi, mai precis, că instanțiază 


18 Această posibilitate este considerată în Barwise şi Etchemendy (1987). 
19 Pentru o critică a lui Barwise şi Etchemenay pe aceste temeiuri, vezi Priest 
(1993). 

Schema Incloziunii. Suntem acum în poziția de a vedea că exact la 
fel stau lucrurile cu parametrizarea. În Schema Incloziunii, luăm 
pentru p suma logică a proprietăţilor parametrizate definită mai 
sus, p*, şi luăm Q9* pentru Q; fie p(x) „x = 0* sau pentru unii c, x = 
2“ şi fie 6 diagonalizatorul corespunzător. Atunci, în mod clar, 
p(9*) şi, după cum tocmai am văzut, dacă x este o submulțime oare- 
care a £2*, 6(x) se diagonalizează în afara lui x, dar are proprie- 
tatea p*. Aşadar, aceste mărimi satisfac Schema Incloziunii. Încă o 
data, parametrizarea nu este atât o soluție pentru contradicţiile la 
limita gândirii, cât o manifestare a acestora. 


Concluzie 


În acest capitol am examinat un număr de soluţii moderne ale 
paradoxurilor din Grupul B al lui Ramsey. După cum am văzut, 
acestea au aceleaşi neajunsuri generale ca şi soluţia lui Ramsey. 
Celelalte genuri de soluţii moderne ale paradoxurilor au în vedere în 
primul rând Grupul A al lui Ramsey. Ne vom îndrepta atenția asu- 
pra acestora în capitolul următor. După cum vom vedea acolo, solu- 
ţiile menţionate nu sunt cu mult mai bune decât cele pe care tocmai 
le-am analizat. 


11. MULȚIMI ŞI CLASE 


Introducere 


După cum am văzut în ultimele două capitole, toate paradoxurile 
auto-referinţei (inclusiv Paradoxul lui Berkeley şi cea de-a cincea 
antinomie) sunt contradicții de incloziune; adică toate aceste para- 
doxuri instanțiază Schema Incloziunii care, pentru a-i aminti citi- 
torului, priveşte proprietăţile e şi p şi o funcţie 6 astfel încât: 


(ID) există 2 = !(y; py)),iarp(0) Existenţă 
Q) dacăzc Oşip(x),atunci  (a)6(x)ex  Transcendenţă 
(b) 64%) e 9 Închidere 


40 
Wa) 


w(x) 


Z) 


Figura 1 


Aceste condiţii pot fi reprezentate ca în Figura 1. Ovalul mare 
este 42, mulţimea tuturor lucrurilor g. x este o submulțime oarecare 
a mulțimii £2 care satisface y, iar 6 aplicată la aceasta ne duce deo- 
potrivă înăuntrul şi în afara lui 2. Această situaţie este întrucâtva 

greu de reprezentat (!). Am făcut-o luând pe 6(0) ca un semn pe 
marginea lui 9.! 

Orice soluţie la un paradox de incloziune trebuie să nege una 
dintre clauzele din Schema Incloziunii. Întrucât toate acestea conţin 
mulțimi, un loc firesc pentru a căuta o soluţie este teoria modernă a 
mulțimilor. Teoriile moderne ale mulțimilor au fost dezvoltate 
urmărind, intre altele, o evitare a paradoxurilor din Grupul A al lui 
Ramsey (secţiunea 10.1), unde w este condiţia universală, şi deci 
poate fi ignorată. În prima parte a acestui capitol vom aprecia in ce 
măsură aceste teorii reuşesc în această privinţă. Vom extinde apoi 
analiza şi vom vedea în ce măsură reuşesc în privința rezolvării 
clasei mai largi de paradoxuri ale incloziunii. 

Teoreticienii moderni ai mulțimilor tind să oscileze între două 
soluţii prima facie întrucâtva diferite ale paradoxurilor teoriei mul- 
ţimilor. Prima soluţie a fost dezvoltată de Zermelo, şi este încor- 
porată în teoria mulțimilor Zermelo-Fraenkel (ZF); cea de-a doua 
foloseşte noțiunea de clasă propriu-zisă şi a fost dezvoltată de von 
Neumann. Le voi examina pe rând, începând cu soluţia lui Zermelo. 


$II1.1 
Soluția lui Zermelo: ZF 


Soluţia susținută de Zermelo este una veche şi familiară: neagă 
că 2 există şi astfel negi Existenţa. Am văzut această stratagema la 
lucru la Aristotel (secțiunea 2.2), la Kant (secţiunea 6.7) şi la Russell 
(secţiunea 9.6). După cum am văzut în secţiunile respective, această 
soluţie nu reuşea. Să vedem dacă soluţia are mai mult succes în 
cazul de față.? 


1 Există ceva destul de convenabil în legătură cu această reprezentare. În felul 
său, marginea este paradoxală, unind şi totodată separând interiorul şi exteriorul. 

2 S-a observat adesea că pseudo-paradoxul bărbierului este similar structural cu 
paradoxul lui Russell (vezi, de exemplu, Sainsbury (1988), p. 110). Este, prin urmare, 
interesant de văzut cum se relaționează acest paradox cu Schema Incloziunii. Fie gy) 
„Yy este o persoană“, astfel că 2 este mulţimea tuturor persoanelor. Fie p(x) „x con- 

Teoria mulțimilor în care este încorporată această soluţie, ZF, 
este formulată într-un limbaj de ordinul întâi cu variabile al căror 
domeniu de variaţie este alcătuit din mulţimi propriu-zise. Princi- 
piile de existență a mulțimilor încorporate în această teorie nu ne 
permit să dovedim existența unei mulțimi corespunzătoare unei 
condiţii arbitrare. În general, putem dovedi doar existența submul- 
țimii unei mulţimi oarecare date, care conţine obiecte ce satisfac 
acea condiţie. Acest principiu este enunțat în Axioma Aussonderung 
a lui Zermelo, care o formulează după cum urmează: 


AXIOMA III (Axioma Separării). Ori de câte ori funcţia propozițională p(x) 
este definită pentru toate elementele unei mulțimi M, M este înzestrată cu 
o submulțime M, care conţine ca elemente exact acele elemente x din M 
pentru care (x) este adevărată. 


Această axiomă, împreună cu unele axiome de bază ale existenţei 
mulțimilor (cum sunt cele pentru mulțimea potențială şi reuniune) 
pot fi folosite pentru a stabili existenţa celor mai multe mulțimi la 
care se recurge în mod standard în matematică. Dar, în mod hotărâtor, 
existenţa mulțimilor absolut infinite, cum sunt V, On şi R, implicate 
în paradoxurile infinităţii absolute, nu poate fi demonstrată. Dacă ar 
putea fi demonstrată existența acestor mulțimi, atunci argumentele 
paradoxale ar dovedi că teoria este inconsistentă.! Ar trebui să se 
observe că şi existența altor mulțimi, cum sunt mulțimile non-bi- 
ne-fundate, nu poate fi demonstrată în ZF, deşi această existență 
este consistentă cu axiomele ZF. Cu toate că interpretarea standard 
a ZF este cea a ierarhiei cumulative (secțiunea 8.4), există alte inter- 
pretări in care există mulțimi non-bine-fundate: 





ține persoanele dintr-un grup in care cei care nu se bărbieresc pe ei înşişi sunt 
bărbieriţi de o unică persoană“ şi fie 6(x) acea unică persoană. Închiderea este ime- 
diată şi dacă 6(x) e x, atunci 6(x) se bărbiereşte şi nu se bărbiereşte pe sine. Aşadar, 
avem Transcendenţă. Paradoxul eşuează pur şi simplu deoarece p(2) este falsă şi 
deci Existenţa eşuează, chiar dacă nu din cauză că 9 nu există. 

3 (1908); traducerea este din van Heijenoort (1967), p. 202. 

1 Pentru detalii despre toate acestea, vezi aproape orice tratat modern de teoria 
mulțimilor, de exemplu Fraenkel, Bar-Hillel şi Levy (1973), cap. 2, secțiunea 3. 

5 Vezi, de exemplu, Aczel (1988). 

Desigur, prin sine, simplul fapt că nu se poate demonstra exis- 
tența mulțimilor generatoare de contradicţie rezolvă prea puțin 
paradoxurile. Nimeni nu se îndoieşte că dacă teoria demonstraţiei 
subiacentă teoriei mulțimilor este suficient sterilizată, atunci teoria 
mulțimilor poate fi făcută consistentă. Problema este ce temeiuri 
există pentru a presupune că mulțimile respective nu există. Dacă 
s-ar demonstra existența tuturor mulțimilor (pure), atunci existența 
tuturor mulțimilor generatoare de paradox ar decurge prin Axioma 
Aussonderung. Prin urmare, întrebarea crucială aici este de ce ar 
trebui să se presupună că V nu există. Zermelo arată că mulțimea 
universală nu există, după cum urmează:€ 


TEOREMĂ. Orice mulțime M este inzestrată cu cel puţin o submulțime Mg 
care nu este un element al mulțimii M. Demonstraţie. [Dacă] M, este o sub- 
mulțime a M care, conform Axiomei III, conţine toate acele elemente din M 
pentru care nu este cazul că x e x, atunci Mg nu poate fi un element al mul- 
ţimii M. Căci sau Mp e My, sau nu. În primul caz, Mo ar conţine un element 
x = Mopentru care e x şi aceasta ar contrazice definiția lui M,. Astfel, cu 
certitudine, M, nu este un element al lui M, şi în consecinţă, dacă ar fi un 
element al mulțimii M, ar trebui, de asemenea, să fie un element al M,, ceea 
ce tocmai a fost exclus. 


După cum ar trebui să fie clar, acest argument este exact acela 
care arată că p, se diagonalizează în afara lui x (secțiunea 9.1). Ca 
atare, acesta este o parte a argumentului implicat în paradoxul lui 
Russell. Prin urmare, este prea puţin un argument pentru o soluție 
a paradoxului. În particular, dacă există temeiuri independente pen- 
tru cealaltă jumătate a paradoxului (care, în acest caz, este dat de 
existența mulțimii V), este clar că nu l-am rezolvat. Mai mult decât 
atât, există exact astfel de temeiuri. Conform Principiului Domeniu- 
lui al lui Cantor, despre care am văzut că este perfect justificat 
(secțiunile 8.7 şi 8.8), orice variabilă presupune existenţa unui 
domeniu de variaţie. Astfel, întrucât în ZF există variabile al căror 


€ (1908), Teorema 10; vezi van Heijenoort (1967), p. 203. 

domeniu de variaţie este alcătuit din toate mulțimile, teoria presu- 
pune colecţia tuturor mulțimilor V, chiar dacă în această teorie nu 
se poate arăta că această mulțime există. Consistenţa a fost dobân- 
dită cu prețul excluderii din teorie a unei mulțimi a cărei existență 
teoria este silită să o recunoască. 

În plus, această carență nu este numai una teoretică, ci este o 
carenţă care se răsfrânge în fapt asupra practicii matematice. Căci 
infinităţile absolute pe care ZF nu le poate recunoaşte ca existând 
sunt exact acelea cerute de tratamentul din teoria categoriilor a 
categoriei tuturor grupurilor etc. Aşadar, nu numai Principiul 
Domeniului, ci şi practica matematică cere recunoaşterea unor co- 
lecţii care nu există în ZF.” 


$11.2 
Teoria intuiţionistă ZF şi teoria modală ZF 


Mai mulţi filosofi au observat în mod efectiv că ZF încalcă Prin- 
cipiul Domeniului? Moore ((1990), pp. 170 şi urm.) formulează 
foarte bine dilema pe care o pune această teorie, după cum urmează: 


Problema noastră este, într-un sens, problema infinitului. Aceasta se bazează 
pe paradoxul fundamental despre unu şi multiplu, conform căruia deopo- 
trivă dorim şi nu dorim să recunoaştem unitatea în multiplicitatea infinită 
(adevărată) — sau, şi mai dramatic, conform căruia se pare că suntem deopo- 
trivă constrânşi să recunoaştem acolo unitatea şi constrânşi să nu o recu- 
noaştem (...) Se pare că suntem forțați să recunoaştem întreaga ierarhie a 
mulțimilor ca pe ceva pe care nu putem - şi a fortiori nu putem fi forțați — 
să îl recunoaştem defel (...) Atunci când negăm că există o mulțime a tutu- 
ror mulțimilor (...) avem mai intâi sentimentul efectiv că aducem în atenție 
(văzând şi recunoscând) ceva a cărui existență suntem pe cale de a o nega, 
gândind apoi „Este aceasta, totalitatea despre care vorbim atunci când ne 
angajăm în teoria mulțimilor, subiectul nostru conceput ca un întreg; aceasta 


? Pentru mai multe detalii despre această chestiune, vezi Priest (1987), secțiunea 2.3. 
8 De exemplu Lear (1977), Parsons (1974a) (vezi finalul lucrării), Mayberry (1977) 
şi Moore (1990). 

este ceea ce nu există.“ Dar această pretenţie este absurdă, exact în acelaşi 
fel în care este absurd să înţelegi infinitul (adevărat) ca pe ceva ce este de 
neînțeles. Şi totuşi este exact ceea ce se pare că am făcut. Se pare că ne-am 
concentrat atenția asupra infinitului (adevărat) ca asupra a ceva ce nici 
măcar nu este acolo. 


Mulţi filosofi au oferit soluţii la această problemă. În general, 
toate soluţiile sunt încercări de a da substanţă ideii conform căreia 
V este o infinitate potenţială, dar într-un sens care să nu declanşeze 
Principiul Domeniului.” Cea mai simplă sugestie în acest sens este 
aceea că în ZF cuantificarea clasică trebuie să fie evitată în favoarea 
cuantificării intuiţioniste.!” Ideea aici este că o abordare intuițio- 
nistă a infinităţii este cel mai apropiat analog modern al abordării 
lui Aristotel a infinităţii potenţiale." În particular, această abordare 
furnizează o modalitate de a inţelege cuantificarea peste o totalitate 
infinită, care nu conceptualizează acea totalitate ca fiind încheiată. 
Aşadar, utilizarea cuantificării intuiționiste ar trebui să evite 
problema. Nu o face: după cum am observat în secţiunea 8.8, 
Principiul Domeniului se aplică tot atât de mult cuantorilor intuiţio- 
nişti, cât celor clasici. Aşadar, cuantificarea intuiționistă presupune 
o mulțime (sau specie) a tuturor mulțimilor. (lar argumentul lui 
Zermelo conform căruia nu există o mulțime universală este, de 
asemenea, valid din punct de vedere intuiționist.) 

O sugestie înrudită cu cea de mai sus (în virtutea legăturii dintre 
semantica lui Kripke pentru logica intuiţionistă şi cea pentru logi- 
cile modale) caută să formuleze noțiunea de infinitate potenţială 
în termeni de logică modală.!? De exemplu, fie R, colecţia tuturor 





% Propria soluţie a lui Moore este întrucâtva diferită. El pur şi simplu neagă 
Principiul Domeniului, deşi nu consideră argumentele lui Cantor în favoarea aces- 
tuia. Voi face un comentariu suplimentar asupra concepţiei lui Moore în capitolul 12, 
unde discut despre a spune şi a arăta. 

1 Mayberry agreează o abordare intuiţionistă, deşi detaliile abordării sale sunt 
mult mai complexe. Pentru discuţii suplimentare, vezi Priest (1987), p. 47. 

11 Vezi Dummett (1977), pp. 55 şi urm. 

12 Ceea ce urmează se inspiră din Parsons (1971), nota de subsol 10, şi din 
Parsons (1974b). Materialul din restul acestei secțiuni şi din secţiunea următoare 

mulțimilor de rang mai mic sau egal cu a. Fie % o mulțime de 
ordinale care este cofinală cu On (i.e. pentru orice ordinal există un 
ordinal mai mare în 2) şi fie (R,; a e % ? mulțimea lumilor unui 
model Kripke pentru o logică modală (unde interpretarea lui „e“ în 
R. este cea evidentă). Lumea R, accesează lumea R, ddacă a < f. 
Întrucât relaţia de accesibilitate este o relaţie de ordine parțială 
slabă, logica propozițională modală a structurii este S4. Să numim 
această structură 7/ 

7/ poate fi considerată ca reprezentând ierarhia cumulativă „în 
creştere“. În fiecare etapă (lume), începe să existe o secţiune inițială 
a ierarhiei cumulative. Nu există nici o etapă în care întreaga 
ierarhie începe să existe, dar fiecare secțiune iniţială începe să existe 
într-o anumită etapă. Acum, dacă presupunem că pentru cuantori 
sunt date condiţii de adevăr relative la lumi (i.e. vxp este adevărată 
în lumea R, ddacă pentru toți x din R,, x satisface p), atunci nu există 
nici un cuantor al cărui domeniu este întreaga infinitate absolută 
care este ierarhia cumulativă. În fiecare etapă, domeniul cuantifi- 
cării (R,) este un membru al domeniului oricărei etape următoare. 
Dacă considerăm că limbajul modal conține variabile de ordinul doi 
(scrise cu majuscule) al căror domeniu de variaţie este alcătuit din 
sub-colecții ale domeniului, atunci VĂ03yy = X este adevărată, ceea 
ce reprezintă un mod atrăgător de a exprima gândul că toate sub-cla- 
sele domeniului sunt mulțimi potenţiale. 

O problemă minoră a acestei construcţii este aceea că, în felul în 
care a fost descrisă până acum, nu există temeiuri pentru a presu- 
pune că structura este un model al ZF. Această situaţie poate fi reme- 
diată presupunând că pentru lumea de bază ,„R,, a este un cardinal 
inaccesibil.!? Într-adevăr, dacă presupunem că fiecare membru al 
mulțimii 2 este inaccesibil, ZF este cu necesitat2 adevărată. Măsura 


face apel la diferite noţiuni tehnice care nu sunt explicate în restul cărții de faţă şi 
pot fi omise fără pierderea continuității. 

13 Nu este necesar să ştim ce este aici un cardinal inaccesibil — pentru detalii, vezi 
Fraenkel, Bar-Hillel şi Levy (1973), secţiunea 6.3; tot ce este necesar să ştim este că, 
dacă 6 este inaccesibil, Bg este un model al ZF. 

în care această reparație este plauzibilă depinde de ceea ce se gân- 
deşte despre rezonabilitatea postulării cardinalelor mari, o chestiune 
pe care nu o voi discuta aici. 

O obiecție mai importantă este cea potrivit căreia cuantificarea 
asupra mulțimilor absolut infinite nu a dispărut, ci doar a trecut în 
subteran (sau poate în suprateran, dacă se consideră că metalimbajul 
este ceva aflat deasupra limbajului-obiect). Căci, după cum reiese 
clar din explicația mea a structurii modale, pentru a da această expli- 
caţie este necesar să se cuantifice peste infinitatea absolută a tutu- 
ror ordinalelor; şi nici clasa lumilor (R,; a e Z ? nu este o mulțime 
care să existe în ZF. Astfel, structura presupune încă mulțimi non- 
existente. Nu ajută nici sugestia conform căreia problema este dizol- 
vată, deoarece cuantificarea ilicită este doar „metateoretică“. Căci 
metateoria exprimă exact înțelegerea noastră a ceea ce se petrece în 
teoria-obiect. Astfel, în acest punct nu avem atât un răspuns, cât o 
întărire a obiecției: teoria-obiect este incompletă, deoarece înțele- 
gerea noastră a acesteia presupune existența mulțimilor despre care 
poate demonstra că nu există!!4 


$11.3 
Totalități indefinit extensibile 


O altă sugestie de rezolvare a problemei incearcă să evite Prin- 
cipiul Domeniului prin intermediul respingerii caracterului determi- 
nat al sensului, pe care se bazează Principiul. Se sugerează adesea 
că enunţurile care conţin un predicat vag, cum este „este chel“, nu 
au sens determinat. Ideea aici este aceea că predicatele conținute în 
enunțuri despre infinităţi absolute, cum este „este un ordinal“, sunt 
vagi într-un mod similar. Luată ca atare, această sugestie nu se 
prezintă ca fiind foarte promițătoare. A fi un ordinal nu este o 





1 Lear (1977) dă o construcţie similară cu 7/ cu excepţia faptului că el dă con- 
diții de adevăr intuiţioniste pentru constantele logice. În particular, un cuantor uni- 
versal peste toate mulțimile este efectiv conținut în condiţiile de adevăr ale cuanto- 
rului universal. Prin urmare, construcţia lui Lear se confruntă cu aceeaşi obiecţie. 

chestiune de grad, cum este a fi chel. Într-adevăr, precum toate pre- 
dicatele matematice, „este un ordinal“ este un exemplu de predicat 
precis. Mai curând, ideea trebuie să fie aceea că punctul de frontieră 
pentru a fi un ordinal este indefinit, tot aşa cum este indefinit 
punctul de frontieră pentru a fi chel. Dummett ((1991), pp. 316 şi 
urm.) formulează bine ideea: 


Este mai potrivit să se descrie conceptul intuitiv de număr ordinal ca având 
o secvenţă crescândă de extensiuni, decât să se descrie acest concept ca 
având o extensiune imprecisă: ceea ce este imprecis este lungimea secvenţei, 
care se estompează la distanţa indiscernabilă. Conceptul intuitiv de număr 
ordinal, ca şi cele de număr cardinal şi de mulțime, este un concept indefinit 
extensibil. 


Până aici toate bune, dar sarcina cuiva care susține această pozi- 
ție este acum aceea de a explica lucrurile pe care le luăm drept ade- 
vărate despre ordinale, mulțimi şi alte infinităţi absolute. Dat fiind 
că avem de a face cu extensiuni variabile, precum şi că noţiunea de a 
fi un ordinal sau o mulțime nu este ea însăşi vagă, singura sugestie 
evidentă este aceea că adevărurile definite sunt cele care sunt adevă- 
rate oricum ar fi fixate noţiunile relevante, în timp ce enunţurile cu 
valoare de adevăr indefinită sunt cele care pot varia de la o fixare la 
alta. Dar cum poate fi precizată această sugestie? Modalitatea natu- 
rală de a formula ideea este exact aceea folosită în cazul modelului 7/ 
pe care l-am întâlnit în secțiunea anterioară: considerăm acum 
fiecare lume posibilă drept una dintre modalităţile de fixare a exten- 
siunilor. Adevărurile determinate sunt exact cele care sunt cu nece- 
sitate adevărate în lumea de bază. 

Rezultă că sugestia în discuţie nu este cu mult mai bună decât 
cea modală şi este afectată de aceeaşi problemă majoră. Fie şi numai 
pentru a conceptualiza felul în care se presupune că funcționează 
modelul, trebuie să presupunem o mulţime a tuturor ordinalelor sau 
a mulțimilor, precum şi cuantori care să cuantifice peste acestea. 
Aşadar, se pare că ne-am întors la problema inițială. 

Putem evita această problemă interpretând mecanismul meta- 
lingvistic drept vag în acelaşi fel? Posibil, dar atunci este îndoielnice 
că acest mecanism şi-ar putea îndeplini funcția explicativă pentru 
care a fost propus: sensul însuşi al construcţiei este extras din con- 
trastul dintre totalitatea absolută şi părţile sale. Dacă totalitatea 
absolută este ea însăşi variabilă, atunci părţile devin superflue. În 
orice caz, sugestia de a interpreta mecanismul metalingvistic în acest 
fel ar fi incorectă: nu pentru aceasta a fost destinat modelul. Desti- 
naţia sa era tocmai aceea de a arăta felul în care părţile ar putea 
aproxima un întreg absolut. Şi pentru ca această idee să aibă sens, 
trebuie să avem o noţiune a unui întreg absolut. După cum a văzut 
foarte bine Kant, dată fiind o noţiune precum cea de mulțime sau de 
ordinal, rațiunea ne constrânge să concepem mulțimea tuturor 
lucrurilor care satisfac acea noțiune. Totalizarea este o parte a 
mecanismului nostru conceptual — fie că ne place, fie că nu. 

În pofida faptului că am folosit un citat din Dummett pentru a 
ilustra sugestia pe care am discutat-o, punctul său de vedere asupra 
chestiunii este întrucâtva diferit. Acest punct de vedere este explicat 
în (1991), pp. 313-319. Scopul acestui pasaj este acela de a argu- 
menta că modalitatea de cuantificare peste toate totalitățile infinite, 
inclusiv peste cele absolut infinite, şi nu numai peste acestea, tre- 
buie să fie intuiționistă. După cum formulează Dummett, chestiu- 
nea este aceea de a respinge pretenția că (p. 313): 


dat fiind orice domeniu de obiecte matematice, cuantificarea peste acesta 
poate fi interpretată în mod clasic, astfel încât enunțurile formate cu ajuto- 
rul unei astfel de cuantificări vor fi în mod precis sau adevărate, sau false şi, 
prin urmare, se vor conforma logicii clasice. 


Ca atare, Dummett nu consideră că totalitățile indefinit exten- 
sibile fac ca sensurile pretențiilor care cuantifică peste acestea să fie 
nedeterminate (neprecizate), ci mai curând că valorile de adevăr ale 
acestora pot fi nedeterminate (nici adevărat, nici fals). Într-adevăr, 
rostul întreprinderii de a da condiţii intuiţioniste de adevăr pentru 
cuantori este tocmai acela de a determina sensul adecvat al enun- 
țurilor cuantificate. 

Mai departe, nici faptul că un concept este indefinit extensibil nu 
implică faptul că lucrurile care îl satisfac nu formează o totalitate. 
Potrivit lui Dummett (p. 318), atât numerele naturale, cât şi cele 
reale — nici unele dintre acestea nefiind infinități absolute — sunt 
indefinit extensibile. Chestiunea este mai curând aceea că operația 
de a cuantifica peste astfel de totalități nu conduce în mod garantat 
la o valoare de adevăr clasică. În formularea sa (p. 316): 


Ceea ce au dezvăluit paradoxurile [infinităţii absolute] nu a fost existența 
conceptelor cu extensiuni inconsistente, ci existența unor entităţi care pot fi 
numite concepte indefinit extensibile. Conceptul de număr ordinal este un 
exemplu prototipic. Paradoxul lui Burali-Forti asigură că nici o totalitate 
definită nu conține orice poate fi recunoscut intuitiv drept un număr ordi- 
nal, unde o totalitate definită este o cuantificare care produce întotdeauna 
un enunț în mod determinat adevărat sau fals. 


Din aceste motive, punctul său de vedere nu rezolvă problema de 
faţă, după cum recunoaşte el însuşi.!? 


$11.4 
Von Neumann şi clasele propriu-zise 


Să ne îndreptăm acum atenţia asupra celei de-a doua soluţii orto- 
doxe a paradoxurilor teoriei mulțimilor. Sesizând carenţa teoriei ZF, 
von Neumann decidea să adauge un mecanism care să poată exprima 
colecția presupusă de (dar absentă din) ZF. Von Neumann împărțea 
toate colecţiile în două categorii: obiecte-l şi obiecte-Il. Obiectele-l 
sunt acele obiecte care pot să apară în mod corect în partea stângă a 
enunțurilor de forma x e y. Obiectele-Il sunt acele obiecte care pot 
să apară în mod corect în partea dreaptă a enunţurilor de acest fel. 





15 „Luată în sine, abandonarea logicii clasice nu este, într-adevăr, suficientă pen- 
tru a ne feri de contradicții, dacă menţinem aceleaşi supoziții ca mai înainte; dar, 
atunci când nu ne punem în poziția de a cuantifica peste o totalitate complet determi- 
nată, nu vom mai avea nici un motiv să le menţinem“ (p. 316, nota de subsol). 

Ar trebui să se observe că cele două colecţii nu sunt reciproc exclu- 
sive; pot exista obiecte I-II. Obiectele-l pot fi considerate drept mul- 
țimile teoriei ZF şi sunt numite acum în mod obişnuit „mulțimi“. 
Obiectele-Il pot fi considerate drept sub-colecții ale domeniului 
mulțimilor şi sunt numite acum „clase“. Obiectele-II care nu sunt 
obiecte-I — numite acum în mod obişnuit „clase propriu-zise“ — sunt, 
prin urmare, acele colecții de mulțimi care nu sunt ele însele în 
domeniul cuantificării ZF. Astfel, mulțimile care nu există în ZF, 
cum sunt R, On şi V, sunt clase propriu-zise (după cum demonstrează 
acelaşi argument care arată că aceste mulțimi nu există în ZF). 

Ar trebui să remarc faptul că această descriere, deşi este corectă, 
este, la rigoare, anacronică din trei motive. Primul este acela că von 
Neumann considera că obiectele-l includ nu numai mulțimi, ci şi 
elemente iniţiale (non-mulţimi), dar aceasta nu are nici o impor- 
tanță aici. Al doilea motiv este acela că von Neumann considera că 
obiectele-l şi obiectele-II sunt funcţiile caracteristice ale colecţiilor, 
mai curând decât colecţiile însele. Oricum, în virtutea inter-defini- 
bilității colecţiilor şi funcţiilor caracteristice ale acestora, nici acest 
fapt nu este important. Cel de-al treilea motiv este acela că nu von 
Neumann a fost cel care a identificat obiectele-l cu mulțimile din ZF 
şi obiectele-II cu sub-colecţii ale acestui domeniu. Această identifi- 
care a ajuns a fi uzuală ulterior, în virtutea rezultatelor care au ară- 
tat că aceste noțiuni erau echivalente din punct de vedere tehnic.!$ 

Acum, prin definiție, o clasă propriu-zisă nu poate fi un membru 
a ceva. Dar acest fapt nu furnizează un criteriu pentru a decide dacă 
o colecție, specificată prin anumite condiţii, este o clasă propriu-zisă. 
Criteriul pe care îl propunea von Neumann, şi care a devenit acum 
standard, este acela că o clasă este propriu-zisă atunci când este cel 
puţin la fel de mare ca (şi, prin urmare, de aceeaşi dimensiune cu) V. 
Acest criteriu este încorporat în Axioma sa IV.2:1 


15 Vezi Fraenkel, Bar-Hillel şi Levy (1973), p. 326. 
11 Von Neumann (1925); traducerea este luată din van Heijenoort (1967), p. 400; 
am modificat aici notația. 

Un obiect-Il nu este un obiect I-II dacă şi numai dacă există o [funcţie] b 
astfel îneât pentru orice obiect-l x, există un y pentru care deopotrivă y e a 
şi by) =. 


Această axiomă este cunoscută drept Doctrina Limitării Mărimii. 
(Pentru o expunere a istoriei acesteia, vezi Hallett (1984).) În virtu- 
tea acesteia, distincţia dintre mulţimi şi clase propriu-zise poate fi 
privită ca o formă mai riguroasă a distincţiei lui Cantor dintre mul- 
observat în secţiunea 8.6). 

Prima facie, teoria mulțimilor a lui von Neumann dă o soluţie a 
paradoxurilor întrucâtva diferită de cea a lui Zermelo. Întrucât 
colecțiile V, On, R etc. există în calitate de clase propriu-zise, Exis- 
tența este satisfăcută. Cu toate acestea, în fiecare caz, Închiderea 
eşuază: aplicarea diagonalizatorului corespunzător generează o clasă 
propriu-zisă. (În cazul paradoxului lui Burali-Forti şi în cel al para- 
doxului lui Mirimanoff, 5(0) = 9.) Aşadar, 6(0) nu se află in 9, 
deoarece nu se află în nimic. 

Atunci, ceea ce blochează paradoxul este exact împrejurarea că 
este imposibil ca o clasă propriu-zisă să fie un membru a ceva. În 
formularea lui von Neumann (îbid., p. 401): 


Există (...) unele diferenţe esenţiale (între sistemul lui Zermelo şi al meu]. 
Faptul că eu vorbesc despre „funcţii“, mai curând decât despre „mulțimi“ 
este fără îndoială o diferență superficială. Este, totuşi, esenţial faptul că 
teoria de față a mulțimilor se ocupă cu mulţimi (sau „funcții“) care sunt 
„prea mari“, cu alte cuvinte cu acele obiecte II care nu sunt obiecte I-II. Mai 
curând decât a fi complet interzise, acestea sunt declarate incapabile de a fi 
(...) [membri] (ele nu sunt obiecte-I!), ceea ce este suficient pentru a evita 
antinomiile. 


Această soluție aminteşte de Soluţia 2 a lui Kant (secţiunea 6.7): 
limita există, dar operaţia care furnizează contradicția, şi anume 
apartenenţa la un lucru sau altul, nu poate fi aplicată. 

Chestiunea fundamentală acum ar părea a fi aceea dacă există 
vreun temei, în afară de vreo prestidigitație definițională, pentru a 

presupune că apartenența la ceva a claselor propriu-zise nu inseamnă 
nimic. După cum tocmai am văzut, von Neumann numeşte colecțiile 
„prea mari“, dar este dificil de văzut de ce mărimea, ca atare, ar 
trebui să aibă ceva de a face cu proprietatea de a fi o unitate, i.e. cu 
posibilitatea de a fi un membru (vezi secțiunea 8.6). Într-adevăr, 
referirea la o colecţie, chiar dacă este o clasă propriu-zisă, inseamnă 
într-un anumit sens tratarea acesteia ca o entitate, ca o unitate; a 
fortiori, dacă se cuantifică peste aceasta. Prin urmare, orice colecție 
(mulțime sau clasă) trebuie să fie un candidat la apartenenţă.!* 

Toate acestea sunt veşti proaste, dar este de aşteptat ceva şi mai 
rău. Să considerăm paradoxurile teoriei mulțimilor aşa cum apar 
acestea in propria persona în teoria lui von Neumann. Să luăm 
drept exemplu paradoxul lui Burali-Forti. În loc să considerăm 
colecția mulțimilor care sunt ordinale, putem considera colecția cla- 
selor care sunt ordinale (care, intuitiv, este On u (On)) şi putem 
încerca să desfăşurăm paradoxul asupra acestei colecţii. Dacă vom 
face aceasta, vom descoperi că acesta eşuează pentru exact acelaşi 
motiv pentru care eşuează în ZF: nu există o astfel de colecție. (Dacă 
ar exista, On ar fi un membru al acesteia.) Remarci similare se 
aplică paradoxului lui Russell şi paradoxului lui Mirimanoff: nu 
există nici colecţia claselor propriu-zise şi nici colecţia claselor bine- 
fundate. În ultimă instanţă, soluţia lui von Neumann este aceeaşi cu 
cea a lui Zermelo. 

Nu este nimic surprinzător, deci, în faptul că soluţia lui von 
Neumann împărtăşeşte aceeaşi problemă fundamentală cu cea a lui 





'5 Lewis (1991) obţine unele dintre consecinţele faptului de a fi clasă cu ajutorul 
cuantorilor plurali care cuantifică peste mulțimi. S-ar putea crede că în acest fel 
problema este rezolvată, intrucât in acest caz nu mai trebuie să cuantificăm peste 
clase şi astfel să le tratăm ca entităţi. Resnik (1988) a argumentat că acest tip de 
cuantificare peste mulțimi este echivalent cu cuantificarea simplă peste clase. Dacă 
aşa stau lucrurile, atunci nu se câştigă nimic prin această mişcare. De fapt, mă îndo- 
iesc că lucrurile stau aşa. Oricum, în contextul de față, evitarea acestei Scylla alungă 
sugestia înapoi la Charybda. Numai întrucât cuantificarea plurală nu recunoaşte 
clasele drept entităţi, teoria lewisiană a mulțimilor nu reprezintă o îmbunătăţire în 
raport cu teoria obişnuită ZF, în măsura preocupărilor de faţă: cuantorii (singulari şi 
plurali) cuantifică peste o totalitate care nu există în nici un sens. 

Zermelo. Să observăm că domeniul de variație al variabilelor din 
teoria lui von Neumann este domeniul tuturor colecţiilor (obiectele-l 
şi obiectele-II). Colecţia tuturor colecţiilor nu este, prin urmare, V 
(colecția tuturor mulțimilor), ci V”, colecţia tuturor mulțimilor şi cla- 
selor şi aceasta din urmă, precum şi alte colecții similare, sunt cele a 
căror existență nu poate fi admisă în mod consistent în teoria lui 
von Neumann. Aşadar, teoria încalcă Principiul Domeniului la fel ca 
şi teoria lui Zermelo. (Uneori, teoria lui von Neumann este repre- 
zentată ca o teorie bi-sortată cu diferite tipuri de variabile având ca 
domeniu de variaţie obiecte-l şi obiecte-Il. Acest fapt nu are nici o 
influență asupra concluziei pe care tocmai am obținut-o: Principiul 
Domeniului este încălcat de variabilele al căror domeniu de variaţie 
este alcătuit din obiecte-II.) Şi, cât priveşte ZF, această carență se 
înfăţişează pe sine în faptul că teoria lui von Neumann nu furni- 
zează un fundament adecvat pentru teoria categoriilor. De exemplu, 
s-ar putea alcătui categoria tuturor mulțimilor, dar nu s-ar putea 
alcătui categoria tuturor claselor.!* 

S-ar putea crede că această problemă ar putea fi rezolvată prin 
presupunerea conform căreia clasele propriu-zise pot fi membri ai 
unui gen de colecţii care au aceeaşi relaţie cu clasele propriu-zise pe 
care acestea o au cu mulțimile: hiper-clasele.2 Dar în acest fel pro- 
blema este reprodusă la nivelul imediat superior. O propunere evi- 
dentă este aceea de a itera această construcție într-o ierarhie astfel 
încât o colecţie de un ordin oarecare poate fi un membru a ceva de la 
nivelul imediat superior. Această propunere ne dă, de fapt, teoria 
mulțimilor a lui Ackermann”, care poate fi considerată ca iterând 
această procedură la un ordinal transfinit.*? Puţină reflecţie ne arată 
că nici această construcție nu rezolvă problema, ci, iarăşi, doar o 
deplasează. Căci într-o astfel de teorie există variabile având ca do- 
meniu de variaţie toate colecţiile din ierarhie; totuşi, sub ameninţarea 


19 Sau, în această privinţă, nici categoria functor a categoriei tuturor mulțimilor — 
vezi Priest (1987). 

2 Vezi Fraenkel, Bar-Hillel şi Levy (1973), p. 142. 

21 Ibid., pp. 148 şi urm. 

2 Vezi Grewe (1969). 

contradicției obişnuite, se poate demonstra că domeniul acestei vari- 
aţii nu există în teorie. 

Oricum ar fi prelucrate detaliile, toate soluțiile pe care le-am dis- 
cutat apelează în cele din urmă la soluţia aristotelică. Despre limită 
(colecția tuturor colecțiilor acceptată de teorie) se spune că nu există 
şi, prin urmare, Principiul Domeniului este incălcat.2 


$11.5 
Principiul soluției uniforme 


Am văzut că soluţiile standard ale paradoxurilor teoriei mulţi- 
milor nu au un succes deosebit nici măcar în acel domeniu limitat 
pentru care au fost proiectate. Dar o dată ce luăm în considerare 
tabloul mai larg, imaginea este şi mai sumbră. 

Dacă două paradoxuri sunt de genuri diferite, atunci este rezona- 
bil să ne aşteptăm ca acestea să aibă genuri diferite de soluţie. Pe de 
altă parte, dacă două paradoxuri sunt de acelaşi gen, atunci este 
rezonabil să ne aşteptăm ca acestea să aibă acelaşi gen de soluţie. 
Generalizând: este firesc să ne aşteptăm ca toate paradoxurile dintr-o 
familie de paradoxuri să aibă un singur gen de soluție. Orice soluţie 
care poate aborda doar pe unii dintre membrii familiei nu poate fi 
privită ca o soluţie care se adresează pertinent temei fundamentale 
în discuție? Să numim această consideraţie Principiul Soluției 
Uniforme (PSU): acelaşi gen de paradox, acelaşi gen de soluţie. 


% O soluţie întrucâtva diferită este sugerată de Maddy (1988). Maddy constru- 
ieşte o teorie a claselor peste o teorie a mulțimilor prin aplicarea tehnicilor lui Kripke 
(1975), pentru a obține clase propriu-zise care pot fi membri ai claselor propriu-zise. 
Paradoxurile sunt evitate prin aceea că logica pentru clasele propriu-zise este 
trivalentă. Problema acestei construcții este aceeaşi cu cea a construcţiei lui Kripke. 
Teoria rămâne consistentă doar pentru că anumite noțiuni legitime - şi realmente 
necesare -— nu pot fi exprimate în teorie. Negaţia exclusivă sau, echivalent, complemen- 
tarea absolută nu poate fi exprimată, căci altfel ar reapărea paradoxul lui Russell. 

24 Un punct de vedere similar în legătură cu paradoxurile intensionale este expus 
în Priest (1991b). 

PSU pune un accent deosebit pe noţiunea de gen. Pentru a ne 
convinge că două paradoxuri sunt de acelaşi gen trebuie să ne 
convingem că (a) există o structură comună pentru cele două para- 
doxuri şi că (b) această structură este cauza contradicțiilor. Condiţia 
(b) este deopotrivă esenţială şi anevoie de articulat. Am făcut ce mi-a 
stat în putinţă în acest sens în secțiunea 9.5. 

O dată ce acest obstacol este depăşit, nu este greu să aplicăm 
PSU şi să demonstrăm că soluţiile ortodoxe ale paradoxurilor teoriei 
mulțimilor sunt inadecvate. Căci, după cum rezultă clar din secți- 
unea 9.2, cea de-a cincea antinomie este un paradox de exact acelaşi 
tip cu paradoxul lui Burali-Forti etc. Ramsey, este adevărat, nu ar fi 
clasificat paradoxul în Grupul A, întrucât acesta conține cuvântul 
„gând“, dar, după cum am argumentat deja (secțiunea 10.1), acesta 
este un criteriu superficial şi este foarte clar că, din punct de vedere 
structural, acest paradox aparține paradoxurilor infinității absolute. 
Cu toate acestea, soluţiile ortodoxe ale paradoxurilor teoriei mulți- 
milor nu aduc nici un fel de atingere acestui paradox. Căci, în mod 
notoriu, putem, într-un sens, să avem un gând al cărui conţinut este 
un obiect non-existent, după cum am arătat în secțiunea 6.9. Şi nici 
nu este de vreun folos să se pretindă că T este o clasă propriu-zisă. 
Căci chiar şi in cazul in care clasele propriu-zise nu pot fi membri ai 
altor clase, este clar că putem totuşi să gândim despre acestea. 
Fiecare propunere este, prin urmare, o ignoratio. 


$11.6 
„.. şi paradoxurile de incloziune 


Tocmai am văzut că PSU arată că soluţiile ortodoxe ale parado- 
xurilor teoriei mulțimilor reprezintă un eşec, chiar şi pentru para- 
doxurile care privesc limita iterabilului. O altă aplicație a acestui 
principiu are consecințe mult mai profunde. 

După cum am văzut (secţiunea 9.6), Russell susținea că toate 
paradoxurile auto-referinței aparțin unei singure familii şi, în conse- 
cință, au o singură soluție: o aplicaţie strictă a teoriei ordinelor. Am 

văzut şi că Ramsey împărțea paradoxurile in două familii distincte şi 
deci îşi permitea (conform PSU) să ofere un gen diferit de soluție 
pentru fiecare familie (secțiunea 10.4). Cu aproape nici o excepţie, 
de la Ramsey încoace, logicienii au acceptat că există două familii 
aici; astfel, aproape toate soluţiile post-Ramsey au fost îndreptate 
sau împotriva Grupului A, sau împotriva Grupului B. 

Dar intuiţia lui Russell era corectă. Toate paradoxurile tradiţio- 
nale ale auto-referinţei sunt contradicții de incloziune, adică struc- 
tura descrisă în Schema Incloziunii explică toate aceste contradicții. 
Aşadar, conform PSU, nu am putea fi satisfăcuţi decât de o soluţie 
unificată a familiei. Furnizează vreuna dintre soluţiile existente aşa 
ceva? 

Am discutat soluţiile contemporane ale paradoxurilor in secți- 
unile 10.6 şi 10.7. Acestea nu se aplică deloc la paradoxurile din 
Grupul A: nu privesc totalităţi, infinitatea absolută sau altceva de 
acest fel. Similar, soluțiile ortodoxe ale paradoxurilor teoriei mulţi- 
milor nu funcționează pentru paradoxurile din Grupul B. Împreju- 
rarea dacă pot fi aplicate sau nu la paradoxurile Bii (Mincinosul etc.) 
depinde de ceea ce considerăm a fi purtători ai adevărului: dacă 
aceştia sunt Propoziţii, atunci incloziunile (precum Tr) sunt, după 
câte s-ar putea presupune, infinităţi absolute, astfel că existența şi 
natura acestor infinităţi pot fi relevante; dacă purtătorii adevărului 
sunt propoziţiile, atunci incloziunile sunt numai numărabile, deci 
comportamentul infinităților absolute este irelevant. Dar în orice 
caz, pentru paradoxurile Bi (paradoxurile definibilității), incloziu- 
nile sunt întotdeauna numărabile (cum este DOn) sau finite (cum 
este DNyg) şi astfel existența acestora este garantată de Doctrina 
Limitării Mărimii. 

Aşadar, nici una dintre soluţiile post-Ramsey nu se aplică la toate 
contradicţiile de incloziune. Chiar dacă soluţiile ortodoxe ar func- 
ționa în domeniul pentru care au fost proiectate să funcţioneze (ceea 
ce am văzut că nu se întâmplă), această observaţie ar fi suficientă 
prin sine pentru a le nărui. 

$11.7 
Teorii unificate 


Chiar dacă Ramsey ar fi avut dreptate şi paradoxurile din Gru- 
purile A şi B ar fi distincte, poziţiile contemporane faţă de cele două . 
familii şi soluţiile acestora nu ar fi mai norocoase. Nu este suficient 
să ai câte o soluţie pentru paradoxurile din fiecare grup, dacă aceste 
două soluții sunt incompatibile. Cele mai importante două teorii din 
fizica modernă, Teoria Cuantică şi Teoria Generală a Relativității, 
oricât de bune ar fi fiecare dintre ele în propriul lor domeniu, apar a 
fi reciproc incompatibile. Aşadar, cel puţin una este falsă (şi probabil 
amândouă sunt false). Fizicienii realizează această situaţie, iar cer- 
cetarea este orientată către formularea unei teorii unificate adec- 
vate, Mecanica Cuantică Relativistă, care să sintetizeze punctele tari 
ale ambelor teorii.% 

Logicienii au fost prea puţin înclinați să reflecteze asupra compa- 
tibilității soluţiilor ortodoxe ale paradoxurilor din Grupurile A şi B. 
Dar să presupunem că adoptăm sau soluţia lui Zermelo, sau pe cea a 
lui von Neumann pentru paradoxurile din Grupul A. Ce am putea 
spune despre paradoxurile din grupul B? S-ar putea arăta că noțiu- 
nile de adevăr etc. nu se întâlnesc în limbajul teoriei mulțimilor şi 
deci că paradoxurile nu apar. Dar aceasta nu înseamnă a rezolva 
problema, ci a-i întoarce spatele. În fapt, set-teoreticienii operează 
cu noțiunile de adevăr, definibilitate etc.: acestea sunt părți inte- 
grante ale cercetării model-teoretice a teoriei mulțimilor. Într-un 
astfel de context, aceste noţiuni sunt considerate ca fiind exilate 
într-o „metateorie“. În măsura în care aceasta este in vreun fel o 
soluţie a paradoxurilor semantice, este una tarskiană şi deci include 
tehnica parametrizării, care, după cum am văzut (secţiunea 10.7), 
este inadecvată. Dar chestiunea fundamentală în contextul de față 
este că această soluţie este incompatibilă cu soluţia paradoxurilor 





% Vezi Davies (1984), pp. 142 şi urm.; vezi, de asemenea, Joseph (1980). 

teoriei mulțimilor. Căci, în metateoria acesteia, domeniul cuantifi- 
cării, despre care teoria-obiect ne spune că nu există, este postulată 
ca existând! 

Situaţia fundamentelor logicii este, prin urmare, tot atât de cro- 
nică precum este cea din fundamentele fizicii. Dar spre deosebire de 
fizicieni, logicienii au ignorat problema; în schimb, ei se impacă cu 
aceasta printr-un fel de schizofrenie profesională.26 


$11.8 
Paradoxurile lui Curry 


Deşi ceea ce urmează este o digresiune, acesta pare a fi locul 
potrivit pentru a spune un cuvânt despre un alt gen de paradox care 
este legat de unele paradoxuri pe care le-am discutat şi care, de 
asemenea, se intersectează cu clasificarea lui Ramsey: paradoxurile 
lui Curry. Unele dintre paradoxurile pe care le-am discutat proce- 
dează prin stabilirea unei propoziții de forma a o —a. (Toate para- 
doxurile din Grupul Bii şi unele paradoxuri din Grupul A, în mod 
remarcabil cel al lui Russell, procedează în acest fel, dar nu şi para- 
doxurile din Grupul Bi şi nici celelalte paradoxuri din Grupul A.) 
Pentru fiecare dintre paradoxurile de acest gen, putem forma un 
nou paradox prin înlocuirea uniformă a lui —a cu a > f, unde f este 
o formulă oarecare sau, mai simplu, cu a — L, unde L este o con- 
stantă logică ce implică orice. Folosind Principiul Absorbţiei (a — (a 


> Bra -—fB), putem infera atunci a = L şi de aici a şi de aici L." 
(Vezi Priest (1987), secțiunea 6.2). 


26 Aceste chestiuni sunt discutate în detaliu în Priest (1987), secțiunile 2.4 şi 2.5 
şi în Mayberry (1977). 
* Argumentul decurge după cum urmează: 


Il. ao(a-l) 
2. a—>(a-Ll) 2, prin def. şi A-eliminare 
3. aol 3, prin Principiul Absorbţiei 

Aceste paradoxuri corespund Schemei Incloziunii? Da şi nu, în 
funcţie de ceea ce este —. Dacă — este un condițional material, 
atunci, in cele mai multe logici, a — 1 este echivalentă logic cu —a şi 
deci versiunea de tip Curry a fiecărui paradox este în mod esențial 
aceeaşi cu versiunea inițială. Dacă, pe de altă parte, — este un con- 
dițional non-material (de exemplu un condițional strict), atunci a — 
1 şi —a sunt noțiuni complet diferite. (Evaluarea adevărului primei 
formule într-o lume cere o consideraţie despre ceea ce se întâmplă în 
alte lumi; evaluarea adevărului celei de-a doua formule într-o lume 
nu cere aşa ceva.) În acest caz versiunile de tip Curry ale parado- 
xurilor aparțin unei familii complet diferite. Paradoxurile de acest 
fel nu implică negația şi, a fortiori, nici contradicţia. Prin urmare, 
aceste paradoxuri nu au nimic de a face cu contradicţiile la limita 
gândirii. 


Concluzie 


Să părăsim digresiunea. În ultimele două capitole am încheiat, 
inter alia, o trecere în revistă a soluţiilor contemporane principale 
ale contradicţiilor de incloziune. După cum am văzut, soluțiile nu 
sunt adecvate nici măcar în domeniile limitate pentru care au fost 
îndeobşte proiectate. În plus, nu numai că aceste soluţii tind să fie 
reciproc incompatibile, dar abordarea pe bucăți a lui Ramsey con- 
travine PSU, precum şi faptului că toate aceste paradoxuri instan- 
țiază o singură structură subiacentă: Schema Incloziunii. Singura 
abordare uniformă satisfăcătoare a tuturor acestor paradoxuri este 
cea dialetheică, întrucât ia contradicţiile paradoxale exact drept ceea 
ce par a fi. Limitele gândirii care sunt incloziuni sunt cu adevărat 
obiecte contradictorii.2 


4. (a=Ll)oa 2, prin def. şi A-eliminare 
5. a 4,5, prin Modus Ponens 
6. 1 4,6, prin Modus Ponens 


2? Într-un mod destul de interesant, Hegel susținea exact această concepție despre 
paradoxul Mincinosului. Vezi remarcile sale despre Eubulide în volumul 1 al lucrării 
sale, Prelegeri de istoria filosofiei. 

Noţiunea de incloziune joacă un rol central în paradoxurile auto- 
referinţei. Dar ar fi o greşeală să se presupună că relevanţa acestei 
noțiuni este limitată la acest domeniu. Un alt domeniu în care noți- 
unea de incloziune joacă un rol important este cel al filosofiei lim- 
bajului. De ce este aşa este o problemă care ne va preocupa în partea 
următoare a acestei cărţi şi în partea sa finală. Aceste părți nu se 
ocupă cu tehnicisme logice (mulţi cititori vor răsufla uşuraţi auzind 
aceasta). Totuşi, înainte de a părăsi tehnicismele şi de dragul 
curiozităţii, voi da câteva detalii ale model-teoriei incloziunilor. 
Acestea vor prezenta interes doar pentru logicieni şi, strict vorbind, 
constituie o abatere de la scopul principal al cărţii. Ca atare, le-am 
plasat intr-o anexă care poate fi omisă fără nici un risc. 


ANEXĂ TEHNICĂ 


Introducere 


Noţiunea de incloziune este, evident, stranie. Încă de la introdu- 
cerea sa în secțiunea 9.4, am prezentat diferite argumente conform 
cărora există incloziuni. Cu toate acestea, întrucât este vorba despre 
o noţiune inconsistentă, ar putea exista îndoieli cu privire la faptul 
că aceste argumente funcționează, pur şi simplu pentru că, într-un 
sens, noțiunea este incoerentă. Scopul acestei anexe tehnice este 
acela de a atenua unele dintre aceste îndoieli. 

O modalitate de a arăta că o noţiune este coerentă este aceea de a 
elabora un model al noţiunii respective. Aceasta este exact strategia 
pe care o voi adopta aici. Voi arăta că există modele ale condiţiilor 
incloziunii în sensul standard al teoriei modelelor. Întrucât condi- 
ţiile sunt inconsistente, acestea nu sunt modele ale logicilor clasice 
sau intuiționiste. Acestea sunt, şi trebuie să fie, modele ale unei 
logici paraconsistente. 

Există multe logici paraconsistente.! Pentru scopurile mele, este 
suficient să considerăm cea mai simplă dintre aceste logici, sistemul 
LP, expus în Priest (1987), capitolul 5. În particular, în condiţiile 
incloziunii, voi interpreta — ca pe un simplu condițional material 
(şi, în contexte paraconsistente, non-detaşabil'). Sarcina de a arăta 
că aceste condiţii au modele non-triviale în care condiționalul este 





! Pentru o trecere în revistă a acestora, vezi Priest, Routley şi Norman (1989), 
cap. 5. [Cititorul român interesat poate consulta traducerea în limba română a arti- 
colului la care face trimitere această notă din I. Lucica, D. Gheorghiu, R. Chirilă, Ex 
falso quodlibet. Studii de logică paraconsistentă, Bucureşti, Editura Tehnică, 2004, 
pp. 67-102]. 

* Adică un condițional care nu satisface Modus Ponens. 

relevant, sau cel puţin detaşabil, este mai complexă şi necesită în 
continuare să fie realizată. (Sunt aproape sigur că această sarcină va 
fi realizată cu succes.) 

Tehnicile folosite pentru a produce modelele în discuţie au fost 
iniţiate de Bob Meyer. Lucrarea sa inițială este încă nepublicată, 
deşi este rezumată în Meyer (1976). Probabil că cea mai clară pre- 
zentare a tehnicilor menţionate se află în Meyer şi Mortensen 
(1984). În mod esenţial, aceste tehnici constau din a lua un model al 
unei teorii şi a-l colapsa” pentru a produce un model inconsistent. În 
cazul lui Meyer şi Mortensen, modelul colapsat este modelul stan- 
dard al aritmeticii, iar modelele produse prin colapsarea acestuia 
sunt modele non-standard finite. 

În ceea ce urmează, voi descrie pe scurt logica LP, după care voi 
enunța lema corespunzătoare a colapsării.? În încheiere, voi aplica 
această lemă pentru a construi modele ale condiţiilor incloziunii. Nu 
voi încerca să fac detaliile inteligibile pentru non-logicieni, iar această 
anexă poate fi omisă de către cititorul nespecialist fără pierdere.? 


1. Semantica LP 


Limbajul LP este un limbaj de ordinul întâi cu conectorii — şi A şi 
cuantorul Y. d şi v sunt definiți în modul obişnuit. De notat că o — 
w este definit ca —p v y. Există constante şi predicate, inclusiv pre- 
dicatul identității. În principiu, nu există nici o problemă dacă lim- 
bajul conţine simboluri de funcţii. Totuşi, Lema Colapsării, in forma 
de care vom avea nevoie aici, eşuează, dacă limbajul conţine astfel de 


* Întrucât autorul foloseşte în această anexă verbul to collapse şi formele sale 
într-un sens tehnic pentru care nu există nici un echivalent satisfăcător în limba 
română, am optat aici pentru redarea lui to collapse prin neologismul inventat „a 
colapsa“ şi, ca urmare, a substantivului co/lapse pur şi simplu prin „colaps“. 

2 Într-un sens, această colapsare este mai generală decât cea folosită de Meyer, 
deoarece se aplică la modele varecare şi la relații de echivalență oarecare. Totuşi, 
colapsarea lui Meyer este mai puternică în alt sens, deoarece tratează nu numai 
conectori extensionali, ci şi un condiţional non-extensional. 

3 Materialul din acest capitol este o parte din Priest (1992). 

simboluri. Prin urmare, vom presupune că nu avem aceste simbo- 
luri, ceea ce, după cum vom vedea, nu reprezintă nici o pierdere. 

O interpretare, Z/ pentru acest limbaj este o pereche (D, ID), unde 
D este domeniul non-vid al cuantificării, iar I este o funcţie care 
aplică fiecare constantă individuală în D şi fiecare predicat de n 
locuri, P, într-o pereche *(P), I(P)), unde I*(P)u I(P) = D”. (De 
notat că reuniunea 1*(P) u 1 (P) poate fi non-vidă.) Voi numi mem- 
brii perechii, respectiv, extensiunea pozitivă şi extensiunea negativă 
ale lui P. Pentru ca identitatea să aibă proprietăţile corespunză- 
toare, se cere, de asemenea, ca I*(=) = ((, x), x e D). Limbajul lui 
V/este limbajul suplimentat cu o mulţime de constante individuale, 
câte una pentru fiecare membru al D. Pentru simplitate, luăm 
această mulțime ca fiind D însuşi şi specificăm că, pentru orice d e 
D, I(d) = d. 

Acum, fiecărei formule din limbajul lui Z/, g, i se atribuie o 
valoare de adevăr, v(g), din mulțimea ((1), (0), (1,0) prin urmă- 
toarele clauze recursive: 


1 e v(Pu,.--, n) O UL), ..., It) e 1*(P) 
0 e v(P,,..-3 0) O U(f), -.- (4) e 1 (P) 


1 e u(—g) ddacă 0 e v(g) 
0 e v(—g) ddacă 1 e v(g) 


1 e v(pAwp)ddacă l e v(p)şi l e v(yp) 
0 e vu(pA wy) ddacă 0 e v(p)sau 0 e v(y) 


1 e v(Yxg) ddacă pentru orice d e D,1 e v(p(x/d)) 
0 e v(vxg) ddacă pentru unii d e D, 0 e v(p(x/d)), 


unde g (x/d) denotă formula g cu toate apariţiile libere ale lui „x“ 
înlocuite cu „d“. 


* Unde (1) este valoarea (numai) adevărat, (0) este valoarea (numai) fals, iar 
(1,0) este valoarea adevărat şi fals. 

Fie7/= (D, D) o interpretare; atunci 7Z/ este un model pentru p (7/ 
= p) ddacă peste adevărat în 7/ i.e. 1 e v(p). Mulțimea de propoziţii 
din limbajul lui // adevărate în Z/ este numită teoria lui Z/ 

Merită a fi semnalate două fapte despre LP. Primul este acela că 
fiecare interpretare LP este un model al fiecărui adevăr al logicii cla- 
sice de ordinul întâi (cu identitate).* (Relaţia de consecință logică a 
LP şi cea a logicii clasice sunt, desigur, diferite.) Cel de-al doilea este 
acela că orice interpretare clasică standard este izomorfă cu o inter- 
pretare LP în care toate formulele atomice (şi deci toate formulele) 
iau valoarea (0! sau valoarea (1?. În consecinţă, voi identifica pur şi 
simplu astfel de interpretări. Astfel, modelele teoriilor clasice sunt 
exact cazuri speciale ale modelelor LP. 


2. Lema colapsării 


Principalul rezultat tehnic de care avem nevoie este Lema Colap- 
sării. Să ne îndreptăm acum atenţia asupra acesteia. Fie Z/orice 
interpretare având domeniul D şi fie ” orice relaţie de echivalență pe 
D. Dacă d e D, fie [d] clasa de echivalență a lui d sub *. Definim o 
nouă interpretare, 7/ ?, al cărei domeniu este ([d];, d e D). Dacă c 
este o constantă care denotează pe d în U, atunci aceasta denotează 
pe [d] în 7/ *. Dacă P este un predicat de n locuri, atunci (X,, ..-, X,) 
se află în extensiunea sa pozitivă (negativă) în Z/” ddacă 3x, e X,,..., 
3x, e X, astfel încât (x,, ..., x) se află în extensiunea pozitivă 
(negativă) a lui P în 7/ Ceea ce face 7/ *, de fapt, este pur şi simplu 
să identifice toți membri: lui D în orice clasă de echivalență, for- 
mând un individual compus care are toate proprietăţile componen- 
telor sale. Pot enunța acum: 


Lema Colapsării 


Fie g o formulă oarecare; fie v 1 sau 0. Atunci, dacă v este în 
valoarea lui g în 7/ atunci v este în valoarea lui pîn 7/”. 


1 Vezi Priest (1987), p. 98. 

Cu alte cuvinte, atunci când 7/ este colapsat în 7/ *, formulele nu 
îşi pierd valorile de adevăr: pot doar să le obțină. Lema Colapsării 
este fundamentala 'Teoremă Lâwenheim-Skolem de descendență.” 
Dacă o teorie T are un model, 7/ atunci T are un model de orice car- 
dinalitate mai mică decât cea a lui 7/ (unde, să notăm, = are exten- 
siunea sa standard pozitivă). Pentru a obţine un model de cardinali- 
tate k (mai mică decât cea a lui 7/ ) alegem pur şi simplu o relaţie de 
echivalență pe domeniul lui Z/ care are k clase de echivalență. (Un 
moment de reflecţie arată că există întotdeauna o astfel de relaţie de 
echivalență.) Rezultatul decurge apoi prin Lema Colapsării. 

Nu voi demonstra aici Lema Colapsării. Demonstrația se face 
printr-o inducţie directă asupra complexităţii formulelor şi poate fi 
găsită în Priest (1991c).5 Ar trebui să se observe că, dacă limbajul ar 
conține simboluri de funcţii, demonstraţia nu ar funcţiona: nu 
există nici o modalitate de a defini interpretările simbolurilor de 
funcţii în 7/” pentru a ne asigura că, dacă termenul t denotează pe d 
în / atunci acesta denotează pe [d] în 7/ *, ceea ce este cerut pentru 
restul demonstraţiei.$ 

Acum, fie Z/ o interpretare LP cu un domeniul alcătuit din cel 
puțin doi membri. Fie ” interpretarea construită prin colapsare. 7 şi 
T” sunt, respectiv, teoriile lui Z/ şi Z/ *. Atunci Lema Colapsării ne 
asigură că T c T”. Desigur, 7” poate extinde în mod propriu pe 7. 
Dacă ? este orice altceva decât relația banală de echivalență care 
pune în legătură fiecare obiect al domeniului numai cu sine, atunci 
vor exista obiecte distincte, a şi b, astfel încât a = b e T'. Prin 


* În original: downward Lâwenheim-Skolem Theorem, denumire consacrată pentru 
această teoremă în literatura de specialitate de limbă engleză. 

5 Un rezultat similar este demonstrat în Dunn (1979). 

6 Cu toate acestea, dacă ? este o relaţie de congruenţă în raport cu funcţiile care 
sunt denotaţiile în / ale simbolurilor de funcţii, atunci putem defini denotaţiile sim- 
bolurilor de funcții în 7/ * în felul obişnuit, iar acest fapt furnizează rezultatul nece- 
sar. În acest fel poate fi demonstrată o formă mai tare a Lemei Colapsării. 

urmare, 1” va fi inconsistentă chiar dacă T nu este inconsistentă. Pe 
de altă parte, cu condiţia ca ” să nu fie relaţia banală de echivalență 
care pune în legătură fiecare obiect cu fiecare alt obiect, vor exista 
obiecte distincte, a şi b, astfel încât a = b g T”. Prin urmare, 7” va fi 
non-banală. 


3. Un prim model al incloziunii 


Lema Colapsării poate fi aplicată la modelele standard şi la cele 
non-standard ale aritmeticii pentru a produce o varietate de modele 
non-standard. Acestea pot fi de diferite tipuri şi deocamdată nu este 
cunoscută o clasificare completă. Oricum, condiţiile de care suntem 
interesaţi sunt set-teoretice, mai curând decât aritmetice. Ca atare, 
vom colapsa mai curând modele ale teoriei mulțimilor şi in special 
modele ale teoriei ZF. Prin urmare, făcând abstracție de predicatul 
identității, vom considera că limbajul nostru conţine un singur pre- 
dicat binar, e. 

Înainte de a construi modelele, să reformulăm întrucâtva condiţi- 
ile incloziunii. Să ne amintim că acestea sunt: 


(1) există O = (y; p(y)), iar p(02) Existenţă 
(2) dacăxc 0 şi p(x), atunci (a)6(x)gx  Transcendenţă 
(b) 54) e 9 Închidere 


Pentru a păstra simplitatea, vom presupune că p(x) este „x = x“ 
şi astfel că p(x) este întotdeauna satisfăcută în mod banal. Astfel, 
modelăm de fapt nu numai Schema Incloziunii, ci şi schema lui 
Russell. Apoi, în fiecare model vom alege un obiect a din domeniul 
său şi vom lua gp(y) ca fiind „y e a“. Aşadar 9 va fi exact a, iar Exis- 
tenţa va fi satisfăcută în mod banal; prin urmare, o putem ignora. 

În fine, trebuie să eliminăm simbolurile de funcții, deoarece nu 
putem asigura colapsul, dacă aceste simboluri sunt prezente. Sim- 
bolul de funcţie 6 din Transcendenţă şi Închidere poate fi înlocuit, 

intr-un mod standard, cu un simbol de relaţie funcțională. Dacă îl 
înlocuim în acest mod, condiţiile incloziunii devin: 

(i)  VaxatyDxy 

(i) Vavy(x c OADxy>y ex) 

(ii) Vavy(x cc 2 A Dxy >y e 9) 


« 


(unde „!“ are înțelesul său obişnuit”). Aşadar, trebuie să găsim un 
model ale acestor trei condiţii. 

Fie 7/ un model (clasic) oarecare al ZF cu domeniul S. Fie On(x) 
formula ZF care exprimă pretenţia că x este un ordinal. Mă voi 
referi la orice lucru care satisface On(x) în 7/ ca la un ordinal şi 
atunci când mă voi referi la ordinea acestora, voi înțelege pur şi sim- 
plu ordinea în 7/ Ne vor interesa relaţiile de echivalență pe S care 
lasă la o parte non-ordinalele şi identifică anumite ordinale. 

Fie Dxy formula log(x, y), i.e. formula ZF care exprimă faptul că y 
este ultimul ordinal mai mare decât orice ordinal din x. Fie 2 un 
ordinal oarecare a. Atunci (i) şi (ii) sunt adevărate în orice model al 
ZF şi deci în orice model colapsat. (Căci (i) ne aminteşte că orice 
mulțime de ordinale are o limită superioară.) Prin urmare, mai tre- 
buie doar să alegem o relație de echivalență care face pe (iii) ade- 
vărată în modelul colapsat. 

Fie ” relaţia de echivalență care identifică orice ordinal mai mare 
decât acu a. Fie c şi d oricare doi membri ai S şi fie 0(y): 


cc On log(c,y)—y e 

Dacă d nu este un ordinal, atunci —log(c, d) este adevărată în 7/ 
Aşadar, 6(d) este adevărată în 7/ şi deci în 7/”. Dacă d este un ordi- 
nal < a, atunci d e Q este adevărată în 7/ şi deci în Z/*. Dacă d este 


un ordinal > a, atunci, pentru cel puţin un ordinal f, d e f este 


* Adică exprimă unicitatea, astfel că „3!“ se citeşte „există un unic ... astfel încât ...“. 

adevărată în 7/ deci d e O este adevărată în 7/ ? (întrucât a a fost 
identificat cu f). Aşadar, vy0(y) este adevărată în 7/ ?; rezultă (iii). 
Merită semnalat faptul că în 7/ ?, 22 este exact mulțimea tuturor 


ordinalelor. 


4. Modele mai complexe 


Modelul 7/ * din secțiunea anterioară consideră că oricare două 
ordinale mai mari decât a sunt identice (şi diferite). Ca atare, struc- 
tura ordinală este oarecum anostă dincolo de a. Există, totuşi, modele 
mult mai interesante. 

Pentru unul dintre aceste modele, să spunem că, dacă ” identifică 
peacua + 1, atunci a este un punct fix pentru ?. Acum, fie toate ca 
mai sus, cu excepția faptului că ” este o relaţie de echivalență cu a ca 
punct fix. Încă o dată, trebuie să verificăm doar condiţia (iii). Pentru 
aceasta, avem de considerat patru cazuri. Dacă d nu este un ordinal, 
atunci, ca mai sus, 0(d) este adevărată in 7/?. Dacă d este un ordinal 
< a, atunci d e Q este adevărată în 7/ şi, prin urmare, (d) este ade- 
vărată în 7/ şi deci în 7/ *. Dacă d este a, atunci, întrucât a şia + 1 
au fost identificate, iar a e a + 1 în 7/ d e 9 este adevărată în V/ “şi 
tot aşa este 0(d). În fine, să presupunem că d este un ordinal > a + 1. 
Dacă x este o submulțime a lui a in7/ atunci ultimul ordinal mai 
mare decât orice membru al lui x nu trebuie să fie mai mare decât a. 
Aşadar, negația antecedentului lui 6(d) este adevărată în 7/; prin 
urmare, 0(d) este adevărată in 7/ şi deci în 7/?. Prin urmare, are loc 
(ii). 

Colapsul pe care tocmai l-am examinat arată că lucrurile nu tre- 
buie să degenereze la limită, 2: poate exista consistență dincolo de 
aceasta. De exemplu, dacă f >a + 1, atunci f e O nu este adevărată 
în 7/?. Pot de asemenea să existe limite dincolo de limite. Dacă a şi f 
sunt puncte fixe ale *, (unde f >a + 1), atunci, atât cazul în care p 
este x e o, cât şi cel in care peste x e f vor satisface schema inclo- 
ziunii. 

Relaţiile de echivalență considerate până acum au fost relativ 
speciale, dar putem arăta că schema lui Russell poate fi modelată 
dată fiind o relaţie oarecare non-banală de echivalență pe ordinale. 
Dacă ” este orice astfel de relaţie, există unii a şi f cu a < f astfel 
încât a şi f sunt identificate. De această dată, fie 2 a + 1 şi fie Dxy 
x = y. Este uşor de arătat că (i) şi (ii) au loc în 7/ şi deci în 7/ -. (iii) 
este acum: 


xsPny=fBoyeQ 


Dacă d nu este f, atunci d satisface negația antecedentului acestei 
condiţii în 7/ şi deci în Z/?. Dacă d este f, atunci d satisface consec- 
ventul in 7/”, întrucât ae a + 1 în 7/ şi a este identificat cu f în 7/”. 
Aşadar, (iii) este adevărată în Z/". 

În acest model, ordinalele dintre a şi f formează o serie de numere 
deopotrivă mai mari şi mai mici decât f, i.e. decât a. Desigur, putem 
face ca lucrurile să fie mai complicate, identificând unul dintre aceste 
numere cu un număr mai mare ca f, să spunem. Nu ştiu ce proprie- 
tăţi au aceste identificări sau alte identificări mai complexe. 


Concluzie 


Cele de mai sus reprezintă doar un eşantion de modele pentru 
Schema ÎIncloziunii care pot fi construite prin colapsare; pot fi pro- 
duse alte modele de acest fel pe diferite căi. De exemplu, în loc de 
ordinale, putem identifica etape ale ierarhiei cumulative. Alternativ, 
se ştie că există modele (LP) ale ZF plus Schema naivă a Compre- 
hensiunii.? Dacă pornim de la unul dintre aceste modele, in loc de a 
porni de la un model simplu pentru ZF, atunci vom obține modele 
colapsate care satisfac atât Comprehensiunea, cât şi ZF şi condiţiile 
incloziunii. Bănuiesc că un studiu mai sistematic al modelelor colap- 
sate va furniza un număr de rezultate interesante. 


7 Vezi Restall (1992), anexa. 


PARTEA A 4-A 


LIMBAJUL ŞI LIMITELE SALE 


A spune că „totul este Dao“ ajunge aproape de esenţă, 
dar chiar în momentul în care ajunge la aceasta, cuvin- 
tele se spulberă în nonsens. Căci ne aflăm aici la o limită 
la care cuvintele se prăbuşesc, deoarece ele presupun 
intotdeauna un înțeles dincolo de ele însele — şi aici nu 
există nici un înțeles dincolo. 


ALAN WATTS, The Way of Zen 


12. UNITATEA GÂNDIRII 


Introducere 


Tema care ne preocupă în această carte este cea a limitelor gân- 
dirii. Am examinat felul în care contradicţiile la limitele gândirii de 
care ne-am ocupat până acum iau o formă foarte precisă în contra- 
dicţiile de incloziune ale auto-referinței. Povestea nu se încheie, 
insă, aici. După cum am văzut în cea de-a doua parte a cărții, formu- 
larea clasică a problemei a fost dată de Kant, care punea chestiunea 
în termenii limitelor raţiunii. Pentru propriile sale motive, secolul 
XX a formulat temele filosofice în termenii limbajului. Prin urmare, 
nu este surprinzător că tema limitelor gândirii apare în forma sa 
contemporană tot ca o preocupare privitoare la aspecte ale limbaju- 
lui. În această parte a cărții de față ne vom îndrepta atenţia asupra 
limbajului. 

Este firesc ca o teorie a limbajului să aibă implicaţii cu privire la 
ceea ce poate fi exprimat şi la ceea ce nu poate fi exprimat. Vom 
vedea că teoriile moderne ale limbajului par a expedia unele lucruri 
foarte importante — de obicei pe ele însele -— dincolo de limitele expri- 
mării. Prin urmare, contradicţiile la limitele gândirii apar aici într-o 
nouă infățişare. În această parte a cărții vom examina o serie de 
abordări moderne ale înțelesului, urmărind această problemă. Prin- 
cipala noastră preocupare nu va fi aceea de a evalua aceste teorii, ci 
mai curând aceea de a examina consecinţele lor. 

Vom începe prin a examina în acest capitol una dintre figurile 
fondatoare ale filosofiei contemporane ale limbajului: Frege. Ne vom 
îndrepta apoi atenţia asupra lui Wittgenstein din Tractatus. Princi- 
pala noastră preocupare de-a lungul acestui capitol va fi unitatea 
gândirii. 

$I2.1 
Frege, concept şi obiect 


Marele proiect al vieţii lui Frege a fost acela de a demonstra că 
matematica (sau cel puţin analiza matematică) era logică. La sfâr- 
şitul vieţii sale, acest proiect zăcea în ruine. Descoperirea parado- 
xului lui Russell i-a dat o lovitură din care nu şi-a mai revenit. Ca o 
parte subsidiară a acestui proiect, Frege a formulat o filosofie siste- 
matică a limbajului. Claritatea şi forţa structurii acesteia nu mai 
fuseseră atinse până atunci. Ironic, această parte a fost să fie una 
dintre influenţele majore asupra filosofiei secolului XX. 

Nu ne vor preocupa toate punctele de vedere ale lui Frege despre 
limbaj, ci numai acelea care stabilesc locul unei anumite aporia. 
Articolele fundamentale sunt „Funcție şi concept“, „Despre sens şi 
referință“ şi în special „Despre concept şi obiect“.! Conţinutul 
acestor articole este atât de bine cunoscut, încât o expunere extinsă 
este prea puţin necesară.? 

Frege lua distincţia tradiţională dintre subiect şi predicat şi o 
reformula pentru propriile sale scopuri. În locul categoriei de subiect, 
Frege propune categoria nume. Această categorie este mai largă 
decât cea tradițională, întrucât include acele locuţiuni substantivale 
care apar în interiorul predicatului, dar este şi mai îngustă decât 
categoria tradiţională, întrucât exclude expresii cuantificate precum 


1 'Toate acestea pot fi găsite în Geach and Black (1960), la care se fac trimiterile, 
dacă nu se specifică altfel. [Vezi traducerea românească de Sorin Vieru a articolelor 
„Funcție şi concept“ şi „Despre concept şi obiect“ în Gottlob Frege, Scrieri logico-filo- 
sofice, Bucureşti, Editura Ştiinţifică şi Enciclopedică, 1977 şi traducerea românească 
a articolului „Despre sens şi referință“ în antologia „Logică şi filosofie“, apărută sub 
îngrijirea lui M. Târnoveanu şi Gh. Enescu la Editura Politică, 1966, unde titlul 
original al articolului lui Frege, Uber Sinn und Bedeutung, a fost tradus prin „Sens şi 
semnificație“; am optat aici pentru „referință“ ca un echivalent mai potrivit pentru 
Bedeutung. Numerele de pagină corespund acestor traduceri.) 

2 Un rezumat sumar, dar clar, poate fi găsit în introducerea la Furth (1967). O 
discuţie extinsă poate fi găsită în uriaşa Dummett (1973). 

„toţi oamenii“. Rămânem cu nume proprii şi descripții definite. În 
locul categoriei de predicat, Frege propune categoria termen concep- 
tual. Un termen conceptual este ceea ce rămâne după ce numele 
sunt eliminate dintr-o propoziţie. Astfel, în „Oswald a fost luat 
drept asasinul lui Kennedy“, „Oswald“ şi „asasinul lui Kennedy“ 
sunt nume, iar „a fost luat drept“ este un termen conceptual. 

Frege a reformulat, de asemenea, distincţia tradițională dintre 
două noţiuni ale înțelesului: conotaţie şi denotație. El distingea 
intre sensul (Sinn) unei unităţi lingvistice şi referința (Bedeutung) 
acesteia. Potrivit lui Frege, toate unităţile lingvistice au deopotrivă 
un sens şi o referință (denotație). Denotaţia unui nume este un 
obiect; denotaţia unui termen conceptual este un concept. Denotaţia 
unui enunț este o valoare de adevăr (adevărat sau fals). Sensul unei 
unităţi lingvistice este, în general, ceea ce determină care obiect/ 
concept/valoare de adevăr este referinţa sa corectă. În cazul unui 
enunț, aceasta este gândul (obiectiv) exprimat de enunţul respectiv 
(Propoziția exprimată de enunţul respectiv). 

Cât de mult din toate acestea poate fi apărat este o discuţie care 
nu ne este necesară aici.” Următoarea intuiţie a lui Frege poate fi 
pusă cu greu la îndoială. Este vorba despre faptul că înțelesul unei 
expresii lingvistice compuse este, într-un sens, o funcţie de înțele- 
surile părţilor sale. (Acest fapt este numit în mod obişnuit „compo- 
ziţionalitate“). Frege considera că, în general, referința unei expresii 
este o funcție de referințele părţilor sale şi că sensul unei expresii 
este o funcție de sensurile părților sale. 

Ajungem acum la întrebarea crucială: cum produc sensurile/ refe- 
rinţele părţilor sensurile/referinţele întregului? Este clar că înțelesul 
unui întreg este, într-un sens, o unitate: gândul că Brutus l-a ucis pe 
Cezar, de exemplu, este un gând unitar. Prin urmare, nu este doar o 
amestecare a înţelesurilor părţilor sale: (sensul lui „Brutus“, sensul 
lui „l-a ucis pe“, sensul lui „Cezar“). Într-un fel, părţile trebuie să 
co-opereze. Dar cum? Frege răspunde foarte detaliat la această 
întrebare în privința referinței, astfel că îl voi urma aici pe Frege. 
Este clar că o poveste paralelă poate fi relatată despre sens. 


3 Discuţii detaliate pot fi găsite în Dummett (1973). 

Potrivit lui Frege, un concept este o funcție, cum este funcția 
matematică sin, care pune în corespondență un număr cu un alt 
număr. Un concept este o funcţie care pune în corespondenţă un 
obiect cu o valoare de adevăr. Aceasta nu rezolvă problema, deoa- 
rece exact aceeaşi problemă apare privitor la o funcție şi argumen- 
tele sale: „sin(rr)“ este o expresie care se referă la o entitate unitară 
(numărul zero) şi este întru totul diferită de (sin, n). Soluţia lui 
Frege la această problemă este aceea că o funcție este, într-un sens, 
în mod inerent „lacunară“”. Obiectele (argumentele funcției) pot 
umple lacunele, dând completarea. În formularea sa” (p. 249): 


argumentul nu face parte din funcţie, însă contribuie împreună cu funcția 
la constituirea unui întreg complet; căci funcția prin ea însăşi trebuie carac- 
terizată ca incompletă, ca cerând o întregire, sau ca nesaturată. În această 
privinţă, funcțiile se deosebesc în mod fundamental de numere [ie. de 
obiecte]. 


Cuvintele „incompletă“, „nesaturată“ etc. sunt, desigur, metafore. 
Frege era conştient de acest fapt, dar nu putea face altfel; nici eu nu 
pot. Se pare că în această privință am ajuns la capătul resurselor. 


$12.2 
Conceptul cal 


După cum este clar, conceptele şi obiectele sunt genuri complet 
diferite de lucruri şi trebuie să fie aşa, deoarece conceptele înde- 
plinesc un gen complet diferit de funcție in compunerea gândurilor. 

Dar aceasta pune o problemă extrem de neplăcută pentru Frege: 
Căci, întrucât conceptele nu sunt obiecte, ele nu pot fi numite sau, 





1 Un matematician ar putea spune că 0 este aplicarea funcției sin la 7: Ap(sin, n). 
Dar aceasta nu rezolvă problema, ci doar o transferă asupra acestei noi expresii func- 
ționale. 

* În original: „gappy“. 

“ Din „Funcție şi concept“. 

5 Unele dintre argumentele care urmează sunt expuse mai pe larg în Black (1968). 

altfel spus, nu se poate face referire la ele cu ajutorul unei locuţiuni 
substantivale. Dar ar părea că este clar că ne putem referi la un 
concept cu ajutorul unei locuţiuni substantivale; de pildă, pentru a 
utiliza faimosul exemplu al lui Frege (datorat lui Kerry): conceptul 
cal. Frege era perfect conştient de această problemă. În formularea 
sa” (pp. 292-293): 


Cuvintele „conceptul 'cal'“ desemnează un obiect, dar tocmai de aceea ele 
nu desemnează un concept, în accepţia pe care eu o dau acestui cuvânt. 


Aceasta ridică, totuşi, o problemă mai serioasă. Dacă „conceptul 
cal“ nu se referă la un concept, atunci o serie de pretenţii despre 
concepte ar apărea a fi problematice. De exemplu, să considerăm 
pretenţia conform căreia Phar Lap cade sub conceptul cal. Căderea 
sub este o relație dintre un obiect şi un concept. Aşadar, acest enunț 
este fals. În această situaţie şi în situaţii similare, ceea ce ar dori 
cineva să exprime în mod normal prin acest enunţ ar putea fi expri- 
mat în alte moduri. De exemplu, cineva ar putea spune pur şi sim- 
plu: Phar Lap este un cal. Dar în alte situații acest gen de exprimare 
este imposibil. De exemplu, nu există o parafrază similară pentru: 
conceptul cal a fost considerat de Frege. 

În realitate, problema nu este atât cea a folosirii unei descripţii 
definite, cum este cea a folosirii predicatului „este un concept“ în- 
suşi, care ne permite să formăm descripția. Pentru a spune ceea ce 
trebuie să spună, predicatul trebuie să se aplice la concepte; totuşi, 
ca toate predicatele (de ordinul întâi), trebuie să se aplice la obiecte; 
dacă îl alăturăm unei expresii care se referă la un concept, atunci 
apar nonsensuri, de exemplu: este un cal este un concept. 

Ramificaţiile acestei situații sunt clare. Frege trebuie să poată 
vorbi despre concepte pentru a-şi exprima propria sa teorie. Totuşi, 
el nu poate face aceasta (cu înțeles) potrivit propriei sale teorii. De 
exemplu, să considerăm pretenţia conform căreia toţi termenii con- 
ceptuali denotă concepte, i.e. pentru fiecare termen conceptual există 


* Din „Despre concept şi obiect“. 

un concept pe care termenul respectiv îl denotă. Orice satisface 
„este un concept“ este un obiect. Aşadar, acest enunț este fals. Sau 
să considerăm pretenţia conform căreia conceptele sunt nesaturate. 
Orice satisface „este un concept“ este un obiect şi deci este saturat. 
Încă un exemplu, intre altele, cu cuvintele lui Frege: el spune* 
(p. 256): „un concept este o funcție a cărei valoare este întotdeauna 
o valoare de adevăr“. Orice satisface „este un concept“ este un obiect 
şi deci nu o funcţie. Pentru a spune ceea ce trebuie să spună, Frege 
are nevoie de un predicat care se aplică la concepte, iar un astfel de 
predicat este exact ceea ce nu poate avea. 

Vedem că rezultatul concepţiei lui Frege este acela de a plasa 
multe, inclusiv propria sa teorie, dincolo de limitele exprimabilului. 
Frege recunoaşte aceasta şi este în mod evident stânjenit de situ- 
ație”” (p. 304): 


De bună seamă, aici, în calea comunicării dintre mine şi cititor se ridică un 
obstacol cu totul aparte. O anumită constrângere lingvistică face ca expre- 
siile pe care le folosesc, atunci când sunt luate literal, să-mi trădeze uneori 
gândul, întrucât, deşi ceea ce am în vedere este un concept, ceea ce este 
denumit este un obiect. Sunt pe deplin conştient de faptul că în aceste cazuri 
se presupune că cititorul ar fi gata să-mi iasă în întâmpinare la jumătatea 
drumului, înțelegând cum grano salis afirmațiile mele. 


Dar Frege nu era îndeajuns de stânjenit. Una este ca misticii, 
cum era, probabil, Cusanus, să susțină concepții despre care tot ei 
susțin că sunt inefabile, şi cu totul alta este să procedeze aşa un om 
de ştiinţă, cum era Frege. 

Într-un eseu ulterior şi, la vremea respectivă, nepublicat (c1892), 
Frege revine la temă şi îi oferă o soluţie. El sugerează că ne putem 
referi la un concept cu ajutorul unei clauze „ceea ce“, ca în „pentru 


* În „Funcție şi concept“. 

$ Din acelaşi motiv, predicatul „este o funcție“ este problematic, ceea ce înrăută- 
ţeşte şi mai mult situaţia. 

** În „Despre concept şi obiect“. 

1 Vezi, de asemenea, ultimul paragraf de la p. 305. 

ceea ce stă “este un cal'“. Calitatea acestor clauze constă din aceea 
că ele însele pot fi folosite predicativ. Să considerăm, de exemplu, 
propoziţia: Frege este ceea ce sunt şi eu, un filosof-logician. În acest 
fel, putem spune, de exemplu, Phar Lap este pentru ceea ce stă „este 
un cal“. 

Construcţia nu sună prea bine la ureche, dar în orice caz, strata- 
gema nu realizează ceea ce este cerut. Căci, dacă o clauză „ceea ce“ 
trebuie să fie interpretată predicativ, atunci, de exemplu, pretenția 
„pentru ceea ce stă “este un cal” a fost considerată de Frege“ este un 
non-sens. La fel stau lucrurile cu pretenţia: „pentru ceea ce stă “este 
un cal” nu este un obiect“ etc. Şi astfel nu putem elimina prin para- 
frazare toate lucrurile pe care trebuie să le spunem. 

Mai important decât atât, sugestia lui Frege nu rezolvă problema 
fundamentală, care, după cum am văzut, era aceea că el nu dispunea 
de nici un predicat care se aplică la concepte. În discuţia sa asupra 
problemei, Dummett ((1973), pp. 211-222) sugerează că „este un 
concept“ trebuie evitată ca pseudo-expresie. Avem nevoie, în schimb, 
de un predicat de ordinul doi corespunzător, i.e. de o expresie, cum 
este o expresie cuantificată, care se alătură unui predicat obişnuit 
pentru a alcătui o propoziție. Sugestia lui Dummett este „Orice sau 
este ..., sau nu este ...“. Dacă folosim majuscule ca variabile pentru 
concepte, aceasta este vy(ă>y v —Xy). Totuşi, această sugestie nu va 
rezolva problema - dacă problema este aceea de a exprima teoria lui 
Frege. Să considerăm, de exemplu, pretenţia că orice concept este 
nesaturat. Aceasta devine: vĂ(vy(ăy v —Xy) — X este nesaturat) 
sau, mai simplu, vĂ(X este nesaturat). Construcţia ridică problema 
inteligibilității cuantificării de ordinul doi în contextul de față. 
Lăsând, însă, la o parte această problemă, avem în continuare pro- 
blema predicatului „este nesaturat“, care este un predicat obişnuit 
de ordinul întâi; şi astfel, această propoziţie este un non-sens. 

Probabil că ar putea fi găsită o modalitate de a reprofila predi- 
catul ca un predicat convenabil de ordinul doi (deşi mă îndoiesc), dar 
necazurile nu s-au încheiat. Să considerăm pretenția conform căreia 
termenii conceptuali se referă la con =pte, i.e. Vx(x este un termen 

conceptual — 3Y(x se referă la Y)). Aceeaşi problemă apare relativ la 
predicatul „se referă la“, iar de această dată nu există nici o moda- 
litate de a-l reprofila, pur şi simplu deoarece trebuie să fim îndrep- 
tățiți să spunem că numele se referă la obiecte şi deci „se referă la“ 
trebuie să fie un predicat care este de ordinul întâi în privinţa 
ambelor sale argumente. Dacă s-ar răspunde că relaţiile de referință 
pentru nume şi termeni conceptuali trebuie să fie diferite, atunci nu 
putem spune cu Frege că ((c1892), p. 118): 


Fiecărui termen conceptual sau nume propriu îi corespunde, ca o regulă, un 
sens şi un înțeles [o referință], în accepţia pe care eu o dau acestor cuvinte. 


sau că referința unei expresii lingvistice complexe este o funcţie de 
referinţele părţilor sale. 

De fapt, nu putem face nici o generalizare asupra obiectelor şi 
conceptelor, cum face adesea Frege, şi nu putem spune nici măcar că 
obiectele şi conceptele sunt diferite; de exemplu ((c1892), p. 120): 


Din ceea ce am spus rezultă că obiectele şi conceptele sunt fundamental 
diferite şi nu pot fi puse unele în locul celorlalte. 


Orice încercare de a exprima aceasta în aşa fel încât „este un 
concept“ să fie parafrazat ca un predicat de ordinul doi are drept 
rezultat un non-sens. 

Vedem că remediul Frege/Dummett nu va rezolva problema fun- 
damentală a lui Frege. S-ar putea crede că unele modificări minore 
ale concepţiei lui Frege ar înlătura această problemă, lăsând intactă 
concepţia, sau că problema este generată de o doctrină fregeană 
alambicată şi falsă, care trebuie înlăturată oricum. Nici una dintre 
aceste opinii nu este corectă, dar să lăsăm lucrurile aici pentru 
moment şi să trecem la Wittgenstein. 

$12.3 
Wittgenstein şi limitele gândirii 


După cum este binecunoscut, scrierile lui Frege au avut o 
influenţă importantă asupra lui Wittgenstein din prima perioadă. 
Totuşi, nu acelaşi lucru se poate spune despre stilul în care scria 
Wittgenstein: Frege este direct, clar şi precis; Tractatus-ul este 
criptic, aforistic şi abscons. Cu toate acestea, un lucru în legătură cu 
care Wittgenstein este foarte clar este acela că principalul țel al 
Tractatus-ului este delimitarea granițelor gândirii (îndreptățite); 
prin urmare, Tractatus-ul are exact acelaşi ţel ca şi dialectica trans- 
cendentală a lui Kant. În prefață, Wittgenstein spune:$ 


Cartea vrea (...) să traseze o graniţă gândirii, sau mai degrabă nu gândirii, 
ci expresiei gândurilor: căci pentru a trasa o graniță gândirii ar trebui să 
putem gândi ambele laturi ale acestei granițe (ar trebui deci să putem gândi 
ceea ce nu se poate gândi). 

Granița va putea fi trasată, aşadar, doar în limbaj şi ceea ce se situează de 
partea cealaltă a graniţei va fi pur şi simplu nonsens. 


Aici, ideile lui Wittgenstein ne amintesc de argumentul lui 
Berkeley, pe care l-am întâlnit în capitolul 4. Nu poate exista vreo 
delimitare între ceea ce este gândit şi ceea ce nu este gândit, căci 
dacă ar exista, am putea gândi despre lucrurile aflate de partea cea- 
laltă, ceea ce ar fi contradictoriu. Soluţia lui Berkeley era, după cum 
am văzut, aceea de a nega că există ceva de partea cealaltă. Prima 
facie, răspunsul lui Wittgenstein este diferit de cel al lui Berkeley. 
Mai întâi, Wittgenstein reformulează problema ca una privind nu 
gândirea, ci limbajul folosit pentru a exprima gândirea. Apoi el argu- 
mentează că limbajul care apare ca exprimând gânduri de partea 


8 Traducerea şi numerele de pagină sunt din ediţia Pears şi McGuinness (1961). 
Mă voi referi la propoziţiile din Tractarus prefixând numerele acestora cu „7“. [Vezi 
traducerea românească de Mircea Dumitru şi Mircea Flonta, în Ludwig Wittgenstein, 
Tractatus Logico-Philosophicus, Bucureşti, Editura Humanitas, 2001.] 

cealaltă a graniţei nu exprimă gânduri inefabile (ceea ce ar fi contra- 
dictoriu), ci este pur nonsens şi deci nu exprimă nimic. Aşadar, în 
ultimă analiză, soluţia sa nu este chiar atât de diferită de cea a lui 
Berkeley: Wittgenstein neagă că există ceva de partea cealaltă a 
graniței. 

Totuşi, după cum ne-am putea aştepta, trecerea de la discursul 
despre gândire la discursul despre limbaj nu este, în ultimă instanță, 
de mare ajutor. Distincția însăşi este falsă în Tractatus, căci 
Wittgenstein identifică de fapt gândurile cu propoziţiile” care le 
exprimă.? În elaborarea detaliilor proiectului său, Wittgenstein este 
nevoit de mai multe ori să formuleze enunțuri despre cealaltă parte 
a graniței. Problema este precum o bombă cu ceas ascunsă în 
mecanismul Tractatus-ului, care explodează în cele din urmă în 
penultima propoziție a cărții, producând o linişte năucitoare. 


$12.4 
Limbajul şi lumea 


Să începem cu aspectele de bază ale abordării lui Wittgenstein a 
limbajului, a lumii şi a relaţiilor dintre ele. Acestea sunt de găsit în 
mare măsură în prima jumătate a Tractatus-ului. Nu voi intra în 
multe detalii; discuţii ample pot fi găsite în mai multe comentarii.!0 
Atunci când expui ceva, exemplele concrete sunt deosebit de opor- 
tune. Wittgenstein nu face niciodată asta. Exemplele concrete în 
legătură cu expunerea sa ar trebui să fie găsite la sfârşitul unui lanţ 
de analize filosofice, niciodată îndeplinite. Voi rezista tentaţiei de a 
oferi exemple concrete; cu siguranţă, acestea sunt pe atât de amăgi- 
toare într-un sens, pe cât sunt de utile în alt sens. 


* Deşi în secţiunile dedicate lui Wittgenstein Priest foloseşte „proposition“, am 
echivalat în cele ce urmează „proposition“ cu „propoziție“ şi nu cu „Propoziţie“, 
urmând opţiunea traducătorilor români ai ediției menționate a Tractatus-ului, expli- 
cată în nota 4, pp. 164-165. 

* Vezi, de exemplu, T3. 

19 De exemplu, Stenius (1960), Black (1964), Fogelin (1976). 

Mai întâi, lumea: aceasta este o totalitate de fapte (atomare). 
Faptele sunt combinaţii de obiecte. Acestea nu sunt, totuşi, simple 
multitudini. Într-un fapt particular, obiectele se potrivesc unele cu 
altele, precum piesele unui mozaic (sau zalele unui lanţ, pentru a 
folosi comparaţia lui Wittgenstein), conform posibilităților intrin- 
sece obiectelor. În acest punct este tentant să ne gândim la Frege şi 
la felul în care se presupune că obiectele şi conceptele se potrivesc 
unele cu altele. Totuşi, după cum vom vedea, nu aceasta este ceea ce 
avea în vedere Wittgenstein. Este îndoielnic dacă Wittgenstein lua 
termenii conceptuali ca referindu-se la obiecte.!! În orice caz, obiec- 
tele dintr-un fapt sunt articulate într-o structură determinată, iar; 
felul în care sunt structurate obiectele este numit forma faptului. 

De partea cealaltă a baricadei, limbajul este compus din prope- 
ziţii. Acestea sunt compuşi verifuncţionali de propoziţii atomare şi 
deci valorile lor de adevăr sunt determinate de valorile de adevăr ale 
propoziţiilor atomare pe care le conţin. O propoziţie atomară exprimă 
un fapt (atomar) posibil şi spune ceva despre obiectele care alcătu- 
iesc acel fapt. Propoziţiile sunt compuse din nume care corespund 
obiectelor (se referă la acestea). La fel ca faptele şi obiectele, pro- 
pozițiile nu sunt, totuşi, simple multitudini de nume. Într-o propo- 
ziție, numele sunt legate între ele într-un anumit mod. Felul în care 
numele se potrivesc unele cu altele este forma propoziției. O propo- 
ziţie atomară este adevărată ddacă există un fapt ale cărui obiecte 
sunt numite în propoziţie şi care are aceeaşi formă ca propoziţia 
respectivă. Cu alte cuvinte, propoziţia este adevărată, dacă funcţia 
care pune în corespondență nume cu obiecte este un izomorfism. 
Sau, după cum spune Wittgenstein, propoziția descrie faptul. > 


1 Pentru început, vezi T3.1432. 

$12.5 
A spune şi a arăta 


Dat fiind un fapt (sau o propoziție), să spunem (în mod abstract) 
aRb, este important să se distingă între acesta (sau ceea ce susține 
acesta) şi faptele despre acesta şi structura sa internă, precum că 
conţine pe a şi pe b,căa şi b sunt legate într-un anumit mod sau 
chiar că este un fapt (sau o propoziţie). Voi numi astfel de lucruri 
fapte structurale (urmând T4.122), deşi trebuie să avertizez imediat 
cititorul că utilizarea cuvântului „fapt“ aici nu este una tractariană. 
Acestea vor fi importante — într-adevăr, vor fi esența problemei. 
Totuşi, înainte de a ajunge la aceasta, trebuie să examinăm distinc- 
ţia dintre a spune şi a arăta. 

Această distincție este de importanță fundamentală pentru 
Wittgenstein. Putem spune că o propoziție exprimă faptul că obiec- 
tele despre care este sunt în cutare fel sau că propoziția spune că ele 
sunt în acest fel. Dacă nu se ştie ce obiecte sunt numite de numele 
din propoziție, atunci nu se ştie ce spune propoziția. Dar chiar şi 
aşa, se poate observa ceva în legătură cu propoziţia, de exemplu fap- 
tul că are o anumită formă. Wittgenstein spune că propoziţia îşi 
arată forma în acest fel. În formularea sa (74.121): 


Propoziția arată forma logică a realităţii. Ea o pune în evidenţă. 


Într-un fel similar, şi foarte general, toate faptele structurale sunt 
arătate: o propoziţie arată că este o propoziţie, arată care sunt cons- 
tituenții acesteia etc. 

Ar trebui să se remarce că în limba română, cuvântul „arată“ are 
atât o utilizare propozițională, cât şi una non-propoziţională. În uti- 
lizarea sa propozițională, „arată“ este urmat de o clauză-că (ea a 
arătat că ştie să joace cricket), în utilizarea sa non-propozițională, 
„arată“ este urmat de „care“, „cum“ etc. sau chiar de o simplă locu- 
ţiune substantivală (ea i-a arătat lui crosa/cum s-o folosească/unde 

s-o pună etc.). Structurile din lume şi cele din limbaj arată în ambele 
sensuri. Ultimele exemple ilustrează cea de-a doua categorie. La 
momentul potrivit vom avea şi exemple din prima categorie. 

Merită să semnalăm existența unor dovezi istorice care sugerează 
că Wittgenstein a recunoscut influenţa pe care teoria tipurilor a lui 
Russell a avut-o în privința supoziţiei sale conform căreia există 
lucruri care nu pot fi spuse (după cum am văzut în secțiunea 9.7), ca 
şi faptul că reflecţia asupra acestei chestiuni a jucat un rol în geneza 
noțiunii sale privind relaţia de arătare.'? 


$12.6 
Determinarea sensului 


Înainte de a continua discuția principală, şi pentru motive care 
vor deveni clare mai târziu, doresc să mă abat preț de o secţiune 
pentru a considera o chestiune hotărâtoare de exegeză. Aceasta 
priveşte determinarea sensului. 

Să începem prin a ne întoarce la problema cu privire la ce gen de 
entitate este pentru Wittgenstein un obiect. Răspunsul este că, orice 
ar fi acesta, este ceva simplu, adică ceva ce nu are părți componente 
(T2.02). Aici, „părţi componente“ nu înseamnă în mod necesar părți 
componente fizice (deşi acestea ar putea fi părți componente), ci 
înseamnă mai curând părți componente logice. Astfel, cineva poate 
şti a priori că o căsnicie este alcătuită dintr-o soţie şi dintr-un soț, 
iar aceştia sunt părţile sale componente. Wittgenstein nu ar fi negat 
că, într-un anumit sens, există în lume obiecte complexe, cum sunt 
căsătoriile, dar nu acestea sunt obiectele Tractatus-ului. Şi orice 
enunț despre astfel de obiecte complexe poate fi redus la enunţuri 
mai fundamentale despre părțile componente ale acestora, ceea ce îi 
dă înțelesul (72.0201). Procesul este numit „analiză filosofică“, iar 
un instrument exemplar pentru acest proces este teoria lui Russell a 
descripțiilor. De exemplu, în „Oswald a fost luat drept asasinul lui 





12 Vezi discuţia din secțiunea 3.2 din Griffin (1964). 

Kennedy“, complexul pentru care a fost luat Oswald este analizat 
pentru a obține familiara: a existat un unic asasin al lui Kennedy şi 
Oswald a fost luat drept acesta. 

Dar acum apar două întrebări. De ce ar trebui să se presupună 
(a) că există obiecte simple şi (b) că, pornind de la un enunţ al limbii 
române, poţi întotdeauna să-l descompui prin analiză în enunțuri 
despre obiecte simple? Răspunsul la prima întrebare (72.021) este 
că, dacă nu ar exista obiecte simple, lumea nu ar avea substanţă. 
Acest răspuns ne aminteşte de argumentul pentru teză din cea de-a 
doua antinomie a lui Kant (secţiunea 6.4), cu excepţia faptului că 
acum vorbim despre componente logice şi substanţă logică, mai cu- 
rând decât despre componente fizice şi substanţă fizică. Dar ce este 
substanța logică? Pentru a răspunde la această întrebare trebuie să 
examinăm argumentul lui Wittgenstein pentru cea de-a doua pre- 
tenţie - care o implică oricum pe prima. T2.0211 şi T2.0212 ne spun 
că: 


Dacă lumea nu ar avea o substanță, atunci faptul că o propoziţie are sens ar 
depinde de faptul că o altă propoziţie este adevărată. 

Ar fi atunci cu neputinţă să se schițeze o imagine a lumii (adevărată sau 
falsă). 


Acesta este un argument evaziv, iar unii comentatori au făcut 
încercări disperate de a-l înțelege.!* Cea mai bună reconstrucţie pe 
care o pot da argumentului este următoarea. Să presupunem că 
pornim de la o propoziţie a limbii române. Dacă aceasta nu este în 
mod explicit despre obiecte simple, atunci ea poate fi analizată. Sen- 
sul său este dat, prin urmare, de analizandum,. Dacă analizandum, 
nu este el însuşi în mod explicit despre obiecte simple, atunci acesta 
poate fi analizat pentru a da analizandum,, care determină sensul 
lui analizandum, şi deci sensul propoziției îniţiale. Dar acum ne 
aflăm într-un regres, iar dacă regresul nu se sfârşeşte într-o propo- 
ziție care să conțină semne simple - i.e. semne care desemnează 


13 Vezi, de exemplu, Fogelin (1976), secțiunea 1.5 şi, de asemenea, Candlish (1978). 

obiecte simple (73.201) — al căror sens este determinat de relaţia lor 
imediată cu realitatea (substanţa), atunci regresul continuă la infi- 
nit.!* Dar în acest caz, nimic nu determină sensul propoziției iniţi- 
ale. Aşadar, sensul său este indeterminat, nu în înţelesul că este 
vag, ci in înţelesul că nu este determinat (nu este stabilit).” În for- 
mularea lui Wittgenstein (73.23): 


Cerinţa posibilității semnelor simple este cerința determinării sensului. 


Wittgenstein presupune a fi evident faptul că sensul este 
determinat, că putem „schiţa o imagine a lumii“. Urmează conse- 
cința. Dat fiind cadrul în care lucrează Wittgenstein, acesta îmi pare 
un argument întru totul plauzibil. Mă voi întoarce la acest argu- 
ment la momentul potrivit. 


Ş 12.7 
„Fapte“ structurale 


Să ne întoarcem acum la argumentul principal, şi anume chiar la 
esența acestuia. Faptele structurale nu sunt deloc fapte în sensul 
Tractatus-ului şi orice încercare de a construi o propoziție care să le 
exprime ajunge la ceva lipsit de înțeles. Există două accepţii ale 
lipsei de înțeles pe care Wittgenstein le foloseşte în Tractatus. Într-o 
accepțţie, ceva are sens dacă poartă informaţie non-banală, adică 
dacă enunţă că suntem intr-o lume posibilă, ca opusă alteia. În 
această accepţie, antonimul lui a avea înţeles este numit de 
Wittgenstein sinnlos (tradus în mod obişnuit ca „fără sens“). În cea- 
laltă accepţie, ceva are sens, dacă formularea sa nu încalcă regulile 
gramaticii conceptuale, în felul în care o face expresia „este un cal 


14 Textul lui Wittgenstein pare să genereze regresul spunând că sensul analizans- 
ului depinde de adevărul analizandum-ului şi deci, probabil, de sensul acestuia. Acest 
ocol prin adevăr îmi pare atât incorect, cât şi nenecesar. 

* În limba engleză, indeterminate, pe care l-am echivalat cu „indeterminat“, are şi 
sensul de „vag“. 

este un concept“. Ceva ce este lipsit de înțeles în această accepţie 
poate să nu poarte nici un fel de informaţie, banală sau nu. Pentru 
această accepţie a lipsei de înţeles, Wittgenstein foloseşte cuvântul 
unsinnig (tradus în mod obişnuit ca „nonsens“).!5 

Să considerăm o pretenţie oarecare, conform căreia un fapt (sau 
o propoziție, consideraţiile sunt aceleaşi) are o anumită formă. Mai 
întâi, să notăm că forma unui fapt nu este o parte componentă a 
faptului, în acelaşi fel în care sunt obiectele care îl compun. Căci 
forma unui fapt este felul în care sunt structurate obiectele sale, iar 
acesta nu mai poate fi un alt obiect, tot aşa cum forma unei case nu 
mai poate fi o altă cărămidă a sa. Dacă forma faptului ar fi doar un 
alt obiect, tot aşa cum sunt obiectele care îl compun, atunci faptul ar 
fi doar o multitudine de obiecte şi nu o unitate. Forma unui fapt 
funcționează într-un mod total diferit de felul în care funcționează 
obiectele sale: este felul în care obiectele sunt combinate. 

O modalitate de a înţelege chestiunea (dacă nu este evidentă) 
constă din observaţia că aceasta este tot atât de venerabilă precum 
argumentul lui Platon al celui de-al treilea om. Russell îi dă urmă- 
toarea formulare succintă în manuscrisul său din (1913), p. 98: 


[Forma] nu poate fi o altă parte componentă, căci dacă ar fi, ar trebui să 
avem un nou mod în care aceasta şi (...) celelalte părţi componente sunt 
combinate, iar dacă luăm din nou acest mod drept o parte componentă, ne 
vom găsi angajaţi într-un regres la infinit. 


Regresul este vicios, deoarece, dacă apare, nu ar mai fi nimic care 
să „țină toate părţile componente laolaltă“. Forma unui fapt trebuie 
să fie un cu totul alt gen de lucru decât obiectele care îl compun. 
Aşadar, un fapt nu poate fi despre propria sa formă în felul în care 
poate fi despre acele obiecte. 

S-ar putea crede că, deşi un fapt nu poate fi despre propria sa 
formă, un alt fapt ar putea fi despre aceasta. Dar putem vedea de 


15 În legătură cu distincţia dintre cele două noţiuni ale lipsei de înțeles, vezi, de 
exemplu, Black (1964), p. 160. 

îndată că nici această pretenţie nu este adevărată. Căci forma unui 
fapt nu este nicidecum un obiect. După cum tocmai am văzut, forma 
este modul în care obiectele sunt combinate şi, ca atare, un gen de 
lucru cu totul diferit. Dar dacă nu este un obiect, atunci nu există 
fapte despre aceasta şi, prin urmare, nici o propoziție care să ex- 
prime astfel de fapte. În formularea lui Wittgenstein (14.121): 


Propoziția nu poate să reprezinte forma logică, aceasta se oglindeşte in ea. 
Ceea ce se oglindeşte în limbaj, limbajul nu poate reprezenta. 


O problemă similară apare dacă luăm în considerare propoziţii 
care exprimă un alt tip de fapt structural, unul potrivit căruia ceva 
este o propoziție, să spunem. Acesta este (sau cel puţin pare a fi) o 
propoziţie cu privire la propoziția în discuție şi deci se cere a fi 
numită. Dar numele numesc obiecte, nu propoziţii, care sunt ceva cu 
totul diferit de obiecte. 

Acest punct de vedere rezultă din mai multe aserţiuni ale 
Tractatus-ului,'$ dar temeiul său fundamental este extrem de sim- 
plu. Propoziţiile enunţă felul în care sunt lucrurile. Prin urmare, 
are sens să le afirmăm sau să le negăm. Pe de altă parte, obiectele 
doar există; nu are nici un sens să le afirmi sau să le negi.!? În 
formularea lui Wittgenstein (73.144): 


Stările de fapt pot fi descrise, nu denumite. 
(Numele se aseamănă cu punctele, propoziţiile cu săgețile, ele au sens.) 


Vedem atunci că, întrucât propoziţiile nu sunt obiecte, ele nu pot 
fi părțile componente ale unui fapt, tot aşa cum forma unui fapt nu 
poate fi o parte componentă a acestuia. 


15 De pildă, obiectele sunt simple (secţiunea 12.6), în timp ce propoziţiile sunt în 
mod evident complexe. 

11 Argumentul îşi are originea tot in filosofia Greciei vechi. Negarea poate fi con- 
siderată ca o răsturnare a sensului şi, după cum a observat Aristotel (vezi Geach 
(1972), pp. 45 şi urm.), nu are nici un sens să negi un nume. (Vezi, de asemenea, Ryle 
(1990).) 

Am examinat acum două exemple de pretenţii structurale; aces- 
tea sunt îndeajuns de tipice pentru toate pretenţiile similare. Ceea 
ce am văzut este că încercările de a le exprima produc pretenţii care 
încalcă regulile gramaticii logice. Suntem obligaţi să considerăm 
drept obiecte lucruri care nu pot fi in nici un fel obiecte, întrucât au 
funcţii total diferite (formarea de legături; enunţarea de Propoziţii ). 
Astfel, „faptele“ structurale nu pot fi exprimate. Încercările de a le 
exprima produc ceva ce este unsinnig. După cum rezumă Wittgenstein 
subiectul (74.1212): 


Ceea ce poate fi arătat nu poate fi spus. 


$12.8 
A spune ceea ce nu poate fi spus 


Suntem acum din nou într-un teritoriu familiar. Am văzut că, 
literalmente, faptele structurale nu pot fi exprimate. Orice incercare 
de a construi astfel de pretenții trebuie să producă un şir de sim- 
boluri care este un nonsens. Prin urmare, faptele structurale sunt 
dincolo de exprimabil. Şi totuşi Wittgenstein le exprimă tot timpul. 
Cea mai mare parte a Tractatus-ului nu conţine altceva decât pre- 
tenţii structurale. Acest fapt ar trebui să fie clar din simpla recapi- 
tulare a secţiunii 12.4, dar, de teamă ca nu cumva cineva să considere 
că i-am făcut o nedreptate lui Wittgenstein în această chestiune, să 
examinăm câteva dintre enunţurile sale. 

În secțiunea 12.7 am văzut că, deşi forma poate fi arătată, nu se 
poate spune nimic despre aceasta. Şi totuşi avem următoarele aser- 
ţiuni despre formă, în 72.033 şi în 12.18: 


Forma reprezintă posibilitatea structurii. 

Ceea ce orice imagine - oricare ar fi forma ei — trebuie să aibă în comun cu 
realitatea pentru a putea să o reprezinte în genere - într-un mod corect sau 
fals — este forma logică, adică forma realităţii. 


Aici apar în mod clar aserțiuni despre formă. 

În secțiunea 12.7 am văzut, de asemenea, că este imposibil să 
produci propoziţii despre propoziţii. Şi totuşi avem următoarele 
aserțiuni în 13.141 şi 13.22: 


Propoziția nu este un amestec de cuvinte. — (Tot aşa cum tema muzicală nu 
este un amestec de sunete.) 
Propoziția este articulată. 


Numele reprezintă în propoziție obiectul. 


Acestea sunt aserțiuni despre propoziţii. (În particular, aceste aser- 
ţiuni cuantifică peste propoziţii.) 

S-ar putea sugera că toate acestea sunt enunţuri ale limbii române 
care trebuie analizate şi că, de îndată ce se face această analiză, 
referirea la forme, propoziţii etc. va dispărea. Un astfel de pom se va 
cunoaşte după poamă, iar eu unul nu ştiu nici măcar cum să îl culeg. 
În orice caz, doar pentru a bate şi ultimul cui, îl aflăm uneori pe 
Wittgenstein spunând efectiv ceea ce arată propoziţia, de exemplu în 
T4.1211 şi T4.126 (şi să notăm că „arată“ este utilizat aici propo- 
zițional): 


Astfel, o propoziţie „fa“ arată că în sensul ei intervine obiectul a, iar două 
propoziţii „fa“ şi „ga“ — că în amândouă este vorba despre acelaşi obiect. 


Faptul că ceva cade sub un concept formal ca obiect al acestuia nu poate fi 
exprimat printr-o propoziţie, ci se arată chiar prin semnul acestui obiect. 
(Numele arată că el desemnează un obiect, semnul numărului, că el desem- 
nează un număr etc.) 


După cum rezumă situația Russell în introducerea sa la tradu- 
cerea în limba engleză a Tractatus-ului (p. xxi): 


Prin urmare, tot ceea ce este implicat în chiar ideea expresivității limbajului 
trebuie să rămână incapabil de a fi exprimat în limbaj şi este, de aceea, inex- 
primabil într-un sens cu totul precis (...) Ceea ce provoacă o anume ezitare 
[în legătură cu acest punct de vedere] este faptul că, la urma urmei, 
dl. Wittgenstein reuşeşte să spună destule despre ceea ce nu poate fi spus. 

$12.9 
Scara 


Vedem că Wittgenstein este exact în situația în care se găsea 
Kant (vezi secțiunea 5.5). Există anumite lucruri care, literalmente, 
nu pot fi spuse (sau gândite, întrucât acestea sunt unul şi acelaşi 
lucru pentru Wittgenstein). Dar pentru a explica tocmai această 
idee, astfel de lucruri trebuie să fie spuse. Pentru Kant, acestea erau 
pretenţii despre noumene; pentru Wittgenstein, acestea sunt pre- 
tenții structurale. 

Wittgenstein era perfect conştient de situație; în fapt, îi făcea 
faţă într-un mod direct, pe care Kant nu l-a considerat nici o dată. 
Soluţia sa la problemă este năucitoarea propoziţie penultimă a căr- 
ţii, T6.54: 


Propoziţiile mele clarifică prin faptul că cel ce mă înțelege le recunoaşte, 
până la urmă, drept nonsensuri, dacă prin ele — sprijinindu-se pe ele — s-a 
ridicat deasupra lor. (El trebuie, pentru a spune aşa, să arunce scara după 
ce a urcat pe ea.) 

EI trebuie să depăşească aceste propoziţii şi apoi vede lumea în mod corect. 


Cu o iute mişcare de prestidigitator, Wittgenstein intenţionează 
să tragă faţa de masă, lăsând cele mai bune porțelanuri la locul lor. 
Din păcate, abia dacă există vreo îndoială că, în acest caz, porțela- 
nurile cad o dată cu fața de masă. Căci, oricât ar fi de eroică această 
atitudine, ea nu are mai mult succes decât mişcarea similară a lui 
Sextus (vezi secțiunea 3.4). Dacă Wittgenstein are dreptate, atunci 
propoziţiile din Tractatus, departe de a fi treptele unei scări reale pe 
care se poate urca, sunt ca treptele unei scări holografice, care nu 
vor suporta nici o greutate pe ele: „propoziţiile“ din Tractatus nu 
sunt nici măcar propoziţii în sensul lui Wittgenstein, ci doar non- 
sensuri. Prin urmare, nici nu se pune problema de a le înţelege. 

Reciproc, dacă acestea pot fi înţelese, după cum cu siguranță par a 
sta lucrurile, atunci acestea nu pot fi nonsensuri.!* 

S-ar putea incerca, presupun, să se utilizeze în acest punct dis- 
tincţia dintre a spune şi a arăta, pretinzându-se că cineva care înţe- 
lege Tractatus-ul, înțelege ceea ce arată enunțurile sale, nu ceea ce 
spun acestea. Această mişcare este, totuşi, complet nesatisfăcătoare. 
Căci dacă enunțurile din Tractatus arată ceva, atunci unele dintre 
lucrurile arătate sunt propoziționale (vezi secțiunea 12.5). Cu alte 
cuvinte, ele trebuie să arate că lucrurile sunt într-un anumit fel. Fie 
a un enunț al Tractatus-ului şi să presupunem că acesta arată că p. 
Ce poate fi p? 

Probabil că este o „propoziție“ nonsens, ca una dintre propozi- 
ţiile Tractatus-ului însuşi. Dar această propunere nu funcționează. 
Căci dacă p este un nonsens, tot aşa este şi sugestia conform căreia a 
arată că p. În privinţa acestei sugestii nu este nimic mai rău decât în 
privința lui p, dar nu este nici mai bine, astfel că orice dificultate 
resimțită în legătură cu p va fi resimţită în egală măsură în legătură 
cu pretenția conform căreia a arată că p. Atunci, probabil că p este o 
propoziţie literalmente inefabilă. Această sugestie pur şi simplu nu 
dă seama de fapte. Nu există nici o astfel de propoziţie sau, dacă 
există, nu am nici cea mai vagă idee despre ceea ce este aceasta — pe 
care ar fi trebuit să o am, întrucât, după câte pot să-mi dau seama, 
am înțeles Tractatus-ul. Fireşte, dacă p ar fi o propoziţie inefabilă şi 
eu aş şti ce este aceasta, este puțin probabil că v-aş putea spune. Dar 
nu aceasta este situaţia. Nu am pur şi simplu nici o idee despre ceea 
ce ar putea completa golul, dacă p este o propoziţie inefabilă. Şi 
după câte ştiu, nimeni altcineva nu are o astfel de idee.!? 





15 Destul de ironic, Wittgenstein pare să recunoască aceasta în introducerea la 
Tractatus, intrucât el spune (p. 78) că gândurile exprimate de Tractatus sunt intan- 
gibil şi definitiv adevărate — şi deci nu sunt nonsensuri. 

19 Moore ((1990), vezi îndeosebi secțiunile 13.4 şi 15.3) încearcă să dezamorseze 
incălcarea Principiului Domeniului de către ZF (vezi secțiunea 11.2) prin aplicarea 
unei versiuni a distincţiei a spune/a arăta. Soluţia sa constă din aceea că, deşi pre- 
tenţia conform căreia există o mulțime a tuturor mulțimilor este falsă, aceasta este 
tot ceea ce putem face pentru a articula intuiţia inefabilă pe care o avem atunci când 

Dar, desigur, ştim cu ce trebuie completat golul: cu o propoziţie 
pe deplin exprimabilă. Am văzut că este pe deplin posibil de enunțat 
ceea ce poate fi arătat. În acest capitol am spus eu insumi astfel de 
lucruri, iar în secţiunea 12.8 l-am văzut pe Wittgenstein făcând la 
fel. 


Concluzie 


Să facem bilanțul. În prima parte a capitolului am văzut că, pen- 
tru a explica unitatea gândirii, Frege postula existența conceptelor, 
entităţi nesaturate ale căror proprietăți distinctive dau seama de 
această unitate. Teza conform căreia conceptele nu sunt obiecte 
expediază pretenţiile lui Frege despre acestea dincolo de limitele 
exprimabilului. În cea de-a doua parte a capitolului am văzut că 
Wittgenstein al Tractatus-ului explica unitatea gândirii (a propozi- 
ţiei) prin invocarea noțiunii de formă. Proprietăţile distinctive ale 
acesteia dau seama de unitate, dar totodată alungă enunţurile des- 
pre formă dincolo de exprimabil. 

Atât Frege, cât şi Wittgenstein tratau aceeaşi problemă funda- 
mentală: unitatea gândirii.2 Din acest punct de vedere, noțiunea de 
formă a unei propoziţii a lui Wittgenstein este exact urmaşul inte- 
lectual al noţiunii de concept a lui Frege.2 La ambii filosofi, formu- 
larea precisă a problemei depinde de alte doctrine, dar problema 
însăşi este una generală, care depinde de puţine pretenţii doctri- 
nare. Le voi enunţa pe cât pot de bine. 


reflectăm asupra practicii noastre de a cuantifica peste toate mulțimile. Comentarii 
similare cu cele făcute aici se aplică şi acestei sugestii. Dacă intuiţia nu este cea con- 
form căreia colecţia tuturor mulțimilor formează literalmente o mulțime (sau o uni- 
tate, după cum este înclinat să spună Moore), atunci nu am nici cea mai vagă idee 
despre ce ar putea fi aceasta; şi bănuiesc că nici Moore nu are. 

% Istoria problemei începe cu mult inaintea lui Frege. Vezi Hylton (1984). Şi 
Russell se lupta cu această problemă în observaţiile sale despre verbe, în secțiunile 
52-55 din (1903). 

21 După cum a remarcat Anscombe, (1959), pp. 108 şi urm. 

Gândurile sunt articulate. Pentru a le alcătui, trebuie să combi- 
năm elemente de construcție mai simple. Dar gândurile nu sunt 
doar inventare ale componentelor acestora. Trebuie să existe, prin 
urmare, lucruri care le ţin laolaltă ca unităţi. Să numim aceste 
lucruri (cu scuze față de fizica modernă) gluoni. Gluonii nu sunt 
acelaşi gen de lucruri ca şi componentele pe care le aglutinează şi 
deci nu sunt genul de lucruri despre care pot fi exprimate pretenții. 
Dar orice poate fi obiect al gândirii; în particular, putem gândi des- 
pre gluoni. Astfel, aceştia sunt acelaşi gen de entităţi ca şi celelalte 
componente şi putem exprima pretenţii despre aceştia.?? 

Avem aici o contradicție tipică pentru limita gândirii. Nu este 
greu de văzut, de asemenea, că aceasta corespunde Schemei Inclozi- 
unii, cu toate că avem cazul limită în care p(x) este „x = Q“ (vezi 
secțiunea 9.5). Fie g (y) „y este exprimabil (într-o limbă, să zicem în 
limba română)“, astfel că 42 este mulțimea tuturor stărilor de 
lucruri exprimabile în limba română. Să luăm pe oricare dintre 
gluonii care ţin laolaltă o propoziție în limba română şi fie 5(2) o 
situație cu privire la acel gluon, poate aceea că este gluonul unei 
anumite propoziţii. Atunci, prîn argumentele pe care le-am avut, 
6(Q) deopotrivă este exprimabilă (Închidere) şi nu este exprimabilă 
(Transcendenţă). 

Există o soluție simplă, deşi îndrăzneață, a problemei pe care toc- 
mai am explicat-o. Pentru a vedea care este aceasta, să ne amintim 
argumentul lui Wittgenstein pentru existența obiectelor simple 
(secţiunea 12.6). Acesta poate fi reformulat într-o manieră foarte 
generală, care este complet independentă de consideraţii tractariene. 

Propoziţiile (gândurile sau orice altceva de acest gen) sunt cu 
siguranță compoziționale. Acum, să considerăm o componentă oare- 
care a unei propoziţii şi să ne întrebăm ce determină sensul (înțe- 
lesul) acelei componente. Este posibil ca acea componentă să aibă 


2 Jar dacă există tentaţia de a crede că ceva poate fi un obiect şi un gluon, dar în 
propoziţii diferite, să considerăm, de exemplu, enunţul (întâmplător) adevărat „Mă 
gândesc la gluonul acestei propoziţii (la felul în care este compusă această propo- 
ziție)“. Pentru adevărul acestui enunţ este esențial ca, indiferent de ce este ceea ce 
ţine propoziţia laolaltă, acel ceva să fie în acelaşi timp obiectul gândului. 

sensul pe care îl are în virtutea unei relaţii pe care o are cu altceva 
din limbaj (gândire), dar această pretenţie ridică tocmai problema 
felului în care limbajul însuşi are sens. Dacă urmărim sensul în 
acest fel, există două posibilități. În primul caz, sensul oricărei com- 
ponente se va întemeia în cele din urmă pe o relație dintre limbaj şi 
altceva, ceva din realitate. S-ar putea să nu fie un concept fregeean 
sau un obiect wittgensteinean, dar va fi o entitate de un anumit gen. 
Să o numim corelata semantică a componentei, căci relația compo- 
nentei cu corelata sa îi determină sensul. În acest caz, suntem con- 
fruntați cu problema unității gândirii, căci cum se leagă unele cu 
altele corelatele semantice? În cel de-al doilea caz, atunci când 
urmărim sensurile componentelor, nu ieşim în afara limbajului şi 
deci nu există în cele din urmă nimic pe care să se întemeieze propo- 
ziția inițială. (Dacă un elefant nu va susține lumea, atunci nici un 
regres la infinit de elefanți nu va susține lumea.) Aşadar, în acest 
caz suntem confruntați cu indeterminarea sensului. 

Soluţia menţionată a contradicţiei ar trebui să fie acum evidentă. 
Acceptă cel de-al doilea corn al dilemei: indeterminarea sensului. 
Poate că în cele din urmă nu există ceva care să stabilească sensul 
enunțurilor lingvistice. Aceasta este o mişcare pe care au făcut-o o 
serie de autori ulteriori (deşi nu în mod necesar din motivul de față). 
În următoarele două capitole vom examina câţiva dintre cei mai 
importanţi astfel de autori şi vom investiga consecințele acestei 
mişcări. 


13. TRADUCERE, REFERINŢĂ ŞI ADEVĂR 


Introducere 


După cum am observat în concluzia capitolului anterior, pentru 
orice concepție care postulează corelate semantice, entități care sunt 
înțelesuri, dar pot fi evitate dacă nu sunt invocate, apare în mod 
natural o contradicţie la limita exprimării. Prin urmare, este natu- 
ral să se încerce evitarea problemei printr-o tratare a înțelesului 
care evită o postulare de acest gen. În acest capitol şi în cel care 
urmează vom examina teorii care tratează în acest fel înţelesul. 
După cum vom vedea, deşi aceste teorii pot evita contradicția în dis- 
cuţie, ele fac aceasta cu prețul antrenării noastre într-o altă contra- 
dicţie la limita gândirii. 

Ideea conform căreia corelatele semantice sunt de evitat într-o 
tratare a înţelesului a fost susținută de o serie de filosofi ai limbaju- 
lui care au scris după publicarea Tractatus-ului. Unul dintre cei mai 
importanți filosofi din această serie este filosoful nord-american con- 
temporan Quine. În acest capitol vom considera scrierile sale. Vom 
examina, de asemenea, pe filosoful în opera căruia programul 
quinean a atins cea mai mare sofisticare, Davidson. Dar să începem 
cu Quine. 


$13.1 
Quine şi mitul muzeului 


Punctele de vedere ale lui Quine despre înţeles şi alte subiecte 
înrudite sunt expuse în multe locuri. Pentru scopurile noastre, locus 
classicus este capitolul al doilea din Word and Object (1960) (de 

acum încolo, WO).! Consecințele punctului de vedere care ne va 
preocupa indeosebi aici sunt expuse mai departe în eseul său 
„Ontological Relativity“ (de acum încolo, OR), eseul care dă titlul 
lucrării (1969). Scrierile lui Quine, ca şi cele ale lui Frege şi spre 
deosebire de cele ale lui Wittgenstein, au o claritate şi (ironic, după 
cum vom vedea) o transparenţă care face ca referirile la sursele 
secundare de exegeză să fie întrucâtva nenecesare. Cu toate acestea, 
capitolele 6 şi 7 din Orenstein (1977) fac o treabă excelentă în 
privinţa teritoriului pe care trebuie să-l acoperim. 

Quine abordează tema înţelesului în acelaşi fel în care abordează 
orice altă temă, şi anume în mod naturalist. Adică el concepe înțe- 
lesul ca pe un fenomen empiric, de teoretizat empiric, în cazul său în 
mod behaviorist. După cum Quine a arătat primul, postularea core- 
latelor semantice este o victimă imediată a acestei abordări (OR, p. 27): 


Teoria copiei în diferitele sale forme [cum este cea din Tractatus] se află mai 
aproape [decât o teorie naturalistă] de principala tradiţie filosofică, precum 
şi de atitudinea de astăzi a simțului comun. Semantica necritică este mitul 
unui muzeu în care exponatele sunt înțelesurile şi cuvintele sunt etichete. A 
schimba limbajul este a schimba etichete. Acum, principala obiecție a natu- 
ralistului față de acest punct de vedere nu este o obiecție la adresa înțe- 
lesurilor descrise ca enţități mentale, deşi aceasta ar putea fi o obiecţie 
suficient de puternică. Principala obiecție persistă chiar dacă luăm expona- 
tele etichetate nu drept idei mentale, ci drept idei platonice sau chiar drept 
obiectele concrete denotate. Semantica este viciată de un mentalism perni- 
cios, atâta vreme cât considerăm semantica unui om ca fiind cumva deter- 
minată în mintea sa, dincolo de ceea ce s-ar putea găsi implicit in compor- 
tamentul său public. Tocmai faptele despre înţeles, şi nu entitățile ințelese, 
sunt acelea care trebuie să fie explicate în termeni de comportament. 


Dacă prima victimă a abordării lui Quine este noțiunea de core- 
lată semantică, cea de-a doua este determinarea sensului (ceea ce 





! O versiune uşor diferită a acestui capitol se află în Quine (1959). Partea argu- 
mentului relevantă pentru preocuparea noastră de față este în mod util rezumată în 
prima parte a capitolului 1 din Quine (1969). 

era de aşteptat, date fiind considerațţiile discutate în Concluzia capi- 
tolului anterior). În formularea lui Quine (OR, pp. 28 şi urm.): 


Atunci când (...) ne îndreptăm spre o concepție naturalistă a limbajului şi 
spre o concepție behaviorală a înţelesului, ceea ce abandonăm nu este doar 
figura de stil a muzeului. Abandonăm o garanţie de determinare. Privite 
conform mitului muzeului, cuvintele şi enunțurile unui limbaj au înţele- 
surile lor determinate. Poate că pentru a descoperi înțelesurile cuvintelor 
unui băştinaş, trebuie să-i observăm comportamentul, dar incă se presu- 
pune că înțelesurile cuvintelor sunt determinate în mintea băştinaşului, în 
muzeul său mental, chiar şi în cazurile în care criteriile comportamentale 
sunt prea slabe pentru a ni le dezvălui. Pe de altă parte, atunci când recu- 
noaştem împreună cu Dewey că „ințelesul (...) este in primul rând o pro- 
prietate a comportamentului“, recunoaştem că nu există ințelesuri, nici 
asemănări şi nici deosebiri ale înțelesurilor, dincolo de ceea ce este public in 
dispoziția oamenilor către comportament. Pentru naturalism, întrebarea 
dacă două expresii sunt asemănătoare sau nu în privința înţelesului nu are 
un răspuns precis, cunoscut sau necunoscut, cu excepția măsurii în care 
răspunsul este stabilit în principiu de dispozițiile verbale ale oamenilor, 
cunoscute sau nu. Dacă, potrivit acestor standarde, există cazuri indetermi- 
nate, atunci cu atât mai rău pentru terminologia înţelesului şi a asemănării 
înțelesurilor. 


Şi există astfel de cazuri indeterminate: limbajul este impregnat 
de acest gen de indeterminare, după cum continuă să argumenteze 
Quine. 


$13.2 
Indeterminarea traducerii 


Argumentul decurge după cum urmează. Ni se cere să presu- 
punem că întâlnim nişte vorbitori ai unei limbi despre care nu ştim 
nimic (şi deci nu putem „trăncăni“ cu ei atunci când se pune pro- 
blema de a distinge înțelesurile rostirilor acestora). Quine numeşte 
o astfel de situație „traducere radicală“. Cum facem să determinăm 
ce înseamnă rostirile acestora? Îi observăm pe vorbitori, observăm 

condiţiile în care rostesc, la ce se uită atunci când rostesc, precum şi 
alte trăsături generale şi proeminente ale ambianţei acestora. Pe 
baza acestor observaţii formulăm diferite presupuneri (ipoteze) despre 
ce înseamnă rostirile acestora. Quine numeşte aceste presupuneri 
„ipoteze analitice“. Aceste ipoteze sunt testate în felul standard în 
care pot fi testate ipotezele ştiinţifice. De exemplu, pe baza obser- 
vaţiilor noastre am putea presupune că „gavagai“ înseamnă „(iată 
o) carte“. Testăm această ipoteză arătând vorbitorilor un exemplar 
din Word and Object pe care nu l-au mai văzut înainte şi observând 
dacă ei vor spune „gavagai“ sau vor face gesturi care par a fi gesturi 
de aprobare atunci când le prezentăm cuvântul. O dată ce avem un 
număr de ipoteze analitice bine confirmate şi un acces de bază la 
unele părți ale limbajului, putem folosi aceste părți pentru a iniția 
procesul de verificare în etape succesive, punând întrebări într-un 
astfel de mod îneât să descoperim sau să justificăm alte ipoteze ana- 
litice, rostind, de exemplu, propoziţia despre care credem că înseamnă 
„Cum numeşti aceasta?“ 

Până acum toate bune. Cu toate acestea, Quine pretinde apoi că 
dovezile pe care le avem nu pot fi niciodată suficiente pentru a sta- 
bili un set de ipoteze analitice care să excludă alte astfel de seturi. 
De exemplu, dovezile pot sprijini la fel de bine ipoteza că „gavagai“ 
înseamnă parte neseparată (spaţial sau temporal) a cărţii. Toate 
dovezile sunt compatibile cu această ipoteză, întrucât ori de câte ori 
se observă o carte, se observă o parte neseparată a cărţii şi reciproc. 
S-ar putea crede că prin folosirea unor cuvinte deja cunoscute am 
putea distinge între diferite posibilităţi, de exemplu, arătând spre 
coperta I şi coperta a IV-a a cărții Word and Object şi întrebând dacă 
acestea sunt aceeaşi gavagai. Dar aceasta presupune că noi ştim deja 
că o anumită expresie înseamnă „aceeaşi ca“, iar aceasta este o ipo- 
teză chiar mai îndepărtată de dovezile empirice decât cele privind 
„gavagai“ şi deci subiect al aceleiaşi indeterminări. Aşadar, chiar 


* În original: anatytic hypotheses. De reținut că sensul cu care Quine foloseşte 
acest termen în lucrările menţionate este cel de „ipoteză a analizei lingvistice“, fără 
nici o legătură cu cel de „propoziţie analitică“. 

dacă vorbitorii spun „da“ atunci când li se pune întrebarea, putem 
încă să presupunem că „gavagai“ înseamnă parte neseparată a cărții, 
dacă traducem ceea ce am luat ca însemnând „aceeaşi ca“ prin relația 
de echivalență „este o parte a aceleiaşi cărți ca“. 

Având în vedere aceste consideraţii, Quine generalizează. Vor 
exista seturi diferite de ipoteze analitice pentru întreaga limbă care 
sunt compatibile cu toate dovezile empirice şi care, totuşi, traduc 
rostirile din limba respectivă complet diferit. În formularea lui 
Wittgenstein (WO, p. 73) există: 


sisteme rivale de ipoteze analitice [care] pot fi puse de acord cu toate dis- 
poziţiile verbale (...) şi care, totuşi, dictează în nenumărate cazuri traduceri 
cu totul diferite; nu simple parafraze, ci traduceri care ar fi excluse fiecare 
în parte de alte sisteme de traducere. Două astfel de traduceri ar putea fi 
chiar în mod evident opuse în privința valorii de adevăr, cu condiţia să nu 
existe nici o stimulare [senzorială] care să favorizeze acceptarea uneia 
dintre ele. 


S-ar putea crede că aici generalizarea lui Quine este întrucâtva 
pripită. Ceea ce avem aici este o problemă mai curând asemănătoare 
cu problema de decriptare care îți cere să determini ce numere 
înseamnă anumite litere, în condiţiile în care ţi se dă o adunare co- 
rectă în formă codificată. Orice soluție parțială are implicaţii pentru 
ceea ce pot fi celelalte părţi ale soluției. Dar, întrucât nu există nici o 
modalitate de a stabili anticipat vreo parte a soluţiei, nu există nici o 
garanție că există o soluție unică. Într-adevăr, după cum ştiu cei 
care au încercat să formuleze astfel de probleme, sunt dificil de 
construit probleme cu o soluţie unică şi este puţin probabil ca aces- 
tea să apară în mod spontan. Cu toate acestea, ar putea fi vorba 
doar despre faptul că este ceva în neregulă cu situaţia care garan- 
tează o soluţie unică. Dar celui care susţine că aşa stau lucrurile îi 
revine cel puțin obligaţia de a arăta de ce se întâmplă aşa. 

Şi există temeiuri generale pentru a presupune că nu există o 
soluție unică în cazul traducerii radicale. Căci ipotezele analitice 
sunt pur şi Simplu ipoteze despre regularități empirice, iar despre 

corectitudinea oricărei ipoteze generale ştim, de la Hume incoace, că 
este subdeterminată de orice eşantion finit de dovezi empirice şi 
chiar de toate dovezile posibile, întrucât este perfect posibil ca teorii 
diferite să aibă aceleaşi consecințe observaţionale. De exemplu, luați 
orice teorie din fizică şi adăugaţi-i ceva ce nu are consecințe empi- 
rice, cum ar fi ideea că Dumnezeu transcende experienţa. Noua teorie 
va fi echivalentă observaţional cu cea veche? 

Sau, pentru a folosi un exemplu banal şi totuşi elocvent, să pre- 
supunem că avem două cantităţi fizice dependente, a şi b, şi că am 
observat următoarele corelaţii: (0, 0), (1, 1), (2, 4), (3, 9). Acest fapt 
este compatibil cu prezumtiva lege a? = b, dar este compatibil şi cu 
orice lege prezumtivă de forma a? = b + f(a, b), unde f este o funcţie 
a cărei valoare este 0 pentru fiecare dintre perechile date. Există un 
număr infinit de astfel de legi. Dacă a şi b sunt mărimi continue, 
atunci există infinit de multe ecuaţii care sunt compatibile cu toate 
observaţiile posibile (deoarece orice observaţie este efectuată doar 
asupra unui număr finit de zecimale). În acest caz, şi cu condiția să 
avem o concepție realistă despre fizică, putem presupune că există o 
lege determinată care pune în relaţie pe a şi b, făcând ca una dintre 
aceste ecuații să fie definitiv adevărată, oricare ar fi dovezile obser- 
vaţionale. Similar, dacă presupunem că avem corelate semantice 
existente în mod obiectiv pentru fiecare cuvânt sau expresie lingvis- 
tică, putem presupune că un set de ipoteze analitice este în mod unic 
corect. Dar respingerea „mitului muzeului“ face ca tocmai această 
presupoziţie să fie imposibilă. 





2 Pentru un exemplu mai puţin artificial, Teoria Specială a Relativității este, 
după cum se poate demonstra, echivalentă observaţional cu teoria clasică a eterului 
care încorporează contracţiile spaţio-temporale Lorentz-Fitzgerald. 

$13.3 
Dincolo de limita exprimării 


Am văzut că, în contextul traducerii radicale, vor exista seturi 
rivale de ipoteze analitice care specifică diferite înţelesuri pentru 
rostirile limbii, iar pretenția că unul dintre aceste seturi este mai 
corect decât oricare altul nu are nici un sens. Înţelesul limbii este 
radical nedeterminat: nu există nici o chestiune de fapt cu privire la 
cea ce înseamnă rostirile (ceea ce nu inseamnă că orice rostire poate 
să însemne orice5). 

Acest fapt despre limbă nu este exclusiv un fapt despre o limbă 
radical necunoscută. Stratagema de a începe cu o limbă necunoscută 
este menită numai să furnizeze un văl de necunoaştere care să ne 
împiedice să trişăm, o modalitate de a izola ceea ce reprezintă în 
sine înţelesul. Prin urmare, concluzia argumentului se aplică tot 
atât de mult limbilor cu care suntem familiarizați, cum este limba 
română: traducerea radicală, după cum spune Quine, începe acasă 
(OR, p. 46). Astfel, nu există nici o chestiune de fapt cu privire la 
ceea ce înseamnă rostirile în limba română. 

Dar acum ne-am întors pe un tărâm familiar. Dacă aşa stau 
lucrurile, concluzia este adevărată tot atât de mult despre propriile 
rostiri ale lui Quine ca şi despre cele ale altora. Rezultă că rostirile 
sale nu au un sens determinat: oricare ar fi sensul pe care Quine ar 
fi dorit să îl ataşăm rostirilor sale, acestea, ca atare, nu au acel sens 
(Transcendenţă). Şi totuşi Quine reuşeşte în a exprima puncte de 
vedere despre înţeles care au sens determinat (Închidere). Căci atunci 
când (Quine ne spune că nu există corelate semantice, el ne spune 
ceva despre corelate semantice, nu despre părți ale corelatelor 


3 Cu toate că, din alte motive, Quine se apropie în mod periculos de acest punct de 
vedere. În „Două dogme ale empirismului“ (1951), Quine formulează faimoasa 
pretenţie conform căreia, oricare ar fi dovezile senzoriale, orice enunț poate fi susți- 
nut, dacă suntem pregătiți să facem ajustări corespunzătoare într-o altă parte a rețe- 
lei noastre de opinii. 

semantice. Atunci când ne spune că sensul nu este determinat, el nu 
ne spune că sensul nu este determinat şi Dumnezeu transcende orice 
experiență. 

S-ar putea sugera că aici nu este realmente o problemă. Atunci 
când auzim rostirile lui Quine, le traducem pur şi simplu omofonic 
în propriul nostru idiolect. Adică, de exemplu, noi nu interpretăm în 
idiolectul nostru rostirea sa de „înțeles“ ca „stadiu al înțelesului“, să 
zicem, ci o traducem ca „înțeles“. Aşadar, nu avem nici o problemă în 
a-l înțelege. Acesta ar putea fi chiar modul în care îl înțelegem. Dar 
această sugestie nu are legătură cu subiectul în discuţie. Subiectul 
în discuţie nu este acela că noi nu l-am putea înţelege pe Quine, 
dacă rostirile sale nu ar avea un sens determinat, ci mai curând 
acela că nici o rostire (a sa sau, din acest punct de vedere, a noastră) 
nu are un sens determinat, sens pe care unele dintre acestea îl au în 
mod evident. În particular, nu există, ca atare, ceva ce poate fi înţe- 
les prin rostirea lui „sensul este indeterminat“. Şi totuşi există în 
mod evident aşa ceva. Noi ştim cum este ca o propoziţie să aibă sens 
indeterminat: suntem foarte familiarizați cu propoziţii ambigue pre- 
cum „Ea juca jocuri pe calculator“. Pretenţiile lui Quine, oricare ar 
fi acestea, nu sunt de acest gen. Presupun că este posibil ca un scep- 
tic în privinţa înţelesului să respingă această idee.* Totuşi, nu am 
terminat defel cu dezastrul pe care îl provoacă indeterminarea. 

Înainte de a trece la acesta, fac observaţia că unele dintre ideile 
de mai sus au fost susținute de Searle (1987), chiar dacă acesta 
trage o concluzie diferită. Searle interpretează contradicția impli- 
cată ca pe o reductio la adresa behaviorismului lui Quine. În legă- 
tură cu aceasta trebuie spuse două lucruri. Primul este acela că 
behaviorismul nu este esenţial pentru concluzia impreciziei. Noţiu- 
nile intensionale pot fi încorporate în metodologia traducerii radi- 
cale, însă indeterminarea rămâne. Vom observa aceasta mai târziu, 
în cazul lui Davidson. 


1 Wittgenstein din cea de-a doua perioadă s-ar putea număra printre astfel de 
sceptici, după cum vom vedea în capitolul următor. Hylton (1990-1991) ar putea, 
de asemenea, să facă parte din această categorie. Potrivit lui Hylton, limbajul nostru 
nu are nici un înţeles, cel puţin într-un sens transcendental. 

În al doilea rând, şi mai important, este întotdeauna posibil să iei 
o contradicţie la limita gândirii şi să o foloseşti ca pe o reductio. 
Uneori, această mişcare nu reuşeşte să evite contradicţia. De exem- 
plu, în cazul paradoxurilor teoriei mulțimilor putem folosi o reductio 
pentru a demonstra că nu există o mulţime a tuturor mulțimilor. 
Dar, cu toate că avem în continuare temeiuri independente pentru a 
presupune că există o mulțime a tuturor mulțimilor, avem în conti- 
nuare o contradicție.” În cazul paradoxurilor semantice putem să 
luăm Propoziţiile ca purtători ai adevărului şi să folosim o reductio 
pentru a argumenta că propoziția Mincinosului nu exprimă o Pro- 
poziţie. Dar atunci paradoxul reapare într-o formă mai tare.f În 
cazul de față, după câte îmi dau seama, folosirea contradicţiei ca pe 
o reductio impotriva behaviorismului nu are probleme similare. Ori- 
cum, scopul principal al acestei părți a cărții de faţă este acela de 
a arăta că toate tratările standard ale înțelesului au drept rezultat o 
contradicţie la limita gândirii. Aşadar, folosirea unei reductio împo- 
triva vreunei tratări a înțelesului nu este de nici un folos. 


$13.4 
Indeterminarea referinţei 


Să ne întoarcem acum la Quine. Pentru Quine, după cum am 
văzut, sensul este indeterminat. Dar, după cum observa Frege (vezi 
secțiunea 12.1), sensul unei expresii este ceea ce îi determină refe- 
rința. Aşadar, dacă sensul unei expresii este indeterminat, atunci, 
după cât se pare, referința acesteia este, de asemenea, indetermi- 
nată. Această concluzie nu decurge imediat. Să presupunem, de 
exemplu, că sensul cuvântului „gavagai“ ar fi indeterminat între 
(sensurile normale ale expresiilor) „genă aparţinând unei creaturi 
cu inimă“ şi „genă aparţinând unei creaturi cu rinichi“. Atunci, cel 
puțin discutabil, „gavagai“ ar avea o referinţă determinată, deoarece 





5 Vezi discuţia din secțiunea 11.1. 
6 Vezi, de exemplu, Priest (1987), cap. 2. 

cele două expresii au aceeaşi extensiune. Oricum, în cazul în dis- 
cuţie, aceleaşi consideraţii care arată că sensul este indeterminat 
arată şi că referința este indeterminată. Căci dacă „gavagai“ poate fi 
tradus în mod legitim de ipoteze analitice diferite prin „iepure“ şi 
„parte nedetaşată de iepure“ (pentru a folosi exemplul lui Quine), 
atunci, întrucât aceste două expresii au in mod evident extensiuni 
diferite, referința lui „gavagai“ este în mod similar indeterminată.” 

În plus, după cum am observat deja, în aceste concluzii nu este 
vorba despre ceva caracteristic limbajului altora. Acestea sunt tot 
atât de adevărate despre propriul nostru limbaj şi despre propria 
noastră folosire a propriului nostru limbaj, despre idiolectul nostru. 
În formularea lui Quine (OR, p. 47): 


Am argumentat, în apărarea filosofiei behaviorale a limbajului, (...) că inscru- 
tabilitatea referinței nu este inscrutabilitatea faptelor; nu există nici o ches- 
tiune de fapt. Dar dacă intr-adevăr nu există nici o chestiune de fapt, atunci 
inscrutabilitatea referinței poate fi adusă chiar mai aproape de casă decât 
cazul vecinului; o putem aplica la noi inşine. Dacă are sens să spui chiar 
despre tine că realizezi că cineva se referă la iepuri (...) şi nu la stadii ale 
iepurilor (...) atunci ar trebui să aibă deopotrivă sens să spui asta despre 
altcineva. 


Şi întrucât nu are nici un sens să spui asta despre vecin, nu are 
sens să spui asta despre tine. 

Aşadar, trebuie să se renunțe la ideea că în vorbire se poate face 
referire în mod determinat la obiecte. Să numim aceasta Teza Inde- 
terminării Referinţei: nu este posibil să se facă referire în mod 
determinat la obiecte, nu există nici o chestiune de fapt cu privire la 
problema dacă „iepure“ se referă la iepuri, părți neseparate ale iepu- 
rilor sau mai ştiu eu ce. Teza generează o contradicţie, dar de data 
aceasta privind referinţa, mai curând decât sensul. Obiectele din 
lume transcend orice posibilitate a noastră de a face referire în mod 


7OR conţine, de asemenea, argumente suplimentare care arată că referința este 
indeterminată (bazate, de exemplu, pe teorema Lâwenheim-Skolem), dar nu este ne- 
voie să ne ocupăm aici de acestea. 

determinat la ceva în vorbire. Şi totuşi, în mod evident, Quine se 
referă la iepuri, la părţi ale iepurilor şi la alte obiecte în reflecțiile 
sale despre referinţă. Chiar şi scepticul în privinţa sensului ar putea 
nega cu greu aceasta. Într-adevăr, chiar pretenţia că nu se poate 
face referire în mod determinat la obiecte presupune că putem să ne 
referim la acele obiecte (şi nu la părți neseparate ale obiectelor) 
pentru a spune la ce nu ne putem referi!” Avem astfel din nou o 
contradicţie la limita exprimării. Indeterminarea Referinței nu poate 
fi exprimată (Transcendenţă); şi totuşi Quine o exprimă (Închidere). 
Quine îşi dă seama că aici sunt probleme. El formulează ceea ce 
consideră a fi problema principală după cum urmează (OR, p 47): 


Se pare că ne punem pe noi înşine în poziția absurdă conform căreia nu 
există nici o diferență din nici un punct de vedere, interlingvistic sau 
lingvistic, obiectiv sau subiectiv, între a ne referi la iepuri şi a ne referi la 
părți sau stadii ale iepurilor (...) Fără îndoială că poziţia este absurdă, căci 
ar implica faptul că nu există nici o diferenţă între iepure şi oricare dintre 
părţile sau stadiile sale (...) Referința ar părea acum să devină un nonsens 
nu numai în traducerea radicală, ci şi acasă. 


$13.5 
Referinţa relativă 


Soluţia lui Quine la această problemă este pur şi simplu acea de a 
lua taurul de coarne şi a accepta că noțiunea de referință este lipsită 
de sens. Tot ceea ce are sens sunt pretenţii conform cărora se face 
referire la ceva relativ la o traducere într-o limbă de fundal" (OR, 
pp. 48 şi urm.): 


Este lipsit de sens să întrebi dacă, în general, termenii noştri „iepure“, 
„parte de iepure“ (...) etc. se referă realmente, respectiv, la iepuri, părți ale 


8 După cum, mi s-a spus, Ayer punea odată problema într-o conferinţă: pretenţia 
că nu există nici o chestiune de fapt cu privire la problema dacă „gavagai“ se referă la 
iepuri sau la părţi ale iepurilor depinde tocmai în privința forței sale de faptul că 
„iepuri“ şi „părți ale iepurilor“ se referă la lucruri distincte. 

* În original: background language. 

iepurilor (...) etc., mai curând decât la (...) [altceva]. Este lipsit de sens să 
întrebi asta în mod absolut; putem pune cu sens această întrebare doar 
relativ la un limbaj de fundal. Atunci când întrebăm „lepure' se referă real- 
mente la iepuri?“, cineva poate replica punând întrebarea: „Se referă la 
iepuri în ce sens al cuvântului “iepuri'?“, declanşând astfel un regres; şi avem 
nevoie de limbajul de fundal în care să regresăm. Limbajul de fundal dă 
sensul întrebării, chiar dacă este numai un sens relativ, un sens relativ la 
acesta, limbajul de fundal. A întreba despre referință într-un mod absolut 
ar fi ca şi cum ai intreba despre poziţia absolută sau despre viteza absolută, 
mai curând decât despre poziţia sau viteza relative la un sistem de referință 
dat. 


Astfel, soluția lui Quine este cea eroică: renunțarea la noțiunea 
de referință ca fiind lipsită de sens. Aceasta era şi mişcarea lui 
Wittgenstein din Tractatus (vezi secțiunea 12.9). Funcţionează aceasta 
ceva mai bine pentru Quine decât pentru Wittgenstein? Răspunsul 
este „nu“, din mai multe motive. 

Există deja o mare ironie în citatele din Quine. Quine spune că 
putem face ca sensul unei întrebări să fie determinat, traducând-o 
într-un limbaj de fundal. Dar aceasta nu se poate face, dacă enun- 
țurile limbajului de fundal nu au ele însele un sens determinat. Şi, 
desigur, acestea nu au un sens determinat, potrivit lui Quine. Dar 
putem recurge aici la caritate, luând această pretenţie ca pe o scă- 
pare din condei. Subiectul despre care vorbeşte Quine este refe- 
rința, nu sensul. Ce este atunci de spus despre această chestiune? 

Primul lucru de spus este acela că stratagema de a folosi o noți- 
une relativă de referință nu va rezolva problema semnalată de 
Quine în ultimul citat din secțiunea precedentă, adică nu va reuşi să 
explice cum reuşim să ne referim la un lucru, mai curând decât la 
un altul. Punerea în relaţie a referințelor termenilor cu cele ale 
unui limbaj de fundal le poate face pe primele determinate doar în 


* Totuşi, dacă este o scăpare, este una freudiană, deoarece trădează o încredințare 
în determinarea sensului în limba de acasă. 

19 Această idee a fost argumentată in Davidson (1979), pp. 231 şi urm. (din repu- 
blicare). Davidson argumentează că relativitatea referinței nu poate fi nici măcar 
înţeleasă în sensul cerut. 

măsura în care referințele termenilor din limbajul de fundal sunt 
determinate. Şi, potrivit lui Quine, ultimele nu sunt determinate. 
Putem încerca, printr-o mişcare similară, să facem ca referințele 
acestor termeni să fie determinate. Dar în acest fel declanşăm un 
regres, şi anume unul vicios.!! Am putea încerca să stopăm regresul, 
după cum sugerează Quine într-un loc, „rămânând la limba noastră 
maternă şi luându-i cuvintele la valoarea lor nominală'“ (OR, p. 49). 
Dar aceasta nu ajută. Limba noastră maternă nu stă mai bine decât 
oricare altă limbă, iar valoarea nominală a termenilor săi nu este 
mai bună decât valoarea nominală a unei monede devalorizate de 
inflație. O modalitate de a vedea aceasta constă din a întreba ce se 
întâmplă dacă începem prin investigaţii asupra referinţei termenilor 
limbii noastre materne. Regresul este atunci unul banal. „lepure“ 
înseamnă iepure. Dar acest rezultat este vid de conţinut şi nu este 
cu nimic mai bun decât a spune că originea unui sistem de referință 
se află in originea acestuia (pentru a urma analogia lui Quine dintre 
un limbaj de fundal şi un sistem de referință).!? 

Cea de-a doua chestiune este aceea că noi nu putem, in orice caz, 
să aruncăm peste bord o noţiune absolută de referință. Înțelegerea 
noastră a felului în care funcționează limbajul depinde de o astfel de 
noțiune. Să considerăm o propoziție cum este „Brisbane este în 
Australia“. A lua această propoziție drept adevărată (corect aplica- 
bilă, asertabilă în mod justificat, acceptabilă sau mai ştiu eu ce) este 
a lua oraşul la care face referire „Brisbane“ (în contextul rostirii 


1 Situaţia de aici este similară cu argumentul lui Cantor pentru Principiul 
Domeniului, pe care l-am întâlnit în secțiunea 8.8. 

* În original: and taking its words at face value. „To take something at its face 
value“ înseamnă atât „a lua ceva la valoarea sa nominală“, cât şi „a lua ceva drept 
bun“. Deşi aici ar fi fost mai potrivit cel de-al doilea înțeles, am optat pentru primul, 
pentru a putea reda jocul de cuvinte care urmează. 

12 Pretenţia că înțelegerea noastră a felului în care funcţionează limbajul depinde de 
o noțiune de referință este argumentată pe larg în Davidson (1977). În acest articol, 
Davidson argumentează, de asemenea, că ne putem dispensa de noțiunea de referinţă 
într-un anumit sens: mai precis, că nu ar trebui să ne aşteptăm la o analiză a noțiunii 
de referință care să fie independentă de rolul acestei noţiuni într-o teorie a 
înțelesului (a adevărului). Rămâne adevărat faptul că o noțiune de referință este 
esenţială pentru o astfel de teorie, fie şi numai ca un „construct teoretic“. 

etc.) ca fiind localizat în ţara la care face referire „Australia“. Astfel, 
această propoziție nu poate fi înţeleasă, dacă nu avem, cel puțin 
implicit, noțiunea de referință. 

S-ar putea insista, presupun, asupra ideii că noțiunea de refe- 
rință este una relativă. Dar în acest caz, întrucât depinde de noţi- 
unea de referință, noțiunea de adevăr trebuie să fie, de asemenea, 
relativă. Atunci adevărul este relativ la un idiolect şi deci la o per- 
soană. Prin urmare, acest punct de vedere angajează la un relati- 
vism despre adevăr de exact acelaşi gen cu cel al lui Protagoras. Am 
argumentat împotriva acestui relativism în secțiunea 3.8, aşa încât 
nu voi mai urmări aici această chestiune. De altfel, Quine însuşi 
argumentează în altă parte împotriva unui astfel de relativism, pe 
temeiuri care ţin de auto-referință.!? 

Chestiunea finală şi decisivă în contextul de față este aceea că 
mişcarea relativizatoare nu evită, în orice caz, problema la limita 
exprimării, care constituie principala noastră preocupare. Capcana 
este dezvăluită arătând că, în Teza Indeterminării Referinţei, Quine 
însuşi se referă la obiecte. Preblema dacă aici este vorba despre o 
noțiune legitimă de referință relativă este în afara subiectului în dis- 
cuţie, iar renunțarea la o noţiune absolută de referință înrăutățeşte 
situația, întrucât subminează chiar poziția lui Quine. Atât Teza 
(conform căreia nu se poate face referire în mod determinat la obiecte), 
cât şi argumentele în favoarea acesteia presupun că noțiunea abso- 
lută de referință are sens.!* Şi chiar are. 

S-ar putea sugera că noțiunea de referință din Teză este una 
relativă. Cred că această sugestie ar fi incorectă: nu aceasta este 
ceea ce intenționează Quine. Şi oricum, sugestia nu este suficientă 
pentru a rezolva problema. Căci în pretenţia că nu există nici o 
chestiune de fapt în privința problemei dacă „iepure“ se referă la 





13 Vezi Quine (1975), pp. 327-328. 

4 Hylton (1990-1991) pare să nu sesizeze acest fapt, deşi realizează în mod vag 
imposibilitatea lui Quine de a-şi exprima propriile concepții. Hylton observă (p. 288) 
că „intr-un sens, nu există ceva ce Quine să nege“. Situaţia nu este diferită de cea în 
care se găseşte Wittgenstein din cea de-a doua perioadă, după cum vom vedea în capi- 
tolul următor. 


Traducere, referință şi adevăr 337 


iepuri, atât substantivul „iepure“, cât şi substantivul „iepure'“ se 
referă la obiecte (animale de un anumit fel şi, respectiv, cuvinte). 
S-ar putea sugera că şi aceste cuvinte fac referire la ceva doar relativ 
la o traducere într-un limbaj de fundal. Dar nici această sugestie nu 
ajută. Căci relativ la o traducere într-un limbaj de fundal, există o 
chestiune de fapt în privința problemei dacă „iepure“ se referă sau 
nu la iepuri. Relativ la o traducere omofonică în limba română, de 
exemplu, este pur şi simplu adevărat că „iepure“ se referă la iepuri 
şi nu la părți ale iepurilor. Aşadar, Teza lui Quine ar fi falsă. 

O altă sugestie cu privire la rezolvarea problemei este aceea că 
argumentele pentru indeterminare ar trebui să fie interpretate ad 
hominem împotriva acelora care susțin că referința este determi- 
nată. Am văzut că această mişcare are un efect limitat, dar pozitiv, 
în cazul unei probleme similare a scepticismului (vezi secțiunea 3.4). 
Dar aici nu va funcţiona. Concepţiile lui Quine despre referință sunt 
implicate de concepțiile sale privind felul în care trebuie abordată 
chestiunea inţelesului, subdeterminarea teoriilor de totalitatea evi- 
denţei empirice etc. Quine (ca şi alți empirişti) este de acord cu toate 
acestea. Prin urmare, Quine trebuie să accepte concluziile cores- 
punzătoare. 


$13.6 
Davidson, adevăr şi înţeles 


Am văzut că tratarea lui Quine a înţelesului sfârşeşte în contra- 
dicţii la limita exprimării (atât pentru sens, cât şi pentru referință). 
Totuşi, aceasta nu este o încheiere a discuţiei, căci imaginea descrisă 
de Quine lasă deschise unele probleme notabile, iar cea mai plauzi- 
bilă modalitate de a răspunde la aceste probleme generează alte con- 
tradicţii la limita gândirii. 

În proiectul traducerii radicale, ni se cere să alcătuim un sistem 
de ipoteze analitice care să ne permită să traducem limbajul-țintă şi 
să testăm această traducere prin confruntarea cu evidența empirică. 
Dar care este forma exactă pe care ar trebui să o ia sistemul de ipo- 
teze? După cum am văzut, Quine formulează unele sugestii în această 

privință, dar nu se poate spune că furnizează un răspuns teoretic 
elaborat. Acceptând provocarea, Davidson furnizează un astfel de 
răspuns. Răspunsul său (la care Quine subscrie'5) a apărut pentru 
prima dată în „Truth and Meaning“ (1967) şi a fost dezvoltat în 
detaliu în mai multe articole ulterioare.!$ 

Abordarea lui Davidson a limbajului nu este exact aceeaşi cu cea 
a lui Quine. Abordarea lui Davidson porneşte de la o respingere 
similară a înțelesurilor ca entităţi (pp. 17 şi urm.), dar există unele 
diferenţe importante. În mod notabil, Davidson nu este behaviorist. 
În particular, el permite ca noțiunile intensionale să joace un rol în 
testarea ipotezelor analitice. În plus, în privința procedurilor de tes- 
tare, Davidson adoptă constrângeri metodologice mai generale decât 
cele ale lui Quine, în mod notabil o utilizare fără excepţii a Princi- 
piului Carităţii (dacă teoria A face ca mai multe dintre enunţurile 
vorbitorului să se dovedească a fi adevărate faţă de teoria B, atunti 
teoria A este preferabilă teoriei B). Totuşi, după cum arată Davidson, 
nimic din toate acestea nu îl îndepărtează de concluzia privind inde- 
terminarea traducerii, la care s-a ajuns deja în acest capitol.!? 

Îl voi urma în continuare pe Davidson şi voi numi un sistem de 
ipoteze analitice pentru o limbă o „teorie a înţelesului“ pentru acea 
limbă. Acum, ce anume dorim de la o teorie a înţelesului? Cel mai 
important, dorim ca teoria să ne indice înțelesul fiecărei propoziții a 


15 Vezi Quine (1981), p. 38. 

16 Poate aceste articole pot fi găsite în Davidson (1984). Trimiterile care urmează 
se fac la această lucrare. O tratare simplă şi excelentă a ideilor lui Davidson poate fi 
găsită în cap. 12 din Hacking (1975). O tratare mai generală, dar nu atât de clară, 
apare în cap. 2 din Platts (1979). 

1? Vezi, de exemplu, Davidson (1973), p. 139. Deşi Davidson acceptă indetermi- 
narea traducerii, el respinge, după cum îl înţeleg eu, indeterminarea referinţei în sen- 
sul cerut. În schimb, pretinde Davidson ((1979), p. 239), avem pur şi simplu o inde- 
terminare în privința limbii pe care o vorbeşte un vorbitor. Oricum, dacă nu există 
nici o chestiune de fapt cu privire la care limbă, dintr-un număr de limbi având 
aceleaşi cuvinte sintactice, este vorbită de un vorbitor, atunci, după câte pot să-mi 
dau seama, nu există nici o chestiune de fapt cu privire la ceea ce se referă un cuvânt 
sintactic şi deci referinţa este indeterminată. 

limbii." Adică, pentru orice propoziţie, s, a limbii, dorim ca teoria să 
implice un enunț de forma: s înseamnă că p. De asemenea, Davidson 
sugerează încă două deziderate. Mai intâi, teoria ar trebui să fie 
finit axiomatizabilă, căci altfel nu ar putea avea o utilizare umană. 
În al doilea rând, teoria ar trebui să expună felul în care funcțio- 
nează compoziţionalitatea, adică felul în care are înțeles un întreg, 
pe baza felului în care au înţeles părţile sale. Acum, ce trebuie 
făcut pentru a ajunge la o astfel de teorie? 

Davidson sugerează folosirea aparatului teoriei tarskiene a ade- 
vărului pentru un limbaj. Dat fiind un limbaj de un anumit gen, 
Tarski (1936) arăta cum putem construi o teorie (finit axiomatizabilă) 
a adevărului pentru acel limbaj. Mai precis, pentru orice propoziție, 
s, a acelui limbaj, folosind o procedură de demonstraţie canonică 
bine-definită, putem stabili o propoziţie de forma: s este adevărată 
ddacă p, unde p este o propoziţie a limbajului respectiv şi poate fi 
considerată ca enunțând condițiile de adevăr pentru s. În termi- 
nologia lui Davidson, aceasta este T-propoziţia pentru s. În plus, 
dacă t este o sub-formulă a lui s, demonstraţia T-propoziției pentru s 
trece prin demonstraţia T-propoziţiei pentru t.% Detaliile exacte ale 
construcţiei nu sunt relevante aici. Ele sunt cunoscute logicienilor şi 
probabil că nu interesează pe alţii. Aşadar, nu le voi explica mai 
departe. 

Acum, Frege sugera în mod foarte plauzibil că înțelesul unei pro- 
poziţii declarative este dat de condiţiile sale de adevăr. (Probabil, a 
cunoaşte înțelesul unei astfel de propoziţii este a cunoaşte exact sub 
ce condiții este adevărată propoziţia.) Davidson valorifica această idee 
şi sugera că, dată fiind o teorie tarskiană adecvată pentru un limbaj, 





18 Strict vorbind, aici ar trebui să fie „rostire“, mai curând decât „propoziţie“, dar 
voi ignora indexicalii şi complicațiile pe care le aduc aici. 

19 S-ar putea pune în discuţie aceste deziderate, dar astfel de chestiuni nu sunt 
importante aici. | 

% De fapt este vorba despre Schema Satisfacerii, mai curând decât despre T- 
schema, dar aceasta este doar o complicație tehnică. 

T-propoziţia pentru propoziția s poate fi considerată ca dându-i înţe- 
lesul.?! 

După cum şi era de aşteptat, se pune problema a ceea ce în- 
seamnă „adecvat“ în acest context. În mod efectiv, o teorie adecvată 
a adevărului este o teorie care este verificată prin testări empirice 
(după cum susținea Quine) de un gen pe care Davidson îl descrie 
minuţios. În linii mari, dată fiind T-propoziţia pentru s, observăm 
dacă evidența empirică este în aşa fel încât să verifice pretenţia că 
vorbitorii cred s atunci când p — sau, probabil, cred s atunci când se 
poate presupune în mod rezonabil că sunt conştienţi că p.% Cu cât 
sunt verificate în acest fel mai multe T-propoziţii ale unei teorii, cu 
atât este mai bună teoria respectivă. 


$13.7 
Închidere semantică şi contradicţie 


Până acum toate bune. Ce legătură au toate acestea cu contra- 
dicțiile la limita gândirii? Legătura este pur şi simplu următoarea: 
să presupunem că elaborăm o teorie a înţelesului pentru o limbă 
naturală, cum este limba română, în chiar acea limbă. Să conside- 
răm propoziţia „s nu este adevărată“, unde s este un nume propriu 
pentru această propoziție. Atunci teoria va da T-propoziţia pentru s, 
şi anume: 


s este adevărată ddacă s nu este adevărată 


(sau cel puţin un bicondițional al cărui membru din dreapta înseamnă 
acelaşi lucru cu „s nu este adevărată“ şi deci din care rezultă aceasta). 


21 Pentru a formula o teorie a adevărului pentru o limbă naturală este nevoie ca 
tehnicile tarskiene să fie extinse pentru a trata aspecte ale limbilor naturale care nu 
se găsesc în paradigmele tarskiene; aceasta este o parte a programului davidsonian. 

22 În mod special în (1973) şi (1974a). 

2 Aceasta este mai mult versiunea lui McDowell a procesului. Vezi McDowell 
(1976) şi de asemenea Platts (1979), cap. 2. 

Aceasta este instanța T-schemei care generează paradoxul Mincino- 
sului. Aşadar, construcția noastră generează o contradicție la limita 
cogniției. Nu este vorba despre un accident: faptul că teoria ar tre- 
bui să genereze toate T-propoziţiile este o parte a esenței sale ca 
teorie a înțelesului.?+ Astfel, tratarea înțelesului generează o altă 
contradicţie la limita gândirii, care corespunde Schemei Incloziunii, 
după cum am văzut deja (secțiunea 10.2). 

Davidson este conştient de această situație. Care este răspunsul 
său? Pretinzând nesiguranța, el spune (pp. 28 şi urm.): 


Paradoxurile semantice apar atunci când domeniul cuantorilor in limbajul 
obiect este in anumite sensuri prea generos. Dar nu este întru totul clar cât 
de incorect ar fi pentru limba urdu sau limba vendiş să considerăm dome- 
niul cuantorilor acestora ca insuficient pentru a furniza o definiție explicită 
a expresiei „adevărat-în-urdu“ sau „adevărat-în-vendiş“. Sau, pentru a for- 
mula chestiunea într-un alt mod, poate mai serios, prin natura lucrurilor 
poate fi întotdeauna ceva ce prindem în inţelegerea limbii altuia (conceptul 
de adevăr) şi pe care nu i-l putem comunica. 


Concepţia despre cuantori nu este întru totul corectă: nu este 
nevoie ca o teorie tarskiană a adevărului să aibă resurse cuantifi- 
caționale pentru a transforma condiţiile recursive de adevăr într-o 
definiție explicită a adevărului. Oricum, chestiunea esenţială rămâne: 
noțiunea de adevăr pentru un limbaj poate întotdeauna să treacă 
dincolo de acel limbaj. 

Soluția propusă de Davidson este esențialmente una tarskiană şi, 
ca atare, una problematică, după cum am văzut deja (secțiunea 10.7). 
În contextul de față este însă mai interesant să observăm că evitarea 
contradicției la limita cogniției produce o nouă contradicţie la limita 
exprimării. Căci, conform sugestiei lui Davidson, noțiunea de adevăr 
într-un limbaj L nu este exprimabilă în L. În particular, expresia 


24 Am arătat “aceasta in Priest (1987), secțiunea 4.3. De fapt, ocolul printr-o 
tratare davidsoniană a înţelesului nu este esenţial. Întrucât „s înseamnă că p“ implică 
„s este adevărată ddacă p“, orice teorie a înţelesului care furnizează înțelesul fiecărei 
propoziţii în maniera indicată va antrena contradicția Mincinosului. 

„adevărat-în-română“ nu este exprimabilă in limba română (Trans- 
cendență). Dar, desigur, este exprimată în limba română prin „ade- 
vărat-în-română“ (Închidere).25 Pentru a spune ceea ce nu poate fi 
exprimat, trebuie să fie exprimat exact acel lucru. 

Sugestia lui Davidson conform căreia un vorbitor al unei limbi 
naturale poate avea un concept de adevăr pe care vorbitorul unei 
alte limbi naturale nu îl are ar apărea, de asemenea, ca fiind dincolo 
de limita exprimării (deşi este exprimată), cel puţin potrivit teoriei 
lui Davidson. În articolul său „On the Very Idea of a Conceptual 
Scheme“ (1974b) Davidson argumentează că pretenţia potrivit căreia 
un vorbitor poate avea concepte pe care altul nu le are — adică poate 
avea o schemă conceptuală diferită — nu are, în ultimă instanţă, nici 
un sens (pp. 197 şi urm.): 


Ar fi greşit să se rezume spunându-se că am arătat cum este posibilă comu- 
nicarea între persoane care au scheme diferite, o modalitate care funcțio- 
nează fără a avea nevoie de ceea ce nu poate fi, şi anume de un teren neutru 
sau un sistem de coordonate comun. Căci nu am găsit nici un temei inte- 
ligibil pe baza căruia să se poată spună că schemele sunt diferite. Ar fi tot 
atât de greşit să se proclame vestea victorioasă conform căreia întreaga 
omenire — sau cel puţin toți cei care vorbesc o limbă — împărtăşesc o schemă 
şi o ontologie comune. Căci dacă nu putem să spunem in mod inteligibil că 
schemele sunt diferite, nu putem nici să spunem în mod inteligibil că ele 
sunt una. 


Argumentul pentru acest punct de vedere este unul destul de 
lung, dar, dacă l-am înţeles bine, vizează respingerea corelatelor 
semantice şi, prin urmare, a indeterminării traducerii. Dacă ar fi să 
se considere conceptele aşa cum o făcea Frege, atunci nu ar fi nici o 
problemă în legătură cu ideea că vorbitorul A are un concept pe care 
vorbitorul B nu îl are: aceasta este doar o relație de un anumit gen 
între un vorbitor şi o corelată semantică. Dar această mişcare nu 
este disponibilă nici pentru Quine şi nici pentru Davidson. Singura 
modalitate în care oricare dintre ei ar putea să dea sens ideii revine 





2% Vezi Priest şi Crosthwaite (1989), pp. 384 şi urm. 

la pretenţia că (o parte din) limba vorbitorului A nu poate fi tradusă 
în limba vorbitorului B. Dar această situaţie nu poate să apară nici o 
dată: traducerea este întotdeauna posibilă. Trebuie să fie un preţ: 
traducerea ne poate cere să atribuim vorbitorilor unele opinii bizare 
(p. 197). Dacă, de exemplu, traducem cuvântul „gavagai“ prin „carte“, 
iar vorbitorii tind să-l rostească drept „trec iepurii“, atunci poate că 
trebuie să le atribuim acestora unele opinii metafizice bizare, de 
exemplu opinia că iepurii au scrieri în ei (în măruntaiele lor?). Dar 
culturile bizare au opinii metafizice bizare, aşa încât o astfel de opi- 
nie nu apare chiar atât de exagerată. Dacă ar exista o traducere în 
mod determinat corectă, traducerea noastră ar putea fi greşită. Dar 
tocmai existența unei traduceri în mod unic corectă este exclusă de 
indeterminarea traducerii. 

Aşadar, atât enunţul conform căruia expresia adevărat-în-română 
nu este exprimabil, cât şi însăşi pretenţia că un vorbitor are un con- 
cept pe care nu îl are un altul apar a fi contradicții la limitele expri- 
mării (cel puţin în cadrul concepției Quine/Davidson). 


Concluzie 


Am văzut în acest capitol cum o teorie a înțelesului care aruncă 
peste bord noțiunea de corelată semantică poate, totuşi, să genereze 
contradicții la limita gândirii. Teoria Quine/Davidson dă naştere la 
contradicții la limitele exprimării atât din cauza indeterminării sen- 
sului şi a referinţei, cât şi din cauza încercării de a evita contra- 
dicţiile la limita gândirii. 

Deşi atât Quine, cât şi Davidson resping existenţa corelatelor 
semantice, ambii lucrează foarte mult în tradiţia condițiilor de ade- 
văr fregeene. Oricum, există abordări ale înțelesului care ajung la 
noțiunea de corelată semantică dintr-o direcţie cu totul diferită. Una 
dintre acestea a fost propusă chiar de Wittgenstein din ultima peri- 
oadă. O alta a fost propusă de Derrida, a cărui operă este inspirată 
de Saussure, mai curând decât de Frege. În capitolul următor vom 
examina aceste abordări şi vom vedea dacă au mai mult succes în 
evitarea contradicţiilor la limita gândirii. 


14. CONŞTIINŢĂ, REGULI ŞI DIFFERANCE 


Introducere 


În ultimul capitol am examinat abordarea ințelesului de către 
Quine şi Davidson. Am văzut că această abordare respinge existența 
corelatelor semantice, acceptă drept consecinţă indeterminarea sen- 
sului şi totuşi produce contradicții la limita gândirii. Abordarea lor 
nu este (în mod necesar) una behavioristă, după cum am observat 
(în secțiunile 13.3 şi 13.6), dar este cu siguranţă o abordare la per- 
soana a treia a înțelesului. Nu dă nici o descriere a cum este să folo- 
seşti un limbaj din perspectiva persoanei întâi, a conştiinţei, dacă 
doriţi. În mod tradiţional — cel puțin în tradiția idealistă a lui Locke 
şi a altora -— această perspectivă era considerată a fi esența înţele- 
sului.! Ca atare, se poate crede că am scăpat până acum din vedere 
un element important al poveştii, precum şi că această scăpare vici- 
ază orice concluzie pe care am putea să o tragem din consideraţiile 
noastre despre limbaj. Scopul acestui capitol este de a trata acest 
subiect. 

Vom face asta prin intermediul examinării concepţiilor a doi 
autori întrucâtva diferiți: Wittgenstein din ultima perioadă, cea a 
Cercetărilor filosofice, şi autorul francez contemporan Derrida. 
Aceştia sunt filosofi foarte diferiţi în privința tradiţiei la care aderă, 
a stilului scrierilor lor şi a obiectivelor pe care şi le propun. Cu toate 
acestea, în contextul de față ei sunt izbitor de similari. Ambii res- 
ping tratările înţelesului bazate pe corelate semantice (deşi nici unul 
dintre ei nu formulează problema în aceşti termeni), ambii acceptă 
drept consecinţă indeterminarea sensului, ambii iau în considerare 


1 Vezi Hacking (1975), Partea A. 

relația dintre conştiinţă şi înțeles şi ambii adoptă o opoziţie chinui- 
toare şi adesea frustrantă la adresa subiectelor filosofice.? În acest 
capitol vom vedea toate aceste lucruri. De asemenea, vom vedea o 
altă trăsătură pe care cei doi o împărtăşesc — unul cu altul şi ambii 
cu alți autori care au scris despre înțeles şi despre care am discutat: 
toate concepţiile lor trec peste limitele exprimabilului şi astfel fur- 
nizează contradicții la limita gândirii. 


$I14.1 
Wittgenstein şi numele 


Să incepem cu Wittgenstein. După cum este binecunoscut, 
Wittgenstein a ajuns să respingă mult din doctrinele Tractatus-ului 
in cea de-a doua parte a vieții sale. În locul acestora a adoptat puncte 
de vedere foarte diferite despre limbaj şi înţeles. Acestea sunt pre- 
zentate în Partea I a lucrării sale Cercetări filosofice (1953).* De 
asemenea, există material relevant din acest punct de vedere în 
unele părți din Remarci asupra fundamentelor matematicii. Una 
dintre cele mai subtile analize a materialului relevant este cea a lui 
Kripke din (1982) şi ceea ce spun eu aici este puternic influențat de 
această analiză. Bineînţeles, analiza lui Kripke este de discutat.” Mie 
mi se pare că interpretarea dată de el este în general corectă, dar nu 
vreau să intru într-o dezbatere exegetică aici. Ca şi până acum, 
principala mea preocupare priveşte natura argumentelor insele şi 


2 Aspecte ale asemănărilor şi deosebirilor dintre cei doi filosofi sunt discutate in 
Garver (1973) şi în Grene (1976). 

3 Voi prefixa referințele la paragrafele din Cercetări cu „CF“. Citatele sunt luate 
din cea de-a treia ediție, 1967. 

1 Referințele se fac la această ediţie. 

5 De exemplu, critici ale interpretărilor lui Kripke pot fi găsite în Goldfarb (1985), 
Tait (1986) şi Werhane (1987). Cartea lui Kripke a inițiat o bogată literatură, o parte 
din aceasta tratând interpretarea sa, iar o altă parte tratând argumentele sale sau 
ambele aspecte. Pentru o discuţie excelentă şi o trecere în revistă (în nici un caz 
exhaustivă) a lucrărilor de referinţă, vezi Boghossian (1989). Am rezistat tentației să 
iau în considerare aici lucrările de referinţă: pentru a o face aşa cum trebuie mi-ar fi 
trebuit mai mult spațiu decât se impune în acest context. 

nu faptul că le-a formulat o anumită persoană. Discuţia mea ar 
trebui să fie înţeleasă în lumina acestor comentarii. 

După cum este binecunoscut, Cercetările debutează cu un citat 
din Augustin, în care acesta prezintă o versiune a tratării înţelesului 
ce face apel la corelate semantice pentru toate cuvintele: toate 
cuvintele sunt nume şi numesc obiecte. (Ar fi putut tot atât de bine 
să debuteze cu un citat corespunzător din Tractatus.) Prima parte a 
Cercetărilor reprezintă o critică a acestui citat (şi a altor teme trac- 
tariene). De exemplu, avem (CF120):% 


Tu spui: problema nu este cuvântul, ci înţelesul acestuia şi te gândeşti la 
înţeles ca la un lucru de acelaşi gen cu cuvântul, şi totuşi diferit de cuvânt. 
Aici cuvântul, acolo înțelesul. Banii şi vaca pe care o poți cumpăra cu 
aceştia. (Dar prin contrast: banii şi utilizarea acestora.) 


Dacă, deci, înțelesurile cuvintelor nu sunt determinate de legătu- 
rile acestora cu corelatele semantice, ce determină înțelesul lor? De 
exemplu, ce anume face să fie corect pentru mine să aplic cuvântul 
„carte“, când îl voi utiliza data viitoare, la una dintre cărțile de pe 
raftul meu şi nu la motocicleta cu care mă voi duce acasă? 


$14.2 
A urma o regulă 


Utilizarea limbajului este o activitate guvernată de reguli. Ceea 
ce determină corectitudinea sau incorectitudinea felului în care uti- 
lizez cuvântul „carte“ este o anumită regulă de aplicare, cum este, 
de exemplu, regula: aplică întotdeauna cuvântul „carte“ la cărți (şi 
numai la cărți). Putem, deci, să formulăm problema mai general. 
Atunci când urmăm o regulă, ce anume determină corectitudinea 
comportamentului nostru? Paragrafele care urmează după CF143 
conţin o discuţie susținută a acestei chestiuni. Răspunsul implicit în 
aceste paragrafe este: nimic. 


6 Vezi, de asemenea, şi CF10-14. 

Pentru început, nu foloseşte la nimic să spui că regula însăşi 
determină comportamentul corect. Căci ce anume determină felul în 
care este aplicată regula? De exemplu, atunci când aplic data viitoare 
regula enunțată în paragraful anterior, de ce nu pot pur şi simplu să 
iau cuvântul „cărți“, aşa cum apare în regulă, ca aplicându-se moto- 
cicletelor? Fără îndoială, din cauza înțelesului cuvântului „carte“; 
dar în discuţie era tocmai chestiunea a ceea determină înțelesul pe 
care îl are cuvântul „carte“, deci nu stăm mai bine în acest fel. 
Atunci, pesemne că există o regulă cu privire la felul în care să apli- 
căm regula. Dar această sugestie reorientează datele problemei şi ne 
lansează într-un regres care este în mod clar vicios (CF86). 

Atunci, pesemne că ceea ce determină chestiunea este o stare 
mentală asociată regulii. De exemplu, pesemne că regula de utilizare 
a cuvântului „carte“ îmi evocă imagina mentală a unei cărți, iar eu 
pur şi simplu pun în corespondență imaginea cu obiectul. Multe 
pasaje din Cercetări explică faptul că adesea nu există nici o stare 
mentală care să însoţească înțelegerea a ceva şi, a fortiori, care să 
determine înţelesul. Dar chiar dacă ar exista candidați adecvaţi pen- 
tru astfel de stări mentale, nu este greu de văzut, după cum arată 
Wittgenstein, că aceştia nu pot îndeplini sarcina cerută. Argumentul 
este similar cu cel din paragraful anterior. Ar trebui ca orice stare 
mentală să fie aplicată într-un anumit fel. Ce anume determină apli- 
carea acesteia? De exemplu, o imagine a unei cărţi ar putea la fel de 
bine să reprezinte o carte de o anumită culoare, forma unei cărți, 
ştiinţă de carte sau multe alte lucruri. În formularea lui Wittgenstein 
(CF139): 


Să presupunem că la auzul cuvântului „cub“ iți vine in minte un tablou, 
ceva de genul unui desen al unui cub, să spunem. În ce sens acest tablou 
poate să fie luat sau nu drept o utilizare a cuvântului „cub“? - Poate că 
spui: „Este foarte simplu; — dacă îmi apare acel tablou, iar eu arăt către o 
prismă triunghiulară, de pildă, şi spun că este un cub, atunci această uti- 
lizare a cuvântului nu se potriveşte cu tabloul.“ - Dar nu se potriveşte? Am 
ales în mod intenționat un exemplu din care să ne putem reprezenta o metodă 
de proiecţie care să facă în cele din urmă ca tabloul să se potrivească. 

Tabloul cubului ne-a sugerat, desigur, o anumită utilizare, dar era posibil să 
dau o altă utilizare.” 


Sau pesemne este vorba despre un alt gen de stare mentală. De 
exemplu, ceea ce determină aplicarea cuvântului carte poate fi inten- 
ţia de a utiliza cuvântul „carte“ pentru a-l aplica la cărți. Nici această 
sugestie nu este mai bună. Căci ce anume determină ca acele cărţi 
din intenție să reprezinte cărți din realitate şi nu motociclete? În 
mod notoriu, reprezentările, mentale sau de alt gen, nu trebuie să 
fie de fel aidoma cu ceea ce reprezintă. Comentarii similare se vor 
aplica şi altor stări mentale (intensionale). După cum se spune în 
CF693: „nimic nu este mai nepotrivit decât să numeşti înțelesul o 
activitate mentală“. 

Deşi Cercetările nu consideră toate aspectele minţii sau ale acţi- 
unii care, după cum s-ar putea sugera, dau seama de determinarea 
activităţii de urmare de reguli, consideraţiile avansate de Wittgenstein 
sunt îndeajuns de generale şi este greu de văzut care ar fi acei can- 
didaţi care să scape acestora. Aşadar, el conchide (CF201): 


Acesta era paradoxul nostru: nici un plan de acţiune nu ar putea fi deter- 
minat de o regulă, deoarece orice plan de acțiune poate fi pus în acord cu 
regula. Răspunsul era: dacă orice poate fi pus în acord cu o regulă, atunci 
orice poate fi pus in dezacord cu acea regulă. Şi deci nu am avea aici nici 
acord, nici dezacord. 


Întrucât înţelesul este un caz special de urmare de reguli, rezultă 
că nimic nu determină aplicabilitatea cuvântului „carte“ la cărți, 
mai curând decât la motociclete, şi aşa mai departe pentru toate 
celelalte cuvinte. Altfel spus, nimic nu determină faptul că un cu- 
vânt înseamnă ceva. Wittgenstein nu trage concluzia in mod explicit 


1 CF141 continuă: „Să presupunem, totuşi, că ne vine în minte nu doar tabloul 
cubului, ci şi metoda de proiectare. - Cum ar trebui să-mi reprezint asta? - Poate că 
am în minte o schemă care înfăţişează metoda de proiecție: să spunem un tablou a 
două cuburi unite prin linii de proiecție. - Dar mă ajută cu ceva? Nu pot să-mi repre- 
zint acum şi alte aplicaţii ale acestei scheme? -— Ei bine, pot.“ 

8 Alţi candidați sunt discutați în cap. 1 din Kripke (1982). 

(după cum observă Kripke, şi vom reveni imediat la această con- 
cluzie). Oricum, Kripke trage această concluzie în locul său (p. 21). 
(În citatul din Kripke, quus este o funcție aritmetică identică cu 
funcția plus în cazurile calculate până acum, dar diferită de plus în 
cazul următor.”) 


Acesta, deci, este paradoxul sceptic. Atunci când răspund într-un fel, mai 
curând decât în altul, la o problemă cum este „68 + 57“, nu pot avea nici o 
justificare pentru un răspuns, mai curând decât pentru celălalt. Întrucât nu 
se poate replica scepticului care presupune că [prin „+ “] eu înțeleg quus, nu 
există nici un fapt în privinţa mea care să distingă între înțelesul meu de 
plus şi ințelesul meu de quus. Într-adevăr, nu există nici un fapt în privința 
mea care să distîngă între inţelesul de „plus“ pe care îl dau unei funcţii defi- 
nite (şi care determină răspunsul meu în noile cazuri) şi nici un înțeles. 


$14.3 
Jocuri de limbaj 


Aceste consideraţii distrug, la urma urmelor, înțelesul. Situația 
apare ca fiind intolerabilă. Ce spune Wittgenstein despre această 
situație? Wittgenstein dă ceea ce Kripke numeşte o „soluție scep- 
tică“ a paradoxului. O soluţie directă a unui paradox este pur şi sim- 
plu o modalitate de a arăta că argumentele pentru concluzia în 
discuție sunt greşite. Dar Wittgenstein însuşi a susținut argumen- 
tele relevante, aşa încât această opţiune nu îi este disponibilă. Prin 
contrast, o soluţie sceptică este o modalitate de a accepta concluzia, 
explicând, însă, cum ne putem împăca cu aceasta. În cazul lui 
Wittgenstein, aceasta este o explicaţie a felului în care reuşim să 
utilizăm limbajul, chiar dacă nu există nici un înțeles determinat. 
Cheia acestei utilizări o reprezintă concepția sa despre urmarea de 


reguli. 


” Kripke defineşte funcţia quus, pe care o notează cu „E“, după cum urmează: x O 
y = x +y, dacă x,y < 57, altfel,x 9y=5. 

Potrivit lui Wittgenstein, a urma o regulă este pur şi simplu a 
face ceva într-un anumit fel pe care îl considerăm a fi inevitabil după 
o perioadă de instruire. După o anumită instruire, eu aplic cuvântul 
„carte“ la exemplare ale Criticii rațiunii pure, ale Tractatus-ului 
ş.a.m.d. şi nu îl aplic, de exemplu, motocicletei mele. Şi cu asta 
basta. CF217 ne spune: 


„Cum pot să urmez o regulă?“ — dacă aceasta nu este o întrebare despre 
cauze, atunci este despre justificarea pentru urmarea regulii în felul în care 
o fac. 

Dacă am epuizat justificarea, am dat de miezul dur al problemei şi sapa mi 
s-a îndoit. Sunt, atunci, înclinat să răspund: „Este pur şi simplu ceea ce fac.“ 


Ce anume diferențiază, atunci, acest comportament de un răs- 
puns întru totul subiectiv? Faptul că toți ceilalți (sau cel puţin mulți 
alții) acționează în acelaşi fel. Dacă cineva nu răspunde în acest fel, 
atunci spunem că acel cineva nu a învăţat limbajul. Dacă cineva nu 
răspunde la o instruire sau reinstruire adecvată, îl socotim drept 
debil mintal sau alienat mintal. Prin urmare, chiar posibilitatea de a 
utiliza limbajul depinde de împrejurarea că multe persoane au dis- 
poziţiile de a răspunde la instruire în acelaşi fel. Fără aceasta, noți- 
unea de a urma o regulă nu ar avea nici un sens. În formularea lui 
Wittgenstein (CF199): 


Nu este posibil să fi existat doar o singură ocazie în care cineva a urmat o 
regulă. Nu este posibil să fi existat doar o singură ocazie în care s-a făcut o 
relatare, s-a dat sau s-a înţeles un ordin ş-a.m.d. — A urma o regulă, a relata 
ceva, a da un ordin, a juca o partidă de şah sunt practici (uzanţe, cutume).* 


Rezultă că, atunci când se pune problema felului în care ar trebui 
să fie utilizat limbajul, nu există o curte de apel mai înaltă decât 
practica împărtăşită, „jocul de limbaj“ care este jucat. În formularea 
lui Wittgenstein (CF124); 


? Vezi, de asemenea, CF202. 

Filosofia nu trebuie să se opună utilizării obişnuite a limbii, ea poate numai 
să o descrie (...) Ea lasă totul aşa cum a fost.! 


Dar acum avem o problemă. Unul dintre jocurile de limbaj pe 
care le jucăm este despre înţeles. Noi spunem că unele rostiri au 
înțeles şi că unele nu au înţeles, că „motocicletă“ şi „carte“ inseamnă 
lucruri diferite ş.a.m.d. În particular, şi în conformitate cu aceasta, 
concepţia după care nu există înțeles determinat sau după care nu 
există nici o modalitate corectă determinată de a aplica cuvântul 
„carte“ este în mod flagrant falsă. Preţul plătit de soluția lui 
Wittgenstein este, prin urmare, acela că însăşi soluţia arată că ana- 
liza lui Wittgenstein este falsă sau, mai bine spus, soluţia sa nu-i 
lasă la dispoziție nici un limbaj în care să-şi exprime pretențiile despre 
înțeles şi, în general, despre urmarea de reguli, întrucât Wittgenstein 
tocmai a reuşit să justifice status quo-ul lingvistic. Kripke formu- 
lează foarte bine această situaţie, după cum urmează (pp. 69 şi urm.): 


Presupun că motivul (...) neputinței declarate a lui Wittgenstein de a scrie o 
lucrare cu argumente şi concluzii sistematizate în mod obişnuit provine, cel 
puţin în parte, din natura preocupării sale, şi nu din înclinații personale sau 
stilistice. Dacă (...) Wittgenstein şi-ar fi enunțat efectul concluziilor sale sub 
forma unor teze categorice, atunci i-ar fi fost foarte greu să evite formularea 
doctrinelor sale într-o formă care constă din negații evidente ale aserțiunilor 
noastre obişnuite (...) Dacă, pe de altă parte, nu ne enunțăm concluziile sub 
forma unor teze filosofice clare, este mai uşor să evităm pericolul negării 
vreunei opinii obişnuite (...) Ori de câte ori oponentul nostru insistă asupra 
adecvării perfecte a unei forme de exprimare obişnuită (e.g. că „paşii sunt 
determinaţi de formulă“, „aplicaţiile viitoare sunt deja prezente“), putem 
pretinde că, dacă aceste expresii sunt înțelese în mod adecvat, suntem de 
acord. Pericolul apare atunci când încercăm să dăm o formulare precisă a 
ceea ce negăm - ce „interpretare eronată“ dă oponentul nostru înţelesurilor 
obişnuite ale expresiei. Poate fi greu să faci asta fără să produci în con- 
tinuare un alt enunț care, trebuie să admitem, este încă „perfect în regulă, 
dacă este înțeles în mod adecvat“. 


19 Sau în formularea sa dintr-un alt context (CF98): „orice propoziţie a limbii 


e 


noastre este “în ordine aşa cum este'“. 

Greu? De fapt imposibil, deoarece chiar teza lui Wittgenstein este 
cea a indeterminării normelor urmării de reguli. Situaţia este acum 
una foarte familiară: avem o altă contradicţie la limita exprimării. 
Felul în care Wittgenstein tratează urmarea de reguli implică faptul 
că cele mai importante concluzii ale argumentelor sale sceptice nu 
pot fi exprimate. Situaţia este aceeaşi cu cea din Tractatus. Dar în 
timp ce în Tractatus Wittgenstein alege să îşi prezinte concluziile 
în mod explicit, în Cercetări el este mult mai precaut (dacă Kripke 
are dreptate), refuzând să enunţe chestiunea şi doar sugerând-o. În 
secțiunea 1.3 am văzut că punctele de vedere ale lui Cratylos îl împin- 
geau pe acesta în aceeaşi încurcătură. În Cercetări, Wittgenstein 
optează pentru tăcerea lui Cratylos. | 

Cu toate acestea, chestiunea rămâne: concluzia care rezultă din 
argumentele sceptice, şi pe care Wittgenstein o doreşte a fi înțeleasă 
de către noi, este dincolo de exprimare (Transcendenţă). Şi totuşi 
este posibil să o exprimi; tocmai am făcut-o şi a făcut-o şi Kripke 
(Închidere). Aşadar, avem o contradicţie la limita exprimării. 

CF119 spune: 


Rezultatele filosofiei constau din descoperirea a câte unui nonsens şi a cucuie- 
lor pe care le dobândeşte înțelegerea atunci când se ciocneşte de limitele 
limbii. Aceste cucuie ne fac să estimăm valoarea acestor descoperiri. 


Este tocmai faptul că atunci când facem descoperirea, nu putem 
să o exprimăm (dar o facem). 


$14.4 
Derrida despre prezență 


Atât despre Wittgenstein. Să ne îndreptăm acum atenţia asupra 
lui Derrida. Derrida este un filosof literar. Această afirmaţie este 
adevărată în două sensuri. Primul sens este acela că opera sa încalcă 
separarea tradiţională dintre filosofie şi critica literară. Voi consi- 
dera doar acea parte a operei sale care se referă la tema indetermi- 
nării sensului (deşi, pesemne, aceasta este partea principală a operei 

sale teoretice).!! Cel de-al doilea sens în care Derrida este un filosof 
literar este acela că el evită adesea stilurile tradiționale de a scrie 
filosofie în favoarea unor stiluri care ar putea fi mai familiare in 
operele literare. Un motiv pentru aceasta ar putea fi problema - pe 
care tocmai am întâlnit-o la Wittgenstein — de a spune direct ceea ce 
vrea să spună.!? În orice caz, oricare ar fi motivul, stilul lui Derrida 
îl face pe acesta deosebit de greu de înțeles. Din acest motiv, nu sunt 
sigur că l-am înţeles pe Derrida -— şi această nesiguranţă este mai 
mare decât în cazul oricărui alt filosof discutat în această carte.!? 

Oricum, lăsând la o parte acest avertisment, să începem cu prin- 
cipala teză filosofică a lui Derrida: negarea prezenţei. Ceea ce eu am 
numit corelate semantice, Derrida numeşte semnificat transcendental. 
Şi pentru orice se presupune că joacă acest rol, Derrida foloseşte 
numele de prezență. Referințele fregeene şi obiectele tractariene 
sunt prezențe (şi tot aşa sunt ideile lockeene), chiar dacă nu acestea 
sunt cele asupra cărora Derrida îşi îndreaptă atenţia în mod explicit. 
Exemple citate mai frecvent sunt: esența, Fiinţa şi în special conşti- 
ința. Acestea sunt unele dintre conceptele centrale ale filosofiei 
occidentale. De fapt, Derrida consideră că filosofia este exact acel 
subiect care susține manifestarea unei prezenţe sau a alteia. În for- 
mularea sa ((1981), p. 20): 


întreaga istorie a metafizicii (...) impune şi nu va înceta să impună asupra 
întregii ştiinţe a semiologiei această căutare esenţială a unui „semnificat 
transcendental“. 


1! Pentru o introducere generală în gândirea lui Derrida pot fi consultate mai 
multe lucrări, de exemplu Norris (1987). Teritoriul pe care îl vom acoperi este foarte 
bine examinat în Culler (1979). 

12 Este foarte interesant că unul dintre cei care l-au influențat pe Derrida, 
Nietzsche, foloseşte această tehnică pentru motive similare, conform unuia dintre 
comentatorii săi. Nehamas (1985) argumentează că Nietzsche adoptă un punct de 
vedere conform căruia nu există nici un adevăr absolut, ci numai adevăruri relative, 
„perspective“. Problema este că pentru a descrie acest punct de vedere, acesta trebuie 
avansat ca un adevăr non-relativ. Am întâlnit o problemă similară la Protagoras, în 
secțiunea 3.8. 

13 Dar atunci, dacă Derrida are dreptate, pesemne că nu este nimic determinat de 
înţeles. 

Intrebarea dacă Derrida are dreptate atunci când prezintă in 
acest fel întreaga istorie a filosofiei occidentale este interesantă, dar 
nu trebuie să ne preocupe aici. 


$14.5 
... şi absență 


Atât despre ceea ce este prezența. Să vedem acum ce este negația 
acesteia. Atunci când Derrida neagă prezența, el neagă că ceva poate 
servi, ca o prezenţă, la întemeierea sensului. Următoarea întrebare 
este evidentă: dacă enunțurile nu au înţeles în virtutea întemeierii 
lor pe corelate semantice, cum au înţeles acestea? Derrida dă un răs- 
puns la această întrebare prin intermediul unei critici a teoriilor 
structuraliste ale înțelesului, în special a teoriei lui Saussure.!* 

Şi structuralismul respinge concepţia conform căreia o expresie 
are înțeles în virtutea conceptului pe care îl exprimă în sine şi prin 
sine. Structuralismul observă că expresiile apar în familii, adesea 
binare, şi pretinde că o expresie are înţeles în virtutea celorlalte 
expresii din familia respectivă şi, în particular, în virtutea poziţiei 
sale contrastante în familia respectivă. Astfel, de exemplu, să consi- 
derăm cuvântul „roşu“. Acesta aparține familiei cuvintelor despre 
culori (roşu, verde, albastru, ...) şi ceea ce îl face să însemne roşu 
este pur şi simplu aceea că nu înseamnă verde, albastru etc. Similar 
pentru „albastru“. Mai exact, pentru a înlătura de aici aerul de cir- 
cularitate, putem să formulăm chestiunea după cum urmează: fie- 
care cuvânt din familie are inţeles în virtutea rețelei sale de relaţii 
de opoziţie față de ceilalți membri ai familiei, adică a diferenței față 
de aceştia.!* 


14 Această critică poate fi găsită în paginile de tinereţe ale lui Derrida (1974) şi 
este rezumată în mod util în pp. 19 şi urm. din (1981). 

15 Este foarte interesant că putem găsi consideraţii similare la Wittgenstein din 
perioada de mijloc. Vezi (1975), p. 317. Pentru o discuţie despre asemănările dintre 
Saussure şi Wittgenstein, vezi Harris (1988). 

Derrida acceptă măcar atât din structuralism, dar respinge alte 
aspecte ale gândirii lui Saussure. În mod hotărâtor, el respinge noți- 
unea de semn a lui Saussure. Potrivit acestei noțiuni, semnul este 
constituit din două aspecte: semnificantul (adică simbolul fizic) şi 
semnificatul (conceptul exprimat de acesta). Chiar dacă semnul poate 
fi dependent în privinţa identităţii sale de locul său in rețeaua rela- 
ţiilor de înțeles, semnificantul este conceptualizat în continuare ca 
fiind corespunzător unui unic concept, semnificatul; iar aceasta este 
o prezență. 

Dar cum putem localiza acest concept? Potrivit lui Saussure, nu 
în scriitură. Căci atunci când un cuvânt sau o secvenţă lingvistică 
mai lungă — pe care o putem numi text!f — este scrisă, aceasta con- 
tinuă să existe independent de rostirea sa şi poate ajunge să ia tot 
felul de înţelesuri diferite în virtutea noilor contexte. De exemplu, 
poemul lui Shelley Ozymandias ne prezintă un călător care întâl- 
neşte soclul unei statui aflat in mijlocul unui deşert. Acest soclu este 
tot ce a mai rămas dintr-un fost mare împeriu. Pe soclu sunt scrise 
cuvintele: 


Numele meu este Ozymandias, rege al regilor: 
Priviţi-mi faptele mărețe şi deznădăjduiți. 


În contextul iniţial, aceste cuvinte intenționau în mod clar să scoată 
în evidenţă insignifianța oricărui alt om în afara lui Ozymandias; 
acum ele scot în evidență vanitatea acelei pretenţii. Derrida numeşte 
acest fenomen iterabilitatea textului. 

Pentru a găsi conceptul, prin urmare, trebuie să examinăm in- 
tenţiile (i.e. conştiinţa) vorbitorului. Acesta este, deci, un gen de pre- 
zență (mai mult decât atât, este chiar cazul paradigmatic pentru 
Derrida, întrucât, la urma urmelor, înţelesul este prezent în conşti- 
inţă). Dar ce am găsi dacă am examina intenţiile vorbitorului? După 


15 Noţiunea de text este mai largă decât cea de limbaj şi cuprinde şi alte forme de 
reprezentare, cum sunt tablourile, reclamele etc. Această chestiune nu schimbă 
lucrurile în privința celor susținute aici, aşa încât am să ignor aceste alte forme. 

câte s-ar putea presupune, acestea ar fi ceva de genul: rostind cutare 
şi cutare, am intenţionat să înţeleg asta şi asta.!” Prin urmare, nu 
am găsi înțelesuri, ci doar mai multe cuvinte (asta şi asta). Şi dacă 
ar fi să cerem înţelesul acestor cuvinte, am găsi doar mai multe 
cuvinte. Aşadar, nu vom evada niciodată din cercul cuvintelor intr-un 
tărâm al corelatelor semantice. Fiecare cuvânt trimite la alte cuvinte 
la nesfârşit, iar această relaţie de trimitere sau, pasămite mai bine, 
de amânare, este tot atât de constitutivă pentru înţeles ca şi dife- 
renţele lui Saussure. În formularea lui Derrida ((1981), p. 26): 


Indiferent dacă în ordinea discursului vorbit sau scris, nici un element nu 
poate funcţiona ca semn fără să trimită la un alt element, care nu este el 
însuşi pur şi simplu prezent. Această împletitură are drept rezultat faptul 
că fiecare „element“ - fonem sau grafem - este constituit pe baza urmelor 
lăsate în acesta de celelalte elemente ale lanţului sau ale sistemului. 


Astfel, înţelesul este constituit de întreaga rețea a diferenţelor şi 
deopotrivă a amânărilor. Pentru această rețea, Derrida inventează 
neologismul „differance“." Aşadar, înţelesul este constituit de, în 
formularea lui Derrida, „jocul“ de di/fărance. 


$14.6 
Deconstrucţia 


Înainte de a încheia cu noțiunile fundamentale ale lui Derrida, 
trebuie să mai discutăm una dintre acestea: deconstrucția. După 
cum am spus, Derrida neagă prezenţa. După câte pot să-mi dau seama, 
el nu furnizează un argument general împotriva prezenţei. Mai 


1 Sau, în varianta lui Grice (1975), a urmări ca ascultătorii să ajungă să creadă că 
(eu cred că) asta şi asta prin intermediul recunoaşterii acestei intenții. 

* Substantivul differance (cu a) este construit pe baza substantivului difference 
din familia verbului differer,, „a diferi, a se deosebi“, şi un substantiv posibil, dar ine- 
xistent ca atare in limba franceză, din familia verbului differer>, „a amâna“. (Vezi 
prefața lui Radu Toma, „Despre paricid în filosofie“, la volumul Jacques Derrida, 
Scriitura şi diferenţa, Bucureşti, Editura Univers, 1998, pp. 12-13.) 

curând, ceea ce face Derrida este să considere exemple de texte care 
susțin o noțiune de prezenţă, explicit sau implicit, şi să arate că 
acestea se auto-subminează intr-un fel sau altul. Această procedură 
se numeşte „deconstrucție“. Cu toate că detaliile felului în care se 
deconstruieşte depind de textul respectiv, şi deci se schimbă de la 
caz la caz, există un cadru general. 

Să considerăm un text care susține o formă de prezenţă, 7. Con- 
form semioticii lui Saussure, acesta îşi extrage sensul din opusul for- 
mei respective, non-r, iar aceasta înseamnă că perechea (rr, non-r) 
furnizează, într-un sens, o structură de suport pentru text. (Pot 
exista şi alte perechi care furnizează alte aspecte ale structurii.) Dar 
membrii perechii nu sunt pe picior de egalitate; intrucât n este cel 
despre care se presupune că îndeplineşte toată treaba metafizică, n 
este membrul principal al perechii. În jargonul deconstrucţiei, rr este 
privilegiat. 

Deconstrucţia are loc în două etape (sau poate momente hegeliene, 
întrucât pot fi efectuate simultan). Prima etapă constă din răstur- 
narea privilegiatului pentru a face din non-r membrul principal al 
perechii. Aceasta se realizează indicând felul în care textul, în con- 
trast cu pretenţiile acestuia, arată implicit că non-r este cel mai 
important şi mai fundamental membru al perechii. Din motive evi- 
dente, această etapă este numită „răsturnare“. Acum că ambii mem- 
bri ai perechii sunt pe picior de egalitate, următoarea etapă constă 
din a examina însuşi criteriul distincției dintre r şi non-r şi a arăta 
că este vorba despre o falsă antiteză. Între aceştia există un spațiu 
în care se află alte concepte, care deopotrivă unesc şi diferenţiază 
membrii perechii, dar care nu sunt reductibile la nici unul dintre 
aceştia. Această etapă este numită „deplasare“. În mai multe privinţe, 
această etapă ne aminteşte de cea de-a treia etapă a dialecticii hege- 
liene (secţiunea '7.3).1% Se poate spune că noile concepte în discuţie 
transcend (aufhebt) opozițiile în discuţie. Aceste concepte sunt 
numite adesea „indecidabile“, printr-o analogie întrucâtva şubredă 
cu Teorema de Incompletitudine a lui Gâdel, şi sunt exprimate de 





18 Deşi vezi Derrida (1981), p. 43. 

cuvinte care apar în textele iniţiale, dar care ajung să ia un înțeles 
cu totul nou. Acestea furnizează o bună parte din vocabularul decons- 
trucției: supplement, hymen, parergon etc. 

Felul în care se pretinde că deconstrucția subminează textul este 
următorul. Mai întâi, răsturnarea arată că există anumite contra- 
dicţii implicite în pretenţiile textului. Aceasta este, desigur, o formă 
foarte tradițională de critică. (Într-un sens am văzut deja instanţe 
ale acesteia la lucru în capitolele anterioare cu privire la cunoaştere 
şi scepticism (capitolul 3), fenomen şi noumen (capitolul 5), conținut 
şi formă (capitolul 12).) Rezultatul celei de-a doua etape este mult 
mai neobişnuit. Conceptul indecidabil care apare subminează: dis- 
tincția dintre conceptele contrastante inițiale ale perechii, deci şi 
sensul acestora, şi a fortiori orice încercare de a folosi contrastul 
pentru a fundamenta o tratare a înţelesului (prezenţei). 

Pentru scopurile de față, examinarea tuturor aplicaţiilor date de 
Derrida acestei metode ar fi irelevantă. Totuşi, să examinăm rapid 
un exemplu de astfel de aplicaţie, fie şi numai pentru a pune puţină 
carne pe aceste oase întrucâtva abstracte. Acesta este constituit de 
discuţia lui Derrida despre Rousseau din De la Grammatologie." Ca 
şi Saussure, Rousseau consideră că vorbirea este o formă de pre- 
zenţă într-un fel în care scriitura nu este, deoarece vorbirea este 
întotdeauna prezentă pentru conştiinţă. (În mod clar, Rousseau nu 
a folosit niciodată un dictafon.) Prin urmare, cuplul vorbire/scriitură 
este structura subiacentă a textului său, vorbirea fiind membrul 
privilegiat al acestui cuplu. Derrida argumentează că Rousseau este 
obligat să recunoască, în pofida tezei sale declarate, că scriitura este 
un supliment (înlocuitor) absolut necesar al vorbirii, se concede ast- 
fel că scriitura este cea mai fundamentală. Indecidabilul ce apare 
din această discuție este noțiunea de supliment, care descrie relația 





19 Un rezumat este dat la pp. 126-127 din Hart (1989); un altul poate fi găsit în 
Johnson (1981). Interesant în contextul de faţă, Staten (1984) (în special în capitolul 2) 
argumentează că Cercetările reprezintă un text care deconstruieşte Tractatus-ul. În 
pofida faptului că, fără doar şi poate, Wittgenstein din Cercetări se opune la ceea ce se 
opune şi Derrida, socotesc că argumentul lui Staten, conform căruia metodologia din 
Cercetări este una deconstructivă, este neconvingător. Îmi pare că nu corespunde 
modelului pe care l-am schițat. 

dintre vorbire şi scriitură, dar care, în buna tradiţie hegeliană, în- 
seamnă deopotrivă „inlocuire“ şi „completare“, ceea ce distruge orice 
opoziţie funcţională clară dintre vorbire şi scriitură. 


$14.7 
Revanşa lui Cratylos 


Având concepţiile lui Derrida la îndemână, să ne (re)îndreptăm 
atenția acum asupra subiectului limitelor gândirii. Dacă Derrida are 
dreptate, nu există nici o prezenţă, nici un fundament ultim al înţe- 
Jesului. În particular, nici un text nu poate arăta în mod imediat şi 
transparent ceea ce înseamnă. Astfel, toate textele trebuie să fie 
interpretate - sau lecturate, pentru a folosi un jargon diferit. În 
plus, din cauza iterabilităţii sale, un text poate fi interpretat astfel 
încât să însemne lucruri diferite în contexte diferite (ceea ce nu 
înseamnă că poate interpretat astfel încât să nu însemne nimic). Nu 
se pune în nici un fel problema corectitudinii vreunei interpretări 
(deşi aceasta nu înseamnă că toate interpretările sunt la fel de 
bune). În fine, şi în orice caz, interpretarea unui text este doar un 
alt text care, deci, se cere a fi interpretat, dar care nu are el însuşi o 
interpretare privilegiată. 

Astfel, un text nu exprimă un înţeles intrinsec, dar poate fi luat 
ca însemnând indefinit de multe lucruri. Acum, să aplicăm această 
observaţie chiar la textul lui Derrida. ÎI luăm pe Derrida ca susţi- 
nând o anumită concepţie, şi anume ca argumentând împotriva pre- 
zenţei, a determinării sensului. Şi totuşi, dacă Derrida are dreptate, 
atunci el nu susține nimic cu sens stabil şi determinat. Atunci ce 
anume se presupune că înțelegem din ceea ce spune, dacă el nu spune 
nimic ca atare? Sau, ca să formulăm altfel, dat fiind că el exprimă 
anumite concepţii (cele pe care le-am rezumat), el exprimă ceva (În- 
chidere) ce, dacă are dreptate, nu poate fi exprimat (Transcendenţă). 

Am mai întâlnit această situaţie într-un alt context. Este esen- 
ţialmente problema lui Cratylos a felului în care se poate exprima 
ceva, dat fiind că înţelesul însuşi este într-o stare de flux (secțiunea 
1.3). După cum am văzut acolo, Cratylos poate evita contradicţia 

arătând pur şi simplu că înțelesurile nu se schimbă pe termen scurt. 
Pentru o perioadă suficient de lungă, sensul unei aserţiuni este 
determinat sau fixat. Totuşi, acest răspuns nu îi este disponibil lui 
Derrida. Înţelesul oricărui enunţ este constituit de lanţul de interco- 
nexiuni (diferenţe şi amânări) dintre enunţul respectiv şi alte enun- 
țuri. Ori de câte ori cineva face o remarcă (sau cel puțin o remarcă 
despre acelaşi subiect), aceasta extinde lanţul şi, prin urmare, 
schimbă inţelesul. Şi cu cât se spune mai mult (de exemplu prin 
intermediul exegezei sau al clarificării!), cu atât mai rea devine situ- 
aţia, întrucât cu atât mai mult se schimbă înțelesul. 

Există, însă, şi un alt răspuns posibil. Acesta constă pur şi simplu 
din a concede că textele lui Derrida nu au un sens fixat, dar a argu- 
menta că acestea au o funcție întru totul independentă de expri- 
marea unui astfel de sens. În particular, chiar dacă textele ar putea 
să nu însemne nimic în vreun sens absolut, ideea unei anumite lec- 
turi a textelor este perfect inteligibilă. Acum, textele lui Derrida au 
fost lecturate (de el însuşi şi de alții) ca un atac asupra prezenţei. 
Dacă aşa stau lucrurile, atunci acestea şi-au atins scopul. Cui îi pasă 
dacă textele sunt lecturate într-un alt mod de către un călător 
shelleyan ulterior? Cu alte cuvinte, textele au o anumită funcţie în 
conjunctura filosofică prezentă şi ele pot îndeplini această funcție 
fără a avea înțeles determinat. Aceasta, s-ar putea spune, este stra- 
tegia scriiturii lui Derrida.% 


$14.8 
Differance 


Cu toate acestea, nu am încheiat încă cu limita exprimabilului. 
Căci există o modalitate mai fundamentală în care opera lui Derrida 
transcende limitele exprimării. O face atunci când tratează differance. 
Differance este o noţiune problematică, după cum au observat nume- 
roşi comentatori. Potrivit lui Derrida, differance este structura care 


20 În această privinţă, strategia lui Derrida nu este diferită de cea a lui Sextus. 
Vezi secțiunea 3.4. 

dă naştere inţelesului, este precondiţia oricărui înțeles. Noţiunea în- 
săşi este dincolo de exprimare: nu poate fi descrisă în nici un fel.2 În 
formularea lui Derrida: 


differance nu are nici un nume în limbajul nostru. Dar noi „ştim deja“ că 
dacă este de nenumit, nu este aşa în mod provizoriu, nu este aşa pentru că 
limbajul nostru nu a găsit sau nu a primit acest nume sau pentru că ar 
trebui să-l căutăm în alt limbaj, în afara propriului nostru sistem finit. Este 
aşa mai curând pentru că nu există defel un nume pentru asta, nici măcar 
numele de esență sau Fiinţă, nici măcar cel de „differance“, care nu este un 
nume, care nu este o unitate nominală pură şi care se dislocă neîncetat 
într-un lanţ de substituţii diferite şi amânate. 


S-ar putea crede că această pretenţie este o aberaţie mintală sau 
o simplă greşeală din partea lui Derrida. Nu este: i s-a impus prin 
logica internă a poziţiei sale. Aceasta se poate vedea punând laolaltă 
două observații. 

Prima este aceea că deconstrucția este o operaţie care, atunci 
când este aplicată la un text structurat printr-o opoziţie binară, pro- 
duce, în etapa deplasării, o noțiune care nu este exprimabilă în ter- 
menii acelei opoziții şi deci în textul structurat de acea opoziţie. În 
formularea lui Derrida ((1981), p. 42): 


Acestea fiind spuse — şi pe de altă parte — a rămâne în această etapă [a 
deconstrucţiei, şi anume în etapa răsturnării] este încă a opera pe terenul şi 
în imanența sistemului care trebuie distrus. Prin intermediul acestei duble 
şi precis stratificate, dislocate şi dislocante, scriituri, trebuie de asemenea să 
trasăm intervalul dintre inversare, care aduce jos ceea ce era sus, şi apariţia 
iruptivă a unui nou „concept“, un concept care nu mai poate fi şi nu ar fi 
putut fi inclus în fostul regim. 


În legătură cu cea de-a doua observaţie, să notăm că totalitatea 
entităților lingvistice, adică textualitatea însăşi, este structurată 


“1 În (1982), p. 6, Derrida compară problema discursului despre differance cu pro- 
blema pe care o aveau adepţii teologiei negative, precum Cusanus, în privința dis- 
cursului despre Dumnezeu. 


362 Limbajul şi limitele sale 


printr-o anumită opoziție binară. Ceea ce au în comun toate enti- 
tăţile de acest fel este presupoziţia lor de tip metafizic (a prezenței); 
în mod crucial, semnul însuşi, din care se alcătuiesc toate expresiile 
lingvistice, este noțiunea metafizică par excellence. În formularea lui 
Derrida ((1978), pp. 280 şi urm.”): 


Nu are nici un sens să ne lipsim de conceptele metafizicii pentru a zgudui 
din temelii metafizica; nu dispunem de nici un limbaj — de nici o sintaxă şi 
de nici un lexic — care să fie străin de această istorie [a metafizicii]; nu 
putem rosti nici o propoziție distructivă care să nu se fi mulat deja pe 
forma, logica şi postulatele implicite a ceea ce ea îşi propune să conteste. Un 
exemplu dintre nenumăratele posibile: metafizica prezenţei e zdruncinată 
de conceptul de semn. Dar din moment ce-ţi propui să arăţi astfel că (...) nu 
există un semnificat transcendental sau privilegiat şi că jocul sau câmpul 
semnificației nu mai are, aşadar, nici o limită, ar trebui - dar este tocmai 
ceea ce nu se poate face - să refuzi până şi conceptul şi termenul de semn. 
Aceasta deoarece semnificaţia „semn“ a fost dintotdeauna înțeleasă şi deter- 
minată, în sensul său, ca semn-a-ceva, ca un semnificant ce trimite la un 
semnificat, ca un semnificant diferit de semnificatul său. 


Însăşi noțiunea de prezenţă, miezul metafizicii, este, prin urmare, 
înscrisă în orice expresie lingvistică, aşa încât perechea prezență/ 
absenţă este cea care structurează textualitatea însăşi, adică totali- 
tatea textelor. 

Aşa stând lucrurile, putem aplica operația deconstructivă la 
această pereche. Ce obținem atunci? Ce noţiune se obţine atunci 
când perechea prezență/absenţă este deconstruită? Răspunsul este, 
desigur, differance. Differance este noțiunea care apare prin depla- 
sarea perechii prezență/absenţă şi deci transcende membrii acestei 
perechi. Aceasta se întâmplă deoarece tocmai dif/ferance este ceea ce 
(Derrida (1974), p. 143): 





* Vezi traducerea românească de Bogdan Ghiu în Jacques Derrida, op. cit., 
pp. 377-378. 

22 Aici, concepția lui Derrida este foarte asemănătoare cu concepția lui Kant 
privitoare la iluzia transcendentală (vezi secțiunea 6.1). 

face ca opoziția dintre prezență şi absență să fie posibilă. Fără posibilitatea 
dată de differance, nevoia de prezenţă ca atare nu şi-ar găsi clipa de răgaz. 
Aceasta înseamnă pe deasupra că această nevoie poartă în sine soarta 
non-satisfacerii sale. Differance produce ceea ce împiedică, face posibil chiar 
lucrul pe care îl face imposibil. 


Astfel (Derrida (1981), p. 27): 


differance este, atunci, o structură şi o mişcare ce nu mai poate fi concepută 
pe baza opoziţiei prezență/absență. 


Pentru a rezuma cele două observaţii: prima este aceea că, dacă 
un text este deconstruit, atunci ajungem la o noțiune astfel încât 
faptele despre aceasta nu pot fi exprimate în textul respectiv. Cea 
de-a doua observaţie este aceea că noțiunea de differance este obți- 
nută prin deconstruirea totalităţii expresiilor lingvistice. Din aceste 
observaţii rezultă că faptele despre differance nu pot fi exprimate 
defel prin rostiri lingvistice. Aşadar, constatăm că inexprimabilitatea 
noțiunii de differance nu este pur şi simplu o ciudăţenie a lui 
Derrida, ci este inerentă logicii poziţiei sale. 


$14.9 
... şi incloziune 


Pretenţiile despre differance nu sunt exprimabile, dar propriile 
texte ale lui Derrida par a abunda în astfel de pretenții. Fie şi numai 
pentru a spune că differance este inexprimabilă trebuie să te referi 
la diff&rance pentru a spune ce este ceea ce nu poate fi exprimat. 
Această problemă a fost sesizată de mai mulţi autori. Wood ((1980), 
p. 225), de exemplu, o formulează concis după cum urmează: „Derrida 
are problema de a spune ceea ce vrea să spună fără să ia în serios 
ceea ce spune.“ 

Ce face Derrida în legătură cu această situație? Una dintre stra- 
tegiile pe care le adoptă este aceea de a folosi tehnica scrierii sub 

ştersătură (împrumutată de la Heidegger), arătând astfel că propri- 
ile sale cuvinte nu înseamnă realmente ceea ce spun, astfel ((1982), 
p.6): 

Acum, dacă differanceP£[...) ceea ce face cu putință prezentarea ființă- 
rii-prezente, aceasta nu se prezintă niciodată. 


Dar dacă cuvintele nu sunt de luat drept bune, ce se presupune 
că înseamnă acestea? Într-un interviu acordat lui Ronse, Derrida 
răspunde la această întrebare după cum urmează ((1981), p. 14): 


Încerc să scriu (în) spaţiul în care se pune problema vorbirii şi a înțelesului. 
Încerc să scriu întrebarea: (ce este) să se înțeleagă ce se spune? Prin ur- 
mare, într-un astfel de spaţiu şi cu o astfel de întrebare drept ghid este 
necesar ca scriitura să nu însemne literalmente nimic. Nu că aceasta ar fi 
absurdă în sensul în care absurditatea a fost întotdeauna solidară cu înțe- 
lesul filosofic. Scriitura se provoacă pe sine, se propune pe sine, încearcă să 
se păstreze pe sine în punctul epuizării înțelesului. 


Înlăturând orice echivoc, ceea ce spune Derrida este că propria sa 
scriitură este lipsită de înțeles. Aşadar, reacția sa este exact cea a lui 
Wittgenstein din Tractatus (secţiunea 12.9) şi a lui Quine (secțiunea 
13.5). Dar ca şi în cazul acestor doi filosofi, reacția lui Derrida este 
total nesatisfăcătoare. Căci Derrida se face ințeles pe sine şi deci nu 
spune lucruri lipsite de înțeles. Într-adevăr, enunțurile sale despre 
differance intră în jocul acelor diff&rances constituite de discuţiile 
despre texte (propria sa discuție şi cele ale altora) şi deci au înțeles 
potrivit propriei sale tratări în acelaşi fel în care au înțeles toate 
celelalte enunțţuri. 

Aşadar, orice evaluare onestă a situaţiei trebuie să admită că 
enunțurile despre differance sunt exprimabile. Avem, prin urmare, o 
contradicţie tipică la o limită a gândirii. Pretenţiile despre diffărance 
nu sunt exprimabile (Transcendenţă); şi totuşi ele sunt exprimate 
(Închidere). 

De fapt, contradicția corespunde Schemei Incloziunii într-un 
mod simplu. Fie g (y): y este o expresie lingvistică. Fie (x): x este 

structurat printr-o opoziţie binară. Fie 6(x) un enunţ care priveşte 
noțiunea indecidabilă în termenii unei astfel de opoziții. (Astfel de 
enunțuri ar apărea în mod tipic în orice text care deconstruieşte pe x.) 
După cum am văzut, dacă x este un text structurat printr-o opoziţie 
binară, 6(x) nu poate fi exprimat în x. Aşadar, avem Transcendență, 
dar 6(x) este în mod clar o expresie lingvistică, deci avem Închidere. 
În fine, totalitatea expresiilor, 2, este structurată prin perechea pre- 
zență/absență. Aşadar, avem Existenţă. Contradicția apare atunci 
când diagonalizatorul deconstructiv este aplicat la totalitatea texte- 
lor pentru a produce un enunţ despre differance (de exemplu, unul 
al lui Derrida). În acest punct, le pas au-delă (pasul dincolo) este un 
pas au-delă (un non-dincolo), pentru a folosi chiar modul elegant de 
exprimare al lui Derrida.% S-ar putea exploata foarte bine tehnica 
lui Derrida de a scrie sub ştersătură pentru a numi incloziunile 


Itraste. 
Concluzie 


Aceasta încheie trecerea noastră în revistă a lui Wittgenstein din 
ultima perioadă şi a lui Derrida şi, mai general, a acelor teorii 
moderne ale înțelesului care aruncă peste bord determinarea se- 
mantică. După cum am văzut, toate aceste teorii sfârşesc în contra- 
dicţii la limita exprimării. Mai există, de asemenea, un fapt izbitor. 
Toate teoriile înțelesului pe care le-am examinat în această parte a 
cărții fac ca unele stări de lucruri importante să fie inefabile (deşi 
reuşesc să le exprime). Şi în toate cazurile, stările de lucruri în 
discuţie sunt, într-un sens, despre noțiuni care fac posibilă însăşi 
exprimarea în limbaj: unitatea propoziției (Frege, Wittgenstein din 
prima perioadă), referința (Quine), adevărul (Davidson, chiar dacă 
într-o încercare de a evita contradicţiile la alte limite), urmarea de 
reguli (Wittgenstein dîn ultima perioadă), differance (Derrida). 
Avem aici, în toate cazurile, o contradicţie de incloziune de genul pe 
care l-am remarcat deja în Concluzia capitolului 12. g (y) este 


2 Vezi Hart (1989), p. 88. 

„Yy poate fi exprimată în limbaj“ (unde y este o stare de lucruri), 
astfel că 0 este totalitatea lucrurilor care pot fi exprimate; p(x) este 
„X = 9“; 640) este s, unde s este starea de lucruri relevantă cu 
privire la indiferent care noţiune este cea care face posibilă 
exprimarea în limbaj. Atunci, prin argumentul din fiecare caz, avem 
—g (s) (Transcendenţă); şi totuşi, în procesul de analiză demonstrăm 
că gp (5) (Închidere).2 

Nu am încercat să arăt că orice teorie parțial adecvată a înțele- 
sului trebuie să ajungă în aceeaşi situație; nu-mi e clar cum s-ar 
putea arăta asta. Dar împrejurarea că fiecare teorie expediază ca 
imposibile fapte despre ceea ce face ca limbajul să fie posibil — pre- 
cum şi împrejurarea că teoriile sunt de genuri atât de diferite — 
sugerează că aşa stau lucrurile în legătură cu însăşi posibilitatea 
limbajului. În miezul limbajului se află ceea ce limbajul nu poate ex- 
prima (deşi fiecare teoretician poate avea o fixaţie diferită în această 
privință, ca să spun aşa). Cred că se pot spune mult mai multe 
despre această situaţie, dar în momentul de faţă nu ştiu ce anume. 


2 În acest punct apare o sugestie firească. Întrucât orice tratare adecvată a situ- 
aţiei trebuie să recunoască faptul că pretenţiile despre structura pertinentă a limbajului 
pot fi exprimate într-un sens, este tentant să se distingă între diferitele sensuri. 
Sensurile pot fi gândite ca limbaje, contexte, genuri sau o mulțime de alte lucruri. În 
lipsa unui cuvânt mai potrivit, să numim diferitele sensuri discursuri. Structura per- 
tinentă a enunţurilor oricărui discurs dat nu poate fi exprimată prin enunţurile dis- 
cursului respectiv, dar poate fi exprimată prin enunţurile unui alt discurs. De exem- 
plu, în prefața sa la ediția în limba engleză a Tractatus-ului (Pears şi MeGuinness 
(1961), p. xxii), Russel susținea exact această idee în legătură cu forma problemei care 
apărea acolo. După cum ar trebui să fie clar, aceasta este o versiune a parametrizării. 
Rezolvă contradicția, dar, după cum am văzut in secțiunea 10.7, o face doar prin 
restabilirea acesteia. În particular, contradicţia este generată acum de faptele perti- 
nente despre totalitatea limbajelor tuturor discursurilor. Formal, parametrizăm 
predicatul g(y) astfel încât q(y) înseamnă acum „y poate fi exprimată în discursul i“ 
(unde indicele parcurge toate discursurile). Dacă s, este ca starea de lucruri s cu 
excepţia faptului că se raportează la limbajul discursului i, putem acum să presupu- 
nem că —g;(s;), dar şi, in mod perfect consistent, că g;(s;). Dar să definim acum g*(y) 
ca 3iq,(y) şi fie s* starea de lucruri corespunzătoare care se raportează la discursuri 
în general. Evident, s+ exprimă o Propoziție într-un discurs, deci g*(s*). Dar, prin 
oricare dintre argumentele pe care le-am folosit deja pentru a stabili Transcendenţa, 
—gp*(s*). Aşadar, avem în continuare o contradicţie la limitele gândirii, care instanți- 
ază Schema Incloziunii. 

S-ar putea ca unii să nu fie de acord cu multe dintre detaliile fie- 
cărui caz pe care l-am discutat. Cu toate acestea, nu detaliile con- 
tează în contextul de faţă, ci modelul general este acela care este 
izbitor şi important. Este un model pe care l-am observat în multe 
locuri din această carte. Admiţând determinarea sensului, există 
contradicții la limita exprimării. Există o soluţie a contradicţiei: în 
mod remarcabil, aruncarea peste bord a determinării sensului. Şi 
totuşi modalităţile de a face asta ne duc pur şi simplu la o altă con- 
tradicţie la limita exprimării. Ce este de făcut cu acest model? Voi 
răspunde la această întrebare în Concluzia cărții. 


CONCLUZIE 


Oricare ar fi limita ta maximă, loveşte cu două palme mai sus. 


TERRY DALTON, Sensei Karate-do 


PERSISTENŢA INCLOZIUNII 


ŞI. 
Modelul 


În capitolele acestei cărți am urmărit noţiunile a patru limite ale 
gândirii: limita iterării, limita cogniției, limita conceperii (definirii) 
şi limita exprimării. Le-am urmărit prin filosofia occidentală, de la 
originile acesteia din Grecia antică şi până în prezent. După cum am 
văzut, s-a observat demult că ele reprezintă locul predilect al para- 
doxului şi contradicţiei, iar mulţi dintre cei care au discutat situaţii 
care privesc aceste limite au sfârşit (adesea fără voie) în auto-con- 
tradicţii. Acest fapt nu este surprinzător dacă, după cum am argu- 
mentat în Concluzia capitolului 11, limitele însele sunt contradictorii. 
Consider că natura contradictorie a acestor limite este cea mai bună 
explicație a permanentei reveniri a acestui fenomen în istorie şi, 
prin urmare, este confirmată de aceasta. 

Confirmări suplimentare sunt furnizate de faptul că, atunci când 
oamenii au luat măsuri pentru a evita aceste contradicții, contradic- 
ţiile s-au repus pe ele însele în altă parte. În încercarea de a evita o 
contradicție la limita cognoscibilului, Sextus generează o contra- 
dicţie la limita exprimabilului (secțiunea 3.4); Kant încerca să rezolve 
antinomiile (contradicții la limita iterabilului) prin invocarea dis- 
tincţiei dintre fenomen şi noumen (secțiunea 6.7) şi, procedând în 
acest fel, genera contradicții la limita conceptibilului şi a exprimabi- 
lului (secțiunea 5.5); Russell încerca să rezolve paradoxurile auto-re- 
ferinţei (contradicții la toate limitele), dar reuşea doar să genereze o 
altă contradicţie la limita exprimării (secțiunea 9.7). Acele teorii ale 
înţelesului care postulează corelate semantice generează contradicții 

la limita exprimării (Concluzia capitolului 12), dar aruncarea peste 
bord a corelatelor semantice produce alte contradicții la limitele 
gândirii (Concluziile capitolelor 13 şi 14). Iar diferite soluţii ale 
paradoxurilor auto-referinţei pe care le-am examinat reproduc pur 
şi simplu problema (secţiunile 9.8, 10.7, 11.4). 

Precum aerul dintr-un balon parțial umflat, dacă se exercită o 
presiune asupra contradicțiilor într-un loc, ele apar în altul. Acest 
enunţ ar putea fi numit legea conservării contradicţiei. Dacă contra- 
dicția este inerentă chiar naturii subiectului, această lege nu este 
surprinzătoare: ne vom aştepta la apariţia contradicţiilor în orice 
discuție a subiectului care incearcă să dea socoteală de fapte. 


$2. 
Teoreme limitative 


Fenomenul persistenţei este, de fapt, deja recunoscut în discuţiile 
despre paradoxurile semantice: încercările de a rezolva aceste para- 
doxuri produc întotdeauna alte paradoxuriî. Herzberger (1980-1981), 
de exemplu, discută acest subiect. 

Pentru a vedea de ce şi cum apare acest fenomen, să examinăm 
mai întâi teoremele limitative ale logicii moderne.! Este un loc 
comun observația conform căreia paradoxurile auto-referinței stau 
la baza multor teoreme de acest fel. De exemplu, dacă o teorie ar 
putea exprima propriul său predicat de adevăr, am avea (păstrând 
celelalte lucruri constante) paradoxul Mincinosului. Prin urmare, 
nici o teorie nu poate exprima propriul său predicat de adevăr (dacă 
este să fie menţinută consistenţa): Teorema lui Tarski. Dacă o teorie 
care conţine aritmetica ar fi axiomatizată, atunci acea teorie ar pu- 
tea să exprime propriul său predicat de apartenenţă; am avea atunci 
o versiune a paradoxului Cunoscătorului (paradoxul lui Godel; vezi 
secțiunea 10.2). Prin urmare, teoria nu este axiomatică (dacă este să 


! Pentru o discuţie informală despre aceste teoreme, vezi, de exemplu, Fraenkel, 
Bar-Hillel şi Levy (1973), capitolul 5, secțiunea 7. Pentru detalii tehnice, vezi Boolos 
şi Jeffrey (1974), capitolele 15 şi 16. 

fie menținută consistenţa): prima Teoremă de Incompletitudine a 
lui Gâdel. Mai mult, orice încercare de a arăta că o teorie (suficient 
de bogată) este consistentă trebuie să poată exprima predicatul de 
apartenenţă pentru acea teorie. Acesta nu poate fi exprimat în teo- 
ria insăşi, căci altfel am avea acelaşi paradox. Prin urmare, orice 
încercare de a arăta că o teorie este consistentă trebuie să folosească 
resurse care depăşesc pe cele ale teoriei în discuţie (dacă este consis- 
tentă): cea de-a doua Teoremă de Incompletitudine a lui G6del. 
Aşadar, atât în Teorema lui Tarski, cât şi în cea de-a doua Teoremă 
de Incompletitudine a lui Gâdel, rezultatul limitativ este pur şi 
simplu acela că o anumită noţiune nu poate fi exprimată în teorie, 
dacă este să se evite contradicţiile la limitele gândirii? 

Acum, încercările de a rezolva paradoxurile semantice trebuie să 
arate că noțiunile semantice ale limbii române (sau ale oricărui alt 
limbaj natural) sunt, în pofida aparenţelor, consistente. Această între- 
prindere ne cere să formulăm o teorie despre felul în care se com- 
portă aceste noțiuni şi să-i stabilim consistenţa, în mod normal prin 
producerea unei interpretări semantice a teoriei. Atunci nu este sur- 
prinzător că fiecare încercare de a rezolva paradoxurile generează 
un mecanism semantic care nu este disponibil în teoria respectivă. 
Dar unde poate localiza teoreticianul acest mecanism? Poate fi 
încorporat în mod obişnuit în teoria însăşi într-o manieră naturală, 
dar în acest caz apar paradoxurile (adesea de o diversitate extinsă) — 
persistența contradicţiei; sau altfel, noţiunile în discuție pot fi exi- 
late într-o metateorie distinctă.? 

În măsura în care este vorba despre rezolvarea paradoxurilor, 
prima mişcare este evident fatală. Dar, în felul său, tot aşa este şi 
cea de-a doua: căci scopul exerciţiului era acela de a arăta că noţiu- 
nile semantice ale limbii române sunt consistente, dar acum avem 
mai multe noțiuni semantice decât pot fi exprimate în teoria noastră 
inițială, şi astfel teoria noastră este greşită sau cel puțin incompletă. 


2 Dacă permitem ca teoriile relevante să fie inconsistente, şi astfel să reprezinte 
contradicţiile, atunci rezultatele limitative eşuează. Vezi Priest (1994b). 
3 Pentru discuţii suplimentare, vezi Priest (1987), cap. 1. 

Am putea încerca să evităm problema arătând că ansamblul alcătuit 
din teoria-obiect plus metateorie este consistent, dar ne aflăm acum 
într-un regres. Mai mult, această mişcare eşuează. Mişcarea este o 
formă de parametrizare şi nu face altceva decât să regenereze pro- 
blema la limită, după cum am văzut (secțiunile 10.6 şi 10.7) — persis- 
tenţa contradicţiei. 

Această situaţie este inevitabilă: dacă incercăm să găsim o soluţie 
a paradoxurilor semantice ale limbii române, atunci metalimbajul 
trebuie să fie unul pentru limba română. Prin urmare, dacă este să 
fie menţinută consistenţa, noțiunile relevante nu pot fi exprimate în 
limba română (Transcendenţă). Dar noţiunile sunt exprimate întot- 
deauna in limba română (Închidere). Aşadar, încercările de a evita 
aceste contradicții la limitele gândirii sfârşesc in cele din urmă în 
contradicții la limita exprimării — persistența contradicţiei. 

Am întâlnit deja un exemplu de acest fel la Davidson în legătură 
cu „adevărat-în-română“ (secțiunea 13.7). Un al doilea exemplu este 
Herzberger însuşi, într-un alt articol de-al său (1970). În acest arti- 
col, Herzberger analizează un paradox pe care il numeşte paradoxul 
întemeierii (o versiune semantică a paradoxului lui Mirimanoff; vezi 
secțiunile 8.4 şi 8.5). Concluzia sa (sub forma unei teoreme limita- 
tive pertinente) este aceea că noțiunea de predicat întemeiat al unui 
limbaj nu poate fi exprimată în acel limbaj. Ironia situaţiei este aceea 
că Herzberger nu are nici o dificultate în a explica ce inseamnă ca 
un predicat al limbii engleze să fie intemeiat, arătând astfel că acesta 
poate fi exprimat in limba engleză. 


$3. 
Universul lui Grim 


Dacă contradicţiile au obiceiul de a se ivi din nou şi din nou, nu 
este surprinzător că şi strategiile adoptate pentru a le rezolva au 
acelaşi obicei. Am examinat mai multe strategii (eşuate) adoptate 
pentru a încerca evitarea contradicţiei. De exemplu, mai mulți filo- 
sofi au apelat la unele moduri non-literale de expresie: Anselm (sec- 
ţiunea 4.2), Kant (secţiunea 5.6), Wittgenstein (a arăta, secțiunea 

12.9), Derrida (secţiunea 14.9). Alţi filosofi au recurs la parame- 
trizare: Ramsey, Tarski etc. (secțiunea 10.6), Russell (capitolul 14, 
nota 24); dar de departe, cea mai persistentă strategie istorică a fost 
aceea de a nega existenţa totalităţii ultime (în ultimă instanță, dacă 
nu mai inainte). Aceasta a fost, în felul său, linia adoptată de Aristotel 
(secţiunea 2.2), Kant (Soluţia 1, secțiunea 6.7), Russell (secțiunea 9.6), 
Zermelo (secţiunea 11.1) şi alţii. Dar după cum am văzut, ideea nu 
poate fi susținută: totalizarea este inerentă aparatului nostru con- 
ceptual, iar încercările de a nega aceasta se lovesc în mod caracte- 
ristic de contradicții. 

Această carte era pe punctul de a fi terminată în momentul când 
mi-a căzut în mână cartea lui Grim, The Incomplete Universe, care 
furnizează un alt studiu de caz subsumat fenomenului care ne-a 
preocupat. Interesul principal al lui Grim priveşte contradicţiile la 
limitele cogniţiei. În virtutea faptului că putem diagonaliza în afara 
totalităţii adevărurilor, a adevărurilor cognoscibile etc. (după cum 
am văzut în secțiunea 10.2), Grim conchide că nu există o totalitate 
a adevărurilor, a lucrurilor cognoscibile, a Propoziţiilor etc. În for- 
mularea sa (p. 1): 


Această carte este o explicaţie a unui mănunchi de rezultate logice înrudite. 
Luate laolaltă, aceste rezultate par a ne învăţa ceva important din punct de 
vedere filosofic: ceva despre cunoaştere şi adevăr şi ceva despre imposibili- 
tatea logică a totalităţilor cunoaşterii şi adevărului. 


Aici, Grim are în vedere colecțiile tuturor adevărurilor, tuturor 
lucrurilor cognoscibile etc. (Nu există nici o problemă privind colec- 
ţiile unora dintre acestea.) Soluţia propusă de Grim este, prin ur- 
mare, de cel mai familiar gen. 

În universul lui Grim, deci, nu există vreo totalitate a entităţilor 
de genurile corespunzătoare. Dar universul lui Grim este mai grimat 
decât atât. Am văzut (secțiunea 11.1) că soluțiile care neagă exis- 
tența unor astfel de totalităţi contravin Principiului Domeniului. 


1 Grim (1991); trimiterile se fac la această ediție. 

Grim recunoaşte că şi cuantificarea peste aceste totalităţi este 
imposibilă. El produce chiar o variantă atrăgătoare a paradoxului lui 
Russell pentru a arăta că nu se poate cuantifica peste toate Propo- 
zițiile (pp. 113 şi urm.). Esenţialmente, aceasta decurge după cum 
urmează. Să presupunem că poți cuantifica peste toate Propoziţiile 
şi să considerăm Propoziția că nici o Propoziţie nu este despre sine. 
Dacă nu este despre sine, atunci, întrucât este despre acele Propo- 
ziţii care nu sunt despre ele însele, este despre sine. Reciproc, dacă 
este despre sine, atunci, întrucât nu este despre acele Propoziţii care 
sunt despre ele însele, nu este despre sine. 

Putem să întărim argumentul, arătând în acelaşi timp că aici 
contradicţia este un paradox de incloziune (de fapt, unul care cores- 
punde schemei lui Russell), după cum urmează. Vom spune că Pro- 
poziția p este despre Propoziția q (Dpq) ddacă p este de forma vxa(x) 
şi a(q). Acum, fie p(y) „y este o Propoziție“, astfel că 02 este colecția 
tuturor Propoziţiilor. Dacă x c 2, fie 6(x) Propoziția Vq(q e x A 
—Daqq). Să numim această Propoziţie p,. În mod evident, p, este o 
Propoziţie şi astfel avem Închidere. Transcendența rezultă după 
cum urmează. Fie x c 2 şi să presupunem că p, e x. Atunci sau 
Dp„p., sau —-Dpp,. Dacă Dpp,, atunci, întrucât p, este de forma vq(q 
e x A —Dqq), avem p, € x A —-Dpp, şi deci -Dpp,. Dacă, pe de altă 
parte, —-Dpp,, atunci avem p, e x A —Dpp,, i.e. Dpp,. Prin urmare, 
în fiecare caz avem o contradicție. Prin contrapoziţie, p, € x, după 
cum este cerut. 

Soluția lui Grim a acestei contradicții de incloziune este, după 
cum am spus, aceea de a nega că poți cuantifica peste toate Propo- 
ziţiile. Mişcarea poate evita contradicția, dar această evitare face ca 
teza lui Grim să fie inexprimabilă. Căci însăşi pretenţia că nu există 
o colecție a tuturor Propoziţiilor (sau a tuturor Propoziţiilor adevă- 
rate etc.) cuantifică în mod evident peste toate Propoziţiile. Dacă nu 
o face, atunci nu exprimă ceea ce este cerut. Aşadar, avem o contra- 
dicţie la limita exprimării — persistenţa contradicţiei.” 


5 Situaţia nu este diferită de cea în care se găsea Russell. Vezi secțiunea 9.7. 

Grim este conştient de problemă, chiar dacă nu, probabil, de acu- 
itatea sa. El spune (p. 122); 


Am început acest capitol cu un argument cantorian fundamental conform 
căruia nu poate exista nici o mulțime a tuturor adevărurilor sau a tuturor 
Propozițiilor. În cele din urmă, totuşi, am oferit un argument împotriva cuan- 
tificării propoziţionale universale în general. Nu este aici cel puţin o tensi- 
une între aceste două concluzii? 


Rezolvarea pe care Grim o propune „tensiunii“ constă din a insista 
asupra ideii că ceea ce susțin argumentele sale este că (p. 122): 


chiar noţiunea tuturor adevărurilor - sau tuturor Propozițiilor (...) este ea 
însăşi incoerentă. 


Ce se înțelege aici prin „incoerent“? Uneori cuvântul este folosit 
ca un simplu sinonim al lui „inconsistent“. Dacă aşa stau lucrurile 
aici, atunci vom avea doar o altă enunțare a problemei şi nu o solu- 
ţie. Totuşi, Grim nu are în vedere aşa ceva. După cum explică el 
(p. 123), concluziile sale: 


ar trebui redate folosind ghilimelele citării sau alte tehnici ale vorbirii indi- 
recte. Nu există nici o „mulțime a tuturor adevărurilor“ şi în această pri- 
vinţă nici o noțiune coerentă a „tuturor adevărurilor“, tot aşa cum nu există 
astfel de lucruri precum „cercul pătrat“ sau „cel mai mare întreg pozitiv“. 
În fiecare caz, ceea ce negăm este că există ceva care corespunde unei anu- 
mite descripţii, o descripţie prin care ne-am contrazice pe noi înşine dacă 
am utiliza-o în mod direct. Dar negarea existenţei vreunui astfel de lucru 
precum „toate adevărurile“ sau „toate Propoziţiile“ nu ar trebui să fie con- 
siderată ca angajându-ne la cuantificarea peste toate adevărurile sau peste 
toate Propoziţiile, tot aşa cum negarea existenței vreunui astfel de lucru 
precum „cercul pătrat“ nu ar trebui să fie considerată ca angajându-ne la 
referirea la ceva ce este deopotrivă cerc şi pătrat. 


Ceea ce se întâmplă aici nu este clar: par a fi mai multe gânduri 
care nu sunt pe deplin consistente unul cu celălalt. Pentru început, 

suntem sfătuiți să exprimăm teza cărţii între ghilimelele citării. 
Astfel, avem un apel la un mod non-literal de exprimare. Am mai 
văzut acest apel de mai multe eri până acum şi nu este mai reuşit 
aici decât a fost în celelalte locuri. Punerea tezei între ghilimelele 
citării ne-ar putea avertiza că aceasta nu înseamnă ceea ce spune că 
înseamnă, dar aceasta nu ne ajută să determinăm ceea ce înseamnă 
aceasta În orice caz, atunci când spunem că nu există un astfel de 
lucru precum cercul pătrat, „cercul pătrat“ nu trebuie să fie pus între 
ghilimelele citării. Înţelesul său este cel literal şi corect. Este vorba 
doar despre faptul că această negare nu trebuie să ne angajeze la 
existența unei astfel de entități, după cum ne-a învăţat Russell. 

Se presupune apoi că trebuie să sesizăm o analogie între ceva sau 
altceva, pe de o parte, şi descripții non-denotative sau limbaje care 
conțin astfel de descripţii, pe de altă parte. Nu îmi este clar dacă 
ceva-ul în discuție este considerat a fi descripţia definită „noţiunea 
de cuantificare peste toate Propoziţiile“ sau Propoziţiile ce conțin o 
astfel de cuantificare. De fapt, nici una dintre posibilități nu funcţio- 
nează. Dacă este să luăm descripţia „noţiunea de cuantificare peste 
toate Propozițiile“ ca fiind ea însăşi non-denotativă, atunci, întrucât 
nu există o astfel de noțiune, limbajul care o utilizează trebuie să fie 
lipsit de sens. Aceasta ar fi, din nou, o mişcare suficient de familiară, 
dar una care nu este de mare ajutor aici. În mod evident, limbajul 
nu este lipsit de sens; Grim îl foloseşte tot timpul. Dacă ar fi lipsit 
de sens, atunci nu am putea să înțelegem argumentele lui Grim, 
despre care se presupune că stabilesc concluzia majoră a cărții sale. 
Evident, putem să le înțelegem. 

Să presupunem, pe de altă parte, că ni se cere să considerăm că 
limbajul care conține cuantificare peste toate Propoziţiile trebuie să 
fie înţeles într-un fel similar cu limbajul care conține descripţii non-de- 
notative. Ceea ce putem spune exact despre această mişcare depinde 
de acea abordare a non-denotării presupusă a fi folosită şi de felul în 
care se presupune că o aplicăm la cazul cuantificaţional. Dar oricum 


$ S-ar putea spune, presupun, că întreaga poveste devine exact unul dintre bas- 
mele relatate de (fraţii) Grim(m). 

am încerca să prelucrăm detaliile, o astfel de mişcare trebuie să eşueze, 
deoarece ceea ce spunem despre propoziţiile care conţin cuantificare 
propozițională este, in cele din urmă, irelevant. În particular, 
argumentul lui Grim despre Propoziția „nici o Propoziţie nu este 
despre sine“ poate menționa o propoziţie cuantificată pentru a 
specifica o Propoziţie, dar nu utilizează o astfel de propoziţie. Toate 
propozițiile asertate în argument sunt libere de cuantori. Prin 
urmare, ceea ce se spune despre statutul propoziţiilor cuantificate 
este în afara subiectului. 

Putem chiar să eliminăm toate menţionările cuantificării din 
argument. Să spunem că Propoziția p este despre Propoziția g (Dpq) 
dacă p este de forma a(£), unde a(q) (iar aici nu este permisă apariția 
cuantificării în a). Acum, să considerăm Propoziția: această Propo- 
ziţie nu este despre sine, i.e. —-Dpp, unde aceasta însăşi este p. Dacă 
Dpp, atunci, întrucât p este de forma —Dtt, avem —Dpp. Dacă, pe de 
altă parte, —Dpp, atunci, întrucât p este de forma —Dtt, Dpp. Con- 
tradicție. Aşadar, încercarea de a evita contradicţia la limita gândirii 
printr-o teză despre cuantificare peste propoziţii nu poate reuşi.” 

După cum a demonstrat această scurtă trecere în revistă a ideilor 
lui Grim, cartea sa prezintă aproape toate trăsăturile notabile care 
sunt de găsit în discuţiile despre limitele gândirii cu care ne-am 
obişnuit atât de mult pe parcursul cărții de față. Nu se putea spera 
într-o nouă confirmare mai izbitoare a modelului. 


7 Secţiunea 1.7 din cartea lui Grim conţine o scurtă critică a liniei de abordare a 
paradoxurilor semantice pe care am susţinut-o. O observaţie critică minoră a lui 
Grim este aceea că linia are drept rezultat o „zăpăcire uluitoare“ [ „bewildering 
flurry>“] a contradicţiilor (p. 27). Unele dintre contradicţiile citate de Grim depind de 
contrapoziţia T-schemei, pe care am susţinut-o în post-scriptum-ul la Priest (1979a), 
dar am ajuns să o resping în tratarea mai sistematică din (1987) (vezi în special sec- 
țiunea 5.4). Chestiunea dacă contradicţiile rămase sunt uluitoare este una subiectivă, 
nu obiectivă. Observaţia critică majoră a lui Grim este că nu ar trebui să se accepte o 
tratare contradictorie, din moment ce este disponibilă o tratare consistentă (şi anume 
a lui). După cum am văzut, o astfel de tratare nu este disponibilă. 

$4. 
Hegel şi incloziunea 


Toate contradicţiile la limita gândirii pe care le-am discutat în 
această carte sunt captate formal de noțiunea de incloziune. Contra- 
dicţiile care instanțiază Schema Incloziunii sunt generate de două 
momente: totalizarea unor mulțimi de p-uri şi spargerea acelor tota- 
lităţi cu ajutorul unui diagonalizator, 6, a cărui natură îi dă puterea 
de a străbate orice astfel de granițe. Momentul hotărâtor apare 
atunci când considerăm colecția tuturor gp-urilor; aici, diagonaliza- 
torul nu are nici o cale consistentă de ales. O forță implacabilă întâl- 
neşte un obiect irezistibil, iar rezultatul acestei întâlniri este contra- 
dicţia, sub forma unei incloziuni. 

Figura istorică ce a avut cea mai clară intuiție a fenomenului a 
fost, după cum am văzut, Hegel. Pentru el, momentele totalizării şi 
depăşirii sunt cele două momente ale infinitului adevărat. Noţiunea 
de incloziune este o generalizare a noţiunii de infinit adevărat a lui 
Hegel; diagonalizarea îşi pierde proprietăţile ei generatoare (întru- 
cât este doar o funcție parţială), şi astfel incloziunea îşi pierde infini- 
tatea sa absolută; dar la limita sa, incloziunea moşteneşte proprietă- 
țile categoriei contradictorii a lui Hegel. 

Mulţi oameni nutresc dorința de a-şi solicita capacităţile pe cât 
de mult este posibil, şi astfel de a-şi explora limitele. Această consta- 
tare este evident valabilă în privinţa capacităților fizice exersate în 
sport şi în alte probe de rezistenţă, dar este la fel de valabilă în pri- 
vința capacităţilor noastre de gândire, cum sunt conceperea, descrie- 
rea, exprimarea etc. Explorarea unei limite a gândirii are, în orice 
caz, o curioasă proprietate de tip oglindă. Explorând limita, te tre- 
zeşti vrând-nevrând de partea cealaltă. Hegel formulează această 
proprietate astfel: 


€ Miller (1969), p. 134. [Vezi traducerea românească de D. D. Roşca, în G. W.F. 
Hegel, Ştiinţa logicii, Bucureşti, Editura Academiei, 1966, p. 116.] 

Se obişnuieşte (...) să se insiste mult asupra limitelor cunoaşterii, ale rați- 
unii etc. şi se afirmă că nu ar putea fi depăşită limitarea. Cei ce afirmă acest 


lucru nu-şi dau seama că, prin chiar faptul că ceva a fost determinat ca bari- 
eră, aceasta a fost deja depăşită. 


În Tractatus, Wittgenstein o formulează astfel:? 


pentru a trasa o graniță gândirii ar trebui să putem gândi ambele laturi ale 
acestei granițe (ar trebui deci să putem gândi ceea ce nu se poate gândi). 


Intocmai. Din ceea ce nu poți spune, din aceea te contrazici. 





9 Pears şi McGuinness (1961), p. 3. (Vezi traducerea românească de Mircea 
Dumitru şi Mircea Flonta, în Ludwig Wittgenstein, Tractatus Logico-Philosophicus, 
Bucureşti, Editura Humanitas, 2001, p. 77.] 


PARTEA A 5-A 


POST TERMINUM 
Şi acest spirit întunecat mistuit de un dor 
De a urma cunoaşterea ca pe o stea călăuzitoare, 


Dincolo de cel mai îndepărtat hotar al gândirii omeneşti. 


ALFRED, LORD TENNYSON, Ulysses 


15. HEIDEGGER ŞI GRAMATICA FIINȚEI 


$15.1 
Heidegger şi gramatica 


În cercurile filosofice contemporane se obişnuieşte să se distingă 
între filosofia analitică şi filosofia continentală. În ce măsură există 
o diferenţă reală între aceste două genuri de filosofie, mai curând 
decât pur şi simplu o chestiune lingvistică de stil şi idiom este o 
întrebare justificată. Personal sunt înclinat să cred că diferența nu 
există.! Poate că acest eseu va dezvolta întrucâtva această chestiune, 
deşi ea nu se află pe agenda mea de lucru aici. 

Luând distincţia drept bună şi concentrându-ne asupra laturii 
analitice, este clar că Frege, Russell, Wittgenstein şi Carnap sunt 
membri exemplari ai curentului analitic. Iar în opera acestor filosofi, 
gramatica logică joacă un rol central, după cum, de exemplu, stau 
mărturie eseurile din Gaskin (2001). De asemenea, gramatica logică 
a condus pe aceşti filosofi la concluzii evident paradoxale. Să ne gân- 
dim, după cum am văzut, la Frege despre conceptul cal (secţiunea 
12.2) sau la Wittgenstein spunând în Tractatus ceea ce nu se poate 
spune (secțiunea 12.8). 


z« 


! Pentru început, terminologia este întru totul derutantă. „Filosofie analitică“ nu 
are aproape nimic de a face cu analiza filosofică. Analiza filosofică era o metodă 
filosofică susținută de Russell şi Wittgenstein la începutul secolului XX şi care a fost 
rapid respinsă - chiar de Wittgenstein însuşi. “Filosofie continentală“ este incă şi mai 
derutant. Mai întâi, acest termen se referă într-o manieră foarte britanică la restul 
Europei, dar mult din ceea ce s-a petrecut acolo nu este filosofie continentală. (Să ne 
gândim la Frege, Wittgenstein, Cercul de la Viena, Şcoala Lvov-Varşovia.) Pentru o 


discuție mai detaliată despre această distincție, vezi Priest (în curs de apariţie c). 

De partea cealaltă a distincţiei, Husserl, Heidegger, Sartre şi 
Derrida fac parte în mod exemplar din tabăra continentală. Grama- 
tica logică joacă un rol mai puţin evident in opera acestor filosofi. 
Un corolar important al acestui capitol este acela că gramatica logică 
joacă un rol extrem de semnificativ cel puţin în privinţa unuia din- 
tre aceşti filosofi: Martin Heidegger. Mai mult, consideraţiile privind 
gramatica logică l-au condus pe Heidegger la exact acelaşi gen de 
concluzii paradoxale la care i-au condus pe filosofii analitici. Voi 
arăta toate acestea. Ar trebui să spun de la bun început că gândirea 
lui Heidegger este bogată şi complexă, precum şi că doar o parte din 
aceasta ne va preocupa aici — fiind, totuşi, o parte centrală, dacă nu 
cea mai centrală. Semnalez, de asemenea, că aici sunt preocupat de 
explicarea concepţiilor lui Heidegger şi nu de apărarea acestora. Voi 
încerca, totuşi, să prezint aceste concepţii într-o lumină pe cât se 
poate mai plauzibilă. 

Cu toate că Heidegger a scris mult de-a lungul vieţii, punctul 
central al filosofiei sale, in jurul căruia se învârt toate celelalte, este 
„întrebarea privitoare la ființă“.? Întrebarea a fost anunțată in 
introducerea la Fiinţă şi timp şi a fost urmărită de Heidegger până 
în ultimele sale scrieri. Importanţa consideraţiilor gramaticale pentru 
această întrebare i-a fost clară lui Heidegger de la bun început. De 
exemplu, în Fiinţă şi timp, Heidegger spune ((1996)', p. 50):* 


În ce priveşte caracterul greoi şi „nemăiestria“ expresiei în cursul analizelor 
care urmează, se cuvine să facem această remarcă: una este să dai socoteală 
de ființare în chip narativ şi altceva este să surprinzi ființarea în fiinţa ei. 
Pentru cea din urmă sarcină nu numai cuvintele sunt cele care adesea ne 
lipsesc, ci în primul rând „gramatica“. Dacă ne este permis să facem o tri- 
mitere la cercetări mai vechi de analitică a ființei şi desigur incomparabile 


2 Unii traducători scriu cu majuscule „F“-ul din „ființă“ (şi „N“-ul din „nimic“). 
Aceasta poate fi o convenție utilă, dar nu o voi urma aici. 

* Martin Heidegger, Fiinţă şi timp, traducere de Gabriel Liiceanu şi Cătălin 
Cioabă, Bucureşti, Editura Humanitas, 2003. Numerele de pagină corespund ediției 
în limba română. 

3 În toate citatele, sublinierile îi aparţin lui Heidegger. 

între ele ca nivel, atunci să punem alături pasaje ontologice din Parmenide 
al lui Platon sau capitolul 4 din cartea a VIl-a a Merafizicii lui Aristotel cu 
un pasaj narativ din Tucidide şi atunci se va vedea cât de ieşite din comun 
erau formulările cu care grecii s-au văzut asaltați din partea filosofilor lor. 


Mai mult, aceste consideraţii gramaticale au jucat un rol impor- 
tant în modificarea de direcţie ce a avut loc în gândirea lui Heidegger 
despre fiinţă pe la mijlocul anilor '30, o perioadă la care se face refe- 
rire adesea prin Kehre.! Vom vedea cum în cele ce urmează. Să 
începem chiar cu întrebarea privitoare la ființă. 


$15.2 
Întrebarea privitoare la fiinţă 


Ce este întrebarea privitoare la ființă? Tot ceea ce este are ființă — 
există, dacă vreţi, atâta vreme cât nu daţi un sens particular acestei 
noțiuni, unul spaţial, material, temporal etc. Dar ce înseamnă a fi? 
Aceasta este întrebarea privitoare la ființă. În formularea lui 
Heidegger ((1996), p. 10): 


În întrebarea pe care trebuie să o elaborăm, ceea-ce-este-vizat-prin-întrebare 
este ființa, acel ceva ce determină ființarea ca ființare, acel ceva pe baza 
căruia ființarea, indiferent de felul în care ar fi lămurită, este de fiecare 
dată deja înțeleasă. 


Potrivit lui Heidegger, întrebarea privitoare la ființă a fost o temă 
centrală a filosofiei vechii Grecii, dar după Platon şi Aristotel între- 
barea s-a pierdut, astfel încât astăzi ne vine greu să o receptăm ca 
pe o întrebare importantă. În Introducerea la Fiinţă şi timp, 
Heidegger indică trei motive pentru care problema ființei ar putea fi 
considerată o non-temă - ființa este cea mai generală proprietate şi, 


1 Kehre nu este în nici un caz un simplu nume pentru modificarea de direcţie ce a 
avut loc in gândirea lui Heidegger, chiar dacă acesta este sensul cu care voi folosi aici 
acest cuvânt. Este, pesemne mai important, o concepţie despre Dasein, dar nu este 
nevoie să intrăm în detalii. 

prin urmare, nu poate fi definită prin gen şi diferenţă, iar înţelesul 
său vorbeşte de la sine — şi respinge în mod corect toate aceste motive. 
În particular, după cum arată Heidegger, trebuie să ai o anumită 
înțelegere a noțiunilor implicate într-o întrebare, înainte de a o pune, 
dar acest fapt nu arată că această înţelegere este una bine articulată 
((1996), p. 9): 


Căutare fiind, interogarea are nevoie de o călăuzire premergătoare din partea 
a ceea-ce-este-căutat. Sensul fiinţei trebuie de aceea să ne fie într-un anume 
fel deja disponibil. De altfel am şi spus-o: întotdeauna ne mişcăm deja într-o 
înţelegere a ființei. Pornind de la această înțelegere, iau naştere întrebarea 
explicită privitoare la sensul ființei şi tendința către conceptul ei. Noi nu 
ştim ce anume înseamnă „ființă“. Însă deja când întrebăm „Ce este “fiinţa'?* 
stăruim într-o înțelegere a lui „este“, fără să putem să fixăm printr-un con- 
cept ce înseamnă acest „este“. Nici măcar nu cunoaştem orizontul de la care 
pornind ar trebui să surprindem şi să fixăm sensul. 


Ar trebui să se observe că Heidegger ia ființa atât în sensul de 
existenţă, cât şi în sensul de predicaţie. Atât în a spune că un obiect 
este, cât şi în a spune că un obiect este ceva se atribuie ființă acelui 
obiect. Aici, de exemplu, este clar că Heidegger ia ființa ca este al 
existenţei ((1996), p. 11): 


Fiinţătoare sunt toate despre care vorbim, toate pe câte le avem în vedere, 
toate la câte ne raportăm într-un fel sau altul; ființător este deopotrivă ceea 
ce suntem noi înşine şi felul în care suntem. Ființa rezidă în faptul-că-ceva- 
este (das Daf-sein) şi în faptul-că-ceva-este-în-cutare-fel (das Sosein), ea 
rezidă in realitate, în simpla prezenţă (Vorhandenheit), în subzistență, în 
valabilitate, în existență (Da-sein), în „există“ („es gibt“*). 

Iar aici declară că ființa este acel este al predicaţiei ((1996), pp. 7-8): 


Nu există cunoaştere ori enunţ, nu există raportare la ființare sau la sine 
însuşi în care să nu se facă uz de „fiinţă“, iar expresia spune limpede, în 
toate aceste cazuri, ce e de spus. Oricine înţelege ce înseamnă „Cerul este 
albastru“, „Sunt vesel“ şi altele asemenea. 

S-ar putea crede că Heidegger comite o confuzie punând laolaltă 
aceste lucruri, dar nu este aşa. Pentru Heidegger, forma generală a 
unui enunț este „x este [y]“ (unde y-ul este facultativ), iar „este“, care 
exprimă ființa, este pentru Heidegger predicatul logic universal. 

Un ultim punct preliminar. Întrebarea privitoare la ființă este 
pusă de oameni şi numai de aceştia. Natura lor, Dase:n, are, prin ur- 
mare, o relație foarte specială cu natura ființei. În Fiinţă şi timp 
apare foarte clar că aşa stau lucrurile, iar cercetarea acestei relații 
avea să-l preocupe pe Heidegger în toate scrierile sale. 


$15.3 
Incredibila inefabilitate a fiinţei 


Atât despre întrebarea privitoare la ființă. Care este răspunsul la 
această întrebare? Heidegger ajunge la concluzia conform căreia nu 
se poate da un răspuns, sau cel puţin nu se poate da un răspuns 
direct. În calea unui astfel de răspuns stau consideraţii gramaticale 
simple. Heidegger formulează două argumente (din câte pot să-mi 
dau seama) care arată că nu se poate da un răspuns la întrebare. 
Primul argument face apel la faptul că fiinţa nu este ea însăşi o 
fiinţare ((1996), pp. 10-11): 


Fiinţa ființării nu „este“, ea însăşi, o ființare. Primul pas filosofic în înţele- 
gerea problemei ființei constă în a nu mython tina diegeisthai, în a nu „spune 
poveşti“, adică în a nu determina ființarea ca fiinţare în proveniența sa prin 
recurs la o altă ființare, ca şi cum fiinţa ar avea caracterul unei fiinţări 
posibile. 


Dar dacă fiinţa nu este o ființare, rezultă că nu se poate spune 
nimic despre ființă. Căci a spune ceva de forma „Fiinţa este [cutare 
şi cutare)“ ar fi a-i atribui fiinţei fiinţare şi astfel a o face o fiinţare, 
ceea ce aceasta nu este. 

Dacă argumentarea lui Heidegger nu este clară în această pri- 
vință, o putem clarifica folosind un argument similar care apare la 

Frege. Potrivit lui Frege, trebuie să se distingă între obiecte (core- 
latele ontologice ale numelor) şi concepte (corelatele ontologice ale 
predicatelor). Diferența fundamentală constă din aceea că orice con- 
cept este „nesaturat“ (inerent lacunar). Frege trebuie să apeleze la 
acest fapt pentru a explica unitatea propoziției. Nu trebuie să in- 
trăm în detalii aici. Chestiunea importantă în cazul de față este că 
una dintre consecințele concepției sale este aceea că presupunerea 
conform căreia conceptele sunt obiecte de un anumit gen este o 
eroare logică. În particular, nu se poate face referire la concepte prin 
intermediul unei locuţiuni substantivale. În acelaşi fel, pentru 
Heidegger ființările sunt obiecte, lucruri, iar ființa este un concept. 
Într-adevăr, după cum am observat deja, „este“ este forma univer- 
sală a predicaţiei. Prin urmare, nu se poate face referire la ființă, 
deoarece aceasta este de altă categorie logică. A fortiori, nu se poate 
spune nimic despre ființă. Căci pentru a spune ceva despre ființă, ar 
trebui să se spună ceva de forma „Fiinţa este ...“ şi a o trata astfel 
drept un obiect. 


$15.4 
Nimie 


Cel de-al doilea argument al lui Heidegger pentru inefabilitatea 
fiinţei este desfăşurat cel mai pe larg în eseul său „Ce este metafi- 
zica?“. Pentru a-l înțelege, trebuie să ne ocupăm de ceea ce va părea 
la prima vedere o digresiune şi să vorbim despre nimic. 

Pentru Heidegger, nimic este ceva şi pe deasupra ceva foarte im- 
portant. Uneori, acestuia i se face onoarea unui articol definit, 
nimicul; ba chiar acesta face lucruri: nimicul nimicniceşte ((1977b), 
p. 43). Această utilizare şochează pe mulți filosofi contemporani ca 
fiind o simplă confuzie. În logica modernă, „nimic“ este o expresie 


5 Vezi secțiunile 12.1 şi 12.2. 

* Vezi traducerea românească de Thomas Kleininger şi Gabriel Liiceanu a eseului 
„Ce este metafizica?“, în Martin Heidegger, Repere pe drumul gândirii, Bucureşti, 
Editura Politică, 1988. Numerele de pagină corespund ediţiei in limba română. 

cuantificațională şi nu una substantivală. Prin urmare, nimic nu 
este un substantiv. Heidegger a fost criticat în exact această privință 
într-un foarte faimos atac al lui Carnap. Referindu-se la „Ce este 
metafizica?“, Carnap spune ((1959), p. 70): 


Interpretarea propoziției (1) [„Căutăm să întrebăm ce este Nimicul“] se 
bazează pur şi simplu pe eroarea de a folosi cuvântul „nimic“ ca pe un 
substantiv, deoarece în limbajul cotidian se obişnuieşte ca acest cuvânt să 
fie folosit în acest fel pentru a construi un enunț existențial negativ (...) 
Într-un limbaj corect, pe de altă parte, acest cuvânt nu este un nume special, 
ci cea care serveşte acestui scop este o anumită formă logică a propoziției. 


Dar Heidegger nu face nici o confuzie. El este perfect conştient 
de faptul că „nimic“ poate fi un cuantor. Dar „nimic“ poate funcţiona, 
de asemenea, şi ca o expresie substantivală perfect legitimă. De 
exemplu, în eseul său Fundamentele metafizice ale logicii, Heidegger 
spune ((1992), p. 3): 


Propoziția „A gândi despre nimic“ este ambiguă. Mai întâi, aceasta poate să 
însemne „a nu gândi“. Dar în mod evident, în calitate de ştiinţă a gândirii, 
logica nu are de a face cu a nu gândi. În al doilea rând, aceasta poate să în- 
semne „a gândi nimicnicitatea“, ceea ce înseamnă fără doar şi poate a gândi 
„ceva“. Gândind despre nimicnicitate sau străduindu-mă să gândesc despre 
„aceasta“ mă raportez meditativ la nimicnicitate şi acesta este subiectul 
gândirii mele. 


Iar Heidegger are dreptate în această privință. „Nimic“ poate fi 
folosit ca substantiv. Dacă acest fapt nu este clar, judecaţi propoziţia 
„Atât Heidegger, cât şi Hegel vorbeau despre nimic, dar ei formulau 
pretenţii diferite despre acesta“. Aici, „nimic“ nu poate fi un cuan- 
tor. Sau consideraţi propoziţia: 


(*) Dumnezeu a creat lumea din nimic. 
Aceasta înseamnă că Dumnezeu a făcut în aşa fel încât nimicni- 


citatea să dea naştere universului. În (*), „nimic“ nu poate fi anali- 
zat ca un cuantor. Dacă procedăm aşa, obținem: Pentru nici un x, 

Dumnezeu a creat lumea din x. Şi cu toate că această propoziţie este 
adevărată dacă Dumnezeu a creat lumea din nimic, ea este la fel de 
adevărată dacă universul a existat dintotdeauna: dacă nu a fost creat 
la un moment dat, atunci nu a fost creat din ceva. Iar existenţa eternă 
a universului este, în parte, ceea ce neagă (*). 

Nimic, aşadar, poate fi ceva. Dar, potrivit lui Heidegger, despre 
acesta nu se poate vorbi ((1977b), pp. 36-37): 


căutăm să întrebăm ce este nimicul. De la prima încercare de a ne apropia 
de întrebarea aceasta se iscă ceva neobişnuit. Nimicul, în întrebarea formu- 
lată astfel, este înţeles din capul locului ca ceva ce „este“ într-un anume 
chip, ca ceva de ordinul ființării. Dar în realitate tocmai de fiinţare se deose- 
beşte el în mod absolut. Interogarea privitoare la nimic — ce este şi cum este 
el - răstoarnă obiectul întrebării în opusul său. Întrebarea îşi răpeşte pro- 
priul său obiect. 

Ca atare, din capul locului, nu este cu putinţă nici un răspuns la această 
întrebare. Căci el nu are cum să împrumute decât această formă: nimicul 
„este“ cutare şi cutare lucru. În privința nimicului, întrebarea şi răspunsul 
sunt in aceeaşi măsură lipsite de noimă. 


Prin urmare, despre nimic nu se poate spune nimic. A spune 
ceva, fie că este cutare sau cutare, fie doar că este, este a-l trata ca 
pe un obiect, ceea ce nimicul nu este. Nimicul este absenţa tuturor 
obiectelor. Totuşi, s-ar putea observa că, deşi nu putem avea 
cunoaştere prin descripție a nimicului, putem avea, potrivit lui 
Heidegger, cunoaştere directă. O persoană (Dasein) se întâlneşte cu 
nimicul în experiența stării de teamă. 





6 Chiar dacă se insistă că „nimic“ nu poate fi decât un cuantor, situația nu este 
chiar atât de diferită, cel puţin din punct de vedere fregeean. Căci, dacă este un cuan- 
tor, atunci este un concept de nivelul doi. Acum, pentru Frege, toate conceptele au 
referință. Ca atare, „nimic“ se referă la ceva în acest sens. Dar la acest ceva nu se 
poate face referire printr-o locuţiune substantivală, deoarece nu este un obiect. Prin 
urmare, nu se poate spune nimic despre acesta, cel puțin nimic de forma „Nimic 
este ...“. (i mulțumesc lui Richard Gaskin pentru că mi-a atras atenția asupra 
acestui fapt.) 

$15.5 
Fiinţă şi nimic 


Ce legătură au toate acestea cu inefabilitatea ființei? Pur şi sim- 
plu aceea că, pentru Heidegger, ființa şi nimicul sunt identice. Dacă 
nimicul este inefabil, tot aşa este şi ființa. Heidegger enunţă identi- 
tatea relevantă după cum urmează ((1977b), pp. 48-49): 


„Fiinţa pură şi Nimicul pur sunt deci unul şi acelaşi lucru“. Această propo- 
ziţie a lui Hegel (Wissenschaft der Logik, 1 Buch, WW III, p. 74) este îndrep- 
tăţită. Fiinţa şi nimicul constituie un tot, dar nu din cauză că ele coincid în 
indeterminarea şi nemijlocirea lor — aşa cum apar ele privite din perspectiva 
conceptului hegelian de gândire - ci deoarece fiinţa însăşi este în esență 
finită şi se revelă numai în transcendența Dasein-ului menţinut în sfera 
nimicului.? 


Este greu de distins motivul pentru care Heidegger presupune că 
ființa şi nimicul sunt unul şi acelaşi lucru, dar în măsura în care îl 
înțeleg, acesta poate fi rezumat în următorul argument simplu: 


Fiinţa este ceea ce face ca ființarea să fie. 
Nimicul este ceea ce face ca ființarea să fie. 
Prin urmare, ființa este nimicul. 


Prima premisă este adevărată prin definiţie. Concluzia decurge 
valid, presupunând că nimic este aici un substantiv.* Prin urmare, 
numai cea de-a doua premisă poate fi discutată. Temeiul acestei pre- 
tenţii este, esențialmente, acela că o ființare este şi poate doar să fie, 


7 Şi iarăşi: „Doar fiindcă întrebarea «Ce este metafizica?» vizează din capul 
locului ridicarea deasupra, transcendența, fiinţa ființării, aceasta poate viza negativul 
fiinţei, acea nimicnicitate care, intocmai ca originarul, este identică cu ființa“ 
(Heidegger (1959a), p. 101). 

8 Şi că „ceea ce ...“ este o descripţie definită care specifică esența a ceva. 

deoarece nu este un nimic. Fiinţarea se opune, ca atare, nimicnici- 
tăţii. Dacă nu ar fi nimicul, atunci nu ar putea fi nici ființarea. În 
formularea lui Heidegger ((1977b), pp. 43-44): 


Abia în noaptea luminoasă a nimicului ivit o dată cu teama se naşte starea 
originară de deschidere a ființării ca ființare: faptul că ea este ființare - şi 
nu nimic. Acest „şi nu nimic“ adăugat de noi în vorbire nu este însă o expli- 
cație survenită ulterior, ci ceea ce în prealabil face cu putință starea-de- 
revelare a tot ce este ființare în genere. Esenţa nimicului care, în chip origi- 
nar, nimicniceşte, constă în aceasta: abia nimicul aduce Dasein-ul în fața 
ființării ca ființare. 


În plus, dacă nimicul se neagă pe sine, acesta produce ceea ce 
acesta nu este: ceva. Astfel, o fiinţare este tocmai nimicul nimicni- 
cindu-se pe sine.” Ființa este, atunci, nimicul operând asupra lui 
însuşi, după cum sugerează propoziția finală a următorului citat 
((1977b), p. 44): 


Nimicul nu este nici obiect, nici în genere ceva de ordinul ființării. Nimicul 
nu survine nici în sine, nici alături de ființarea căreia i s-ar adăuga în vreun 
fel. Nimicul este ceea ce face cu putință starea-de-revelare a ființării ca 
ființare pentru Dasein-ul uman. Nimicul nu este cel care oferă termenul 
opus ființării, ci el ţine în chip originar de esenţa însăşi. În fiinţa ființării 
survine nimicnicirea proprie nimicului. 


În miezul fiecărei ființări este tocmai nimicnicirea. Aceasta este 
esenţa ființării sale, adică ființarea sa. Şi întrucât nu se poate spune 
ce este nimicul, nu se poate spune ce este ființa. 





9 Îi sunt recunoscător lui Jay Garfield pentru că mi-a atras atenţia asupra acestei 
interpretări a textului. 

$15.6 
Forțarea limbajului 


Din două motive, deci, nu se poate spune nimic despre ființă. 
Însăşi gramatica limbajului nostru face imposibilă o astfel de între- 
prindere. Singura cale disponibilă de a vorbi despre ființă este, de 
fapt, aceea de a o trata ca pe o ființare. Această învăluire este unul 
dintre lucrurile centrale pe care le are în vedere Heidegger prin 
termenul depreciativ „metafizică“. 

Heidegger discută această problemă (între altele) în eseul său 
Întrebarea cu privire la ființă. Subiectul principal al acestui eseu 
este ceea ce el numeşte „trecerea dincolo“. Nu trebuie să ne preocupe 
aici ce înseamnă exact aceasta. Tot ce trebuie ştiut este că trecerea 
dincolo este ceea ce trebuie făcut pentru a pune aşa cum se cuvine 
întrebarea privitoare la ființă. Ţinând seama de această chestiune, 
se poate înțelege următorul pasaj ((1959a), p. 71): 


Ce-ar fi dacă insăşi limba metafizicii şi chiar metafizica însăşi, indiferent 
dacă este cea a Dumnezeului celui viu sau a celui mort, ca metafizică, ar 
forma bariera ce nu îngăduie trecerea dincolo (...)? Dacă aşa ar sta lucru- 
rile, trecerea dincolo nu ar deveni în chip necesar transformarea limbii şi nu 
ar cere o relație transformată cu esența limbii? 


Întrebării retorice i se răspunde apoi în mod afirmativ ((1959a), p. 73): 


Intrebarea privitoare la esenţa ființei sucombă dacă nu abandonează limba 
metafizicii, deoarece concepția metafizică nu îngăduie gândirea întrebării 
privitoare la esenţa fiinţei. 


Limba, cel puţin cea a metafizicii — şi nu avem o alta - nu poate 
face ceea ce este cerut. 

Luptându-se cu această problemă în acelaşi eseu, Heidegger în- 
cearcă să o ocolească prin tehnica scrierii sub ştersătură: scrierea 

unui cuvânt şi tăierea acestuia cu două linii incrucişate.!” Problema 
privitoare la ființă este aceea că aceasta nu este un lucru. Aceasta 
există numai în relaţia sa cu ființarea şi în special cu Dasein-ul. 
Fiecare dintre acestea, de fapt, există doar în măsura în care stă în 
relație cu celelalte. Heidegger descrie relaţia ființei cu Dasein-ul din 
punct de vedere antropomorfic ca „întoarcere-către“. Ținând seama 
de această chestiune, se poate înțelege următorul pasaj ((1959a), 
p. 81): 


Dacă întoarcerea-către aparține ființei, şi anume într-un astfel de mod încât 
ultima se sprijină pe prima, atunci „ființa“ este dizolvată în această intoar- 
cere. Devine de acum îndoielnic felul în care ființa, care a revenit la şi a fost 
absorbită de esenţa sa, trebuie să fie gândită. Corespunzător, o privire me- 
ditativă aruncată în acest tărâm al „ființei“ nu poate să o consemneze decât 
ca irţa. La prima vedere, trasarea liniilor încrucişate nu poate avea decât 
rolul de respingere, în special a obişnuinței aproape imposibil de înlăturat 
de a concepe „ființa“ ca pe ceva ce stă prin sine şi care se înfăţişează câteo- 
dată omului (...) Nimicnicitatea ar trebui să fie consemnată, şi aceasta 
inseamnă gândită, întocmai ca şi aţa (...).! 


Scrierea sub ştersătură nu este singurul instrument folosit de 
Heidegger pentru a ocoli problema de a vorbi despre ființă. Într-un 
eseu ulterior, Principiul temeiului, Heidegger încearcă o altă cale: 
aceea de a se exprima fără a folosi în nici un fel verbul „este“. 
Următorul citat explică. Întrucât, în plus, acest citat recapitulează o 
serie de alte teme pe care le-am examinat, îl voi reda pe larg ((1991), 
pp. 5l şi urm.): 


Dacă acordăm toată atenţia limbii în care enunțăm ceea ce spune principiul 
temeiului (Sazz vom Grund) în calitate de principiu al ființei, atunci ne 


1 Cititorii atenţi au observat că, în unele dintre citatele anterioare, Heidegger 
făcea deja ceva similar folosind „ghilimelele citării“. 

1 Heidegger continuă să explice că tăierea cu linii incrucişate nu are numai o 
funcţie negativă. Punctul de incrucişare al brațelor unui „X“ indică o vizare. Tăierea 
cu linii încrucişate a „ființei“ indică astfel că ființa vizează Dasein-ul. Acestea două 
sunt legate inextricabil. Aceste chestiuni nu trebuie să ne preocupe aici. 

apare clar că vorbim despre ființă într-o manieră inadecvată şi, în adevăr, 
inadmisibilă. Spunem: ființa şi temeiul/rațiunea [Grund] „sunt“ identice. 
Ființa „este“ abisul (Abgrund]. Când spunem că ceva „este“ şi că „este 
cutare şi cutare“, atunci, într-o astfel de rostire, acel ceva este reprezentat 
ca o ființare. Doar o ființare „este“; acel „este“ insuşi — fiinţa - nu „este“. 
Peretele din fața ta şi din spatele meu este. Ni se expune imediat ca fiind 
prezent. Dar unde este al său „este“? Unde trebuie să căutăm prezența 
zidului? Pesemne că şi aceste întrebări sunt anapoda. 

Aşadar, apare o stare de lucruri cu totul specială în legătură cu „este“ şi cu 
„fiinţă“. Pentru a-i răspunde, enunțăm ceea ce spune principiul temeiului 
în calitate de principiu al fiinţei după cum urmează: ființa şi temeiul/raţi- 
unea [Grund]: identice. Fiinţa: abisul (Abgrund]. După cum am remarcat, a 
spune „ființa“ „este“ temei/rațiune este inadmisibil. Acest fel de a vorbi, care 
este aproape de neevitat, nu se aplică la „ființă“; nu îi dezvăluie ceea ce ii 
este propriu. 

Pe de o parte spunem: ființa şi temeiul/raţiunea [Grund] — identice. Pe de 
altă parte spunem: ființa - abisul [Abgrund]. Ar merita să gândim neambi- 
guitatea ambelor „propoziții“ [Săzze], a propoziţiilor care nu mai sunt „pro- 


pice 12 
poziţii . 


Avem, deci, două modalităţi propuse de Heidegger în încercarea 
sa de a lupta cu problema de a vorbi despre ființă. Ambele forțează 
limbajul într-un fel sau altul. Consideraţiile despre gramatica logică 
par a nu mai îngădui vreo altă opţiune. 


$15.7 
Limitele descrierii 


Nu am încheiat încă cu Heidegger, dar să facem acum un pas îna- 
poi şi să aruncăm o privire de ansamblu. Argumentele lui Heidegger 
par a-i oferi acestuia o problemă cum nu se poate mai evidentă. EI 
arăta că fiinţa este în aşa fel încât nu se poate spune nimic despre 





12 De fapt, textul traduce ultima propoziție după cum urmează: „Ar merita să 
gândim neambiguitatea ambelor “propoziții” [Sătze], a expresiilor [Sătze] care nu mai 
sunt “Propoziţii” [Săzze]“. Richard Gaskin m-a convins că traducerea pe care o dau eu 
este preferabilă. 


396 Post terminum 


aceasta. Şi totuşi este clar că se pot spune lucruri despre aceasta. 
Citatele din Heidegger pe care le-am prezentat sunt înțesate de 
aserțiuni despre ființă, după cum se poate vedea chiar şi la o lectură 
superficială. Nici măcar tehnicile lui Heidegger pe care le-am exa- 
minat în ultima secțiune nu ajută la rezolvarea problemei. Să consi- 
derăm scrierea sub ştersătură. Fie că îi place cuiva, fie că nu, chiar 
„fontâ“ apare ca referindu-se la ființă, căci altfel cum am putea înțe- 
lege ceea ce urmăreşte Heidegger? Pentru a pune colac peste pupăză, 
chiar explicația dată de Heidegger scrierii sub ştersătură, pe care am 
citat-o în ultima secțiune de mai sus, se referă la noțiunea de ființă 
în cel mai obişnuit mod. Şi nici renunțarea la verbul „este“ nu ajută. 
În „fiinţa şi temeiul/raţiunea [Grund]: identice“ se exprimă incă 
ideea că două lucruri sunt identice şi in acest proces se face referire 
la ființă. În plus, nici una dintre aceste tehnici nu previn faptul că şi 
atunci când se încearcă folosirea unei forme non-standard de limbaj, 
forma standard a limbajului exprimă ceea ce nu se putea exprima. 
Încurcătura în care se află Heidegger este una bine-cunoscută în 
istoria filosofiei. După cum am argumentat în capitolele anterioare, 
există anumite limite ale gândirii care sunt contradictorii. Există 
graniţe de care gândirea nu poate trece şi de care, totuşi, trece. Grani- 
ţele sunt locul predilect al dialetheilor, contradicții adevărate. Gra- 
nițele in discuție sunt de mai multe genuri (limitele exprimării, ale 
iterării, ale cogniţiei şi ale conceperii/descrierii), dar în fiecare caz în 
parte, un anumit obiect trebuie să se afle înăuntrul unei totalităţi 
date (Condiţia Închiderii), dar trebuie să fie şi în afara acesteia 
(Condiţia Transcendenţei). Am văzut diferite argumente pentru 
natura dialetheică a limitelor în discuţie, dar unul major se bazează 
pe fenomenul persistent şi repetat al filosofilor care analizează 
astfel de limite şi care, vrând-nevrând, sunt conduşi la contradicții 
(pp. 370 şi urm.). (Dacă limitele sunt contradictorii, la ce altceva 
v-aţi aştepta?) Cu o excepție minoră (p. 364), nu l-am menționat pe 
Heidegger înainte de acest capitol, dar acum este clar că şi el cores- 
punde modelului. Fiinţa este o noţiune care se află dincolo de 

limitele descriptibilului (Transcendență), dar este descriptibilă (Închi- 
dere): Heidegger ne arată cum. 

Heidegger corespunde modelului şi într-un alt fel. O dată ce au 
realizat situația în care se află, mulți filosofi au încercat să scape de 
problemă apelând la o formă non-literală de expresie (cum este 
metafora sau analogia); fără excepție, nici una dintre aceste mişcări 
nu a funcţionat.!! După cum am văzut în ultima secţiune de mai sus, 
şi Heidegger foloseşte în acest fel aspecte non-standard ale lim- 
bajului. După cum am văzut, iarăşi, acestea nu au mai mult succes 
decât celelalte mişcări de acest gen. 

Nu doresc să repet detaliile prezentate în celelalte capitole, dar 
voi menționa pe scurt pe doi dintre filosofii care apar în aceste capi- 
tole şi a căror operă este în mod special relevantă aici. Primul dintre 
aceştia este Frege. După cum am observat, conform doctrinei despre 
concept şi obiect a lui Frege, nu se poate face referire la concepte 
prin intermediul locuţiunilor substantivale. Dar ne putem referi în 
acest fel la concepte; o facem atunci când spunem, €e.g., „conceptul 
cal“. După cum am arătat deja, problema lui Frege despre concepte 
este strâns legată de cea a lui Heidegger despre fiinză. 

Frege realiza că se află într-o dificultate. EI insista asupra ideii 
că, în pofida aparenţțelor, expresii cum este „conceptul cal“ şi cele 
asemănătoare nu se referă la concepte. Preţul acestei mişcări este 
acela că ea transformă in nonsens prea multe dintre celelalte. 
pretenţii ale lui Frege.!* Deznădăjduit, Frege spune (Geach and 
Black (1960), p. 54): 


13 Situaţia poate fi pusă în termenii Schemei Incloziunii după cum urmează: g(y) 
este „y poate fi exprimat în limbaj“, astfel că O este totalitatea lucrurilor care pot fi 
exprimate; p(x) este „x = 0“; 6(0) este o pretenţie despre fiinţă, să spunem aceea că 
fiinţa este ceea ce face ca ființările să fie. Atunci, prin argumentele lui Heidegger 
avem —gq(6(0)): acest fapt despre ființă nu poate fi exprimat; dar, exprimând acest 
fapt, Heidegger însuşi arată că (6(%2)). 

1 Vezi in special pp. 378 şi urm. 

15 Vezi secțiunea 12.2. 

* Gottlob Frege, „Despre concept şi obiect“, în Gottlob Frege, Scrieri logico- 
filosofice, traducere de Sorin Vieru, Bucureşti, Editura Ştiinţifică şi Enciclopedică, 
1977, p. 304. 

De bună seamă, aici, în calea comunicării dintre mine şi cititor se ridică un 
obstacol cu totul aparte. O anumită constrângere lingvistică face ca 
expresiile pe care le folosesc, atunci când sunt luate literal, să-mi trădeze 
uneori gândul (...) Sunt pe deplin conştient de faptul că în aceste cazuri se 
presupune că cititorul ar fi gata să-mi iasă în întâmpinare la jumătatea 
drumului (...) 


Nu putem să nu ne amintim de propriile cuvinte ale lui Heidegger 
despre natura inerent derutantă a limbajului, pe care le-am citat în 
ultima secțiune de mai sus. 

Cel de-al doilea filosof care trebuie menţionat aici este Wittgenstein. 
Frege a fost condus la ideile sale despre natura conceptelor în încer- 
carea de a explica unitatea propoziției. În Tractatus, forma logică 
este cea care furnizează această unitate. În această lucrare, inexpri- 
mabilitatea conceptului cal şi a celor de acest gen se metamorfo- 
zează în inexprimabilitatea noţiunii de formă logică.!$ Soluţia dată 
de Wittgenstein acestei probleme era, după cum este binecunoscut, 
doctrina sa despre a spune şi a arăta. Forma unei propoziţii (şi multe 
alte lucruri) nu pot fi descrise, dar pot fi arătate. În cele din urmă, 
totuşi, această doctrină nu rezolvă problema, întrucât Wittgenstein 
reuşeşte în definitiv să spună lucrurile care pot fi doar arătate, după 
cum remarca perfid Russell în introducerea sa la traducerea în 
limba engleză a Tractatus-ului (Pears şi McGuinness (1961), p. xxi). 

Dar destul cu acestea. Să ne întoarcem la Heidegger. 


$15.8 
Aletheia şi legea non-contradicţiei 


Toate argumentele despre imposibilitatea descrierii fiinţei pe 
care le-am explicat mai sus provin din scrierile lui Heidegger din 
perioada anterioară lui Kehre, modificarea metodologică din gândi- 
rea sa. După Kehre, scrierile lui Heidegger despre ființă adoptă un 





16 Vezi cap. 12, în special p. 320. 

alt ton. În particular, Heidegger ajunge să sublinieze că arta, şi in 
special poezia, atunci când sunt înțelese adecvat, scot din ascundere 
ceea ce este ființa. De exemplu, el spune ((1977c), p. 63): 


Opera de artă deschide într-un fel specific ființa ființării. Pentru că de fapt 
in operă survine această deschidere, adică ieşirea din ascundere, adică ade- 
vărul ființării. În opera de artă, adevărul ființării s-a pus pe sine în operă. 
Arta este punerea-de-sine-în-operă a adevărului. 


Cu toate că Heidegger nu o spune deschis (după câte ştiu), cred 
că modificarea survenită în gândirea sa este, cel puţin în parte, un 
răspuns la faptul că nu se poate spune ce este ființa. Deşi ființa nu 
poate fi descrisă, aceasta poate fi arătată -— sau revelată, scoasă din 
ascundere, după cum obişnuia Heidegger să formuleze. Arta ne poate 
arăta ființarea întru ființa sa şi deci poate revela pentru noi ființa. 
În acest fel putem gândi ființa, după cum formulează Heidegger, 
folosind „a gândi“ într-un mod adecvat scopurilor sale. Dacă aşa stau 
lucrurile, atunci mişcarea lui Heidegger aici este foarte asemănă- 
toare cu mişcarea corespunzătoare a lui Wittgensteîn din Tractatus: 
recurgerea la ceva (limba sau arta) care arată ceea ce nu poate fi 
spus.l8 

Împrejurarea că, potrivit lui Heidegger, revelarea este modul 
valabil de a răspunde la întrebarea privitoare la ființă este un motiv 
important pentru care Heidegger insistă asupra traducerii cuvântu- 
lui grecesc aletheia nu ca „adevăr“, aşa cum s-ar traduce acesta în 
mod normal, ci în chip literal, ca stare de neascundere. Poezia revelă 
fiinţa în aletheia sa. După cum explică Heidegger ((1977a), p. 389): 


* Martin Heidegger, „Originea operei de artă“, în Martin Heidegger, Originea 
operei de artă, traducere de Thomas Kleininger şi Gabriel Liiceanu, Bucureşti, Edi- 
tura Humanitas, 1995. Numărul de pagină corespunde ediției în limba română. 

11 Vezi, de asemenea, eseurile din Heidegger (1971). 

15 Desigur, nu sugerez că Heidegger din cea de-a doua perioadă rescrie pur şi 
simplu Tractatus-ul. Sub foarte multe aspecte, cei doi gânditori au in vedere chesti- 
uni diferite. Ceea ce vreau să spun este doar că ei adoptă mişcări similare ca răspuns 
la aceeaşi problemă. 

Nu de dragul etimologiei traduc eu cu îndărătnicie aletheia ca stare de neas- 
cundere, ci de dragul a ceea ce trebuie considerat atunci când gândim adec- 
vat ceea ce este numit ființă şi gândire. Starea de neascundere este, ca să 
spunem aşa, elementul în care sălăşluiesc ființa şi gândirea, precum şi con- 
stituirea lor ca un tot. 


De ce, însă, Heidegger nu acceptă pur şi simplu faptul care îi sare 
în ochi - acela că el poate vorbi despre ființă, adică despre nimic, 
chiar dacă în mod inconsistent? Această situaţie este, desigur, per- 
fect compatibilă cu împrejurarea că poezia ne arată ființa: ceea ce 
poate fi arătat, poate fi adesea spus. (Îţi pot arăta că plouă, tot aşa 
cum îți pot spune că plouă.) Heidegger se referă explicit la această 
chestiune în eseul său Introducere în metafizică. El spune ((1959b)', 
pp. 38-39): 


Cine vorbeşte despre nimic nu ştie ce face. Cine vorbeşte despre nimic, prin 
insuşi faptul acesta, îl transformă în ceva. Vorbind, el vorbeşte împotriva a 
ceea ce crede. El se contra-zice pe sine însuşi. Însă o rostire care se con- 
trazice păcătuieşte față de regula fundamentală a rostirii ([6gos), față de 
„logică“. Vorbirea despre nimic este ilogică. Cine vorbeşte şi gândeşte ilogic 
este o persoană lipsită de spirit ştiinţific. Cine însă vorbeşte despre nimic 
tocmai in perimetrul filosofiei, unde logica este la ea acasă, acela cade cu 
atât mai grav sub acuza de a păcătui față de regula fundamentală a oricărei 
gândiri. O asemenea vorbire despre nimic se compune numai din propoziţii 
lipsite de sens. 


Heidegger face astfel clar faptul că inefabilitatea ființei este ce- 
rută de Logică, mai precis de legea non-contradicţiei. Astfel, trebuie 
să renunțăm sau la descrierea noastră a ființei, sau la Logică. Dar 
există şi o a treia posibilitate: aceea că Logica pur şi simplu greşeşte 
în privinţa legii non-contradicţiei. Contradicţiile adevărate sunt per- 
fect posibile, iar legea este o greşeală istorică - întocmai ca „legea“ 


* Martin Heidegger, Introducere în metafizică, traducere de Gabriel Liiceanu şi 
'Thomas Kleininger, Bucureşti, Editura Humanitas, 1999. Numărul de pagină cores- 
punde ediţiei în limba română. 

euclidiană conform căreia întregul trebuie să fie mai mare decât ori- 
care dintre părțile sale. Acesta este, desigur, felul în care vede lucru- 
rile un dialetheist modern: „legea“ este o greşeală. Heidegger identi- 
fică pur şi simplu Logica cu teoria logică acceptată a timpului său, 
neglijând faptul că şi această teorie este un produs al unei istorii 
supuse greşelii. Este o ironie ca un filosof de acuitatea lui Heidegger, 
care era atât de critic cu moştenirea sa istorică, să fi fost atât de 
opac în privința posibilităţii ca oamenii să fi înţeles Logica greşit, 
posibilitate pe care cercetările logice din cea de-a doua jumătate a 
secolului XX au făcut-o efectivă. Poate că dacă Heidegger ar fi scris 
mai târziu, cu o deplină cunoaştere a dezvoltărilor din logica mo- 
dernă, ar fi spus că o gândire adecvată despre ființă reclamă nu pur 
şi simplu aletheia, ci dialetheia.!* 


19 Versiuni preliminare ale acestui articol au fost citite la Departamentul de 
Filosofie al Universității din Tasmania şi la o întâlnire a Asociaţiei Australasiene de 
Filosofie, care a avut loc la Universitatea din Melbourne în 1999. Le mulțumesc celor 
care au fost de față pentru comentariile lor utile. 


16. NĂGÂRJUNA ŞI LIMITELE GÂNDIRII 
Capitol scris împreună cu Jay Garfield 


Dacă cunoşti natura unui lucru, 
cunoşti natura tuturor lucrurilor. 


Khensur Yeshe Thubten 


Orice apare în dependență, 

Este înfățişat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


Mulamadhyamakakărikă, XXIV: 18 


$16.1 
Bun-venit la Nâgărjuna 


Năgărjuna (primul sau al doilea secol d.H.) este cu siguranță 
unul dintre cei mai greu de interpretat filosofi din orice tradiție. 
Textele sale sunt succinte şi criptice. El nu se fereşte de paradox sau 
de contradicţia evidentă. El este sfios în privința identificării opo- 
nenților săi. Tradițiile exegetice calificate în textele lui Năgărjuna 
prezintă o pletoră de interpretări ale concepției sale. Cu toate aces- 
tea, influența sa asupra Buddhismului Mahăyâna a fost nu numai 
neîntrecută în acea tradiție, ci, comparativ vorbind, a depăşit în acea 
tradiție influența oricărui filosof occidental în Occident. Fie şi numai 
măsura în care Năgărjuna este tratat cu seriozitate de atâți filosofi 
eminenți indieni, chinezi, tibetani, coreeni, japonezi şi vietnamezi 
justifică atenția acordată corpusului său de texte. Chiar dacă el nu a 

fost o figură filosofică colosală în istorie, profunzimea şi frumusețea 
gândirii sale, precum şi frumuseţea sobră a poeziei sale filosofice ar 
justifica această atenţie. Cu toate că Năgărjuna poate nedumeri şi 
adesea poate chiar înfuria şi cu toate că textele sale pot sfida inițial 
exegeza, oricine îşi petrece timpul cu gândirea lui Năgărjuna ajunge 
inevitabil să îl respecte profund pe acest maestru filosof. 

Unul dintre motivele pentru care Nâgărjuna îi nedumereşte pe 
cei care se apleacă asupra textelor sale este dat de înclinația sa vădită 
de a accepta contradicţiile, pe de o parte, făcând, însă, apel la argu- 
mente clasice prin reductio, care implică acceptarea de către Năgărjuna 
a legii non-contradicției, pe de altă parte. Un alt motiv este înclina- 
ţia sa vădită de a-şi tăia crăcile de sub picioare. El afirmă că există 
două adevăruri şi că ele sunt unul; că toate lucrurile există şi nu 
există; că nimic nu este existent sau non-existent; că el respinge toate 
concepțiile filosofice, inclusiv propria sa concepţie; că el nu afirmă 
nimic. Şi el pare să creadă fiecare cuvânt. A înțelege toate acestea 
este uneori o intreprindere dificilă. Într-adevăr, unii interpreți ai lui 
Năgârjuna cedează tentației facile de a-l lua drept un simplu mistic 
sau un iraționalist de vreun fel sau altul. Dar este semnificativ fap- 
tul că nici una dintre tradițiile exegetice importante din Asia, oricât 
ar fi acestea de diferite între ele sub alte aspecte, nu îl priveşte pe 
Năâgârjuna în această lumină. Şi într-adevăr, erudiţi de dată mai 
recentă sunt unanimi în această privinţă, din nou în pofida unui larg 
spectru de divergențe de interpretare sub alte aspecte. Năgârjuna 
este pur şi simplu mult prea ataşat argumentului analitic riguros 
pentru a fi respins ca mistic. 

Interesul nostru aici nu este nici istoric, nici de exegeză sau eva- 
luare sistematică a vreunei lucrări a lui Năgârjuna. Ne preocupă, în 
schimb, posibilitatea ca Năgărjuna, ca mulţi filosofi occidentali şi 
mulți dintre succesorii săi buddhişti - probabil ca o consecință a 


1 Gorampa, în Tibetul secolului al XIV-lea, poate fi o excepţie de la această regulă, 
căci în Nges don rab gsal (1990) acesta argumentează că Năgârjuna ia întreaga gân- 
dire şi conceptualizare ca fiind în mod necesar falsă şi înşelătoare. Dar chiar şi 
Gorampa este de acord că Năgârjuna argumentează (în mod raţional) pentru acea 
concluzie. 

influenţei lui — să fi descoperit şi explorat contradicții adevărate care 
apar la limitele gândirii. Dacă aşa ar sta lucrurile, atunci această 
situaţie ar da socoteală de ambele laturi ale tensiunii interpretative 
pe care tocmai am menționat-o: în virtutea faptului că Năgârjuna 
acceptă unele contradicții, el ar putea să apară ca un iraţionalist — 
atât pentru filosofii occidentali, cât şi pentru interlocutorii săi Nyâya, 
care privesc consistenţa ca pe o condiție necesară a raționalităţii. 
Dar pentru aceia care împărtăşesc cu noi o împăcare dialetheistă cu 
ideea posibilității ca raționalitatea să fie dominată de contradicții 
adevărate, imprejurarea că Nâăgâărjuna acceptă astfel de contradicții 
nu ar submina, ci ar confirma impresia că el este realmente un gân- 
ditor cum nu se poate mai rațional? 

Suntem interesaţi şi de posibilitatea ca aceste contradicții să fie 
analoage structural celor care apar in tradiția occidentală. Dar chiar 
dacă descoperirea unei analogii între concepția lui Năgărjuna şi con- 
cepţiile altor pionieri ai paraconsistenței, cum sunt Kant şi Hegel, 
Heidegger şi Derrida, i-ar ajuta pe filosofii occidentali să înțeleagă 
mai bine proiectul lui Năgârjuna, sau cel puţin ar putea fi o curiozi- 
tate filosofică, noi credem că putem să întreprindem mai mult decât 
atât: vom argumenta că, deşi contradicţiile lui Năgârjuna sunt simi- 
lare structural cu cele pe care le găsim în Occident, Năgărjuna ne 
furnizează un paradox necunoscut până acum în Occident. Acest 
paradox, vom argumenta, ne aduce o nouă înțelegere a ontologiei şi 
a accesului nostru cognitiv la lume. Îl vom citi atunci pe Năgârjuna 
nu pentru că în textele sale vedem afirmat ceea ce ştiam deja, ci 
pentru că putem învăța ceva nou de la el. 

Să mai facem câteva remarci preliminare înainte să trecem la 
treabă. În acest capitol nu vom apăra interpretarea textelor lui 
Năgărjuna pe care o dăm aici, nici valabilitatea logicii dialetheice şi 
nici pretenția conform căreia contradicţiile adevărate care satisfac 
Schema Incloziunii apar în fapt la limitele gândirii. Vom schița aceste 





2 Notăm că Tillemans (1999) ia acceptarea fățişă a contradicţiilor de către 
Năgârjuna drept o posibilă dovadă a faptului că acesta acceptă logica paraconsistentă 
în privinţa a ceea ce este ultim, cu toate că rămâne clasic în privinţa a ceea ce este 
convenţional. Credem că Tillemans are dreptate din acest punct de vedere. 

puncte de vedere, dar o vom face pe cât se poate de succint, şi asta 
nu pentru că noi luăm aceste poziţii ca fiind evidente, ci pentru că 
fiecare dintre noi a apărat aceste lucruri în altă parte; în cazul ulti- 
mei pretenții, în capitolele anterioare. Acest capitol va fi despre con- 
cilierea lui Năgărjuna cu dialetheismul. În fine, nu pretindem că 
Năgărjuna însuşi a avut concepții explicite despre logică sau despre 
limitele gândirii. Credem, totuşi, că dacă le-ar fi avut, acestea ar fi 
fost cele pe care ne pregătim să le schițăm. Aşadar, acest capitol nu 
reprezintă o istorie textuală, ci o reconstrucție rațională. 


$16.2 
Incloziuni şi limitele gândirii 


După cum am văzut în secţiunea 12.3, în Tractatus Wittgenstein 
îşi asumă proiectul de a delimita ceea ce poate fi gândit. El spune în 
prefață:* 


Cartea vrea, prin urmare, să traseze o graniță gândirii, sau mai degrabă nu 
gândirii, ci expresiei gândurilor: căci pentru a trasa o graniță gândirii ar 
trebui să putem gândi ambele laturi ale acestei graniţe (ar trebui deci să 
putem gândi ceea ce nu se poate gândi). 

Granița va putea fi trasată, aşadar, doar în limbaj şi ceea ce se situează de 
partea cealaltă a graniţei va fi pur şi simplu nonsens. 


Cu toate că problema este reformulată în termenii limbajului, 
întreprinderea ajunge, totuşi, la contradicţie. În particular, tratarea 
a ceea ce poate fi spus are drept consecință faptul că tratarea însăşi, 
ca şi alte lucruri asemănătoare, nu poate fi spusă. De aici, faimoasa 
propoziție penultimă a Tractatus-ului:* 


3 Pears şi McGuinness (1961), p. 3. [Vezi traducerea românească de Mircea 
Dumitru şi Mircea Flonta, în Ludwig Wittgenstein, Tractatus Logico-Philosophicus, 
Bucureşti, Editura Humanitas, 2001, p. 77.] 

4 Ibid., p. 74. (p. 159] 

Propoziţiile mele clarifică prin faptul că cel ce mă ințelege le recunoaşte, 
până la urmă, drept nonsensuri, dacă prin ele - sprijinindu-se pe ele - s-a 
ridicat deasupra lor. (EI trebuie, pentru a spune aşa, să arunce scara după 
ce a urcat pe ea.) 

EI trebuie să depăşească aceste propoziţii şi apoi vede lumea in mod corect. 


Situaţia lui Wittgenstein este gravă: nu are importanță că arun- 
căm scara după ce am urcat pe ea: treptele sale erau lipsite de sens 
şi în timp ce le foloseam. Deci cum ar fi putut sprijini aceasta cu succes 
ascensiunea noastră? Şi dacă n-a făcut-o, pe ce bază am fi acum de 
acord că acea filosofie întreagă nu a fost tot timpul decât nonsens? 
Oricum, această situaţie nu îi este proprie numai lui Wittgenstein. 
După cum am văzut în capitole anterioare, aceasta este o trăsătură 
foarte generală a teoriilor care încearcă să caracterizeze limitele 
capacităţilor noastre cognitive de a gândi, descrie, înțelege, sfârşind 
prin a implica faptul că ele însele nu pot fi gândite, descrise şi înţe- 
lese. Şi totuşi s-ar părea că ele pot fi gândite, descrise şi înţelese. 
Căci altfel ce naiba face teoria? 

Astfel, de exemplu, atunci când Sextus pretinde in Schițe pyrrho- 
niene că nu se poate afirma ceva despre lucrurile aflate dincolo de 
aparenţe, s-ar părea că el afirmă tocmai aşa ceva, iar atunci când 
argumentează că nici o astfel de afirmaţie nu este justificată, această 
concluzie trebuie să se aplice şi propriei sale afirmații (secțiunea 3.4). 
Atunci când Kant spune că nu se poate cunoaşte nimic despre, sau 
nu se poate aplica nici o categorie la domeniul noumenal, s-ar părea 
că el face tocmai ceea ce nu poate fi făcut (secțiunea 5.5). Atunci 
când Russell încearcă să rezolve paradoxurile auto-referinței pretin- 
zând că nu se poate cuantifica peste toate Propoziţiile, el face întoc- 
mai aşa ceva (secțiunea 9.7). Şi lista continuă. Oricine subapreciază 
tradiţia filosofică a Orientului din cauza pretinsei cochetări a 
acesteia cu paradoxul are de explicat mult din tradiţia filosofică a 
Occidentului. 

Desigur, filosofii pe care tocmai i-am menționat erau perfect con- 
ştienți de situaţie şi toți au încercat să ia măsuri pentru evitarea 
contradicției. După cum am văzut în capitolele precedente, nu au 

reuşit; şi chiar mai frapant: în mod caracteristic, astfel de încercări 
par să sfârşească în alte instanţe ale contradicțiilor pe care se stră- 
duiesc să le evite. Literatura recentă din jurul Paradoxului Minci- 
nosului furnizează un meniu bogat de astfel de exemple.5 

Acum, de ce apare din nou şi din nou acest model frapant? După 
cum s-a argumentat (pp. 370 şi urm.), cel mai simplu răspuns este 
acela că, atunci când oamenii sunt conduşi la contradicții in între- 
prinderea de cartografiere a limitelor gândirii, aceasta se întâmplă 
tocmai din cauză că aceste limite sunt ele însele contradictorii. Ca 
atare, orice teorie a limitelor care este cât de cât adecvată va fi incon- 
sistentă. Recurenţa intâlnirii cu contradicţiile la limită este, prin 
urmare, temeiul unui argument al celei mai bune explicaţii pentru 
natura inconsistentă a limitelor însele. (Nu este singurul argument, 
dar celelalte argumente valorifică detalii ale limitelor specifice în 
discuție.$) 

Contradicţiile la limita gândirii au o structură generală bipartită. 
Prima parte constă dintr-un argument a cărui concluzie este aceea 
că o anumită concepție, de regulă despre natura limitei în discuţie, 
depăşeşte acea limită (nu poate fi concepută, descrisă etc.). Aceasta 
este Transcendența. Cealaltă parte constă dintr-un argument a 
cărui concluzie este aceea că acea concepție este dincoace de limită — 
Închiderea. Adesea, acest argument este unul practic, bazat pe fap- 
tul că Închiderea este demonstrată în chiar actul de teoretizare al 
limitelor. În orice caz, împreună, membrii perechii descriu o struc- 
tură care poate fi numită în mod convenabil o incloziune: o totali- 
tate, 0, şi un obiect, o, astfel încât o deopotrivă este şi nu este în O. 

La o analiză mai atentă, se poate vedea că incloziunile au o struc- 
tură mai detaliată. În elementele sale, structura este următoarea. 
Incloziunea comportă un operator, 6, care, atunci când este aplicat 


5 În legătură cu rolul jucat de acest fenomen în teoriile susținute de Kripke şi de 
Gupta şi Herzberger, vezi Priest (1987), cap. 1; pentru teoria lui Barwise şi 
Etchemendy, vezi Priest (1993), pentru McGee, vezi Priest (1994c). 

$ Vezi capitolele anterioare şi Priest (1987), capitolele 1-3 pentru discuţii dez- 
voltate. 

la orice submulțime adecvată a totalităţii 92, produce un a/t obiect 
care este în 2 (adică un obiect care nu se află în submulțimea în 
discuţie, dar se află in £2). Astfel, de exemplu, dacă vorbim despre 
mulţimi de numere ordinale, 6 ar putea fi aplicat pentru a produce 
ultimul ordinal care nu aparţine mulţimii respective. Dacă vorbim 
despre o mulţime de entități care au fost gândite, 6 ar putea fi apli- 
cat pentru a produce o entitate care nu a fost încă gândită. Contra- 
dicția la limită apare atunci când 6 este aplicat la 42 însăşi. Căci 
atunci aplicarea lui 6 produce un obiect care este deopotrivă in şi în 
afara lui O: ultimul ordinal mai mare decât toate ordinalele sau 
obiectul negândit. 

Toate cele de mai sus sunt inventariate în capitolele anterioare. 
Inventarul contradicţiilor la limită nu este, totuşi, exhaustiv. În par- 
ticular, acest inventar se bazează doar pe filosofia occidentală. În 
cele ce urmează, vom adăuga pe listă contradicţiile la limita gândirii 
descoperite de Năgărjuna. După cum vom vedea, aceste contradicții 
corespund, de asemenea, modelului cu care ne-am obişnuit. Împre- 
jurarea că ele corespund acestui model, cu toate că provin dintr-o 
altă tradiţie, arată că modelul este mai puţin provincial decât s-ar 
putea crede. Această situaţie nu ar trebui să fie surprinzătoare: dacă 
limitele gândirii sunt realmente contradictorii, atunci acestea ar 
trebui să apară astfel atât la est, cât şi la vest de Eufrat. 

Totuşi, un aspect sub care Nâgârjuna diferă de filosofii pe care i-am 
menționat până acum în acest capitol este acela că el nu încearcă să 
evite contradicția la limitele gândirii. Deopotrivă, Năgărjuna o 
sesizează clar şi o susţine. (În tradiţia occidentală, în afara lui Hegel 
şi a unor urmaşi ai acestuia, puţini filosofi au procedat în acest fel.) 
În plus, se pare că Năgârjuna a ajuns la o limită a contradicţiei 
necunoscută în Occident şi a sugerat existența unor legături demne 
de luat în seamă între contradicţiile ontologice şi cele semantice. 
Atunci, la Năgârjuna. 

$16.3 
Realitate convenţională şi realitate ultimă 


În centrul concepției lui Năgârjuna se află doctrina sa a celor 
două realităţi. Potrivit lui Năgărjuna, există o realitate convenţio- 
nală şi o realitate ultimă. Corespunzător, există două adevăruri: ade- 
vărul convenţional, adevărul despre realitatea convenţională, şi 
adevărul ultim, adevărul despre realitatea ultimă - qua realitate 
ultimă.” Din acest motiv, discuţiile despre concepția lui Nâgârjuna 
sunt formulate adesea in termenii a două adevăruri, mai curând 
decât în termenii a două realităţi. 

Lucrurile care sunt în mod convenţional adevărate sunt adevăru- 
rile privitoare la lumea empirică. Năgărjuna numeşte în mod generic 
această clasă de adevăruri „samvrti-satya“ sau, uneori, „vyavahira- 
satya“. După cum arată Candrakirtis, comentator al lui Năgârjuna, 
primul termen este ambiguu. Primul sens - cel care se traduce cel 
mai bine în limba română prin „adevăr (realitate) convențional(ă)“ 
(n tibetană: „tha-snyad bden-pa“) — este el însuşi întreit ambiguu. 
Mai întâi, acesta poate însemna obişnuit, de fiecare zi. În acest sens, 
un adevăr convenţional este un adevăr pe care l-am accepta în mod 
obişnuit — bunul simț suplimentat cu ştiinţa bună. Cel de-a doilea 
dintre aceste trei înțelesuri este adevăr prin acord. În acest sens, 
decizia luată în Australia de a circula pe stânga stabileşte un adevăr 
convenţional despre partea indicată a drumului. O decizie diferită 
luată în SUA stabileşte un alt adevăr convenţional. În acest sens, 
adevărul convențional este adesea relativ. (Candrakirti argumentează 
că, de fapt, adevărul convenţional este relativ şi în primul sens — şi 
anume relativ la organele noastre de simţ, la schema noastră con- 
ceptuală etc. Din acest punct de vedere, el ar fi fost de acord cu ast- 
fel de pyrrhonieni sceptici precum Sextus.) Ultimul sens din acest 


1 Motivul pentru care am adăugat calificativul qua va deveni clar imediat. Se va 
dovedi că realitatea convențională şi cea ultimă sunt, într-un sens, aceeaşi realitate. 
* Madhyamakăvatăra-bhăsya VI: 28-31. 

mănunchi este adevăr nominal. A fi adevărat în acest sens înseamnă 
a fi adevărat în virtutea unei anumite convenții lingvistice. De 
exemplu, faptul că pantofii şi ghetele sunt genuri diferite de lucruri 
în limba română, dar sunt instanţe ale aceluiaşi gen - „lham“ — în 
tibetană determină cospecificitatea acestora sau lipsa lor de unitate 
nominală. Vorbitorii de limbă română, pe de altă parte, privesc vră- 
biile şi ciorile ca membri ai unui singur gen natural supraordonat, 
pasăre. Vorbitorii nativi de tibetană distîng între „bya“ (avianul ma- 
tur) şi „bya'u“ (avianul relativ mic). (Din nou, relativitatea adevă- 
rului în acest sens stă la pândă in fundal.) 

Dar aceste trei sensuri se înmănunchează într-o familie față de 
care se distinge încă un sens principal al lui „samvrti“. Acesta poate 
însemna a acoperi, a ascunde, a întuneca, a astupa. În acest sens 
(bine captat în tibetană de „kun-rdzob bden-pa“, în traducere lite- 
rală adevăr costumat), „samvrti-satya“ este ceva ce ascunde adevă- 
rul sau natura sa autentică sau, după cum se interpretează uneori în 
tradiție, ceva ce este privit ca adevărat de o minte întunecată sau 
credulă. Acum, urmându-l pe Candrakirti, tradiția Madhyamaka 
utilizează creativ această ambiguitate, observând, de exemplu, că 
ceea ce ascund astfel de adevăruri este tocmai faptul că ele sunt 
întru totul convenţionale (în oricare dintre sensurile schițate mai 
sus) sau că o minte întunecată este intunecată tocmai pentru că nu 
înţelege cum trebuie rolul convenției în constituirea adevărului etc. 

Acest interludiu lexicografic este înainte de toate important pen- 
tru ca, atunci când vom explora distincția lui Năgărjuna dintre ade- 
vărul (realitatea) convenţională) şi adevărul (realitatea) ultim(ă) şi 
pe cea dintre perspectiva convențională şi cea ultimă - atitudinile 
diferite asupra lumii pe care le distinge Năgârjuna, adoptate de fiin- 
ţele obişnuite prin contrast cu cele iluminate — cuvântul „conven- 
țional“ să fie înţeles cu acest mănunchi de conotaţii, toate prezente 
în tratarea lui Năgârjuna. Pe măsură ce vom ajunge în miezul aces- 
tei explorări, principala noastră preocupare va viza, totuşi, noțiunea 
de adevăr (realitate) ultim(ă) („paramărtha-satya“, în traducere lite- 
rală adevăr al celui mai înalt înţeles sau adevăr al celui mai înalt 
obiect). Putem defini acest adevăr în mod negativ, ca fel în care sunt 

lucrurile independent de convenție, sau în mod pozitiv, ca fel în care 
sunt lucrurile atunci când sunt înțelese de o fiinţă pe deplin ilumi- 
nată, care nu ia ceea ce este convențional drept ceva ce aparține 
naturii intime a lucrurilor. 

Ce este, potrivit lui Nâgărjuna, adevărul/realitatea ultimă? Pen- 
tru a înțelege aceasta, trebuie să înțelegem noțiunea de vacuitate, 
ceea ce pentru Năgârjuna nu este defel non-existenţa, ci mai curând 
existența interdependentă. Pentru ca ceva să aibă o natură proprie 
(in tibetană, „rang bzhin“; în sanscrită, „svabhâva“) trebuie ca acel 
ceva să fie ceea ce este, în sine şi pentru sine, independent de toate 
celelalte lucruri. (În treacăt fie spus, aceasta implică faptul că lucru- 
rile care sunt esențialmente aşa sunt veşnic aşa, căci dacă ar începe 
să fie sau ar înceta de a mai fi, atunci fiinţa lor ar depinde de alte 
lucruri, cum este timpul.) A fi vid înseamnă tocmai a nu avea natură 
proprie în acest sens. 

Cel mai important adevăr ultim, potrivit lui Năgărjuna, este că 
orice lucru este vid. O bună parte din Malamadhyamakakărikă (sau 
MMK în cele ce urmează) constă, de fapt, dintr-o mulțime aprecia- 
bilă de argumente având drept concluzie faptul că tot ceea ce ar 
putea fi luat drept o natură proprie nu este aşa ceva — că orice lucru 
este vid de natură proprie şi de identitate independentă. Argumen- 
tele sunt diverse şi interesante, dar nu vom insista asupra lor aici. 
Dar numai pentru a da o impresie asupra acestora, un argument 
foarte general se găseşte în MMK, V. Aici, Năgărjuna argumentează 
că proprietățile spaţiale (şi prin analogie, toate proprietăţile) unui 
obiect nu pot avea natură proprie. Căci ar fi absurd să se presupună 
că locaţia spaţială a unui obiect ar putea exista fără obiectul însuşi — 
sau, reciproc, că ar putea exista un obiect fără locația sa spațială. 
Aşadar, locaţia şi obiectul sunt co-dependente. 


Decurge de aici că nu există obiect caracterizat 
Şi nici caracter existent. 


(MMEK, V: 5ab) 

Existenţa în discuţie aici este, desigur, existența ultimă. Năgârjuna 
nu neagă existența convenţională a obiectelor şi a proprietăţilor 
acestora. 

Prin argumente de felul acesta, Năgărjuna susţine că orice lucru 
este vid, dependent în mod contingent de alte lucruri - apare în 
dependenţă, după cum se formulează adesea. Aici trebuie totuşi să 
luăm foarte în serios cuvântul „orice“. Atunci când Năgârjuna pre- 
tinde că orice lucru este vid, orice include vacuitatea însăşi. Vacui- 
tatea a ceva este ea însăşi o proprietate care apare în dependență a 
acelui ceva. Vacuitatea vacuităţii este pesemne una dintre cele mai 
importante pretenţii ale MMK Năgărjuna dedică acestui subiect o 
bună parte din capitolul VII. În acest capitol, folosind unele dintre 
acela mai dificile argumente din MMĂ, el reduce la absurd supoziţia 
conform căreia apariția în dependenţă este ea însăşi o proprietate 
reală (ultimă) a lucrurilor. Nu vom intra in această discuţie aici, ci 
ne vom ocupa doar de consecințele acesteia. 

Pentru filosofii occidentali este foarte tentantă adoptarea unei 
înțelegeri kantiene a lui Năgărjuna (cum este, de exemplu, cea oferită 
de Murti (1955)). Identifică realitatea convenţională cu domeniul 
fenomenal şi realitatea ultimă cu cel noumenal şi ai obținut această 
înţelegere. Dar nu aceasta este concepţia lui Năgărjuna. Vacuitatea 
vacuității înseamnă că realitatea ultimă nu este de conceput ca un 
domeniu noumenal. Căci realitatea ultimă este tot atât de vidă ca şi 
realitatea convenţională. Realitatea ultimă este, aşadar, doar în mod 
convenţional reală! Realităţile distincte sunt, prin urmare, identice. 
După cum se spune în Vimilakirti-nirde sa-sutra:! 


A spune: acesta este convențional şi acela este ultim este o exprimare 
dualistă. A înţelege că nu există nici o diferenţă intre convenţional şi ultim 
este a intra pe poarta-Dharma a non-dualității. 


9 Vezi, e.g., Garfield (1990), (1994), (1995), (1996), Huntington şi Wangchen 
(1989), Kasulis (1989). 
1 Vezi Thurman (1976), p. 73. 

Sau, în formularea mai cunoscută din Satra inimii:!! 


Forma este vidă; 

vacuitatea este formă; 

forma nu este diferită de vacuitate; 
vacuitatea nu este diferită de formă. 


Identitatea dintre cele două adevăruri are implicații soteriologice 
profunde pentru Năgârjuna, cum este identitatea dintre „nirvâna“ 
şi „samsâra“.!? Dar nu vom intra în detalii în această privință. Sun- 
tem acum aproape în poziția de a examina prima dintre contradic- 
ţiile la limită ale lui Năgârjuna. 


$16.4 
Năgărjuna şi legea non-contradicției 


Înainte de aceasta, este nevoie să mai examinăm o chestiune pre- 
liminară: atitudinea lui Năgârjuna față de legea non-contradicţiei 
in domeniul adevărului convenţional. Căci a pune în seama lui 
Năgărjuna iraționalismul sau fie şi o formă extremă de dialetheism, 
conform căruia contradicţiile sunt câtă frunză şi iarbă, înseamnă a 
pune în seama sa concepția conform căreia contradicţiile sunt ade- 
vărate in domeniul convenţional standard. Deşi această opinie despre 
Năgăârjuna este larg răspândită (vezi, de exemplu, Robinson (1957), 
Wood (1994)), este o opinie greşită. Cu toate că Năgârjuna acceptă 
contradicţiile, acestea nu sunt de un gen care priveşte realitatea con- 
venţională qua realitate convențională. 

Putem ajunge la această concluzie pe două căi. Mai întâi, putem 
observa că Năgărjuna însuşi nu afirmă nicăieri că există contradicții 
adevărate in acest domeniu (sau, mai precaut, că la o analiză minu- 
țioasă, orice pretinsă afirmare a unei contradicții cu privire la acest 
domeniu se transformă în altceva). În al doilea rând, putem observa 





1! Pentru o traducere însoțită de un comentariu al textului, vezi Lopez (1998). 
12 Acestea sunt considerate mai cu seamă în tradiția Zen. Vezi Kasulis (1989). 

că Năgărjuna apreciază că argumentele prin reductio sunt decisive 
în acest domeniu. Trebuie s-o recunoaştem: nici una dintre aceste 
strategii nu este neproblematică din punct de vedere hermeneutic. 
Prima se bazează pe o interpretare prudentă şi adesea controversată 
a dialecticii lui Năgârjuna. Folosind câteva cazuri, vom argumenta 
că interpretările de acest fel sunt corecte. În plus, să consemnăm, 
astfel de interpretări sunt apărate în tradiția recunoscută de către 
unii dintre cei mai importanţi exegeţi Madhyamaka. 

Cea de-a doua strategie este mai dificilă, deoarece, în mod tipic, 
argumentele lui Năgărjuna sunt îndreptate ca argumente ad hominem 
împotriva anumitor poziții apărate de adversarii săi şi fiecare dintre 
aceste argumente subscrie la legea non-contradicţiei. Dacă argu- 
mentăm că Năgârjuna respinge poziţiile apărate de aceştia prin ape- 
lul la consecinţele contradictorii ale acelor poziții ale oponenților pe 
care el le consideră ca fiind de respins, atunci interpretului care sus- 
ține iraționalismul lui Năgărjuna îi stă întotdeauna la dispoziție răs- 
punsul conform căruia, pentru ca argumentul să reuşească, acestea 
trebuie să fie luate doar ca respingeri pentru oponent. Adică, în lumina 
acestei interpretări, Năgârjuna poate fi privit nu ca luând consecin- 
țele contradictorii drept problematice, ci ca prezentând o consecință 
inacceptabilă unui oponent consistent şi prin aceasta obligându-l pe 
oponentul său să-şi abandoneze poziţia chiar în termenii acestuia. Şi 
într-adevăr, o astfel de interpretare este convingătoare. Aşadar, dacă 
este să dăm forță probantă acestui mod de a argumenta, va trebui să 
arătăm că, în cazuri particulare, Năgărjuna însuşi respinge contra- 
dicția şi susține pretenția convențională a cărei negare atrage după 
sine contradicţia. Vom prezenta astfel de exemple. 

Să considerăm mai întâi pretenţia conform căreia Năgărjuna 
însuşi afirmă deschis contradicții. S-ar putea crede, de exemplu, că 
atunci când Năgărjuna spune: 


În consecință, spaţiul nu este un lucru. 
Nu este un non-lucru. 

Nici caracterizat, nici fără caracter. 

Şi tot aşa sunt celelalte cinci elemente. 


(MME, vV: 7) 

el susține pretenția conform căreia spațiul şi celelalte elemente 
fundamentale au proprietăţi contradictorii (existență şi non-exis- 
tență, a fi caracterizat şi a fi necaracterizat). Dar această interpre- 
tare ar fi posibilă numai dacă cineva ar extrage această strofă din 
context (aşa cum am făcut-o noi). Întregul capitol in care apare 
această strofă este dedicat problemei reificării — a trata elementele 
ca furnizând un fundament ontologic pentru întreaga realitate, 
adică în calitate de naturi proprii. El conchide chiar în următoarea 
strofă: 


Cei cu inteligență redusă şi Realiştii care percep 
Existenţa şi nonexistenţa 

Lucrurilor 

Nu văd pacificarea lucrului. 


(MMK, V: 8) 


Este atunci clar că Năgârjuna nu afirmă că spaţiul şi celelalte 
elemente au proprietăți contradictorii. Mai curând el respinge un 
anumit cadru în care elementele joacă rolul de fundamente ultime 
sau rolul de ultimi purtători ai proprietăţilor. 

În plus, deşi comentatori occidentali şi non-buddhişti au susținut 
că astfel de pretenţii sunt contradictorii, observăm şi că acestea nu 
sunt nici măcar prima facie contradicții, dacă nu se presupun atât 
legea terțului exclus, cât şi faptul că Năgârjuna însuşi acceptă 
această lege. Altminteri nu există nici o cale de a ajunge de la o 
strofă care respinge explicit ambii membri ai perechii „Spaţiul este 
un lucru“ şi „Spaţiul este un non-lucru“ la pretenţia că, in virtutea 
respingerii fiecărui membru, Năgârjuna acceptă negația acestuia şi 
deci că el afirmă o contradicţie. Este mult mai adecvat să-l inter- 
pretăm pe Nâgârjuna ca respingând terțul exclus pentru genul de 
afirmaţii pe care le face oponentul în discuție, şi aşa impregnat de 
ceea ce Năgârjuna consideră a fi o presupoziție ontologică greşită 
(vezi Garfield (1995)). 

Să considerăm un al doilea exemplu. În discuţia sa despre agre- 
gate, un. alt context în care preocuparea sa este aceea de a respinge 
proiectul ontologiei fundamentale, Nâgârjuna spune: 


Concepţia că efectul este identic cu cauza 
Este inacceptabilă. 

Concepţia că efectul nu este identic cu cauza 
Este de asemenea inacceptabilă. 


(MMK, IV: 6) 


Din nou, lipsind contextul şi presupunând legea terțului exclus, 
aceasta pare a fi o contradicție evidentă. Şi din nou, contextul face 
intreaga diferență. În acest capitol, oponentul argumenta că forma 
insăşi (substanța materială) poate fi concepută drept cauza tuturor 
fenomenelor psihofizice. În strofa anterioară, Năgăârjuna tocmai îl 
sfătuia pe oponentul său să „gândească despre formă, dar / Să nu 
susțină nici o concepţie despre formă“ (5). Punctul central al acestei 
strofe este tocmai acela că forma, per se, nu este o explicație plauzi- 
bilă nici a lumii materiale (aceasta ar presupune ceea ce trebuie 
demonstrat), nici a lumii non-materiale (nu reuşeşte să explice rela- 
țiile psihofizice). Nu ne preocupă aici chestiunea dacă Nâgârjuna are 
sau nu dreptate în aceste cazuri. Dorim să arătăm doar că, în cazuri 
ca acesta, in care s-ar putea să pară că Năgârjuna afirmă contra- 
dicţii, se întâmplă în mod invariabil că o interpretare atentă a tex- 
tului subminează interpretarea contradictorie directă. Şi încă o 
dată, observăm că, atunci când interpretăm cu circumspecție logică, 
aici avem, în orice caz, doar o respingere a legii terțului exclus 
într-un context particular şi nu avem nici o justificare pentru a trece 
de la acea respingere la vreo respingere a legii non-contradicţiei. 

Să ne întoarcem acum la faptul că Năgârjuna foloseşte argu- 
mente prin reductio pentru a respinge poziţiile pe care nu le acceptă, 
arătând că, cel puţin în privința situaţiilor convenţionale standard, 
imprejurarea că o pretenţie atrage după sine contradicții este un 
bun temei pentru a o respinge. În capitolul XV al MMK, Năgârjuna 

consideră posibilitatea de a se explica printr-un apel la o natură pro- 
prie ceea ce înseamnă a exista şi ceea ce înseamnă a avea o identi- 
tate particulară. Dar el este capabil să tragă concluzia că: 


Cei care văd o natură proprie şi o natură diferită, 
Lucruri şi non-lucruri, 

Aceştia nu văd 

Adevărul invățăturii lui Buddha. 


(MMK, XV: 6) 


tocmai pe temeiul că: 


Dacă nu există natură proprie, 
Atunci ce ar putea deveni altceva? 
Dacă există natură proprie, 
Atunci ce ar putea deveni altceva? 


(MMEK, XV: 9) 


În acest argument, rândurile c şi d - restul detaliilor şi problema 
corectitudinii acestuia lăsându-le la o parte pentru scopurile de față — 
Năgărjuna observă că o tratare a existenței, schimbării şi diferenţei 
care face apel la o natură proprie conduce la o contradicție. Lucru- 
rile „devin altceva“. Aceasta este o teză centrală a doctrinei buddhiste 
a impermanenței pe care Năgărjuna o apără în text. Dar dacă devin, 
argumentează Năgârjuna, şi dacă natura proprie ar fi explicativă 
pentru existența, diferența şi schimbarea lucrurilor, ar trebui ca 
acestea deopotrivă să aibă natură proprie, pentru a da seama de exis- 
tența lor, şi să nu aibă natură proprie, în virtutea faptului că natu- 
rile proprii sunt eterne. Întrucât aceasta este o contradicție, natura 
proprie trebuie să fie respinsă. Şi desigur, după cum am observat 
deja, Nâgârjuna respinge natura proprie. Aceasta este motivația 
centrală a textului. 

În XVII: 23, Năgârjuna răspunde sugestiei oponentului conform 
căreia acțiunea poate fi ceva necreat, o încercare disperată de a salva 
ideea că acţiunile au naturi proprii. El răspunde că: 

Toate convențiile ar fi atunci 

Fără îndoială contrazise. 

Ar fi imposibil să se distingă 

Între cei merituoşi şi cei nemerituoşi. 


(MMK, XVII: 24) 


Din nou, nu ne interesează aici nici detaliile argumentului şi nici 
reuşita acestuia. Mai curând, subliniem faptul că, pentru Nâgărjuna, 
consecințele contradictorii ale poziţiilor in domeniul convenţional 
standard sunt inevitabile pentru acestea. 

Ca un ultim exemplu, în capitolul XVIII, Năgărjuna conchide: 


Ceea ce apare în dependenţă de altceva 
-Nu este identic cu acel lucru 

Şi nu este nici diferit de el. 

Prin urmare nu este nici nonexistent în timp, nici permanent. 


Năgărjuna observă aici că contradicţia (nici identic/nici diferit) 
rezultă din disjuncţia „o entitate este sau nonexistentă, sau perma- 
nentă“, şi astfel optează pentru pretenţia că fenomenele existente 
sunt impermanente. Conchidem, aşadar, nu numai că Năgărjuna nu 
afirmă deschis contradicții, ci şi că atunci când le foloseşte, cel puțin 
atunci când discută despre adevărul convenţional standard, le folo- 
seşte drept concluzii ale argumentelor prin reductio, al căror scop 
este să apere negația pretenţiei despre care Năgărjuna consideră că 
atrage după sine acele contradicții. 

În acest stadiu, tragem următoarele concluzii: Năgârjuna nu este 
un iraționalist. El este ataşat canoanelor argumentării şi criticii 
raționale. El nu este un mistic. El crede că argumentele raționale 
pot conduce la evitarea erorii şi la cunoaştere. El nu este de părere 
că lumea convențională, oricât ar fi de convenţională, este înțesată 
de contradicţii.!? Dacă este ca Năgărjuna să afirme contradicții, 


13 Pe de altă parte, este fără îndoială adevărat că, din punctul de vedere al lui 
Năgărjuna, multe dintre concepţiile noastre pre-teoretice şi filosofice privitoare la 
lume sunt înțesate de incoerenţe. Scopul MMK este acela de a le face coerente. 

acestea vor fi in altă parte, acestea vor fi apărate rațional şi puse în 
slujba analizei raționale. 


$16.5 
Adevărul ultim este că nu există adevăr ultim 


Suntem acum în poziţia de a examina prima contradicţie la 
limită a lui Năgărjuna. Punctul central al filosofiei lui Năgârjuna, 
Madhyamaka sau „calea de mijloc“, îl reprezintă teza conform căreia 
orice lucru este vid. Această teză are o consecinţă profundă. Adevă- 
rurile ultime sunt cele despre realitatea ultimă. Dar întrucât orice 
lucru este vid, nu există realitate ultimă. Prin urmare, nu există 
adevăruri ultime. Putem ajunge la aceeaşi concluzie pe o altă cale. A 
exprima ceva într-un limbaj înseamnă a exprima adevărul care 
depinde de acel limbaj, aşa încât aceasta nu poate fi o exprimare a 
felului in care sunt în cele din urmă lucrurile. Atunci toate adevă- 
rurile sunt întru totul convenționale. 

Năgărjuna enunţă această concluzie în următoarele pasaje: 


Biruitorii au spus 

Că vacuitatea este renunţarea la toate dogmele. 
Acela pentru care vacuitatea devine o dogmă 
Nu realizează nimic. 


(MMK, XIII: 8) 


Mă prosternez lui Gautama, 

Cel care din compasiune 

A proclamat doctrina cea adevărată 

Care duce la renunțarea la toate dogmele. 


(MMEK, XXVII: 30) 


Năgărjuna nu spune aici că oricine trebuie să fie redus la tăcere. 
EI însuşi nu este! Dogmele care trebuie să fie abandonate sunt con- 
cepţii despre natura ultimă a realității. Şi nu există nimic de felul 

naturii ultime a realității. Aceasta este ceea ce inseamnă că toate 
fenomenele sunt vide. 

S-ar putea crede că restul este pur şi simplu inefabil. Într-adevăr, 
Năgărjuna este interpretat şi în acest fel. (Vezi Gorampa (1990).) 
Dar şi aceasta ar fi o interpretare prea simplistă. Există adevăruri 
ultime. MMK este plină de ele. De exemplu, atunci când Năgârjuna 
spune (MMK XXIV: 19): 


Ceea ce nu apare în dependență 
Nu există. 

Prin urmare, un lucru non-vid 
Nu există. 


el ne relatează despre natura realității ultime. Există, prin urmare, 
adevăruri ultime. Fireşte, pretenţia că nu există realitate ultimă este 
ea însăşi un adevăr despre realitatea ultimă şi este, prin urmare, 
un adevăr ultim! Aceasta este prima contradicţie la limită a lui 
Năgărjuna. 

Există mai multe obiecţii care pot fi ridicate în acest punct, într-o 
încercare de a-l salva pe Năgărjuna de inconsistență (ultimă). Să 
considerăm două dintre acestea. Mai întâi, s-ar putea spune că, 
atunci când Năgărjuna pare să afirme adevăruri ultime, el nu afirmă 
realmente nimic. Rostirile sale au o altă funcție. Acest punct ar putea 
fi dezvoltat în cel puţin două direcţii. În primul rând, s-ar putea spune 
că actele de vorbire ale lui Năgărjuna nu trebuie să fie luate ca acte 
de afirmare, ci ca acte de negare. Este ca şi cum, ori de câte ori alt- 
cineva avansează o pretenţie despre realitatea ultimă, Năgărjuna ar 
spune „Nu!“. Aceasta înseamnă a-l interpreta pe Năgărjuna ca folo- 
sind o neabătută via negativa. Alternativ, s-ar putea spune că în 
aceste rostiri Năgârjuna nu efectuează nici un act de vorbire: el pur 
şi simplu. rosteşte cuvinte fără nici o forță ilocuționară. În acelaşi 
fel, Sextus poate fi interpretat ca pretinzând că el nu a făcut nicio- 
dată afirmaţii: el pur şi simplu a rostit cuvinte care, atunci când au 

fost înţelese de oponenții săi, i-au determinat pe aceştia să renunțe 
la concepţiile lor.!* 

Cu toate că aceste strategii au o anumită plauzibilitate (şi anu- 
mite moduri de a-i citi pe Bhâivaviveka şi Candrakirti îi arată ca 
interpretându-l pe Năgârjuna în exact acest fel), în cele din urmă 
textul nu susține această interpretare. Sunt prea multe pasaje impor- 
tante în MMK în care Năgârjuna nu neagă pur şi simplu ceea ce 
spun oponenții săi sau în care nu spune lucruri care să-i determine 
pe oponenții săi să-şi retracteze poziţiile, ci enunţă propriile sale 
puncte de vedere pozitive. Să considerăm, de exemplu, strofa cen- 
trală a MMK: 


Orice apare în dependenţă, 

Este înfățişat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


(MMEK, XXIV: 18) 


Sau aserțiunea lui Năgârjuna conform căreia „nirvâna“ şi „samsâra“ 
sunt identice: 


Oricare ar fi limita nirvăna, 

Aceasta este limita existenței ciclice. 
Nici cea mai subtilă diferență 

Nu există între ele. 


(MME, XXV: 20) 


Acestea sunt elocvente ca atare. 

Strategia de a pretinde că, în fragmentele relevante ale textului, 
Năgărjuna nu face afirmaţii câştigă o anumită plauzibilitate exege- 
tică prin faptul că, uneori, Nâgărjuna poate fi interpretat ca descriind 


14 Vezi secțiunea 3.4. Nu luăm aici nici o poziţie în legătură cu vreo polemică pri- 
vind interpretarea lui Sextus sau în legătură cu chestiunea dacă Sextus ar fi avut 
dreptate să-şi caracterizeze poziţia în acest fel. 


422 Post terminum 


propriile sale afirmaţii în acest fel. Locus classicus pentru aceasta 
este a sa Vigrahavyăvartani, unde Năgărjuna răspunde unei acuzaţii 
Nyâya, conform căreia el şi-a subminat propria sa pretenție a vacui- 
tăţii tuturor lucrurilor prin propriul său ataşament la afirmaţiile 
sale. În auto-comentariul său la strofa 29, Năgârjuna spune: 


Dacă aş fi avut fie şi o singură Propoziţie, atunci, prin aceasta, ar fi fost toc- 
mai cum aţi spus. Totuşi, dacă aş fi avut o Propoziţie cu particularitatea pe 
care aţi descris-o, aş fi avut-o greşit, nu am avut nici o Propoziție. Astfel, 
întrucât toate fenomenele sunt vide, rămânând în pace, izolate prin natură, 
cum ar putea exista o Propoziţie? Cum ar putea exista o caracteristică a 
unei Propoziţii? Şi cum poate să apară o greşeală din caracteristica unei 
Propoziţii? Astfel, spusa: „prin caracteristica Propoziţiei tale ai ajuns să-ți 
însuşeşti greşeala“ nu este adevărată. 


Dar contextul şi analiza atentă a structurii argumentului fac aici 
intreaga diferență hermeneutică. Interlocutorul Nyâya îl acuza pe 
Năgăârjuna nu pur şi simplu de faptul că acesta asertează lucruri, ci 
de un ataşament care se auto-respinge la existența independentă de 
convenţie a făcătorilor-de-adevăr (Propoziţii — pratijnă) pentru lucru- 
rile pe care le spune, sub amenințarea abandonării pretențiilor la 
adevărul propriei sale teorii. Răspunsul lui Năgârjuna nu neagă că 
el asertează ceva. Cum ar putea să nege asta? Mai curând, el aser- 
tează că felul în care foloseşte cuvintele nu-l angajează la existența 
vreunui fenomen independent de convenție (cum este vacuitatea) la 
care se referă acele cuvinte. Ceea ce neagă Nâgărjuna este o anu- 
mită teorie semantică, o teorie pe care el o consideră a fi incompa- 
tibilă cu doctrina sa a vacuităţii tuturor lucrurilor tocmai datorită 
faptului că aceasta este angajată la pretenţia că lucrurile au naturi 
ultime. (Vezi Garfield (1996).) Comparăm în acest context respin- 
gerea de către Wittgenstein a teoriei înțelesului din Tractatus, cu 
faptele şi Propoziţiile sale independente de limbaj, în favoarea teoriei 
utilizării din Cercetări. Conchidem că până şi cea mai promițătoare 


15 Pentru traducerea şi comentariul textului, vezi Bhattacarya, Johnston şi Kunst 
(1978). Traducerea lor se află la p. 23. 

evidenţă textuală în privinţa acestei căi de a-l salva pe Năgârjuna de 
inconsistență eşuează. 

O a doua modalitate în care ar putea fi interpretat Nâgărjuna 
pentru a-l salva de inconsistenţă este aceea de a sugera că acele afir- 
maţii oferite de Năgârjuna care par a fi enunțări ale adevărului 
ultim nu enunță, la urma urmelor, adevăruri ultime, ci numai ade- 
văruri convenționale. Această pretenţie ar putea fi apărată arătând 
că aceste adevăruri pot realmente să fie exprimate şi conchizând că 
ele trebuie să fie convenţionale, căci altminteri acestea ar fi inefa- 
bile. Dacă aşa ar sta lucrurile, atunci a spune că nu există adevăruri 
ultime ar fi doar adevărat, nu şi fals. Dar şi această interpretare este 
greu de susținut. A fi un adevăr ultim este a fi un mod in care se 
dovedeşte a fi un lucru la capătul unei analize a naturii sale. De 
exemplu, atunci când un Mădhyamika spune că lucrurile sunt în 
mod ultim vide, pretenţia sa poate fi speculată spunând că, atunci 
când analizăm acel lucru, căutându-i natura proprie, ajungem până 
la urmă literalmente la vid. Analiza nu se încheie niciodată cu ceva 
ce poate să conteze drept natură proprie. Dar un alt fel de a spune 
asta este acela de a spune că rezultatul acestei analize finale este 
descoperirea faptului că toate lucrurile sunt vide şi că nu pot fi 
altfel. Acesta, aşadar, este un adevăr ultim despre lucruri. Am putea 
sublinia că tradiția exegetică indo-tibetană, în pofida multor altor 
dispute intestine, este unanimă în această privință. 

Nu există, atunci, nici o scăpare. Concepţia lui Năgărjuna este 
contradictorie.!5 Contradicţia este în mod clar un paradox al expri- 
mabilităţii. Năgârjuna reuşeşte în a spune ceea ce nu poate fi spus, 
la fel ca şi Wittgenstein în Tractatus. Putem gândi (şi caracteriza) 
realitatea doar sub rezerva limbajului, care este convențional, astfel 
că ontologia acelei realităţi este în întregime convențională. Rezultă 
că obiectele convenţionale ale realității nu există în mod ultim (non- 
convențional). Rezultă de asemenea că nimic din ce spunem despre 


16 Faptul că această concepţie este inconsistentă nu înseamnă, desigur - nici din 
punctul de vedere al lui Năgârjuna, nici din punctul nostru de vedere - că este vorba 
despre o concepție incoerentă. 

ele nu este adevărat în mod ultim. Adică toate lucrurile sunt vide de 
existenţă ultimă, iar aceasta este natura lor ultimă şi este un adevăr 
ultim despre ele. Aşadar, lucrurile nu pot fi gândite ca având acea 
natură şi nici nu putem spune că o au. Dar tocmai am făcut-o. În 
formularea lui Siderits ((1989), p. 231), „adevărul ultim este că nu 
există adevăr ultim“. 


$16.6 
Tetraleme pozitive şi tetraleme negative; 
perspective convenționale şi perspective ultime. 


Poate fi util să abordăm aici contradicţia la limita exprimabi- 
lităţii pe o altă cale: modul insolit în care Năgărjuna foloseşte atât 
forma pozitivă, cât şi pe cea negativă de „catuhskoţi“ sau tetralemă 
indiană clasică. Logica indiană clasică şi retorica indiană clasică 
privesc orice Propoziţie ca definind un spaţiu logic ce cuprinde patru 
poziţii candidate sau colțuri („koţi“), prin contrast cu multe tradiţii 
logice occidentale care consideră doar două astfel de poziţii — ade- 
vărul şi falsitatea: Propoziția poate fi adevărată (nu şi falsă), falsă 
(nu şi adevărată), deopotrivă adevărată şi falsă; nici adevărată, nici 
falsă. Drept consecinţă, epistemologia indiană şi metafizica indiană, 
inclusiv epistemologia şi metafizica buddhiste, divizează fiecare 
spaţiu-problemă definit de o proprietate în patru posibilități, nu în 
două.!! Astfel, in Mulamadhyamakakărikă, Năgărjuna consideră 
posibilitățile ca mişcarea, de exemplu, să fie în obiectul care se mişcă, 
să nu fie în obiectul care se mişcă, deopotrivă să fie şi să nu fie în 
obiectul care se mişcă şi nici să fie, nici să nu fie în obiectul care se 
mişcă. Fiecare posibilitate logică prima facie necesită o analiză îna- 
inte de a fi respinsă. 

Năgârjuna apelează atât la tetraleme pozitive, cât şi la tetra- 
leme negative şi foloseşte această distincție de mod pentru a trasa 


! Vezi Hayes (1994) şi Tillemans (1999) pentru o excelentă discuţie generală 
despre „catuhskoti“ şi rolul său în logica indiană şi epistemologia indiană. 

diferența dintre perspectivele celor două adevăruri. Tetraleme pozi- 
tive, cum este următoarea, sunt afirmate din perspectivă conven- 
ţională: 


Iluminații au proclamat că eul există, 
Dar şi doctrina că eul nu există 

Şi tot ei au proclamat 

Că nu există nici eu, nici non-eu. 


(MME, XVIII: 6) 


Desigur, unii iau astfel de tetraleme drept dovezi în favoarea 
interpretării iraționaliste a lui Năgârjuna pe care am dezamorsat-o 
mai sus. Dar dacă nu căutăm cu tot dinadinsul interpretări contra- 
dictorii ale acestei tetraleme, putem să-l vedem pe Nâgârjuna expli- 
când în mod simplu cum funcționează metoda celor două adevăruri 
într-un caz particular. În mod convenţional, spune el, există un eu — 
eurile convenţionale pe care le recunoaştem ca persistând de la o zi 
la alta, cum sunt Jay şi Graham, există. Dar eurile nu există în mod 
ultim. Eurile există in mod convențional şi sunt vide, astfel că nu 
există în mod ultim -— într-adevăr, acestea sunt unul şi acelaşi lucru. 
Prin urmare, această strofă nu înregistrează nici inconsistență şi 
nici incompletitudine; mai curând, strofa afirmă cele două adevăruri 
şi demonstrează că putem vorbi coerent despre amândouă, precum 
şi despre legătura dintre acestea — din perspectivă convențională, 
desigur. 

Tetralemele negative specific năgărjuniene sunt mai interesante. 
Aici, Năgărjuna urmăreşte limitele exprimabilităţii şi situaţia con- 
tradictorie la o astfel de limită atunci când considerăm perspectiva 
ultimă: 


Nu ar trebui să se spună „vid“. 

Nu ar trebui să se spună „non-vid“. 

Nu ar trebui să se spună nici ambele, nici nici unul. 
Acestea sunt folosite doar ca desemnări. 


(MMK, XXII: 11) 

Ultimul rând face clar (ca şi contextul textului însuşi) că Năgărjuna 
discută ceea ce nu poate fi spus din perspectiva ultimă - dintr-un 
punct de vedere care depăşeşte convenționalul. Şi se dovedeşte aici 
că nimic nu poate fi spus, nici măcar că toate fenomenele sunt vide. 
Nici contrariul. Nu putem spune nici măcar că nimic nu poate fi 
spus. Dar tocmai am făcut-o. Şi prin aceasta am caracterizat pers- 
pectiva ultimă, ceea ce, dacă această caracterizare este corectă, nu 
poate fi făcut, 

Relaţia dintre aceste două genuri de tetraleme generează şi o 
contradicție de ordin superior: acestea spun acelaşi lucru: fiecare 
descrie complet (deşi din direcții diferite) legătura dintre cele două 
adevăruri. Tetralema pozitivă asertează că fenomenele convențio- 
nale există în mod convențional şi pot fi caracterizate corect din 
această perspectivă, precum şi că, în mod ultim, nimic nu există sau 
nu satisface vreo descripție. Spunând aceasta, tetralema nu îşi sub- 
minează caracterul său convingător şi, în fapt, îşi declară şi îşi explică 
propria sa exprimabilitate. Perechea sa negativă declară acelaşi 
lucru, şi anume acela că existenţa şi caracterizarea au sens la nive- 
lul convenţional şi numai la acesta, precum şi că la nivelul ultim ni- 
mic nu există sau nu satisface vreo descripție. Dar spunând aceasta, 
tetralema se contrazice pe sine: dacă este adevărată, tetralema 
declară propria sa non-declarabilitate. Identitatea celor două adevă- 
ruri prima facie opuse este în mod interesant reflectată în opoziția 
celor două tetraleme prima facie identice. 


$16.7 
Toate lucrurile au o natură, adică nici o natură 


Am examinat contradicţia privind limitele exprimabilității, care 
apare pentru Năgărjuna. Dar, după cum probabil este deja clar, există 
o altă contradicţie, mai fundamentală, subiacentă acesteia. Aceasta 
este contradicția ontologică privind vacuitatea însăşi. Toate lucru- 
rile, inclusiv vacuitatea însăşi, sunt, după cum am văzut, vide. După 
cum formulează Năgârjuna într-o strofă centrală a MMK: 

Orice apare în dependenţă, 

Este înfăţişat ca fiind vacuitate. 
Aceasta, fiind o desemnare dependentă, 
Este ea însăşi calea de mijloc. 


(MMEK, XXIV: 18) 


Acum, întrucât toate lucrurile sunt vide, nici un lucru nu are 
natură ultimă, iar aceasta este o caracterizare a felului în care sunt 
lucrurile din perspectiva ultimă. Astfel, în mod ultim, lucrurile sunt 
vide. Dar, prin definiţie, vacuitatea este lipsa oricărei esențe sau 
naturi ultime. Natura, sau esența, este tocmai aceea de care lucru- 
rile vide sunt vide. Aşadar, în mod ultim, lucrurilor trebuie să le 
lipsească vacuitatea. A fi vid în mod ultim este, în mod ultim, a nu 
avea vacuitate. Cu alte cuvinte, vacuitatea este natura tuturor lucru- 
rilor; în virtutea acestui fapt, lucrurile nu au natură, nici măcar 
vacuitatea. În formularea lui Năgârjuna din auto-comentariul său la 
Vigrahavyâvartani, citând din Astasâhasrikâ-prajriăpărămită-sătra: E 


Prin natura lor, lucrurile nu sunt o entitate determinată. Natura lor este o 
non-natură; non-natura lor este aceea care este natura lor. Căci ele au o 
singură natură, adică nici o natură (...) 


Întreprinderea lui Năgârjuna ţine de ontologia fundamentală, iar 
concluzia la care ajunge este aceea că ontologia fundamentală este 
imposibilă. Dar aceasta este o concluzie in mod fundamental onto- 
logică -— şi acesta este paradoxul. Nu există nici un fel în care sunt in 
mod ultim lucrurile, nici măcar acest fel. Ca atare, tradiţia indo-ti- 
betană îndeamnă în repetate rânduri la „tolerarea netemeiniciei 
lucrurilor“. (Vezi Thurman (1976), p. 73.) Vacuitatea vacuității este 
faptul că nici măcar vacuitatea nu există în mod ultim, că şi aceasta 
este dependentă, convenţională, nominală şi, în cele din urmă, este 
cotidianitatea cotidianului. Pătrunzând în profunzimile lucrurilor 





15 Bhattacharya, Johnston şi Kunst (1978), p. 23. De notat că aceşti autori loca- 
lizează acest pasaj într-o notă de subsol. În original, pasajul este o parte a textului. 

ne găsim înapoi la suprafața lucrurilor şi astfel descoperim că, la 
urma urmei, sub acele suprafețe înşelătoare nu se află nimic. Mai 
mult, ceea ce este înşelător în privința lor este pur şi simplu faptul 
că noi credem că sub ele stau la pândă profunzimi ontologice.!* 

Din nou, există modalităţi prin care s-ar putea incerca evitarea 
contradicţiei ontologice. Una dintre acestea constă din a spune că 
declaraţiile lui Năgârjuna nu sunt defel aserțiuni. Am discutat aceas- 
tă mişcare în legătură cu precedenta contradicție la limită. O altă 
modalitate, în acest context, constă din a argumenta că, fie şi dacă 
Năgârjuna asertează că orice lucru este vid, vacuitatea in discuție 
trebuie să fie înțeleasă ca un accident, şi nu ca o esenţă, pentru a 
folosi jargonul aristotelic. Din nou, cu toate că această strategie exe- 
getică poate avea o anumită plauzibilitate, nu poate fi susținută. 
Căci nu este vorba de faptul că pur şi simplu se întâmplă ca lucrurile 
să fie vide, aşa cum se întâmplă ca unele lucruri să fie roşii. 
Argumentele din MMK sunt menite să arate că toate lucrurile nu 
pot fi decât vide, că nu există un alt mod de existenţă de care acestea 
să fie capabile. Întrucât vacuitatea este o caracteristică necesară a 
lucrurilor, le aparține acestora în mod esenţial — este o parte a însăşi 
naturii lucrurilor per se. După cum formulează Candrakirti, comen- 
tând MMK, XIII: 8:% 


După cum stă spus în marea Ratnakita sutra, „Lucrurile nu sunt vide din 
cauza vacuităţii; a fi un lucru este a fi vid. Lucrurile nu sunt lipsite de 
caracteristici distinctive datorită stării a ceea ce este lipsit de caracteristici; 
a fi un lucru este a fi lipsit de vreo caracteristică distinctivă (...) oricine 
înţelege lucrurile în acest fel, Kâsyapa, va înțelege desăvârşit cum lucrurile 
sunt înfăţişate ca fiind pe calea de mijloc“. 





19 Kasulis (1989) atrage în mod just atenţia asupra felului in care tratarea lui 
Nâgărjuna a acestei călătorii intelectuale — care ne readuce la lumea convențională, 
dar cu o înţelegere mai profundă a caracterului său convenţional — este preluată de 
Dăâgen, marele filosof Zen, in tratarea sa a marii morţi şi reafirmarea corespunzătoare a 
tuturor lucrurilor. 

2 Prasannapadă, cap. XIII, traducere din pasajele 83b-84a ale Canonului Tibe- 
tan. O traducere mai liberă este dată de Sprung (1979), p. 248. 

A fi este a fi vid. Aceasta este ceea ce este a fi. Nu este o pro- 
prietate accidentală; este natura a ceva - deşi, fiind vid, acel ceva nu 
are natură. 

Acest paradox este strâns legate de primul paradox pe care l-am 
discutat. S-ar putea pune pe drept cuvânt intrebarea, după cum o 
fac mulţi din lumea întreagă, exact de ce apar paradoxurile exprima- 
bilității. Cele mai evidente explicaţii ar părea a fi de gen semantic, 
referindu-se doar la natura limbajului. Cineva îndrăgostit de modul 
lui Tarski de a trata adevărul într-un limbaj formal ar putea, de 
exemplu, să aleagă o astfel de cale. În acest fel, paradoxurile expri- 
mabilității ar putea fi privite ca indicând o limitare a limbajului, o 
inadecvare la o realitate care trebuie ea însăşi să fie consistentă şi a 
cărei consistență ar fi oglindită într-un limbaj adecvat. Dar sistemul 
lui Năgărjuna oferă un punct de vedere foarte diferit asupra acestor 
paradoxuri şi deci asupra limbajului. Fiecare membru al celei de-a 
doua contradicții (ontologice) implică un membru al primei contra- 
dicţii (a adevărului). Realitatea nu are nici o natură. În mod ultim, 
nu este în nici un fel. Deci nu se poate spune nimic despre aceasta. 
Starea a ceea ce este lipsit de esenţă determină astfel non-caracte- 
rizabilitatea. De partea cealaltă a drumului, vacuitatea este un 
caracter ultim al lucrurilor. lar acest fapt justifică adevărul (ultim) a 
ceea ce tocmai am spus. Paradoxul limbajului este, prin urmare, 
înrădăcinat în natura contradictorie a realităţii înseşi. 

Considerăm că intuiţia ontologică a lui Năgărjuna este distinc- 
tivă pentru Madhyamaka; este greu de găsit ceva asemănător in 
Occident înainte de Heidegger.?! Dar nici măcar Heidegger nu-l 
urmează întru totul pe Năgârjuna în privința insistenței impresio- 
nante asupra identității celor două realități şi asupra recuperării 
însemnătăţii convenţionalului. Această distrugere a mitului profun- 
dităţii poate fi cea mai mare contribuţie a lui Năgărjuna la filosofia 
occidentală. 





2 În privința naturii paradoxale a lucrurilor la Heidegger, vezi cap. 15. 

$16.8 
Năâgărjuna şi incloziunea 


Totul este real şi nu este real, 
Deopotrivă real şi nereal, 

Nici real, nici nereal. 

Aceasta este învățătura luminatului. 


(MMK XVIII: 8) 


Doctrina lui Nâgârjuna a vacuităţii vacuităţii este centrală pentru 
înțelegerea sa a vacuității ca imanentă lumii convenţionale. Aceasta 
este, după cum am văzut, ceea ce previne absorbirea celor două ade- 
văruri într-o distincţie de genul aparenţă/realitate sau fenomen/nou- 
men. Dar este şi ceea ce generează contradicţiile caracteristice filo- 
sofiei la limite. Am întâlnit două dintre acestea şi am văzut că între 
ele există o strânsă legătură. Prima este un paradox al exprimabilității: 
expresia lingvistică şi conceptualizarea pot exprima doar adevărul 
convenţional; adevărul ultim este acela care este inexprimabil şi 
acela care depăşeşte aceste limite. Deci nu poate fi exprimat sau 
caracterizat. Dar tocmai am făcut-o. Cel de-al doilea este un paradox 
al ontologiei: toate fenomenele, argumentează Năgârjuna, sunt vide 
şi deci, în mod ultim, nu au natură. Dar atunci vacuitatea este natura 
ultimă a lucrurilor. Deci ele deopotrivă au şi nu au o natură ultimă. 

Ar trebui să fie clar că aceste paradoxuri implică Transcendenţa. 
În primul caz, există pretenţia implicită că adevărul ultim depăşeşte 
limitele limbajului şi ale gândirii. În cel de-al doilea caz, Năgârjuna 
pretinde că trăsătura realităţii ultime depăşeşte toate naturile. Fap- 
tul că aceste paradoxuri implică şi Închiderea ar trebui să fie, de ase- 
menea, evident. În primul caz, adevărurile sunt exprimate şi deci se 
află în limitele exprimabilităţii, iar în cel de-al doilea caz, natura 
este dată şi deci se află în totalitatea naturilor. 

Să considerăm acum Schema Incloziunii. Aceasta priveşte propri- 
etăţile o şi w, precum şi o funcție 6, care satisfac următoarele condiții: 

(1) există 2 = (x; p(x)!, iar p(02) 

(2) pentru orice x c 0 astfel că p(x): 
(i) 6)ex (Transcendenţă) 
(îi) 6) e 2 (Închidere) 


Prin aplicarea lui 6 la 2 se obţine: 6(02) e 92 şi 640) e 2. (Pentru 
o ilustrare vizuală, vezi Figura 1 de la p. 266.) 

În contradicția ontologică a lui Năgârjuna se formează o inclo- 
ziune luând: 


p (x) ca „x este vid“ 
w(x) ca „x este o mulțime de lucruri având o natură comună“ 
6(x) ca „natura lucrurilor din x“ 


Pentru a stabili că aceasta este o incloziune, observăm mai întâi 
că p(). Căci 42 este mulțimea lucrurilor care au natura de a fi vide. 
Să presupunem acum că x < 9 şi p(x), adică să presupunem că x 
este o mulțime de lucruri având o natură comună. 6(x) este acea 
natură şi 5(x) e O, întrucât toate lucrurile sunt vide (Închidere). 
Rezultă de aici că 6(x) nu are nici o natură. Aşadar, 6(x) £ x, întru- 
cât x este mulțimea lucrurilor care au o natură (Transcendenţă). 
Contradicţia la limită este aceea că natura tuturor lucrurilor (02) — şi 
anume vacuitatea - deopotrivă este şi nu este vidă. Sau, pentru a 
repeta citatul lui Năgârjuna din Prajiâpărămită, „toate lucrurile au 
o singură natură, adică nici o natură“. 

În contradicţia exprimabilității a lui Năgârjuna se formează o 
incloziune luând: 


p (x) ca „x este un adevăr ultim“ 

(x) ca „x este definibil“ 

6(x) ca propoziţia „nu există nimic in d“, unde „d“ se referă la x. 
(Dacă x este definibil, atunci există un astfel de d.) 


Pentru a stabili că aceasta este o incloziune, observăm mai întâi 
că p(0). Căci „!x; x este un adevăr ultim)“ defineşte 0. 

Să presupunem acum că x < O şi p(x). Atunci 6(x) este o propo- 
ziţie care spune că nu este nimic in x. Să numim această propoziție 
s. Este un adevăr ultim că nu există adevăruri ultime, i.e. că nu este 
nimic în O şi, întrucât x c 0 este un adevăr ultim, că nu este nimic 
în x. Adică s este în mod ultim adevărată: 6(x) e 2 (Închidere). Pen- 
tru Transcendenţă, să presupunem că s e x. Atunci s e 0, adică s 
este un adevăr ultim şi deci este adevărată, i.e. nimic nu este în x. 
Aşadar, nu este cazul că s e x. Astfel, 6(x) g x (Transcendență). Con- 
tradicția la limită este aceea că 6(0), pretenţia că nu există adevă- 
ruri ultime, deopotrivă este şi nu este un adevăr ultim. 

Astfel, ambele paradoxuri ale lui Năgărjuna sunt întocmai con- 
tradicţii de incloziune. Aceste contradicții sunt inevitabile de îndată 
ce privim vacuitatea aşa cum o caracterizează Nâgârjuna - ca lipsa 
oricărui caracter determinat. Dar aceasta nu implică faptul că 
Năgărjuna este un iraționalist, un simplu mistic sau un smintit; 
dimpotrivă: el este pregătit să meargă exact acolo unde îl conduce 
rațiunea: la transconsistent. 


$16.9 
Paradoxul lui Năgărjuna 
şi altele ca acesta şi altfel decât acesta 


Demonstrarea faptului că cele două paradoxuri la limită, legate 
intre ele, ale lui Năgârjuna satisfac o schemă comună unui număr 
de paradoxuri binecunoscute din filosofia occidentală (Mincinosul, 
paradoxul lui Mirimanoff, paradoxul lui Burali-Forti, paradoxul lui 
Russell, Cunoscătorul, pentru a nu numi decât câteva) aduce o con- 
tribuţie suplimentară in reabilitarea lui Năgârjuna. Îl întâlnim ast- 
fel ca pe un filosof printre filosofii obişnuiţi şi respectabili, ca pe un 
tovarăş de călătorie la limitele epistemologiei şi metafizicii. Aerul de 
iraționalism şi de misticism Jaissez-faire este în acest fel împrăştiat 
o dată pentru totdeauna. Dacă Năgârjuna este în afara limitelor, 
atunci tot aşa sunt şi Kant, Hegel, Wittgenstein şi Heidegger. 

De asemenea, acest instrument ne permite să comparăm intuiţiile 
lui Năgărjuna cu cele ale colegilor săi occidentali şi să ne întrebăm 
ce este, dacă este ceva, specific în privința rezultatelor sale. Sugerăm 
următoarele: paradoxul exprimabilităţii, deşi este interesant, impor- 
tant şi crucial pentru filosofia limbajului a lui Năgârjuna (ca şi pen- 
tru dezvoltarea exerciţiului filosofic buddhist Mahăâyâna de-a lungul 
Asiei centrale şi de est), nu este singura contribuţie a lui Năgârjuna 
(cu toate că el poate fi primul care l-a descoperit şi l-a pus în circu- 
laţie, ceea ce este o contribuție însemnată în istoria filosofiei). Acest 
paradox reapare în Occident în operele lui Wittgenstein, Heidegger şi 
Derrida (pentru a nu numi decât câţiva filosofi) şi împărtăşeşte o 
structură comună cu cea a paradoxurilor de genul Mincinosului. 
Descoperirea faptului că Nâgârjuna împărtăşeşte această intuiţie cu 
mulţi filosofi occidentali poate motiva studiul lui Năgârjuna de către 
occidentali, dar nu demonstrează că Năgărjuna are o valoare spe- 
cială pentru noi. 

Pe de altă parte, deşi paradoxul ontologic - pe care l-am numit 
„Paradoxul lui Năgârjuna“ - este strâns legat de un paradox al 
exprimabilității, acesta este întru totul specific şi după ştiinţa noas- 
tră nu se găseşte nicăieri in altă parte. Dacă Nâgărjuna are dreptate 
in critica sa a naturii proprii şi deci dacă se dovedeşte că tuturor 
lucrurilor le lipsesc naturile fundamentale, atunci rezultă că toate 
acestea au aceeaşi natură, adică vacuitatea, şi deci acestea deopo- 
trivă au şi nu au acea natură. Aceasta este o consecință directă a 
caracterului întru totul negativ al proprietății vacuităţii, o proprie- 
tate pe care Năgârjuna o descrie complet pentru prima dată şi îi 
prezintă în premieră poziția centrală pentru filosofie. Mai specta- 
culos, Nâgărjuna: demonstrează că vacuitatea vacuităţii permite 
„colapsul“ distincţiei dintre cele două adevăruri, înfățişând vidul ca 
fiind pur şi simplu cotidianul, şi astfel salvează ontologia sa de un 
dualism stupid. Năgârjuna demonstrează că profunda contradicție 
la limită pe care o descoperă se odihneşte inofensiv in miezul tutu- 
ror lucrurilor. În întreprinderea de a străbate dincolo de limitele 

lumii convenţionale există o torsiune, cum este cea a unei benzi 
Mâbius, şi ne surprindem reîntorşi în această lume, pe deplin conşti- 
enţi acum de contradicţiile pe care aceasta se sprijină.? 


% Vezi pp. 379-380. Mulţumiri lui Paul Harrison, Megan Hove şi Koji Tanaka 
pentru comentarii asupra unor schițe anterioare ale acestui eseu, precum şi audito- 
riului nostru de la şedinţa comună a Australasian Association of Philosophy şi Aus- 
tralasian Society for Asian and Comparative Philosophy, University of Melbourne, 
2000, in special lui Peter Forrest, Tim Oakley şi John Powers. 


17. REFLECȚII SUPLIMENTARE 


$17.1 
Dialetheism 


Capitolul de față este prilejuit în mare măsură de recenzii şi note 
critice la prima ediţie a cărții şi răspunde unor argumente ale cri- 
ticilor.%%5 În ultima secţiune voi întreprinde şi un scurt comentariu 
asupra celor două capitole anterioare. 

Voi începe cu ceea ce bănuiesc că este cel mai discutabil aspect al 
cărții: dialetheismul. Dialetheismul, concepția conform căreia există 
contradicții adevărate, este astăzi mai popular decât era în 1995: 
“sunt suficiente degetele a două mâini pentru a-i număra pe cei care 
sunt de acord cu acesta. Nu este, deci, surprinzător că unii recen- 
zenţi au atacat dialetheismul. Țelul cărții de față nu a fost acela de a 
apăra direct această concepție. Am făcut aceasta in cartea mea, In 
Contradiction (1981), iar apărarea a continuat în mai multe articole 
scrise de atunci încoace.%% Nici nu este nimerit să pun aici în scenă o 


3%5 Întrucât multe dintre articolele considerate sunt relativ scurte, nu voi da de 
regulă trimiteri la pagină. În toate citatele, cursivele aparțin autorului. Sunt foarte 
recunoscător următorilor pentru comentariile atente asupra materialului din acest 
capitol: J. C. Beall, Ivor Gratan-Guinness, Fred Kroon, Richard Gaskin, Nick Smith, 
Neil Tennant, Alan Weir şi Ed Zalta. 

366 Pentru a menţiona unele dintre cele mai puţin tehnice articole: poziţia lui 
Aristotel în privința Legii Non-Contradicţiei este analizată în Priest (1998a); negația 
dialetheică este discutată şi apărată în Priest (1999a); în Priest (2000a) se arată câ 
dialetheismul este consistent cu tratările standard ale adevărului; felul în care pot fi 
acceptate în mod raţional contradicţiile este analizat în Priest (in curs de apariţie a); 
natura logicii în general şi posibilitatea de a ne revizui opiniile în privința acesteia 
sunt analizate în Priest (in curs de apariție b). Problema structurii generale a 
modelelor inconsistente ale aritmeticii (menţionată la p. 293) este acum parțial rezol- 
vată în Priest (2000d). 

apărare pe scară largă a dialetheismului. Oricum, voi răspunde 
câtorva critici. 

Zalta (în curs de apariţie) pretinde că dialetheismul este incom- 
patibil cu înțelegerea noastră obişnuită a predicației. În remarcile 
sale finale, el spune: 


Întrucât logicienii dialetheici concep (...) predicaţia ca fiind in aşa fel încât 
există obiecte x şi proprietăţi F astfel încât Fx & —Fx, ei ne obligă să aban- 
donăm înţelegerea noastră preteoretică cu privire la ce înseamnă a instanţia 
(...) o proprietate. Înțelegerea noastră preteoretică a predicaţiei obişnuite 
este inrădăcinată în astfel de cazuri de bază precum exemplificarea proprie- 
tăţilor simple şi a celor complexe. Chiar dacă nu avem o analiză exactă a 
proprietăților simple sau complexe în discuţie, avem o înțelegere preteore- 
tică a ceea ce înseamnă ca un lucru să exemplifice proprietățile a fi roşu, a fi 
rotund (...) O parte a acestei înţelegeri constă din aceea că dacă un obiect x 
exemplifică o proprietate P, atunci nu este cazul ca acel obiect să eşueze in a 
exemplifica P. Cum ar trebui să înțelegem predicația obişnuită sau ideea că 
un obiect exemplifică proprietăți cum sunt a avea o culoare, a avea o formă 
etc., dacă imprejurarea că un obiect exemplifică astfel de proprietăţi nu ex- 
clude eşecul acestuia de a exemplifica astfel de proprietăți? Desigur, un logi- 
cian dialetheic poate replica spunând că ei abandonează noţiunea noastră 
obişnuită de predicație numai în situaţii speciale. Dar pretenția mea este că 
situaţiile obişnuite întemeiază înțelegerea noastră obişnuită a ceea ce în- 
seamnă a exemplifica o proprietate — ceea ce înseamnă a exemplifica exclude 
împrejurarea că un lucru deopotrivă exemplifică şi eşuează în a exemplifica 
o proprietate. Dacă situațiile speciale ne obligă să abandonăm această înțe- 
legere, atunci nu este clar dacă noi înțelegem realmente ce anume este 
exemplificarea. 


Acest argument nu reuşeşte. Dialetheismul nu poate contraveni 
„înțelegerii noastre preteoretice a predicaţiei“ (orice ar putea să în- 
semne această expresie) din următorul motiv: ca atare, dialethe- 
ismul are în vedere adevărul simultan al enunțurilor de forma a şi 
—a; ca atare, dialetheismul are în vedere comportamentul negației; 
predicaţia este o chestiune cu totul independentă de acest subiect. 
Se poate chiar imagina un limbaj care să constea în întregime din 
predicaţii atomare. Problema dialetheismului nici măcar nu s-ar 
pune. 

Zalta ar putea conecta subiectul predicaţiei cu cel al negaţiei doar 
presupunând o anumită teorie a negaţiei, şi anume cea dată de: 


—a este adevărat ddacă a nu este (eşuează în a fi) adevărat. 


Căci atunci —Px este adevărat ddacă Px nu este adevărat; şi, dat 
fiind că Px este adevărat ddacă x exemplifică P, rezultă că —Px este 
adevărat ddacă x nu exemplifică P. Teoria negației in discuţie poate 
fi una ortodoxă, dar nu este o teorie la care eu subscriu (după cum 
am arătat, pp. 289 şi urm.).%? 

Dar să presupunem că Zalta are dreptate în privinţa faptului că 
dialetheiştii trebuie să susțină unele lucruri de forma: x deopotrivă 
exemplifică şi nu exemplifică P. Acestea sunt contradicții, iar Zalta 
le respinge pur şi simplu. Prin urmare, el presupune ceea ce trebuie 
demonstrat. El ar putea arăta că aici nu este vorba despre o contra- 
dicţie oarecare: contradicţiile cu privire la exemplificare reprezintă 
un caz special. Dar de ce? Zalta spune că eşecul unei astfel de con- 
tradicții este constitutiv pentru înțelegerea noastră a predicaţiei. 
Tot ceea ce pot spune aici este că eşecul unei astfel de contradicții 
nu este constitutiv pentru mine. Dacă nu există argumente indepen- 
dente pentru această pretenţie, atunci s-ar părea că este vorba des- 
pre o chestiune de dogmă. 

Întrucât, după cum am observat, noţiunea de negaţie este cen- 
trală pentru dialetheism, este natural ca dialetheismul să fie criticat 
via negaţie. Aceasta este ceea ce face Tennant (1998). El spune (sec- 
țiunea 2.4): 


(Negarea legii non-contradicției] este o încălcare a înțelesului, din cauza a 
ceea ce spune negația. Se demonstrează o negație —A arătându-se că presu- 
punerea (adevărului) lui A este contrară (adevărului presupus al) indiferent 
căror alte premise X se doreşte a fi susținute: 


351 Pe deasupra, acest fel de a conecta cele două subiecte menţionate presupune că 
bicondiționalul „Px este adevărat ddacă x exemplifică P“ satisface contrapoziția. Date 
fiind indoielile privitoare la contrapoziţie şi T-schema (Priest (1987), secțiunea 4.9), 
acest pas este, de asemenea, îndoielnic. 

() 
XA 


L  () 
—=A 





Doresc să argumentez astfel [Notă de subsol: Vezi Tennant (1999)] că noți- 
unea de negație se bazează de fapt pe noţiunea mai fundamentală de contra- 
rietate necesară sau imposibilitate a adevărului concomitent a cel puţin două 
propoziții diferite. Pentru ca noțiunea de negaţie să aibă loc în limbaj, ar fi 
suficient, din acest punct de vedere, ca limbajul să aibă propoziţii atomare 
contrare reciproc. Astfel de propoziţii B, C ar admite o inferență atomară 
primitivă de forma: 


B C 
L 


Perechi de astfel de propoziţii abundă: excluderi reciproce de culori, relatări 
reciproc incompatibile de locaţie (...) Aceste propoziţii atomare non-inde- 
pendente ar reprezenta solul din care ar putea răsări ulterior negația şi de 
aici negarea explicită: din B se poate infera —C şi din C se poate infera —B. 
Ar fi atunci analitic că este imposibil ca P şi —P să fie deopotrivă adevărate. 


Răspunsul pe care i-l dau, en bref, lui Tennant este acela că tra- 
tarea sa a negaţiei reprezintă o teorie a comportamentului acesteia, 
pe care dialetheistul o poate respinge şi chiar o face. Există şi bune 
temeiuri independente pentru aceasta. Logica la care subscrie 
Tennant nu este nici cea clasică şi nici cea intuiționistă. Este, de 
fapt, o logică paraconsistentă (deşi nu cea la care subscriu eu). 
Potrivit tratării sale, inferența A, —A + B este nevalidă. Dată fiind 
această tratare, nu apare nici un obstacol logic pentru dialetheism. 
Este o chestiune de interpretare extra-sistematică. 

Decisivă în această chestiune este interpretarea lui Tennant a 
semnului L. El explică că acesta nu trebuie interpretat în modul 
obişnuit, ca o constantă logică încastrabilă. Ar fi fost mai bine pur şi 

simplu să se lase un loc liber. Folosim acest simbol „pentru a înre- 
gistra eroarea metafizică elementară a predicaţiei simultane a anto- 
nimelor, a atribuirilor reciproc incompatibile de culori sau de forme, 
a locaţiilor spațiale incompatibile ale unuia şi aceluiaşi corp, a ordo- 
nărilor temporale reciproc incompatibile ale unor evenimente dis- 
tincte etc. “68 

Acum, acest mod de folosire ne spune ce inseamnă a infera L din 
perechi de (sau din mai multe) propoziţii. Dar ce se întâmplă în 
cazul propozițiilor luate separat? Regula introducerii negațţiei acolo 
unde nu există supoziții nedescărcate este pur şi simplu: 

() 


A 


Le 00) 


—A 
Cu alte cuvinte, a spune în mod categoric că are loc —A este a 


spune că A implică o absurditate metafizică, precum cea de a fi in 
întregime roşu şi verde. Apare clar că această pretenţie este mult 
prea puternică. Acum şed (şi deci nu stau în picioare), dar faptul că 
eu stau în picioare nu este o absurditate metafizică, aşa cum este 
(prin ipoteză) faptul că ceva este în întregime roşu şi verde. (Chiar 
dacă faptul de a fi deopotrivă aşezat şi în picioare este o absurditate 
metafizică, faptul că eu stau în picioare nu implică aceasta.) 

Aceste considerații sunt sprijinite de următoarele. Dacă 1 este 
tratat ca o constantă logică (chiar dacă nu în mod necesar una înca- 
strabilă), atunci inferența sa caracteristică este: 


at 
A 





3%8 'Tennant (1999), pp. 217 şi urm. 
%% În tradiţia teoriei demonstraţiei la care aderă Tennant, regula de introducere a 


unui conector este luată drept caracterizare a înțelesului acelui conector. Regulile de 
eliminare corespunzătoare pur şi simplu desfac regulile de introducere. 

Aceasta spune că, oricum ar fi interpretată noţiunea, A este ceva 
ce implică orice.“ Acum, a interpreta pe —A ca o pretenţie că A 
implică ceva într-atât de puternic este în mod clar ceva exagerat. Eu 
nu stau în picioare, dar pretenţia că eu stau în picioare nu implică 
faptul că eu sunt o broască. Semnul absurdităţii este perfect inteli- 
gibil dintr-un punct de vedere paraconsistent/dialetheic. Este vorba 
tocmai despre faptul că, dacă — reprezintă implicaţia, atunci A — L 
este mult mai puternică decât negația lui A." 

Cel de-al treilea gen de obiecție la adresa dialetheismului, avan- 
sat de recenzențţi, priveşte presupusele implicaţii ale acestei poziţii 
asupra problemei revizuirii opiniei. Weir (1999) formulează o astfel 
de obiecţie după cum urmează: 


Eşecul crucial [al dialetheismului)] constă din incapacitatea acestuia de a ex- 
plica de ce abandonarea teoriilor este uneori constrângătoare din punct de 
vedere rațional. Explicaţia lui Priest revine la a spune că, atunci când o teo- 
rie implică ceva ce are o probabilitate redusă, să spunem o contradicție 
„malignă“ cu probabilitate zero, atunci teoria respectivă trebuie să fie aban- 


donată (...) 


Weir continuă să obiecteze că această pretenţie nu funcționează. 
Căci în astfel de împrejurări, probabilitatea contradicției poate fi 
pur şi simplu revizuită ascendent şi deci aceasta poate fi acceptată 
în continuare”? 





3% Un motiv pe care îl avansează Tennant pentru a nu trata L ca pe o constantă 
logică este acela că, pretinde el, nu există nici o propoziție uniformă (invariantă în 
raport cu limbajul) care să indeplinească acest rol. De fapt, există aşa ceva. „Orice 
este adevărat“ va face o treabă foarte bună în acest sens. Şi chiar dacă adevărul nu 
este o parte standard a logicii de ordinul întâi, acesta este un predicat logic, în aceeaşi 
măsură in care identitatea este un predicat logic. 

311 'Tennant se întreabă, de asemenea, de ce, dacă suntem gata să considerăm 
posibilitatea ca unele lucruri să fie deopotrivă adevărate şi false, nu am considera şi 
posibilitatea ca unele lucruri să fie doar adevărate şi deopotrivă adevărate şi false etc. 
El numeşte această posibilitate „năucitoare“. De fapt, această posibilitate este perfect 
inteligibilă din punct de vedere tehnic; iterarea nu are nici un efect asupra noţiunii 
de validitate. Vezi Priest (1984). 

312 Se pare că Weir consideră că aceasta este o posibilitate numai dacă se subscrie 
la o noţiune de probabilitate subiectivă. Cred că este fals. Chiar dacă se subscrie la o 

Dar Weir greşeşte de la primul pas. Atunci când descoperim că o 
opinie pe care o acceptăm implică ceva ce respingem, avem la dispo- 
ziţie o alegere între două posibilități: continuăm să acceptăm antece- 
dentul şi, în consecinţă, consecventul, sau continuăm să respingem 
consecventul şi, în consecinţă, antecedentul. Scenariul probabilist al 
lui Weir este exact o variantă a acestei proceduri. Atunci când des- 
coperim că ceva căruia îi atribuim o probabilitate înaltă implică ceva 
căruia îi atribuim o probabilitate scăzută, probabilitățile trebuie să 
fie revizuite, dar avem la dispoziție o alegere intre două modalităţi 
de a face aceasta. 

Date fiind cele două posibilităţi, pentru care dintre ele optăm? 
După cum se explică în Priest (1987), secțiunea 7.5, ceea ce este 
raţional de făcut este să se formuleze explicit ambele posibilităţi şi 
apoi să se'evalueze din punct de vedere metodologic cele două teorii 
rezultante. Adoptăm, adică, acea alternativă care se dovedeşte a fi 
mai bună relativ la criteriile standard ale evaluării teoriilor." Teoria 
inițială poate fi foarte bine abandonată ca rezultat al acestui proces. 
Este perfect posibil, totuşi, să se ajungă la acceptarea unei poziţii 
inconsistente,*% chiar dacă nu în mod obişnuit.*5 

S-ar putea crede, după cum a sugerat Weir în discuţie, că această 
soluţie este metodologic greşită. Ar trebui ca raționarea non-deduc- 
tivă de acest gen să nu anuleze niciodată principii deductive, cum 


tratare epistemică obiectivă a probabilităților, probabilitatea unei contradicții poate 
să crească, o dată ce se descoperă că aceasta este sprijinită de ceva ce are un grad mai 
mare de probabilitate. 

3% Vezi mai departe Priest (2001b). 

374 În particular, contra Weir, poate fi rațional să se accepte că dialetheismul este 
deopotrivă adevărat şi fals. Într-un sens, este ceea ce accept eu: nu numai că unele 
propoziţii de forma a A —a sunt adevărate, dar —(a A —a) însăşi este un adevăr logic. 
Vezi Priest (1987), secțiunea 4.9. A susține că o anumită concepţie este falsă, i.e. că 
are o negaţie adevărată, nu reprezintă o respingere a acelei concepţii, în cazul în care 
concepţia în discuţie este tocmai aceea că unele contradicții, în particular unele de 
acest tip, pot fi adevărate. 

35 Evnine (1997) spune că datorez „o explicaţie a normalităţii non-contradicţiei“. 
Chestiunea este discutată în Priest (1987), secțiunea 8.4. Discuţii mai recente şi 
extinse pot fi găsite în Priest (2001a) şi (în curs de apariție a). 

este legea non-contradicţiei, căci altfel orice speranță de obiectivi- 
tate este pierdută. Dar nu este: criteriile evaluării teoriilor pot fi 
unele imperfecte şi revocabile, dar acest fapt nu le lipseşte de forță 
obiectivă. O centură de siguranță imperfectă este obiectiv mai bună 
decât lipsa oricărei centuri de siguranță. În orice caz, de unde provin 
credințele noastre în principiile deductive? Acestea sunt în aceeaşi 
măsură un produs istoric ca şi toate celelalte acte de teoretizare 
umană. lar renunțarea la astfel de credințe este bine cunoscută în 
istoria logicii. Pentru a nu da decât un singur şi foarte clar exemplu, 
mulţi logicieni din Evul Mediu timpuriu, şi probabil că şi Aristotel, 
susțineau că nimic nu poate implica propria sa negaţie - un prin- 
cipiu „conexiv“. Această opinie a fost răsturnată în Evul Mediu târ- 
ziu. A fost răsturnată pentru că logicile non-conexive care au fost 
descoperite atunci s-au dovedit a furniza tratări globale superioare 
ale validității.“ După cum este întotdeauna cazul în privinţa revi- 
zuirii opiniei, principiile conexive ar fi putut fi menținute, dar 
numai cu prețul unei tratări mult mai complicate şi ad hoc în raport 
cu rivalele acesteia. Criteriile non-deductive le-au anulat pe cele 
deductive. Chiar dacă ceva pare a fi a priori sigur — şi cât de mult 
din această aparenţă este funcţie de educația cuiva? — credința în 
acel ceva poate fi totuşi răsturnată. Prietenii consistenței ar trebui 
să nu uite destinul multor principii despre care Kant susținea că 
sunt a priori sigure. 

Închei această secţiune cu următoarea observaţie. Unii recenzenți 
au susținut că argumentele pentru dialetheism procedează adesea 
prin a arăta că legea non-contradicţiei este incompatibilă cu alte 
lucruri despre care înclinăm să credem că sunt adevărate, de pildă 
cu faptul că se poate da o tratare a semanticii limbajului nostru 
(Weir (1999)), cu faptul că putem întotdeauna să gândim despre 
totalitatea lucrurilor de un anumit gen ca despre un singur lucru 
(Moore (1995)) sau cu faptul că anumite totalități — sau valorile anu- 
mitor funcţii — există (Kron (2001)). Ei pretind că aceste alte lucruri 
trebuie să fie respinse înaintea credinței în legea non-contradicției, 


376 Vezi Sylvan (2000). 

dar ei rareori argumentează că această opţiune este cea preferabilă 
rațional.“ Opţiunea dialetheică privitoare la paradoxurile de inclo- 
ziune este mai simplă, mai naturală şi dă seama de fapte mai bine 
decât tratările consistente. Cei care cred altfel ar putea cel puţin 
să incerce să arate că lucrurile nu stau aşa. În particular, poziția lor 
ar putea fi puțin mai convingătoare, dacă ei ar putea furniza teme- 
iuri bune pentru a presupune că legea non-contradicţiei este adevă- 
rată şi astfel că susținerea de către ei a acestei legi nu reprezintă 
pur şi simplu un ataşament faţă de familiar şi confortabil. 


$17.2 
Schema incloziunii 


Mă întorc acum la conținutul propriu-zis al cărţii. Primul subiect 
de tratat aici este structura sa teoretică centrală, Schema Incloziunii: 


(1) există 2 = (x; p(x)), iar p(0) 
(2) pentru orice x < O astfel că y(x): 
() 6) ex 
(ii) 5) e 2 
Toate contradicţiile de care se ocupă această carte sunt contra- 
dicţii de incloziune, cu alte cuvinte contradicții care corespund Sche- 
mei Incloziunii.** În particular, se arată că toate paradoxurile stan- 





311 O excepție remarcabilă este Zalta (în curs de apariție), care recunoaşte foarte 
clar natura metodologică a alegerii care trebuie să fie făcută aici. 

3%8 Vezi Priest (2001a). 

373 Tennant (1998) şi Kroon (2001) arată că eu presupun că pentru orice x c 2 
astfel că p(x), şi în particular pentru x = 2, există 6(x). Această pretenţie este perfect 
corectă. Este implicită în notație, dar ar putea fi foarte bine făcută explicită. Acest 
mod de a proceda are avantajul de a face clar că acest punct poate fi contestat. Ches- 
tiunea nu este totuşi ignorată în această carte. Modul în care acest punct poate fi 
contestat, dacă există vreunul, va diferi de la paradox la paradox, iar diferite contes- 
tări sunt considerate în diferite locuri. De exemplu, în paradoxurile teoriei mulțimilor 
(Tabelul 7, p. 228), 6(9) este o infinitate absolută, cum este mulțimea tuturor ordina- 
lelor sau a tuturor mulțimilor. Existenţa unor astfel de mulțimi decurge din Prin- 
cipiul Domeniului (vezi mai departe). În paradoxurile definibilităţii (Tabelul 8, 

dard ale auto-referinţei corespund schemei." Am pretins că Schema 


este cea care generează paradoxurile. Unii comentatori au obiectat. 
Un astfel de comentator este Grattan-Guinness (1988), care argu- 
mentează că satisfacerea schemei nu este nici necesară şi nici sufi- 
cientă pentru un paradox din această familie. 

Exemplul lui Grattan-Guinness de non-paradox care satisface 
Schema este bine-cunoscutul Paradox al Bărbierului.*! Argumentul 
său conform căruia există o versiune a acestui paradox care cores- 
punde formei Schemei este mai curând schiţat şi nu îmi este clar ce 
anume are el in vedere. Dar detaliile nu sunt atât de importante: 
Bărbierul poate fi pus cu siguranţă în forma Schemei, după cum am 
văzut (pp. 267-268, nota 2). Dar în schemă este mai mult decât forma 
sa. Să explic. 

Este clar că premisele unei instanțe a Schemei Incloziunii im- 
plică o contradicție: 6(42) deopotrivă este şi nu este în 0. Deci un 
argument de incloziune este valid. Dar este nevoie de mai mult 
decât atât pentru un argument paradoxal: trebuie ca şi premisele să 
fie adevărate, cel puţin prima facie, căci altfel nimeni nu ar presu- 
pune că situaţia este paradoxală. Acesta este faptul care exclude 
Paradoxul Bărbierului şi cele asemenea acestuia din clasa paradoxu- 





p. 233), cum este cel al lui Berry, 6() este un (sau ultimul) obiect de un anumit tip. 
Existenţa unui astfel de obiect este o parte standard a argumentului paradoxal. În 
paradoxurile din grupul Bii (Tabelul 9, p. 250), 6(0) este un anumit purtător-de-ade- 
văr. Dacă purtătorii-de-adevăr sunt propozițiile, existența purtătorului adecvat este 
manifestă. Dacă aceştia sunt Propoziţii, nu acesta este cazul. Dar încercările de a 
nega existența Propoziţiilor corespunzătoare eşuează pe stânca paradoxurilor extinse 
cum este „această propoziție nu exprimă nici o Propoziţie sau exprimă o Propoziţie 
falsă“. Vezi Priest (1987), cap. 1. 

30 Un alt paradox care corespunde schemei, pe care nu l-am discutat în carte, 
este cel al lui Yablo. Vezi Priest (1997a). 

%! Grattan-Guinness face aluzie şi la alte paradoxuri, dar nu îmi este clar care se 
presupune că sunt acestea. El pretinde de asemenea că „şi aparent consistenta teo- 
remă de incompletitudine a lui Gâdel corespunde Schemei“. Nu îmi este clar ce anume 
are în vedere el aici. Există cu siguranţă un paradox subiacent demonstraţiei stan- 
dard a primei teoreme de incompletitudine a lui Gâdel. Acesta este „Paradoxul 
Cunoscătorului“ şi corespunde Schemei, după cum am văzut în secţiunea 10.2. 

rilor de incloziune. Nu avem un temei bun pentru a presupune că 
există un bărbier de genul cerut.3*? 

Aici există totuşi un răspuns. S-ar putea să nu existe o evidenţă 
inductivă bună pentru existenţa unui astfel de bărbier.** (Întrebăm 
pe primul om din oraş, apoi pe al doilea ...) Nu cred că un astfel de 
argument ar fi confirmator, dar dacă se ia în serios această posi- 
bilitate, ea poate fi evitată prin impunerea unei condiţii ceva mai 
tari asupra premiselor unei contradicții de incloziune: nu numai că 
premisele sunt prima facie adevărate, ci că acestea sunt a priori 
adevărate. Căci exact această condiție este adevărată despre parado- 
xurile standard ale auto-referinței: Transcendenţa şi Închiderea ar 
apărea ca fiind confirmate a priori. Contradicţiile generate de aces- 
tea par a fi inerente gândirii însăşi, intrinseci structurilor noastre 
conceptuale. Acesta este cu adevărat laitmotivul cărții de față. În 
cazul Paradoxului Bărbierului şi al paradoxurilor de acest gen, dacă 
ar fi ca premisele să fie adevărate, acestea ar fi adevărate doar a 
posteriori.284 

Exemplele lui Grattan-Guinness de paradoxuri care nu cores- 
pund schemei sunt cele ale lui Curry.%5 Existenţa paradoxurilor lui 
Curry este discutată în secțiunea 11.8. După cum am observat acolo, 
imprejurarea că aceste paradoxuri corespund sau nu Schemei depinde 
de felul în care este interpretat condiționalul implicat. Dacă este 


32 Restall (1996) arată că şi antinomiile lui Kant corespund formei unei inclo- 
ziuni. În pofida punctului de vedere al lui Kant, aceste argumente — cel puţin ambele 
coarne ale fiecăruia — pot fi cu greu considerate ca având plauzibilitate prima facie. 

3%3 Nick Denyer a căutat să mă convingă de aceasta de câteva ori. 

384 Există, desigur, versiuni ale paradoxurilor standard în care unele dintre pre- 
misele cerute pentru a stabili Transcendenţa sau/şi Închiderea sunt a posteriori; de 
exemplu, în care o premisă se referă la o propoziție printr-o descripție cum este 
„singura propoziţie de la pagina cutare“ şi este un fapt empiric acela că ea însăşi este 
acea propoziție. Astfel de elemente a posteriori sunt, totuşi, întotdeauna accidentale 
într-un anumit sens. Există modalități de a asigura prin mijloace a priori un efect 
care poate fi asigurat. 

%5 EI atribuie aceste paradoxuri lui Lâb (1955). După câte pot să-mi dau seama, 
paradoxurile de acest gen au fost indicate pentru prima dată de Curry în (1942). 
Williamson (1996) şi Grim (1998) menționează de asemenea aceste paradoxuri drept 
contra-exemple la Schema Incloziunii. 

interpretat ca un condițional material, paradoxurile lui Curry sunt 
întocmai variante ale paradoxurilor standard şi deci corespund 
Schemei. Dacă nu, atunci nu corespund Schemei.% Astfel de para- 
doxuri sunt, prin urmare, de alt gen. Ele sunt paradoxuri care conţin 
în mod esenţial condiţionalitatea şi în special Principiul Contracţiei 
(ta > (a>B)ra-—6B)). După cum formulează Curry însuşi: „sursa 
dificultății rezidă în (...) [axiomele pentru] implicaţie“.%7 Parado- 
xurile Curry autentice sunt, prin urmare, paradoxuri care depind de 
o teorie greşită a condiționalului şi pesemne că pot fi considerate 
mai bine drept „paradoxuri ale implicaţiei materiale“. 

Este stabilit, deci, că există paradoxuri - argumente deconcer- 
tante care sfârşesc în contradicție — care implică auto-referința şi nu 
corespund Schemei. Dar acest fapt este prea puţin o noutate. Multe 
paradoxuri implică auto-referința într-un fel sau altul, dar nimeni 
nu ar presupune că ele aparțin Mincinosului şi tovarăşilor acestuia. 
Ca o ilustrare, să considerăm persoana - un failibilist — care pre- 
tinde că nimeni nu poate fi niciodată sigur de nimic. Această 
pretenție este, desigur, auto-reflexivă. Rezultă că, dacă are dreptate, 
persoana care pretinde aşa ceva nu poate fi sigur de pretenția sa. 
Ceea ce se poate face din această pretenție este o altă chestiune. 
Aceia care cred că a pretinde ceva este a pretinde certitudinea pot 
conchide că failibiliştii nu îşi pot susține consistent propriile poziţii. 
Failibiliştii vor prefera să susțină că se pot afirma lucruri fără cer- 
titudine. Dar orice s-ar face cu pretenția menționată, enunţul nu este 
o contradicție de incloziune. Sau să considerăm un alt exemplu: 
există versiuni ale paradoxului Examenului Surpriză care sunt auto- 
referenţiale. (Vezi, de exemplu, Halpern şi Moses (1986).) Informația 
dată elevilor este aceea că va fi un examen săptămâna viitoare, dar 





3%6 Ce s-ar întâmpla dacă condiționalul ar fi un condițional strict? — se întreabă 
Williamson. Atunci, după cum observă Williamson, paradoxul ar fi echivalent cu Min- 
cinosul necesar: această propoziţie este cu necesitate falsă. Şi corespunde schemei: 
este o variantă de Paradox al Cunoscătorului. 

357 Curry (1942), p. 117. Ar trebui de asemenea să se observe că respingerea 
Contracţiei, şi deci rezolvarea paradoxurilor lui Curry în acest fel, nu va rezolva toate 
paradoxurile de incloziune. Unele dintre acestea, cum este cel al lui Berry, nu uti- 
lizează defel acest principiu. 

că ei nu vor putea deduce data examenului din însăşi această infor- 
maţie.” Din nou, aceste paradoxuri sunt diferite de contradicţiile de 
incloziune: ele revin la folosirea inducției regresive şi a supozițiilor 
implicite ale acesteia. 

Unii comentatori au argumentat că până şi localizarea mea a 
unora dintre paradoxurile standard în Schema Incloziunii este pro- 
blematică. Un temei pentru aceasta constă din pretenţia conform 
căreia contradicția apare la limită şi numai la limită; comportamentul 
mecanismului în altă parte reprezintă de fapt „zgomot“ irelevant.*% 
Dar cineva care consideră doar situațiile limită omite, îmi pare, o 
parte esenţială a poveştii. Paradoxurile sunt produse de un anumit 
mecanism: acesta este ceea ce generează contradicția. Dacă se 
înţelege aceasta, atunci se înțelege de ce apar contradicţiile de acest 
gen. Mecanismul operează dincolo de suprafaţă. Se poate examina, 
ca să spun aşa, doar suprafața (cazul limită), dar dacă se procedează 
în acest fel, atunci înţelegerea situației va fi puternic incompletă, ca 
să nu spun mai mult. Situaţia seamănă oarecum cu un vulcan. Sin- 
gura parte a acestuia care poate fi văzută în mod normal este erup- 
ţia şi este tentant să se considere că aceasta este vulcanul. Dar 
tocmai activitatea geotermală, care se desfăşoară la câțiva kilometri 
adâncime, este cea care cauzează erupția. Dacă nu înţelegi asta, nu 
înţelegi vulcanii. Voi reveni mai târziu asupra acestei chestiuni. 

Un alt gen de temei (avansat de Tennant (1998) şi Kron (2001)) 
vizează faptul că Schema Incloziunii amestecă noţiunea de mulțime 
în toate paradoxurile. Dar paradoxul Mincinosului, de exemplu, 





* Mai departe, paradoxul decurge după cum urmează. Folosind această informaţie, 
elevii argumentează că examenul surpriză nu poate avea loc. Examenul nu poate fi 
stabilit în ultima zi a săptămânii, căci elevii vor putea deduce data examenului la 
sfârşitul penultimei zile, contrar celei de-a doua părți a informaţiei, şi deci examenul 
nu ar mai fi o surpriză. Dar examenul nu poate fi stabilit nici în penultima zi a săptă- 
mânii, căci în acest caz, ştiind că examenul nu poate fi stabilit în ultima zi a săptămânii, 
elevii vor putea deduce data examenului la sfârşitul antepenultimei zile. Tot aşa, ele- 
vii argumentează că examenul nu poate fi stabilit în nici una dintre celelalte zile ale 
săptămânii. Cu toate acestea, atunci când profesorul intră în clasă şi le anunţă exa- 
menul, miercuri să zicem, elevii sunt surprinşi. 

%8 Unele remarci ale lui Tennant (1998) pot fi interpretate în acest mod. 

poate fi formulat folosind doar predicatul „este adevărat“; nu tre- 
buie să se considere defel noţiunea de mulțime. După cum s-a arătat 
în secțiunea 10.2, această chestiune este superficială, întrucât există 
o legătură conceptuală între a satisface o condiţie - a fi adevărat -— şi 
a fi un membru al unei anumite totalităţi - a fi un membru al tota- 
lităţii lucrurilor adevărate. Întrucât mulţi oponenți ai dialetheis- 
mului vor fi înclinați să respingă această noțiune „naivă“ de deter- 
minare a unei mulțimi, s-ar putea considera foarte bine că această 
mişcare presupune ca adevărat ceea ce trebuie demonstrat. 

Dacă aici sunt presupuse ca adevărate lucruri care trebuie de- 
monstrate, acestea nu mai sunt presupuse ca adevărate în altă parte. 
(Vezi p. 247, nota 3.) Dar în orice caz, eu nu văd chestiunea ca pre- 
supunând ca adevărat ceea trebuie demonstrat. Temeiurile pentru 
această pretenţie sunt trei. Mai întâi, Schema Incloziunii nu este 
menită a fi un argument pentru dialetheism, ci o analiză a naturii 
contradicțiilor la limită. Ca atare, această schemă poate fi acceptată 
deopotrivă de dialetheişti şi de non-dialetheişti.5% Ca orice analiză, 
şi aceasta are suporturi teoretice, iar noţiunea naivă de mulţime 
este cu siguranță unul dintre acestea, dar această chestiune este 
irelevantă aici. 

În al doilea rând, legătura dintre a satisface o condiţie şi a fi un 
membru al unei colecții este o legătură conceptuală pe cât se poate 
de simplă şi de naturală. Într-adevăr, atunci când vorbim despre 
ceva ca fiind într-un anumit fel, este aproape imposibil să nu luăm 
pe acest ceva concomitent ca satisfăcând o anumită condiţie şi ca 
fiind un membru al unui anumit grup. Chiar şi cei care subscriu 
oficial la ceva precum teoria Zermelo-Fraenkel a mulțimilor, în care 
unele condiţii nu corespund nici unei totalităţi, recunosc acest fapt: 
limbajul claselor propriu-zise ne face inevitabil cu ochiul. (Desigur, 
ce anume proprietăți au acele colecții, totalităţi, grupuri - oricum ar 
fi ele numite — este o altă chestiune.) Nimeni nu ar fi pus la îndoială 
această legătură, dacă nu ar fi fost vorba despre faptul că aceasta dă 


%9 Există cu siguranţă teorii ale mulțimilor care acceptă comprehensiunea naivă 
(orice condiție determină o mulțime), dar care sunt consistente. Vezi Brady (1983). 


Reflecţii suplimentare 449 


naştere la contradicții în anumite contexte. Dat fiind faptul că teza 
principală a acestei cărți reprezintă tocmai o susținere a acestor 
contradicții, aceia care neagă legătura sunt de fapt cei care presu- 
pun ca adevărat ceea ce trebuie demonstrat în acest caz. 

În fine, a insista asupra legăturii dintre condiții şi mulţimi — sau 
cel puţin asupra jumătății discutabile a acesteia, conform căreia orice 
condiție determină o mulțime - nu presupune ca adevărat ceea ce 
trebuie demonstrat în contextul acestei cărți, deoarece pretenția 
decurge dintr-un alt lucru susținut şi argumentat in carte: Principiul 
Domeniului. Principiul enunţă că operaţia de cuantificare presupune 
o totalitate corespunzătoare a cuantificării. După cum a formulat 
foarte frumos Moore (1995): există o unitate in această multiplici- 
tate. Dată fiind o condiţie oarecare, se poate în mod clar vorbi des- 
pre toate lucrurile care satisfac acea condiţie. Rezultatul decurge de 


aici.3% 


$17.3 
Principiul domeniului 


Principiul Domeniului îmi pare evident. După câte s-ar părea, 
este un fapt semantic brut şi evident acela că ori de câte ori există 
lucruri de un anumit gen, există toate acele lucruri. Şi totuşi Prin- 
cipiul a fost supus focului de artilerie de către unii comentatori (de 
exemplu Diimont şi Mau*” (1997), Kroon (2001), Weir (1999)). 


3% Ar trebui, de asemenea, să se observe că noțiunea de determinare a unei mul- 
ţimi poate fi cu totul eliminată din Schema Incloziunii, întrucât Schema poate fi for- 
mulată echivalent în termeni de proprietăţi. Astfel, ge fiind o proprietate, Schema 
poate fi enunțată astfel: 

(1) Există g,iar Y(9) 

(2) Pentru orice 6 astfel că Y(g) şi vx(0x — şa): 
(i) —85(0) 
(ii) 50) 

Punerea în corespondenţă a paradoxurilor standard cu noua formulare a Schemei 
este un exerciţiu de rutină. 

391 Care spun că nu se dau nici un fel de temeiuri pentru Principiul Domeniului. 
Este fals. Se dau argumente în secțiunea 8.8. 

Dimont şi Mau trimit pe cititori la Cartwright în această chestiune. 
Cartwright respinge Principiul Domeniului, pe care îl numeşte 
„Principiul Totul-în-Unu“, din motive pe care le explică după cum 
urmează ((1994), p. 8): 


S-ar părea că există toate motivele pentru a crede că (...) [Principiul Totul- 
în-Unu] este fals. Să considerăm ce implică acesta: că nu putem vorbi des- 
pre acadelele din borcan, dacă acestea nu alcătuiesc o mulțime; că nu putem 
vorbi despre numerele naturale, dacă nu există o mulțime ai cărei membri 
sunt acestea; că nu putem vorbi despre mulțimi pure, dacă nu există o clasă 
care să le aibă ca membri. Nu vreau să sugerez că nu există nici o mulțime 
ai cărei membri să fie acadelele din borcan, nici că numerele naturale nu 
alcătuiesc o mulțime şi nici măcar că nu există nici o clasă care să conțină 
mulțimile pure. Chestiunea este mai curând aceea că necesităţile cuantificării 
sunt deja satisfăcute pur şi simplu prin existența acadelelor din borcan, a 
numerelor naturale, a mulțimilor pure; nu este cerut nici un obiect supli- 
mentar. 

Una este să existe anumite obiecte şi alta este să existe o mulțime sau ceva 
de felul acesta, ai cărei membri sunt acele obiecte. [Paragraful continuă în a 
discuta distincţia lui Russell dintre clasa ca pluralitate şi clasa ca unu.] 


Pasajul este convingător din punct de vedere retoric, dar realizează 
acest efect exploatând un număr de confuzii pline de consecinţe. 
Prima confuzie este cea dintre cuantificare şi descripție. Cartwright 
spune că Principiul Domeniului implică faptul că „nu se poate vorbi 
despre acadelele din borcan, dacă acestea nu constituie o mulțime“. 
Principiul nu implică aşa ceva. A vorbi despre acadelele din borcan 
nu este a cuantifica peste acadele, ci a face referire la acestea prin 
intermediul unei descripții definite. (Este o descripție plurală, dar 
această situaţie nu afectează chestiunea.) În mod clar, a vorbi des- 
pre cutare şi cutare (lucruri) nu ne cere să presupunem nimic mai 
mult decât existenţa cutăror şi cutăror (lucruri).3% 


392 Desigur, dacă, potrivit lui Russell, se consideră că descripțiile definite sunt eli- 
minabile prin parafrazare în termeni de cuantificare, atunci nu acesta este cazul. Dar 
o astfel de tratare a descripțiilor nu poate fi susținută. Descripţiile (sau multe utili- 
zări ale acestora) sunt referențiale, după cum reiese din faptul că referința poate fi 


Reflecţii suplimentare 451 


Pasajul susține, de asemenea, că opinia conform căreia se poate 
vorbi despre toate mulțimile (pure) fără să existe o mulțime a mul- 
ţimilor (pure) este implauzibilă. Aceasta este o consecinţă a Princi- 
piului Domeniului. Dar o dată ce se face distincția dintre această 
opinie şi cazul descripțiilor, presupusa sa implauzibilitate este mai 
greu de susținut. După cum am observat în secțiunea 8.8, pentru ca 
o pretenţie oarecare de forma „toate mulțimile sunt aşa şi pe din- 
colo“ să aibă sens determinat, trebuie să existe o totalitate determi- 
nată asupra căreia parcurge cuantorul. În mod clar, ar fi greşit să se 
presupună că această totalitate este o mulțime care satisface axio- 
mele teoriei Zermelo-Fraenkel a mulțimilor sau ale altei teorii a 
mulțimilor, dar faptul că există o totalitate bine-definită îmi pare de 
netăgăduit. În plus, este vorba în mod clar despre o totalitate pe 
care o putem gândi ca un singur lucru, întrucât ne putem referi în 
mod legitim la ea ca la acea totalitate: totalitatea tuturor mulțimilor. 

Pasajul continuă prin a spune că „necesitățile cuantificării sunt 
deja satisfăcute pur şi simplu prin existența acadelelor din borcan“. 
Aceasta ne duce la cea de-a doua confuzie din pasaj. În linii mari, 
este vorba despre o confuzie între sens şi referință. Ce sunt 
„necesitățile cuantificării“? Întâi de toate, variabila cuantorului 
trebuie să aibă valori. Acestea sunt chiar acadelele din borcan: 
acadea,, acadea;, acadea,;, ... Acest fapt nu are nimic de-a face cu tota- 
lități de vreun fel sau altul. Totalitatea este presupusă de îndată ce 
vorbim despre sensul propoziției care conţine cuantorul şi nu despre 
referințele posibile ale variabilelor. Acest sens nu este determinat, 
dacă totalitatea acadelelor nu este determinată. Putem formula 
chestiunea în maniera lui Quine. Angajamentul ontologic al propozi- 
ției in discuţie, entitățile care trebuie să existe pentru ca propoziția 
să fie adevărată, sunt exact acadea,, acadea;, acadea,, ... Dar aici nu 
este în discuţie angajamentul ontologic al propoziției, ci sensul pro- 
poziției; determinarea acestui sens cere existența unei totalităţi 
determinate de acadele. 


selectată prin apariţii ulterioare ale pronumelor, ca în „L-am văzut pe omul care a 
avariat maşina.“ „L-ai văzut? Cum arăta acesta?“ „EI era destul de şocat când a fost 
scos afară din maşină.“ 

Desigur, dacă această totalitate este gândită ca fiind ceva inde- 
pendent de acadele, atunci întreaga chestiune sună iarăşi implau- 
zibil. Dacă vorbeşti despre anumite lucruri şi dacă toate existențele 
sunt distincte, atunci invocarea existenței unei alte entităţi ar părea 
de trop. Aceasta este strategia retorică folosită în ultima propoziţie 
citată: „Una este să existe anumite obiecte şi alta este să existe o 
mulțime sau ceva de felul acesta, ai cărei membri sunt acele obiecte.“ 
Dar mulțimea şi membrii acesteia nu sunt existențe distincte. Ar 
putea să nu existe nici o mulțime de acadele, dacă nu ar exista aca- 
dele — şi reciproc. Acestea nu sunt existențe atomare independente. 

Obiecţia lui Weir la adresa Principiului Domeniului este diferită. 
El sugerează că acest principiu poate fi subminat printr-un apel la 
„nihilismul semantic“, o concepţie conform căreia o tratare sistema- 
tică a funcționării limbajului şi, în particular, a felului în care func- 
ţionează cuantorii este abandonată ca fiind imposibilă. Aici ideea 
pare a fi următoarea. Dacă se lucrează cu tratarea model-teoretică 
standard a felului în care funcţionează cuantorii, atunci este neapă- 
rat necesar ca aceştia să fie luaţi ca parcurgând o mulțime. Cu toate 
acestea, dacă se evită o astfel de tratare, nimic nu angajează la o ast- 
fel de concepţie. Această observaţie nu sesizează, totuşi, esența ches- 
tiunii. Argumentul privind determinarea sensului, pe care tocmai 
l-am reluat, nu depinde de o tratare model-teoretică a cuantorilor 
sau de orice altă tratare. Acest argument face apel pur şi simplu la 
faptul, cu care toată lumea poate fi de acord, că „orice este a“ nu are 
sens determinat dacă „orice“ în discuţie nu este o totalitate determi- 
nată. Tratarea model-teoretică a cuantificării este pur şi simplu o 
modalitate formală de a recunoaşte acest fapt. Oricine evită această 
tratare nu este dezminţit de propriile sale cuvinte. Este, totuşi, 
dezmințit. 

$17.4 
O altă soluţie care reproduce problema 


Mă intorc acum la paradoxurile care corespund Schemei Inclozi- 
unii. Multe dintre acestea sunt foarte ortodoxe. Nu este de mirare, 
deci, că mulți recenzențţi favorizează unele dintre soluțiile mai orto- 
doxe care au fost propuse. Aproape toate aceste soluţii au fost con- 
siderate explicit sau implicit în Partea a treia, ca şi în Partea întâi 
din Priest (1987). Nu am nimic semnificativ de adăugat aici în 
această privinţă. 

O soluţie inedită, care nu a fost examinată în nici unul dintre 
aceste locuri, este cea propusă de Zalta (în curs de apariţie). Ideea 
principală este aceea că există două noţiuni de predicaţie distincte. 
Cea mai familiară dintre acestea este exemplificarea. Zalta simboli- 
zează „x exemplifică P“ prin Px. Cealaltă noțiune, care este în mod 
caracteristic aceea a felului în care obiectele gândirii au acele pro- 
prietăți pe care le au in gândire, este numită de el codificare; Zalta 
simbolizează „x codifică P“ prin xP. Speranţa este că această distincţie 
va permite să se arate că paradoxurile apar datorită unei confuzii de 
ambiguitate. Prin urmare, strategia generală este una familiară: 
parametrizarea. Atunci când apare o contradicție, caută o diferență 
de raporturi. Totuşi, ar trebui să se arate că sursa distincției lui 
Zalta nu are nimic de a face cu paradoxurile. Această distincție a 
apărut în legătură cu tratarea sa meinongiană a obiectelor. 

Se pot spune multe lucruri în favoarea distincţiei dintre cele două 
noţiuni de predicaţie.** Cu toate acestea, primul lucru de observat 
aici este acela că simpla trasare a unei distincții nu rezolvă nicio- 
dată, prin sine, un paradox. Într-un sens, înrăutățeşte situaţia. Căci 
acum avem două argumente, fiecare dintre acestea folosind câte una 
dintre noțiunile dezambiguizate. Trebuie să explicăm ce este greşit 





3%3 Deşi cred că una dintre problemele principale la care Zalta aplică această idee 
poate fi rezolvată fără aceasta. Aceasta este problema privind obiectele (posibil non- 
existente ale) gândirii şi proprietăţile acestora. Vezi Priest (2000c). 

in privința ambelor argumente. (Vezi secțiunea 6.7.) Şi după câte 
pot. să-mi dau seama, Zalta nu consideră această chestiune. De exem- 
plu, noțiunea de predicaţie folosită în paradoxul lui Berkeley, aşa 
cum îl văd eu, este cea obişnuită: exemplificarea. Zalta nu explică de 
ce eşuează paradoxul pentru această noțiune. El sugerează doar că 
premisa conform căreia există ceva ce nu este conceptibil este ade- 
vărată in sensul codificării: 2x—xr. Problema este, însă, de ce această 
premisă nu este adevărată în sensul exemplificării: 3x—rx. La urma 
urmei, în secțiunea 4.6 sunt formulate câteva argumente pentru 
această concluzie. Comentarii similare se aplică discuţiei lui Zalta 
despre Schema Incloziunii. În privința Transcendenţei şi a Închi- 
derii, el sugerează că una dintre acestea ar trebui să fie înţeleasă în 
termenii exemplificării, în timp ce cealaltă ar trebui să fie ințeleasă 
în termenii codificării. Eu am considerat Schema în mod uniform în 
termenii exemplificării şi pun întrebarea: ce este greşit în privința 
înțelegerii Schemei în aceşti termeni? Unele paradoxuri privesc 
obiecte ale gândirii, în mod remarcabil paradoxul lui Berkeley şi cea 
de-a cincea antinomie. Este de presupus că noțiunea de codificare ar 
putea să joace un rol aici, dar cele mai multe contradicții de inclozi- 
une nu sunt de acest gen. 

Dar ne aşteaptă încă ceea ce este mai rău. Zalta ne dă o maşi- 
nărie nouă să ne jucăm cu ea şi, după cum este atât de adesea cazul, 
maşinăria dă contradicții de incloziune de un gen nou. Să consi- 
derăm mai întâi exemplificarea. Maşinăria folosită aici este bine-cu- 
noscuta logică de ordinul doi. Variabilele de ordinul doi au drept 
domeniu de variaţie proprietăți care pot fi specificate prin J-ter- 
meni. Oricât ar fi de familiară, această maşinărie nu este lipsită de 
probleme. Chestiunea crucială este cum trebuie să fie concepute 
proprietățile. O posibilitate este aceea de a le concepe ca obiecte de 
un anumit gen. La urma urmei, A-termenii sunt locuţiuni substanti- 
vale, astfel că sunt concepuți în mod natural ca referindu-se la 
obiecte. Dar dacă concepem proprietăţile în acest fel, atunci acestea 
trebuie să se afle in domeniul de variaţie al variabilelor de ordinul 
întâi, caz în care paradoxul lui Russell, o contradicţie de incloziune 
exemplară, este la îndemână în modul obişnuit. Cerinţa ca proprie- 

tățile să nu se afle în domeniul variabilelor de ordinul întâi apare, în 
acest context, ca o eschivare neonestă. 

Alternativa este aceea de a concepe proprietăţile ca fiind sui 
generis. Acesta este, la urma urmei, modul în care le concepea 
Frege, inventatorul logicii de ordinul doi. În particular, proprietățile 
nu sunt simple obiecte, ci sunt nesaturate, căci altfel nu am avea o 
tratare a unităţii propoziției. Dar în acest caz ne-am întors la pro- 
blema lui Frege a conceptului cal, o contradicţie de incloziune la 
limita exprimabilului (secțiunea 12.2).3% 

Să ne întoarcem acum la codificare. Obiectele meinongiene par a 
fi capabile de a avea orice gen de proprietăţi: putem fără îndoială să 
considerăm un obiect cu proprietăţi oarecare. Desigur, aceste obiecte 
nu pot exemplifica acele proprietăţi, căci altfel ar fi iadul pe pământ. 
Aşadar, în concepția lui Zalta, obiectele trebuie să codifice acele pro- 
prietăți. Suntem, prin urmare, conduşi la postulatul caracteristic al 
teoriei lui Zalta: pentru orice condiție asupra proprietăţilor, a(P), 
există un obiect care codifică exact proprietăţile care satisfac acea 
condiție: 


3zvF(zF o a(F)) 


(Pentru orice a(F) dată, acest z se dovedeşte a fi unic.) Acum, să 
luăm a ca fiind: F este proprietatea de a codifica o proprietate care 
nu este exemplificată. Adică să luăm a(F) ca F = P, unde 


P = Ax3G(aG A —Gx) 

Obţinem atunci: 

3zvF(zF o F = P) 

3% 'Teoria obiectului a lui Zalta ne permite să vorbim nu numai despre proprie- 


tatea de a fi cal, ci şi despre obiectul care codifică proprietatea individuală de a fi cal. 
Desigur, problema lui Frege priveşte primul aspect. 

Fie a, acest z. Atunci, întrucât P = P, rezultă că: 


ap 


Să presupunem acum că Pa,. Atunci Ax3G(xG A —Gx)a,, ice. 
3G(a,G n —Ga,). Întrucât a, codifică doar o singură proprietate, 
avem G = P, şi astfel —Pa,. Dacă, pe de altă parte, —Pa,, atunci a,P 
A —Pa,. Aşadar, 3G(a,G n —Ga,), i.e. Pa,. În ambele cazuri avem o 
contradicţie: Pa, A —Pa,. Paradoxul se datorează inițial lui Clark 
(1979). 

Contradicția poate fi pusă in forma unei contradicții de inclo- 
ziune. Să luăm g (x) ca Px, astfel că x e O o Px. Fie p(x) condiţia 
vidă x = x (deci o putem ignora). Pentru orice mulțime, x, luăm [x] 
ca Ay(y e x) şi de această dată luăm a(F) ca F = [x]. Atunci postu- 
latul caracteristic al lui Zalta ne spune că: 


3zvF(zF o F = [x]) 


Luăm acest z ca ay, şi 6(x) ca a. Atunci avem alx]. 

Să presupunem acum că x c 4. Pentru Transcendenţă: presupu- 
nem că a € x, i.e. [xla. Întrucât x c 92, avem Par, i.e. 3G(a,G A 
—Ga,). Atunci G = [x], deci —[x]a,. Astfel, —aj e x, după cum este 
cerut. Dar atunci alx] A —(xla. Aşadar, 3G(a,jG A —Gar), i.e. 
Pay, ice. ay) e 92, ceea ce este Închidere. 

Contradicţia apare atunci când x = %2. Căci în acest caz avem ag) 
e 82 A —aypj e 8, i.e. Pajgj A —Parg). Dar x e 9 o Px şi deci [0] = P. 
Astfel, contradicția este Pa, A —Pa,. 

Desigur, Zalta este perfect conştient de paradoxul lui Clark. Solu- 
ţia sa*% este aceea de a insista că propoziţiile care conţin codificare 
nu specifică proprietăţi şi astfel că predicaţiile de codificare nu pot 
să apară într-o apariție a lui A, aşa cum apar în proprietatea P, cum 
este cerut pentru paradoxul lui Clark. Starea de plâns a acestei miş 
cări bazate pe un punct de vedere meinongian este clară. Toată pro- 
blema privind gândirea este aceea că noi putem gândi obiecte care 





3% Vezi Zalta (1983), pp. 158 şi urm. 

satisfac condiţii oarecare. Prin urmare, ar trebui să existe obiecte 
care să codifice toate condiţiile, chiar şi pe acelea cu privire la codi- 
ficare, altminteri ce naiba gândim atunci când se pare că gândim 
despre astfel de lucruri?*% O teorie respectabilă a codificării, ca şi o 
teorie respectabilă a exemplificării, ar trebui să fie una dialetheică, o 
teorie care să accepte principii oarecare ale comprehensiunii şi con- 
tradicțiile la care conduc acestea. 

Ca atare, ceea ce ne oferă Zalta este, după cum se întâmplă atât 
de des — şi de frapant* —, o soluţie a problemei care restabileşte pro- 
blema - îndoit, de fapt: o dată pentru exemplificare, în forma para- 
doxului lui Russell sau a conceptului ca/ (poţi alege) şi o dată pentru 
codificare, în forma paradoxului lui Clark. 


$17.5 
Paradoxul lui Berkeley 


Un paradox al incloziunii care nu este ortodox este paradoxul lui 
Berkeley. Unii comentatori au ales acest paradox pentru o tratare 
specială. Cea mai detaliată critică este cea a lui Kroon (2001), care 
formulează o serie de obiecţii. Prima este aceea că, deşi poate să 
pară că se poate concepe ceva ce este inconceptibil, de fapt aşa ceva 
nu poate fi făcut.3% De ce nu? În secțiunea 4.8, tot ceea ce se cere 


36 Zalta a replicat (într-o discuţie) că noţiunea de codificare este intru totul teore- 
tică şi că, prin urmare, suntem liberi să specificăm felul în care se comportă aceasta, 
sub singura rezervă a păstrării fenomenelor. Dar dacă predicația în limbajul natural 
este ambiguă între exemplificare şi codificare, codificarea nu este în întregime un 
construct teoretic: este o parte a exprimării noastre idiomatice. De asemenea, Zalta a 
replicat (prin corespondență) că restrângerea schemei comprehensiunii pentru pro- 
prietăți nu este o mişcare mai ad hoc decât renunţarea la legea non-contradicţiei în 
legătură cu predicaţia. După câte pot să-mi dau seama, legea non-contradicţiei nu a 
fost defel implicată în înţelegerea noastră a predicaţiei. (Vezi secțiunea 17.1 de mai 
sus.) Prin urmare, nu renunţ la această lege in acest context - în mod ad hoc sau 
altcumva. 

351 Vezi pp. 227 şi urm. 

3% Şi Dale (1996) spune acelaşi lucru, dar nu işi prezintă temeiurile. Pe Dale îl 
mai îngrijorează şi Principiul Prefixului din secțiunea 4.6, dar îngrijorările sale apar 

pentru ca un lucru să fie conceptibil este ca un nume, sau o altă 
reprezentare, care se referă la lucrul în discuţie să fie adus în minte. 
Această pretenţie, spune Kroon, este prea firavă pentru o concepere 
autentică. Este nevoie de mai mult: „proprietăţi de tipul a-şti-cine 
sau a-şti-că, proprietăţi care ne ajută fie şi doar să fixăm locul obiec- 
tului în sistemul general al lucrurilor“. După cum am spus în secţi- 
unea 4.8, există, fără îndoială, multe noțiuni diferite de conceptibilitate, 
iar argumentul poate foarte bine să eşueze pentru astfel de noțiuni. 
Dar dacă argumentul funcționează pentru noțiunea pe care am 
explicat-o, atunci pretenţia menţionată este suficientă. 

De asemenea, Kroon se îndoieşte'” de faptul că descripţiile inde- 
finite (sau reprezentările lor formale, e-termenii) se referă la ceva în 
sensul adecvat. Consider că greşeşte în această privință. Există 
utilizări ale descripțiilor indefinite în limba română care sunt în 
mod clar referenţiale. Să considerăm doar propozițiile „Ion a văzut 
un om. Maria a văzut acelaşi om“. Aici, „un om“ este o locuţiune sub- 
stantivală a cărei funcţie este să selecteze un anumit obiect. De 
unde ştim asta? Din aceea că expresia „acelaşi om“ funcționează 
într-un astfel de mod încât să se refere la acelaşi obiect. Şi dacă 
cineva se teme că termenul în discuţie este un fel de cuantor ascuns, 
atunci, după cum arată nota 20 de la pagina 135, există situaţii în 
care conținutul unei astfel de temeri este demonstrabil fals. 

Problema felului în care se realizează referirea prin descripţii 
indefinite este una importantă. În această problemă nu am un răs- 
puns care să mă satisfacă — şi nu am nici măcar un răspuns pentru 
cele mai obişnuite cazuri ale referinţei; dar în contextul de față nici 





a fi considerate chiar în acea secțiune; şi în orice caz, după cum arată secțiunea 4.9, 
argumentul nucleu, paradoxul lui Berkeley, nu foloseşte acest Principiu. 

389 Privitor la Schema Conceperii, Zalta (în curs de apariție) se întreabă de ce 
trebuie să se presupună că conceptibilitatea de re a unui obiect decurge din concep- 
tibilitatea de dicto a ceva ce priveşte acel lucru. Motivul este cel explicat în secțiunea 4.8: 
a concepe că cutare şi cutare este aşa şi pe dincolo cere prezenţa în minte a unui 
nume care se referă la cutare şi cutare; şi asta este tot ceea ce trebuie pentru a 
concepe ceva în tratarea în discuţie. 

1% Ca şi Tennant (1998), secțiunea 2.3. 

nu am nevoie de un astfel de răspuns. Este suficient faptul că ter- 
menii se referă la ceva. Şi în orice caz, după cum se arată la pagina 135, 
chestiunea descripţiilor indefinite este mai curând o pistă falsă, căci 
există versiuni ale argumentului care folosesc descripții definite. Tot 
ceea ce ne trebuie este să aplicăm argumentul la un domeniu care 
este convenabil ordonat şi putem înlocui descripţia indefinită „un 
lucru astfel încât ...“ cu o descripţie definită „ultimul lucru din ordo- 
nare astfel incât ...“. 

În fine, Kroon sugerează că, dacă se insistă asupra dependenţei 
de context a conceptibilităţii, atunci contradicţia poate fi rezolvată. 
Un lucru care nu este conceput (în acest context) nu este conceput 
(în acest context), dar poate fi foarte bine conceput (într-un alt con- 
text). Într-adevăr, menţionarea lucrului ne poate arunca în acest alt 
context. După cum este clar, aceasta este o strategie familiară de 
parametrizare, cu toate problemele care o însoțesc, pe care le-am 
expus în secţiunile 10.6 şi 10.7. În particular, putem derula argu- 
mentul folosind expresia „conceput într-un context (actual) sau 
altul“ şi problema reapare. Astfel, să simbolizăm acest predicat prin 
Cx; atunci, atâta timp cât 2x—Cx, ex—Cx este un astfel de lucru, 
—Cex—Cx, dar îl concep în contextul de față, deci Cex—Cx. 

Se poate pune întrebarea, cum o face Kroon, cum se poate şti, 
atunci, că există lucruri care nu sunt concepute în nici un context 
(actual). Răspunsul este esențialmente cel dat în secțiunea 4.7.“ O 
condiție necesară (şi suficientă) pentru a concepe un lucru (în orice 
context doriți) este aceea de a aduce o reprezentare a acelui lucru în 
minte. Întrucât acest proces ia un timp minima], orice individ poate 
concepe doar un număr finit de lucruri. Există o mulțime de lucruri 


lăsate la o parte.*%2 





401 Vezi de asemenea pp. 263 şi urm. 

402 Kroon avansează posibilitatea unei reprezentări (mai precis a unui nume) care 
schimbă la întâmplare ceea ce reprezintă. Poate că aceasta s-ar putea referi la o mul- 
ţime de lucruri în timpul în care este în minte? Ar trebui să se refere la o infinitate de 
lucruri — într-adevăr la o infinitate foarte mare — dacă este ca forța acestui argument 
să fie evitată. Şi sunt înclinat să spun aici, cu Aristotel (Met. 1006b), că un cuvânt 
care ar putea reprezenta o astfel de infinitate în acest fel în scurta perioadă în care 

$17.6 
Principiul soluţiei uniforme 


O soluţie bine-cunoscută a unora dintre paradoxurile de inclozi- 
une constă din a respinge existența totalităţii limită 82. Această linie 
de argumentare este susținută, de exemplu, de Moore (1995) şi 
Tennant (1998). Într-adevăr, Tennant spune ((1998), secțiunea 2.1) 
că respingerea existenței lui 2 este: 


un răspuns într-atât de venerabil la paradoxurile infinitului absolut din vre- 
murile de inceput ale teoriei mulțimilor, încât este ciudat că nu găsim la 
Priest nici un argument susținut care să arate de ce nu funcţionează de fapt 
acest răspuns. 


Nu sunt sigur ce contează drept un argument'susținut în acest 
context, dar argumentul pentru existenţa lui £2 în cazul parado- 
xurilor infinității absolute este furnizat de Principiul Domeniului, 
după cum s-a discutat deja. 

Dar dacă argumentul din secțiunea 11.5 este corect, atunci res- 
pingerea infinităţilor absolute, cum este mulțimea tuturor ordina- 
lelor, nu poate în nici un caz să furnizeze o soluție adecvată. Lucru- 
rile stau aşa deoarece, în unele cazuri (e.g. paradoxul lui Berry), 
totalitățile limită sunt mulțimi „mici“, cum este mulțimea numere- 
lor naturale. Este un act disperat să respingi existența unei astfel de 
mulțimi; iar paradoxurile de incloziune, fiind de un singur gen, cer o 
soluție uniformă. Principiul invocat aici este Principiul Soluției 
Uniforme (PSU): acelaşi gen de paradox, acelaşi gen de soluţie.+% 








este focalizat mintal nu ar avea un conţinut determinat, şi astfel nu ar fi defel o 
reprezentare. 

+03 Dimpotrivă, dacă două paradoxuri sunt de genuri diferite, nu există nici un 
motiv pentru care ne-am aştepta ca acestea să aibă aceeaşi soluție. De aceea nu este 
de mirare că paradoxurile lui Curry, care nu corespund Schemei Incloziunii, au un 
gen diferit de soluţie față de paradoxurile de incloziune. De asemenea, s-ar putea 

Unii comentatori au formulat obiecţii la adresa acestui principiu sau 
cel puțin la adresa aplicării lui aici. Grattan-Guinness (1998), de 
exemplu, consideră că Principiul este discutabil. Eu unul consider că 
Principiul este ceva mai mult decât un truism. Dacă două parado- 
xuri au soluţii diferite, atunci chiar acest fapt ar părea să arate că 
paradoxurile respective sunt de genuri diferite. Ceea ce nu este defel 
un truism este ceea ce constituie un gen. Voi spune mai multe des- 
pre aceasta. 

Să începem cu un principiu analog: acelaşi gen de maladie, ace- 
laşi gen de tratament - dacă doi oameni au aceeaşi maladie, aceştia 
trebuie să fie tratați în acelaşi fel. Într-un sens superficial, acest 
principiu este evident fals. De exemplu, aceeaşi maladie poate fi 
tratată cu două medicamente diferite. Dar într-un sens mai profund 
şi mai important, principiul este în mod clar corect: dacă avem o 
maladie în doi oameni, aceasta trebuie să se datoreze aceleiaşi cauze. 
Deci cei doi oameni trebuie să fie trataţi în acelaşi fel, şi anume 
atacând acea cauză.** În exemplul anterior, noţiunea de gen de 
maladie este relativ neproblematică. Genul în discuţie este un gen 
natural, care poate fi individualizat prin structura sa cauzală. Atunci 
când vorbim despre genuri de paradox, mai curând decât despre 
maladii, nu mai vorbim despre genuri care pot fi individualizate cau- 
zal, dar mi se pare că avem încă o noțiune operațională de gen. Cauza 
explică maladia. În matematică nu există cauze, dar există cu sigu- 
ranță explicaţii: are încă sens să se selecteze trăsăturile esenţiale ale 
situației care este responsabilă pentru ceva sau altceva. De exemplu, 
putem explica de ce numerele întregi au o anumită proprietate ară- 
tând că acestea alcătuiesc un grup față de adunare şi că toate grupu- 
rile au acea proprietate. Celelalte proprietăţi ale numerelor intregi, 





observa că este cel puţin posibil să se ofere o soluție uniformă şi consistentă a para- 
doxurilor. La urma urmelor, aceasta este ceea ce îşi propune să facă teoria ramificată 
a tipurilor a lui Russell. 

44 După cum au arătat cercetările medicale, nu este neobişnuit să se descopere că 
un sindrom căruia i s-a dat un singur nume este, de fapt, o multiplicitate de maladii 
distincte. Aceste maladii sunt distincte, deoarece au cauze diferite — chiar dacă aceste 
cauze au efecte similare. Acesta pare a fi cazul schizofreniei şi poate al cancerului, de 
exemplu. 

cum este aceea a felului în care adunarea interacționează cu înmul- 
țirea, sunt irelevante pentru a înțelege de ce numerele întregi au 
acea proprietate. Problema a ceea ce constituie o explicație în mate- 
matică şi a felului în care această noțiune interacționează cu cea de 
demonstraţie, de exemplu, este una dificilă şi eu nu ştiu răspun- 
sul.*% Totuşi, nu este necesar să poţi defini ceva pentru a putea să 
recunoşti acel ceva. În mod obişnuit, matematicienii recunosc o 
explicație atunci când văd una, iar eu văd una în forma Schemei 
Incloziunii: o incloziune este ceea ce explică de ce apar paradoxurile. 
lată de ce astfel de paradoxuri sunt de acelaşi gen. Cu titlul de 
explicație suplimentară, să considerăm următoarele paradoxuri ale 
infinităţii (pe care le-am întâlnit în secțiunea 2.6): 


(1) Dacă lumea este infinită în trecut, atunci numărul de zile 
de dinaintea zilei de azi este egal cu numărul de zile de 
dinaintea zilei de ieri. Dar, în mod evident, ultimul număr 
este mai mic decât primul. 

(2) Dacă lumea este infinită în trecut, atunci numărul de luni 
de dinaintea lunii curente trebuie să fie de douăsprezece ori 
mai mare decât numărul de ani de dinaintea anului curent, 
dar ultimul număr este deja infinit şi deci este pe cât de 
mare posibil. 

(3) Există mai multe numere naturale decât numere pare; 
totuşi trebuie să fie tot atâtea numere naturale cât numere 
pare, întrucât acestea pot fi puse într-o corespondenţă unu- 
la-unu. 


Aceste paradoxuri erau cunoscute medievalilor, dar în Evul Mediu 
nu era clar că sunt de acelaşi gen. Desigur, au fost oferite soluţii 
pentru unele dintre ele, care nu se aplică la celelalte. De exemplu, 
Ioan Filopon sugera că soluţia primelor două paradoxuri este aceea 
că timpul trecut nu este infinit. (Mai mult decât atât, el folosea 
aceste paradoxuri ca argumente pentru această pretenţie.) În mod 








405 Chestiunea este discutată în Steiner (1978), Resnik şi Kushner (1987). 

clar, această soluție nu are nici o relevanţă în privința celui de-al 
treilea paradox. 

Totuşi, ştiind ceea ce ştim acum, putem vedea că aceste parado- 
xuri sunt de acelaşi gen, întrucât sunt toate exemple ale unui singur 
fenomen, şi anume acela că o mulţime infinită poate avea o submul- 
ţime strictă care are aceeaşi mărime cardinală cu mulțimea însăşi. 
Acest fapt furnizează şi soluţia tuturor paradoxurilor. Şi tocmai din 
acest motiv, chiar dacă Filopon are dreptate cu privire la lungimea 
timpului trecut, soluția acestuia nu are nimic de-a face cu miezul 
problemei. (Tot aşa cum nu au nimic de-a face cu miezul problemei 
acele soluţii care susțin că în unele paradoxuri de incloziune totali- 
tatea 0 nu există.) De unde ştim că acest fenomen se află în spatele 
fiecărui paradox? Pur şi simplu din aceea că acest fenomen explică 
fiecare din manifestările acestora. O dată ce se înțelege acest fapt 
despre cardinalitate, se vede de ce apare fiecare dintre aceste exemple. 

Acum, exact în acelaşi fel, toate contradicţiile de incloziune sunt 
generate de acelaşi mecanism subiacent: o operaţie care diagonali- 
zează în afara totalităților de un anume gen - submulțimi ale lui 42 — 
producând însă un obiect care se află încă în 42. Contradicţia apare 
atunci când diagonalizăm în afara totalităţii 12 insăşi. Acesta este 
mecanismul care stă la baza fiecăreia dintre contradicții, explicând, 
în esenţă, de ce apar acestea. După cum am spus în secțiunea 9.5, o 
dată ce înțelegem cum se intâmplă ca un diagonalizator să reuşească 
să se „tragă în afara“ unei totalităţi şi să producă un obiect nou de 
acelaşi gen, devine clar de ce trebuie să apară o contradicție la 
limită. 

Faptul că o incloziune este mecanismul subiacent al fiecărui 
paradox poate să nu fie evident observatorului neatent: trebuie să 
fie examinate detaliile. Dar nici mecanismul subiacent al paradoxu- 
rilor medievale ale infinităţii, pe care tocmai le-am menţionat, nu 
era evident la vremea respectivă. Şi o dată ce sunt sesizate detaliile, 
cred că este greu să se reziste concluziei conform căreia existența 
unei incloziuni furnizează explicația paradoxurilor. Atunci, parado- 
xurile de incloziune sunt de acelaşi gen, tot atât de mult ca şi mala- 
diile cu aceeaşi cauză şi paradoxurile infinităţii tocmai discutate. 

Un alt comentator (Smith 2000)) obiectează de asemenea la adresa 
utilizării mele a PSU. El sugerează că noțiunea de gen este relativă 
la un grad de abstractizare. Împrejurările că Bill o iubeşte pe 
Monica şi că Lee l-a împuşcat pe John nu sunt de acelaşi gen relativ 
la nivelul de abstractizare a iubeşte pe b şi a împuşcă pe b, dar sunt 
de acelaşi gen în raport cu nivelul de abstractizare akb. Mai mult, 
PSU ar trebui să fie interpretat: acelaşi gen de paradox Ja un nivel 
dat de abstractizare, acelaşi gen de soluţie la acel nivel. Dată fiind 
această interpretare, nu este nimic problematic în privința soluțiilor 
paradoxurilor standard. Căci relativ la nivelul de abstractizare al 
Schemei Incloziunii, ambele genuri de soluţie sunt de acelaşi fel: 
„sustragerea de la Schemă“, în timp ce la un nivel inferior de abstrac- 
tizare paradoxurile nu sunt de acelaşi gen: unele menționează mul- 
ţimile, celelalte nu. În plus, soluţiile standard se află la acest nivel: 
soluțiile paradoxurilor teoriei mulțimilor menționează mulțimi, solu- 
țiile paradoxurilor semantice nu menționează mulțimi. Aşadar, aceste 
soluţii sunt pe deplin adecvate la nivelul lor. 

Să concedem că genul este relativ la gradul de abstractizare. 
Într-un sens, această pretenţie este în mod clar corectă. Nu-mi este 
însă clar ce contează drept nivel de abstractizare, dacă vorbim des- 
pre soluţiile paradoxurilor. Cu siguranţă, nu este numai o chestiune 
de întipărire de simboluri ale unor categorii gramaticale predefinite. 
Schema Incoziunii face aceasta, dar face şi o mulțime de alte lucruri. 
Dar să trecem peste aceasta.1% Adevărata problemă în privința 
argumentului lui Smith stă în altă parte: în supoziţia conform 
căreia toate nivelurile sunt egale. Să explic. 

Să considerăm un exemplu. Paradoxul Mincinosului apare în mai 
multe variante. În unele dintre acestea, auto-referința este dobân- 
dită prin intermediul unui pronume demonstrativ („această propo- 
ziție“ etc.); în altele, auto-referința este dobândită printr-o descripție 
(„prima propoziție de la pagina cutare“ etc.); încă în altele, auto-re- 
ferința este obţinută printr-un argument diagonal care foloseşte 


1% Să trecem şi peste faptul că PSU arată că paradoxurile teoriei mulțimilor ca 
atare nu sunt rezolvate satisfăcător de soluţiile standard. Vezi secțiunea 11.5. 

numere-Gâdel ca nume. Acum, la un anumit nivel de abstractizare, 
aceste paradoxuri sunt, probabil, de genuri diferite. Primul, la urma 
urmei, se bazează pe trăsături dependente de context ale rostirii: cel 
de-al doilea presupune o tratare a felului în care funcţionează des- 
cripțiile; cel de-al treilea foloseşte numerele. Să presupunem că eu 
propun trei genuri corespunzătoare de soluție. Primul gen de para- 
dox este rezolvat printr-o teorie a actelor de vorbire; cel de-al doilea 
este rezolvat printr-o teorie a semanticii descripţiilor; cel de-al trei- 
lea este rezolvat printr-un apel la nominalismul matematic. Chiar 
dacă toate soluţiile ar fi să funcționeze pentru propriul lor gen, îmi 
pare de netăgăduit că, în mod colectiv, rămâne totuşi ceva greşit în 
privința acestora. Mecanismele exacte ale referinței sunt, într-un 
sens clar, accidentale pentru ceea ce se petrece. Soluţiile pot evita 
paradoxurile, dar ele fac aceasta atacând chestiuni periferice, nu 
esenţiale. În toate versiunile paradoxului Mincinosului, există o pro- 
poziție, a, astfel că: 


a ddacă (a) este falsă (sau nu este adevărată) 


unde (a) este un termen singular care se referă la a. Să numim 
aceasta Schema Punctului-Fix. Această schemă trebuie luată la 
bord, nu faptul contingent al felului în care este dobândită referința. 
Nu este de ajutor nici indicarea faptului că, la acest nivel, nivelul de 
abstractizare al Schemei Punctului-Fix, toate soluțiile sunt de ace- 
laşi fel: „sustrăgătoare de la Schema Punctului-Fix“. Aceasta este 
doar o chestiune de prestidigitaţie lingvistică. Este clar că soluţiile 
nu ajung la esenţa lucrurilor. (Paradoxurile infinitului pe care toc- 
mai le-am examinat furnizează un alt exemplu de grup de parado- 
xuri care, la un anumit „nivel de abstracție“, sunt diferite — unele 
presupun timpul şi altele nu —, dar față de care încercarea de a le 
rezolva la acel nivel este în mod clar incorectă.) 

Acum, mi se pare că lucrurile stau la fel în privinţa paradoxurilor 
standard ale auto-referinței. Existenţa unei incloziuni este ceea ce 
explică aceste paradoxuri. După cum tocmai am spus, o dată ce se 
sesizează că o anumită operaţie asupra unei totalități oarecare de 

obiecte de un anumit gen generează un nou obiect de acel gen, devine 
clar de ce trebuie ca aplicarea operaţiei la totalitatea tuturor acestor 
obiecte să dea naştere unei contradicții. Concentrarea asupra felului 
în care este dobândită incloziunea este precum concentrarea asupra 
felului în care este dobândită auto-referinţa, in sensul că ia simpto- 
mul drept cauză. În plus, a spune că soluţiile standard ale paradoxu- 
rilor semantice şi ale teoriei mulțimilor sunt de acelaşi fel la nivelul 
Schemei Incloziunii prin aceea că ele sunt toate „sustrăgătoare de la 
Schemă“ este exact a arunca praf lingvistic în ochi. După cum ob- 
servă de fapt Smith, aceasta este o pretenţie întru totul vidă. 
Împrejurarea că aceste soluții se sustrag de la Schemă nu arată că 
ele consideră esența fenomenului mai mult decât în cazul parado- 
xului Mincinosului pe care tocmai l-am menţionat. Nu este vorba 
despre faptul că aceste soluții sunt pur şi simplu modalităţi diferite 
de sustragere de la Schemă, ci mai curând despre faptul că acestora 
le scapă în întregime esența fenomenului.“ 

Cu alte cuvinte, şi pentru a lega toate acestea de noțiunea de 
nivel de abstracţie, nivelul adecvat la care trebuie să fie analizat un 
fenomen este nivelul care localizează cauzele subiacente. Smith 
însuşi ilustrează această idee cu ajutorul unui exemplu biologic. Ar 
fi greşit să se presupună că anumite fenomene din botanică şi zoolo- 
gie au aceeaşi explicație doar pentru că privesc procese de diviziune. 
Nivelul corect de abstractizare la care trebuie să fie analizate pro- 
blemele în discuţie este nivelul mecanismelor cauzale relevante. 
Similar, ca in cazul exemplului de mai sus privind paradoxul Minci- 
nosului, nivelul corect de abstractizare pentru o analiză a paradoxu- 
rilor de incloziune nu este unul care depinde de prezența anumitor 
cuvinte („mulțime“, „adevărat“ etc.), ci este unul care izolează struc- 
tura subiacentă care generează şi cauzează contradicţiile: nivelul 
schemei Incloziunii. 





407 Ca în exemplul lui Smith (2000), n. 4. Cuiva care nu ar înțelege că pierde- 
rea/câştigarea în greutate este o chestiune de calorii în minus sau în plus i-ar scăpa 
esența problemei. 

Dacă toate acestea sunt adevărate, atunci chiar dacă s-ar întâm- 
pla ca soluțiile ortodoxe ale paradoxurilor auto-referinţei să funcțio- 
neze la nivelul lor corespunzător de abstractizare — ceea ce, orice ar 
însemna aceasta, nu se întâmplă, după cum am văzut în capitolele 
10 şi 11 —, acest fapt nu ar fi suficient pentru a le apăra de critica 
bazată pe PSU. Unele niveluri sunt mai egale decât altele. 


$17.7 - 
Limbajul şi înţelesul său 


Să ne îndreptăm acum atenţia asupra unor comentarii la Partea 
a patra a acestei cărți. Țelul acestei părți era acela de a arăta că 
multe dintre teoriile contemporane standard ale limbajului sfârşesc 
în contradicții la limita exprimabilului. Nu susțin vreo teorie parti- 
culară a limbajului. Chestiunea este mai curând aceea că, oricare ar 
fi teoria care este susținută, se ajunge la această situaţie (p. 366-367).*%8 

Tennant (1998) nu este impresionat de acest fapt. Cu privire la 
unele dintre aceste teorii, dacă l-am înţeles corect, el pretinde că fie- 
care dintre contradicţiile la care conduc teoriile poate fi luată ca 
reductio la adresa teoriei respective. Într-adevăr, aceste contradicții 
pot fi luate astfel, dar nu de către cei care susțin teoriile în discuţie; 
dar oricum, această chestiune este în afara subiectului în discuţie, 





408 O teorie a înțelesului care nu este considerată în acest capitol şi care are acum 
o anumită popularitate este tratarea deflaționară. Vezi, de pildă, Horwich (1998). 
Detaliile precise ale teoriilor de acest fel nu trebuie să ne preocupe aici, cu excepția 
observaţiei că acestea se sprijină pe o teorie deflaționară a adevărului. Acastă teorie 
susține, ca o trăsătură conceptuală definitorie a naturii adevărului, T-schema: (a) 
este adevărată ddacă a. Prin urmare, şi astfel de teorii generează in mod natural con- 
tradicții la limita gândirii în forma paradoxului Mincinosului. (Pentru o discuţie 
suplimentară despre deflaționism în privinţa adevărului, vezi Priest (2000a).) 
Horwich şi alții au susținut de asemenea o teorie deflaționară a referinţei, bazată pe 
„R-schema“: (n) se referă la x ddacă n = x (unde n este un nume oarecare). Nu este 
de mirare că schemele de acest gen produc alte paradoxuri din aceeaşi familie. Vezi 
Priest (1997b). 

care este exact acela că, oricare dintre teorii ar fi susținută, contra- 
dicţiile apar (vezi secțiunea 13.3).** 

Oricum, remarcile principale ale lui Tennant în acest context pri- 
vesc teoriile care susţin existența corelatelor semantice: înțelesurile 
unităților lingvistice care stau laolaltă pentru a alcătui înțelesul 
unei întregi propoziții. Trebuie să existe lucruri care țin laolaltă 
componentele într-o unitate. Am numit aceste lucruri gluoni şi am 
argumentat că nu se poate face referire la aceştia, deşi se poate. În 
cazul lui Frege, remarcă Tennant, nu există glueni. Caracterul nesa- 
turat al conceptelor este acela care aglutinează componentele lao- 
laltă. Dar la Frege, gluonii sunt chiar conceptele. lar argumentele 
fregeene despre concepte arată că nu se poate face referire la acestea 
(secțiunea 12.2). 

Mai general, argumentează Tennant, gluonii nu satisfac Trans- 
cendenţa, deoarece:41 


contrastul corect dintre componentele gândirii şi indiferent ce gluoni ar 
putea fi implicaţi in acea gândire este acela că aceste componente sunt 
lucruri cu ajutorul cărora gândim (sau facem judecăţi), în timp ce gluonii nu 
sunt astfel de lucruri. Mai curând, gluonii sunt lucruri cu ajutorul cărora 
putem face judecăţi cu ajutorul componentelor gândirii. Intenţionalitatea 
lor instrumentală, ca să zic aşa, este dintr-o dată eliminată. 





4%9 Tennant mă critică, în legătură cu Davidson, şi pentru că nu am considerat 
teoriile semantic închise ale adevărului. Într-o anumită măsură, acestea sunt conside- 
rate în capitolul 10. O discuție mai incisivă se află în Priest (1987), cap. 1. Un alt 
comentator, Marconi (1997), critică tratarea mea a concepției lui Wittgenstein din 
ultima perioadă. Am argumentat (cap. 14) că, potrivit lui Wittgenstein, inţelesul nu 
este determinat. Şi totuşi, în jocul nostru de limbaj despre înţeles, care este hotă- 
râtor, înţelesul este determinat. Marconi subliniază că simplul fapt că aceste „miş- 
cări“ sunt efectuate în jocul de limbaj nu înseamnă că acestea sunt „demne de încre- 
dere in mod universal“ — i.e. că sunt luate ca adevărate. Poate fi aşa, dar este în afara 
subiectului în discuţie. Subiectul pe care îl discutam eu era acela că repercusiunile 
concluziilor lui Wittgenstein nu pot fi exprimate în mod consistent în jocul nostru de 
limbaj despre înţeles. Wittgenstein se convinge pe sine să renunţe la posibilitatea de a 
exprima aceasta — şi totuşi o face. 

4 'Tennant (1998), secţiunea 2.5. 

Mărturisesc că nu pot înţelege mare lucru din această distincţie. 
Dar orice ar fi aceasta, rezultatul este acela că gluonul unei propozi- 
ţii nu poate fi o componentă a propoziției. Această pretenție trebuie 
să fie falsă (după cum se subliniază la p. 193, n. 22). Să considerăm 
doar: „Mă gândesc la gluonul acestei propoziţii“. Gluonul acestei 
propoziţii este cu siguranță o componentă a propoziției. 

Probabil că distincția lui Tennant este cea care este articulată 
mai clar de Gaskin (1995).“! Pornind de la o perspectivă esenţial- 
mente fregeeană, Gaskin argumentează, urmându-l pe Wiggins şi 
contra Frege, că conceptele sunt obiecte de un anumit gen. Unitatea 
propoziției poate fi explicată prin intermediul comportamentului 
copulei — verbul „este“ şi cuvintele înrudite sau desinenţele de verb 
personal ale altor verbe. Astfel, pentru a lua un exemplu simplu, în 
„Marcus este înalt“, „Marcus“ şi „înalt“ au drept corelate semantice 
anumite lucruri. „Este“ este un cuvânt a cărui funcție este pur şi 
simplu aceea de a lega prin intermediul predicaţiei. În mod clar, nu 
există acum nici o problemă privind referirea la concepte. 

Dar, după cum observă Gaskin, nu am scăpat încă de toate neca- 
zurile. Gluonul este acum copula şi pune problema binecunoscută. 
Copula insăşi are un înțeles. La urma urmei, copula exprimă tocmai 
relația dintre un obiect şi o proprietate instanţiată de acel obiect. Ne 
place sau nu, suntem obligaţi să recunoaştem înțelesul pe care il are 
ființa. După cum spune Gaskin (p. 175): 


dacă copula nu are referinţă (şi într-adevăr, nu are referință în felul nume- 
lor proprii şi a atributelor) este imposibil să vedem cum am putea să vor- 
bim, aşa cum o facem, despre ființa predicativă. Într-un fel, copula trebuie 
să aibă referinţă. 


Gaskin propune o soluţie la această problemă, care decurge după 
cum urmează. Copula are înțeles; cum trebuie explicat înțelesul aces- 
teia? Să considerăm o propoziţie de forma: 


111 Acest articol conţine o discuţie excelentă a problemei unităţii propoziției, a 
istoriei acestei probleme şi a locului său la Frege şi Wittgenstein. 

a este b 
Aceasta înseamnă că: 
a instanţiază b-itate (i.e. este o instanțiere a b-ităţii). 


Dacă se pretinde că acest enunţ specifică înţelesul copulei, atunci 
în mod clar analiza lasă de dorit, deoarece enunţul însuşi foloseşte 
copula. Desigur, putem explica înțelesul copulei din această propo- 
ziţie în acelaşi fel, pentru a obţine: 


a instanţiază o instanţiere a b-ităţii 


Dar acum avem aceeaşi problemă cu acest enunţ. Ne aflăm în 
mod evident într-un regres la infinit: regresul lui Bradley." Nu putem 
explica niciodată fără rest înţelesul unei copule. 

Gaskin continuă (pp. 175 şi urm.): 


Sugestia mea este acum aceea că (...), specificând un referent pentru copulă, 
[condiţia:+!2 x este y ddacă z instanţiază y-itate] nu numai că ne arată cum 
putem vorbi despre instanțiere, ci, în virtutea faptului că generează regres, 
aceasta capturează şi sensul în care copula este nesaturată. Căci, dată fiind 
posibilitatea aplicării la nesfârşit (...) [a condiţiei] asupra relaţiei de instan- 
ţiere însăşi, fixarea referinţei copulei în termenii relației de instanțiere 
rămâne inevitabil incompletă: specificarea finală a referinţei rămâne inac- 
cesibilă pentru noi. Copula conține desigur o componentă conceptuală — de 
unde rezultă capacitatea noastră de a vorbi despre relația de instanțiere —, 
dar incercarea de a specifica acea componentă conduce la o bifurcare într-o 





* Denumire sub care este cunoscut un argument formulat de filosoful britanic F. 
H. Bradley în cartea sa Appearence and Reality (1893) împotriva supoziţiei conform 
căreia relaţiile şi termenii acestora au realitate. Pe scurt şi foarte simplificat, 
argumentul este următorul: Dacă o relaţie şi termenii acesteia ar fi un gen de obiecte 
reale, atunci, pentru orice relație R între termenii a şi b s-ar cere o altă relaţie S care 
să conecteze relația R cu termenii săi, o altă relație 7 care să conecteze relația S cu 
termenii săi şi aşa mai departe la infinit. 

112 Simplific aici puțin, dar nu într-un fel care să afecteze argumentul. 

altă componentă conceptuală şi predicativă; încercarea de a capta această 
altă componentă conceptuală conduce la o altă bifurcare şi aşa mai departe. 
Nesaturabilitatea copulei este, atunci, grevată de regresul lui Bradley. Căci 
copula introduce nesaturabilitatea în propoziţie exact în modalitatea infini- 
tară conținută în regres. Nu este vorba despre faptul că unei copule îi 
lipseşte referința simpliciter, ci despre faptul că referința pe care o are este 
amânată la nesfârşit. (Dacă se pune întrebarea „La ce se referă copula?“, a 
spune „La instanţiere“ reprezintă doar începutul răspunsului. Ar fi mai 
bine să se spună „La instanţierea instanțierii“ sau şi mai bine „La instan- 
ţierea instanțierii instanțierii“ sau şi mai bine ...) 


Acum, îmi pare că linia de argumentare a lui Gaskin aici nu se 
confruntă cu problema în discuție. Dacă el are dreptate, înțelesul lui 
„este“ nu poate fi exprimat printr-o parafrază finită. Poate că aşa 
stau lucrurile, dar aceasta nu ajută realmente la rezolvarea în mod 
consistent a problemei unităţii înţelesului. Avem o dilemă. „Este“ 
are un înțeles. Dacă acesta este un obiect, atunci o propoziţie nu 
este o unitate, ci doar o listă de înțelesuri (inclusiv înțelesul lui 
„este“). Pe de altă parte, dacă înţelesul nu este un obiect (este 
nesaturat), la acesta nu se poate face referire printr-o locuţiune sub- 
stantivală, dar la înțelesul lui „este“ (sau la cel al fiinze:, dacă vreţi) 
se poate face referire exact în acest fel. Conceptul cal trece din nou 
călare. 

De altfel, există un motiv întru totul decisiv pentru care pro- 
blema nu poate fi rezolvată printr-un apel la natura predicaţiei: ace- 
eaşi problemă apare atunci când nu există nici o predicaţie. Să 
considerăm, de exemplu, descripţia „tatăl lui Frege“. Aceasta nu ex- 
primă o Propoziţie, dar exprimă cu siguranță ceea ce am putea numi 
o idee, un unic lucru. Ideea nu este o amestecare a componentelor 
tatăl lui şi Frege şi, în plus, nu există nici o predicaţie vizibilă. Pro- 
blema unității gândirii este mult mai generală decât aceea a unității 
Propoziţiei. La urma urmelor, pentru Frege toate funcţiile sunt 
nesaturate. 

$17.8 
Cotitura ontologică 


În final, să ne întoarcem încă o dată la tema dialetheismului. 
Titlul acestei cărţi face referire la „limitele gândirii“. Un recenzent 
(Evnine (1997)) a susținut că, în această carte, contradicţiile consi- 
derate nu sunt contradicții în gândire, ci contradicții în realitate şi a 
ridicat problema dacă denumirea este corectă."!* Consider că da. 
După cum se subliniază chiar de la prima pagină, cartea nu se ocupă 
de gândire în sensul stărilor mentale subiective, ci în sensul conţi- 
nutului obiectiv; iar conţinutul obiectiv al gândirii nu poate fi 
despărţit de realitatea despre care este gândirea. 

Pretind că, într-un anumit sens, realitatea este contradictorie. 
Desigur, prin aceasta nu vreau să spun că obiectele care constituie 
realitatea, cum sunt scaunele şi stelele, sunt contradictorii. Aceasta 
ar fi o confuzie categorială. Ceea ce vreau să spun este că există anu- 
mite enunţuri contradictorii (Propoziţii, propoziţii — alegeţi) despre 
limite, care sunt adevărate. Sunt îndeajuns de realist ca să susțin că 
trebuie să fie ceva în privinţa realităţii care face ca astfel de enun- 
ţuri să fie adevărate (deşi nu am nici o poziţie în privința împreju- 
rării dacă realitatea conține entităţi din categoria fapt). Când spun 
că realitatea este contradictorie, înțeleg că realitatea este în aşa fel 
încât face ca aceste enunțuri contradictorii să fie adevărate. Dacă 
este să gândim acea realitate într-o manieră adecvată, rezultă că 
acele contradicții trebuie să fie o parte a conținutului gândirii 
noastre. 

Limitele gândirii tratate în carte sunt de diferite genuri — deşi 
toate satisfac Schema Incloziunii. Unele dintre acestea pot privi pro- 
duse umane, cum este limbajul; limitele discutate în Partea a patra 
a cărţii sunt în principal de acest gen. Dar unele nu sunt de acest 


413 Argumente similare au fost avansate de Restall (1996) şi de Diimont şi Mau 
(1997). 

gen. Dacă ar exista materie primă, în sensul lui Aristotel, atunci 
aceasta ar fi contradictorie (secțiunile 1.5 — 1.7), indiferent dacă ar fi 
sau nu prin preajmă oameni care să gândească sau să vorbească 
despre aceasta. 

Acest fapt este subliniat de cele două capitole anterioare. În taxo- 
nomia contradicţiilor la limită dată la pagina 47, paradoxurile din 
aceste capitole privesc limitele exprimării, dar privesc limite ale 
exprimării nu din cauza naturii a ceea ce produce exprimarea, lim- 
bajul, ci din cauza celor ce sunt exprimate — vorbind neriguros. Atât 
pentru Heidegger, cât şi pentru Năgârjuna, ceea ce este să fie, în cel 
mai fundamental sens, este contradictoriu.*!1 

Deşi nu reprezintă o nouă descoperire în carte, aceste două noi 
capitole, care aduc în centrul atenţiei ceea ce este, marchează cu 
siguranţă o cotitură ontologică a preocupărilor. Filosofia limbajului 
se mândreşte cu locul său în filosofia secolului XX. Desigur, nu există 
cale de întoarcere la ceea ce era înainte. Dar poate că acest secol va 
asista la o revenire la filonul unei teme filosofice mai tradiționale, 
natura realității — şi dacă am dreptate, o natură care este contra- 
dictorie. 


114 Este demn de remarcat că o contradicţie la limitele exprimabilităţii apare în 
cealaltă mare şcoală Măhăyana a Buddhismului, Yogăcăra a lui Vasubhandu şi 
Sthiramati. (Vezi, de exemplu, Stcherbatsky (1978)). În această şcoală, spre deosebire 
de Madhyamaka a lui Năgărjuna, realitatea convenţională şi realitatea ultimă sunt 
pur şi simplu distincte. Întregul adevăr este convenţional, iar restul este inefabil. Dar 
încă se pretinde că este un adevăr ultim acela că orice lucru (cu excepţia vacuității 
însăşi) este vid — deşi vacuitatea este interpretată aici întrucâtva diferit (esenţial- 
mente ca dependență de minte). Totuşi, Yogăcâra nu este grevată de contradicția 
ontologică expusă în secţiunea 16.7. În această şcoală, vacuitatea este (în mod 
consistent) pur şi simplu natura tuturor lucrurilor. Contradicţia comună şcolilor 
Madhyamaka şi Yogăcăra este generată de două lucruri: (i) o pretenţie conform 
căreia limbajul poate caracteriza doar realitatea „obişnuită“; (ii) pretenţii despre felul 
în care este o realitate de dincolo de cea „obişnuită“. (i) şi (ii) sunt exact cele care 
generează şi situația contradictorie a lui Kant privind noumenele, precum şi situația 
oricui doreşte să ne spună ceva despre un domeniu situat dincolo de accesul limbaju- 
lui. O pretenţie suplimentară este aceea că ceea ce se poate afla dincolo de „obişnuit“ 
este contradictoriu. 

